
Titlul acestei cărţi poate fi înşelător. „Rozicrucian“ poate sugera că 
aceasta va fi o carte despre grupuri de cercetători moderni ai unor forme 
de ocultism. „Iluminism" poate sugera că va fi vorba despre perioada cunos¬ 
cută sub numele d e Aufklărung, ieşirea la lumina raţiunii din întunericul 
superstiţiei, datorită lui Voltaire, Diderot şi secolului al XVIII-lea. Iar cele 
două cuvinte luate împreună par să producă o imposibilitate, ele reprezen- 
tînd două tendinţe opuse: una în direcţia unor forme stranii de superstiţie, 
cealaltă către o opoziţie critică şi raţională faţă de superstiţie. Cum poate 
un rozicrucian să fie totodată un iluminist? în fapt, folosesc termenul „rozi- 
crucian“ într-un sens istoric strict limitat şi nu folosesc „Iluminism" în sensul 
uzual, strict limitat istoric. Perioada la care se referă cartea este aproape 
exclusiv începutul secolului al XVII-lea, cu unele extinderi înainte şi după 
această perioadă. Lucrarea are în vedere anumite documente publicate în 
Germania în prima parte a secolului al XVII-lea, documente cunoscute în 
general sub numele de „manifestele rozicruciene", şi situarea lor istorică. 
Orice mişcare ulterioară care îşi spune „rozicruciană", inclusiv cele de pînă 
şi din prezent, este în întregime exclusă. De vreme ce aceste documente 
sau manifeste declară că noi progrese ale cunoaşterii sînt iminente, titlul 
meu este, din punct de vedere istoric, corect. A existat într-adevăr la începutul 
secolului al XVII-lea o mişcare de idei care poate fi numită „iluminism rozi¬ 
crucian", şi despre acesta este vorba în cartea de faţă. 

„Rozicrucian" în sens pur istoric numeşte o etapă din istoria culturii 
europene, cea intermediară între Renaştere şi aşa-zisa revoluţie ştiinţifică 
din secolul al XVII-lea. Este o etapă în care tradiţia hermetic-cabalistă a 
Renaşterii suferise influenţa unei alte tradiţii hermetice, cea a alchimiei. 
„Manifestele rozicruciene" sînt o expresie a acestei faze, în măsura în care 
reprezintă combinaţia dintre „Magie, Cabală şi Alchimie" ca influenţa care 
a determinat acest nou iluminism. 

în cartea mea Giordano Bruno and the Hermetic Tradition (1964), am 
încercat să urmăresc tradiţia hermetică în Renaştere, începînd din vremea 
formulării ei în Italia, de către Marsilio Ficino şi Giordano Bruno. Acum 

îmi dau seama că, departe de a-şi fi pierdut puterea în prima parte a secolu¬ 
lui al XVII-lea (aşa cum credeam cînd am scris cartea) sau de a-i fi slăbit 
influenţa asupra unor mişcări culturale de importanţă majoră, la începutul 
secolului al XVII-lea a avut loc de fapt o renaştere a ei, că au existat noi 
forme de manifestare a tradiţiei hermetice, forme care absorbiseră influen¬ 
ţele alchimice şi care erau deosebit de importante prin raportare la dezvoltarea 
abordării matematice a studiului naturii. 

Un „rozicrucian" important a fost John Dee care, aşa cum am spus într-un 
articol publicat în 1968, „nu încape îndoială că poate fi văzut din punct de 
vedere istoric ca un mag de Renaştere de tipul a ceea ce avea să fie numit 
mai tîrziu rozicrucian". In cartea mea Theatre of the World (1969), am 
subliniat importanţa lui Dee ca unul care a influenţat Renaşterea elisabetană, 
iar într-o carte excelentă, John Dee (1972), Peter French a umplut o mare 
lacună din studiile despre Renaştere procedînd la examinarea sistematică 
a influenţei exercitate în Anglia de opera lui Dee. Acesta a aparţinut evident 
tradiţiei hermetice din Renaştere, adusă la zi prin noi dezvoltări, tradiţie pe 
care a făcut-o să evolueze în direcţii originale şi importante. Dee a fost un 
matematician excelent, care a pus în relaţie studiul numerelor cu cele trei 
lumi ale cabaliştilor. în lumea de jos, a elementelor, a studiat numerele ca 
tehnologie şi ştiinţă aplicată, iar Prefaţa lui la Euclid este o expunere strălu¬ 
cită a matematicilor în general. în a doua lume, celestă, studiul numerelor 
era pus în relaţie cu astrologia şi cu alchimia, iar în Monas hieroglyphica 
a considerat că a descoperit formula pentru o ştiinţă combinată, cabalisti¬ 
că, alchimică şi matematică, ştiinţă ce urma să-i permită deţinătorului ei 
să se mişte în sus şi în jos pe scara fiinţelor, de la sferele cele mai joase 
pînă la cele mai înalte. Iar în sfera supracelestă, Dee credea că a găsit secre¬ 
tul conjurării îngerilor prin calcule numerice, în tradiţia cabalistică. Aşadar, 
ca „rozicrucian", Dee este o figură tipică penlru magul din Renaşterea tîrzie, 
care combina „Magia, Cabala şi Alchimia" spre a ajunge la o viziune asupra 
lumii în care progresele ştiinţei erau în chip straniu amestecate cu angelologia. 

Cariera strălucită şi foarte influentă a lui Dee în Anglia elisabetană s-a 
încheiat în 1583, cînd a părăsit Anglia şi s-a dus pe continent, unde a exerci¬ 
tat de asemenea o puternică influenţă, stimulînd apariţia unor noi curente 
de idei în Europa Centrală. Pînă acum, această a doua jumătate a carierei 
lui Dee, cea continentală, nu a fost studiată sistematic şi rămîne încă în im¬ 
periul zvonurilor. în Boemia se pare că Dee n-a fost doar promotorul unui 
curent alchimic, ci şi al unei reforme religioase, a cărei natură n-a fost încă 
pe deplin cercetată. Informaţiile noastre cu privire la viaţa culturală din preaj¬ 
ma împăratului Rudolf al II-lea, asupra căreia s-a manifestat influenţa lui 
Dee, sînt precare şi aşteptăm publicarea importantului studiu al lui Robert 
Evans asupra culturii de la Curtea sa. 

Cartea de faţă — şi insist asupra acestui lucru — este un studiu istoric. 
Ea se referă la această fază „rozicruciană" din gîndire, cultură şi religie, 
însă scopul ei principal este de a pune în lumină canalele istorice care au 
alimentat-o. Canalele au fost astupate şi au devenit greu de identificat din 
cauza dispariţiei din istorie a uneia dintre cele mai importante perioade. 

Este adevărat că am învăţat din cărţile de istorie că prinţesa Elisabeta, 
fiica lui Iacob I, s-a căsătorit cu Frederic al V-lea, Elector palatin al Rinu¬ 
lui, care, cîţiva ani mai tîrziu, a făcut încercarea nesăbuită de a dobîndi tronul 
Boemiei, încercare care s-a soldat cu un eşec ruşinos. După înfrîngerea din 
1620, „regele şi regina de o iarnă a Boemiei“, cum erau numiţi în bătaie 
de joc, au fugit din Praga şi, după ce au pierdut şi Palatinatul, şi Boemia, 
şi-au petrecut restul vieţii ca nişte exilaţi nevoiaşi. Ceea ce a dispărut din 
cunoaşterea istorică este faptul că o fază „rozicruciană" din cultură este în 
strînsă relaţie cu acest episod, că tot de el se leagă şi „manifestele rozi- 
cruciene“, că mişcările stîmite de John Dee cu ani în urmă în Boemia se 
află în spatele acestor manifeste, că scurta domnie a lui Frederic şi a Eli- 
sabetei în Palatinat a fost o vîrstă de aur a hermetismului, alimentată de miş¬ 
carea alchimică condusă de Michael Maier, de Monas hieroglyphica a lui 
Dee şi de tot ce implicau acestea. Dezavuată de Iacob I, mişcarea s-a pră¬ 
buşit, însă reconstituirea ei reprezintă un preambul foarte necesar pentru 
urmărirea dăinuirii ,,rozicruciene“ de la sfîrşitul secolului al XVII-lea. Sper 
că reconstituirea acestei perioade din gîndirea şi din istoria europeană cu 
ajutorul metodelor criticii istorice va scoate subiectul din domeniul studii¬ 
lor necritice şi vag „ocultiste“ şi va face din el un domeniu de cercetare 
legitim şi deosebit de important. 

Fiind o lucrare de pionierat, cartea de faţă riscă să conţină erori, pe care 
învăţaţii viitorului le vor corecta. Instrumentele de lucru în acest domeniu 
sînt încă rudimentare şi la fiecare pas te împiedici de lipsa unei bibliografii 
riguroase. Cea mai mare parte a scrierilor despre „rozicrucianism“ sînt de 
nefolosit de către istoricul critic, singura lor utilitate fiind de a trimite la 
materialul original. Lucrările lui A. E. Waite se situează într-o categorie 
diferită şi le-am folosit din plin, deşi, cum a spus G. Scholem, opera — 
altminteri meritorie — a lui Waite este marcată de lipsa spiritului critic. 
Cartea lui Paul Amold a fost folositoare datorită materialului bogat pe care-1 
conţine, aranjat, din păcate, într-o manieră confuză. Studiul lui Will-Erich 
Peuckert este fundamental pentru contextul german. Toate aceste lucrări, 
şi altele, menţionate în note, mi-au fost de mare ajutor, deşi încercarea din 
cartea de faţă de a pune în legătură rozicrucianismul cu situaţii contempo¬ 
rane evoluează pe cu totul alte direcţii. 

Aşa cum am spus, am omis cu desăvîrşire istoria ulterioară a aşa-zisu¬ 
lui „rozicrucianism“ şi straniile extravaganţe în care a fost implicată folosirea 

acestui cuvînt. Probabil că acum istoria ulterioară poate fi clarificată, dar 
nu voi încerca să fac acest lucru. Este un subiect de sine stătător, complet 
diferit, deşi unele relicve ale reprezentărilor din perioada veche pot fi des¬ 
coperite, de pildă, într-o scriere ca Geheime Figuren der Rosenkreuzer, publi¬ 
cată la Al tona în 1785; ce semnificaţie au figurile în contextul ulterior nu 
se poate descoperi decît în uima unor noi cercetări. Pentru a menţine această 
carte în limitele propuse, a trebuit să abreviez sau să las la o parte mult mate¬ 
rial, precum şi să rezist tentaţiei de a răsturna fiecare piatră sau de a urmări 
fiecare drum care se ramifica din subiectul acesta fundamental. 

Subiectul este fundamental pentru că, în ultimă analiză, se referă la o 
năzuinţă către iluminare în sensul viziunii, precum şi către iluminare în 
sensul progresului cunoaşterii intelectuale sau ştiinţifice. Deşi nu ştiu exact 
ce anume era un rozicrucian şi nici măcar dacă a existat cîndva vreunul, 
îndoiala şi incertitudinea care îl copleşesc pe cel pornit în căutarea ne¬ 
văzuţilor Fraţi ai Crucii cu trandafiri sînt însoţitoarele inevitabile ale căutării 
Nevăzutului. 

Temele cîtorva dintre primele capitole ale cărţii au constituit temeiul 
unei conferinţe cu titlul James I and the Palatinate: a Forgotten Chapter 
in the History ofldeas, ţinută în octombrie 1970 la Oxford ca James Ford 
Special Lecture in English History. Faptul că atunci H. Trevor-Roper m-a 
încurajat cu generozitate m-a ajutat să mă încumet la scrierea acestei cărţi. 

Ca întotdeauna, Warburg Institute mi-a fost sprijin şi cămin, şi sînt adînc 
recunoscătoare directorului său şi tuturor bunilor mei prieteni de acolo. 
D. P. Walker a avut bunătatea să citească un exemplar al manuscrisului şi 
apoi am avut cu el numeroase discuţii, preţioase pentru mine, asupra temelor 
pe care le abordasem. 

Jennifer Montague şi personalul de la Photographic Collection mi-au 
dat tot ajutorul, adunînd fotografiile pentru ilustrarea volumului. îi sînt înda¬ 
torată lui Maurice Evans pentru a fi desenat harta de la p. 42. 

Cu acordul editorilor, Peter French a avut amabilitatea să-mi permită 
să consult şpaltul cărţii sale despre Dee înainte de publicare. 

Adresez cele mai sincere mulţumiri personalului de laLondon Library. 
De asemenea, am primit ajutorul personalului de la Dr. Williams Library. 
Sînt îndatorată directorilor de la National Portrait Gallery, Ashmolean 
Museum şi British Museum pentru permisiunea de a reproduce portrete şi 
gravuri. Directorul de la Wiirttemberg Landesbibliothek din Stuttgart m-a 
autorizat să microfilmez un manuscris. Citatele din E. A. Beller, Caricatures 
of the Winter King ofBohemia (1928), sînt preluate cu acordul celor de la 
Clarendon Press, Oxford. 

Cartea aceasta aparţine seriei începute cu Giordano Bruno and the 
Hermetic Tradition. De-a lungul anilor în care am scris toate aceste cărţi, 
sora mea m-a sprijinit în nenumărate chipuri. Statornicul ei ajutor practic, 
încurajarea neobosită, înţelegerea pătrunzătoare, viul simţ critic au făcut 
posibilă scrierea lor. 

Warburg Institute 
University of London 



1 

O cununie regală 

CĂSĂTORIA PRINŢESEI ELISABETA CU PRINCIPELE ELECTOR 


în vechea Europă, o cununie regală era un eveniment diplomatic de cea 
mai mare importanţă, iar festivităţile care se ţineau cu un asemenea prilej 
aveau o semnificaţie politică. în februarie 1613, pentru căsătoria prinţesei 
Elisabeta, fiica lui Iacob I, cu Frederic al V-lea, principele elector al Rinu¬ 
lui, au fost revărsate comorile Renaşterii engleze, iar Londra a fost cuprinsă 
de frenezie la gîndul că asistă la ceea ce părea să fie continuarea vremurilor 
Elisabetei: alianţa unei noi, tinere Elisabeta cu conducătorul protestanţilor 
germani, nepotul lui Wilhelm cel Tăcut. 

Tipare mai vechi, cele ale timpurilor marii regine, erau într-adevăr impli¬ 
cate în evenimentul acesta fericit. Bătrîna Elisabeta fusese sprijinul Europei 
împotriva agresiunii Habsburgilor, asociată cu reacţia catolică împotriva protes¬ 
tantismului ; încheiase alianţe cu răzvrătiţii din Ţările de Jos şi cu conducătorul 
lor, precum şi cu protestanţii germani şi francezi. In mod ideal, ea reprezen¬ 
tase —în domeniul religios —un imperialism reformat şi purificat, simbolizat 
prin numele Astraea, Fecioara cea Dreaptă din Vîrsta de Aur — cum îi spuse¬ 
seră poeţii 1 . Era oarecum nostim că Elisabeta cea tînără, spre deosebire de bătrîna 
Fecioară elisabetană, urma să consolideze această politică sacră prin căsăto¬ 
rie. Cu acest prilej, Curtea a cheltuit ultimul ban pentru îmbrăcăminte, bijute¬ 
rii, reprezentaţii şi ospeţe. Pe deasupra, pentru spectacolele dedicate acestei 
norocoase perechi, mai trebuiau puse la bătaie şi rezervele de geniu şi de poezie. 
Shakespeare era încă în viaţă şi se găsea la Londra; teatrul Globus nu fusese 
încă mistuit de flăcări; Inigo Jones desăvîrşea spectacolul destinat Curţii; Fran- 
cis Bacon publicase The Advancement ofLearning. Renaşterea engleză ajunsese 
într-un punct de o remarcabilă strălucire, dezvoltîndu-se în direcţia promisiu¬ 
nii intelectuale, încă în zorii ei, a secolului al XVII-lea. 

Dar oare această promisiune va fi lăsată să se dezvolte în linişte sau 
vor surveni dezastre ? Augurii nu erau buni. Războiul între Spania şi Ţările 
de Jos se încheiase printr-un armistiţiu care urma să expire în 1621. Forţele 
reacţiunii catolice se pregăteau de un nou asalt împotriva ereziei, obiectiv 


1 Vezi articolul meu, „Queen Elisabeth as Astraea", în Journal ofthe Warbwg and Cour- 
tauld Institutes, X (1974), pp. 27-82. 

Fig. 1. Frederic al V-lea, electorul palatin, şi prinţesa Elisabeta. 


legat de ascensiunea Casei de Habsburg. Cei din cealaltă tabără erau pretutin¬ 
deni la pîndă. Cele mai multe persoane informate considerau că războiul e 
inevitabil şi că avea să izbucnească în Germania. Astfel că în spatele splen¬ 
dorilor acestei cununii pîndeau umbre mohorîte, iar acestor tineri fermecători 
şi inocenţi, Frederic şi Elisabeta (fig. 1), le era hărăzit ca nu peste mulţi 
ani să se găsească tocmai în inima furtunii. 

Tînărul principe german a debarcat la Gravesend pe data de 16 octombrie 
1612. 2 Plăcut la înfăţişare şi la purtări, a făcut o bună impresie asupra Curţii, 


2 Pentru o prezentare completă a evenimentelor, a ceremonialului şi a serbărilor prile¬ 
juite de logodna şi de căsătoria lui Frederic şi a Elisabetei vezi John Nichols, The Progresses 
of James /, II, 1826. 

asupra poporului şi asupra viitoarei sale mirese. Frederic şi Elisabeta chiar 
s-au îndrăgostit unul de altul, sentiment care avea să dăinuie de-a lungul 
vicisitudinilor de mai tîrziu. Fericirea acestei perioade de dinainte de căsă¬ 
torie a fost umbrită de boala şi moartea fratelui Elisabetei, Henry, prinţ de 
Wales. Deşi încă tînăr, prinţul Henry se distinsese deja ca bun conducător, 
un posibil urmaş la tronul Franţei al lui Henric al IV-lea (care fusese asasi¬ 
nat în 1610), ca reprezentant al opoziţiei antihabsburgice. Henry plănuise 
să-şi însoţească sora în Germania, să-şi găsească acolo o soţie, şi se spunea 
că avea proiecte mari pentru a pune capăt „vrajbelor religioase" 3 . Moartea 
lui subită şi timpurie l-a lipsit pe tatăl său de o influenţă care ar fi fost spre 
folosul surorii sale şi al soţului ei. Tristul eveniment n-a împiedicat pentru 
multă vreme distracţiile de la Curte, totuşi a amînat logodna. 

Elisabetei îi plăcea teatrul şi avea propria ei companie de actori, Lady 
Elizabeth’s Men [Compania prinţesei Elisabeta], care cu acest prilej a dat 
reprezentaţii în faţa ei şi a logodnicului ei. 4 Iar în apropierea Crăciunului, 
the King’s Men [Compania regelui], care era compania lui Shakespeare, a 
jucat în faţa Curţii douăzeci de piese. John Heminges, care mai tîrziu avea 
să fie coeditor, împreună cu Henry Condell, al primei ediţii in folio a pieselor 
lui Shakespeare, era angajat să reprezinte în faţa Lady-ei Elizabeth şi a 
principelui palatin un număr de piese, printre care Mult zgomot pentru nimic, 
Othello, Iulius Caesar şi Furtuna. 5 S-a sugerat că „masca" din Furtuna a 
fost adăugată piesei pentru a o adapta împrejurării: prezentarea ei în faţa 
perechii princiare, probabil, în noaptea logodnei, la 27 decembrie 1612. 6 
Nu există dovezi documentare în sprijinul acestei interesante teorii, în afara 
faptului că piesa, inspirată din iubirea unei prinţese insulare şi care conţine 
o „mască" nupţială, a fost una dintre piesele lui Shakespeare despre care 
se ştie că a fost jucată în faţa lui Frederic şi a Elisabetei, care, în acest moment 
„comic" al istoriei lor — comic în sensul că vieţile lor par în momentul 
acesta o comedie cu sfîrşit fericit —, au ceva din aerul unui erou şi al unei 
eroine shakespeariene. 

Ca un atribut necesar viitorului său statut de soţ al fiicei regelui Marii 
Britanii, principelui palatin (sau palsgrave, cum este numit în documentele 
englezeşti) i-a fost conferit Ordinul Jartierei. El şi unchiul său, Mauriciu 
de Nassau, au fost aleşi în 7 decembrie, iar în 7 februarie, cu o săptămînă 


3 Nichols, p. 474 n . 

4 E. K. Chambers, Elizabethan Stage, II, p. 248. 

5 E. K. Chambers, William Shakespeare, II, p. 343. 

6 Furtuna a fost reprezentată pentru întîia oară în 1611. Unii cercetători au susţinut că 
„masca“ nupţială din piesă [actul IV, scena l] este un adaus la versiunea originală în vederea 
reprezentării piesei în faţa lui Frederic şi a Elisabetei. Vezi Furtuna, ed. F. Kermode. Arden 
Shakespeare, 1954, pp. XXI-XXII. 

înaintea cununiei, principele palatin a fost învestit în mod solemn la Wind- 
sor. 7 Cu acest prilej regele i-a dăruit viitorului său ginere un medalion al 
Sfîntului Gheorghe bătut cu pietre preţioase, Sfîntul Gheorghe şi Balaurul, 
care atîmă de marele colier al Ordinului, iar logodnica lui i-a dăruit şi ea 
un Sfînt Gheorghe 8 , probabil un medalion mai mic, care se purta atîmat de 
o panglică în ocaziile în care nu se purtau însemnele complete ale Ordinu¬ 
lui. Semnificaţia deosebită a acordării Ordinului Jartierei era tot o tradiţie 
elisabetană. Pentru a-i uni pe membrii nobilimii în serviciul comun al 
Coroanei, regina Elisabeta a reactivat Ordinul şi ceremoniile, procesiunile, 
etosul pe care le implica. 9 Cînd prinţul palatin a devenit cavaler al Ordinu¬ 
lui Jartierei, el s-a angajat sub steagul Crucii Roşii a Sfîntului Gheorghe în 
apărarea cauzelor pentru care fusese înfiinţat ordinul: lupta împotriva Balau¬ 
rului Răului şi apărarea monarhului. 

Povestea Sfîntului Gheorghe şi a Balaurului precum şi a isprăvilor sale 
ca luptător împotriva nedreptăţilor şi apărător al celor asupriţi a fost reprezen¬ 
tată prin focurile de artificii trase de tunarii regelui cu puţin înaintea cununiei, 
în noaptea de 11 februarie. Aceste focuri de artificii sînt amplu descrise într-o 
relatare tipărită 10 şi ilustrate într-un manuscris de la British Museum. 11 O regină 
ţinută prizonieră de un necromant a fost eliberată de marele apărător al lumii, 
Sfîntul Gheorghe. O scenă impetuoasă îl arată pe Sfînt trecînd peste puntea 
dintre foişorul reginei şi tumul vrăjitorului; pe această punte îl răpune pe balaur, 
apoi intră în turn şi îl ia prizonier pe vrăjitor. Spectacolul se încheie cu 
incendierea turnului, „în bubuituri de tun şi vîlvătăi de flăcări". 

Deşi descris cu entuziasm de către tunari, se pare că acest spectacol nu 
s-a desfăşurat tocmai potrivit planului şi că au fost şi cîţiva răniţi. 12 Situat 
între învestitură şi cununie, era în chip vădit conceput ca o alegorie a 
principelui palatin ca Sfînt Gheorghe, patron al Ordinului Jartierei, mîntuind 
lumea de o vrajă rea. Cititorii poemului lui Spenser, Faerie Queene, dacă 
au existat unii printre cei care au asistat la spectacol, îşi vor fi amintit de 
Cavalerul Crucii Roşii care a fost campionul Unei din alegoria cavalerească 
în onoarea bătrînei Fecioare Elizabeth. Acum, de curînd logodita Elizabeth 


7 Nichols, p. 512. 

8 M. A. Everett Green, Elizabeth Electress Palatine and Queen of Bohemia, ediţie 
revăzută. Londra, 1909, p. 47. 

9 Vezi Yates, „Elizabethan Chivalry: The Românce of the Accession Day Tilts“, în 
Journal of the Warburg and Courtauld Institutes , XX (1957), pp. 4-24; R. C. Strong, „Queen 
Elizabeth and the Order of the Garler“, în Archaeological Journal, CXLX (1964), pp. 245-269. 

10 Nichols, pp. 527-541. 

11 A description of the seueral! fireworkes inuented and wrought by His Maiesties 
Gunners, British Museum, Manuscrisele Regelui, 17, c. XXXV. 

12 Nichols, p. 587. 

avea o alegorie a Sfîntului Gheorghe scrisă cu foc pe cer, ca una din celebră¬ 
rile căsătoriei sale cu un Cavaler al Jartierei. 

In sfârşit, a sosit 14 februarie, ziua cununiei în capela regală de la White- 
hall. Mireasa purta „o coroană de aur curat, făcută împărătească prin perlele 
şi diamantele ce o împodobeau, atît de des bătute, încît păreau nişte turnuleţe 
în părul ei de culoarea chihlimbarului, care, legat în coade, îi cădea pe umeri 
pînă la brîu“ 13 . Au fost cununaţi de George Abbot, arhiepiscop de Canter- 
bury. Mirele era calvinist, însă ceremonia a fost anglicană, „prinţul palatin 
repetînd cuvintele slujbei de căsătorie în engleză, după arhiepiscop" 14 . Era 
un lucru important: ziua a fost un triumf al Bisericii anglicane care, prin 
căsătoria aceasta, îşi extindea influenţa şi în alte ţări. Abbot considera maria¬ 
jul ca pe o misiune religioasă, puritană şi purificatoare prin influenţa ei. 15 
Ceremonia a fost urmată de muzică şi de coruri. Comandantul gărzii Or¬ 
dinului a făcut publice titlurile miresei şi ale mirelui. în timp ce acesta din 
urmă părăsea capela, şase dintre propriii săi oameni i-au ieşit în cale sunînd 
din trîmbiţe de argint atît de frumos, încît s-a desfătat întreaga Curte şi mii 
de oameni au rostit urarea „Dumnezeu să le dea bucurie" 16 . Şi astfel, cu 
această cîntare de trompete germane, cununia regală a luat sfârşit. 

în seara acelei zile a fost reprezentată o piesă în sala de banchete de la 
Whitehall, în faţa tinerilor căsătoriţi şi a întregii Curţi. Textele erau de Thomas 
Campion, punerea în scenă de Inigo Jones. 17 Tema primei scene era puterea 
cîntului lui Orfeu de a descînta de tristeţe şi de nebunie; urmau episoade 
corale între Orfeu, „smintiţi" şi frenezia poetică; apoi, dezvăluindu-se partea 
de sus a scenei, puteau fi văzuţi nori şi stele mari; armonia sferelor se conto¬ 
pea cu armonia cununiei regale 18 : 

Veniţi rotindu-vă prin cer, roiuri de stele, 

Veniţi, lumini ce iubiţi cîntul, 

Faceţi din noaptea-aceasta o minune, 

Acum, cînd i se-ncheie Nunţii legămîntul. 

încununaţi-o cu a voastre raze luminate 
Ca să-i rămînă în vecie slăvit nume: 


13 Ibidem , pp. 542-543. 

14 Ibidem , p. 547. 

15 Cu privire la entuziasmul lui Abbot faţă de alianţa cu Palatinatul, vezi Paul A. Welsby, 
George Abbot, the Unwanted Archbishop, Londra, 1962, pp. 51-53. Un alt susţinător puter¬ 
nic al acestei alianţe a fost Lancelot Andrewes. 

16 Nichols, p. 548. 

17 Thomas Campion, The Lord’s Masque , retipărită în Nichols, pp. 554—565. 

18 Nichols, p. 588. 

Atîta timp cît Rinul şi Tamisa 

Cu numele celor doi miri vor fi încununate. 

Rinul se uneşte cu Tamisa, Germania cu Marea Britanie, stelele în rotiri¬ 
le lor aştern armonia muzicii lor asupra acestei cununii. 19 

Potrivit tîlcului acestui cîntec, stelele se mişcă într-un chip din cale-afară 
de ciudat şi de desfătător, şi cred că puţini au văzut vreodată meşteşug mai 
strălucit decît acela pe care Maestrul Inigo Jones l-a arătat închipuindu-le 
mişcările, deşi a dovedit o pricepere şi o dibăcie fără pereche şi în iscusinţa 
cu care a îmbinat întregul spectacol. 

Mai departe se deschidea o perspectivă scenică adîncă, în mijlocul căreia 
se aflau un obelisc de argint şi, alături, statuile de aur ale miresei şi mire¬ 
lui. Antica Sybilla se înfăţişa profetizînd în versuri latine marea seminţie 
de regi şi de împăraţi care se va naşte din unirea aceasta dintre puterea Ger¬ 
maniei şi cea a Marii Britanii, şi totodată din unirea popoarelor lor într-un 
singur cult religios şi în deplină iubire. 20 

în seara următoare, 15 februarie, membrii companiilor Inner Temple 
şi Gray’s Inn au reprezentat o piesă de Francis Beaumont 21 , care tratează 
tema unirii dintre Rin şi Tamisa. Textul e dedicat lui Sir Francis Bacon, 
despre care se spune că „N-ai cruţat nici timp, nici trudă în alcătuirea, orîn- 
duirea şi înzestrarea acestei măşti" 22 . Spectacolul n-a fost tocmai pe placul 
regelui Iacob, care dăduse poruncă să fie amînat. Scena lui principală re¬ 
prezenta o viziune splendidă de Cavaleri şi de Preoţi care coboară clina unui 
deal dansînd într-un ritm solemn, o afirmare energică a ţelurilor Cavaleriei 
religioase. La cununia unei asemenea perechi Preoţii cîntă 23 : 

Oricare Dans este o rugăciune, 

Un sacrificiu fiecare Cînt. 

Dacă Francis Bacon a închipuit acest divertisment, el pare să fi luat foarte 
în serios căsătoria dintre Frederic şi Elisabeta şi să fi aprobat din toată inima 
alianţa pe care o reprezenta. Faptul că autorul lucrării The Advancement ofLearn- 
ing, publicată cu opt ani înainte, în 1605, şi-a luat din timpul dedicat altor studii 
în vederea acestui mariaj completează în chip strălucit extraordinara galaxie 


19 Ibidem, pp. 558-559. 

20 Ibidem, p. 563. 

21 Francis Beaumont, Masque of the Middle Temple and Lincoln‘s Inn, retipărită în 
Nichols, pp. 566-590. 

22 Ibidem, p. 591. 

23 Ibidem, p. 600. 

de talente poetice, artistice ş i ştiinţifice ale căror eforturi unite au făcut din 
ultimele zile petrecute în Anglia de prinţesa Elisabeta o feerie de glorie. 

Mirele mai avea de făcut vizite la universităţi, unde a fost întîmpinat 
cu erudite poeme omagiale în latină, printre care şi unul de George Herbert. 24 
Iar atmosfera momentului era încă plină de versuri de felicitare tipărite, unele 
de John Donne 25 ; în multe dintre ele expresia bucuriei pentru căsătoria Eli- 
sabetei era îmbinată cu regrete pentru moartea fratelui ei. 

Un autor de scrisori spunea: „Toţi oamenii cu bune sentimente găsesc 
mare plăcere şi mulţumire în această Unire, ca fiind o trainică temelie şi 
statornicire a religiei.“ 26 Cu alte cuvinte, cununia şi serbările legate de ea 
erau considerate o declaraţie de politică religioasă, un semn sigur al faptu¬ 
lui că Marea Britanie urma să-l sprijine pe Electorul palatin în calitatea lui 
de conducător împotriva puterilor catolice reacţionare, care îşi adunau acum 
forţele în perspectiva încetării armistiţiului. Ambasadori ai statelor olan¬ 
deze asistaseră la ceremoniile căsătoriei. Au fost de faţă şi ambasadorii 
Franţei şi ai Veneţiei, iar acesta din urmă şi-a exprimat calda admiraţie pentru 
cîteva dintre efectele scenice ale lui Inigo Jones. în schimb n-a trecut deloc 
neobservată absenţa ambasadorilor puterilor habsburgice. „(Ambasadorul) 
spaniol era bolnav, sau aşa a declarat; iar ambasadorul Arhiducelui, invi¬ 
tat pentru ziua a doua a ceremoniilor, s-a scuzat în termeni lipsiţi de cordiali- 
tate.“ 27 Atît prietenii cît şi duşmanii erau de acord că acest mariaj — conform 
obiceiului european — era echivalent cu o declaraţie politică şi că Anglia 
continua să joace vechiul ei rol din vremea Elisabeţei, acela de sprijinitor 
al puterilor europene protestante, iar Electorul palatin era erijat în căpete¬ 
nie a acestei politici, cu ferma încurajare a socrului său. 

Numai că la vremea aceea nimeni nu-şi dădea seama că nu regele Iacob 
dăduse căsătoriei această semnificaţie. Iacob nu se concepea pe sine în rolul 
de-continuator al politicii celei care îi decapitase mama. Ideea lui, aşa cum 
s-a vădit mai tîrziu, era să echilibreze căsătoria fiicei sale cu un principe 
german protestant prin căsătoria fiului său, Carol, cu o prinţesă spaniolă 
catolică şi în felul acesta să evite cu orice preţ un război cu puterile habs¬ 
burgice, război a cărui perspectivă îl înspăimînta. Această latură a politicii 
lui Iacob n-a fost înţeleasă nici de Electorul palatin, nici de sfetnicii săi, 


24 P. O. Kristeller notează în Irer Jtalicum, II, p. 399, că manuscrisul de la Vatican Pal. 
Iar. 1738 conţine poeme latine adresate Electorului palatin cu prilejul vizitei sale la Cambridge, 
inclusiv unul de George Herbert. îi mulţumesc profesorului Kristeller pentru această refe¬ 
rinţă. Acest manuscris se afla printre materialele transportate la Roma cu Bibliotheca Palatina 
după căderea Heidelbergului; vezi mai jos p. 28. 

25 Vezi mai jos, p. 139. 

26 Nichols, pp. 601-602. 

27 lbiclem, p. 603. 

care, în virtutea acestei greşite înţelegeri a lucrurilor, se vor lăsa antrenaţi 
într-o primejdioasă politică antihabsburgică. 

Elisabeta şi soţul ei, împreună cu suitele lor, au părăsit Anglia la 
25 aprilie 1613, călătorind pe mare de la Margate pînă la Haga 28 , unde au 
fost primiţi cu multă căldură de unchiul după mamă al Electorului palatin, 
Mauriciu de Nassau, fiul lui Wilhelm cel Tăcut. 

Sosirea unei prinţese britanice pe teritoriu olandez — şi încă a uneia 
care se numea Elisabeta — a redeşteptat de bună seamă amintirea unor ten¬ 
dinţe istorice, politice şi religioase adînc întipărite în secolul precedent. 
Wilhelm cel Tăcut sperase să încheie o alianţă strînsă cu Anglia împotriva 
agresiunii spaniole şi să o consolideze printr-o căsătorie. îl instalase pe prinţul 
francez Franşois d’Anjou ca guvernator al Flandrei şi al Brabantului, sperînd 
că regina Elisabeta se va căsători cu el, ceea ce i-ar fi adus o alianţă fran- 
co-engleză. Acest plan a eşuat; guvernarea lui Franşois de Anjou s-a prăbuşit 
în dezonoare, iar spaniolii s-au înapoiat la Anvers. Toate acestea se petre¬ 
ceau în 1584. 29 Apoi, în 1586, Robert, conte de Leicester, a promis, se pare, 
ajutor englez, a fost aclamat ca un eliberator şi a străbătut în triumf Provinci¬ 
ile Unite. Iar unul dintre momentele deosebite ale prezenţei sale a fost Marea 
Sărbătoare a Jartierei, pe care a ţinut-o la Utrecht 30 , ceea ce a făcut ca sim¬ 
bolismul Jartierei să fie simţit şi reţinut ca simbol al eliberării. 

Acum sosea din Anglia o prinţesă, căsătorită cu un cavaler al Ordinului 
Jartierei, iar cavalerul acesta era o rudă a casei de Orania-Nassau, cîrmuitorul 
ereditar al Palatinatului, principalul Elector laic al Imperiului şi căpetenia Uniu¬ 
nii Principilor germani protestanţi. Părea să fie o alianţă ideală pentru Ţările 
de Jos în momentul cînd ţara aştepta cu nelinişte sfârşitul armistiţiului. Pentru 
primirea pe care oraşele olandeze au facut-o prinţesei Elisabeta şi Electoru¬ 
lui palatin n-a fost cruţată nici o cheltuială. 31 Li s-au dat banchete fastuoase 
şi daruri bogate, s-au jucat în cinstea lor piese de teatru. Electorul şi-a lăsat 
soţia la Haga ca să ajungă înainte în ţara sa şi să facă pregătirile de primire. 


28 Ibidem., p. 611. 

29 Despre încercarea nereuşită de a-1 instala pe Franţois de Anjou în Ţările de Jos, vezi 
Yates, The Valois Tapestries, Warburg Institute, 1959. 

30 VeziR.C. Strong şiJ. A. VanDorsten , Leicester’ sTriumph, Leiden şi Oxford, 1964. 

31 Primirea în Olanda şi alte evenimente ale călătoriei Elisabetei pînă la Heidelberg sînt 
descrise într-o relatare contemporană ilustrată : Beschreibung der Reiss... des Herrn Frede- 
rick des V mir der Hochgebornen Fili stin und Kdniglichen Princessin Elizabethen, Jacob 
des Ersten Kdnigs in Gross Britannien Einigen Tochter (Descrierea călătoriei principelui 
Frederic al V-lea împreună cu prinţesa regală Elisabeta, singura fiică a lui lacob /, regele 
Marii Britanii), Heidelberg, 1613. 



Fig. 2. Arc de triumf la Oppenheim, 1613. După Beschi eibung der Reiss. 


La timpul hotărît, prinţesa l-a urmat, urcînd Rinul într-o corabie somptu¬ 
oasă. Aşa a început căsătoria dintre Tamisa şi Rin de care fusese vorba în 
reprezentaţiile de la cununie. Şi nu este exclus ca însuşi Inigo Jones, autorul 
minunatei lor scenografii, să fi făcut şi el parte din suita cu care Elisabeta 
călătorea în susul fluviului. Ştim că pe prinţesă o însoţea în călătoria către 
noua ei ţară şi contele de Arundel, un cunoscător şi colecţionar de artă, şi 
patronul lui Inigo Jones. Şi mai ştim că Inigo Jones a făcut a doua sa vizită 
în Italia ca membru al suitei contelui de Arundel. Putem trage uşor concluzia 
— deşi nu avem nici o atestare documentară — că Inigo şi patronul său au 
călătorit cu prinţesa de la Londra la Heidelberg şi apoi, împreună, şi-au con¬ 
tinuat drumul pînă în Italia. 32 Constituirea unei Curţi pe jumătate engleze 
la Heidelberg implica un mare du-te-vino între Londra şi Palatinat şi des¬ 
chidea pentru englezi un nou drum pe continent. 


32 Vezi John Summerson, Inigo Jones , Londra, Penguin, 1966, p. 35. Pe de altă parte, 
articolul despre Arundel din Dictionary of National Biography susţine că, după vizita la Heidel¬ 
berg, contele s-a înapoiat în Anglia şi a plecat din nou, spre Italia, în cursul aceluiaşi an. In 
acest caz ar fi improbabil ca Inigo să-l fi însoţit şi în precedenta călătorie la Heidelberg. 

Fig. 3. b) Sosirea prinţesei Elisabeta la Heidelberg. 
După Beschreibung der Reiss. 

Primul oraş al Palatinatului în care a intrat Elisabeta a fost Oppenheim, 
chiar lîngă graniţă, unde devotaţii locuitori au înălţat în cinstea ei arcuri de 
triumf. Acestea sînt reprezentate în relatările contemporane tipărite despre 
călătoria sa de la Londra la Heidelberg. 33 Unul dintre arcurile triumfale de 
la Oppenheim (fig. 2) era împodobit cu o revărsare de trandafiri, o aluzie, 
aşa era declarată, la descendenţa Elisabetei din Casele de York şi Lancaster. 
Stema regală a Marii Britanii, înconjurată de Jartieră, stătea alături de stema 
Palatinatului. Străzile oraşului Oppenheim erau flancate de gărzi în fastuoase 
costume de paradă, iar cetăţenii o întîmpinau pe tînăra mireasă sosită din 
Anglia cu un entuziasm neţărmurit. 

Gravurile de pe arcul de triumf cu trandafiri de la Oppenheim erau 
semnate „De Bry“, la fel ca alte gravuri menţionate în relatarea călătoriei. 
Este vorba de binecunoscutul gravor Johann Theodore De Bry, care îşi 
mutase de curînd atelierul de gravură şi tiparniţa de la Frankfurt la Oppen¬ 
heim. De-a lungul întregii domnii a lui Frederic şi a Elisabetei în Palati¬ 
nat, adică între 1613 şi 1619, Johann Theodore De Bry a realizat la 
Oppenheim un număr mare de lucrări, cu subiecte foarte obscure, notabile 
pentru calitatea deosebită a gravurilor care le ilustrau. Era asistat de ginerele 
său, Matthieu Merian. 

Principala operă publicată de De Bry la Oppenheim a fost cea a lui Robert 
Fludd, Utriusque Cosmi Historia, în mai multe mari volume, bogat ilus¬ 
trate. Faptul că acest oraş din Palatinat era acum atît de strîns legat de Anglia 
a facilitat, fără îndoială, publicarea aici a unei vaste lucrări filozofice scrise 
de un englez. O să revin asupra semnificaţiei publicării acestei lucrări a lui 
Fludd la Oppenheim în timpul lui Frederic şi al Elisabetei. 34 

în sfîrşit, la 7 iunie 1613, Elisabeta a sosit în capitală, la Heidelberg, 
scenă ilustrată în relatarea călătoriei sale (fig. 3b). O paradă militară este 
în desfăşurare. Elisabeta, purtînd o pălărie înaltă, stacojie, guler de dantelă 
şi un malacof dintr-o ţesătură cu fir auriu, tocmai a coborît din caleaşcă. 
Soţul ei se grăbeşte s-o întîmpine. O aştepta o altă caleaşcă, îmbrăcată în 
catifea purpurie, în care urma să călătorească pînă la Heidelberg. 

Facultăţile Universităţii din Heidelberg, unul dintre principalele centre 
ale învăţămîntului protestant din Europa, înălţaseră arcuri de triumf în cinstea 
ei. Cel al Facultăţii de Teologie (fig. 4a) era împodobit cu portrete ale 
Părinţilor Bisericii, ale lui Luther, Melanchton şi Beze (dar, în mod ciudat, 
nu şi cu al lui Calvin). 

După ce a străbătut oraşul, alaiul a luat-o pe urcuşul către castelul din 
Heidelberg, o construcţie impunătoare şi romantică, ce se ridica în chip impre¬ 
sionant pe o înălţime abruptă, dominînd oraşul şi nul Neckar, un afluent al 


33 Vezi Beschreibung derReiss ..., care relatează în amănunt primirea făcută la Oppenheim. 

34 Vezi mai jos, pp. 73 şi urm. 

Rinului. Şi în curtea castelului se afla un arc de triumf, înalt de douăzeci 
de metri (fig. 4b), împodobit cu statuile unor mai vechi cîrmuitori ai Pala¬ 
tinatului şi ale soţiilor lor englezoaice. La intrarea în castel stătea mama 
Electorului, Louise Juliane de Nassau, fiica lui Wilhelm cel Tăcut, care 
aştepta de mult şi cu nelinişte ca această căsătorie a fiului ei să aibă loc. 

Cîteva zile după sosire, castelul din Heidelberg a fost însufleţit de 
tumiruri şi de alte festivităţi. S-au perindat, ducînd cu ele imagini mitologice 
de divinităţi, care alegorice. într-unul dintre ele se afla chiar Electorul palatin 
înveşmîntat în Iason şi călătorind cu argonauţii pe mare în căutarea Lînii 
de Aur (fig. 3a). Stilul acesta franco-burgund de serbare mitologică trebuie 
să le fi părut cam învechit celor care abia asistaseră, la Curtea lui Iacob I, 
la producţiile lui Inigo Jones, şi poate chiar acesta se afla acolo, casă compare. 
Nu e mai puţin adevărat că tema lui Iason şi a argonauţilor concorda cu temele 
spectacolelor date la Londra. înfăţişarea Electorului ca Iason era o aluzie 
la Ordinul Lînii de Aur, al cărui pandantiv atîma de unul dintre catargele 

corăbiei Argo. Ca Elector al Imperiului, Frederic era, fireşte, membru al 
acestui ordin imperial. Iar atîmînd de catargul principal al corăbiei putea 
fi văzută Jartiera, aluzie la faimosul ordin britanic căruia îi aparţinea acum 
Electorul, în calitatea lui de soţ al fiicei regelui Marii Britanii. Cu prilejul 
focurilor de artificii de la Londra, apăruse ca Sfîntul Gheorghe al Ordinu¬ 
lui Jartierei; aici era Iason al Ordinului Lînii de Aur. Rolul de paladin al 
unei aventuri mistice părea să fie unul care i se potrivea sau se credea că i 
se potriveşte. 

în cele din urmă toate aceste ceremonii au luat sfîrşit. Delegaţii englezi 
au plecat, cu datoria împlinită. Contele şi contesa de Arundel şi-au luat 
rămas-bun şi ei. Lordul şi lady Harrington s-au înapoiat în Anglia. Ultimele 
legături oficiale ale Elisabetei cu fosta sa ţară s-au desfăcut. De aici înainte 
era Electoare palatină a Rinului, sălăşluind în splendoare la Heidelberg, pînă 
în anul fatal 1619. 

Nu era locuitor al Sfîntului Imperiu Roman care să nu fi aflat că cel 
mai de seamă Elector al Imperiului se căsătorise cu fiica regelui Marii 
Britanii. Prin pădurile dese, în oraşe, ştirile călătoreau, aducînd mulţumire 
în unele părţi, pentru că era vorba de o mare alianţă, care întărea cauza protes¬ 
tantismului german. Prin alte părţi satisfacţia era mai mică, îndeosebi la Graz, 
unde Habsburgii austrieci îşi aveau Curtea imperială. 

Castelul de la Heidelberg va deveni un centru de unde în anii următori 
vor iradia ciudate şi rodnice influenţe. Fratele Elisabetei, prinţul Henry, fusese 
extrem de interesat de structura grădinilor de Renaştere, de havuzurile 
mecanice capabile să scoată, ţîşnind, sunete muzicale, de statuile înzestrate 
cu grai şi de alte invenţii de acelaşi fel. Gustul pentru ele fusese stimulat 
de descoperirea unor texte antice în care erau descrise asemenea minuni 
înfăptuite de Hero din Alexandria şi de şcoala sa. Prinţul Henry îl anga¬ 
jase, ca supraveghetor al unor astfel de lucrări, pe Salomon de Caus, un 
protestant francez, strălucit arhitect de grădini şi inginer hidraulic. 35 De Caus 
era un apropiat al lui Inigo Jones, care lucra şi el pentru prinţul Henry. Cres¬ 
cuţi în spiritul Renaşterii, care îl redescoperise pe Vitruviu, aceşti doi oameni 


35 Printre scrierile publicate ale lui Salomon de Caus se numără Les raisons desforces 
mouvantes [Cauzele forţelor motrice ], Frankfurt, 1615, o lucrare, inspirată de Vitruviu, 
conţinând importante contribuţii la mecanică şi hidraulică. Ea este dedicată prinţesei Elisa- 
beta, în termeni care să-i reamintească interesul fratelui ei pentru asemenea subiecte. Scrierea 
a fost republicată la Paris în 1624, cu adaosul unei a doua părţi: Livre Second ou sont 
desseigneesplusieurs Grotes & Fontaines [Cartea a Doua, în care sînt înfăţişate planurile 
mai multor grote şifîntîni\ Se menţionează acolo că o parte dintre grotele, fintînile, statui¬ 
le mecanice etc. ilustrate în carte au fost plănuite pentru grădinile Electorului palatin de la 
Heidelberg (fig. 6b, 25a). 

erau pricepuţi în tot ceea ce Vitruviu recomanda ca necesar adevăratului 
arhitect: artele şi ştiinţele bazate pe număr şi proporţie, muzică, perspec¬ 
tivă, pictură, mecanică şi altele asemenea. Vitruviu afirmase că arhitectura 
era regina ştiinţelor matematice şi grupase în jurul ei celelalte arte şi ştiinţe. 
Inigo Jones îşi concentrase eforturile asupra arhitecturii şi a schiţelor teatrale, 
considerînd scenografia strîns legată de arhitectură în genere şi de disci¬ 
plinele subsidiare, perspectiva şi mecanica. 36 Cît despre Salomon de Caus, 
acesta se preocupa în principal de proiectarea grădinilor, care, în vremea 
Renaşterii, era strîns legată de arhitectură, depinzînd, ca şi regina ştiinţelor 
matematice, de studiul proporţiilor, al perspectivei, al geometriei şi folosind 
cele mai noi rafinamente în materie de mecanică pentru fîntînile decora¬ 
tive şi muzicale şi pentru alte înfrumuseţări ale grădinilor. 

La moartea prinţului Henry, Salomon de Caus a intrat în serviciul Elec¬ 
torului palatin şi s-a stabilit la Heidelberg ca arhitect şi inginer însărcinat 
cu uimitoarele înfrumuseţări ale castelului şi împrejurimilor sale. O idee 
despre ele ne putem face din gravurile din Hortus Palatinus a lui de Caus, 
publicată la Frankfurt în 1620 de Johann Theodore De Bry (fig. 6a). Prin 
aruncarea în aer a coastei stîncoase, De Caus obţinuse o terasă plană, pe 
care a creat nişte grădini cu un plan geometric de o mare complexitate, (fig. 5) 
Despre grădina aceasta minunată, situată la înălţime, deasupra oraşului şi 
a văii Neckarului, se vorbea ca despre a opta minune a lumii. 37 Vechiul castel 
a fost şi el modernizat cu noi clădiri anexe, prevăzute cu multe ferestre, 
imitate, din cîte se spunea, după casele şi palatele englezeşti. Vasta clădire 
care se vede în gravură are ceva din aerul unui teutonic Nemaivăzut. 

In grădinile castelului, De Caus a construit numeroase grote (fig. 25a), 
conţinînd scene însufleţite cu muzică din fîntîni mecanice şi cu figuri mito¬ 
logice — Pamasul cu Muzele sau Midas într-o peşteră. Frapantă era statuia 
lui Memnon (fig. 6b), un Heracles-Memnon cu măciucă. La fel ca în povestea 
clasică, atinsă de razele soarelui, statuia scotea sunete muzicale. Magia ştiinţi¬ 
fică prin care se obţinea acest efect este arătată în gravură; procedeul derivă 
din pneumatica lui Hero din Alexandria. 

Salomon de Caus credea că muzica este principala ştiinţă întemeiată 
pe numere şi era o autoritate în materie de orgi. 38 Se spunea despre el că 
reuşise să construiască la Heidelberg o orgă de apă (o orgă de apă din Anti¬ 
chitate este descrisă de Vitruviu). Aceasta, împreună cu muzica statuilor, 


36 Asupra „subiectelor vitruviene", vezi Yates, Theatre of the World , Londra, 1969, 
pp. 20-59, 80-91. 

37 Vezi Lili Fehrle-Burger, „Hortus Palatinus als « achtes Weltwunder »“, în Ruperto- 
Carola, Mitteilungen der Vereinigung der Freunde der Studentenschaft der Universităt Heidel¬ 
berg , XIV (2), 1962. Pentru această referinţă îi mulţumesc lui R. Strong. 

38 Vezi Salomon de Caus, Institution haimonique , Frankfurt, 1615. 

a fîntînilor, a grotelor, făcea ca Heidelbergul săfie tot atît de „plin de sunete" 
ca insula lui Prospero. 

Inigo Jones, dacă într-adevăr a venit la Heidelberg în suita contelui de 
Arundel însoţind-o pe prinţesa Elisabeta, a fost de bună seamă interesat de 
activităţile de aici ale fostului său coleg, Salomon de Caus. Şi, într-adevăr, 
scenele cu fîntîni sau grote cîntătoare, grupurile statuare din grădină cu melo¬ 
dioasele lor cadenţe acvatice erau doar o aplicare puţin diferită a tehnicilor 
şi cunoştinţelor vitruviene faţă de cele folosite de Inigo Jones pentru piesele 
sale de curte. Dacă e să comparăm „Apollo şi Muzele" sau Grota lui Midas 
de la Heidelberg cu scenele desenate de Inigo pentru „măştile" sale, apare 
limpede că ele se situează în aceeaşi atmosferă teatrală. La Heidelberg, prinţul 
palatin şi-a înconjurat soţia cu o continuare a lumii de vis pe care ea o 
cunoscuse la Londra. 

Chiar dacă producerea de piese pentru serbările curţilor sau construirea 
grotelor muzicale, a fîntînilor cîntătoare sau a statuilor vorbitoare întemeiate 
pe principii pneumatice pot să nu ne pară aplicaţii importante ale ştiinţei la 
tehnologie, totuşi, în fapt, pe asemenea căi ştiinţa Renaşterii, cufundată încă 
într-o atmosferă magică, a început să folosească abilităţi tehnice pe scară 
largă. 39 De Caus este un exemplu important de dezvoltare a ştiinţei înăun¬ 
trul acestei tradiţii: se spune chiar că a inventat folosirea forţei aburului, 
anticipînd secolul al XlX-lea. Iar cartea lui, Les raisons desforces mouvantes , 
dedicată prinţesei palatine în 1615, conţine desene ale lucrărilor făcute de 
el pentru Heidelberg. De Caus citează spusele lui Vitruviu despre maşini, dese¬ 
nează maşina de constructor descrisă de Vituviu şi aplică principii matematice 
mecanicii. Faptul că Frederic a recurs pentru înfrumuseţările de la Heidelberg 
la ce era mai avansat în ştiinţa timpului în materie de arhitectură şi inginerie 
dovedeşte că noua cultură din Palatinat era în fruntea progresului, că se dezvolta 
într-un chip firesc dinspre Renaştere către secolul al XVII-lea. 

Apelînd la imaginea folosită de poeţii dramatici, putem considera că 
Heidelbergul iacobit a izvorît din căsătoria Tamisei cu RinuL In urma prinţe¬ 
sei Elisabeta, mişcări de gîndire şi mişcări culturale trec din Anglia în Palati¬ 
nat. Poate că Inigo Jones a vizitat Heidelbergul. Salomon de Caus introduce 
în grădinile de acolo gusturile prinţului Henry. Frederic şi Elisabeta, perechea 
shakespeareiană, continuă piesa londoneză a vieţilor lor într-un decor teatral 
nou. Iar printre influenţele care treceau din Anglia către această parte a 
Germaniei erau şi cele ale trupelor ambulante de actori englezi. Prezenţa 
unei perechi domnitoare iubitoare de teatru, familiarizată cu scena drama¬ 
tică britanică, nu putea decît să stimuleze călătoriile într-acolo ale actorilor 


39 Vezi Theatre of the World, pp. 78-79. 

englezi. în 16 1 3 40 se aflau la Heidelberg actori englezi, care apoi s-au dus 
la Tîrgul de la Frankfurt, întotdeauna frecventat de rupe ambulante. Cunoaş¬ 
terea scenei engleze şi a condiţiilor ei avea să se răspîndească prin prezenţa 
prinţesei Elisabeta, care la Londra avusese propria ei companie de actori 
şi care era pasionată de teatru sub toate formele sale. 

între Palatinat şi Anglia era un permanent du-te-vino de slujitori şi de 
alţi emisari care circulau între Heidelberg şi Londra. Pe această cale infor¬ 
maţii şi publicaţii noi puteau pătrunde din Anglia în statul german. Fran- 
cis Bacon se arătase foarte favorabil prinţesei şi soţului ei şi, la căsătoria 
lor, dovedise un interes entuziast cu prilejul montării unei piese. Este proba¬ 
bil ca amîndoi să fi citit The Advancement of Learning. Ştim că în ultima 
parte a vieţii ei Elisabeta era atrasă de scrierile lui Bacon şi le citea cu mare 
plăcere. 41 Elisabeta, chiar dacă nu avea o minte deosebit de profundă, o avea 
foarte iute. Prinţul era un intelectual şi un mistic, serios interesat de muzică 
şi de arhitectură. A transmis unora dintre copiii săi gustul pentru filozofie. 
Fiica lui cea mare, o altă prinţesă Elisabeta, a avut cinstea să-i fie dedicate 
Principiile lui Descartes. 42 

Contemplînd fascinantele gravuri ale lui Matthieu Merian după grădi¬ 
nile din Heidelberg, putem să ne gîndim că acolo, aşezat pe culmea unei 
înălţimi din inima Germaniei, se afla un avanpost al Angliei iacobite, o 
citadelă a culturii celei mai înaintate din secolul al XVII-lea. Din păcate 
această înflorire plină de făgăduinţe, hrănită de apele unite ale Tamisei şi 
ale Rinului, nu era menită să aibă un viitor. Data, 1620, a publicării gravurii, 
este data scurtei domnii a lui Frederic şi a Elisabetei la Praga, ca rege şi 
regină ai Boemiei, anul care s-a încheiat cu evenimentele ducînd la izbuc¬ 
nirea Războiului de treizeci de ani, care avea să devasteze Palatinatul şi să 
nimicească splendorile Heidelbergului iacobit. Palatinatul s-a aflat în prima 
linie a ostilităţilor, iar efectul pustiitor al reacţiei poate fi limpede văzut în 
soarta Heidelbergului. 

Violentul război propagandistic dezlănţuit împotriva lui Frederic după 
înfrîngerea lui s-a folosit de toate armele ridicolului şi ale satirei. Au fost 
puse în circulaţie numeroase tipărituri satirice. Era vorba de nişte foi volante 
conţinînd imagini al căror sens era explicat în versuri burleşti. Băiatul de 
poştă călărind pe drumuri de ţară şi sunînd din com (fig. 7a) îl caută în 
derîdere pe regele Boemiei, scăpat cu fuga. Numeroase dintre aceste cari¬ 
caturi sînt mult mai crude decît aceasta, destul de inofensive, şi fac insi- 

40 E. K. Chambers, Elizaberhan Stage , II, pp. 288-289. în fruntea echipei se afla John 
Spencer, un actor care călătorea asiduu atît în Germania protestantă cît şi în cea catolică. 

41 Vezi Green, Elizabeth of Bohemia, p. 260 n. 

42 Vezi mai jos, p. 117. 

nuări sinistre. în una dintre ele, Frederic, soţia lui şi copilul lor sînt înfăţişaţi 
într-o grădină cu un desen complicat (fig. 7b). Au înfăţişări degradate, iar 
grădina lor duce către Iad şi către flăcările lui. Oamenii aceştia, reprezen¬ 
tanţi ai unei rafinate culturi de Renaştere, sînt transformaţi de o propagandă 
ostilă în vrăjitori. E greu să-i recunoaştem în această amară parodie pe acei 
Frederic şi Elisabeta care, în zilele lor mai fericite, asistă la vraja Furtunii 
lui Shakespeare. 



2 

Tragedia din Boemia 


în 1577 tânărul Philip Sidney era trimis în misiune la Curtea imperială 
pentru a transmite noului împărat, Rudolf al II-lea, condoleanţele reginei 
Elisabeta la moartea împăratului precedent, tatăl lui, Maximilian al II-lea. 
Profitînd de această călătorie, Sidney i-a vizitat pe principii germani protes¬ 
tanţi, îndeosebi pe cîrmuitorii calvinişti ai Palatinatului. Ţelul său era să 
examineze posibilitatea unei ligi protestante în Europa. Sidney îşi extin¬ 
sese deja poziţia politică şi religioasă, întemeindu-se pe cea a unchiului său, 
contele de Leicester. Credea într-o politică de „activism" protestant împotriva 
Spaniei, o politică mai îndrăzneaţă decît era dispusă să accepte prudenţa 
reginei Elisabeta. Iar Sidney a găsit la Heidelberg un caracter înrudit în 
persoana lui Johann Casimir, fratele principelui elector. Sidney i-a relatat 
lui Walsingham că principii protestanţi din Germania erau în general puţin 
entuziaşti în privinţa unei ligi protestante, singurii mai zeloşi fiind Casimir, 
în Palatinat, şi landgraful Wilhelm de Hessen. 1 

După moartea lui timpurie, Philip Sidney a devenit o legendă ca beau 
ideal al cavalerilor protestanţi. Tot cu el au fost asociate ornamentele roman¬ 
tice ale cavaleriei renăscute, cultul extravagant al reginei Elisabeta adus de 
aceşti cavaleri cu prilejul tumirurilor care celebrau urcarea ei pe tron. Priete¬ 
nia lui strînsă cu principele palatin Casimir reprezenta o legătură între Curtea 
de la Heidelberg şi tradiţia constituită în Anglia în jurul lui Sidney, o tradiţie 
care a facilitat erijarea tînărului principe elector ca paladin al cavalerilor 
protestanţi anglo-germani. 

Tradiţia „activistă" a Palatinatului 2 a fost urmată şi atunci cînd lui Henric 
al IV-lea al Franţei i s-a oferit sprijin în planurile sale de invadare a 
Germaniei, planuri curmate brusc de asasinarea lui în 1610. Faptul că Palati¬ 
natul voia să-i vină în ajutor regelui francez reprezenta o continuare a unei 


1 Vizita lui Sidney în Palatinat este relatată de Fulke Greville, care l-a însoţit; vezi 
F. Greville, The Life of the Renowned Sir Philip Sidney , ed. N. Smith, Oxford, 1907, pp. 41 
şi urm. Cf. R. Howell, Sir Philip Sidney The Shepherd Knight, Londra, 1968, pp. 34—35; 
J. O. Osborn, Young Philip Sidney, Yale Univ. Press, 1972, pp. 450 şi urm. 

2 Vezi Claus-Peter Clasen, The Palatinate in European Hisloiy, Oxford, 1963. 

mai vechi înţelegeri franco-palatine din vremea lui Casimir, care îl spri¬ 
jinise pe Henric, pe atunci Henric de Navarra, în luptele sale în calitate de 
căpetenie a hughenoţilor. 

Foarte important ca inspirator al politicii Palatinatului a fost Christian 
de Anhalt 3 , principalul sfetnic al Curţii de la Heidelberg, care favoriza 
planurile lui Henric al IV-lea, planuri despre care se spunea că implică o 
tentativă pe scară mare de a pune capăt puterii Habsburgilor în Europa. Cînd 
moartea a întrerupt proiectele lui Henric, politica Palatinatului, în continu¬ 
are inspirată de Anhalt, s-a orientat către alte mijloace de a atinge aseme¬ 
nea scopuri de mare anvergură. 

Acesta este momentul în care tînărul principe elector, Frederic al V-lea, 
a apărut ca destinat să ia locul de conducător al rezistenţei protestante îm¬ 
potriva puterilor habsburgice. Existau multe argumente în acest sens: moş¬ 
tenise rangul de şef al electorilor laici ai Imperiului; moştenise o tradiţie 
de activism protestant care îl desemna drept conducătorul firesc şi căpete¬ 
nia Uniunii Principilor Protestanţi Germani, formată pentru a contracara Liga 
Principilor Catolici; avea legături puternice cu protestanţii francezi, conducă¬ 
torul hughenot, ducele de Bouillon, fiind unchiul său; cu Olanda, bastionul 
conducerii protestante în Europa, avea strînse legături de familie; în sfîrşit 
— şi aceasta încununa edificiul poziţiei lui Frederic — se căsătorise cu fiica 
regelui Marii Britanii, asigurîndu-şi astfel, din cîte credeau sprijinitorii săi, 
ajutorul lui Iacob I faţă de fiica şi de ginerele său. Toate păreau un mănunchi 
ideal de alianţe în sprijinul tînărului principe elector, destinîndu-1 unui rol 
deosebit de important în făurirea destinului Europei în anii hotărîtori care 
urmau. 

Hotărîtori, pentru că foarte multe depindeau de persoana împăratului 
Germaniei şi de capacitatea Habsburgilor de a-şi menţine controlul asupra 
oficiului imperial. 

în 1612, moartea împăratului Rudolf al II-lea marcase un moment de 
criză în atmosfera încordată din Europa aflată între războaie (între războaiele 
religioase din secolul al XVI-lea şi Războiul de treizeci de ani). Deşi membru 
al Casei de Habsburg, Rudolf se ţinuse departe de nepotul său Filip al II-lea 
al Spaniei şi se cufundase în chip misterios în studii obscure. 4 A strămutat 
Curtea imperială de la Viena la Praga, care a devenit un centru pentru tot 
felul de studii alchimice, astrologice, magico-ştiinţifxce. Ascunzîndu-se în 
marele său palat din Praga, cu bibliotecile de acolo, cu „camerele de minuni" 


3 Despre Anhalt vezi Clasen în lucrarea mai sus-citată; Julius Krebs, Christian von Anhalt 
unei die Kurpfalzische PoUtik am Beginn des Dreissigjăhrigen Krieges , Leipzig, 1872; 
Camhridge Modern History, IV, Cambridge, 1906, pp. 3 şi urm.; Da vid Ogg, Europe in 
the Seventeenth Centwy , ed. Londra, 1943, pp. 126 şi urm. 

4 încă nu există o carte bună despre Rudolf al II-lea. 

destinate prodigiilor magico-mecanice, Rudolf s-a retras speriat din faţa pro¬ 
blemelor iscate de intoleranţa fanatică a teribilului său nepot. Praga a devenit 
un fel de Mecca pentru toţi cei care, din întreaga Europă, se interesau de 
studii ezoterice şi ştiinţifice. Aici au venit John Dee şi Edward Kelly, Gior- 
dano Bruno şi Johannes Kepler. însă, oricît de stranie a fost reputaţia Pragăi 
în vremea lui Rudolf, era încă un oraş relativ tolerant. Evreii puteau să-şi 
urmeze netulburaţi studiile lor cabalistice (consilierul religios favorit al lui 
Rudolf era Pistorius, un cabalist), iar biserica indigenă din Boemia era tole¬ 
rată printr-un document oficial, Scrisoarea Maiestăţii. Biserica din Boe¬ 
mia, întemeiată de Ian Hus, a fost prima dintre Bisericile reformate ale 
Europei. Actul de toleranţă al lui Rudolf se extindea şi asupra Fraţilor Boemi, 
o fraternitate mistică ataşată de învăţăturile Bisericii husite. 

Sub Rudolf, Praga a fost o cetate de Renaştere, plină de influenţe re¬ 
nascentiste, aşa cum se dezvoltaseră ele în Europa de Răsărit, un mare creuzet 
de idei, pe căi misterioase fertil în noi posibilităţi de dezvoltare. însă cît 
putea să dureze, după moartea lui Rudolf, această relativă imunitate la reacţia 
forţelor reacţiunii catolice ? Problema a fost amînată pentru o scurtă vreme 
prin alegerea în fruntea Imperiului şi pe tronul Boemiei a fratelui lui Rudolf, 
Matthias, un om bătrîn şi fără nici o valoare, care a murit şi el curînd, astfel 
că problema nu mai putea fi mult timp amînată. Forţele reacţiunii îşi strîngeau 
rîndurile; mai rămîneau cîţiva ani de armistiţiu în războaiele religioase. Cel 
mai probabil candidat la tronul imperial şi la cel al Boemiei era arhiducele 
Ferdinand de Stiria, catolic fanatic din Casa de Habsburg, un discipol al 
iezuiţilor, ferm hotărît să nimicească orice urmă de erezie. 

în 1617, Ferdinand de Stiria a devenitrege al Boemiei. 5 Credincios edu¬ 
caţiei şi naturii sale, Ferdinand a pus imediat capăt politicii de toleranţă reli¬ 
gioasă a lui Rudolf, revocînd Scrisoarea Maiestăţii şi pregătindu-se să 
suprime Biserica Boemiei. Au fost istorici care au susţinut că începutul 
Războiului de treizeci de ani îşi are originea în politica de intoleranţă din 
Boemia. Catolicii liberali din Boemia au făcut o încercare onorabilă de a 
stăvili această iniţiativă dezastruoasă. Numai că Ferdinand şi consilierii săi 
iezuiţi nu puteau fi opriţi, iar atacurile împotriva Bisericii din Boemia şi a 
clerului ei au continuat. S-a stîmit o opoziţie violentă şi, cu prilejul unei fur¬ 
tunoase adunări din Praga, doi conducători catolici au fost aruncaţi pe fe¬ 
reastră— incident cunoscut sub numele de „Defenestrarea de la Praga“ —, 
încă un pas pecaleacare a dus la Războiul de treizeci de ani. Acum Boemia 
se afla în răzvrătire deschisă împotriva suveranului habsburgic. în opinia 
rebelilor, Coroana Boemiei era o coroană electivă care putea fi acordată 


5 Pentru o expunere limpede a evenimentelor din Boemia, vezi C. V. Wedgwood, The 
Thirty Years War, ediţia broşată, 1968, pp. 69 şi urm. 

celui pe care l-ar fi ales ei, şi nu una ereditară în Casa de Habsburg, aşa 
cum susţineau Ferdinand şi sprijinitorii săi. 

La 26 august 1619, boemii au hotărît să ofere coroana ţării lor lui Frede- 
ric, principele elector. 

Posibilitatea ca Frederic să devină rege al Boemiei plutea în aer de mai 
mult timp, pare-se că se vorbea despre asta încă de pe vremea căsătoriei sale. 6 
Anhalt urzea cu fervoare acest plan, care constituia o parte extrem de impor¬ 
tantă a edificiului antihabsburgic pe care îl clădea în jurul lui Frederic. 

Potrivit regulilor speciale şi complicate ale constituţiei imperiale, la 
alegerea împăratului regele Boemiei avea dreptul la un vot. De vreme ce 
Frederic era deja elector, dacă devenea rege al Boemiei ar fi dispus de două 
voturi la alegerile pentru tronul imperial, ceea ce ar fi putut duce la consti¬ 
tuirea unei majorităţi împotriva sprijinitorilor Habsburgilor şi deschide calea 
către zdrobirea controlului habsburgic. Gîndirea lui Anhalt şi a prietenilor 
săi mergea în această direcţie şi este posibil ca ei să fi conceput ideea de 
a dobîndi funcţia imperială chiar pentru Frederic. Asemenea perspective 
în materie de politică religioasă putea nutri gîndirea idealistă cu speranţe 
de reformare a Bisericii prin forţa Imperiului, un vis european încă de pe 
vremea lui Dante. 

Astfel că hotărîrea pe care o avea de luat Frederic, dacă să accepte sau 
nu coroana Boemiei, era o dilemă practică şi religioasă totodată. Practică, 
pentru că a o accepta era un lucru primejdios; revenea la o declaraţie de 
război împotriva puterilor habsburgice. Dar oare nu avea el alianţe foarte 
puternice ? In fond, tocmai în virtutea acestor alianţe — cu protestanţii ger¬ 
mani şi francezi, cu olandezii, cu regele Marii Britanii cu a cărui fiică se 
căsătorise — îl aleseseră boemii. Religioasă, pentru că a refuza să meargă 
pe calea arătată de Dumnezeu ar fi însemnat să se împotrivească voinţei 
Lui. Avem toate motivele să credem că acest din urmă considerent a cîntărit 
cel mai greu în hotărîrea pe care a luat-o. 

Unii dintre cei care l-au văzut pe Frederic la Heidelberg în vremea aceea 
au fost impresionaţi de atitudinea lui. în iunie 1619 un ambasador englez, 
scriindu-i din Heidelberg regelui lacob crede că Frederic „este religios, în¬ 
ţelept, activ şi curajos mai mult decît ar fi de aşteptat la anii săi“ şi că soţia 
lui continuă să fie „aceeaşi prinţesă pioasă, bună, blîndă... îndatorînd prin 
curtenia ei toate inimile care se apropiau de ea şi fiind atît de iubitoare de so¬ 
ţul ei, principele, şi atît iubită de el încît împreună sînt o bucurie pentru toţi 
cei ce îi privesc" 7 . întrezărim aici, pentru o clipă, perechea shakespeareiană. 


6 Cambridge Modern History, IV, p. 17. 

7 Lordul Doncaster către lacob I, iunie 1619, în S. R. Gardiner, Letters and other Docu¬ 
ment s lllustrating Relations between England and Germany at the Commencement ofthe 
Thirty Years War, Camden Society, 1865, p. 118. 

John Donne, poetul care a predicat în faţa lor la Heidelberg în calitate de 
capelan al ambasadorului, a acceptat o mică misiune în favoarea lor, ex- 
primîndu-se cu un entuziasm caracteristic: [Problema coroanei Boemiei] 
„este un lucru de un interes atît de general, încît pînă şi un om neînsemnat 
şi sărman ca mine este părtaş la el şi am o îndatorire de îndeplinit, adică 
să ajut la înfăptuirea lui cu aceleaşi mgăciuni pe care le înalţ către Dumnezeul 
Atotputernic pentru însuşi sufletul meu“ 8 . Printre cei care şi-au dat cu părerea 
în privinţa acceptării sau nu a ofertei Boemiei, George Abbot, arhiepiscop 
de Canterbury, s-a exprimat cu multă căldură în favoarea acceptării. Mulţi 
ani mai tîrziu, Elisabeta le arăta celor care o vizitau la Haga scrisoarea prin 
care arhiepiscopul îi sfătuia să accepte coroana Boemiei ca pe o datorie reli¬ 
gioasă. 9 

Alţii şi-au spus părerea cu mai multă prudenţă. Uniunea principilor 
protestanţi era, în ansamblul ei, împotriva acceptării, ca fiind prea primej¬ 
dioasă. Iar mama principelui elector îl implora să nu primească; fiica lui 
Wilhelm cel Tăcut cunoştea prea bine natura puterilor pe care le avea de 
înfmntat fiul ei. 

La 28 septembrie 1619, Frederic le scria răzvrătiţilor boemi că avea să 
accepte coroana. După cum notează C. V. Wedgwood: „Oricare ar fi suspi¬ 
ciunile lumii, putem fi siguri că Frederic îşi exprima pe deplin intenţiile 
cînd îi scria unchiului său, ducele de Bouillon: « Este o chemare a Domnu¬ 
lui căreia trebuie să mă supun... singurul meu ţel este să-l slujesc pe 
Dumnezeu şi Biserica Sa ».“ 10 

Doar că perspectivele mai largi ale aventurii boemiene erau deja foarte 
confuze. In august, la Frankfurt, o adunare îl alesese pe Ferdinand împărat. 
Coroana Boemiei, dată acum habsburgului Ferdinand, nu mai avea cum să 
ducă la cea imperială, iar Frederic era în situaţia neplăcută de a-şi călca 
îndatoririle faţă de împărat sprijinindu-i pe rebeli — deci ignorînd o obli¬ 
gaţie feudală în favoarea uneia religioase. S-a hotărît s-o aleagă pe cea reli¬ 
gioasă, însă mulţi contemporani ar fi considerat o asemenea acţiune greşită 
din punct de vedere legal. 

La 27 septembrie, Frederic, Elisabeta şi fiul lor mai mare, prinţul Henric, 
au plecat din Heidelberg pentru a se duce la Praga. Un observator înflăcărat 
relatează spiritul umil şi pios în care şi-au început călătoria, ţinuta tînăru- 
lui prinţ Henric trezind speranţa că răposatul prinţ Henry va renaşte în el, 
în timp ce Elisabeta este salutată cu pioşenie ca „o nouă regină Elisabeta, 
pentru că aceasta este ea acum, iar ce mai poate reprezenta în viitor sau 
prin regeştii ei urmaşi se află în mîinile Domnului, aşa cum va vrea El, spre 


8 John Donne către Sir Dudley Carleton, august 1619; vezi Gardiner, II, p. 6. 

9 Green, Elizcibeth Electress Palatine, p. 185. 

10 Wedgwood, Thirty Years War, p. 98. 

slava Sa şi binele Bisericii Sale“ n . în Anglia, entuziasmul nu cunoştea 
margini. Un contemporan scrie: „Abia dacă pot să descriu cît de mare şi 
de unanimă era dragostea care înflăcăra Anglia pentru Frederic şi Elisa- 
beta.“ 12 Era ca şi cînd „singura pasăre Phoenix a lumii", bătrînaregină Elisa- 
beta, s-ar fi înapoiat, şi în curînd asupra oamenilor avea să coboare un nou 
şi mare har. 

Călătoriseră prin Palatinatul de Sus spre frontiera Boemiei (vezi Harta, p.43), 
unde îi aştepta o delegaţie de nobili, iar de acolo şi-au continuat drumul prin 
regatul lor cel nou, către minunata lui capitală. La Praga, ceremonia încoro¬ 
nării a fost organizată de clerul husit. Era ultima mare ceremonie publică 
patronată de Biserica Boemiei, care curînd avea să fie complet interzisă. 

O tipăritură comemorativă publicată în ziua încoronării (fig. 8) îi în¬ 
făţişează pe Frederic şi pe Elisabeta încoronaţi ca rege şi regină ai Boemiei. 
în fundal, reformaţii şi pacea triumfă asupra contrareformei şi a războiului. 
Patru lei simbolizează alianţele pe care noul rege şi noua regină ai Boemiei 
puteau conta. Leul era animalul heraldic al lui Frederic personal, astfel că 
leul din stînga reprezintă leul Palatinatului, purtînd coroana Electorului. Urma 
apoi leul cu două cozi al Boemiei, leul britanic cu sabia lui şi leul Ţărilor 
de Jos. în partea de jos a tipăriturii aceste aluzii sînt explicate în versuri ger¬ 
mane. Trebuiau cîntate pe o melodie de psalm şi, în traducere, încep astfel: 13 

Sus inimile şi să ne lăsăm cuprinşi de bucurie. 

Mijesc razele trandafirii ale dimineţii. 

Iată, s-a ivit soarele 

Dumnezeu îşi întoarce faţa către noi. 

Ne face cinstea de a ne da un rege 
Căruia vrăjmaşii nu-i pot sta împotrivă. 

într-adevăr, din Numele Divin — scris în ebraică — cad raze de soare 
asupra lui Frederic şi a Elisabetei şi acestea sînt razele cele trandafirii ale 
unei noi dimineţi. Versurile pun un accent deosebit asupra modului în care 
aceşti zori depind de noua regină. Explicaţia stă în faptul că Wyclif a venit 
din Anglia, Wyclif de la care Hus şi-a luat învăţătura— aluzie la influenţa 
lui Wyclif asupra reformei husite — iar acum o regină ne vine din Anglia. 

Iacob, regescul, iubitul ei părinte 
A devenit prin ea 

Cel mai puternic sprijin şi patron al nostru: 


11 John Harrison, A short relationofthe departwe , Londra, 1619; citată de Green, p. 133. 

12 Harrison citat de Green, loc. cit. 

13 Citate în traducere de E. A. Beller, Caricatures of the „Winter King" of Bohemia, 
Oxford, 1928, planşa I. 

Fig. 5. Castelul şi grădinile din Heidelberg, gravate de Matthieu Merian. 
După Salomon de Caus, Hortus Palatinus. 

N-o să ne lase fără ajutorul său. 

Altfel am îndura mare năpastă . 14 

Astfel ajungem în miezul acestei mari tragedii întemeiate pe o greşită 
înţelegere a lucrurilor, pentru că regele Iacob nu era nicidecum un spriji¬ 
nitor al fiicei şi al ginerelui său; dimpotrivă, prin cultul exaltat pentru priete¬ 
nia cu Spania el lucra pentru cealaltă tabără; tocmai acum, cînd apărea 
această tipăritură, el nega în faţa tuturor Curţilor europene orice respon¬ 
sabilitate pentru acţiunea din Boemia a ginerelui său. 15 Nu numai că în Anglia 
nu se făcuseră pregătiri militare sau navale în vederea sprijinirii lui Frede- 
ric, dar diplomaţia lui Iacob lucra împotriva lui, dezavuîndu-1, atacîndu-1, 
făcînd toate eforturile cu putinţă pentru a obţine favoarea puterilor habs- 
burgice. Fireşte, atitudinea regelui britanic a slăbit considerabil poziţia lui 
Frederic şi a zdruncinat încrederea prietenilor săi. S-a crezut că Iacob se 
va vedea obligat să-şi sprijine fiica atunci cînd va veni ora încercărilor. Elisa- 
beta asigura, ca ostatică, protecţia tatălui ei. Dar, cînd a sosit momentul, 
s-a văzut că Iacob prefera fără ezitare să-şi abandoneze fiica, mai degrabă 
decît să rişte a-şi atrage mînia habsburgică. 

întreaga chestiune este extrem de complicată şi nu e deloc uşor să sta¬ 
bileşti cine avea dreptate şi cine nu. Iacob ţinea la pace cu orice preţ; dorise 
s-o obţină căsătorindu-şi copiii în cele două tabere potrivnice din marele 
conflict. Frederic şi sprijinitorii săi interpretaseră căsătoria drept chezăşia 
unui sprijin deplin în favoarea lor. Mulţi dintre supuşii lui Iacob o inter¬ 
pretau în acelaşi fel şi aplaudau cu entuziasm ceea ce li se părea a fi o continu¬ 
are a tradiţiei elisabetane. însă probabil că nici chiar regina Elisabeta n-ar 
fi aprobat în întregime comportarea lui Frederic; ea evitase cu grijă eroarea 
de a-şi aroga suveranitatea unei ţări aparţinînd sferei de influenţă a unei 
alte mari puteri. Deşi i-a sprijinit cauza, refuzase cu hotărâre acest lucru cînd 
fusese vorba de Olanda. 

Oricum, pentru scopurile studiului de faţă nu este necesar să abordăm 
aceste probleme, nici să examinăm în amănunt complicaţiile evenimentelor. 
Ne ajunge să ştim în linii mari ce s-a petrecut şi ne putem mulţumi cu formu¬ 
larea de ansamblu că Iacob I şi-a continuat politica de împăcare a puteri¬ 
lor habsburgice, în timp ce Frederic şi sprijinitorii săi sperau, împotriva 
evidenţei, că regele Angliei va fi în mod activ de partea lor. Adevărul este, 
probabil, că principala vină a lui Frederic a fost aceea de a fi eşuat. Dacă 
ar fi izbutit să se instaleze temeinic în Boemia, toţi şovăielnicii, inclusiv 
socrul său, ar fi înclinat în favoarea lui. 


14 Beller, Caricatures , Ioc. cit. 

15 „Regele Angliei a celebrat urcarea pe tron a ginerelui său negînd oficial în faţa tuturor 
suveranilor din Europa că ar fi favorizat sau măcar cunoscut proiectul." Wedgwood, p. 108. 

Personajul care ar fi trebuit să fie arbitrul bine informat al acestei situ¬ 
aţii, cel spre care erau îndreptaţi, ca spre o călăuză, ochii Europei liberale 
— Iacob I al Marii Britanii — pare să fi căzut cu repeziciune într-o stare 
de senilitate progresivă, de incompetenţă şi decădere, incapabil să ia hotărîri, 
evitînd orice treburi mai serioase, la cheremul unor favoriţi fără scrupule, 
dispreţuit şi îmbrobodit de agenţii spanioli. 16 Confuză şi fără cîrmă. Europa 
se îndrepta rapid astfel către Războiul de treizeci de ani. 



Fig. 6. a) Salomon de Caus, Hortus Palatinus; b) Statuia Iui Memnon. 
După Salomon de Caus, Les raisons desforces mouvantes. 


în timpul iernii 1619-1620, cei care mai tîrziu vor fi cunoscuţi ca „Regele 
şi Regina de-o iarnă ai Boemiei“ domneau în Praga, în palatul acela plin 
de amintirea lui Rudolf al II-lea. Nu se ştiu prea multe despre cele petrecute 
la Praga în timpul regnului acestei fantastice perechi şi, ca de atîtea ori în isto¬ 
rie, golul este umplut cu cîteva vechi anecdote, repetate de la un istoric la altul. 
Am vrea să ştim cum a reacţionat Frederic faţă de colecţiile artistice şi ştiinţi- 


16 Vezi relatarea decăderii fizice şi mentale a lui Iacob, după 1616, în D. H. Wilson, 
King James VI and /, Londra, 1956, pp. 378 şi urm. 

fice ale lui Rudolf, ce credeau despre el cabaliştii şi alchimiştii din Praga, 
ce piese au fost jucate de compania de actori englezi conduşi de Robert 
Browne, despre care se spune că au petrecut iama aceea în Praga 17 , ce re¬ 
forme îl acuza o satiră ostilă că ar fi încurajat. 18 Se pare că Abraham Scul- 
tetus, capelanul curţii, un calvinist înverşunat, a provocat multă supărare 
distrugînd fără tact nişte imagini îndrăgite de popor şi că stilul de viaţă al 
lui Frederic şi al Elisabetei li se părea oamenilor o noutate şi nu prea le era 
pe plac. Costume care în Anglia, la Curtea lui Iacob I, ar fi fost la modă, 
la Praga păreau extravagante. 

Pe zi ce trece, situaţia devenea ameninţătoare. Duşmanii lui Frederic 
îşi adunau forţele ca să-l alunge; aliaţii lui cei mai importanţi, principii 
germani protestanţi, nu-i veneau în ajutor. Anhalt comanda trupele lui Frede¬ 
ric; armatele catolice îl aveau în frunte pe ducele de Bavaria. La 8 noiem¬ 
brie 1620 armatele lui Frederic au fost zdrobite în lupta de la Muntele Alb, 
lîngă Praga. O victorie care a consolidat dominaţia habsburgică în Europa 
pentru încă o generaţie, dar a iniţiat Războiul de treizeci de ani care, pînă 
la urmă, a diminuat-o. 

Aşadar, lupta de la Muntele Alb a fost un eveniment de răscruce în isto¬ 
ria Europei. Înfrîngerea a fost categorică. Praga era cuprinsă de o confuzie 
totală, temîndu-se de represalii şi grăbită să se descotorosească de prezenţa 
compromiţătoare a lui Frederic. La Praga, Elisabeta adusese pe lume încă 
un copil (care va fi faimos în războaiele civile engleze ca prinţul Rupert al 
Rinului). Frederic împreună cu soţia şi copiii săi au fugit din Praga într-o 
grabă atît de mare, încît au lăsat acolo cea mai mare parte din bunurile lor. 
Dintre valorile abandonate au căzut în mîinile duşmanului şi însemnele 
Ordinului Jartierei. 19 Pamfletele propagandistice împotriva lui Frederic răs- 
pîndite mai tîrziu de inamicii lui îl arătau, cu desfătare, ca pe un biet fugar 
căruia îi cade un ciorap (fig. 9) — o aluzie la pierderea Jartierei. 20 Satirele 
stăruiau asupra faptului că pentru Cavalerul Jartierei ajutorul socrului său 
n-a venit niciodată, că întreaga lui încercare fusese un eşec dezastruos, 
încheiat cu o fugă umilitoare şi cu pierderea tuturor averilor. 

între timp, Palatinatul fusese invadat de trupe spaniole aflate sub co¬ 
manda lui Spinola. La 5 septembrie acesta traversase Rinul; la 14 septem¬ 
brie a ocupat Oppenheimul; alte două oraşe căzuseră deja. Mama lui Frederic 


17 Chambers, E/izabethan Stage, II, p. 255. Browne era principalul organizator al acto¬ 
rilor englezi din străinătate şi venea adesea în Germania. La vremea aceasta era bătrîn şi 
1620 pare să fi fost ultimul an cînd a mai apărut pe scenă. Prezenţa lui Browne şi a trupei 
sale la Praga în 1620 este precar atestată de documente. 

18 Vezi mai jos, p. 57. 

19 Wedgwood, p. 130. 

20 Pentru alte tipărituri satirice pe tema „celui fără jartieră", vezi Beller, Caricatui es. 



38 


ILUMINISMUL ROZICRUCIAN 


şi cei doi fii mai mari ai lui care rămăseseră în Heidelberg au fugit la nişte 
rude din Berlin. în cele din urmă întreaga familie s-a reunit la Haga, unde 
aveau să-şi ţină mulţi ani Curtea lor sărăcită şi exilată. 

în Boemia, execuţii în masă sau „purificări 14 au înfrînt orice rezistenţă. 
Biserica Boemiei a fost complet suprimată şi ţara întreagă redusă la mizerie. 
Palatinatul a fost devastat şi, în teribilul Război de treizeci de ani, avea să 
aibă de suferit mai mult decît oricare altă regiune a Germaniei. 

Frederic, prinţul elector, se dovedise o iluzie. Fireşte, nimeni nu poate 
şti ce s-ar fi întîmplat dacă ar fi cîştigat lupta de la Muntele Alb. Dar, ca 
un eliberator înfrînt al Boemiei şi ca un candidat fără succes la o nouă hege- 



Fig. 7. a) Curierul în căutarea unui rege dispărut; 
b) Frederic şi Elisabeta într-o Grădină a Infernului. 





monie, antihabsburgică, în Europa, o dată pierdută această bătălie, era un 
om terminat. Cei şovăielnici şi-au întors faţa de la el. Principii germani pro¬ 
testanţi n-au ridicat un deget ca să-i vină în ajutor, mulţumindu-se să asiste, 
fascinaţi de spaimă, la devastarea Palatinatului. Iar faimosul rege al Angliei 
a rămas surd la toate apelurile fiicei sale, ale ginerelui său şi ale numeroşilor 
şi înflăcăraţilor lor prieteni din Anglia. 

Istoricii au consemnat consecinţele extraordinarului proiect boemian şi 
ale prăbuşirii lui asupra istoriei interne a Angliei. Ei au înţeles că Iacob I, 
conducîndu-şi politica externă cu ajutorul „dreptului divin" şi fără consultarea 
Parlamentului, care era unanim în favoarea sprijinirii regelui Boemiei, iniţia 
un curs al evenimentelor care avea să se încheie cu dispariţia monarhiei 
Stuarţilor. Nu doar guvernarea internă a ţării fără consultarea Parlamentu¬ 
lui a provocat mînie; mai era şi faptul că practicarea unei politici externe 
contrare voinţei Parlamentului sau fără consultarea lui stîmea nemulţumiri 
profunde nu numai printre membrii Parlamentului, ci şi în rîndul întregii 
populaţii, indiferent de clasa socială. Un nobil de rang înalt ca William 
Herbert, conte de Pembroke, practic şi-a cerut ruşinat iertare în faţa trimi¬ 
sului lui Frederic pentru faptul că regele refuzase să facă ceea ce era conside- 




40 


ILUMINISMUL ROZICRUCIAN 


rat a fi de datoria lui. 21 Poporul, dornic să tragă clopotele şi să aprindă focuri 
în onoarea Elisabetei lui celei iubite, n-a primit această îngăduinţă. Ruptura 
care începea să se arate între monarhie, pe de o parte, şi Parlament şi naţi¬ 
une, pe de alta, a fost agravată de politica externă impopulară a lui Iacob. 

Cu toate că celor ce citesc istorie le este destul de familiar acest aspect 
al tragediei boemiene, se pare că s-a cercetat mai puţin, dacă nu deloc, ce 
urmări au avut în Europa speranţele deşteptate de către presupusa alianţă 
dintre regele Angliei şi principele elector. In anii de pace precară dintre 
războaiele religioase, principele elector a reprezentat ceva mai mult decît 
calvinismul tradiţional al Casei sale. Prin căsătorie, el adusese în Germa¬ 
nia splendorile Renaşterii iacobite, iar această mare mişcare a Renaşterii 
s-a întîlnit şi s-a amestecat acolo cu alte curente puternice care se dezvoltau 
în această parte a Europei, pentru a forma o cultură nouă şi bogată care, 
deşi de scurtă durată, cred că a constituit un element deosebit de important 
în trecerea de la Renaştere la Iluminism. Aici forţele Renaşterii s-au izbit 
brutal de reacţia catolică. Ele se pierd în ororile Războiului de treizeci de 
ani, însă atunci cînd aceste înfruntări violente încetează, apar zorii Iluminis¬ 
mului. încercarea de a desluşi în Palatinat curente de gîndire în timpul 
domniei lui Frederic şi a Elisabetei — încercare pe care urmează să o facem 
— ne poate ajuta să aruncăm o oarecare lumină asupra uneia dintre cele 
mai însemnate probleme ale istoriei intelectuale şi culturale, problema iden¬ 
tificării etapelor care au dus de la Renaştere la Iluminism. 

Deşi Palatinatul era un stat calvinist, curentele de gîndire din această 
zonă ce face obiectul preocupărilor noastre au puţin, de fapt nu au nimic 
de a face cu teologia calvinistă. Curentele acestea sînt un exemplu remar¬ 
cabil al tendinţei semnalate de H. Trevor-Roper 22 , şi anume că activismul 
calvinist a atras gînditori liberali de multe tipuri — i-a atras pentru că 
reprezenta o formă de rezistenţă împotriva forţelor extreme ale reacţiunii, 
o garanţie că înăuntrul sferei sale de influenţă ordinele Inchiziţiei nu vor 
avea curs. Ca o pregătire pentru capitolele următoare, cred că ar fi util să 
zăbovesc un moment, la sfîrşitul prezentului capitol, asupra hărţii ce în¬ 
făţişează poziţia Palatinatului faţă de statele învecinate. 

Nu cu multă vreme în urmă, Paolo Sarpi se răzvrătise, în Veneţia, îm¬ 
potriva uzurpărilor papale, iar mişcarea liberală veneţiană a fost urmărită 
în Anglia cu mare interes. Henry Wotton, entuziastul ambasador englez la 
Veneţia, sperase chiar să-i convertească pe veneţieni la un soi de angli- 


21 Pembroke către Carleton, septembrie 1619. Dovezi cu privire la atmosfera din Anglia, 
favorabilă sprijinirii regelui Boemiei, sînt menţionate în Gardiner, Letters. 

22 H. Trevor-Roper, Religion, the Reformation and Social Change , Londra, 1967, pp. 204 
şi urm. 

canism. 23 Frămîntarea stîmită de Interdicţie era acum, în 1613, de dome¬ 
niul trecutului, totuşi Veneţia s-a arătat interesată de acţiunile lui Frederic; 
Anhalt întreţinea legături cu Sarpi 24 ; Wotton vizitase Curtea de la Heidel- 
berg în drumurile sale spre şi de la Veneţia. Dacă Frederic ar fi izbutit să 
menţină deschis un coridor liberal de-a lungul Germaniei, din Olanda pînă 
la Veneţia, înăbuşirea progreselor gîndirii în Italia, de pe urma căreia avea 
să sufere şi Gabiei, ar fi putut fi împiedicată. 

Legăturile Electorului cu Olanda erau în chip evident foarte strînse. La 
Heidelberg se aflau numeroşi savanţi olandezi, printre care vestitul Janus Gruter, 
umanist şi poet, centrul unui foarte întins cerc de corespondenţă internaţiona¬ 
lă. 25 Gruter era profesor la Universitatea din Heidelberg şi totodată biblioteca¬ 
rul faimoasei Bibliotheca Palatina, bogata colecţie de cărţi şi manuscrise adunate 
de strămoşii Electorului şi găzduită în Biserica Sfîntului Spirit din Heidelberg. 

Dintre toate statele limitrofe, cel mai apropiat de Palatinat era Ducatul 
de Wiirttemberg, cu care se învecina la sud. Ducatul era de confesiune lutera¬ 
nă, dar se încerca asiduu o unire între luterani şi calvinişti. Frederic al Wiirt- 
temberg-ului, care murise în 1610, fusese un anglofil fervent. Vizitase Anglia 
elisabetană şi, în 1604, obţinuse de la Iacob I Ordinul Jartierei, făgăduit încă 
de regina Elisabeta şi care i-a fost conferit printr-o ambasadă specială. 26 Luteran 
şi anglofil, Wiirttemberg-ul era central unor interesante curente de gîndire 
patronate de Johann Valentin Andreae, pastor luteran şi mistic. Actualul duce 
de Wiirttemberg era în relaţii foarte strînse cu principele elector. Un alt prieten 
apropiat dintre principii germani protestanţi era Mauriţiu, landgraf de Hessen, 
un om cultivat, mare sprijinitor al trapelor ambulante de actori englezi. 

Cele mai puternice influenţe exercitate asupra acestei părţi a Germaniei 
veneau dinspre Praga. Preocupările alchimice şi ezoterice încurajate de 
Rudolf al Il-lea reprezentaseră o atmosferă renascentistă mai liberală decît 
cea pe care ar fi dorit s-o impună reacţiunea catolică, şi asemenea studii 
erau populare la Curţile germane, îndeosebi la cele din Hessen şi Wiirt- 
temberg. Iar tradiţiile pragheze ale lui Rudolfîi erau cu siguranţă familiare 
lui Christian de Anhalt, inspiratorul politicii Palatinatului. Anhalt fusese în 
relaţii apropiate cu contele Rozmberk 27 , membru al unei familii boeme cunos¬ 
cute pentru interesele ei ocultiste şi alchimice. Putem lesne crede că aseme- 


23 Vezi articolul meu „Paolo Sarpi’s History of the Council of Trent“, în Journal ofrhe 
Warburg and Courtauld Institutes, VII (1944), pp. 123-143. 

24 Paolo Sarpi, Lettere ai Protestanţi, ed, C. Busnelli, 1921. 

25 Despre Gruter vezi Leonard Forster, Janus Gruter's Engtish Years, sir T. Browne 
Institute, Leiden, 1967. 

26 Vezi mai jos pp. 31 şi urm. 

27 Peter Wok de Rozmberg vezi mai jos, pp. 36-37. 

Hartă indicînd poziţia Palatinatului la începutul secolului al XVII-lea. 


nea interese erau împărtăşite de Anhalt, dacă ne gîndim că Oswald CrolI, 
hermetist-cabalist şi alchimist paracelsian, era medicul său personal. 

In această lume, frămîntată de porniri stranii, a sosit prinţesa Elisabeta, 
aducînd cu ea influenţe ale înfloririi Renaşterii tîrzii din Londra iacobită, 
reprezentînd speranţa unui sprijin puternic împotriva forţelor reacţiunii. Castelul 
de la Heidelberg, cu minunile sale magico-ştiinţifice, Universitatea din Heidel- 

berg, centru al culturii protestante, au devenit simbolurile mişcării de rezis¬ 
tenţă de-a lungul anilor dintre războaie. Aici, pentru o scurtă vreme, oamenii 
au sperat în sfîrşitul unei nopţi, în iluminarea unor zori prevestind o nouă eră. 

în loc de asta a venit, necruţător, dezastrul: insuccesul total al lui Frede- 
ric în Boemia, ocupaţia duşmană, devastarea Palatinatului. Martori oculari 
au descris confiscarea Bibliotecii Palatine de către invadatori şi distrugerea 
hîrtiilor lui Gruter. 28 Toate cărţile şi manuscrisele adunate într-o viaţă de 
om au fost azvîrlite în stradă şi în curtea grajdurilor, unde se aflau treizeci 
de cai: totul a fost irecuperabil mînjit şi distrus. Acelaşi lucru s-a întîmplat 
şi cu alte biblioteci private din Heidelberg, în timp ce marea Bibliotheca 
Palatina a fost strămutată la Roma 29 , împreună cu multe dintre cărţile lui 
Gruter. Nu am găsit nici o însemnare despre ceea ce s-a întîmplat cu orgile 
de apă, cu fîntînile cîntătoare şi cu alte minuni ale castelului. Salomon de 
Caus, care a fost lăsat la Heidelberg, de unde i-a scris regelui Boemiei în 
1620 cu privire la o chestiune muzicală, a putut pînă la urmă să se anga¬ 
jeze la Curtea Franţei. Gruter a rămas să rătăcească, nefericit, prin împre¬ 
jurimile Heidelbergului şi a murit după cîţiva ani. S-a irosit acolo o întreagă 
lume, monumentele ei au fost mutilate sau nimicite, cărţile şi documentele 
scrise au dispărut, locuitorii, cîţi au reuşit să scape cu viaţă, au fost nevoiţi 
să se refugieze prin alte părţi sau le-a fost scris să moară de violenţă, molimă 
sau foamete în crîncenii ani care au urmat. 

Această Renaştere eşuată, sau acest Iluminism timpuriu, sau aceşti greşit 
înţeleşi zori rozicrucieni sîntem pe cale să-i cercetăm în continuare. Ce anume 
a dat imbold mişcării care a dus la aşa-numitele „manifeste rozicruciene", 
cu ciudatele lor prevestiri ale răsăritului unei noi epoci de cunoaştere a lumii 
şi a omului ? Răspunsul la această întrebare trebuie căutat în sfera de influen¬ 
ţă a curentelor din preajma lui Frederic al Palatinatului şi în încercarea sa 
de a purta coroana Boemiei. 


28 Forster, Gruter , pp. 96-100. 

29 H. Trevor-Roper, The Plunder oftheArts in the Seventeenth Century , Londra, 1970, 
pp. 22-27. 

lui „Christian Rosencreutz“ 


Cuvîntul „rozicrucian“ derivă din numele „Christian Rosencreutz“, adică 
„Crucea cu trandafiri". Aşa-numitele „manifeste rozicruciene" sînt două 
scurte broşuri sau opuscule publicate pentru întîia oară la Cassel, în 1614 
sau 1615; lungile lor titluri pot fi prescurtate în Fama, respectiv Confessio 
Eroul manifestelor este un anume „Părinte C. R. C.“ sau „Christian Rosen- 
creutz", despre care se spune că a fost fondatorul unui Ordin sau al unei 
Fraternităţi mai vechi, renăscută acum, în care manifestele îi invită pe citi¬ 
tori să intre ca membri. Manifestele acestea au stîmit o mare vîlvă, iar 
misterul a sporit o dată cu publicarea, în 1616, a unei a treia tipărituri. Aceasta 
era o stranie povestire alchimică, al cărei titlu german este în traducere 
Cununia chimică a lui Christian Rosencreutz. Eroul Cununiei chimice pare 
să facă parte şi el dintr-un Ordin care folosea ca simbol o cruce roşie sau 
trandafiri roşii. 

Autorul Cununiei chimice era cu siguranţă Johann Valentin Andreae. 
Manifestele sînt în neîndoielnică legătură cu Cununia chimică , deşi autorul 
lor nu pare a fi Andreae, ci o altă persoană sau alte persoane, necunoscute. 

Cine era acest „Christian Cruce cu trandafiri" care apare pentru întîia 
oară în publicaţiile mai sus-menţionate? In jurul acestui personaj şi al Ordinu¬ 
lui său au fost urzite nenumărate mistificări şi legende. Vom încerca aici 
să străbatem pînă la el pe o cale cu totul nouă. Deocamdată să începem însă 
capitolul cu oîntrebare mai uşoară: „Cine era Johann Valentin Andreae?". 

Johann Valentin Andreae s-a născut în 1586, la Wiirttemberg, statul luteran 
cu care se învecina Palatinatul. Bunicul său era un distins teolog luteran, pore¬ 
clit uneori „Luther din Wiirttemberg". Interesul intens faţă de situaţia reli¬ 
gioasă contemporană a fost principala inspiraţie a nepotului său, Johann 
Valentin. A devenit şi el pastor luteran, însă cu deschidere către calvinism. 
In ciuda unui lanţ nesfîrşit de dezastre, Johann Valentin a fost susţinut în¬ 
treaga lui viaţă de speranţa unei soluţionări atotcuprinzătoare a problemei reli¬ 
gioase. Toate activităţile sale, fie ca un cucernic pastor luteran cu interese 
sociale, fie ca propagator al unor fantezii „rozicruciene", erau orientate în acest 


1 Pentru titlurile complete vezi Anexă , la p. 256. 

sens. Andreae era un scriitor promiţător, a cărui imaginaţie era influenţată 
de către actorii englezi itineranţi. Deoarece a scris o autobiografie, avem infor¬ 
maţii autentice privitoare la tinereţea lui şi la influenţele pe care le-a suferit. 2 

Din această autobiografie aflăm că în 1601, cînd avea cincisprezece ani, 
mama lui, rămasă văduvă, l-a dus la Tiibingen, ca să-şi poată continua studi¬ 
ile la celebra universitate a Wlirttembergului. Ca student la Tiibingen, cam 
prin anii 1602-1603, a făcut primele sale eforturi juvenile ca autor, după 
cum mărturiseşte el însuşi. Eforturile acestea includeau două comedii, Esther 
şi Hyacinth, pe care declară că le-a scris „în emulaţie cu actorii englezi", 
şi lucrarea intitulată Cununia chimică, pe care o califică, depreciativ, ca pe 
un ludibrium, o povestioară, o snoavă fără mare valoare. 3 

Dacă este să judecăm după Cununia chimică de Andreae care s-a păstrat, 
scrierea publicată în 1616 cu ChristianRosencreutz drept erou, această versi¬ 
une mai veche a subiectului pare să fi fost o lucrare de simbolism alchimic, 
în care termenul „cununie" era folosit ca simbol al proceselor alchimice. 
Lucrarea nu poate fi identică cu scrierea omonimă din 1616, care conţine 
referiri la manifestele rozicruciene din 1614 şi 1615, la principele elector 
şi la Curtea sa din Heidelberg, la căsătoria sa cu fiica lui Iacob I. Acea primă 
versiune din Cununia alchimică, astăzi pierdută, trebuie să fi furnizat miezul 
scrierii, adaptat apoi pentru publicarea din 1616. 

Nu este greu să presupunem ce anume influenţe şi evenimente din 
vremea studenţiei lui Andreae la Tiibingen au inspirat operele sale de tinereţe. 

Duce de Wiirttemberg era pe atunci Frederic I, alchimist, ocultist şi an¬ 
glofil entuziast, a cărui viaţă a fost dominată de dorinţa aprinsă de a încheia 
o alianţă cu regina Elisabeta şi de a obţine Ordinul Jartierei, scopuri în vederea 
cărora a vizitat Anglia în mai multe rînduri. Pare să fi fost un personaj remar¬ 
cabil. 4 Regina îi spunea „vărul Mumpellgart", cu numele său de familie. S-a 
discutat mult în jurul chestiunii dacă aluziile obscure din Nevestele vesele din 
Windsor a lui Shakespeare la cosen garmombles şi la nişte cai închiriaţi la 
Garter Inn [Hanul Jartierei] de către slujitorii unui duce german se referă cumva 
la Frederic de Wiirttemberg. 5 Regina a permis să fie ales membru al Ordinu¬ 
lui Jartierei în 1597, dar ceremonia învestiturii a avut loc abia în noiembrie 
1603, cînd Jartiera i-a fost conferită ducelui chiar în capitala sa, la Stuttgart, 
de către o ambasadă specială trimisă de Iacob I. 


2 Johann Valentin Andreae, Vita ab ipso conscripta, ed. F. H. Rheinwald, Berlin, 1849. 
Prima publicare a manuscrisului figurează într-o ediţie de la Winterthur, din 1799. 

3 Andreae, Vita, p. 10. Afirmaţia lui Andreae că a scris piese imitîndu-i pe actorii englezi 
este consemnată de E. K. Chambers, Elizabethan Stage, p. 344 nota. 

4 Despre Frederic de Wiirttemberg şi Anglia vezi W. B. Rye, England as seen by Foreign- 
ers. Londra, 1865, pp. I şi urm.; Victor von Klarwill, Queen Elizabeth and Some Foreigners, 
Londra, 1928, pp. 347 şi urm. 

5 Vezi introducerea lui H. C. Hart la The Metry Wives of Windsor, ediţia Arden, 1904, 
pp. XLI-XLVI. 

Fig. 9. a) Frederic înfăţişat ca Pelerinul fără Jartieră. 


Fig. 9. b) Frederic cel fără Jartieră îndeplinind sarcini de servitor. 

In felul acesta Iacob făcea, în primul an al regnului său, un gest prin 
care îşi manifesta intenţia de a continua politica elisabetană de alianţă cu 
puterile germane protestante, deşi mai tîrziu a contrazis speranţele prile¬ 
juite astfel. Dar în Wiirttembergul anului 1603 domnia noului cîrmuitor al 
Angliei părea să pornească sub auspicii favorabile unor asemenea speranţe 
germane, astfel că ambasada sosită pentru a-i conferi ducelui Jartiera a fost 
întîmpinată cu un mare entuziasm, care s-a revărsat şi asupra actorilor englezi 
care o însoţeau. 

Ceremonia de la Stuttgart a decernării Ordinului şi festivităţile care au 
însoţit-o sînt descrise de E. Cellius într-o relatare latină publicată la Stuttgart 
în 1605: o parte a acestei relatări este citată în traducere engleză de Elias 
Ashmole în lucrarea sa despre istoria Ordinului Jartierei. 6 

Procesiunile, la care au participat solemn trimişii englezi, purtînd însem¬ 
nele Ordinului şi însoţiţi de către demnitarii germani, au făcut o impresie 
strălucită. Ducele s-a înfăţişat în plină splendoare, acoperit de giuvaieruri 
a căror scînteiere era „un amestec radios de felurite culori" 7 . Unul dintre 
demnitarii englezi din suita Jartierei era Robert Spenser, despre care Cellius 
spune că era o rudă a poetului. 8 Aflăm astfel, lucru interesant, că la Stuttgart 
se auzise de Spenser şi, poate, chiar de Faerie Queene. 

Înveşmîntat în felul acesta magnific, ducele a intrat în biserică, unde, 
în sunetele unei muzici solemne, a fost învestit cu Ordinul. După predică 
s-a auzit din nou muzică, şi anume „glasurile a doi Tineri îmbrăcaţi în 
veşminte albe, cu aripi ca de îngeri, stînd unul în faţa celuilalt" 9 . 

Cînd alaiul s-a întors la palat, au luat parte cu toţii la sărbătorirea Jartierei, 
un banchet care a durat pînă a doua zi în zori. Se găsesc la Cellius unele 
amănunte privitoare la ospăţ care nu sînt citate de Ashmole, inclusiv men¬ 
ţionarea contribuţiei „unor muzicieni, autori de comedii şi de tragedii şi foarte 
pricepuţi actori englezi". Muzicienii englezi au dat un concert în colaborare 
cu muzicienii din Wurttemberg, iar actorii au sporit veselia banchetului re- 
prezentînd comedii. Una dintre ele era Povestea Suzanei, pe care au jucat-o 
„cu atîta meşteşug actoricesc şi cu atîta dibăcie" încît au fost generos aplau¬ 
daţi şi răsplătiţi. 10 


6 Erhardus Cellius, Eques auratus Anglo-Wirtembergicus, Tiibingen, 1606; Elias 
Ashmole, The Institution.Laws and Ceremonies ofthemostnoble Order of the Gcuter, Londra, 
1672, 

7 Ashmole, Ga ter , p. 412. 

8 Cellius, Eques auratus , p. 119. Această afirmaţie nu este inclusă în traducerea 
prescurtată pe care o dă Aslunole. 

9 Ashmole, Gater , p. 415. 

10 Cellius, Eques auratus , pp. 229-230. Cu privire la actorii care au însoţit ambasada 
Jartierei, vezi E. K. Chambers, Elizabethan Stage , II, pp. 270-271. 

în zilele următoare englezii au fost duşi să viziteze principalele locuri 
din Ducat, printre care şi Universitatea din Tiibingen, „unde au fost trataţi 
cu Comedii, Muzică şi alte desfătări". 

Nu încape îndoială că vizita făcută de ambasadorii Jartierei şi de actorii 
care îi însoţeau a fost un eveniment stimulator şi captivant pentru tînărul 
student plin de imaginaţie de la Tiibingen, Johann Valentin Andreae. Cununia 
chimică din 1616 abundă de impresiile ceremoniilor şi serbărilor strălucite 
ale unui Ordin sau ale unor Ordine şi conţine, inserate în text, foarte intere¬ 
sante pasaje de dramă. Cartea devine mai uşor de înţeles ca produs artis¬ 
tic dacă este văzută drept rezultatul unor influenţe engleze asupra lui Andreae, 
atît dramaturgice cît şi ceremoniale, combinate pentru a inspira o nouă şi 
originală operă de artă imaginativă. 

La un an după ceremonia Jartierei, în 1604, ducelui de Wurttemberg i 
se dedica o lucrare foarte ciudată. Este vorba de Naometria lui Simon Stu- 
dion, al cărei manuscris nepublicat se află la Landesbibliothek din Stuttgart 11 , 
o scriere apocaliptic-profetică de o mare întindere, în care se foloseşte o 
numerologie încîlcită, bazată pe descrieri biblice ale dimensiunilor Tem¬ 
plului lui Solomon şi nu mai puţin încîlcite discuţii asupra unor date semni¬ 
ficative din Biblie şi din istoria europeană, discuţii ce duc la profetizarea 
datelor unor evenimente viitoare. Autorul este interesat în mod special de 
datele din viaţa lui Henric de Navarra, iar întreaga alcătuire pare să reflecte 
o alianţă secretă între Henric, acum rege al Franţei, Iacob I al Marii Britanii 
şi Frederic, ducele de Wurttemberg. Această presupusă alianţă (pe care n-am 
găsit-o atestată în altă parte) este descrisă foarte amănunţit, iar prin manu¬ 
scris se află risipite şi unele pagini cu note muzicale, conţinînd melodii de 
cîntat pe versuri despre prietenia veşnică dintre Crin (regele Franţei), Leu 
(Iacob al Marii Britanii) şi Nimfă (ducele de Wurttemberg). 

Potrivit informaţiilor furnizate de Simon Studion s-ar părea că a exis¬ 
tat, în 1604, o alianţă secretă între Iacob, Wurttemberg şi regele Franţei, 
poate o continuare a acelui rapprochement iniţiat de Iacob cu un an înainte 
prin ceremonia Jartierei. Ne aflăm încă în prima parte a domniei lui Iacob, 
cînd el continua încă alianţele domniei precedente şi se afla în relaţii de 
apropiere cu regele Navarrei, acum rege al Franţei. 

Naometria este un specimen curios al maniei de a face prevestiri pornind 
de la date de cronologie, o obsesie caracteristică acelor vremuri. Conţine, 
totuşi, şi o relatare interesantă şi pare-se întemeiată pe fapte a unui eveni¬ 
ment despre care se spune că a avut loc în 1586. Potrivit autorului Naome- 
triei, la 17 iulie 1586 a avut loc la Luneburg o întîlnire între „cîţiva principi 


11 Wurttemberg Landesbibliothek, Stuttgart; Cod. theol. 4° 23, 34. Actualmente la 
Warburg Institute se poate găsi un microfilm al acestui manuscris. 

electori evanghelici" şi reprezentanţi ai regelui Navarrei, ai regelui Dane¬ 
marcei şi ai reginei Angliei. Scopul acestei întîlniri se spune că a fost acela 
de a forma o Ligă „evanghelică" de apărare împotriva Ligii Catolice (care 
activa pe atunci în Franţa pentru a preveni urcarea pe tronul Franţei a lui 
Henric de Navarra). Liga purta numele de „Confederatio Militiae Evan- 
gelicae". 12 

Ei bine, după părerea cîtorva cercetători timpurii ai misterului rozicru- 
cian, Naometria lui Simon Studion şi „Miliţia Evangelica" pe care o descrie 
reprezintă o sursă de bază pentru mişcarea rozicruciană. 13 A. E. Waite, care 
a examinat manuscrisul, crede că un desen stîngaci reprezentînd un trandafir 
cu o cruce în centru, conţinut în Naometria, este primul exemplu al trandafiru¬ 
lui şi al crucii ca simbolism rozicrucian. 14 N-aş putea spune că sînt cu totul 
convinsă de importanţa acestui aşa-zis trandafir, însă ideea că mişcarea rozi¬ 
cruciană şi-ar avea originile într-o anumită formă de alianţă a simpatizanţilor 
protestanţi, iniţiată pentru a contracara Liga Catolică, este o idee care 
concordă cu interpretările propuse în această carte. Anul 1586 ca dată de 
formare a acestei „Miliţia Evangelica" ne-ar aduce înapoi în vremea reginei 
Elisabeta, la anul intervenţiei armatelor lui Leicester în Ţările de Jos, la anul 
morţii lui Philip Sidney, la ideea formării unei Ligi Protestante, atît de dragă 
lui Sidney şi lui Johann Casimir din Palatinat. 

Problemele pe care le ridică Simon Studion şi Naometria lui sînt prea 
complicate pentru a fi tratate aici în detaliu, dar aş fi înclinată să cred şi eu 
că acest manuscris de la Stuttgart este important pentru cei care studiază 
misterul rozicrucian. Ceea ce vine în sprijinul acestei păreri este faptul indubi¬ 
tabil că Johann Valentin Andreae cunoştea Naometria , pentru că o men- 


12 Afirmaţia cu privire la întîlnirea de la Luneburg din 1586, în vederea formării unei 
„Confederatio Militiae Evangelicae", este făcută in folio 35 al dedicaţiei Naometriei către 
ducele de Wiirttemberg, cu care începe manuscrisul. Aceeaşi afirmaţie este reluată în termeni 
aproape identici in folio 122 al dedicaţiei, unde se adaugă că ducele de Wiirttemberg are o 
poziţie de nu mică importanţă „printre Confederaţi". Cf. A. E. Waite, Brotherhood of the 
Rosy Cross, Londra, 1924, pp. 639 şi urm. 

Nu este exclus ca John Dee să fi asistat la întîlnirea de la Luneburg; în mai 1586 el se 
afla în Leipzig, vezi French, John Dee , p. 121. 

13 C ^Naometria lui Simon Studion are o semnificaţie importantă pentru mişcarea rozi¬ 
cruciană este afirmat de J. G. Buhle, Uber den Ursprung... der Orden der Rosenkreuzer 
und Freyman, Gottingen, 1804, p. 119. O formulare mai veche a aceleiaşi idei se găseşte 
într-o relatare a lui Andreae în Wiirttembergisches Repertorium der Literatur, ed. J. W. Peter- 
sen, 1782-1783, III. De Quincey în eseul său Rosicrucians and Freemasons, 1824, reia afirma¬ 
ţia lui Buhle cu privire la Naometria (T. De Quincey, Coltected Writings , ed. D. Masson, 
Edinburgh, 1890, XIII, pp. 399-400). Vezi şi A. E. Waite, Brotherhood of the Rosy Cross, 
pp. 36 şi urm., 639 şi urm.; Will-Erich Peuckert, Die Rosenkreuzer, Jena, 1928, pp. 38-39. 

14 Waite, Brotherhood, p. 641. 

ţionează în lucrarea sa Tunis Babei 15 , publicată în 1619. Andreae este intere¬ 
sat aici nu de vreuna dintre datele din trecut menţionate în Naometria, ci 
de datele pe care le dă unor evenimente viitoare, adică de profeţiile cărţii. 
Simon Studion, în felul lui repetitiv, insistă mult asupra faptului că anul 
1620 (să ne amintim că scrie în 1604) avea să fie foarte important pentru 
că urma să ia sfîrşit domnia lui Antihrist prin căderea Papei şi a lui Ma- 
homed. Această prăbuşire se va mai continua cîţiva ani şi mileniul avea să 
înceapă cam în 1623. Andreae este foarte obscur în ceea ce spune despre 
profeţiile din Naometria, pe care le pune în legătură cu cele ale lui Abbot 
Joachim, Sf. Brigid, Lichtenberg, Paracelsus, Poştei şi alţi illuminati. Este 
posibil totuşi ca asemenea profeţii să fi influenţat în realitate anumite eveni¬ 
mente istorice, de pildă să-i fi ajutat pe principele elector şi pe fanaticii săi 
sprijinitori să ia hotărîrea nechibzuită de a accepta coroana Boemiei, în cre¬ 
dinţa că mileniul stătea să înceapă. 

Mişcările obscure întrezărite prin studierea istoriei ducelui de Wiirt- 
temberg şi a Ordinului Jartierei şi prin cea a misterelor Naometriei aparţin 
primilor ani ai secolului, cînd Uniunea Protestantă era pe cale să se formeze 
în Germania şi se spera că regele Franţei şi cel al Angliei urmau să o spri¬ 
jine. In aceşti ani de început, Iacob I părea să simpatizeze cu aceste mişcări. 
Asasinarea regelui Franţei în 1610, cu puţin timp înainte de o importantă 
intervenţie în Germania, a spulberat pentru o vreme speranţele militanţilor 
protestanţi şi a alterat echilibrul politicii europene. Iacob părea totuşi dispus 
să continue vechea politică. în 1612 s-a alăturat Uniunii Principilor Protes¬ 
tanţi, a cărei căpetenie era acum tînărul principe elector; în acelaşi an şi-a 
logodit fiica cu Frederic, iar în 1613 vestita căsătorie a fost celebrată, aducînd 
cu ea făgăduinţa amăgitoare a sprijinului Marii Britanii acordat principelui 
elector, căpetenia Uniunii Germane Protestante. 

Acum, la apogeul acestei alianţe, înainte ca Iacob I să fi început să dea 
înapoi, energicul Christian de Anhalt a început să lucreze în vederea erijării 
principelui elector în poziţia de şef ideal al forţelor antihabsburgice din 
Europa. Se mai sperase în asemenea conducători şi înainte: Henric al IV-lea 
al Franţei fusese asasinat; Henry, prinţ de Wales, murise. Soarta l-a ales 
pe tînărul principe elector. 

Anhalt este cel care a fost considerat responsabil pentru nefericita aven¬ 
tură boemiană a lui Frederic, şi mai ales împotriva lui s-a orientat propa¬ 
ganda după eşecul ei dezastruos. 16 Avea multe legături în Boemia şi s-ar 


15 Johann Valentin Andreae, Tun is Babe / sire Jucliciorum de Fraternitate Rosaceae 
Cruciş Chaos, Strasbourg, 1619, pp. 14—15. 

16 Documente confiscate la Heidelberg după cucerirea oraşului în 1622 au fost publi¬ 
cate cu intenţia de a demonstra caracterul periculos al activităţilor lui Anhalt. Publicarea 

părea că rebelii boemieni au fost influenţaţi să-i ofere lui Frederic coroana 
graţie eforturilor sale de a-i convinge. în anii în care aventura boemiană se 
îndrepta către punctul ei culminant, influenţa lui Anhalt a fost decisivă, şi 
de aceea este important să ţinem seama de natura intereselor acestui om şi 
de natura legăturilor sale cu Boemia. 

Din punct de vedere teologic, Christian de Anhalt era un calvinist entuzi¬ 
ast, ceea ce nu-1 împiedica să fie adînc implicat în curente mistice şi 
paracelsiene, asemeni multor altor prinţi germani din epocă. Era patronul 
lui Oswald Croll, cabalist, paracelsian şi alchimist. Iar cei de care era legat 
în Boemia erau asemenea lui. Era prieten apropiat al lui Peter Wok de Rosen- 
berg 17 sau Rozmberk, un nobil boemian bogat, cu moşii întinse în jurul 
Trebonei, în sudul Boemiei, un liberal din vechea şcoală a lui Rudolf şi un 
patron al activităţilor alchimice şi ocultiste. 

Contactele boemiene ale lui Anhalt erau de natură să-l introducă în sfera 
unei remarcabile influenţe venite din Anglia. O influenţă determinată de 
vizita făcută în Boemia de John Dee, împreună cu asociatul său, Edward 
Kelley. Se ştie că Dee şi Kelley se aflau la Praga în 1583, cînd Dee a încer¬ 
cat să trezească interesul împăratului Rudolf al II-lea pentru misticismul 
său cu aspiraţii atotcuprinzătoare şi pentru întinsa lui arie de studii. Natura 
activităţii lui Dee ne este acum mai bine cunoscută datorită cărţii recente 
a lui Peter French. Dee, a cărui influenţă în Anglia fusese atît de profundă 
şi atît de importantă, care fusese dascălul lui Philip Sidney şi al prietenilor 
lui, a izbutit să-şi formeze şi în Boemia un grup de discipoli (pe care n-am 
avut, deocamdată, destule mijloace să-l studiem). Centrul influenţei lui Dee 
în Boemia pare să fi fost Trebona, unde el şi Kelley şi-au stabilit cartierul 
general după prima vizită la Praga. 18 Dee a locuit la Trebona, ca oaspete 
al lui Villem Rozmberk, pînă în 1589, cînd s-a înapoiat în Anglia. Villem 
Rozmberk era fratele mai mare al lui Peter, care era prietenul lui Anhalt şi 
care, la moartea fratelui său mai mare, a moştenit proprietăţile de la 
Trebona. 19 Date fiind înclinaţiile spirituale ale lui Anhalt şi natura intere¬ 
selor sale, este sigur că influenţa lui Dee a ajuns pînă la el. în plus, este 


acestei „arhive Anhalt" avea drept scop să-i îndepărteze de Frederic pe protestanţii germani; 
vezi Cambridge Modern History, III, pp. 802-809; David Ogg, Europe in the Seventeenth 
Century, Londra, ed, 1943, pp. 126 şi urm. 

17 „Din 1606 [Anhalt] a rămas în contact permanent cu Peter Wok de Rosenberg"; Claus- 
Peter Clasen, The Palatinate in European History, p. 23. Clasen credea că Aiihalt este cel 
care, după toate probabilităţile, le-a sugerat boemienilor alegerea lui Frederic ca rege al 
Boemiei. 

18 Peter French, John Dee, pp. 121 şi urm. 

19 Material preţios privitor la familia Rozmberk şi la legăturile ei cu Dee se va putea 
găsi în cartea, care urmează să apară, a lui Robert Evans asupra Curţii lui Rudolf al II-lea. 

probabil că ideile şi concepţiile care emanaseră la origine de la Dee, filo¬ 
zoful englez elisabetan, au fost folosite de Anhalt, care l-a înfăţişat în Boemia 
pe Electorul palatin ca dispunînd de minunate surse de învăţătură engleză. 

Un val de influenţă a lui Dee se răspîndise din Boemia asupra Germaniei 
cu multă vreme înainte. Potrivit însemnărilor lui Elias Ashmole despre Dee 
din Theatrum Chemicum Britannicum (1652), călătoria lui Dee prin Germa¬ 
nia, în 1589, la întoarcerea lui din Boemia în Anglia a fost un eveniment 
oarecum senzaţional. Dee a trecut prin apropierea acelor teritorii care, cu 
douăzeci şi cinci de ani mai tîrziu, vor fi scena apariţiei mişcării rozicruciene. 
Landgraful de Hessen i-a prezentat lui Dee complimentele sale, iar acesta din 
urmă, în schimb, „i-a dăruit Doisprezece Cai Ungureşti, pe care îi cumpărase 
din Praga pentru călătorie". 20 Tot în această etapă a călătoriei sale spre casă, 
Dee a intrat în legătură cu discipolul său, Edward Dyer (cel mai apropiat prieten 
al lui Philip Sidney), care urma să plece în Danemarca în calitate de ambasador 
şi care „cu un an înainte fusese la Trebon, de unde adusese scrisori de la Profe¬ 
sor (Dee) către regina Elisabeta". 21 Putem crede că Dee a făcut o mare impre¬ 
sie prin acele părţi ale Europei, atât ca un om extraordinar de învăţat cît şi ca 
unul aflîndu-se în mijlocul marilor treburi ale lumii. 

Ashmole afirmă că la 27 iunie 1589, pe cînd era la Bremen, Dee a fost 
vizitat de „faimosul Filozof Hermetic, dr Henricus Khunrath din Hamburg" 22 . 
Şi într-adevăr, influenţa lui Dee este vizibilă în remarcabila scriere a lui 
Khunrath Amfiteatrul înţelepciunii Eterne (fig. 10 b), publicată la Hanovra 
în 1609. 23 Simbolul lui Dee „monas", semnul complex pe care l-a explicat 
în Monas hieroglyphica (fig. 10 a) (apărută în 1564, cu o dedicaţie către 
împăratul Maximilian al II-lea) şi în care se află exprimată forma sa perso¬ 
nală de filozofie alchimică, poate fi văzut în una dintre ilustraţiile la Amfiteatru 
şi atît Monada lui Dee cît şi aforismele acestuia sînt menţionate în textul 
lui Khunrath. 24 Amfiteatrul acestuia din urmă reprezintă o verigă de legă¬ 
tură între o filozofie influenţată de Dee şi filozofia din manifestele rozicru¬ 
ciene. în lucrarea lui Khunrath ne întîlnim cu frazeologia caracteristică a 
manifestelor, neostenita insistenţă asupra macrocosmului şi a microcosmu¬ 
lui, accentul pus pe Magia, Cabala şi Alchymia, gîndite ca îmbinîndu-se pentru 
a forma o filozofie religioasă care făgăduieşte omenirii un nou răsărit. 

Gravurile simbolice din Amfiteatrul înţelepciunii Eterne pot să fie inter¬ 
pretate ca o introducere vizuală la imaginarul şi la filozofia cu care ne vom 


20 Elias Ashmole, Theatrum Chemicum Britannicum, Londra, 1652 (retipărită în facsimil 
de Allen Debus Johnson Reprint Corporation, 1967), pp. 482—483. 

21 Ibid., p. 483. 

22 Ibid. 

23 H. Khunrath, Amphitheatrum Sapientiae Aeterne, Hanovra, 1609; această ediţie nu 
era cea dintîi. 

24 Amphitheatrum, p. 6. 

întîlni în manifestele rozicruciene. Cu excepţia titlului, cuvîntul „Amfiteatru" 
nu mai apare în lucrare şi nu putem decît să presupunem că Henricus Khun- 
rath va fi ales acest titlu avînd în minte concepţia vreunui ocult sistem de 
memorizare prin care el îşi prezenta ideile într-un mod vizual. Una dintre 
gravuri arată o peşteră mare (fig. 11), cu inscripţii pe pereţi, peşteră prin 
care o seamă de adepţi ai unei experienţe spirituale înaintează către lumină. 
De aici s-ar putea să provină unele imagini din rozicruciana Fama. Iar gravura 
care înfăţişează un alchimist religios (fig. 12) este sugestivă atît pentru 
concepţia lui John Dee cît şi pentru aceea a manifestelor rozicruciene. în 
partea stîngă, un om într-o atitudine de intensă veneraţie îngenunchează 
înaintea unui altar acoperit cu simboluri cabalistice şi geometrice. In dreapta, 
poate fi văzut un mare cuptor şi toată aparatura necesară lucrărilor unui 
alchimist. în centru, pe o masă, se află îngrămădite instrumente muzicale. 
Totul este plasat într-o mare încăpere desenată cu experienţa unui perspec- 
tivist modem, lucru care presupune cunoaşterea artelor matematice aferente 
arhitecturii renascentiste. Gravura aceasta este expresia vizuală a genului 
de speculaţie pe care John Dee l-a însumat în Monas hieroglyphica, o combi¬ 
naţie de discipline cabaliste, alchimice şi matematice cu ajutorul căreia adep¬ 
tul credea că poate dobîndi atît o privire pătrunzătoare în natură cît şi o 
viziune a lumii divine de dincolo de natură. 

Imaginea poate servi de asemenea ca o expresie vizuală a temelor prin¬ 
cipale din manifestele rozicruciene, Magia, Cabala şi Alchymia unite într-o 
concepţie intens religioasă care includea şi o abordare, de asemenea reli¬ 
gioasă, a tuturor ştiinţelor numărului. 

Astfel stînd lucrurile, trebuie oare să ne gîndim la o influenţă a lui John 
Dee asupra manifestelor rozicruciene ? Răspunsul este afirmativ, influenţa 
lui poate fi decelată fără umbră de îndoială. Voi formula acum foarte pe scurt 
descoperirile care vor fi elaborate mai amănunţit în capitolele ulterioare. 

Al doilea manifest rozicrucian, Confessio din 1615, este precedat de un 
opuscul în latină intitulat Scurtă considerare a unei filozofii mai secrete. 25 
Această Scurtă considerare se întemeiază pe Monas hieroglyphica a lui John 
Dee, mult din opuscul constînd din citate cuvînt cu cuvînt luate din Monas. 
Acest discurs este indisolubil legat de manifestul rozicrucian care îl urmează, 
Confessio. Iar Confessio este indisolubil legat de primul manifest, Fama 
din 1614, ale cărui teme le repetă. Astfel devine evident că „filozofia mai 
secretă" subiacentă manifestelor era filozofia lui John Dee, aşa cum este 
ea însumată în Monas hieroglyphica 26 

Mai mult: Cununia Chimică a lui Johann Valentin Andreae, din 1616, 
în care acesta a dat o expresie alegoric romantică temelor din manifeste, 


25 Vezi mai jos Anexă, p. 256, pentru titlul latin. 

26 Vezi mai jos, pp. 60-62. 

are pe pagina ei de titlu simbolul lui Dee „monas“, simbol repetat în text, 
lîngă poemul cu care se deschide alegoria. 27 

Aşadar nu mai poate încăpea îndoială că mişcarea care se întrezăreşte 
în cele trei publicaţii rozicruciene este una care îşi are originea ultimă în 
concepţiile lui John Dee. Influenţa lui Dee poate să fi venit în Germania 
prin legăturile engleze ale Electorului palatin, sau s-ar fi putut răspîndi 
dinspre Boemia, unde Dee îşi propagase ispititoarele idei cu ani în urmă. 

Insă de ce a trebuit ca aceste influenţe să devină publice în chipul acesta 
ciudat, prin răspîndirea lor în manifestele rozicruciene ? Ca o încercare de 
răspuns la întrebare, răspuns care va fi mai amplu documentat în capitolele 
ulterioare, sugerez că publicaţiile rozicruciene aparţin curentelor de idei din 
preajma Electorului palatin, curente care l-au împins pînă la urmă în aven¬ 
tura boemiană. Cel mai important spirit care a stimulat aceste curente a fost 
Christian de Anhalt, ale cărui legături cu Boemia făceau parte tocmai din 
mediile în care influenţa lui John Dee se răspîndise şi fusese cultivată. 

Toate acestea sugerează ceva ciudat şi plin de interes, şi anume că miş¬ 
carea rozicruciană din Germania a fost rezultatul tîrziu al misiunii lui Dee 
în Boemia, mai veche cu peste douăzeci de ani, misiune a cărei influenţă 
s-a asociat ulterior cu atmosfera intelectuală din preajma Electorului pa¬ 
latin. Ca un cavaler al Ordinului Jartierei, Frederic moştenise cultul cava¬ 
leriei engleze asociat cu mişcarea şi, în calitate de şef al Uniunii Protestante, 
el reprezenta alianţele pe care Anhalt încerca să le constituie în Germania. 
Din punct de vedere politico-religios, principele elector intra într-o situaţie 
pregătită cu mulţi ani în urmă şi a apărut ca şeful politico-religios destinat 
să rezolve problemele vremii. între anii 1614 şi 1619 — anii furorii rozi¬ 
cruciene declanşate de manifeste — Electorul palatin şi soţia lui domneau 
la Heidelberg, iar Christian de Anhalt punea temeiurile aventurii boemiene. 

Iar aventura nu era numai un efort politic antihabsburgic. Era expresia 
unei mişcări religioase care îşi adunase forţele ani de-a rîndul, nutrită de 
influenţe secrete care circulau prin Europa, o mişcare în direcţia rezolvării 
problemelor religioase pe liniile de forţă mistice sugerate de influenţa herme- 
tică şi de cea cabalistă. 

Strania atmosferă mistică în care entuziaştii îi învăluiseră pe Frederic 
şi pe soţia lui poate fi bine reprezentată pornind de la o tipăritură germană 
publicată în 1613 (fig. 13). Asupra lui Frederic şi a Elisabetei coboară razele 
izvorîte din Numele Divin. Aceasta a fost prima tipăritură care a circulat 
în Germania pe tema lui Frederic şi a Elisabetei şi avea să fie urmată de 
multe altele. Istoria lui Frederic în tipărituri ne pune la dispoziţie o docu¬ 
mentaţie importantă privitoare la legăturile lui cu mişcările de idei contem¬ 
porane, aşa cum va deveni evident în capitolul următor. 


27 Vezi mai jos, p. 81. 

Fama şi Confessio (titlurile prescurtate prin care vom continua să ne 
referim la cele două manifeste rozicruciene) se află tipărite în traducere în 
Anexa la această carte 1 , unde cititorul poate să studieze singur bunăvestirea 
tulburătoare a zorilor unei iluminări şi strania legendă despre „Christian 
Rosencreutz" şi Confreria lui în care sînt învăluite vestirile. Multele pro¬ 
bleme referitoare la manifeste nu pot fi tratate toate în acest capitol, ele se 
află distribuite pe parcursul întregii cărţi. De exemplu, răspunsul la întreba¬ 
rea de ce un lung extras dintr-o operă italiană, tradus în germană, a fost ti¬ 
părit o dată cu Fama va fi amînat pînă după discutarea, într-un capitol 
ulterior, a simpatiei faţă de liberalii italieni, implicită în mişcarea rozicruci- 
ană germană. 2 O bibliografie simplificată a manifestelor va putea fi găsită 
tot în Anexă, cu o analiză a celorlalte materiale publicate împreună cu Fama 
şi Confessio , 3 Aceasta este o chestiune importantă, pentru că cititorii primelor 
ediţii ale acestor documente citeau o dată cu ele şi alte texte, care îi ajutau 
să şi le explice. 

Cu toate că cea dintîi ediţie tipărită cunoscută de noi a primului mani¬ 
fest rozicrucian, Fama, a apărut abia în 1614, documentul a circulat în manu¬ 
scris înainte de această dată, de vreme ce în 1612 era tipărită o replică la 
el, scrisă de un anume Adam Haselmayer. 4 Haselmayer afirmă că a văzut 
un manuscris al manifestului în Tyrol, în 1610; un alt manuscris a fost văzut 
laPraga, în 1613. „Replica" lui Haselmayer este retipărită în volumul care 
conţine prima ediţie tipărită din Fama. Haselmayer se include între „Creştinii 
Bisericilor Evanghelice", întîmpină cu entuziasm luminata înţelepciune din 
Farm şi face cîteva observaţii violent antiiezuite. El face aluzie la aşteptarea 
larg răspîndită a unor schimbări radicale, urmînd să aibă loc acum, după 
moartea împăratului Rudolf al II-lea, survenită în 1612. Această „replică" 
a lui Haselmayer de la sfîrşitul volumului care conţinea prima ediţie tipărită 


1 Vexi Anexă, mai jos, pp. 255-279. 

2 Vezi mai jos, pp. 153-161. 

3 Vezi Anexă, mai jos, pp. 255-258. 

4 Vezi Anexă, mai jos, p. 255 

din Fama se află în legătură cu o prefaţă de la începutul volumului în care 
se afirmă că iezuiţii l-au arestat pe Haselmayer din cauza replicii sale favora¬ 
bile la apelul din Fama şi au pus să fie legat în lanţuri şi îmbarcat pe o galeră. 
Prefaţa sugerează că manifestul rozicrucian propune o alternativă la Ordinul 
Iezuit, şi anume o fraternitate mai autentic întemeiată pe învăţătura lui Isus. 
Atît replica lui Haselmayer cît şi prefaţa referitoare la el sînt extrem de 
obscure şi, aşa cum se întîmplă cu bună parte din literatura rozicruciană, 
nu poţi să fii sigur că ele trebuiesc înţelese literal. Oricum, intenţia genera¬ 
lă este limpede, aceea de a asocia primul manifest rozicrucian cu propa¬ 
ganda antiiezuită. 

Ea rezultă limpede din titlul complet al volumului care conţine Fama, 
titlu care poate fi tradus astfel 5 : 

Reforma Universală şi Generală a întregului cuprins al lumii; împreună cu Fama 
Fraternitatis [Faima Fraternităţii] a Lăudabilei Fraternităţi a Crucii cu trandafiri, 
scrisă pentru toţi învăţaţii şi Cîrmuitorii din Europa; cuprinzînd şi o scurtă 
replică trimisă de domnul Haselmayer, scrisoare pentru care el a fost prins de 
Iezuiţi şi pus în fiare pe o Galeră. Acum dată tiparului şi împărtăşită tuturor 
inimilor adevărate. Tipărită la Cassel de către Wilhelm Wessel, 1614. 

Titlul acesta acoperă întregul conţinut al volumului, care includea un 
extras dintr-un autor italian despre reforma generală (care va fi discutat 
într-un capitol ulterior), Fama şi replica lui Haselmayer. în felul acesta citito¬ 
rul primei ediţii din Fama o citea într-un context ce scotea în evidenţă tendin¬ 
ţa antiiezuită a manifestului, care nu reiese cu atîta claritate din Fama studiată 
în sine. 

Fama începe cu un emoţional apel la atenţia lumii, acel apel de trîmbi- 
ţă care avea să răsune de-a lungul şi de-a latul Germaniei, reverberînd de 
aici în întreaga Europă. în aceste zile Dumnezeu ne-a dezvăluit o cunoaştere 
mai desăvîrşită, atît a Fiului său, Isus Cristos, cît şi a Naturii. El a ridicat 
oameni înzestraţi cu mare înţelepciune, care pot înnoi toate artele, ducîn- 
du-le la perfecţiune, astfel ca omul „să poată înţelege propria lui nobleţe, şi 
de ce se numeşte Microcosmus, şi cît poate cuprinde din Natură cunoaşterea 
lui“. 6 Dacă cei învăţaţi ar fi uniţi, ei ar putea culege acum din Cartea Naturii 
metoda perfectă a tuturor artelor. însă răspîndirea acestei noi lumini şi a aces¬ 
tui nou adevăr este împiedicată de cei care nu vor să-şi părăsească vechile 
năravuri, fiind legaţi de autoritatea restrictivă a lui Aristotel şi a lui Galen. 

După acest exordiu, cititorului îi este prezentat misteriosul Rosencreutz, 
întemeietor al „Frăţietăţii noastre", care s-a străduit îndelung către o aseme¬ 
nea reformă generală. Fratele Rosencreutz, un „om iluminat", a fost un mare 


5 Pentru titlul german vezi mai jos în Anexă , la p. 256. 

6 Vezi Anexă , mai jos, p. 258. 



58 


ILUMINISMUL ROZICRUC1AN 


călător, îndeosebi în părţile Răsăritului, unde oameni înţelepţi doresc să 
împărtăşească ceea ce ştiu. Acelaşi lucru ar fi necesar astăzi în Germania, 
unde nu este sărăcie de oameni învăţaţi, „magicieni, cabalişti, medici şi filo¬ 
zofi", care ar trebui să conlucreze unii cu alţii. Călătorul a învăţat „Magia 
şi Cabala" Răsăritului, şi ştie cum să le folosească pentru a-şi întări credin¬ 
ţa şi a intra în „armonia întregului lumii, de care ea este minunat cuprinsă 
pentru veşnicie". 7 

Apoi Fratele R. C. s-a dus în Spania pentru a dezvălui acolo şi Europei 
savante ceea ce învăţase. El a arătat felul în care pot fi îndreptate „greşelile 
Bisericii şi ale întregii Philosophia Moralis. A prescris noi axiomata, noi 
principii, pe temeiul cărora toate pot fi redate bunei lor stări, dar învăţaţii 
l-au luat în rîs. Ascultătorii săi se temeau „că măreţia numelui lor ar putea 
să scapete dacă ar începe acum să înveţe din nou şi ar recunoaşte rătăciri¬ 
le lor de o viaţă". A fost foarte dezamăgit, pentru că era gata să împărtăşească 
tot ce ştia învăţaţilor „numai să fi vrut aceştia să scrie acele adevărate şi 
fără de greş axiomata, scoase din toate priceperile, ştiinţele, artele şi din 
întreaga natură". Dacă acest lucru s-ar înfăptui, în Europa s-ar putea înte¬ 
meia o societate care şi-ar îmbogăţi conducătorii cu ştiinţa ei şi i-ar putea 
călăuzi pe toţi cu sfaturile ei. în zilele acestea lumea era gata să dea naştere 
unor schimbări violente şi se căznea să zămislească oameni care să stră¬ 
bată prin întuneric spre lumină. Un astfel de om era „Theophrastus" (Paracel- 
sus) care „avea rădăcini adînci în mai sus-pomenita armonie", deşi nu făcea 
parte „din Fraternitatea noastră". 8 

între timp fratele R. C. se întorsese în Germania, ştiind bine ce schim¬ 
bări urmau să aibă loc şi ce primejdioase discordii stăteau la pîndă. (Conform 
afirmaţiei din Confessio, fratele R. C. era născut în 1378 şi a trăit 106 ani: 
se presupunea deci că viaţa şi activitatea Iui s-au desfăşurat în secolele al 
XlV-lea şi al XV-lea). Şi-a clădit o casă în care a meditat asupra filozofiei 
sale, a petrecut multă vreme studiind matematicile şi a făurit multe instru¬ 
mente. A început să dorească tot mai fierbinte înfăptuirea reformei şi să-i 
organizeze pe cei ce aveau să-l ajute, începînd deocamdată numai cu trei. 
„în felul acesta a început să ia fiinţă Fraternitatea Crucii cu trandafiri, alcă¬ 
tuită la început numai din patru persoane, care au ticluit limba şi scrierea 
magică, cu un bogat dicţionar, pe care îl folosim şi astăzi întru lauda şi slava 
lui Dumnezeu." 9 

Cel care a scris Fama continuă apoi să relateze istoria imaginară a aces¬ 
tui Ordin imaginar 10 , pe care aici o prescurtăm, de vreme ce totul poate fi 


7 Vezi Anexă, mai jos, p. 260. 

8 Vezi Anexă, mai jos, pp. 260-262. 

9 Vezi Anexă, mai jos, p. 262. 

10 Vezi Anexă, mai jos, pp. 262 şi urm. 

citit în Anexă. Ordinul a sporit. Aveau drept centru o clădire, Casa Sfîntu- 
lui Spirit. Principala lor ocupaţie era aceea de a-i îngriji pe bolnavi, dar pe 
lîngă asta călătoreau mult, pentru a dobîndi şi a răspîndi ştiinţă. Fraţii respec¬ 
tau şase reguli, dintre care cea dintîi era aceea de a nu avea altă profesiune 
decît vindecarea celor bolnavi şi „chiar aceasta fără bani“. Se obligau să 
nu poarte nici o îmbrăcăminte care să-i deosebească, ci să se îmbrace după 
obiceiul oricărei ţări în care s-ar afla. O dată pe an urmau să se întîlnească 
la ei, în Casa Sfîntului Spirit. 

Cel dintîi membru al Fraternităţii a murit în Anglia. Mulţi alţi Fraţi i-au 
urmat pe cei de la întemeiere, iar în ultima vreme Fraternitatea a căpătat o 
nouă importanţă prin descoperirea bolţii în care se afla înmormîntat Fratele 
Rosencreutz. Uşa acestei bolţi a fost descoperită în chip miraculos şi 
simbolizează deschiderea unei porţi în Europa care era dorită de mulţi. 

Descrierea bolţii funerare este o trăsătură importantă a legendei lui 
Rosencreutz. Soarele nu strălucea niciodată în ea, dar era luminată de un 
soare interior. Pe pereţi erau desenate figuri geometrice şi conţinea numeroase 
bogăţii, printre care cîteva dintre lucrările lui Paracelsus, clopoţei miracu- 
loşi, lămpi şi „cîntece artificiale". Fraternitatea poseda deja „Rota“ sa şi 
„Cartea M.“. Monmîntul lui Rosencreutz se afla sub altar, în boltă; pe pereţii 
acesteia erau scrise numele Fraţilor. 

Descoperirea bolţii este semnalul reformei generale: zorii de dinaintea 
răsăritului. „Noi ştim... că va avea loc acum o reformă generală, atît a 
lucrurilor divine cît şi a celor omeneşti, potrivit dorinţei noastre şi aşteptării 
altora; căci aşa se petrec lucrurile: înainte să răsară Soarele trebuie să 
mijească Aurora, adică o limpezime sau o lumină divină în cer.“ n Data la 
care a fost descoperită bolta este indicată, indirect, ca fiind 1604. 

Acest document foarte special, Fama Fraternitatis, pare astfel să 
istorisească, prin alegoria bolţii, descoperirea unei filozofii noi, sau mai 
degrabă nouă-veche, îndeosebi alchimică şi legată de medicină şi de vinde¬ 
care, dar preocupată de asemenea de numere şi de geometrie şi însoţită de 
producerea de miracole mecanice. El reprezintă nu numai un progres al 
ştiinţei, ci mai ales o iluminare de o natură religioasă şi spirituală. Această 
nouă filozofie este pe cale de a fi revelată lumii şi va avea drept efect o 
reformă generală. Agenţii mitici ai acestei răspîndiri sînt Fraţii rozicrucieni. 
Ei sînt consideraţi creştini germani reformaţi, de strictă credinţă evanghe¬ 
lică. Credinţa lor religioasă pare strîns legată de filozofia lor alchimică, ce 
nu are nimic de a face cu „păcătoasa şi blestemata făurire de aur“: bogăţi¬ 
ile pe care le are de oferit Părintele Rosencreutz sînt de ordin spiritual; „el 
nu se umple de bucurie pentru că poate face aur, ci este fericit cînd vede 


11 Vezi Anexă, mai jos, p. 269. 

cerul deschis şi îi vede pe îngerii Domnului urcînd şi coborînd şi îşi vede 
numele scris în Cartea Vieţii 11 . 12 

Interesul intens trezit d eFama şi de istoria Ordinului Rozicrucian a fost 
mai apoi, în anul următor, sporit de publicarea celui de-al doilea manifest 
rozicrucian, Confessio , care continua să vorbească despreFraţii rozicrucieni, 
despre filozofia şi misiunea lor şi părea să fie concepută ca o continuare la 
Fama, la care făcea frecvente referiri. 13 A fost publicată în acelaşi loc ca 
şi Fama şi tipărită de acelaşi tipograf. Spre deosebire de Fama, care este 
în germană, ca şi întreg conţinutul volumului în care este publicată, prima 
ediţie din Confessio este în latină, cum este şi celălalt discurs publicat împreu¬ 
nă cu ea. S-ar părea prin urmare că volumul Confessio era o continuare a 
volumului Fama, însă adresat, în latină, unui public mai învăţat; şi avînd, 
în plus, intenţia de a da oarecare interpretare alegoriilor romantice din primul 
manifest. 

Titlul latin al publicaţiei care conţine prima ediţie din Confessio poate 
fi tradus astfel: 14 

O Scurtă Considerare a Filozofiei mai Secrete scrisă de Philip â Gabella, un 
cercetător al filozofiei, acum pentru întîia dată publicată la un loc cu Confe¬ 
siunea Fraternităţii R. C. Tipărită la Cassel de către Wilhelm Wessel, tipograf 
al Preailustrului Principe, 1615. 

Iar pe verso-ul paginii de titlu: 

Să-ţi dea ţie Dumnezeu din rouă cerului şi din belşugul pămîntului. Facerea 
27[28] 

Se presupune că, fără nici o îndoială, cititorii vor studia întîi Scurta 
considerare şi apoi se vor apuca de Confessio şi, aşa cum am arătat deja, 
Scurta considerare este întemeiată pe Monas hieroglyphica a lui John Dee. 
Cît despre identitatea lui „Philip â Gabella 11 nu ştim nimic (ar putea fi un 
pseudonim care să se refere Ia „Cabala 11 ?), dar este sigur că era un discipol 
apropiat al lui Dee. 

Cheia sursei este oferită de citatul de pe verso-ul paginii de titlu, dată 
mai sus în traducere, dar care este, fireşte, scrisă în latină: De rore caeli et 
pinguedine terrae det tibi Deus. Textul acesta se află înscris pe pagina de 
titlu a cărţii lui Dee, Monas hieroglyphica (fîg. 10 a), unde tema rouăi (ros) 
care cade, unind cerul cu pămîntul, este ilustrată vizual. 

Scurta considerare (Consideratio brevis) nu este o reproducere integrală 
a cărţii mai sus-pomenite a lui Dee, ci doar citează textual din primele trei- 


12 Vezi mai jos, în Anexă, la p. 260. 

13 Vezi mai jos, \n Anexă, la pp. 255-279. 

14 Pentru titlul latin vezi mai jos. Anexă, p. 256. 

sprezece teoreme ale cărţii, presărîndu-le cu alte subiecte. E vorba de 
teoremele în care Dee expune componentele semnului său monas , felul în 
care el include simbolurile tuturor planetelor, cum absoarbe înăuntrul său 
semnul zodiacal Aries (Berbecul), care reprezintă focul şi ca atare procese 
alchimice, cum crucea de dedesubtul soarelui şi al lunii reprezintă elementele 
şi cum diferite configuraţii ale celor patru linii ale acestei cruci pot s-o trans¬ 
forme într-un semn atît pentru trei cît şi pentru patru, atît pentru triunghi 
cît şi pentru pătrat, dînd astfel dezlegare unui mare mister. 15 Diagramele 
pe care le dă „Philip ă Gabella“, dintre care cîteva nu sînt în Monada lui 
Dee, pot într-adevăr oferi o înţelegere ceva mai clară a felului în care 
funcţiona spiritul lui Dee asupra componentelor hieroglifei sale. E limpede 
că ceea ce îl interesa cel mai mult pe „Philip â Gabella" era „monada" însăşi, 
misteriosul semn şi părţile sale, care erau în măsură să includă toate cerurile 
şi toate elementele, figurile sacre ale triunghiului, ale cercului, ale pătra¬ 
tului şi ale crucii. Destul de ciudat este faptul că el nu foloseşte deloc cuvîn- 
tul monas , iar în pasaje în care citează direct din Dee cu privire la monas 
hieroglyphica, el scrie stella în loc de monas. Pentru „Philip ă Gabella" 
monada devine o stea, iar „monas hieroglyphica" o „stella hieroglyphica". 
Această interpretare poate să fie autorizată de însăşi lucrarea lui Dee, pe 
ultima pagină a căreia o femeie ţinînd o stea pare să reprezinte o figură în 
care este rezumată întreaga lucrare. 

Consideratio brevis se încheie cu o rugăciune latină redactată într-un 
spirit de intensă pietate şi de năzuinţă către Dumnezeu cel veşnic şi infinit, 
Singura putere, Singura perfecţiune, în care toate lucrurile sînt Unul, care, 
împreună cu Fiul său şi cu Sfîntul Spirit, este Treimea în Unul. Rugăciunea 
aduce aminte de rugăciunile lui Dee, iar prezenţa ei la sfirşitul unei versi¬ 
uni din Monas apropie foarte mult Consideratio brevis de atmosfera de ar¬ 
dentă pietate din preajma lui Dee, combinată cu aspiraţii magico-ştiinţifice 
complexe. 

Rugăciunea este semnată „Philemon R. C.“, aşadar „Philemon Cruce 
cu trandafiri", şi este urmată pe pagina opusă de prefaţa către cititor, semnată 
„Frater R. C.“, prefaţa la cel de-al doilea manifest rozicrucian, Confessio , 
care urmează nemijlocit. 

Cu alte cuvinte, Consideratio brevis, inspirată de Dee, şi rugăciunea afe¬ 
rentă, par complet asimilate manifestului rozicrucian, ca o parte integrantă 
a sa, parcă pentru a face limpede că „filozofia mai secretă" din spatele 
mişcării rozicruciene este filozofia lui John Dee, aşa cum este ea expusă 
în Monas hieroglyphica. 


IS Vezi C. H. Josten, O interpretare a Monadei hieroglifice a lui John Dee , Ambix XII 
(1964), pp. 155-165. 

Asta ar putea să ne facă să ne gîndim din nou la o veche teorie, acum 
în general căzută în desuetudine, potrivit căreia numele de „rozicrucian” 
nu derivă din Roşa — „Trandafir" şi „Cruce", ci din Ros — „rouă“ şi Crux 
— „cruce", cuvinte care ar avea un sens alchimic legat de rouă ca un (presu¬ 
pus) solvent al aurului şi de cruce ca echivalent al luminii. 16 Fără a încerca 
să pătrundem în aceste mistere alchimice, putem afirma că descoperirea strîn- 
sei asocieri dintre Monada lui Dee şi motto-ul ei privitor la „rouă cerului" 
şi manifestul rozicrucian poate veni oarecum în sprijinul teoriei Rouă - Cruce. 

Acum vom trece, asemenea cititorilor de atunci, de la examinarea Scurtei 
Consideraţii, reţinînd strînsa ei dependenţă de Monas hieroglyphica a lui 
Dee, Ia studierea manifestului rozicrucian numit, pe scurt, Confessio. 

Adresarea către cititor care precedă Confessio conţine o afirmaţie iz¬ 
bitoare: „Aşa cum noi, acum, în deplină libertate şi siguranţă, şi fără vătă¬ 
mare, îl numim pe Papa de la Roma Anticrist, ceea ce pînă acum era 
considerat un păcat mortal, pentru care oameni din toate ţările erau trimişi 
la moarte, tot aşa de bine ştim, fură putinţă de îndoială, că va veni de aseme¬ 
nea şi timpul cînd ceea ce noi ţinem încă tăinuit va putea fi rostit şi mărturi¬ 
sit pe faţă, în libertate şi cu glas puternic în faţa întregii lumi." 17 

Fraza cu care începe Confessio 18 o leagă strîns de Fama. Autorul lui 
Confessio declară că orice ar fi auzit pînă acum cititorul privitor la Frater¬ 
nitate prin mijlocirea sunetului de trompetă al Famei nu trebuie nici crezut 
în pripă, nici respins. Jehova, văzînd cum lumea cade în stricăciune, se gră¬ 
beşte s-o întoarcă la începuturile ei. Fraţii au dezvăluit în Fama natura 
Ordinului lor, şi este limpede că ea nu poate fi bănuită de erezie. Cît priveşte 
reformarea filozofiei, programul este acelaşi din Fama. Oamenii învăţaţi 
din Europa sînt din nou stăruitor rugaţi să răspundă la invitaţia fraternă a 
Ordinului şi să coopereze cu eforturile lui. 

Confessio este plină de entuziasm în privinţa cunoaşterii profunde a 
Părintelui R. C., ale cărui meditaţii asupra tuturor subiectelor inventate de 
la facerea lumii, răspîndite prin priceperea omenească ori cu ajutorul îngeri¬ 
lor sau al spiritelor, sînt atît de cuprinzătoare încît, chiar dacă orice alte 
cunoştinţe ar fi pierdute, ar fi cu putinţă ca locuinţa adevărului să fie reclădită 
numai din învăţătura Părintelui R. C. Oare n-ar fi un lucru de dorit să biruim 
foamea, sărăcia, boala, bătrîneţea, să cunoaştem toate ţările pămîntului şi 
toate secretele lor citind într-o singură carte ceea ce se află risipit prin toate 


16 Pentru o expunere a teoriei după care „rozicrucian" derivă din ros şi crux vezi nota 
lui James Crossley, Diary and Correspondence of Dr. John Worthington , Chetham Soci- 
ety, 1847,1, pp. 239-240 n. Teoria nu este acceptată de R. F. Gould, History ofFreemasonry, 
ed. H. Poole, 1951, II, p. 67. 

17 Citat în traducerea lui Thomas Vaughan. Vezi Fame and Confession , ed. Pryce, p. 33. 

18 Vezi maijosînzt«e*ă la p. 271. 

cărţile? „Şi în felul acesta să cîntaţi din glas şi din strune că în loc de a 
scoate stînci puteţi scoate perle, în loc de fiare sălbatice - spirite." 

Cînd Trîmbiţa Ordinului va suna cu toată puterea glasului ei, toate aceste 
lucruri care acum sînt rostite doar în şoaptă, ca nişte taine, vor ieşi la lumină 
şi vor umple lumea, iar tirania Papii va fi răsturnată. De cînd s-a născut 
Părintele R. C. lumea a văzut o mulţime de schimbări şi multe se vor mai 
întîmpla de aici înainte. însă, înainte de sfîrşit. Dumnezeu va îngădui ca un 
val mare de adevăr, de lumină, de măreţie, ca acela care îl cuprindea pe Adam 
în Rai, să se reverse asupra omenirii. în constelaţiile Şerparului şi a Lebedei 19 
au apărut stele noi, semne că toate cele prevestite se vor întîmpla. 

Al doilea manifest repetă mesajul celui dintîi, dar cu o şi mai mare 
fervoare şi intensitate. Răsună în el o puternică notă profetică şi apocalip¬ 
tică, sfîrşitul este aproape, au apărut noi stele prevestitoare de minuni, marea 
reformă va fi un millenium, o vîrstă de aur, o întoarcere la starea lui Adam 
din Paradis. 

Aceste prevestiri au trezit în epocă un interes aprins şi nu puţine au fost 
eforturile pătimaşe de a ajunge la Fraţii R. C. prin scrisori, apeluri tipărite, 
broşuri. 20 Aceste manifeste dau naştere unui puhoi de lucrări, răspunzînd 
invitaţiei lor de a intra în legătură cu autorii şi de a coopera la lucrările 
Ordinului. Dar apelurile par să fi rămas fără răspuns. Fraţii, dacă existau 
cu adevărat, păreau invizibili şi inaccesibili la orice rugăminte de a se face 
cunoscuţi. Misterul acesta n-a micşorat interesul faţă de aceşti Fraţi fabuloşi, 
ci, dimpotrivă, l-a intensificat. 

Dintre diferitele şcoli de gîndire referitoare la misterul rozicrucian, astăzi 
putem, cu certitudine, să-i eliminăm pe fundamentalişti, adică pe cei care 
credeau în adevărul literal al legendei lui Christian Rosencreutz şi a Frater¬ 
nităţii sale. Pe de altă parte există denigratorii, cei care cred că întreaga 
poveste a fost o mistificare. Faptul că fraţii erau invizibili, evidentul lor refuz 
de a da discipolilor cel mai mic semn despre existenţa lor vine în chip firesc 
în sprijinul acestui punct de vedere. 

Cititorul care cîntăreşte bine manifestele este frapat de contrastul dintre 
tonul serios al mesajului lor religios şi filozofic şi caracterul fantastic al cadru¬ 
lui în care este prezentat mesajul. O mişcare religioasă care se foloseşte de 


19 „Noile stele" din constelaţiile Şerparului şi a Lebedei, care au apărut în 1604, au fost 
discutate de Johannes Kepler, care credea că aceste stele prevesteau schimbări religioase şi 
politice. Scrierea lui Kepler, De Stei la nova in pede Serpentarii; De Stei la incognito Cygni 
a fost tipărită la Praga în 1606 (retipărită în Kepler, Gesammelte Werke, ed. M. Caspar, 1938, 
I, pp. 146 şi unu.). 

John Donne era şi el profund interesat de aceste stele noi, vezi C. M. Coffin, John Donne 
and rhe New Philosophy, Columbia U, P. 1937, pp. 123 şi urm. 

20 Vezi mai jos pp. 114 şi urm. 

alchimie pentru a-şi intensifica pietatea evanghelică şi care include un larg 
program de cercetări şi de reformă a ştiinţelor este fără doar şi poate un fe¬ 
nomen interesant. Faptul că ştiinţele sînt concepute în termeni renascentişti 
hermetic-cabalişti, în relaţiile lor cu „Magia" şi „Cabala" este ceva firesc 
pentru vremea aceea, şi chiar milenarismul — ideea că zorii unei vremi noi 
sînt gîndiţi ca o perioadă de iluminare şi de progres, ducînd către sfîrşitul 
lumii — nu este incompatibil cu gîndirea înaintată a acelei vremi. Marea 
Instaurare a ştiinţelor a lui Francis Bacon are o nuanţă milenaristă, aşa cum 
a dovedit Paolo Rossi. 21 Legendele lui Christian Rosencreutz şi a Fraţilor 
săi R. C. şi a deschiderii criptei magice unde i se afla mormîntul n-au fost 
relatate de către autorii manifestelor pentru a fi acceptate ca literal adevărate; 
ei se inspirau în chip evident din poveşti cu comori îngropate, redescoperite 
în chip miraculos, aşa cum se găseau din belşug în tradiţia alchimică. Reiese 
foarte evident chiar din texte că naraţiunea era o alegorie sau o ficţiune. 
Deschiderea uşii mormîhtului simbolizează deschiderea unei porţi în Europa. 
Cripta este iluminată de un soare interior, ceea ce sugerează că pătrunderea 
în această lumină poate reprezenta o experienţă lăuntrică, asemenea intrării 
în pivniţa prin care străluceşte lumina în Amphitheatrum Sapientiae (fig. 11). 

Totuşi mulţi cititori creduli din epocă şi de atunci încoace au luat 
povestea în sens literal. Cea mai recentă cercetare critică a misterului rozicru- 
cian a subliniat faptul că însuşi Johann Valentin Andreae descria toate aces¬ 
tea ca fiind ficţionale, un scenariu comic sau o „glumă". Nu încape îndoială 
că Andreae era în spatele scenei întregii mişcări, la care se referă adesea 
în numeroasele sale scrieri (altele decît Cununia Chimică, despre care am 
putea spune că are funcţia unui al treilea manifest rozicrucian). Cuvîntul 
latin pe care Andreae îl foloseşte cel mai adesea de cîte ori menţionează 
mişcarea rozicruciană este acela de ludibrium. Vorbind despre manifeste, 
el foloseşte expresii ca „ludibrium al închipuitei Fama“ sau „ludibrium al 
născocitei Fraternităţi rozicruciene". Paul Amold a tradus în franceză ludi¬ 
brium prin une farce şi a hotărît că Andreae însuşi mărturiseşte că întreaga 
poveste era o glumă. 22 Charles Webster este convins că enunţurile privi¬ 
toare la ludibrium sînt „termeni de deriziune". 23 

Este adevărat că prin folosirea unor asemenea termeni Andreae încerca 
să se disocieze de misterul rozicrucian, care, în vremea în care scria despre 
el în felul acesta, devenise periculos; totuşi nu cred că aceasta este întreaga 
explicaţie a folosirii termenului ludibrium. Un ludibrium poate fi o piesă 


21 Paolo Rossi, Francis Bacon. FromMagic to Science, Londra, 1968, pp. 128 şi urm. 

22 Paul Amold, Histoire des Rose-Croix, Paris, 1935, p. 50. 

23 Charles Webster, „Macaria: Samuel Hartlib and the Great Reformation", Acta Come- 
niana, 26 (1970), p. 149. 

Fig. 11. Peştera Iluminaţilor. 

După H. Khunrath, Amphiteatrum Sapientiae Aeternae 

de teatru, o ficţiune comică şi — aşa cum vom discuta mai pe larg într-un 
capitol ulterior — Andreae avea o înaltă opinie despre teatru ca influenţă 
morală şi educativă. 24 Teatralitatea mişcării rozicmciene, aşa cum apare ea 
în comentariile şi aluziile lui Andreae, este unul dintre aspectele cele mai 
fascinante ale întregii chestiuni. Anticipez cu privire la acest lucru pentru 
a sugera că Fama şi Confessio, definite ca ludibria, indiferent ce sens dăm 
acestui cuvînt (şi trebuie să ne păstrăm libertatea de judecată pînă la o 
discutare mai aprofundată) încurajează ideea că, deşi făuritorii manifestelor 
nu voiau să prezinte povestea lui Christian Rosencreutz ca literal adevărată, 
ea putea fi foarte adevărată în alt sens, ar fi putut să fie o comedie divină, 
sau o prezentare alegorică a unei mişcări religioase şi filozofice complexe 
menită să aibă o influenţă directă asupra acelei vremi. 

Faţă de cercetătorii mai vechi ne aflăm într-o poziţie mai fermă pentru 
a avea o idee despre ce anume urmăreau manifestele rozicruciene, pentru 
că ştim că o influenţă decisivă asupra lor a avut Monas hieroglyphica a lui 
John Dee. Filozofia lui era „filozofia mai secretă“ pe care se întemeiau. 


24 Vezi mai jos, pp. 162 şi urm. 

Alegoria deschiderii bolţii şi revelarea misterelor pe care le conţinea repre¬ 
zintă de bună seamă descătuşarea unui nou influx de influenţe provenind, 
în ultimă analiză, deşi nu în întregime, din influenţa lui Dee — care conduse¬ 
se o misiune în anii nouăzeci şi cinci într-un mediu cunoscut lui Christian 
Anhalt, cel care organizase mişcarea prin care se urmărea întronarea lui Fre- 
deric, Electorul palatin, ca rege al Boemiei. Manifestele reprezintă, cred eu, 
fundalul mistic din spatele acestei mişcări, o mişcare de reformă intens reli¬ 
gioasă, hermetică, magică, alchimică, de felul celei pe care Dee o propovădu- 
ise în Boemia. Fireşte, nu trebuie să exagerăm acest fundal al manifestelor, 
în care îşi vor fi avut rolul şi numeroase alte influenţe; este totuşi de o impor¬ 
tanţă capitală să luăm în consideraţie, în relatarea mişcării fredericiene, 
contemporană cu manifestele, şi faptul că influenţa lui Dee asupra lor (în 
privinţa căreia nu există nici un dubiu) se potriveşte foarte bine cu suges¬ 
tia că manifestele ţin de atmosfera acestei mişcări. 

Aceste ipoteze sînt confirmate în chip foarte convingător de alte docu¬ 
mente. Adversarii mişcării pot să ne furnizeze informaţii foarte preţioase 
şi ne vom pune acum sub călăuzirea lor. 

Unul dintre aceşti adversari a fost Andreas Libavius, un nume bine cunos¬ 
cut în istoria începuturilor chimiei. Libavius era unul dintre acei „chymişti" 
influenţaţi pînă la un punct de noile învăţături ale lui Paracelsus, în măsura 
în care accepta folosirea unor noi remedii chimice în medicină, propovă¬ 
duită de Paracelsus, rămînînd în continuare adepţi teoretici ai învăţăturilor 
tradiţionale aristotelice şi galenice şi respingînd misticismul paracelsian. 25 
Aristotel şi Galenus apar, aşezaţi la loc de cinste, pe pagina de titlu a prin¬ 
cipalei scrieri a lui Libavius, Alchymia, publicată la Frankfurt în 1596. Mani¬ 
festele rozicruciene îi atacă pe Aristotel şi pe Galenus ca fiind caracteristici 
pentru o rigiditate spirituală demodată. Nu putem şti dacă Libavius s-a simţit 
vizat personal de acest atac al unor paracelsieni entuziaşti împotriva învă- 
ţămîntului tradiţional, dar este foarte limpede că felul în care el critică mani¬ 
festele rozicruciene este rezultatul unui antagonism faţă de acei „chymişti" 
care, asemeni păcătosului Paracelsus, se deosebesc prea puţin de vrăjitori. 
Libavius îi acuză pe autorii manifestelor că nu înţeleg ce anume este acea 
alchimie ştiinţifică, serioasă, căreia îi substituie teoretizări fanteziste, iar 
el consideră „observaţiile sale bine intenţionate" ca pe nişte instrucţiuni cu 
ajutorul cărora rozicrucienii îşi vor da seama de erorile lor, dacă li se oferă 
o bună întemeiere în adevărata ştiinţă alchimică. 

Libavius a criticat Fama şi Confessio în mai multe lucrări; cea mai 
importantă dintre ele se numeşte Observaţii bine intenţionate adresate scrie- 


23 Vezi J. R. Partington, History of Chemistry, Londra, 1961, II, pp. 224 şi urm. Libavius 
nu respingea alchimia în sine; vezi John Read, Preludeto Chemistry, Londra, 1936, pp. 213-221. 

rilor „Fama“ şi „Confessio“ ale Fraternităţii rozicrucienilor, publicată 
la Frankfurt în 1616. 26 Bazîndu-se pe textul celor două manifeste, Liba- 
vius Ie face serioase observaţii de natură ştiinţifică, politică şi religioasă. 
Libavius se exprimă energic împotriva teoriei armoniei micro-macro cos¬ 
mice, împotriva, .Magiei şi Cabalei", împotriva lui Hermes Trismegistul (din 
ale cărui presupuse scrieri citează abundent), împotriva lui Agrippa şi a lui 
Trithemius — pe scurt este împotriva tradiţiei Renaşterii aşa cum s-a trans¬ 
mis ea autorilor manifestelor rozicruciene şi în spiritul căreia îl interpretează 



Fig. 12. Alchimistul-cabalist. 

După H. Khunrath, Amphiteatrum Sapientiae Aeternae 


26 A. Libavius, Wohlmeinendes Bedencken der „Fama" und „ Confession“ derBruder- 
schaft des Rosencreutzes, Frankfurt, 1616. Alte lucrări ale lui Libavius împotriva manifestelor 
rozicruciene se află tipărite în Appendix necessaria syntagmatis arcanorum chymicorum, 
Frankfurt, 1616, retipărită la Frankfurt în 1661, sub un titlu uşor diferit. Vezi Ian Macphail, 
Alchemy and the Occult. A Catalogue ofBooks and Manuscriptsfrom the Collection of Paul 
and Mary Mellon, Yale, 1968, I, p. 71. 

ei pe Paracelsus. Libavius consideră toate acestea drept o contestare subversi¬ 
vă a tradiţiei aristotelice şi galenice, ceea ce chiar şi erau, şi critică aspru 
manifestele pentru îndepărtarea lor de ortodoxie. 

Este semnificativ faptul că, într-o lucrare publicată cu ani în urmă, în 
1594, Libavius atacase Monas hieroglyphica a lui Dee, scoţîndîn evidenţă 
acele elemente cabaliste din carte cu care nu era de acord. 27 Aşa stînd 
lucrurile, era în măsură să recunoască uşor influenţa Monadei lui Dee asupra 
manifestelor rozicruciene, ceea ce nu putea decît să confirme dezacordul 
său cu acestea. Este de asemenea semnificativ faptul că Libavius îl men¬ 
ţionează frecvent pe Oswald Croll în opusculele sale antirozicruciene şi pare 
să le asocieze doctrinele cu cele ale lui Croll, cu care de asemenea nu este 
de acord. Citează reprobativ prefaţa lui Croll la Basilica, imediat după ce-şi 
începe „bine-intenţionatele observaţii". 

Oswald Croll, sau Crollius, era un medic paracelsian care, spre deosebi¬ 
re de Libavius, adoptase nu numai remediile chimice recomandate de Para¬ 
celsus, ci şi întreg fondul gîndirii acestuia, respingînd, ca şi el, pe Aristotel 
şi pe Galenus şi aderînd cu entuziasm la misticismul, magia şi teoriile armoni¬ 
ce ale învăţăturii lui Paracelsus ca întreg. Basilica Chymica a lui Croll, publi¬ 
cată la Frankfurt în 1609, citează tot timpul, cu reverenţă, din Hermes 
Trismegistul şi din tradiţia hermetică şi este plin de respect faţă de marii 
neoplatonişti ai Renaşterii, ca Pico della Mirandola. Tema cărţii o consti¬ 
tuie armoniile magice dintre macrocosmos şi microcosmos şi întreaga ei 
atmosferă este de aşa natură încît vădeşte o inspiraţie comună cu cea a mani¬ 
festelor rozicruciene. O altă scriere a lui Croll, publicată la Pragaîn 1608, 
expune corelaţia paracelsiană dintre lumile mari şi cele mici prin doctrina 
„semnăturilor" astrale. 28 

în Libavius şi în Croll avem aşadar într-unul un reprezentant al „chimis¬ 
tului" sau alchimistului, care este în mod tradiţionalist aristotelic şi galenic 
în teoria sa, şi, în celălalt, prin contrast, un reprezentant al alchimistului 
extremist şi mistic. Libavius clasează manifestele rozicruciene şi, o dată 
cu ele, pe Croll, în sfera unei gîndiri alchimice neortodoxe. 

Ei bine, aşa cum am menţionat mai sus 29 , Oswald Croll era legat de 
Christian de Anhalt ca medic al său. Basilica lui Croll îi este dedicată lui 
Anhalt şi autorizată de împăratul Rudolf al Il-lea. Iar De signatura rerum 
îi este dedicată lui Peter Wok de Rozmberk, nobilul boemian care era aliatul 
şi confederatul apropiat al lui Anhalt şi al cărui frate fusese patronul boemian 


27 A. Libavius, Tractatus duo de physici, Frankfurt, 1594, pp. 46, 71; cf. F. Secret, Les 
Kabbalistes Chretiens de la Renaissance , Paris, 1964, p. 138. 

28 Oswald Croll, De signaturis internis rerum , Praga, 1608. 

29 Vezi mai sus, p. 42. 

Fig. 13. Căsătoria Electorului palatin cu prinţesa Elisabeta. 

Fig. 14. a) Vulturul Habsburgic şi Leul Palatin pe roata schimbătoare 
a norocului. 



Fig. 14. b) Vulturul Habsburgic triumfmd asupra lui Frederic 
căzut la pămînt. 

al lui John Dee. Asociind învăţăturile din manifestele rozicruciene cu cele 
ale lui Croll, este posibil ca Libavius să fi sugerat faptul că manifestele 
aparţineau unei atmosfere congeniale cu Anhalt, o atmosferă în care influen¬ 
ţe provenite de la John Dee se amestecau cu acelea ale lui Croll. 

Iar Anhalt era, fireşte, spiritul animator din spatele tradiţiei „activiste" 
a protestantismului german, o tradiţie care îşi căutase mereu conducători 
în prima parte a secolului şi care acum (într-o vreme cînd manifestele rozicru¬ 
ciene erau efectiv publicate) se fixase asupra lui Frederic al V-lea, Elec¬ 
torul palatin, în calitate de cîrmuitor destinat să stea în fruntea mişcării şi 
să o ducă la victorie. 

Pe lîngă criticile pe care le aduce gîndirii din manifestele rozicruciene, 
Libavius exprima şi o dezaprobare faţă de politica lor, mai ales atunci cînd 
comentează acel pasaj din Fama în care autorii declară că recunosc autori¬ 
tatea Imperiului dar că se află în aşteptarea unor schimbări în sus-pomenita 
autoritate, pe care urmează să le sprijine cu ajutor secret. 30 

în Politice noi recunoaştem Imperiul Roman şi Quartam Monarchiam drept 
căpetenia noastră creştină, deşi ştim ce schimbări sînt pe cale să se petreacă şi 
am dori să le împărtăşim din toată inima oricărui om învăţat şi evlavios... noi 
vom sprijini cu ajutor de taină această cauză atît de bună, după măsura în care 
Dumnezeu ne va ajuta sau ne va împiedica... 

Libavius vede în acest pasaj o aluzie la un anume „Leu paracelsic" care 
se va alia cu turcii şi va încerca să răstoarne Imperiul Roman [das Romi- 
sche Reich ] şi să instituie în locul său un guvemămînt mondial întemeiat pe 
formule magice. 31 In realitate el combină acest pasaj din Fama cu pronos¬ 
ticurile de schimbări în Imperiu conţinute în „replica" lui Haselmayer, publi¬ 
cată împreună cu Fama , şi în care tendinţa antiiezuită a politicii paracelsiene 
este formulată cu totul explicit. 

în momentul în care manifestele erau publicate, un Leu conducător al 
acestor mişcări sprijinite de Anhalt căpătase realitate: Frederic al V-lea, al 
Palatinatului, a cărui emblemă heraldică, după cum ştia toată lumea, era Leul. 

Timpul şi locul concură în a ne face să credem că nu este numai posi¬ 
bil, ci chiar probabil ca mişcarea rozicruciană, la vremea cînd apăreau primele 
publicaţii, să fie legată de Electorul palatin. Mişcarea aceasta s-a răspîndit 


30 Vezi mai jos în Anexă, la p. 269. 

31 Libavius, Wohlmeinendes Bedencken, pp. 194-195, 205. Libavius asociază „Leul 
paracelsic" cu turcii prin ceea ce el presupune că sînt învăţăturile mahomedane asimilate 
de „Christian Rosencreutz" la Damasc. Acuzaţia de a fi aliaţi cu turcii era îndreptată împotriva 
lui Frederic şi a lui Anhalt; unul dintre aliaţii lor era Bethlen Gabor, un nobil maghiar care 
se convertise la islamism. 

în cursul anilor în care Frederic domnea în Palatinat şi îşi pregătea marea 
aventură boemiană. Spiritul care o anima, Andreae, trăia în Wurttemberg; 
manifestele sînt publicate la Cassel. Wurttemberg şi Hesse-Cassel erau cele 
două principate germane învecinate cu Palatinatul şi profund interesate de 
ceea ce se petrecea acolo. Centrul emoţional şi imaginativ către care ele 
aveau privirile aţintite în anii aceştia era Heidelberg — Heidelbergul cu 
grădinile sale magice şi principele său Leu. 

Mai există şi alţi contestatari, mai amarnici şi mai cruzi decît Libavi- 
us. Şi ei pot fi invocaţi acum în sprijinul acestei interpretări. 

Tipăriturile satirice împotriva lui Frederic care au circulat după înfrîn- 
gerea sa dovedesc o foarte bună cunoaştere a mişcării pe care o caricaturi¬ 
zează. 32 Caricaturile acestea emanau în chip evident dintr-o singură sursă 
şi reprezentau o campanie de propagandă plănuită cu grijă, destinată să-l 
discrediteze şi să-l ridiculizeze pe înfrîntul ex-rege al Boemiei. Eşantioane 
din aceste caricaturi au fost deja reproduse în cartea de faţă, una reprezen- 
tîndu-i pe Frederic şi pe Elisabeta într-o grădină care duce în Iad (fig. 7 b), 
altele arătîndu-1 pe Frederic cu un picior lipsit de jartieră (fig. 9), exploatînd 
tema faptului că îşi pierduse Jartiera. Alte caricaturi folosesc teme animale, 
conformîndu-se unei tradiţii medievale de reprezentări politice animaliere 
şi insistînd asupra diferenţei de noroc între Vulturul Habsburgic şi Leul 
Palatin. De pildă, o roată care are în partea ei de sus biruitorul Vultur Habs¬ 
burgic şi în partea de jos înfrîntul Leu Palatin, roata reprezentînd Imperiul 
Roman [das Romischeas Reich ] care se întorsese pentru a-1 reinstala pe Vultu¬ 
rul Habsburgic şi a izgoni din Boemia Leul Palatin (fig. 14 a). în introducerea 
la colecţia sa de reproduceri a unui număr de asemenea satire, E. A. Beller 
subliniază faptul că Vulturul este de fiecare dată împăratul Ferdinand, iar 
Leul — Frederic al Palatinatului, morala fiind în toate cazurile eşecul păcă¬ 
toasei încercări a acestuia din urmă de a se amesteca în treburile Imperiu¬ 
lui. Cîteva dintre aceste satire dau replici, într-un mod foarte instructiv, unor 
teme din manifestele rozicruciene. 

Fama, adică manifestul care prevesteşte mari schimbări în cadrul Impe¬ 
riului, se încheie prin cuvintele: „sub umbra aripilor tale, Iehova“. Cuvin¬ 
tele sînt citate în latină la sfîrşitul textului german — sub umbra alarum 
tuarum, Jehova. 33 Este un citat dintr-o rugăciune prin care se cere ocrotire 
şi care apare în mai multe rînduri sub forma aceasta în Psalmi: „Păzeşte-mă, 


32 Publicaţii care conţin reproduceri ale caricaturilor sînt E. A. Beller, Caricatures of the 
„Winter King“ of Bohemia, Oxford, 1928; E. A. Beller, Propaganda in Germany during the 
Thirty Years War, Princeton, 1940; H. Wascher, Das deutsche illusti ierte Flugblatt , Dresda, 
1955; Mirjam Bohatcova, [rrgarten der Schicksate: Emblematdrucke vom Anfang des Dreis- 
sig-Jăhrigen Krieges], Praga, 1966. 

33 Vezi mai jos, în Anexă, la p. 271. 

Doamne, ca pe lumina ochilor: cu acoperămîntul aripilor tale acoperă-mă“ 
(76, 8). Sau: „Miluieşte-mă, Dumnezeule, miluieşte-mă, că spre tine a nădăj¬ 
duit sufletul meu. Şi în umbra aripilor Tale voi nădăjdui pînă ce va trece 
fărădelegea" (56, 1-2). Aşezate cum sînt la sfîrşitul Famei, cuvintele latineşti 
ale acestei exclamaţii rogatorii pun în evidenţă caracterul religios al temei 
acestor manifeste. Cuvintele sînt ca o pecete la sfîrşitul documentului. 

In unele publicaţii rozicruciene acest motto din Fama poate fi expri¬ 
mat vizual, de pildă pe pagina de titlu de la Speculum Sophicum Rhodo- 
Stauroticeum (Oglinda înţelepciunii rozicruciene ) din 1618, în partea de sus 
a căruia sînt reprezentate nişte aripi, înconjurând numele lui Dumnezeu în 
ebraică, împrejmuit de raze şi, deasupra, un sul cu motto-ul sub umbra 
alarum tuarum (fig. 15 b). 

Acestui motto rozicrucian i se dă o replică înlr-una dintre tipăriturile 
satirice la adresa lui Frederic, manifest a cărui temă este Vulturul Biruitor 
(Triumphierender Adler) (fig 15a). Aşezat triumfător în vîrful unei coloane, 
Vulturul Habsburgic îşi întinde aripile, în timp ce un Leu zace înfrânt la 
pămînt. Vulturul a luat locul lui Iehova, penlru că numele lui Dumnezeu apare 
deasupra Vulturului şi împrăştie asupra lui raze divine. O modificare a cuvin¬ 
telor motto-ului rozicrucian vădeşte fără echivoc lecţia acestei înverşunate 
propagande: SUB UMBRA ALARUM MEARUM FLORE BIT REGNUM BOHEMIAE — 
„Sub umbra aripilor mele va înflori regatul Boemiei". 

In partea stîngă a imaginii pot fi văzuţi sprijinitori îngroziţi şi înfrînţi 
ai lui Frederic, printre care „Anhalt", privind printr-un telescop la Vultu¬ 
rul Biruitor. 

Tipăritura poate fi folosită ca un document al faptului că manifestul rozi¬ 
crucian numit Fama conţinea aluzii politico-religioase la ţelurile lui Frede¬ 
ric şi ale sprijinitorilor săi, îndeosebi Anhalt, şi că manifestele rozicruciene 
şi mişcarea rozicruciană în general aparţineau contextului mişcării frede- 
riciene de a transfera Boemia de la Vulturul Habsburgic la Leul Palatin. 
Ochii ascuţiţi ai Vulturului văzuseră în Fama aluzia pe care, cu ani în urmă, 
o detectase şi Libavius. 

într-o alta dintre aceste satire anti-Frederic (fig. 14 b), Vulturul Habs¬ 
burgic triumfă asupra figurii căzute la pămînt a lui Frederic şi îi smulge de 
pe cap coroana Boemiei. Sprijinitorii pun noi pene în aripile Vulturului, pe 
fiecare dintre ele fiind înscris numele cîte unui oraş palatin, Oppenheim şi 
aşa mai departe. Scena aceasta ar putea fi o replică la cuvintele din Confes- 
sio, al doilea manifest rozicrucian, privitoare la „anumite aripi de vultur" care 
„ne stau încă în cale" şi care „ne împiedică de la atingerea scopului nostru". 34 


34 Vezi mai jos, în Anexă , la p. 277. 

Aici, în loc ca Vulturul să piardă pene în urma acţiunii lui Frederic, pene smulse 
de la Palatinatul înfrînt sînt înfipte în aripile Vulturului biruitor. 

Un document şi mai important care dovedeşte că duşmanii săi îl conside¬ 
rau asociat cu mişcarea rozicruciană este strania tipăritură în care Frederic este 
arătat stînd pe un Y (fig. 16), aluzia fiind explicată în versurile de sub imagi¬ 
ne. Y reprezintă pitagoreicul Y, emblematic pentru alegerea între două căi, una, 
calea răului, care duce la nimicire, cealaltă reprezentînd alegerea virtuoasă. 
Intenţia acestei satire este de a arăta că Frederic a ales calea cea rea, care l-a 
împins la dezastru. Gravate în fundal sînt reprezentate bătăliile pe care Frede¬ 
ric le-a pierdut, începînd cu lupta de la Muntele Alb, din apropiere de Praga. 
Y este figurat pe un Z care este desenat pe o sferă cu grijă ţinută în poziţie 
de trei dintre sprijinitorii lui Frederic, unul dintre ei fiind Christian de 
Brunswick, reprezentat cu o singură mînă (o pierduse de curînd pe cealaltă 
în luptă). Brunswick era notoriu pentru cavalerescul lui ataşament faţă de 
Elisabeta Stuart, ex-regină a Boemiei, şi era un luptător dintre cei mai dîrji 
de partea lui Frederic. In dreapta se află Saturn, cu coasa şi o clepsidră. 

Textul din josul imaginii povesteşte întreaga istorie a încercării lui Frede¬ 
ric de a smulge coroana Boemiei de la Ferdinand şi a eşecului său. Spre 
sfîrşit, versurile vorbesc despre o „înaltă societate de rozicrucieni", pe care 
o asociază cu tentativa lui Frederic. Aceste cuvinte sînt introduse printr-o 
relatare a reformei lumii pe care boemienii o asociaseră cu Electorul palatin. 
Pasajul cel mai important sună astfel în traducere 35 : 

Sfera de lemn (sfera de sub f) reprezintă lumea 
Cu care boemienii l-au căsătorit pe Palatin; 

Ei se aşteptau să dea învăţătură lumii 

Şi să schimbe toate şcolile, bisericile şi tribunalele. 

Şi să readucă toate la starea 
în care le-a găsit Adam, 

Şi chiar la starea de pe vremea mea, vremea lui Saturn, 

Iar acesta era numit veacul de aur. 

în vederea acestui scop înalta societate a rozicrucienilor 

Doreşte să prefacă toţi munţii în aur, spre binele lor. 

Tocmai aceasta este reforma generală anunţată în manifestele rozicmciene, 
prezentată ca o reformă mondială pe care boemienii sperau s-o realizeze cu 
ajutorul Electorului palatin. Pe lîngă faptul că implica reforme bine definite 
în educaţie, biserică şi justiţie, această reformă generală avea rezonanţe mile- 
nariste: o epocă a lumii lua capăt, începea alta, radical deosebită, care avea 
să aducă lumea la starea în care o găsise Adam şi care era totodată Vîrsta de 


35 Traducerea în engleză în Beller, Caricatur i , p. 62. 

Fig. 15. b) Sub aripile lui lehova. 
Pagina de titlu la Theophilus Schweighardt, 
Speculum Sophicum Rhodo-Stauroticum. 

Fig. 16. Frederic pe Y-ul pitagoreic. 


Aur a lui Saturn. Astfel, în Confessio, al doilea manifest rozicrucian, reforma 
generală este considerată ca prevestind „un mare influx de adevăr şi lumină", 
asemenea celui care îl scălda pe Adam în Rai. Şi a cărui apariţie pe pămînt 
Dumnezeu o va îngădui înaintea sfârşitului lumii. Iar în versurile de pe tipări¬ 
tură, se declară că acest mileniu, această întoarcere la Vîrsta de Aur a lui Adam 
şi a lui Saturn, va fi asistată de „înalta societate a rozicrucienilor", care doresc 
să preschimbe toţi munţii în aur. Satira asociază aici întreaga mişcare cu un 
tip „rozicrucian" de alchimie, pentru că aurul la care se face aluzie nu este 

aurul material al transmutaţiei alchimice, este aurul spiritual al unei Vîrste 
de Aur şi al întoarcerii la inocenţa adamică. 

Duşmanii care au compus acest manifest satiric şi versurile care îl în¬ 
soţesc ne-au oferit un document nepreţuit în ceea ce priveşte aspectul 
politico-religios al mesajului conţinut în manifestele rozicruciene. Era un 
mesaj apocaliptic de reformă universală, sfîrşindu-se cu un millenium şi 
asociat cu mişcări din preajma Electorului palatin care aveau să ducă pînă 
la urmă la întreprinderea boemiană. Boemienii care „l-au căsătorit pe Palatin" 
cu Universul aşteptau ca rezultatul să fie reforma mondială. 

Ceva mai departe, versurile vorbesc, cu satiră dispreţuitoare, de ţelurile 
nebuneşti ale „politicii palatine" 36 : 

Cînd un şoarece va da naştere unui elefant, 

Şi un cuc unui fazan, 

Cînd un ţînţar va bea toată marea 

Iar Rinul va curge de la Colonia la Strasbourg, 

Atunci politica palatină 

Va aduce buna-înţelegere în Imperiu, 

Uniunea Bisericii 
Şi întărirea tuturor credinţelor. 

Din satira inamicului aflăm despre marile proporţii ale „politicii pala¬ 
tine", ca mişcare religioasă de reformare a Bisericii şi a Imperiului. încer¬ 
carea ei de scurtă durată de a combate dominaţia habsburgică în Boemia 
avea în spate vaste perspective istorice şi europene. Cei care au conceput 
aceste caricaturi erau extrem de bine informaţi cu privire la ideile dirigui¬ 
toare ale mişcării fredericiene, ei ştiau de legăturile ei cu mişcarea rozi- 
cruciană; şi nu încape îndoială că ştiau de relaţia dintre mişcarea rozicmciană 
şi ideile lui John Dee. Monas hieroglyphica, a cărei influenţă am schiţat-o 
în spatele manifestelor rozicruciene, se deschide cu o diagramă a pitagore- 
anului Y şi o aplică celor două căi pe care le poate lua un conducător, una 
şleaul „tiranilor", cealaltă, îngusta potecă a „adepţilor", adică a misticilor 
inspiraţi. Să fie acesta unul dintre motivele pentru a-1 înfăţişa pe înfrîntul 
Frederic pe un Y, pentru a marca eşecul unei mişcări care îşi avea originea 
în influenţa lui Dee în Boemia ? 

Relatarea satirică şi dispreţuitoare a mişcării lui Frederic şi a scopurilor 
ei de către aceste caricaturi împrăştiate de duşmanii săi, dacă facem abstracţie 
de tonul ei satiric şi o citim într-un sens pozitiv, ne lasă impresia unui Frede¬ 
ric conducător şi reformator religios, care se potriveşte foarte bine cu tonul 
vizionar şi reformator al manifestelor rozicruciene. 


36 Ibid. 

Cununia chimică 
a lui Christian Rosencreutz 


în anii de dinaintea războiului, castelul din Heidelberg, sălaşul Leului 
Palatin şi al perechii sale regale, a fost de bună seamă obiectul unui intens 
sentiment romantic şi al unei fervori religioase; sau, invers, ţinta unei uri 
intense şi a dezaprobării. Oricare ar fi fost punctul de vedere, Heidelber- 
gul nu putea fi ignorat. îmbunătăţirile făcute de De Caus în ce priveşte extin¬ 
derea şi modernizarea clădirii, minunile statuilor sale mecanice, orgile de 
apă şi alte miracole ale ştiinţei magico-modeme erau ele singure îndeajuns 
ca să stîmească uimire. Iar ocupanţii castelului erau persoane remarcabile. 
Elisabeta Stuart avea o personalitate puternică şi frapantă (bunica ei, să nu 
uităm, fusese Maria, regina Scoţiei). Observatorii par să fi fost impresio¬ 
naţi de relaţiile afectuoase dintre ea şi soţul ei. Curtea lor se deosebea de 
toate celelalte curţi germane şi viaţa care se trăia acolo putea să pară o poveste 
tot atît de romantică pe cît părea decorul fantastic care o încadra. Cine pri¬ 
veşte gravurile făcute de Merian după castelul şi grădinile din Heidelberg 
se întreabă mereu care trebuie să fi fost influenţa în Germania a căsătoriei 
dintre Tamisa şi Rin, influenţa acestei cununii regale celebrate cu atîta splen¬ 
doare la curtea lui Iacob. 

Alte înfăţişări ale Heidelbergului pot fi văzute pe embleme, reproduse 
pentru întîia oară în cartea de faţă. Ele provin dintr-un opuscul de embleme 
„etico-politice“. Embleme executate de Julius Gulielmus Zincgreff (fig. 17), 
publicate de Johann Theodore De Bry, cu gravuri de Matthieu Merian, din 
1619 1 şi dedicate Electorului palatin. Ne vom întoarce curînd să examinăm 
mai atent această carte de embleme. Aici vom privi numai vederile castelu¬ 
lui din Heidelberg pe care le arată, autentice pentru că fuseseră gravate de 
Matthieu Merian, care era gravorul marii panorame a castelului şi a grădinilor 


1 A Hundred Ethico-Political Emblems by Julius Gulielmus Zincgraff, engraved by 
Matthieu Merian, 1619, publicat de Johann Theodore de Bry (Emblematum Ethico-Politi- 
corum Centuria Iutii Gulielmi Zincgrefii, Caelo Matth. Meriani, MDCXIX, Apud lohann 
Theodor de Bry). Asupra acestei cărţi de embleme vezi mai jos la pp. 90-92. 

în Hortus Palatinus [Grădina Palatină] şi care era aşadar foarte familiari¬ 
zat cu subiectul. 

Prima emblemă din carte (fig. 18 a) arată o vedere a castelului din Heidel- 
berg; la stînga este oraşul, cu clopotniţa Bisericii Sfîntului Spirit. In primul 
plan este un leu „păzind în timp ce doarme", aşa cum explică versurile fran¬ 
ţuzeşti de sub emblemă. El este Principele (Electorul palatin) paznic al su¬ 
puşilor săi. Alte embleme (fig. 18 b) arată lei palatini în dispoziţii războinice, 
cu castelul în fundal; aceste vederi dau o idee foarte exactă a „aripii engleze", 
cu numeroasele ei ferestre. O altă vedere mai îndepărtată a castelului şi a 
oraşului are în prim-plan un leu care ţine o carte, cu următorul motto: Semper 
Apertus [Deschisă mereu ] (fig. 18 c). 

Curînd va deveni evident de ce aceste vederi ale castelului din Heidel- 
berg şi ale Leului care îl stăpînea sînt o folositoare introducere la capitolul 
de faţă. 

Cununia Chimică a lui Christian Rosencreutz este traducerea titlului re¬ 
marcabilei legende sau poveşti sau fantazii publicată la Strasbourg în 1616. 2 
Acesta este al treilea element din seria care a lansat furoarea rozicruciană. 
Seria a apărut anual timp de trei ani: Fama în 1614, Confessio în 1615, Cu¬ 
nunia în 1616, fiecare adăugind cîte ceva la crescînda agitaţie provocată 
de misterul rozicrucian. Iar indiciul istoric pe care l-am găsit pentru Fama 
şi Confessio poate să ne ajute să desluşim şi misterul Cununiei, care este 
o poveste romantică despre un soţ şi o soţie care sălăşluiesc într-un castel 
miraculos, plin de imagini de Lei, dar care este în acelaşi timp o alegorie 
a unor procese alchimice interpretate simbolic ca o experienţă a căsătoriei 
mistice a sufletului — o experienţă prin care trece Christian Rosencreutz, 
transmisă lui prin viziunile care îi apar în castel, prin spectacole teatrale, 
prin ceremonii de iniţiere în ordine cavalereşti, prin societatea Curţii din 
castel. 

Povestirea este împărţită în şapte zile, ca şi în Cartea Facerii. Prima 
zi începe prin pregătirea autorului, în ajunul Paştelui, pentru împărtăşania 
sa pascală. Aşezat la o masă, stătea, în smerită rugăciune, de vorbă cu Crea¬ 
torul său şi asista la multe mistere „dintre care Tatăl Luminilor mi-a arătat 
nu puţine". Dintr-o dată s-a iscat o mare furtună, în mijlocul căreia a apărut 


2 Chymische Hochzeit Christian Rosencreutz. Anno 1459, Strasbourg, 1616 (Lazarus 
Zetzner). Cartea nu poartă nume de autor şi poate trece drept scrisă chiar de „Christian Rosen- 
creutz“. Textul german a fost republicat la Berlin, 1913, editat de F. Maack. O traducere 
engleză a lui Ezechiel Foxcroft a fost publicată în 1690, cu titlul: The Hermetic Românce, 
or the Chymicat Wedding, written in High Duch by C. R., translated E. Foxcroft, Londra 
1690. Traducerea lui Foxcroft este retipărită de A. E. Waite, The Real History of the Rosi- 
crucians. Londra, 1887, pp. 99 şi urm.; şi într-o Christian Rosencreutz Anthology, ed. Paul 
M. Allein, Rudolf Steiner Publications, New York, 1968, pp. 67 şi urm. 

o apariţie glorioasă, ale cărei veşminte aveau culoarea cerului, şi erau pre¬ 
sărate cu stele. în mîna dreaptă această apariţie purta o trîmbiţă de aur pe 
care era gravat un Nume, nume pe care naratorul (Christian Rosencreutz) 
îl putea citi dar nu cuteza să-l reveleze. în mîna stîngă ţinea un mănunchi 
de scrisori scrise în toate limbile, pe care urma să le ducă în toate ţările. 
Marile ei aripi erau acoperite cu ochi, şi, în timp ce se înălţa, a scos un puter¬ 
nic sunet de trîmbiţă. 

Figura aceasta avea atribute ale figurii alegorice convenţionale a Faimei, 
cu trîmbiţă şi aripi presărate cu ochi. 3 în felul acesta se stabileşte o relaţie 
între ea şi sunetele de trîmbiţă ale primului manifest rozicrucian, Fama. 

Cînd Rosencreutz a deschis scrisoarea pe care viziunea cu trîmbiţă i-o 
încredinţase, a descoperit că aceasta conţinea nişte versuri care începeau astfel: 

Ziua aceasta, ziua aceasta, aceasta, aceasta, 

Are loc Cununia Regească 
Eşti oare tu prin naştere-nclinat 
Şi destinat bucuriei lui Dumnezeu? 

Atunci poţi urca muntele, 

Pe care se află trei falnice Temple, 

Şi de acolo să vezi totul de la un capăt la altul. 

în margine, lîngă poem, se afla un simbol (fig. 19 a), dedesubtul lui stăteau 
scrise cuvintele Sponsus şi Sponsa, mirele şi mireasa. Acelaşi simbol, inver¬ 
sat, apare şi pe pagina de titlu a cărţii. 

Acest simbol este un desen executat fără meşteşug al „monadei hiero- 
glyphice" a lui John Dee, aşa cum a observat C. H. Josten. 4 * * Apariţia ei aici 
aliniază Cununia Chimică cu cel de-al doilea manifest rozicrucian, Confes- 
sio, care apăruse cu un an înainte, precedat de o lucrare bazată pe Monas 
hieroglyphica. Faptul că Cununia începe cu semnul lui Dee în margine este 
o altă indicaţie, foarte puternică, a faptului că „filozofia mai secretă 1 ' pe 
care se întemeiază publicaţiile rozicruciene era aceea a lui John Dee. 

Christian Rosencreutz s-a grăbit să accepte Cununia Regală. S-a îmbră¬ 
cat cu un veşmînt alb de in, şi-a legat o panglică sîngerie de-a curmezişul 
umărului şi „în borul pălăriei şi-a înfipt patru trandafiri roşii 11 . Acesta era 
veşmîntul său de cununie;iar haina de gală albă cu roşu şi trandafirii roşii 
la pălărie sînt mărcile distinctive ale lui Christian Rosencreutz de-a lungul 
istoriei. 


3 Vezi Cesare Ripa, Iconologia, ed. Roma, 1603, pp. 142 şi urm. 

4 Vezi C. H. Josten, O traducere a „ Monadei Hieroglyphice" a lui John Dee, cu o intro¬ 

ducere, Ambix, XII (1964), p. 98. In traducerea engleză a lui Foxcroft a Cununiei, o repre¬ 

zentare a semnului lui Dee este arătată pe margine, alături de poem (fig. 19 b). 

Ziua a Doua îl vede pe erou călătorind către Cununie, în mijlocul unei 
naturi pline de bucurie. Sosit la un portal regal pe un deal, portarul i-a cerut 
Scrisoarea de Invitaţie pe care, din fericire, nu uitase s-o ia cu el, şi l-a între¬ 
bat cine este. A răspuns că este „un frate al Crucii Roşii Trandafirii". La 
poarta următoare se afla, în lanţ, un Leu, dar portarul l-a tras înapoi şi eroul 
a trecut şi de această poartă. In castel au început să sune clopotele: portarul 
l-a zorit, spunîndu-i că dacă mai zăboveşte întîrzie. îngrijorat, a pornit în 
grabă pe urmele unei Fecioare care purta o lampă strălucitoare şi abia a trecut 
de aripile porţii, că acestea s-au închis. 

Castelul era dintre cele mai splendide, cu o mulţime de încăperi şi de 
scări, şi părea plin de lume. O parte dintre ceilalţi oaspeţi erau, la drept vor¬ 
bind, nişte lăudăroşi fără haz. Unul declara că auzise mişcarea sferelor; altul 
că poate vedea Ideile lui Platon; un al treilea că poate număra atomii lui 
Democrit. Purtarea lor era gălăgioasă, dar s-au potolit cînd în hol a început 
să cînte o muzică frumoasă şi solemnă. „Erau strînse la un loc toate instru¬ 
mentele cu coarde, sunînd împreună într-o asemenea armonie încît am uitat 
de mine." Cînd muzica a încetat, au început să sune trîmbiţe şi s-a arătat 
o Fecioară care a dat vestea că Mireasa şi Mirele nu se aflau departe. 

în Ziua a Treia, soarele a răsărit plin de lumină şi de slavă, trîmbiţele 
au sunat pentru adunarea oaspeţilor, iar Fecioara s-a arătat din nou. Au fost 
aduse cîntare şi toţi pînă la unul au fost cîntăriţi, inclusiv cîţiva împăraţi 
care se aflau de faţă. Pentru unii cîntărirea s-a dovedit o catastrofă Dar cînd 
Christian Rosencreutz, care se purta cu toată smerenia şi părea mai puţin 
important decît ceilalţi, a fost cîntărit la rîndul său, unul dintre paji a stri¬ 
gat: „El este!". Fecioara a văzut trandafirii de la pălăria lui şi i-a cerut. 

La un banchet solemn dat în ziua aceea, lui Rosencreutz i s-a dat un 
loc de cinste, a fost aşezat la o masă acoperită cu catifea roşie, pe care erau 
risipite pocale scumpe de aur şi de argint. Pajii ofereau oaspeţilor daruri: 
„Lîna de Aur", „Leul zburător" pe care erau rugaţi să le poarte. Aceste em¬ 
bleme reprezentau Ordinul în care îi primea Mirele, „primire pe care urma 
s-o ratifice cu ceremoniile de rigoare". 

După aceea, oaspeţii şi-au petrecut timpul examinînd rarităţile castelu¬ 
lui, Leii-fîntîni din grădină, numeroasele picturi, nobila bibliotecă, plane- 
tariul de mare preţ care imită mişcările cerului, marele Glob cu toate părţile 
lumii. La sfârşitul zilei, Fecioara i-a dus pe toţi într-o încăpere în care nu 
se afla nimic costisitor, doar cîteva ciudate mici cărţi de rugăciuni. Regina 
era acolo şi cu toţii au îngenuncheat şi s-au rugat Domnului ca această 
Cununie să ducă la cinstirea lui Dumnezeu şi la propriul lor bine. 

în Ziua a Patra, Rosencreutz s-a trezit devreme, ca să se răcorească la 
fîntîna din grădină, unde a descoperit că Leul, în locul spadei sale, avea 
lîngă el o tabletă, cu o inscripţie care începea cu vorbele: HERMES PRIN- 

CEPS. Principalul eveniment al acelei zile a fost o reprezentare teatrală, dată 
în faţa regelui şi a reginei şi la care au asistat întreaga Curte şi întregul 
personal al castelului. 

Această „comedie voioasă" era prezentată de „artişti şi de studenţi", 
pe o „scenă bogat înzestrată": unei părţi dintre spectatori i se alocaseră „locuri 
speciale, deasupra tuturor", dar restul stătea jos, „printre coloane". Intriga 
piesei se desfăşura în şapte acte. Pe ţărmul unei mări, un rege bătrîn găsea 
un copil într-o lăcriţă spălată de valuri. Se afla acolo şi o scrisoare în care 
se arăta că regele maurilor cucerise ţara copilului. In cîteva din actele urmă¬ 
toare, Maurul apărea şi captura copilul, care între timp crescuse şi se făcuse 
o fată frumoasă; ea a fost scăpată din mîinile Maurului de fiul bătrânului 
rege, cu care s-a şi logodit, dar fecioara a căzut din nou în puterea Mauru¬ 
lui. A fost iarăşi salvată, însă „un preot foarte rău" trebuia înlăturat. Cînd 
puterea lui a fost zdrobită, cununia a putut avea loc; mirele şi mireasa apăreau 
în mare slavă şi toată lumea striga „vivat sponsus, vivat sponsa“ [„trăiască 
mirele, trăiască mireasa! “], felicitîndu-i prin mijlocirea acestui divertisment 
„pe Regele şi pe Regina noastră". La urmă toţi îşi adunau glasurile într-un 
Cîntec de Iubire: 

Vremea aceasta de iubire plină 
Să ne facă bucuria deplină, 

ceea ce prevestea că mii de oameni vor prinde fiinţă din această unire. 

Intriga extrem de simplă a comediei era punctată de o desfăşurare de 
embleme biblice: „cele patru fiare ale lui Daniel" sau „chipul lui Nabuco- 
donosor" erau aduse pe scenă, sugerînd că audienţa urma să vadă în ele 
aluzii la profeţii. 

După toate acestea, lumea s-a întors la castel unde, mai tîrziu, a avut 
loc un episod straniu, descris cu amănunte impresionante. în mijlocul liniştii 
şi al unei atmosfere de doliu adînc, au fost aduse şase sicrie. Mai tîrziu, în 
cursul zilei, cadavrele au fost înviate. 

în Ziua a Cincea naratorul explora părţile de sub pămînt ale castelului, 
cînd a ajuns la o uşă pe care se afla o inscripţie misterioasă. Cînd uşa s-a 
deschis, s-a arătat o boltă în care lumina soarelui nu putea pătrunde; era 
luminată de strălucirea unor mari rubine. în mijlocul încăperii se afla un 
coşciug împodobit cu numeroase şi stranii imagini şi inscripţii. 

Ziua a Şasea a fost ocupată cu munci grele la nişte cuptoare şi alte aparate 
alchimice. Alchimiştii au izbutit să creeze viaţă, sub forma Păsării alchi¬ 
mice. Procesele legate de făurirea şi îngrijirea Păsării sînt descrise într-o 
manieră umoristică şi vioaie. 

într-a Şaptea şi Cea din urmă Zi toată lumea s-a adunat pe ţărm, pre- 
gătindu-se să plece în cele douăsprezece corăbii ale căror steaguri fluturau 

arătînd semnele zodiacului. Fecioara le-a adus la cunoştinţă că erau acum 
„Cavaleri ai Pietrei de Aur“. In procesiunea somptuoasă care a urmat, Chris- 
tian Rosencreutz a călărit alături de Rege, „fiecare dintre ei purtînd cîte un 
drapel alb ca zăpada, pe care se afla o Cruce Roşie“. Rosencreutz avea din 
nou însemnele sale: trandafirii, pălăria. Un paj a citit dintr-o carte regulile 
Ordinului Pietrei de Aur, care erau: 

I. Voi, lorzi şi cavaleri, veţi jura că niciodată, cu nici un prilej, nu veţi aservi 
Ordinul vostru nici Diavolului, nici Duhului Rău, ci numai lui Dumnezeu, 
Creatorul vostru, şi naturii făurite de mîinile lui. 

II. Că veţi privi cu silă la orice stricăciune, nestăpînire şi necurăţenie şi că nu 
vă veţi pîngări Ordinul cu astfel de vicii. 

III. Că voi, prin înzestrările voastre, veţi fi oricînd gata să acordaţi sprijin tuturor 
celor vrednici de ajutorul vostru şi care au nevoie de el. 

IV. Că nu doriţi să folosiţi această cinstire spre mîndrie lumească şi dregă¬ 
torii înalte. 

V. Că nu veţi voi să trăiţi mai multă vreme decît este voia lui Dumnezeu. 

După aceea ei au fost „cu ceremoniile uzuale, instituiţi Cavaleri", lucru 
care a fost ratificat într-un mic paraclis. Iar eroul şi-a atîmat Lîna de Aur 
şi pălăria (cu trandafirii prinşi de ea) şi le-a lăsat acolo spre veşnică amintire, 
scriind drept motto şi nume al său: 

Summa Scientia nihil Scire 
[Cea mai înaltă ştiinţă este aceea de a nu şti nimic] 

Fr. CHRISTIANUS ROSENCREUTZ 

Cununia Chimică este prea lungă pentru a fi tipărită într-o anexă, şi cred 
că rezumatul de mai sus este suficient pentru a da o impresie despre lucrare. 

în fond, este o fantezie alchimică, folosind imaginea fundamentală a 
fuziunii elementare, căsătoria, unirea lui sponsus cu sponsa, abordînd tot¬ 
odată şi tema morţii, bezna, nigredo prin care elementele trebuie să treacă 
în procesul transmutaţiei alchimice. Embleme alchimice contemporane din 
şcoala lui Michael Maier 5 pot furniza ilustrări vizuale ale cununiei alchi¬ 
mice (fig. 26 a), ale morţii alchimice, ale leilor şi fecioarelor care tipizează, 
sau ascund, operaţiile „chymiştilor". Baza alchimică a legendei este sublinia¬ 
tă de faptul că Ziua a Şasea fusese dedicată activităţii alchimice. 

Fireşte, alegoria este şi o alegorie spirituală, ilustrînd procese de regenera¬ 
re şi de schimbare, înăuntrul sufletului. Alchimia a implicat întotdeauna un 
asemenea dublu înţeles, dar în cazul de faţă tema alchimiei spirituale intro¬ 
dusă de figura „monadei" lui Dee este de o natură deosebit de subtilă. în 


5 Vezi mai jos, pp. 103 şi urm. 

precizia aproape matematică a mişcărilor figurilor nu e exclus să existe foarte 
apropiate ecouri din teoria Monadei hieroglyphice, ecouri pe care adîncirea 
studiilor le-ar putea pune mai bine în lumină. 

Iar cititorul îşi va da seama, după ce, în capitolul precedent, am exa¬ 
minat manifestele, că ultimul text studiat, Cununia , este doar o altă versiu¬ 
ne a alegoriilor din Fama şi din Confessio. In manifeste, Christian Rosencreutz 
era asociat cu un Ordin de Fraţi voitori de bine; în Cununia , el este asociat cu 
un Ordin de cavaleri. Fraţii R. C. erau alchimişti spirituali; tot alchimişti spiri¬ 
tuali sînt şi Cavalerii Pietrei de Aur. Activităţile Fraţilor R. C. erau sim¬ 
bolizate prin comoara din boltă; activităţi similare sînt simbolizate prin 
bogăţiile din castel. în fapt, tema bolţii care conţine un mormînt chiar apare 
în Cununia Chimică , desigur o aluzie la faimoasa boltă din Fama', iar Cu¬ 
nunia se deschide cu o personificare a Famei, sunîndu-şi din trîmbiţă che¬ 
marea. 

Deşi Fama şi Confessio s-ar putea să nu fie scrise de aceeaşi mînă care 
a scris Cununia, planul alegoriilor în toate trei scrierile poartă pecetea unor 
spirite care lucrează în deplin acord, hotărîte să răspîndească în lume mitul 
lor, al lui Christian Rosencreutz, o figură binefăcătoare, centru al unor frater¬ 
nităţi şi ordine. 

Dar care era originea numelui ? De ce „Christian Rosencreutz" ? S-au 
făcut în privinţa aceasta o mulţime de presupuneri. Trandafirul este un simbol 
alchimic: numeroase tratate alchimice poartă titlul de Rosarium, cu alte 
cuvinte „grădină de trandafiri". Este un simbol al Fecioarei şi, în sens mai 
general, un simbol religios mistic, fie în viziunea lui Dante, fie în Roman 
de la Rose al lui Jean de Meung. Au fost explorate şi surse mai nemijlocite 
şi mai personale. Luther folosea un trandafir în emblema sa, herbul lui Johann 
Valentin Andreae era o crace a Sfîntului Andrei împodobită cu trandafiri. 6 

Simbolurile sînt ambivalenţe prin însăşi natura lor şi toate aceste sugestii 
pot fi luate în consideraţie şi păstrate. Dar să ne întoarcem cu gîndul la vremea 
cînd Johann Valentin Andreae era un tînăr student la Tiibingen, cînd a scris 
prima versiune a Cununiei Chimice sub influenţa atît de stimulatoare a 
învestiturii ducelui de Wiiittemberg cu Ordinul Jartierei şi a vizitei actori¬ 
lor englezi. Să fie oare imaginea acestui Wiirttemberg, ocultist şi alchimist, 
strălucind de veşmintele Jartierei, originea lui Christian Rosencreutz, nobilul 
german care aparţine unui Ordin ale cărui simboluri sînt o cruce roşie şi 
nişte trandafiri, simboluri ale Sfîntului Gheorghe al Angliei şi ale Ordinu¬ 
lui Jartierei? 

Cununia Chimică din 1616 conţine elementele a ceea ce ar fi putut fi 
primele impresii sub care Andreae a scris prima versiune a cărţii sale: ea 


6 Pentru ţoale aceste sugestii vezi Waite, Real Hisrory of ihe Rosicrucians, pp. 7 şi urm. 

insistă asupra unor splendide serbări ceremoniale şi iniţieri în ordine ca¬ 
valereşti, îmbinate cu o reprezentare teatrală. Sub influenţa actorilor englezi, 
spune Andreae, el a scris piese cam în aceeaşi vreme cu Cununia Chimică. 
Influenţe dramaturgice, precum şi influenţe ale ceremonialului Jartierei 
absorbite în această perioadă timpurie au intrat drept componente în alcă¬ 
tuirea Cununiei Chimice din 1616. Christian Rosencreutz nu este numai un 
cavaler al Lînii de Aur şi al Pietrei de Aur 7 ; el este de asemenea un cavaler 
al Crucii Roşii. Aluzii la Jartieră se află în spatele aluziilor compozite la 
s erbări cavalereşti şi ceremonii de iniţiere în opera lui Andreae; Crucea Roşie 
a Ordinului Jartierei, Crucea Roşie a Sfmtului Gheorghe al Angliei au fost 
absorbite în lumea germană, ca să reapară sub chipul lui „Christian Rosen- 
creutz“, cu trandafirii săi roşii şi cu drapelul său cu Cruce Roşie. 

Există un scriitor ce se ocupă de problemele rozicruciene care, cred eu, 
s-a apropiat foarte mult de adevăr în problema numelui, deşi nu ştia nimic 
despre documentele adunate aici. Paul Amold, în Histoire des Rose-Croix 
[Istoria rozicrucienilor] a sugerat ca paralelă la Cununia Chimică episodul 
Cavalerului Crucii Roşii din Faerie Queene a lui Spenser. 8 Amold credea 
că alegoriile acumulate de Spenser în jurul Cavalerului Crucii Roşii şi cele 
privindu-i pe Fratele Crucii cu trandafiri din Cununia Chimică sînt similare. 
Dincolo de faptul că amîndouă scrierile urzesc o alegorie în jurul unui Cavaler 
al Cmcii Roşii sau cu trandafiri, nu există multe asemănări de amănunt între 
cele două ficţiuni. Totuşi pe calea aceasta indirectă Amold a descoperit ceva. 
Intr-adevăr, Cavalerul Crucii Roşii este inspirat de ordinul Jartierei. 

Cînd Frederic al Palatinatului a devenit conducător, propaganda lui a 
insistat asupra ideii că Frederic era Cavaler al Ordinului Jartierei. Am văzut 
că acest lucru a fost proclamat cu focuri de artificii la căsătoria sa, că a fost 
scos în evidenţă la serbările de la castelul din Heidelberg după ce a sosit 
acolo cu mireasa lui (serbări în cursul cărora Electorul a intrat pe un car 
triumfal purtînd atît emblemele Ordinului Lînii de Aur cît şi pe cele ale 
Ordinului Jartierei), că după înfrîngerea lui propaganda ostilă a insistat în 
chip răutăcios asupra faptului că şi-a pierdut Jartiera — adică simbolul care 
reprezenta sprijinul prezumtiv al regescului său socru. Astfel, în concor¬ 
danţă cu tendinţa generală prin care Frederic al Palatinatului acceda la poziţii 
pregătite dinainte, el avea să intre şi în sfera de propagandă a Jartierei. 


7 Cavalerul Lînii de Aurputea să se transforme foarte uşor într-un Cavaler al Pietrei de 
Aur (Piatra Filozofală). Era un lucru obişnuit ca Lîna de Aur a legendei lui fason să fie inter¬ 
pretată ca avînd referinţă alchimică la Piatra Filozofală; vezi Natalis Comes, Mythologiae, 
VI, 8. Interpretarea alchimică a Lînii de Aur este extinsă nemăsurat de Michael Maier, Ai cana 
Arcanissima , 1614, pp. 61 şi urm. 

8 Paul Amold, Histoire des Rose-Croix, Paris, 1955, pp. 184 şi urm. 

Tocmai de aceea, atunci cînd Johann Valentin Andreae şi-a rescris versiu¬ 
nea timpurie a Cununiei Chimice , el avea s-o actualizeze prin aluzii la actua¬ 
lul reprezentant german notabil al Ordinului Jartierei, principele pe care l-am 
găsit deja implicat în mişcarea rozicruciană, Frederic al Palatinatului. Mi 
se pare că acum putem localiza fără dificultate castelul în care se presu¬ 
pune că au loc scenele acelei stranii legende. Este castelul din Heidelberg, 
proprietatea Leului Palatin, Leul pe care îl vedem păzind castelul în acele 
„embleme etico-politice“ cu care am început prezentul capitol. Cununia 
Chimică ne face să pătrundem într-un mare castel, plin de miracole şi avînd 
o grădină minunată — castelul şi grădinile din Heidelberg, pline de lucrările 
extraordinare ale lui Salomon de Caus. Există un Leu la poartă şi, în grădi¬ 
nă, o impunătoare fîntînă în formă de Leu, subliniind faptul că ne aflăm 
pe domeniile Leului Palatin. Castelul şi grădinile sînt pline de mişcare, ele 
sînt locuite de membrii unei Curţi opulente, a căror viaţă se concentrează 
în jurul unei perechi căsătorite, un sponsus şi o sponsa, un soţ şi o soţie, 
care sînt amîndoi embleme ale căsătoriei ca experienţă mistică, totodată ale 
alchimicilor sponsus şi sponsa interpretaţi în sens spiritual. Iar aceştia au 
o bază istorică reală: sînt Electorul palatin şi soţia sa Elisabeta Stuart. 

Elisabeta putea fi recunoscută printre labirinturile Cununiei Chimice în 
mod special în Ziua a Treia, cînd oaspeţii se adună într-o încăpere în care 
se aflau ciudate cărticele de rugăciuni, unde au îngenuncheat cu toţii şi s-au 
rugat ca acea căsătorie să fie spre slava lui Dumnezeu. Poate fi o aluzie la 
oratoriul simplu şi puritan al Elisabetei, la cărţile ei de rugăciune englezeşti 
şi la semnificaţia divină a căsătoriei sale — căsătorie care fusese celebrată 
la Londra cu atîta pompă şi cu atîta fast, ca fiind o căsătorie „pentru religie". 

Pentru noi, cei de azi, nu este deloc uşor să reconstituim spiritul în care 
principii Renaşterii îşi plănuiau şi îşi amenajau palatele şi domeniile, ca pe 
un fel de sistem mnemonic viu, cu ajutorul căruia, prinlr-un aranjament elabo¬ 
rat de locuri şi de imagini, toată cunoaşterea, întreaga enciclopedie a ştiinţelor 
putea fi înmagazinată în memorie. Camerele-minune ale împăratului Rudolf, 
la Praga, au fost plănuite pe asemenea linii, şi nu este exclus ca Frederic 
să fi investit cu atîta atentă grijă castelul său de la Heidelberg şi grădinile 
sale ca o pregătire pentru un hermetic destin imperial. Nu mai putem recon¬ 
stitui irositele glorii ale Heidelbergului, însă Cununia Chimică poate să ne 
dea o idee cu privire la ce scop vor fi avut toate acestea, să ne prezinte enci¬ 
clopedia înlr-o formă simbolică şi, de asemenea, să creeze pentru noi o atmo¬ 
sferă care să ne îngăduie să percepem relaţiile oculte care mai pot fi percepute 
şi să auzim ascunsele armonii ale universului care guvernează această lume 
secretă. 

Electorul palatin şi soţia lui sînt înconjuraţi de influenţe teatrale în toate 
stadiile carierei lor, începînd cu logodna lor de la Londra. In Palatinat aceste 
tradiţii teatrale au fost continuate şi nimic mai firesc decît ca activităţile 
descrise în Cununia Chimică să includă şi o piesă de teatru. Compania de 
actori pare să fi ajuns la locul unde piesa a fost jucată prin grădini, în care 
se afla o casă numită „Casa Soarelui 1 *. în gravurile lui Merian după grădinile 
din Heidelberg (fig. 5), este reprezentată o clădire ciudată, sau mai degrabă 
un complex de clădiri; două construcţii circulare, de forma unor amfiteatre, 
sînt legate de nişte drumuri acoperite şi un hol central. Este oare posibil ca 
ceea ce vedem aici, în gravură, să reprezinte locul unde s-au desfăşurat proce¬ 
siuni sau reprezentaţii teatrale de un fel sau de altul? 

Principalele evenimente descrise în Cununia reflectă în mod evident sau 
măcar se referă cumva la ceremonii legate de ordine de cavalerie. Acest 
lucru se poate referi nu doar la scenele originare de la Stuttgart, ci, tot atît 
de bine, la scene reprezentate mai recent la Heidelberg. Punctul culminant 
al întregii istorii, la sfîrşitul Zilei a Şaptea, a fost primirea oaspeţilor în ordinul 
Pietrei de Aur, după care ei au plecat fiecare în corăbiile lor. Acesta este 
un punct în care topografia din Cununia Chimică nu pare să concorde cu 
cea a castelului din Heidelberg, care nu se află la ţărmul mării. Dar la Heidel¬ 
berg erau folosite care de paradă în formă de corăbii; în ilustrarea uneia 
dintre aceste corăbii de paradă îl putem vedea pe Palatin în chip de Iason, 
călătorind cu Lîna şi cu Jartiera pe puntea corăbiei (fig. 3 a). 

Şi astfel, numeroase detalii concură în a sugera că impresia strălucită 
a Curţii de la Heidelberg ar fi putut stimula imaginaţia lui Andreae în timp 
ce scria lucrarea aceasta memorabilă, climax al mitului rozicrucian. Totuşi, 
ea este mai presus de orice o scriere de imaginaţie creativă, primul fruct 
artistic al unei mişcări care avea să fie retezată tocmai cînd abia începea. 
Şi este scrierea unui geniu profund religios, care transcende orice etichetări 
politice sau sectare pentru a deveni o alegorie a unei experienţe personale 
progresive, comparabilă în intensitatea ei cu Pilgrim’s Progress [sec. XVII]. 

Şi atunci ce să spunem despre originile „Crucii Roşii"? Cititorului i s-a 
oferit alegerea între mai multe posibilităţi; între idei vechi şi idei noi. în 
capitolul acesta am sugerat o origine cavalerescă, şi anume că s-ar referi 
la crucea roşie a Sfîntului Gheorghe a Ordinului Jartierei şi la trandafirii 
Angliei. în capitolul anterior am preluat din nou vechea ipoteză a unei ori¬ 
gini alchimice, derivînd de la ros „rouă" şi crux, „lumină", cu o referire la 
misterele alchimiei. Posibilitatea ca să existe oarecare adevăr în această teorie 
era indicată de faptul că Monada lui Dee, cu textul ei privitor la ros, adică 
rouă, pe pagina lui de titlu, discuţia lui despre „monas" ca o formă alchimi¬ 
că a crucii sînt strîns legate de rozicruciana Confessio. Evitînd să fiu prea 

categorică în probleme atît de elusive, mă gîndesc că cele două sugestii pot 
sta alături, că a existat atît o exoterică aplicaţie cavalerescă a „Crucii Roşii“ 
cît şi un sens alchimic ezoteric, cu sensul de Ros-Crux. Pe baza acestor teorii, 
Monada lui Dee ar fi originea „rozicrucianismului" în sensul alchimic, iar 
numele ar fi dobîndit conotaţii cavalereşti ca exprimînd „Crucea Roşie“. 
Amîndouă originile ar fi englezeşti, cavaleria engleză şi alchimia engleză 
combinîndu-se ca să influenţeze mişcarea germană în care numele este tradus 
ca „Rosencreutz“ şi preia noi nuanţe de sens în mediul cel nou. 



6 

Editorul palatin 

JOHANN THEODORE DE BRY ŞI PUBLICAREA OPERELOR 
LUI ROBERT FLUDD ŞI MICHAEL MAIER 


în afară de Andreae şi de persoanele necunoscute care vor fi cooperat cu 
el la răspîndirea mitului rozicrucian, mai există doi scriitori care sîntîn general 
recunoscuţi ca exponenţi de căpetenie ai filozofiei rozicruciene. Aceştia sînt 
Robert Fludd şi Michael Maier. Deşi atît unul cît şi celălalt au tăgăduit faptul 
că ar fi rozicrucieni, amîndoi vorbeau cu interes şi cu aprobare de manifestele 
rozicruciene, iar filozofiile lor merg, în mare, în aceeaşi direcţie cu atitudinile 
exprimate în manifeste. Numai că modurile de gîndire învăluite în ficţiunile 
din Fama, Confessio şi Cununia sînt dezvoltate de către Fludd şi Maier în 
întregi biblioteci de cărţi voluminoase care aveau să fie publicate în anii care 
au urmat apariţiei acestor trei provocatoare lucrări. Fludd dă o expresie filo¬ 
zofică mai deplină macrocosmosului şi microcosmosului; Maier ilustrează 
în chip remarcabil temele de alchimie spirituală. Sprijinul solid al lui Fludd 
şi al lui Maier conferă realitate mitului rozicrucian, care acum începe să arate 
ca o mişcare înzestrată cu un serios corpus de literatură. 

Şi astfel nu putem avea decît un sentiment de satisfacţie, ca pe o confir¬ 
mare din altă zonă a corectitudinii liniei de abordare istorică urmată în capi¬ 
tolele precedente, cînd descoperim că operele principale ale lui Fludd şi Maier 
au fost publicate în Palatinat în timpul domniei lui Frederic al V-lea. Impună¬ 
toarele tomuri ale lui Robert Fludd din History of the Macrocosm and the 
Microcosm au fost publicate de Johann Theodore De Bry la Oppenheim în 
1617, 1618, 1619. Atalantafugiens a lui Michael Maier, o carte de embleme 
în care alchimia spirituală atingea un punct înalt de expresie artistică, a fost 
publicată de Theodore De Bry la Oppenheim în 1618. Oppenheim a fost 
primul oraş din Palatinat în care a intrat Elisabeta în 1616, cînd a sosit în 
noua ei ţară, unde a fost primită cu arcuri triumfale. Unul dintre acestea a 
fost reprodus mai sus (fig. 2); era acoperit cu trandafiri şi gravat de Johann 
Theodore De Bry. 

Johann Theodore era fiul lui Theodore De Bry: familia era originară 
din Liege. 1 Fiind protestanţi, au devenit refugiaţi în momentul în care Liege 


1 Despre familia De Bry, vezi „WilliamFitzer, the publisher of Harvey’sDe motu cordis, 
1628“, Transactions of the BibHographic.al Society, New Series XXIV (1944), p. 143. Fitzer, 
editorul cărţii lui Harvey asupra circulaţiei sîngelui, era ginerele lui Johann Theodore De Bry. 

a căzut sub stăpînirea catolică şi s-au statornicit la Frankfurt. Theodore De 
Bry avea în Frankfurt o afacere prosperă de gravură şi editură în ultimii 
ani ai secolului al XVI-lea şi întreţinea multe legături cu Anglia datorită 
faptului că publica mari serii de volume despre călătorii şi descoperiri care 
foloseau material englezesc. Vizita adesea Anglia, unde era căutat ca gravor, 
în epoca elisabetană. Theodore a murit în 1598 şi l-a urmat în fruntea aface¬ 
rilor fiul său, Johann Theodore. Una dintre fetele lui Johann Theodore s-a 
măritat cu un artist şi gravor elveţian, Matthieu Merian, ceea ce însemna 
o consolidare fericită a personalului firmei. O altă fiică s-a măritat cu un 
englez, William Fitzer. 

Johann Theodore şi-a mutat întreprinderea de la Frankfurt la Oppen- 
heim din motive religioase, aşa se spunea, fără a se specifica motivele respec¬ 
tive. Cum era în chip evident acolo din 1613, gata să graveze ornamentele 
pentru sosirea Elisabetei, este probabil ca el să fi fost atras de concepţia 
religioasă din Palatinat şi să fi împărtăşit speranţele deşteptate de căsăto¬ 
ria Electorului cu fiica lui Iacob I. Şi, într-adevăr, există o amplă docu¬ 
mentaţie cu privire la simpatia lui De Bry faţă de mişcarea din Palatinat. 
Cartea de Embleme a lui Zincgreff (fig. 17), care conţinea embleme ale 
castelului din Heidelberg şi ale Leului său, la care ne-am referit în capi¬ 
tolul precedent, era publicată de De Bry la Oppenheim în 1619, cu o dedi¬ 
caţie a lui Zincgreff către Electorul palatin în care îi mulţumeşte pentru 
ajutorul şi protecţia pe care i le acordase. Emblemele sînt gravate de ginerele 
lui De Bry, Merian, şi, printre versurile prefaţatorii în latină, sînt cîteva 
adresate de Janus Gruter lui Merian. Gruter era bibliotecar al Bibliotecii 
Palatine din Heidelberg; şi se mai află în volum şi alte versuri, atribuite 
unui personaj oficial de la Curtea din Heidelberg. Aceste indicaţii arată că 
firma De Bry avea legături puternice cu Curtea din Heidelberg. Iar Hortus 
Palatinus (fig. 6 a), cu vederea sa asupra grădinilor, a fost publicat de De 
Bry în 1620 şi gravat de Merian (fig. 5). De Bry era în felul acesta asociat 
cu înregistrarea splendorilor Heidelbergului, cu puţină vreme înainte de 
distrugerea lor în război: şi a fost asociat chiar cu începutul, ilustrînd intrarea 
plină de speranţe în Oppenheim, în 1613. 

Cînd a izbucnit catastrofa, o dată cu invadarea Palatinatului de către 
armatele lui Spinola, în 1620, De Bry şi-a mutat sediul înapoi la Frankfurt. 
Spinola a intrat în Oppenheim în septembrie 1620: cînd Frederic a revizi- 
tat oraşul în 1632, i-a scris Elisabetei că ar fi incapabilă să identifice oraşul 
cu acela pe care îl cunoscuse odinioară; jumătate din el era făcut scrum şi 
restul în ruine. 2 Din cît se vede, firma De Bry a reuşit să scape de acolo la 
timp, cu majoritatea utilajului, de vreme ce a început să publice din nou în 
Frankfurt foarte curînd, însă perioada sa de la Oppenheim se pare că s-a 


2 Green, Elizabeth of B o hernia, p. 296. 

Fig. 17. Julius Guglielmus Zincgreff, 
Emblematum Ethico-Politicorum Centuria. 


sfîrşit brusc — cu puţină vreme înainte de a publica, în 1620, Hortus Palati- 
nus, care a fost pus în circulaţie la Frankfurt, nu la Oppenheim. Şi volu¬ 
mul din seria operelor lui Fludd, tipărit de De Bry în 1621, a fost publicat 
la Frankfurt. Schimbarea de loc a publicării seriei lui Fludd de la Oppen¬ 
heim la Frankfurt, pe care ai putea s-o neglijezi ca pe un simplu detaliu biblio¬ 
grafic, ne apare acum ca încărcată de tragedie. 

Emblemele „etico-politice“ ale lui Zincgreff din 1619 conţin o declara¬ 
ţie de sprijin moral şi politic pentru Electorul palatin. Una dintre embleme 

îi arată pe israeliţi în timpul călătoriei lor către Ţara Făgăduinţei, purtînd 
Chivotul Legii (fig. 18 d), desigur o aluzie la călătoria spre Praga în 1619, 
pentru ca Frederic să-şi asume coroana boemiană. Că toate aceste embleme 
erau strîns legate de Frederic poate fi dovedit (deşi nu este loc pentru a face 
aceasta în amănunt aici) cu ajutorul satirelor împotriva Prinţului palatin după 
căderea lui, satire care alegeau anumite obiecte din aceste embleme, îndeo¬ 
sebi pînza de păianjen şi stupul de albine, şi le asociau în mod sarcastic, 
în caricaturile lor, cu Frederic. 3 Firma De Bry, care publicase aceste em¬ 
bleme, şi Merian, gravorul, ar fi fost fără îndoială consideraţi primejdioşi 
de către trupele invadatoare. 

Prin urmare, cînd, în anii pînă în 1619, De Bry scotea atît de energic 
din tipografia lui din Oppenheim strălucitor ilustratele volume ale filozofilor 
rozicrucieni, Fludd şi Maier, el sprijinea o cauză în care credea şi din 
ataşament pentru care îşi mutase firma pe teritoriul Palatinatului. 

Tipografii şi editorii erau adesea în acele vremuri centre ale unor obscure 
mişcări religioase. Ştim că marele tipograf de la Anvers, Christopher Platin, 
era în secret membru al unei Familii a Iubirii 4 , o sectă care credea în evitarea 
declaraţiilor doctrinare şi în concentrarea asupra interpretărilor mistice şi 
alegorice ale textelor biblice. Tipograful Wechel de la Frankfurt a apelat 
la Philip Sidney şi la prietenii acestuia după Masacrul din noaptea Sfîntu- 
lui Bartolomeu, în 1572. 5 Un alt tipograf frankfurtez, care se numea tot 
Wechel, îl adăpostise pe Giordano Bruno şi în 1590-1591 a tipărit lungile 
poeme latine ale lui Bruno 6 , iar în 1591 a retipărit Monada hieroglyphica 
a lui John Dee 7 . Datorită lungii sale asocieri de familie şi profesionale cu 
Frankfurtul, este probabil ca Johann Theodore De Bry să fi avut foarte multe 
cunoştinţe despre adînci curente de gîndire evoluînd şi amestecîndu-se în 
marele centru internaţional al comerţului de carte. 

Perioada de la Oppenheim a firmei De Bry coincide cu timpul cînd politi¬ 
ca Palatinatului urca spre apogeul ei, cînd strălucitele alianţe care păreau să 
consolideze poziţia Electorului palatin — şi în special căsătoria sa — dădeau 


3 De comparat, de pildă, emblemele lui Zincgreffîn care pînza de păianjen este simbolul 
unui monarh prudent (emblemele XXV, XXVII), iar stupul de albine simbol al unui monarh 
binefăcător (emblema C), cu acele caricaturi care îl arată pe Frederic ca un leu nimicit de 
un păianjen (Spinola) sau pe Frederic într-un stup de albine (Beller, Caricaturi ale „ Regelui 
de-o iarnă" , fig. III, IV). 

4 H. De la Fontaine Vervey, „Trois heresiarques dans Ies Pays-Bas du XVI-e siecle", 
Bibliotheque d’humanisme et Renaissance,XV 1(1954), pp. 312-330; B. Rekers, Beniro Alias 
Montano, 1960; J. A. V. Dorsten, The Radical Arts, Leiden, 1970, pp. 26 şi urm. 

5 Howell, Sir Philip Sidney, p. 142. 

6 Yates, Giordano Bruno and the Hermetic Tradition, pp. 318, 320, 325. 

7 Josten, Translation of Dee’s „Monas", Ambix, XII (1964), p. 96. 




Fig. 18. a), b), c) Leul Palatin păzind castelul din Heildelberg; d) Norul în formă de Y 
conducîndu-i pe israeliţi. Emblematum Ethico-Politicorum Centuria. 

speranţe pentru un succes al întregii politici palatine şi antihabsburgice, ceea 
ce a atras sprijinul a numeroase elemente liberale europene de tot felul. 

Autorii rozicrucieni publicaţi de De Bry reprezintă două ţări către care 
era orientată politica Palatinatului, Anglia şi Boemia. Robert Fludd era 
englez, un medic paracelsian practicînd în Londra, iar filozofia lui cobora 
în linie directă din Magia şi Cabala renascentiste 8 , cu adăugarea alchimiei 
paracelsiste şi cu puternice influenţe provenind de la John Dee. 9 In vreme 
ce Michael Maier, şi el medic paracelsian, reprezenta atmosfera din Praga 


8 Am dat oarecare date despre filozofia lui Fludd în relaţie cu tradiţia renascentistă a 
Magiei şi a Cabalei în Giordano Bruno , ilustrînd-o cu diagrame ale lui Fludd. 

9 Cu privire la Dee şi Fludd asupra subiectelor matematice sau „vitruviene", vezi scrierea 
mea Theatre ofthe World , 1969, pp. 20-59; despre Fludd şi Paracelsus vezi Allen Debus, 
Tlte English Paracelsian, Londra, 1965, passim, şi numeroase articole. 

de la Curtea lui Rudolf al II-lea; Maier fusese medicul şi confidentul lui 
Rudolf 10 . Concepţia lui Maier nu putea fi decît naturală în Curtea pragheză 
a lui Rudolf al II-lea, cu tendinţele ei magico-ştiinţifice, cu cabalismul şi 
paracelsianismul ei — totul contribuind la o atitudine religioasă mai libera¬ 
lă decît cea impusă la Praga de succesorii săi. Faptul că Maier era luteran 
şi că asta nu-1 împiedica să fie medicul unui împărat catolic este, în sine, 
o indicaţie a concepţiilor liberale ale lui Rudolf. Filozofia lui Robert Fludd 
putea să reprezinte o linie de atracţie, provenind din Anglia, în timp ce 
Michael Maier continua tradiţiile Pragăi lui Rudolf, care ar fi fost inteli¬ 
gibile în Boemia. Acestea au fost cele două fire pe care Christian de Anhalt 
a încercat să le împletească prin căsătoria Electorului palatin cu o prinţesă 
engleză şi prin faptul că l-a înfăţişat în Boemia ca pe un rege acceptabil al 
acesteia. 

Marea cantitate de material cuprinsă în tomurile lui Fludd despre Isto¬ 
ria Macrocosmosului şi a Microcosmosului reprezintă de bună seamă bogata 
activitate anterioară, adunată acum şi publicată simultan. Acelaşi lucru se 
aplică numeroaselor lucrări ale lui Michael Maier, publicate în succesiune 
rapidă în numai aceşti trei ani, fie de De Bry la Oppenheim, fie de firma 
lui Luca Jennis, din Strasbourg, care era strîns asociată cu firma lui De Bry. 11 
Toate acestea nu puteau fi scrise atît de rapid şi multe trebuie să reprezinte 
redactări anterioare, scrise poate în timp ce Rudolf mai trăia şi Maier se 
afla încă la Curtea sa. Aceşti tipografi erau porniţi să publice rapid mari 
cantităţi de material scris de cei doi autori şi lucrul acesta reprezintă fără 
îndoială o politică deliberată — de a publica în grabă material favorabil 
mişcării din Palatinat. Considerabile sume de bani trebuie să fi fost disponi¬ 
bile pentru a subvenţiona aceste publicaţii, care sînt ilustrate cu adevărată 
risipă. 

Calea normală de a încerca să intri în legătură cu Fraţii R. C., după citirea 
manifestelor, era aceea de a publica ceva care să le fie adresat sau care să 
exprime admiraţie pentru ei. Acestor apeluri nu li s-a dat nici un răspuns; 
Fraţii R. C. n-au replicat nici admiratorilor, nici criticilor. Rozicruciana 
„tăcere după zarvă“, retragerea în invizibilitate după puternicul sunet de 
trompetă al manifestelor este tema scrierii lui Michael Maier Silentium post 
clamores [Tăcere după zgomot]. 

Robert Fludd şi-a început cariera de rozicrucian în felul obişnuit, cu 
alte cuvinte a publicat două scrieri în care îşi arăta admiraţia faţă de Fraţii 
R. C. şi scopurile lor, aşa cum sînt ele exprimate în manifeste. Cele două 


10 Despre viaţa lui Michael Maier, vezi J. B. Craven, Count Michael Maier , Kirkwall, 1910. 

11 Mama lui Luca Jennis s-a căsătorit a doua oară cu J. Israel De Bry, frate al lui Johann 
Theodore; vezi W. K. Zillch, Frankfurter Kunstler, Frankfurt, 1935, „Jennis, Luca“. 

opuscule, amîndouă în latină, pe care Fludd le-a publicat în perioada timpurie, 
cînd încerca să intre în legătură cu Fraţii R. C., sînt, primul, Succintă apolo¬ 
gie pentru Fraternitatea Crucii cu trandafiri, spălînd ca un puhoi (un calam¬ 
bur legat de numele său, Fludd [ Flood] „puhoi, potop") petele de bănuială 
şi de infamie cu care a fost stropită 12 , la care ne vom referi de aici înainte 
pe scurt numind-o Apologia ; şi a doua, Tratatul apologetic în sprijinul Socie¬ 
tăţii Crucii cu trandafiri^ , pe care îl vom numi pe viitor Tractatus. Cele 
două cărţi au fost publicate de Godfrey Basson, la Leiden, în 1616 şi 1617. 

Godfrey Basson era fiul lui Thomas Basson, un englez stabilit la Leiden 
ca tipograf şi editor. 14 Thomas, care fusese un protejat al contelui de Leices- 
ter, era interesat de manifestările oculte. El a publicat în 1597 Thamus al 
lui Alexander Dicson, discipolul lui Giordano Bruno, carte care este o artă 
magică a memoriei imitată după Bruno. 15 

Apologia lui Fludd începe cu un ton de invocare a tradiţiei vechii înţelep¬ 
ciuni şi a vechilor theologi (prisci theologi), în special a lui „Mercurius 
Trismegistus" 16 , despre care se afirmă că este o foarte importantă autori¬ 
tate pentru acest tip de înţelepciune, atît în Cuvîntările sale (adică în Corpus 
Hermeticus ) cît şi în Tabla de smarald, acea scurtă formulare a filozofiei 
hermetice atît de venerată de alchimişti. Astfel Fludd se apropie de Fraţii 
R. C. ca un adept al filozofiei „egiptene", filozofia hermetică a presupusului 
preot egiptean Hermes Trismegistus. 

Apoi povesteşte cum faima Famei Societăţii Crucii cu trandafiri a străbă¬ 
tut Europa şi a ajuns la urechile sale. 17 Fludd nu numai, că citise cele două 
manifeste, Fama şi Confessio, dar avea cunoştinţă şi de atacul lui Libavius 
împotriva lor. Libavius, spune Fludd, i-a atacat virulent pe Fraţii R. C. şi, 
într-un loc, chiar îi acuzase de opoziţie politică şi de răzvrătire: ,JVam uno 
loco fratres in seditionis suspicionem adduxit . " 18 Consider că se referă la 
felul în care Libavius analizează acele pasaje din manifeste privitoare la 
Imperiu şi în care vede planuri de rebeliune. Fludd respinge critica lui Liba¬ 
vius şi aprobă manifestele. Fraţii R. C., susţine el, sînt creştini adevăraţi. 
Ei nu au planuri malefice, fie ele magice ori sediţioase. Dacă ar fi fost oameni 


12 R. de Fluctibus (i. e. Robert Fludd), Apologia Compendiaria Fraternitatem de Roşea 
Cruce suspicionis & infamia maculis aspersam, veritatis c/uasi Fluctibus abluens & abster- 
gens, Leiden (Godfrey Basson), 1616. 

13 R. de Fluctibus, Tractatus Apologeticus Integritatem Societatis de Roşea Cruce, Leiden 
(Godfrey Basson), 1617. 

14 Vezi J. A. Van Dorsten, Thomas Basson, Leiden, 1961. 

15 Yates, The Art of Memory, p. 285. 

16 Apologia, pp. 1 şi urm. 

17 Ibid., p. 6. 

18 Ibid., p. 7. 

răi, nu şi-ar fi proclamat atît de sonor mesajul. Ca şi luteranii şi calviniştii, 
sînt împotriva Papei, dar prin aceasta nu sînt eretici. Poate că aceşti Fraţi 
sînt cu adevărat luminaţi de Dumnezeu. Fludd îi roagă cu toată seriozitatea 
să-l primească în comunitatea lor. 

Tractatus din anul următor se deschidea cu aceeaşi prefaţă ca Apolo¬ 
gia , dar relua cu argumente noi apărarea „magiei celei bune". Există feluri 
de magie bune şi feluri rele, dar numai dacă felul cel bun este eliminat sau 
condamnat „dăm la o parte întreaga filozofie naturală". 19 Magii sînt experţi 
în matematici, spune Fludd, şi dă aici lista uzuală a monumentelor magi- 
co-mecanice, începînd cu porumbiţa de lemn a lui Archytas şi continuînd 
cu înfăptuirile miraculoase ale lui Roger Bacon, Albertus Magnus şi alţii 20 
(de comparat lista acestor lucrări miraculoase cu cele date de Agrippa, Dee, 
şi de fapt cam toţi autorii de scrieri despre mecanică în stadiul ei magic 21 ). 
Fraţii R. C., continuă Fludd, se folosesc numai de feluri bune de magie, 
matematică şi mecanică, precum şi magia Cabalei, care te învaţă cum să 
invoci sfintele nume ale îngerilor. Magia, Cabala şi Astrologia, aşa cum 
sînt ele studiate de Fraţii R. C., sînt în acelaşi timp ştiinţifice şi sacre. 

Fludd trece apoi în revistă artele şi ştiinţele, stăruind asupra faptului că 
au nevoie să fie îmbunătăţite. După el, filozofia naturală, alchimia, medi¬ 
cina au, toate, scăderi, precum şi cele mai importante ştiinţe dintre toate, 
cele matematice. Din cîte crede Fludd, rozicruciana Fama a dat un impuls 
ameliorării lor. Pare să fi desluşit acest sens în misterioasa peşteră geome¬ 
trică, precum şi în alte dispozitive ciudate ale Famei ; acestea reprezintă, 
socoteşte el, ştiinţele matematice, asupra căror îmbunătăţire Fama insistă 
în programul ei de reformă. 22 

în lista artelor matematice, Fludd include geometria, muzica, arta mili¬ 
tară, aritmetica, algebra, optica; toate au nevoie de îndreptări şi de reforme. 
Sîntem aici în atmosfera prefeţei lui Dee la Euclid, cu trecerea în revistă a 
artelor matematice a căror listă o alcătuise Vitruvius şi dintre care princi¬ 
pala este arhitectura. într-o altă lucrare am examinat influenţa asupra lui 
Fludd a prefeţei lui Dee. 23 în Tractatus Fludd pare a-şi fi însuşit părerea 
că lucrul pe care Fraţii R. C. îl doresc şi asupra căruia insistă în manifestele 
lor este tocmai un astfel de program de reformare a artelor matematice; ceea 
ce revine la a spune că manifestele R. C. sînt influenţate de Dee, că mişcarea 
lor magică este de tipul matematic şi ştiinţific propus de Dee. în lumina 


19 Ibicl., p. 22. Pentru o discuţie folositoare asupra gîndirii din Tractatus, vezi Allen Debus, 
„Mathematics andNature in the Chemical Texts of the Renaissance “,Ambix,XV (1968). 

20 Tractatus, p. 24. 

21 Vezi GiorcJano Bruno, pp. 147-149; Theatre of the World, p. 30. 

22 Tractatus, pp. 102 şi urm. 

23 Theatre of the World, pp. 42 şi urm. 

faptelor care au fost descoperite cu pnvire la influenţa Monadei hieroglyphice 
a lui Dee asupra manifestelor şi asupra Cununiei Chimice, supoziţiile lui 
Fludd par să fie corecte. Continuînd trecerea în revistă a subiectelor care 
trebuie reformate, Fludd mai enumeră etica, economia, politica, jurispru- 
denţa, teologia, care se cad toate incluse în schema reformei. După care trece 
la profeţie şi la invocarea Sfântului Spirit şi a îngerilor 24 , ca foarte nece¬ 
sare pentru mişcare, şi sfârşeşte cu aluzii la admirabilele puteri oculte ale 
muzicii. 

în încheiere, ca şi în manifestul din anul precedent, Fludd se adresează 
Fraţilor rozicrucieni şi îi roagă să-l primească şi pe el drept colaborator. 

Pledoaria lui Fludd în favoarea reformării ştiinţelor are o rezonanţă baco- 
niană şi poate să fie influenţată în parte de Progresul ştiinţelor. Dar accen¬ 
tul pe care îl pune pe matematici şi invocarea îngerilor aminteşte mai mult 
de Dee şi se pare că ceea ce Fludd recunoştea în manifestele rozicruciene 
era tipul lui Dee de program intelectual. 

Cîţiva ani mai tîrziu, în timp ce se apăra de nişte atacuri, în Anglia, din 
partea unor adversari care îl acuzau că este „rozicrucian“ pentru felul în 
care luase apărarea „acestor învăţaţi şi vestiţi Teozofişti şi Filozofi" care 
îşi spun ,fraternitate a Crucii cu trandafiri", Fludd spune că n-a primit nici 
un răspuns din partea Fraţilor R. C., deşi este convins că ceea ce ei propun 
ca „Pansofia sau cunoaşterea universală a naturii" seamănă fără îndoială 
cu propria sa filozofie. 25 Aceasta era situaţia obişnuită atunci cînd cineva 
făcea cercetări asupra problemelor ridicate de manifestele rozicruciene: nu 
primea niciodată nici un răspuns, după sunetele de trîmbiţă urma întotdeauna 
tăcere. Deşi Fludd pare să creadă aici că Fraţii R. C. există cu adevărat, 
admite totuşi că n-a văzut niciodată vreunul. 

în cazul lui Fludd se pare că totuşi ceva s-a petrecut drept replică la 
Apologia şi la Tractatus. Se pare că a fost invitat să-şi publice cărţile în 
Palatinat, la firma De Bry. Ceea ce poate să însemne că faptul că îi apărase 
pe Fraţii R. C. împotriva lui Libavius a fost recunoscut ca o dovadă a spri¬ 
jinului pe care îl aducea politicii Palatinatului. 

Atunci cînd, mai tîrziu, se apăra de învinuirea că ar fi fost nevoit să-şi 
publice cărţile „dincolo de mare", căci magia din ele împiedica publicarea 
lor în Anglia, Fludd citează o scrisoare adresată lui de un savant german, 
în care se afirmă că tipograful (adică De Bry), înainte de a publica volu¬ 
mul, l-a arătat unor oameni învăţaţi, printre care şi cîţiva iezuiţi, care l-au 
admirat cu toţii şi l-au recomandat spre publicare, cu rezerva că iezuiţii nu 
erau de acord cu secţiunile consacrate geomanciei şi doreau ca ele să fie 


24 Tractatus, p. 146. 

25 Vezi C. H. Josten, „Robert Fludd’s Philosophical Key and his Alchemical Experi¬ 
ment on Wheat“, Ambix, XII (1963), p. 12; cf. Teatre ofthe World, p. 68. 



98 


ILUMINISMUL ROZICRUCIAN 


omise. 26 Totuşi, în chip evident, ele au rămas. Fludd este convins că volumele 
sale nu sînt dezagreabile nici calviniştilor, printre care trăieşte tipograful 
său, nici luteranilor, „care sînt vecinii lor nemijlociţi", nici măcar papista- 
şilor, care le aprobaseră; nu menţionează însă faptul că, după propria lui 
mărturie, acordul iezuiţilor nu era deplin. 

Primul volum din seria celor publicate de Fludd la Oppenheim în 1617 
sub titlul Istoria macrocosmosului îi este închinat lui Iacob I, printr-o dedi¬ 
caţie impresionantă în care regele Iacob este salutat drept „Ter Maximus". 
„De Trei ori Cel Mai Mare“, epitetul rezervat lui Hermes Trismegistul, şi 
drept cel mai puternic şi cel mai înţelept principe din lume. Semnificaţia 
acestei dedicaţii apare evidentă acum, cînd înţelegem mai bine tîlcul pu¬ 
blicării cărţilor lui Fludd la Oppenheim. Fludd şi editorul său palatin îşi 
asumau interesele lui Iacob într-o operă publicată pe teritoriile ginerelui său. 
Ei îl implicau pe acest foarte puternic principe în filozofia lor, atribuindu-i 
un rol hermetic. Dacă această carte a circulat mult în Germania, sau în 
Boemia, ea va fi confirmat impresia, ori iluzia, că mişcările de gîndire din 
Palatinat aveau aprobarea regelui Iacob. 

Putem acum de asemenea să vedem mai bine situaţia din perspectiva 
lui Iacob. Ginerele său şi totodată sfetnicii şi prietenii lui încercau nu numai 
să-l implice într-o linie politică de acţiune cu care el nu era de acord — 
politica activistă care deschisese calea către tentativa boemiană. Ei încer¬ 
cau deopotrivă să-l implice într-o filozofie pe care regele Angliei n-o aproba. 
Iacob era înfricoşat de tot ceea ce avea iz de magie; aceasta era cea mai 
profund instalată dintre nevrozele sale. Nu-1 agrease pe Dee, nu voise să-l 
primească 27 , şi chiar l-a condamnat la o anumită formă de exil. Iar acum, 
pe domeniile ginerelui său se publică o imensă operă în genul filozofiei 
hermetice a lui Dee, dedicată lui şi năzuind prin această dedicare să-l implice 
într-un asemenea punct de vedere sau măcar să lase impresia că îi este favora¬ 
bil. Astfel că nu e de mirare că al doilea volum al Istoriei macrocosmosu¬ 
lui şi a Microcosmosului nu i-a mai fost dedicat lui Iacob şi că Fludd a 
întîmpinat în Anglia obscure dificultăţi în publicarea scrierilor sale. 28 

Atunci cînd a răspuns acuzaţiilor că a trebuit să-şi publice operele dincolo 
de mare pentru că se afla în ele magie interzisă, Fludd a declarat că motivul 
său de a publica în străinătate era acela că firma De Bry îi oferea ilustraţii 
de mult mai bună calitate decît ar fi fost cu putinţă în Anglia. 29 Ilustraţiile 
înfăţişează în formă vizibilă „hieroglifele" complexe ale filozofiei lui Fludd. 
Gravorii i-au urmat cu precizie instrucţiunile, cum va putea să-şi dea seama 


26 „A Philosophical Key“, citat în Theatre of the World, p. 67. 

27 French, John Dee , p. 10. 

28 Vezi cărţile mele Alt of Memory, pp. 323-324; Theatre of the World, pp. 65-72. 

29 Dr. Fludd’s Answer unto M. Foster, 1631, p. 1; cf. An of Memory, p. 324. 

oricine studiază cu atenţie textul lui Fludd în relaţie cu ilustraţiile. Constan¬ 
tul du-te-vino de mesageri între Londra şi Palatinat, care menţinea legă¬ 
tura cu prinţesa engleză de la Heidelberg, trebuie să fi facilitat mult activitatea 
unui editor în publicarea de materiale manuscrise provenind din Anglia. 

Utriusque Cosmi Historia 30 , sau Istoria celor Două Lumi — Marea Lume 
a Macrocosmosului şi Mica Lume a Omului, Microcosmosul — reprezintă 
încercarea de a expune complet şi cît mai limpede filozofia bazată pe planul 
armonios al cosmosului şi pe armoniile corespunzătoare din om. Gravurile 
sînt de mare ajutor în prezentarea acestor scheme cosmice. Fundamental 
vorbind, schema lui Fludd este aceeaşi cu cea propusă la începutul Renaşterii, 
cînd Pico della Mirandola a însumat reînvierea Cabalei evreieşti cu reîn¬ 
vierea filozofiei hermetice, încurajat de folosirea de către Ficino a recent 
descoperitelor texte hermetice. Volumele lui Fludd sînt pline de citate din 
textele hermetice în traducerea latină a lui Ficino, iar „Mercurius Tris- 
megistus", presupusul autor egiptean al acestor texte, este autoritatea pe care 
Fludd o respectă cel mai mult şi pe care o reconciliază cu autoritatea biblică 
cu ajutorul unei interpretări cabalistice a Genezei. Schema cosmică rezul¬ 
tată este una în care Iehova, prezentat sub forma Numelui lui Dumnezeu 
în ebraică, încununat de slavă, domneşte asupra unor scheme de cercuri con¬ 
centrice alcătuite din îngeri, stele, elemente, cu omul în centru. Toate sînt 
legate între ele prin conexiuni astrale, iar strînsele analogii între armoniile 
macrocosmice şi cele microcosmice sînt făcute şi mai strînse decît erau pe 
vremea lui Pico şi a lui Ficino datorită influenţei lui Paracelsus, care aduse¬ 
se mai multă precizie în aceste corespondenţe cu ajutorul teoriilor sale me- 
dico-astrale. 

Al doilea volum al lui Fludd, asupra microcosmosului, include o secţi¬ 
une importantă privitoare la ceea ce el numeşte „istoria tehnică", adică o 
expunere generală a artelor şi a ştiinţelor folosite de om. Artele se bazează 
pe natură care, la rîndul ei, se întemeiază pe număr. Cum am arătat în Teatrul 
lumii, secţiunea lui Fludd asupra tehnologiei urmează îndeaproape prefaţa 
matematică a lui Dee la Euclid, în care Dee reclama cu energie cultivarea 
ştiinţelor matematice, pe care le grupa, ca şi Vitruviu în tratatul său despre 
arhitectură, în subordinea arhitecturii, considerată regină a ştiinţelor mate¬ 
matice. 

Istoria celor Două Lumi a lui Fludd este, în general, o prezentare a Magiei 
şi a Cabalei din Renaştere, cu adăugarea Alchimiei aşa cum fusese dezvoltată 
aceasta de Paracelsus şi a contribuţiilor lui John Dee la această tradiţie. Dacă 
manifestele rozicruciene sînt interpretate ca o ficţiune prin mijlocirea căreia 


30 Robert Fludd, Utriusque Cosmi Historia , Tomus primus. De Macrocosmi Historia, 
(Johann Theodore De Bry) Oppenheim, 1617, 1618; Tomus secundus. De Microcos mi Histo¬ 
ria, (Johann Theodore De Bry) Oppenheim, 1619. 

se propune o pledoarie pentru reformă bazată pe noi dezvoltări ale Magiei, 
Cabalei şi Alchimiei introduse de Paracelsus şi John Dee, atunci se poate 
lesne vedea că filozofia lui Fludd era într-adevăr o filozofie ,,rozicruciană“, 
o filozofie a Renaşterii adusă la zi, şi deci pe bună dreptate salutată ca atare 
prin publicarea ei în Palatinat. 

Studiul culturii Palatinatului sub Frederic al V-lea trebuie să cuprindă, 
ca pe unul dintre cei mai de seamă reprezentanţi ai ei, pe Salomon de Caus, 
cel care a proiectat Hortus Palatinus, ingeniosul arhitect şi mecanic: el a 
imaginat minunile magico-mecanice care au contribuit să confere castelu¬ 
lui din Heidelberg o aură de mister. De Caus lucra inspirat de concepţia 
despre armonia lumii, cum se vădeşte din interesul său intens pentru muzică 
şi orgi, combinat cu puternicul vitruvianism din care a evoluat mecanica 
lui, aşa cum rezultă din Les raisons des forces mouvantes. Cu excepţia lui 
Hortus Palatinus, scrierile lui De Caus nu au fost publicate de editorul palatin, 
însă excepţia este una importantă dacă ne gîndim că, prin Hortus Palati¬ 
nus, publicat de De Bry cu gravuri de Merian, De Caus pătrunde în cercul 
acela închis. Ca tehnician practicant şi ca arhitect vitruvian de grădini, De 
Caus, lucrînd pentru Curtea din Heidelberg, a creat decorul armonios potrivit 
specificului culturii palatine. 

Michael Maier s-a născut la Rindsberg, în Holstein în 1566. A devenit 
doctor în medicină şi a trăit la Rostock, apoi la Praga, unde a fost medic al 
lui Rudolf al II-lea, aşa cum deja am arătat. Cîndva după moartea lui Rudolf, 
în 1612, Maier a vizitat Anglia, unde a intrat aproape sigur în legătură cu 
Robert Fludd, deşi nu ştim exact nici cînd, nici în ce anume împrejurări. Prima 
sa publicaţie, Ar cana arcanissima [Cele mai tăinuite taine], era dedicată 
medicului englez Sir William Paddy, care era prieten cu Fludd. Din unele 
menţiuni făcute în cărţile lui de mai tîrziu rezultă că a cunoscut şi alţi englezi, 
ca de pildă pe Francis Anthony, alchimistul, şi pe Sir Thomas Smith. 

Maier era ceva mai în vîrstă decît Fludd, care s-a născut în 1574, iar 
prima parte a vieţii sale, petrecută în atmosfera de la Praga din vremea lui 
Rudolf al II-lea, pare să aibă prea puţină legătură cu aceea a englezului Fludd, 
născut într-un sat liniştit din Kent, Bearsteed, şi înmormîntat tot acolo, în 
1637. Ce să fi avut comun oare germanul afiliat cercurilor imperiale, cufun¬ 
dat în curentele confuze de la curtea lui Rudolf al II-lea şi, la sfîrşitul vieţii, 
surprins de Războiul de treizeci de ani (Maier a dispărut la Magdeburg în 
1622, în timp ce oraşul era ocupat) şi medicul filozof englez? Şi totuşi exis¬ 
tau fără îndoială strînse legături între cei doi, iar Fludd şi Maier aparţin împre¬ 
ună filozofilor „rozicrucieni“, scriitori care au publicat lucrări în apărarea 
Fraţilor R. C., deşi amîndoi declară categoiic că ei, personal, nu făceau parte 
din Fraternitate, ceea ce era, fireşte, atitudinea obişnuită a celor care scriau 
despre mistificarea rozicruciană. 

Fig. 19. a) Pagină din Chymische Hochzeit Christiani Rozencreutz, înfăţişînd semnul 
monadei lui John Dee; b) Pagină din The Hermeticke Românce or the Chymical Wedding , 
înfăţişînd semnul monadei lui Dee. 


Punctele evidente de contact între cei doi sînt acelea că amîndoi erau 
medici paracelsieni şi amîndoi au publicat la Johann Theodore De Bry la 
Oppenheim. Se credea într-o vreme că Maier este cel care l-a introdus pe 
Fludd în lumea rozicruciană; în ultimul timp a fost avansată ideea că lucrurile 
s-au petrecut invers şi că Fludd este cel care l-a influenţat pe Maier. In Irecut, 
toate teoriile de acest fel n-au luat, fireşte, în consideraţie, ca pe un factor 
al problemei, situaţia istorică din Palatinat. Dacă Maier l-a cunoscut pe Fludd 
şi a vizitat destul de des Anglia, nu putem oare presupune că făcea aceasta, 
ca mulţi alţii, pentru că spera consecinţe importante de la căsătoria Elec¬ 
torului palatin cu fiica lui Iacob I, şi participa la secretul unei anume legă¬ 
turi între propaganda rozicruciană şi afacerile politice ale „Leului Palatin"? 

După moartea lui Rudolf, Maier a ajuns medicul lui Mauriciu, land- 
graful de Hessen. în felul acesta intra în relaţii cu un principe german foarte 
apropiat de cercul Electorului palatin, care avea puternice simpatii pentru 
Anglia, care era influenţat de misticismul alchimic şi în al cărui oraş, Cas- 
sel, fuseseră pentru întîia oară publicate manifestele rozicruciene. Poziţia lui 

Fig. 20. Robert Fludd, Utriusque Cosmi Historia. 

Maier pe lîngă landgraful de Hessen nu l-a împiedicat să facă dese călă¬ 
torii. în 1618 declară în una dintre prefeţele sale că se află în Frankfurt în 
drumul său de la Londra la Praga. Ca unul care cunoştea şi Londra, şi Praga, 
Maier poate foarte bine să fi fost folosit de Christian de Anhalt pentru pre¬ 
gătirea marii aventuri boemiene. 

Şi, în fapt, există documente incontestabile ale unei legături între Maier 
şi Anhalt. în 1618, De Bry a publicat la Oppenheim o carte a lui Maier care 
îi este dedicată lui Christian, prinţ de Anhalt. Cartea este Viatorium, hoc est 
de Montes Planetarum Septem [ îndrumar, adică Despre Munţii celor şapte 
Planete]. Pe pagina de titlu (fig. 21) vedem gravată faţa blîndă şi visătoare 
a lui Michael Maier, însoţită de şapte figuri reprezentînd planetele. Cartea 
este o formulare caracteristică a misticismului alchimic al lui Maier, pe care 
îi place să-l înfăţişeze în manieră mitologică, ascuns în născocirile poeţilor. 
Tema cărţii, astfel travestită, este căutarea dup ă. materia philosophica, adevărul 
ascuns în taina naturii, ţinîndu-te strîns, ca Teseu, de firul Ariadnei, care te 
va scoate din labirint. Studiul lui Maier ar trebui început cu Viatorium, a cărui 
dedicaţie către Anhalt îl plasează imediat, pe el şi alchimia lui spirituală, în 
cercul celui mai important dintre sfetnicii Electorului palatin. 

în acelaşi an 1618, la Oppenheim era publicată, tot de firma De Bry, o 
altă carte a lui Maier, şi aceasta cu o pagină de titlu splendid gravată. Era 
Atalanta fugiens [At al anta fugind], o carte care a ajuns foarte căutată din 
cauza felului admirabil în care era ilustrat enigmaticul ei text. Gravorul era 
aproape cu siguranţă Matthieu Merian, deşi gravurile nu sînt semnate. 

Atalanta fugiens este o carte de embleme însoţite de comentarii filo¬ 
zofice. Atalanta, pe pagina de titlu (fig. 22), supusă unor ispite care s-o abată 
de la cursa către adevărul spiritual, moral şi ştiinţific, dă alchimistului spiri¬ 
tual o lecţie de perseverenţă şi de puritate a intenţiilor. Prin emblemele cărţii, 
Maier propune o foarte subtilă filozofie religioasă şi alchimică: fiecare 
emblemă are un mod de expresie nu numai figurativ, ci şi muzical. 31 

Una dintre cele mai frapante embleme arată un filozof care, ţinînd un 
felinar, urmăreşte cu grijă urmele lăsate de paşii Naturii (fig. 23). Lucrul 
acesta aduce cumva aminte de prefaţa dedicată de Giordano Bruno lui 
Rudolf al Il-lea pe cînd Bruno se afla la Praga, în 1588, în care repetă tema 
sa favorită, şi anume că trebuie să studiem vestigiile sau urmele de paşi ale 
Naturii, care strigă de pretutindeni ca să fie auzită. 32 Maier, deşi un fidel 
creştin luteran (Fludd era un fidel anglican), poate să fi avut în minte o aseme¬ 
nea idee atunci cînd, în aceşti ani de aprigă controversă religioasă, tocmai 


31 Despre muzica din Atalanta fugiens vezi John Read, Prelude to Citemistry, Londra, 
1936, pp. 213-254, 281-289. 

32 G. Bruno, Articuli adversus mathematicos, Praga, 1588, prefaţă; cf. Giordano Bruno 
and the Heimetic Tradition, pp. 314-315. 

înainte de izbucnirea Războiului de treizeci de ani, face cunoscute atitu¬ 
dinile sale religioase şi filozofice printr-un simbolism alchimic. 

O altă emblemă din Atalantafugiens înfăţişează un filozof care măsoară 
cu compasul o figură geometrică (fig. 24 a). Comentariul la această emblemă 
este intitulat Monas sau Unitatea. El a fost comparat de un editor recent al 
cărţii lui Maier 33 cu Monada hieroglyphică a lui John Dee. Şi iată că, din 
nou, regăsim Monada lui Dee în inima misterului rozicrucian, pusă, ca într-o 
firidă, printre emblemele lui Maier. Probabil că Maier a suferit influenţa 
lui Dee în Boem ia. 

Nu poate încăpea îndoială că specia de alchimie a cărei abstrasă expre¬ 
sie figurativă sînt emblemele lui Maier este specia pe care Libavius o dez¬ 
aproba, alchimia manifestelor rozicruciene şi a Monadei lui Dee. Dacă cineva 
priveşte cu atenţie o emblemă ca aceea în care filozoful este pe punctul să 
lovească cu sabia un ou (fig. 24 b), poate să recunoască oul care simbolizează 
universul 34 în Monas hieroglyphică (fig. 10 a) şi focul, simbolizat în Monas 
prin semnul Berbecului şi exprimînd procese alchimice. Aruncînd din nou 
o privire asupra Alchimistului lui Khunrath, inspirat din specia de alchimie 
a lui Dee, putem constata că perspectiva în emblema lui Maier, care se întinde 
în spatele oului, este comparabilă cu perspectiva din imaginea lui Khun¬ 
rath. Cred că perspectiva aceasta simbolizează arhitectura şi subiectele 
matematice aliate cu ea. Dacă ne amintim că Maier furnizează muzica pentru 
a acompania emblema „oului“, ne dăm seama că emblema conţine toate 
elementele însumate în Monas hieroglyphică. Sînt cu totul incapabilă să înţe¬ 
leg toate acestea, nici cum ar fi posibil să rezolvi o problemă matematică 
în termenii acestei specii de alchimie. Dar sînt convinsă că implicaţii de 
asemenea natură sînt prezente în emblemele lui Maier, şi că Maier a fost 
poate cel mai profund dintre „rozicrucieni". 

Deşi Maier se exprimă îndeosebi prin embleme alchimice, în timp ce 
Fludd urmăreşte să construiască o formulare fdozofică deplină, filozofiile 
lui au în comun influenţa lui Dee şi o solidă bază hermetică. Atît unul cît 
şi celălalt au un cult la fel de entuziast pentru Hermes Trismegistul şi pentru 
adevărul hermetic „egiptean 11 . Orice altceva ar mai reprezenta, Fludd şi Maier 
sînt în chip cert filozofi hermetici, reprezentînd un soi de Renaştere hermeti¬ 
că într-un moment în care impulsurile hermetice originare ale Renaşterii 


33 Vezi H. M. E. De Jong, „Atalanra Fugiens “ : Sources of an Alchemical Book ofEm- 
blems, Leiden, 1969. 

34 Semnul „monas“ este înscris în conturul unui ou, pe pagina de titlu la Monas Hiero- 
gtyphica (fig. 10 a) şi o diagramă a universului în formă de ou apare şi în text. „Tăierea 11 
Monadei cu cuţite este în chip misterios descrisă în „Testament of John Dee“, publicat în 
Elias Ashmole, Theatrum Chemicum Britannicum, p. 334. Vezi mai jos, p. 214. 

Fig. 21. Michael Maier, Viatorium, hoc est de montibus planetarum. 


timpurii dispăreau pe alocuri. Isaac Casaubon a datat scrierile hermetice ca 
fiind postcreştine 35 , şi ca atare nu opera foarte vechiului preot egiptean 
Hermes Trismegistul. Scrierea în care Casaubon a datat Hermetica a fost 
dedicată lui Iacob I în 1614, o dedicaţie care pare să-l situeze pe regele 
Angliei în tabăra antihermetică şi într-o lume foarte diferită de intensul pseu- 
doegiptianism al lui Fludd şi al lui Maier. 

Este imposibil să discut aici în mod adecvat sau chiar numai să menţionez 
toate scrierile lui Michael Maier publicate între 1614 şi 1620. Remarcele 
care urmează reprezintă numai cîteva puncte extrase din acest vast şi bogat 
material. 


35 Vezi Giordano Bruno and the Hermetic Tradition , pp. 398—403. 

Lusus serius [Jocul serios] a lui Maier a fost publicată la Oppenheim 
de Luca Jennis în 1616, care a republicat-o, tot la Oppenheim, în 1618. 
Prefaţa acestei cărţi este aceea în care Maier declară că se află la Frank- 
furt, în drumul său de la Londra la Praga. Cei trei cărora le este dedicată 



Fig. 22. Michael Maier, Atalantafugiens. 


cartea sînt Franci s Anthony, calificat ca un englez din Londra (un bine cunos¬ 
cut medic paracelsian) 36 , Jacob Mosanus, despre care spune că era un demni¬ 
tar la Curtea landgrafului de Hessen, şi Christian Rumphius, despre care 


36 Vezi Debus, The English Paracetsians, pp. 142-145. 

afirmă că este medic al Electorului palatin al Rinului. Putem deduce după 
aceste nume care erau cercurile pe care le frecventa Maier, cercuri medicale 
paracelsiene în Londra şi în Germania la Curţile landgrafului de Hessen şi 
a Electorului palatin. 

Lusus serius, sau jocul serios, este poate ceea ce Andreae ar fi putut 
califica drept un ludibrium. Este o simplă mică alegorie în care o vacă, o 
oaie şi alte creaturi îşi susţin, fiecare, pretenţiile de a fi importante, însă 
importanţa supremă îi este acordată lui Hermes Trismegistul, după cuvîntarea 
sa, în care descrie rolul său de împăciuitor şi de reconciliator şi utilitatea 
activităţilor asupra cărora prezidează, activităţi care includ medicina şi me¬ 
canica. La prima vedere istorioara aceasta este absolut neroadă. Trebuie să 
presupunem că, în cercurile pe care le frecventa Maier, ea avea un anume 
sens secret. Mai există o glumă hermetică scrisă de Maier, numită Iocus 
severus [Gluma severă], o alegorie asupra unor păsări de noapte, care a fost 
pentru întîia oară publicată cu multă vreme în urmă, în 1597, sub auspicii¬ 
le bătrînului De Bry, la Frankfurt, şi republicată tot la Frankfurt în 1616, 
cu o prefaţă adresată „tuturor Chimiştilor din Germania" şi conţinînd aluzii 
la manifestele rozicruciene. Iată ceea ce leagă în chipul cel mai limpede 
felul lui Maier de a „glumi" cu acela al manifestelor. 

In Symbola aurea, publicată la Frankfurt de Luca Jennis în 1617, Maier 
exaltă sublimitatea „chymiei", atotştiinţa lui Hermes, rege al Egiptului, şi 
sacralitatea „Fecioarei", adică a „Reginei Chimia", şi încheie cu un imn 
hermetic de regenerare. Ne aflăm în prezenţa unui intens misticism hermetic, 
care aminteşte foarte mult de felul în care Giordano Bruno folosea teme 
religioase hermetice, cu deosebirea, faţă de Bruno, că Maier foloseşte mai 
frecvent imagini alchimice. în Symbola se referă la Fraternitatea R. C. destul 
de mult, dar prea vag pentru a furniza informaţii precise. 

Este posibil ca Maier să fi fost influenţat atît de tradiţia lui Bruno cît 
şi de cea a lui Dee. Ştim că Bruno declara că a întemeiat o sectă de „gior- 
danişti" printre luterani. 37 Maier era luteran; mişcarea lui religioasă intens 
hermetică poate, prin urmare, să fi inclus o anumită influenţă a lui Bruno, 
poate să fie o tentativă de a reforma religia în sens hermetic, infuzarea în 
religie a unei mai mari vitalităţi prin mijlocirea influenţelor hermetice, ceva 
de felul pe care Bruno îl susţinuse cu atîta ardoare. Pe de altă parte, puter¬ 
nicul aspect alchimic al mişcării lui Maier îl indică pe Dee ca fiind princi¬ 
pala influenţă. Poate că în tipul de reformă promovat în Palatinat se amestecă 
influenţe derivînd din tipul de tradiţie Dee cu cele din tipul Bruno. 

Atît Silentium post clamores [Tăcerea după zarvă] cît şi Themis aurea 
[Dreptatea de aur], amîndouă scrise de Maier şi amîndouă publicate de Luca 


37 Vezi Giordano Bruno and the Hermetic Tradition, pp. 312-313. 

Jennis la Frankfurt în 1617, respectiv 1618, reflectă rumoarea stîmită de 
manifestele rozicruciene apărate în anii imediat anteriori. Menţionîndu-i în 
aceste cărţi pe Fraţii R. C. şi preocupările lor, Maier atingea o temă care 
stîmea cea mai vie curiozitate. El pare în acelaşi timp că oferă şi că reţine 
informaţii. în amîndouă scrierile afirmă că Fraternitatea R. C. există în reali¬ 
tate şi nu este o pură mistificare, aşa cum au susţinut unii. Pe de altă parte, 
declară că nu este membru al Fraternităţii şi că este o persoană prea umilă 
pentru a avea acces la nişte fiinţe atît de sus-puse. 

în Silentium post clamores Maier îi apără pe Fraţii R. C. de calomnii 
şi încearcă să explice de ce ei nu dau nici un răspuns numeroaselor persoane 
care au încercat să intre în legătură cu ei. Maier spune că aceia care au scris 
Fama şi Confessio şi-au făcut datoria publicînd aceste manifeste şi că preferă 
să pună capăt calomniei mai bine aşa, tăcînd, decît continuînd să scrie. Se 
grăbeşte să adauge însă că nu-şi închipuie că Societatea Rozicruciană are 
nevoie de insignifiantul lui patronaj. Membrii ei sînt integri şi fideli, sco¬ 
purile lor sînt bune, ei îşi ajung lor înşişi. Maier afirmă că Societatea Rozicru¬ 
ciană, precum şi scopurile ei pioase şi filantropice, se preocupă cu cercetarea 
naturii. Pînă acum Natura nu s-a revelat decît pe jumătate; ce mai lipseşte 
este în special experimentul şi cercetarea experimentală. 38 Această sugestie 
a unei influenţe baconiene, poate o influenţă a însuşi Progresului ştiinţelor, 
este importantă. O asemenea influenţă ar fi putut să ajungă în Germania în 
urma căsătoriei Electorului palatin şi a contactelor cu Anglia, de felul celor 
pe care le sugerează mişcările lui Maier. 

în Themis aurea (publicată în traducere engleză în 1652 şi dedicată lui 
Elias Ashmole), Maier îşi propune să dezvăluie structura Societăţii Rozi¬ 
cruciene şi legile ei. Din păcate, aceste legi sînt doar un compendiu a ceea 
ce se spune publicului despre Fraţii R. C. în Fama, şi anume că aveau dato¬ 
ria să îngrijească de bolnavi, să se adune cu toţii o dată pe an şi altele. Şi 
de data aceasta Maier stîmeşte, prin făgăduinţa unei revelaţii, dar în acelaşi 
timp nu dezvăluie nimic. Totuşi afirmă în chip hotărît că o astfel de soci¬ 
etate există şi oamenii care îi cunoşteau legăturile şi ştiau în ce anume cercuri 
se mişcă vor fi fost în măsură să-i ghicească aluziile. 

în următorul pasaj pare să aibă intenţia de a revela locul de întîlnire al 
fraţilor R. C. 39 : 

Uneori am observat Case Olimpice nu departe de un rîu şi am cunoscut un oraş 
despre care credem că se numeşte S. Spiritus — vreau să spun Helicon, sau 


38 Silentium post clamores, pp. 11 şi unn.: cf. Waite, Brorherhood ofthe Rosy Cross , 
p. 321. 

39 Themis aurea, hoc est de legibus Fraternitatis R. C., Frankfurt, 1618, p. 143, cf. Waite, 
ibid., p. 328. 

Pamas, unde Pegas a făcut să ţîşnească un izvor cu ape bogate, în care Diana 
se spăla, căruia Venus îi era slujitoare şi Saturn portar. Ceea ce spun eu aici 
va informa îndeajuns pe cititorul inteligent, dar pe cel ignorant îl va deruta şi 
mai mult. 

Pamas, Pegas sînt, fireşte, aluzii clasice solide, dar încă foarte vagi, iar 
un oraş numit Sanctus Spiritus, lîngă un rîu, poate fi orice. Pe de altă parte, 
Heidelberg se află lîngă un rîu, biserica lui avea hramul Sfântului Spirit, în 
grădinile lui se găsea un minunat izvor al Pamasului. Cînd îl citeşti pe Maier 
după un studiu atent al mediului de la Heidelberg şi al Cununiei Chimice 
a lui Andreae, ai impresia că Maier, ca şi Andreae, face aluzie la Heidel¬ 
berg, că unele dintre gravurile sale emblematice ar putea reflecta construcţii 
simbolice care puteau fi văzute în Grădina Palatină. De comparat, spre exem¬ 
plu, peştera pe care De Caus a construit-o la Heidelberg, conţinînd un izvor 
împodobit cu coral (fig. 25 a), cu încîntătoarea emblemă a lui Maier reprezen- 
tînd un om care culege coral (fig. 25 b). Comentariul la emblemă ne lămu¬ 
reşte că prin coral trebuie să înţelegem Piatra Filozofală. 

Un punct important în Themis aurea , şi anume unul care tinde să con¬ 
firme unele argumente avansate mai devreme în această carte, este faptul 
că vorbeşte despre Fraternitatea R. C. ca despre un ordin cavaleresc, com- 
parînd emblema ei ,,R. C.“ cu însemnele altor ordine, crucea dublă a Cava¬ 
lerilor de Malta, Lîna Ordinului Lînii de Aur sau Jartiera Ordinului Jartierei. 
Pasajul trebuie comparat cu aluziile la ordinele cavalereşti din Cununia Chi¬ 
mică. Maier adaugă apoi, după ce compară Ordinul R. C. cu alte ordine, 
că problema nu constă nici în crucea dublă, nici în Lîna de Aur, nici în 
Jartieră, ci în literele R. C. Pentru ele Maier dă o interpretare sui generis, 
şi anume că R. înseamnă „Pegasus“, iar C. „Julius" (fără să explice de ce), 
adăugînd: „Nu este oare aceasta gheara unui leu trandafiriu?" 40 Sînt 
bucuroasă să abandonez subiectul în forma acestei întrebări! 

în Verum inventum [Descoperire adevărată], publicată la Frankfurt de 
Luca Jennis în 1619 şi dedicată landgrafului de Hessen, Maier pare a fi într-o 
dispoziţie patriotică, discută istoria Imperiului în relaţiile sale cu Germa¬ 
nia, exaltă bogăţiile învăţăturii germane, de pildă marele număr de manu¬ 
scrise depozitate în biblioteci ca aceea din Heidelberg, îl laudă pe Martin 
Luther şi rezistenţa sa în faţa tiranului roman, doreşte o întoarcere la Biseri¬ 
ca primitivă şi îl aşază foarte sus pe Paracelsus, „care este urmat de mai 
multe mii de medici din toate ţările". 41 

Pînă la urmă ajungem în 1620. în anul acesta, Luca Jennis a publicat 
la Frankfurt Septimana philosophica [Săptămîna filozofică] a lui Maier, care 


40 Themis aurea, p. 159. 

41 Venim inventum, dedicaţie. 

descrie o conversaţie între Solomon, Regina din Saba, şi Hiram, regele Tiru¬ 
lui, şi conţine conferinţe mistice pe diferite teme, inclusiv una despre Tran¬ 
dafir. 42 

Ciudatele publicaţii ale lui Michael Maier se conformează unui grafic 
temporal distinct. Ele încep în 1614, anul de după căsătoria lui Frederic cu 
Elisabeta şi se încheie în 1620 (deşi îi mai apare una în 1621), anul scurtei 
domnii a lui Frederic şi a Elisabetei în Boemia. Ele sînt peste tot marcate 
de misticismul hermetic, exprimat în termenii hermetici sau „egipteni" ai 
interpretării legendelor şi miturilor, combinaţi cu un uz foarte personal al 
simbolismului alchimic. Atalanta fugiens este cel mai nobil produs al aces¬ 
tei concepţii, sugerînd un fundal foarte instruit şi foarte sofisticat în care 
alchimia este folosită ca simbol al unei mişcări religioase şi intelectuale de 
un interes şi de o importanţă deosebite. 

Astăzi pare evident că graficul temporal urmat de mişcarea religioasă 
şi intelectuală pe care o reprezintă Maier coincide cu cel al mişcării Frede- 
ric-Elisabeta, evoluînd de la căsătorie pînă la anul fatal din Boemia, iar 
Maier, în hermetismul lui simbolic, exprimă laturile religioase şi intelec¬ 
tuale ale acestei mişcări. Contactul lui cu Anhalt, certificat printr-o dedi¬ 
caţie, sugerează pînă la evidenţă faptul că Maier lucra mînă în mînă cu Anhalt 
la formarea unor legături între Anglia, Germania şi Boemia, pregătind astfel 
instalarea lui Frederic şi a Elisabetei ca rege şi regină ai Boemiei. 

Maier este motivat de un foarte puternic impuls religios hermetic, la 
fel de puternic, în felul său, ca acela care l-a însufleţit pe Giordano Bruno 
în ultima parte a secolului al XVI-lea, dar combinat la Maier cu pietate lutera¬ 
nă — felul de combinaţie la care poţi să te aştepţi dacă influenţa lui Bruno 
a prins rădăcini în cercurile luterane din Germania. 

Forţa acestui impuls nu s-a stins în Maier nici după dezastrele din 1620. 
Ultima lui scriere pare să fi fost Cantilenae intellectuales de Phoenice redi- 
vivo [Cantilene intelectuale despre reînvierea păsării Phoenix ] 43 , însoţită 
de o dedicaţie către Frederic, prinţ de Norvegia, datată la Rostock în 23 
august 1622. In acest cîntec de lebădă al său, sau mai bine-zis de phoenix, 
Maier profetizează renaşterea păsării Phoenix, pasărea hermetică şi egip¬ 
teană a cărei supremaţie asupra tuturor celorlalte păsări fusese celebrată 
într-unul dintre mai vechile sale „jocuri". In dedicarea cîntului feniceu către 
prinţul norvegian Maier vorbeşte despre viaţa sa ca despre una cheltuită, 
în mod destul de ciudat, nu în alcătuirea unor cărţi complexe de simbolism 
hermetic, pe care nu le menţionează, ci în studiul matematicilor. 


42 Septimana phi/osophica, pp. 118-121. Aceste remarce par să fie în chip deliberat 
reticente. 

43 Vezi Craven, Michael Maier , p. 146. 

Un tînăr alchimist boemian, refugiat din ororile care se petreceau în ţara 
lui după 1620, era plin de veneraţie pentru memoria lui Michael Maier şi 
a menţinut-o vie republicîndu-i operele, folosind, pentru gravuri, aceleaşi 
plăci care serviseră pentru publicaţiile originale. Tînărul boemian era Daniel 
Stolck, sau Stolcius, un medic care promovase la Universitatea din Praga 
şi care, în 1620, a ajuns la Marburg, unde s-a înmatriculat, apoi s-a dus la 
Frankfurt, unde I-a vizitat pe Luca Jennis. Jennis i-a arătat plăcile cîtorva 
scrieri alchimice recent publicate, mai ales pe cele ale lui Maier, iar Stol¬ 
cius a fost de acord să editeze o nouă publicare a lor, în serie completă. 44 
Această serie a apărut sub titlul Viridarium chemicum [Grădina chimică ], 
publicată de Luca Jennis la Frankfurt în 1624 43 , cu o prefaţă de Stolcius 
datată la Oxford în 1623. Anglia era limanul la care ajunsese acum boemi- 
anul refugiat, de altfel ca mulţi compatrioţi ai săi în anii care au urmat In 
prefaţă, Stolcius vorbeşte despre nefericirea Iui, pe care a încercat s-o aline 
locuind în închipuire în „grădina plină de plăceri a Chimiei 11 , şi doreşte să 
ofere această mîngîiere şi celorlalţi boemieni ajunşi în năpastă. In chip vădit 
el speră că „grădina plină de plăceri 11 o să circule în Boemia oprimată. In 
călătoriile sale în străinătate, spune el, este adînc mîhnit văzînd dezastrele 
ţării sale şi faptul că nu poate călători unde ar vrea din cauza tumultului 
stîmit de război. Singurul refugiu este grădina plină de plăceri a chimiei. 46 

Prin urmare, iubite cetitor, foloseşte-te cu plăcere de aceste [embleme] aşa cum 
ţi se va părea ţie mai bine şi fă o preumblare plăcută prin grădina mea. Mulţu¬ 
meşte domnului Michael Maier, cel mai vestit Doctor în Fizică şi în Medi¬ 
cină, pentru o parte din ilustraţii; şi pentru rest maestrului John Mylius, acest 
neostenit chimist. 

Cele mai multe dintre emblemele lui Maier sînt republicate aici, după 
plăcile originale pe care Jennis le păstrase, împreună cu multe dintre em¬ 
blemele lui Mylius, publicate întîi în 1622. Mylius era un discipol al lui 
Maier şi în chip evident avea simpatii puternice pentru „cauză 11 , pentru că, 
într-o prefaţă din 1622, vorbeşte despre anul 1620 ca despre „anul acela 
fatal de-al cărui plîns se prăbuşeşte cerul 11 . 47 

Stolcius reprezintă o legătură între mişcarea emblemelor alchimice din 
preajma lui Maier şi latura boemiană a mişcării care s-a sfîrşit atît de de- 


44 Vezi John Read, Prelude to Chemistry, pp. 254-277. Read analizează utilizarea de 
către Stolcius a plăcilor folosite la imprimarea operelor lui Maier şi Mylius. 

45 O ediţie germană a fost publicată de Jennis, totîn 1624; această ediţie este accesi¬ 
bilă într-o retipărire: vezi Stoltzius von Stoltzenberg, Chymisches Lustgărtlein, ed. F. Wein- 
handl, Darmstadt, 1964. 

46 Citat de Read, Prelude , p. 257. 

47 Johann Daniel Mylius, Philosophia Refomxata, Frankfurt (Luca Jennis), 1622, Prefaţă, 
citată la Read, p. 260. 

zastruos în 1620. Refugiatul se grăbeşte să ajungă la Luca Jennis, ca la un 
simpatizant, şi, cu reverenţă şi cu tristeţe, pregăteşte o republicare a em¬ 
blemelor lui Maier. Viridium chemicum începe cu o serie de embleme ilus- 
trînd unirea lui sponsus cu sponsa, ca imagine a fuziunii elementare în 
procesele alchimice. în prima dintre aceste „cununii alchimice" (fig. 26 a), 
care este prima imagine a cărţii 48 , alchimicii sponsus şi sponsa au o curioasă 
asemănare cu Frederic şi cu Elisabeta, aşa cum apar în tipăritura Patru Lei, 
publicată la Praga în vremea încoronării lor. 

Studierea lui Fludd şi a lui Maier a încercat să arate că amîndoi aceşti 
filozofi „rozicrucieni" aparţineau orbitei mişcării fredericiene din Palati¬ 
nat. Amîndoi au fost publicaţi de editorul Palatinatului, De Bry, deşi scrie¬ 
rile lui Maier erau tipărite şi de firma aliată a lui Jennis. Importanţa 
tipografilor şi a editorilor în cadrul mişcării este lucru dovedit. Şi am văzut 
că filozofiile hermetice din Anglia, reprezentate de Fludd, sînt propagate 
în aria Palatinatului, împreună cu mişcarea alchimică simbolistă propagată 
de Maier, probabil ca parte a unei misiuni destinate să promoveze legături 
cu Boemia, şi în special cu Praga, principalul centru european al alchimiei. 
A existat, pare-se, pe atunci în Palatinat un efort de încurajare a unor linii 
de gîndire prin mijlocirea cărora alianţa engleză putea fi integrată în expan¬ 
siunea către Boemia. Este limpede că aventura boemiană a Electorului palatin 
nu era, aşa cum s-a crezut, o preocupare de politică superficială sau de 
ambiţie nesăbuită. înlăuntrul mişcării existau curente cu o orientare extrem 
de serioasă. 

Se forma în Palatinat o cultură care venea direct din Renaştere, dar cu 
adaosul unor curente mai noi, o cultură care poate fi definită prin adjec¬ 
tivul „rozicruciană". Principele în jurul căruia aceste curente de adîncime 
îşi găsiseră centrul era Frederic, Electorul palatin, iar exponenţii lor sperau 
că efortul în direcţia cîştigării Boemiei va da o expresie politic o-religioasă 
scopurilor lor. Aşa cum am început să văd lucrurile, toate curentele miste¬ 
rioase ale anilor de mai înainte în jurul unor figuri ca Philip Sidney, John 
Dee, Giordano Bruno, convergeau în propaganda lui Anhalt pentru Frede¬ 
ric. Mişcarea fredericiană nu era cauza acestor curente de adîncime şi este 
departe de a fi singura lor expresie. Dar a fost vorba de o încercare de a da 
acestor curente politico-religioase o expresie mundană, de a realiza idealul 
reformei hennetice centrîndu-1 pe un principe real. Mişcarea încerca să 
unească multe rîuri ascunse într-un singur fluviu; filozofia lui Dee şi spiri¬ 
tul mistic, cavaleresc din Anglia urmau să fuzioneze cu curentele mistice 
germane. Noii alchimii îi revenea rolul de a unifica diferenţele religioase 
şi a găsi un simbol în „cununia chimică", cu subînţelesurile ei aluzive la 


48 A fost publicată întîi de Maier în Tripus Aureus, Frankfurt (Luca Jennis), 1618, p. 27. 

„căsătoria Tamisei cu Rinul". Ştim că această mişcare avea să sfirşească 
dezastruos, avea să se prăbuşească în abisul Războiului de treizeci de ani. 
Dar între timp crease o cultură, un stat „rozicrucian" a cărui curte se afla 
Ia Heidelberg, a cărui literatură filozofică se publica în statul palatin, avînd 
şi manifestări artistice în mişcarea emblemelor alchimice din preajma Iui 
Maier şi în creaţiile lui Salomon de Caus. 



7 

Vîlva rozicruciană în Germania 


„Furoarea rozicruciană" care s-a stîmit în replică la incitantele vestiri 
din manifeste a devenit curînd de o confuzie inextricabilă datorită marelui 
număr de adepţi care au încercat să se asocieze mişcării fără o cunoaştere 
lăuntrică a naturii ei reale, fiind, pur şi simplu, atraşi de posibilitatea aţâţă¬ 
toare de a intra în legătură cu nişte personaje misterioase, posesoare ale unei 
cunoaşteri şi ale unor puteri superioare, sau mînioşi şi speriaţi de răspîndi- 
rea închipuită de ei a unor magicieni sau agitatori primejdioşi. Maier consi¬ 
dera manifestele un apel adresat tuturor „chymiştilor" din Germania 1 ; poate 
înţelegea prin asta un apel către toţi misticii paracelsieni sau către toţi cei 
ce se aflau în căutarea unei iluminări. Cei responsabili de manifestele origi¬ 
nare s-ar putea să fi fost surprinşi şi alarmaţi de efectul cuvintelor lor, de 
reacţia vehementă care a izbucnit în urma apelului presupuşilor Fraţi R. C. 
la sprijinirea mişcării lor. 

Reacţia a avut loc mai ales în replică la Fama şi la Confessio, ai căror 
autori, deşi aparţinînd în chip evident şcolii de mitologie rozicruciană propa¬ 
gată de Andreae în Cununia chimică, puteau să fie alţii decît Andreae însuşi. 
Nu avansez nici o teorie privitoare la identitatea scriitorilor care vor fi colabo¬ 
rat cu Andreae la propaganda rozicruciană. S-au făcut în privinţa aceasta 
numeroase propuneri, unele cu totul aberante, altele în schimb care trebuie 
luate în consideraţie. Printre cele din urmă se află Joachim Jungius, cunos¬ 
cutul matematician admirat de Leibniz. Candidatura lui Jungius ca autor al 
manifestelor rozicruciene a fost sugerată în 1698 de către un scriitor care 
susţinea că a primit această informaţie de la un membru în exil al Curţii de 
la Heidelberg. 2 Această sursă ar putea să confirme candidatura lui Jungius. 
Faptul că acum ştim că mitul Rosencreutz era un fel de „parabolă magică", 


1 Maier, Jocus severus, epistola dedicatorie. 

2 J. A. Fabricius a susţinut că Joachim Jungius este autorul Famei şi că a aflat acest 
lucru de la un „secretar din Heidelberg", vezi Acta eruditorum, 1698, p. 172; cf. Amold, 
Histoire des Rose-Croix, p. 85. Partington ( History of Chemistry , II, p. 415) citează referin¬ 
ţa din Acta eruditorum, dar nu crede în adevărul afirmaţiei de acolo, că Jungius ar fi scris 
Fama, deşi acesta aparţinea cercului lui Andreae. 

una care, ca şi în cazul lui Monas hieroglyphica a lui John Dee, poate include 
contribuţii ştiinţifice foarte serioase, îndeosebi de natură matematică, ridică 
posibilitatea ca figuri atît de importante ca Jungius să se fi putut număra 
printre autorii manifestelor. Totuşi, nici o afirmaţie hotărîtă nu poate fi făcută 
în legătură cu originea manifestelor pînă cînd nu se va cerceta mai temeinic 
fondul istoric al problemei. Distrugerea de cărţi şi documente la Heidel- 
berg cînd oraşul a căzut în mîinile duşmanilor poate să însemne că mare 
parte a documentaţiei este iremediabil pierdută. Este posibil ca Janus Gruter, 
bibliotecar la Bibliotheca Palatina şi centrul unei bogate corespondenţe inter¬ 
naţionale, să fie personajul de la care putem aştepta unele desluşiri. 

Durata furorii rozicruciene, a potopului de literatură stîmit de manifeste, 
este compatibilă cu argumentul că manifestele erau în strînsă legătură cu 
mişcarea din preajma Electorului palatin, pentru că această furoare se între¬ 
rupe mai degrabă subit după 1620, adică într-un moment care coincide cu 
prăbuşirea tentativei boemiene, cu invadarea Palatinatului şi cu dispariţia 
Curţii de la Heidelberg. 

Lucrul de care este nevoie în cea mai mare măsură pentru elucidarea 
încîlcitului labirint al literaturii născute din furoarea rozicruciană este cură¬ 
ţarea terenului prin dibăcia specialistului în bibliografie, o determinare precisă 
a datelor şi a locurilor de publicare, emblemele tipografilor, hîrtia şi tot restul, 
operă prin care se poate accede la o perspectivă mai riguroasă asupra mişcării 
şi prin care ar putea fi clarificate numeroase probleme de anonimitate şi de 
folosire de către autor a pseudonimelor. 3 întregul teren este de fapt sol virgin, 
pînă acum neexploatat de o serioasă cercetare modernă, deoarece a fost 
considerat nevrednic de un asemenea studiu. în capitolul de faţă nu am 
intenţia să sap în adîncime terenul, ci doar să dau o scurtă impresie despre 
literatura acelei furori (lăsînd la o parte scrierile lui Fludd şi ale lui Maier, 
pe care am încercat să le trec în revistă în capitolul precedent). 

Există o sumedenie de suflete simple, cel mai adesea referindu-se la 
ele însele doar prin iniţiale, care tipăresc apeluri către Fraţii R. C., unde îşi 
exprimă admiraţia şi cer să fie admişi şi ei în mişcare. Alţii publică lucrări 


3 în prezent, singura lucrare care îşi propune să fie o Bibliografie rozicruciană este 
F. Leigh Gardner, A Catalogue Raisonne of works ori the Occult Sciences. Roşicrucian Books, 
tipărită pe cheltuiala autorului, 1923. Este o lucrare cu totul nesatisfăcătoare, deşi poate fi 
utilizată ca o introducere în materie. Unele informaţii pot fi găsite parcurgînd J. Ferguson, 
Bibliotheca Chemica, Glasgow, 1906. 

Cele mai bune informaţii despre ceea ce am numit „furoarea rozicruciană" sînt de găsit 
în următoarele cărţi: A. E. Waite, The Real History of the Rosicrucians, Londra, 1887, pp. 246 
şi urm.; A. E. Waite, The Brotherhood of the Rosy Cross, Londra, 1923, pp. 213 şi urm.; 
Paul Amold, Histoire des Rose-Croix, Paris, 1955, pp. 137 şi urm.; Will-Erich Peuckert, 
Die Rosenkreuzer, Jena, 1928, pp. 116 şi urm. Cartea lui Peuckert este valoroasă mai ales 
pentru zona germană. 

mai lungi, dedicate Fraţilor R. C. în speranţa de a le cîştiga atenţia. îi avem 
apoi pe antagonişti, pe contestatari, care atacă impietatea, practicile magice 
sau caracterul subversiv al Fraţilor R. C. Pe unul dintre aceşti critici l-am 
luat deja în consideraţie: este Libavius. Sub pseudonimele „Menapius" şi 
„Irenaeus Agnostus" 4 se ascund critici la fel de severi. 

Cele mai interesante publicaţii sînt cele care provin de la oameni care 
par bine informaţi cu privire la mişcare, sau poate chiar au fost implicaţi 
în ea din interior. Sînt oameni misterioşi, care se folosesc de pseudonime, 
în cele ce urmează îmi voi concentra atenţia asupra acestui tip de publi¬ 
caţii rozicruciene. Selectîndu-le pe cele care mi se par mai importante, cu 
intenţia, dacă este posibil, de a afla mai mult despre mişcare dinăuntru, şi 
lăsînd deoparte potopul de publicaţii scrise de oameni cu totul din afara 
mişcării, care în chipul cel mai evident nu ştiau nimic mai mult decît ceea 
ce au citit în manifeste. 

Theophilus Schweighardt 5 a tipărit în 1618, fără numele locului de publi¬ 
care sau al editorului, o lucrare cu următorul titlu: Speculum sophicum 
Rhodo-Stauroticum, Das ist: W eitlaujfige Entdeckung des Colegii und 
axiomatum von sondern erleuchten Fraternitet Christi-Rosen Creuz [Oglindă 
înţeleaptă rozicruciană, adică Dezvăluire completă a Colegiului şi a învăţă¬ 
turilor de diferiţi (membri ?) luminaţi ai Fraternităţii Christi-Rosen Creutz], 
Este un exemplu tipic de titlu rozicmcian, cu amestecul său de latină şi de 
germană. în scrierea aceasta Theophilus Schweighardt, care poate fi un 
anume Daniel Mogling sau poate fi aceeaşi persoană cu „Florentinus de 
Valentia", care poate fi însuşi Andreae, se arată entuziast cu privire la 
„Pansophia“ (Atotştiinţa) Fraternităţii şi la întreita ei activitate, pe care o 
clasifică ca (1) divin magică, (2) fizică sau „chymică" şi (3) „Tertriune", 
adică religioasă şi catolică. Membrii ei cred în „divinul Ilie“ (o aluzie la 
profeţia lui Paracelsus despre venirea Sfântului Ilie). Au colegii cu biblioteci 
bine înzestrate şi citesc cu un entuziasm deosebit operele lui Thomas ă 
Kempis, găsind în ele, în spiritul pietăţii mistice creştine, adevăratele„magna- 
lia“, explicaţia finală a misterului macro-şi microcosmic. 6 

Lucrarea aceasta este cu totul tipică pentru asemenea publicaţii, cu filo¬ 
zofia ei „Pansophică" despre macrocosmos şi microcosmos, infuzată cu 
Magie, Cabală şi Alchimie, cu sugestia ei de serioasă urmărire a învăţă¬ 
turii şi a activităţii ştiinţifice, cu latura ei profetică, cu puternica ei inspi¬ 
raţie pietistă. 


4 La început, persoana care semna astfel colabora cu mişcarea, apoi însă a început s-o 
atace; vezi Amold, pp. 114—115. „Menopius" i-a parodiat pe Fraţii R. C. în 1619; Waite 
{Real History, p. 258) crede că este aceeaşi persoană cu „Irenaeus Agnostus“. 

5 Waite, Brotherhood ofthe Rosy Cross, p. 259. Arnold, p. 113. 

6 Schweighardt, Speculum, p. 12. 

Fig. 23. Călcîndpe urmele naturii, emblemă din Atalanta fugiens. 


în aceeaşi legătură cu exemplarul de la British Museum al lui Speculum 
se află o foarte interesantă colecţie de tipărituri şi de desene. Una dintre aces¬ 
tea se referă îndeaproape la rozicruciana Fama. Cunosc şi un alt exemplar 
al acestei tipărituri 7 , care se pare că a circulat independent de Speculum. 

Tipăritura aceasta (frontispiciul) înfăţişează o clădire mai specială, 
deasupra căreia se află o inscripţie conţinînd cuvintele Collegium Frater- 
nitatis şi Fama , şi este datată 1618. Pe clădire, de amîndouă părţile uşii, 
sînt reprezentaţi cîte un trandafir şi cîte o cruce. Putem prin urmare presupune 
că privim o imagine a Invizibilului Colegiu al Fraţilor R. C. Pe margini este 
sugerată o altă emblemă rozicruciană importantă, numele lui Iehova, cu 
referire la cuvintele care pecetluiesc încheierea Famei, „Sub umbra aripi- 


7 British Museum, Prinţ Room, Foreign History, 1618, numărul 1871. 12. 9. 4766. Ben 
Jonson, care descrie această tipăritură (vezi mai jos, pp. 164-165), a văzut cu siguranţă în 
ea un exemplar din Speculum a lui Schweighardt. 

lor tale, Iehova". Pe cer, la stînga şi la dreapta numelui central şi a aripi¬ 
lor, vedem Şarpele şi Lebăda, purtînd stele şi făcînd aluzie la „stelele noi“ 
din zodia Şerparului şi a Lebedei menţionate în Confessio s ca semne prevesti¬ 
toare ale unei noi dărnicii divine. 

O mînă ieşind dintr-un nor în jurul Numelui ţine clădirea, ca de un fir, 
şi clădirea însăşi are aripi şi este pe roţi. Să însemne oare aceasta că înari¬ 
patul, mobilul Colegiu al Fraternităţii rozicruciene nu se află Nicăieri, ca 
Utopia, nevăzut pentru că nu există în sensul literal al cuvîntului ? Colegiul 
Crucii şi al Trandafirului este apărat pe creneluri de trei figuri pe care este 
gravat Numele şi ţin ca pe nişte săbii ceea ce par săfie nişte pene. Sînt oare 
prezenţe angelice care apără acest lăcaş sub Umbra Aripilor? 

Dintr-o parte a clădirii iese o trîmbiţă şi iniţialele „C. R. F.“, probabil 
„Christian Rosencreutz Frater“, anunţate de cîntul de trîmbiţă al manifestelor. 
Pe de altă parte, se proiectează o mînă care ţine o sabie cu inscripţia „ Jul. 
de Campi“, aluzie la personajul numit „Julianus de Campis" care apare în 
Speculum şi a cărui apărare a Fraternităţii R. C. fusese tipărită împreună 
cu ediţia din 1616 (Cassel) a manifestelor. 8 9 Poate de aceea înalţă o sabie 
defensivă în tipăritură. Lîngă mîna aceasta care se proiectează în imagine, 
cuvintele „Jesus nobis omnia“ [Isus este totul pentru noi] sînt scrise pe 
clădire, un motto care apare şi în Fama şi care exprimă ideea deja formu¬ 
lată în Speculum, aceea că adevărata apropiere de misterul macro-micro- 
cosmic se află în imitarea lui Isus aşa cum o definise Thomas ă Kempis. 
Alte mici perechi de aripi poartă inscripţii, una este „T. S.“, poate Theophilus 
Schweighardt, presupusul autor al lui Speculum. 

O figură care stă în genunchi pe pămînt, în partea dreaptă, înalţă cu toată 
gravitatea rugăciuni către Nume. Prin ferestrele Colegiului Fraternităţii Crucii 
şi a Trandafirului, ocrotit de îngeri, se văd figuri de oameni care se arată 
cufundaţi în studii. Un om lucrează ceva la una dintre ferestre, la cealaltă 
par să se vadă instrumente ştiinţifice de o natură nedefinită. Atitudinea figurii 
îngenuncheate pare a exprima o dedicare către studiile ştiinţifice, angelice 
şi divine în stilul lui John Dee. 

II las pe cititor să dezlege mai departe misterele acestei tipărituri care, 
nu încape îndoială, ne înfăţişează în formă emblematică mesajul rozicru- 
cienei Fama. Ne aflăm cu acest prilej în preajma centrului acestei „glume" 
sau al acestui ludibrium ce a luat fiinţă în minţile straniilor personaje care 
au dat formă manifestelor rozicruciene. 

„Joseph Stellatus" a scris doar în latină, fără amestec de germană, lu¬ 
crarea sa intitulată Pegasul Firmamentului sau o scurtă introducere în înţelep- 

8 Vezi în Anexă la p. 276 şi mai sus, la p. 63. 

9 Vezi mai jos în Anexă la p. 257. 

ciunea celor vechi, care odinioară era numită Magie de către egipteni şi 
perşi, dar astăzi este pe bună dreptate numită de Venerabila Fraternitate 
Rozicruciană Pansophia. 10 A fost publicată în 1618, fără numele locului de 
publicare şi al editorului şi cu o autorizaţie de la „Apollo". Autorul cunoaşte 
Fama şi Confessio, citează din ele şi ştie de asemeni de Cununia Chimică. 
Este un luteran înfocat, însă saturat de „înţelepciunea celor vechi", de 
hermetism şi de cabală (îl citează pe Reuchlin). Declară că a citi Cartea 
Naturii este o faptă plină de pietate. Printre cei dintîi interpreţi ai naturii îl 
aşază pe Hermes Trismegistul, pe care îl plasează în timp ca fiind contem¬ 
poran cu Moise; un alt extrem de important interpret al naturii este Para- 
celsus. Cunoaşte cîteva dintre operele lui Maier şi citează din ele. Iar în 
ceea ce spune misterul „amînduror lumilor, şi cea mare şi cea mică, 
comparate între ele", el face o aluzie evidentă la opera lui Fludd. 

„Stellatus" dă una dintre cele mai clare definiţii ale mişcării rozicru- 
ciene, ca fiind inspirată din „Teologia Antică", ce încurajează cercetarea 
Naturii. Este un ferm antiaristotelician şi favorizează interpretarea animistică 
a naturii. Probabil face şi aluzii personale, dar acestea sînt extrem de obscure. 
La un moment dat pare să-l aibă în minte pe landgraful de Hessen, şi înclin 
să cred că „Pegasus" ar putea fi unul dintre epitetele Electorului palatin. 

Printre alţi sprijinitori misterioşi ai Fraţilor R. C. este şi „Julianus de 
Campis", deja menţionat, şi Julius Sperber, acesta din urmă autor al cărţii 
Echo der von Gott Hocherleuchten Fraternitet des loblichen Ordens R. C. 
[Ecou al de către Dumnezeu prealuminatei Fraternităţi a onorabilului Ordin 
R. C.], publicată la Dantzig în 1615. Julius Sperber era numele adevărat al 
unei persoane reale 11 , despre care se spune că a deţinut o poziţie oficială 
la Anhalt-Dessau, ceea ce ne-ar putea face să credem că era în legătură cu 
Christian de Anhalt. In Echo, Sperber pare a scrie cu oarecare autoritate 
despre Fraţii R. C., şi se dovedeşte adînc influenţat de Magie şi Cabală, de 
operele lui Comelius Agrippa şi Johannes Reuchlin; de asemenea cunoaşte 
Harmonia Mundi a lui Francesco Giorgi şi scrierile Iui „Marsilius Ficinus 
Theologus". Este interesat de concepţia lui Copemic şi recomandă cu energie, 
ca pe un act de pietate, citirea hieroglifelor şi a caracterelor din Cartea Naturii. 
Sperber pare a fi un exemplar tipic al orientării către investigarea naturii, 
încurajată de curentul rozicrucian. 


10 Joseph Stellatus, Pegasus Firmamenti sive Introductio brevis in veterum sapientiam, 
quae olin ab Aegyptiis & Persis Magia, hodie vero a Venerabili Fraternitate Roseae Cruciş 
Pansophia recte vocatur, 1618. 

11 BibliothecaChemica , II, pp. 391-392; cf. Waite, RealHistory, p. 253; Amold, p. 133. 

12 Iudicia Clarissimorum aliquot ac doctissimorum virorum... de Stătu et Religione 
Fraternitatis celebratissimae de Roşea Cruce, Frankfurt (J. Bringeren), 1616. 

Fig. 24. b) Oul filozofului. Embleme din Atalanta fugiens. 

Judecata cîtorva învăţaţi vestiţi cu privire la poziţia şi religia Celebrei 
Fraternităţi rozicruciene 12 , publicată la Frankfurt în 1616, este, aşa cum 
sugerează şi titlul ei, o culegere de păreri ale mai multor persoane. Primul 
eseu este un elogiu al motto-ului ,Jesus mihi omnia“ al Ordinului rozicru- 
cian şi este scris de „Christianus Philadelphus", un iubitor al Pansophiei 
care subliniază caracterul profund creştin al ordinului. O altă contribuţie îi 
zoreşte pe toţi oamenii pioşi din Europa să se lepede de filozofia „Pseudo- 
Etică“ (adică aristotelică) şi să se îndrepte către „Divina Theosophie Macro- 
Microcosmică“. 

Printre cele mai interesante din toate aceste opuscule este Roşa Flo- 
rescens [Trandafirul în floare] 13 , publicată în 1617 şi 1618 fără numele 
oraşului şi al editorului, şi dîndu-1 drept autor pe „Florentinus de Valen- 
tia“. Este o replică la criticile aduse Fraternităţii R. C. de către „Menapius". 
Cel care a scris Roşa Florescens dovedeşte probabil cea mai vastă cunoaştere 
şi lecturile cele mai bogate din întregul grup. Este interesat de arhitectură, 
mecanică (Arhimede), aritmetică, algebră, armonie muzicală, geometrie, 
navigaţie, arte (Diirer). Consideră că ştiinţele sînt imperfecte şi cere per¬ 
fecţionarea lor. Cea mai nedesăvîrşită este astronomia: astrologia este nesigu¬ 
ră. Fizicii nu-i lipseşte experimentul ? „Etica" nu reclamă ea o reexaminare ? 
Ce este medicina decît conjectură? 14 

Pasajele acestea au o rezonanţă aproape baconiană, şi o influenţă a Pro¬ 
gresului ştiinţei asupra grupului poate într-adevăr să fi existat, venind din 
Anglia împreună cu alte înrîuriri engleze, cu prilejul căsătoriei Electorului 
palatin. Totuşi principalul interes al celui care a scris Roşa Florescens, impul¬ 
sul către investigarea naturii, are un motiv profund religios. Contemplînd 
cartea naturii îl contemplăm pe Dumnezeu însuşi. Spiritul lui Dumnezeu 
este centrul naturii; el este temelia naturii şi a cunoaşterii tuturor lucrurilor. 
Cititorul este conjurat să studieze împreună cu Fraţii R. C. Cartea Naturii, 
Cartea Lumii, şi să se întoarcă la Paradisul pe care Adam l-a pierdut. (Şi 
Bacon spera să-i redea omului cunoaşterea pe care Adam o avea înainte de 
Cădere.) Autorul îl asigură pe criticul „Menapius" că Fraţii R. C. îl iubesc 
pe Dumnezeu şi pe aproapele lor; ei urmăresc cunoaşterea Naturii întru slava 
Iui Cristos şi nu au nimic de a face cu Diavolul şi cu faptele sale. Scriitorul 
opusculului crede neclintit în Tatăl, în Fiul şi în Sfîntul Duh şi doreşte cu 
ardoare să sălăşluiască „sub aripile lui Iehova". 


13 Florentinus de Valentia, Roşa Florescens contra F. G. Menapius, 1617, 1618. Vezi 
Bibliotheca Chemica, I, pp. 281-282. 

14 Roşa Florescens, passim. 

S-a sugerat că această scriere pasionată poate fi chiar opera lui Valentin 
Andreae. 15 Este fără îndoială un text remarcabil şi vrednic de autorul Cu¬ 
nuniei Chimice. 

Criticile adresate Fraţilor R. C. de „Menapius“, „Irenaeus Agnostus“, 
Libavius şi alţii se întemeiază în principal pe următoarele puncte. Există 
suspiciunea că activităţile lor ar putea fi subversive faţă de stat; în ce priveşte 
această acuzaţie, Libavius este cel mai direct. Apoi mai există acuzaţia 
frecventă de practici magice. 16 In sfîrşit — şi acesta este unul dintre punctele 
cele mai importante — duşmanii Fraţilor R. C. se plîng că poziţia lor reli¬ 
gioasă nu este clară. Unii îi numesc luterani, alţii calvinişti, alţii socinieni 17 
sau deişti. Există unii care îi suspectează că ar fi chiar iezuiţi. 18 

Faptul acesta este grăitor pentru ceea ce pare să fi fost unul dintre cele 
mai importante aspecte ale mişcării rozicruciene, acela de a putea include 
diferite definiţii religioase. Aşa cum am văzut, Fludd susţinea că opera sa 
poate fi preţuită de persoane sincer religioase de indiferent ce confesiune. 
Fludd era un fidel anglican, prieten al unor episcopi anglicani; tot angli¬ 
cană era şi Elisabeta Stuart, soţia Electorului palatin. Electorul era un credin¬ 
cios calvinist, ca şi principalul său sfetnic, Christian de Anhalt. Maier era 
un fidel luteran, asemeni lui Andreae şi multor altor autori rozicrucieni. 
Numitorul comun care îi reuneşte pe toţi este filozofia muzicală macro- 
microcosmică, alchimia mistică, ai cărei exponenţi principali au fost Fludd 
şi Maier, deşi scrierile mai puţin importante pe care le-am examinat în capi¬ 
tolul de faţă reflectă o concepţie similară. 

Prin răspîndirea unei filozofii, sau teozofii sau Pansophii pe care sperau 
s-o accepte toate confesiunile religioase, membrii acestei mişcări sperau pro¬ 
babil să stabilească o bază non-sectară printr-un fel de francmasonerie — 
folosesc aici acest termen doar în sensul său foarte general şi fără să implic 
în mod necesar o societate secretă — care ar permite unor persoane cu vederi 


15 Această sugestie a fost făcută de Gottfried Amold, Unpartheyische Kirchen-und Ketzer- 
Historien , 1699, p. 624. Cf. Bibliotheca Chemica, loc. cit. 

16 Apărătorii susţin, dimpotrivă, că magia Fraţilor R. C. este bună şi de obîrşie divină. 

17 Cît priveşte sugestia de influenţă sociniană, vezi Henricus Neuhusius, Pia et utilis- 
sima admonitio de Fi atribus Rosae Cruciş, Danzig, 1618. Neuhusius susţine că rozicrucienii 
sînt socinieni. Deşi putem crede că Socianus a fost atras de liberalismul mişcării, totuşi mie 
mi se pare că afilierea caracteristică a manifestelor şi a fervorii pe care au stîmit-o au fost 
în principal un tip evanghelic şi mistic de creştinism. 

18 Impresia aceasta a putut fi încurajată de materialul „Adam Haselmayer", publicat 
împreună cu Fama (vezi mai sus, pp. 56-60 şi mai jos, în Anexă, la p. 255). Deşi se spune 
că Haselmayer a fost persecutat de iezuiţi, el pare totodată că a lăsat impresia că „Ordinul 
Rozicruciari 1 , cu ataşamentul său faţă de Isus, era un soi de ordin iezuit, deşi cu scopuri 
foarte diferite. Unii adversari iezuiţi ai rozicrucienilor par şi ei să vrea să lase impresia că 
cele două ordine erau similare; vezi mai jos, p. 125. 

religioase deosebite să trăiască laolaltă în pace. Baza comună ar fi urmat 
să fie un creştinism comun, interpretat mistic, şi o filozofie a Naturii care 
să urmărească sensul divin al caracterelor hieroglifice scrise de Dumnezeu 
în univers şi care să interpreteze macrocosmul şi microcosmul prin mijlocirea 
unor sisteme matematice magice de armonie universală. 

In punctul acesta este cazul să ne amintim că John Dee cultiva cuprinză¬ 
toare aspiraţii în sensul atenuării diferenţelor religioase, sperînd în statornicirea 
unui regn universal de armonie mistică şi filozofică, precum în ţinuturile 
îngereşti. Aşadar şi din punctul acesta de vedere influenţe ale misiunii lui Dee 
în Boemia îşi vor fi găsit calea către mişcarea rozicruciană germană. 

Totuşi acest capitol a pus în evidenţă puternica latură germană a mişcării 
şi influenţele tradiţiei mistice germane asupra ei. Citîndu-i pe autorii germani 
rozicrucieni, îţi aminteşti adesea de Jacob Boehme, vestitul filozof mistic 
german. Boehme a început să scrie exact înainte de apariţia primei ediţii 
tipărite a rozicrucienei Fama. Prima lui scriere a fost o Auroră, promiţînd 
zorii unei noi înţelegeri a lumii, asemeni manifestului. 19 Scopul lui Boehme 
era să împrospăteze amorţeala şi ariditatea credinţei luterane contemporane 
cu ajutorul filozofiei alchimice de inspiraţie paracelsiană. Nu altceva ur¬ 
măreau scriitorii rozicrucieni. Oraşul natal al lui Boehme era în apropiere 
de Gorlitz, în Lusatia, şi nu departe de hotarul cu Boemia. Trăind unde a 
trăit şi cînd a trăit, e greu de admis că Boehme nu a avut cunoştinţă despre 
fervoarea rozicruciană, despre mişcarea din preajma Electorului palatin şi 
despre zdrobitorul ei eşec din 1620. Una dintre puţinele date cunoscute din 
obscura biografie a lui Boehme este că se afla la Pragaîn 1620. 20 Deşi nu 
există nici o dovadă documentară a vreunei legături între Boehme şi mişcarea 
rozicruciană, putem afirma că era genul de „chymisf ‘ german pe care autorii 
manifestelor ar fi putut spera să-l atragă. 

După ce am examinat lucrările menţionate în acest capitol nu m-am 
apropiat aproape deloc de răspunsul la întrebarea dacă în spatele mişcării 
se afla sau nu o societate secretă organizată. De obicei autorii rozicrucieni 
declarau că nu sînt ei înşişi rozicrucieni şi că n-au văzut niciodată un aseme¬ 
nea personaj. In vizibilitatea pare să fi fost o trăsătură esenţială a legendei 
Fraţilor R. C. Cel mai elocvent element în această privinţă este, în capi- 


19 Boehme şi-a scris Aurora [Die Morgenroete in Aufgang ] în 1612, dar a prelucrat-o 
mai tîrziu. Vezi A. Koyre, Laphilosophie de Jacob Boehme, Paris, 1929, p. 34. Koyre ( ibid 
p. 42 n) compară şi el speranţa lui Boehme într-o reformă universală cu concepţia din Fama 
rozicruciană. 

Este interesant de notat că unul dintre prietenii cei mai buni ai lui Boehme, Balthasar 
Walter, era un medic care avea legături cu prinţul Anhalt (Koyre, p. 48 n). O nouă examinare 
a lui Boehme ar putea fi inaugurată printr-o nouă abordare istorică a mişcării rozicruciene. 

20 Koyre, Boehme, p. 51. 

toiul de faţă, tipăritura înaripată şi mobilă a Colegiului Fraternităţii rozi- 
cruciene, cu armata lui de îngeri sau de spirite protectoare. Dacă Fraţii R. C. 
erau aşa, atunci putem crede pe oricine afirmă că n-a văzut niciodată pe 
vreunul dintre ei şi că nu face parte dintr-o atît de înaltă societate, chiar 
dacă poate fi adevărat că aparţine unui grup de fiinţe omeneşti care au jurat 
să trăiască „în umbra aripilor lui Iehova“. 

Cei care au scris despre literatura rozicruciană au notat că ea pare a fi 
încetat subit, în Germania, prin 1620, 1621, şi s-au întrebat de ce. Către 
sfârşitul secolului al XVIII-lea, Semler a căutat o explicaţie pentru această 
abruptă dispariţie a literaturii R. C. în jurul anului 1620. 21 Amold susţine 
că, după publicarea manifestelor, s-au adăugat o mulţime de autori şi s-a 
creat o confuzie inextricabilă pînă cînd întreagă această activitate s-a prăbuşit, 
în jurul lui 1620. 22 Waite vorbeşte despre anul 1620 ca de anul care a închis 
porţile trecutului 23 , înţelegînd prin asta trecutul mişcării rozicruciene. Toţi 
aceşti autori şi alţii care au mai scris despre mişcarea rozicruciană nu ştiau 
nimic despre evenimentele istorice din Palatinat şi din Boemia, sau măcar 
nu au dat nici un semn că ştiu de legătura dintre aceste evenimente şi 
mişcarea rozicruciană. Pentru noi, care am examinat aceste legături, răspun¬ 
sul la acest mister este limpede. Mişcarea R. C. s-a prăbuşit o dată cu pră¬ 
buşirea mişcării Palatinatului, cînd perspectivele entuziaste care se legau 
de Electorul palatin şi de strălucitele lui alianţe au eşuat complet după fuga 
regelui şi a reginei Boemiei, în urma luptei de la Muntele Alb, cînd toată 
lumea şi-a dat seama că nici regele Marii Britanii, nici aliaţii lor, protes¬ 
tanţii germani, nu aveau să-i ajute în momentul în care trupele habsburgice 
au pătruns în Palatinat, iar Războiul de treizeci de ani şi-a început cumpli¬ 
tul său curs. 

In 1621 se publica la Heidelberg un Avertisment împotriva scîrnăviei 
rozicruciene , 24 In 1621 Heidelberg era sub călcîiul armatei de invazie aus- 
tro-spaniole. O asemenea publicaţie era de bună seamă contrapartea strivirii 
fizice şi anihilării unei mişcări asociate cu vechii cîrmuitori. 

Tot în 1621 s-a publicat la Ingolstadt, marele centru iezuit din inima 
teritoriului catolic, o serie intitulată Palma Triumphalis sau Miracolele 
Bisericii Catolice 25 , de Fredericus Fomerus. Nu am examinat personal scrieri- 


21 J. S. Semler, Urrparteyische Sammlung zur Historie cler Rosenkreuzer, Leipzig, 
1786-1788; citat de Amold, p. 190. 

22 Amold, p. 101. 

23 Waite, Brotherhood of the Rosy Cross, p. 353. 

24 Philip Geiger, Warnungfiir die Rosenkreutzen Ungeziefer, Heidelberg, 1621; cf. Waite, 
Brotherhood of the Rosy Cross , p. 342. 

25 Fredericus Fomerus, Palma Triumphalis Miraculorum Ecclesiae Catholicae, Ingol- 
stadt, 1621, dedicată împăratului Ferdinand al II-lea: cf. Waite, Brotherhood..., p. 353. 

le sale (nici măcar pe aceea menţionată împotriva Scîrnăviei), dar, din cîte 
spune Waite, autorul, un episcop, ia în rîs Fraternitatea R. C. pentru că îşi 
acordă titluri glorioase, pretinde că este inspirată de Dumnezeu în vederea 
reformării lumii şi că este în măsură să restaureze toate ştiinţele, să trans- 
mute metalele şi să prelungească viaţa omenească. E vorba, fără îndoială, 
de o versiune denaturată a manifestelor, iar atitudinea triumfătoare cores¬ 
punde spiritului acelor caricaturi propagandistice ale ex-regelui Boemiei şi 
ale politicii sale, care au fost larg răspîndite după înfrîngerea lui. 

Şi se mai observă şi o altă direcţie. Potrivit cu politica lor misionară 
uzuală, iezuiţii plănuiau în chip evident să acapareze simbolismul rozicru- 
cian şi să-l prezinte în felul lor propriu, în cadrul acţiunii lor de recatoli- 
cizare a ariilor cucerite, unde urmăreau să instaleze Contrareforma. Un anume 
J. P. D. a S. a publicat la Bruxelles în 1619 o lucrare, care a fost retipărită 
la Praga în 1620 (desigur după triumful catolic), cu titlul Roşa Jesuitic, oder 
Jesuitische Rotgesellen 26 , carte în care simbolismul rozei este adaptat uzului 
catolic (de care ţinea, fireşte, ca simbol al Fecioarei) şi supune cercetării 
problema dacă cele două ordine, şi anume cel al iezuiţilor şi cel al rozicru- 
cienilor, nu cumva sînt unul şi acelaşi, cel din urmă ţinîndu-se ascuns pentru 
a-şi face apariţia mai tîrziu decît celălalt. O asemenea confuzie ar fi uşurat 
acceptarea de către populaţiile cucerite a propagandei făcute de Contra¬ 
reformă. 

Şi astfel, Boemia cucerită avea să piardă treptat contactul cu mişcarea 
care îi făgăduise libertatea. Abia cîteva persoane au reuşit să scape, ca Daniel 
Stolcius, care s-a refugiat întîi la un tipograf german rozicrucian şi, de acolo, 
în Anglia. Iar în Germania, cum trebuie să fi fost cazul şi în Boemia, miş¬ 
carea rozicruciană a fost discreditată prin eşecul dezastruos al mişcării 
palatino-boemiene, care se sfîrşise, pentru sprijinitorii ei, în dezamăgire 
şi deznădejde. 

Printre cei dezamăgiţi era Robert Fludd. într-o carte publicată în 1633, 
Fludd spune: „Cei care mai de mult se numeau Fraţi rozicrucieni se numesc 
acum înţelepţii, numele (de rozicrucian) fiind atît de odios pentru contem¬ 
porani, încît acum s-a şters din amintirea oamenilor. 1 * 27 Şi totuşi Fludd a 
colaborat probabil cu Joachim Frizius la o carte intitulată Summum bonum 
[Binele suprem] sau „adevărata magie, cabală şi alchimie a adevăratei Frater¬ 
nităţi rozicruciene**, publicată în 1629 la Frankfurt. Pagina de titlu a cărţii 
înfăţişează Trandafirul, cu Crucea indicată pe tulpina lui şi cu emblema pînzei 


26 J. P. D. a S., Roşa Jesuitica, oder Jesuitische Rotgesellen. Das ist eine Frag ob die 
zween Orden der gennanten Ritter von der Heerscheren Jesu und die Rosen Creutzer ein 
eimiger Or den sey, Bruxelles, 1618; Praga, 1620. 

27 Robert Fludd, Claris philosophiae et alchymiae , Frankfurt, 1633, p. 50; cf. Amold, 
p. 193. 

de păianjen şi a stupului de albine pe care emblemele lui Zincgreff le asoci- 
aseră cu Electorul palatin, embleme la care caricaturile satirice făcute aces¬ 
tui om nefericit au replicat înfăţişîndu-1 de nenumărate ori încîlcit în pînze 
de păianjen sau năpădit de albinele din stup. 

Asemenea aluzii ar fi fost înţelese numai de cei care îşi aminteau de 
emblerpe şi de replica lor în caricaturi, iar mulţi dintre cei care ar fi putut 
să le ţină minte erau probabil morţi în 1629. Atmosfera Războiului de treizeci 
de ani nu încuraja delicateţea de expresie, şi, în caricaturile împotriva lui 
Frederic şi a tot ce reprezenta el, subtilităţile „cununiei chimice" ori ale em¬ 
blematicii Iui Maier sînt obliterate de o spaimă vrăjitorească. Şi sub această 
formă zvonurile despre mişcarea rozicruciană s-au răspîndit din Germania 
în Franţa. 



8 

Panica rozicruciană în Franţa 

y 


în 1623 se spune că în Paris au apărut nişte afişe care anunţau prezenţa 
în Paris a Fraţilor Crucii şi ai Trandafirului. 1 

Noi, în calitate de delegaţi ai Colegiului Fraţilor Crucii şi ai Trandafirului, ne 
aflăm în acest oraş, văzuţi şi nevăzuţi, prin Graţia Celui Preaînalt, spre care 
sînt îndreptate inimile celor Drepţi. Noi arătăm şi predăm, fără cărţi şi semne, 
cum se poate vorbi în toate ţările unde dorim să fim, precum şi cum să-i scăpăm 
pe oameni de păcate şi de moarte. 

Acest anunţ este astfel citat de Gabriel Naude în cartea menţionată în notă. 
Naude crede că afişele sînt opera unor persoane care, nepreafiind în 
momentul acela ştiri senzaţionale şi regatul fiind liniştit, au socotit că este 
nevoie de puţină vîlvă. Dacă acesta a fost scopul lor, să stîmească interes 
în jurul Fraţilor R. C., au reuşit pe deplin. Naude vorbeşte de un „uragan" 
de zvonuri care bătea acum peste Franţa Ia ştirea că această misterioasă 
Fraternitate, răspîndită nu de mult în Germania, a ajuns acum şi în Franţa. 
E greu de hotărît dacă astfel de informaţii au fost cu adevărat afişate sau 
dacă viul interes în privinţa lor n-a fost cumva stîmit de cîteva cărţi senza¬ 
ţionale publicate în acel an. Consider că îl putem crede pe Naude în ce 
priveşte realitatea lor şi are de bună seamă dreptate crezînd că asemenea 
zvonuri au fost răspîndite în mod deliberat cu intenţia de a crea senzaţie 
sau panică. 

Altă versiune privitoare la presupusele anunţuri de pe afişe poate fi găsită 
într-o scriere anonimă, publicată tot în 1623, cu titlul atrăgător de înspăimân¬ 
tătoare înţelegeri făcute între Diavol şi Cei ce se pretind Nevăzuţi. 2 

Noi, delegaţi ai Colegiului Crucii şi al Trandafirului, aducem la cunoştinţa 
tuturor celor ce doresc să intre în Societatea şi Congregaţia noastră că îi vom 


1 Gabriel Naude, Instruction ă la France sur la vel ite des Freres de !a Rose-Croix, Paris, 
1623, p. 27. 

2 Effroyables pactions faites entre le Diable et Ies pretendus Invisibles, Paris, 1623; 
citată de Amold, Histoire des Rose-Croix, pp. 7-8. 

învăţa tot ceea ce se poate şti despre Cel Preaînalt; în folosul lor ţinem astăzi 

o adunare, şi o să-i facem din văzuţi nevăzuţi, iar din nevăzuţi, văzuţi. 

Se spune că există treizeci şi şase dintre cei Nevăzuţi, risipiţi prin lume 
în grupuri de cîte şase. In 23 iunie precedent au ţinut o adunare la Lyon, 
unde s-a luat hotărîrea ca în capitală să fie instalaţi şase delegaţi. Adunarea 
s-a ţinut cu două ore înainte de Marele Sabbath, la care a apărut unul dintre 
principii cohortelor infernale, strălucind de lumină. Adepţii s-au prosternat 
în faţa lui şi au jurat să se lepede de creştinism şi de toate riturile şi sfintele 
taine ale Bisericii. In schimb, li s-a promis că vor putea să se deplaseze oriunde 
ar dori, că vor avea pungile întotdeauna pline cu bani, că vor putea locui în 
orice ţară, îmbrăcaţi în veşmintele locului, astfel încît să fie consideraţi 
băştinaşi, că vor avea darul elocinţei astfel încît să-i poată atrage la ei pe 
toţi oamenii, că vor fi admiraţi de cei învăţaţi şi cei curioşi să vrea să-i 
cunoască, şi recunoscuţi ca mai înţelepţi decît vechii profeţi. 

Aceste ştiri îngrijorătoare presupun la cititorii lor o anumită cunoaştere 
a manifestelor rozicruciene. Pioasa organizaţie a Fraţilor R. C. este trans¬ 
formată într-o organizaţie de închinători ai diavolului; secretul lor devine 
un secret diabolic; regula care le impunea să se îmbrace după obiceiul ţării 
în care se află devine o schemă alarmantă de infiltrare. Interesul lor pentru 
progresul învăţăturii şi pentru filozofia naturii devine o momeală primej¬ 
dioasă care să-i atragă la ei pe învăţaţi şi pe curioşi. Bineînţeles, nu se spune 
un cuvînt despre motto-ul creştin al manifestelor, „Jesus mihi omnia“, sau 
despre scopul lor filantropic, de a-i vindeca pe cei bolnavi. Se făcea aşadar 
încercarea de a dezlănţui o vînătoare de vrăjitoare cu înspăimîntătorii rozi- 
crucieni „invizibili" drept obiect al ei. 

în secolul al XVII-lea o asemenea mişcare nu era o joacă, nu era un 
ludibrium, un lucru de şagă. Putea să aibă consecinţe teribile, de felul celei 
la care cunoscutul iezuit francez Franşois Garasse pare să se gîndească în 
cartea sa La doctrine curieuse des beaux esprits de ce temps [Ciudata doctrină 
a oamenilor distinşi din acest veac], publicată în acelaşi an, 1623. Rozi- 
crucienii, spune Garasse, sînt o sectă secretă din Germania 3 . Michael Maier 
este secretarul ei. în Germania, hangiii atîmau trandafiri în taverne, pentru 
a da de înţeles că ceea ce se vorbeşte acolo nu trebuie repetat, ci ţinut secret. 
Rozicrucienii sînt băutori şi oameni de taină, de aici semnificaţia tranda¬ 
firului în legătură cu ei (o sugestie destul de interesantă). Garasse a citit 
Fama şi declară că învăţătura autorului vine din Turcia şi ca atare este de 
origine păgînă. Mai spune că un număr de rozicrucieni au fost de curînd 
condamnaţi ca vrăjitori la Malines şi mărturiseşte ferma lui convingere că 


3 Franşois Garasse, La doctrine curieuse des beaux esprits de ce temps , Paris, 1623, 
pp. 83 şi urm. despre rozicrucieni. 

toţi cei de teapa lor ar trebui traşi pe roată sau spînzuraţi. în ciuda unor 
aparenţe de pietate, ei sînt în realitate nişte vrăjitori răi, primejdioşi şi pentru 
religie, şi pentru stat. 

Vrăjitoarea tradiţională este o femeie, capabilă să se transporte magic 
la Sabat. în această încercare de a declanşa o vînătoare de vrăjitoare împotriva 
rozicrucienilor, în Franţa femeile nu sînt menţionate: sexul Invizibililor ca 
închinători ai diavolului şi ca frecventatori ai Sabatului nu este menţionat. 
Trăsăturile vrăjitoreşti tradiţionale, cum ar fi invizibilitatea şi mijloacele 
magice de transport, sînt transferate asupra Fraţilor R. C. Rozicrucienii invizi¬ 
bili devin obiectele unei vînători de vrăjitoare, iar unele dintre caracteris¬ 
ticile lor, îndeosebi profunda lor învăţătură, prin care îi atrag pe „curioşi", 
nu se potrivesc cu imaginea generică a vrăjitoarelor, care erau de obicei 
nişte biete femei ignorante. Cu toate acestea, se pare că autorul înspăimân¬ 
tătoarelor înţelegeri şi Garasse montează realmente o vînătoare de vrăji¬ 
toare împotriva „invizibililor" rozicrucieni, folosindu-se de manifeste drept 
material şi descifrînd tîlcuri diabolice în presupusele mişcări şi activităţi 
ale Fraţilor R. C. Aceste scrieri îi înfăţişează pe „rozicrucieni" ca pe nişte 
personaje cu adevărat infernale, aparţinînd unei asociaţii diabolice secrete. 

Psihoza vrăjitoarelor, care a fost o atît de cumplită trăsătură a scenei 
sociale europene în secolul al XVI-lea şi la începutul celui următor, nu era 
specifică nici uneia dintre cele două părţi ale marii divizări religioase a 
Europei. Cîteva dintre cele mai violente vînători de vrăjitoare au avut loc 
în cercurile luterane din Germania. Cu toate acestea, „cea mai crîncenă dintre 
toate persecuţiile de vrăjitoare, culmea nebuniei europene" a fost aceea care 
a izbucnit în Europa Centrală în 1620 şi după aceea „şi care a dus la nimi¬ 
cirea protestantismului în Boemia şi în Palatinat" 4 şi la recucerirea Germaniei 
de către catolicism. „Pretutindeni în Europa... condamnările de vrăjitoare 
s-au înmulţit o dată cu recucerirea catolică." 

Este aşadar limpede că autorul Înspăimîntătoarelor înţelegeri şi iezuitul 
Garasse erau în tradiţia anilor 1620 atunci cînd montau o prigoană de vrăji¬ 
toare. Am văzut cum, în Germania, literatura rozicruciană a încetat subit 
în 1620 şi a fost strivită după alungarea Electorului palatin de pe tronul 
Boemiei şi după cucerirea de către catolici a Boemiei şi a Palatinatului. Ne 
putem întreba dacă nu cumva vînătoarea de vrăjitoare în aceste părţi ale 
lumii şi la această vreme nu a făcut parte din efortul de a anihila mişcarea 
palatino-boemiană, în relaţiile acesteia cu manifestele rozicruciene ? Am 
văzut cu cîtă perseverenţă duşmanii Electorului palatin au făcut să circule, 
după înfrîngerea lui, acele caricaturi satirice îndreptate împotriva sa. De 
asemenea, am constatat cum cel puţin una dintre aceste satire îl asociază 
în chip clar cu rozicrucianismul. Există în satire o tendinţă generală de a-1 


4 H. R. Trevor-Roper, Religion, the Reformation and Social Change, Londra, 1967, p. 156. 

asocia pe Frederic cu magia. Dacă literatura germană antivrăjitorească din 
anii 1620 şi de după aceea ar fi examinată cu presupoziţia că ar putea fi 
asociată cu o panică antirozicruciană, aşa cum ea este în chip evident asocia¬ 
tă în aceste tipărituri puse în circulaţie în 1623 în Franţa, am putea găsi un 
spor de documente în sprijinul ipotezei că marea concentrare de studii 
renascentiste cu tendinţe ezoterice, care şi-a găsit expresia în manifestele 
rozicruciene, ar fi putut într-adevăr să ajute la intensificarea psihozei împo¬ 
triva vrăjitoarelor care a izbucnit după victoriile catolice. 

Este important să notăm data, 1623, cînd vînătoarea de vrăjitoare combi¬ 
nată cu panica antirozicruciană se răspîndeşte în Franţa. In 1623, reprimarea 
Boemiei şi a Palatinatului era completă, iar anihilarea ideilor care puseseră în 
mişcare aventura boemiană devenise, pe cît posibil, completă, prin suprimarea 
publicaţiilor „rozicruciene". Ştiri despre evenimentele din primii ani ai Războiu¬ 
lui de treizeci de ani se răspîndiseră pretutindeni în Europa, şi în dîra acestor 
evenimente au străbătut şi cîteva ştiri legate de mişcarea rozicruciană. De aici 
răspîndirea în Franţa a tehnicilor represive, sub forma unei prigoane de vrăji¬ 
toare împotriva Celor Nevăzuţi şi a pompoaselor lor manifeste. 

Din Lămurirea Franţei a lui Naude se poate afla şi mai mult despre iste¬ 
ria Inspăimîntătoarelor înţelegeri şi a altor producţii de acelaşi tip, pentru 
că Naude este mai bine informat. Citează pe larg din Fama, din care avea 
un exemplar tipărit, după care spune: „Priviţi, domnilor, pe vînătoreasa 
Diana, pe care Acteon vi-o înfăţişează goală." 5 Desigur, fraza poate fi 
interpretată ca fiind satirică, dar ea dovedeşte că Naude era la curent cu o 
predilectă travestire mitologică a căutării adevăratei ştiinţe. Vorbeşte despre 
influenţa considerabilă pe care au avut-o Fama şi Confessio şi ştie şi de 
cîteva dintre scrierile lui Maier. Potrivit lui Naude, Fama făcuse în Franţa 
o puternică impresie, trezind speranţa unor iminente progrese ale cunoaşterii. 
Spune că s-a răspîndit peste tot zvonul că, după toate „noutăţile" care i-au 
surprins pe „părinţii noştri" — descoperirea unor lumi noi, inventarea tunului, 
busolele, ceasurile, inovaţiile în materie de religie, de medicină, de astrolo¬ 
gie — ne aflăm în preajma unei noi epoci de descoperiri. Noile curente de 
gîndire culminează, aşa s-a răspîndit ştirea, cu Fraţii R. C. şi cu speranţele 
pe care le trezesc ei. 6 Tycho Brahe face noi descoperiri, Galileo şi-a inven¬ 
tat „ocheanul" (telescopul) şi acum apare Fraternitatea rozicruciană, anunţînd 
iminenta „instaurare" sau primenire a cunoaşterii făgăduită de Scripturi 7 
(ceea ce sună ca un ecou al lui Bacon). Remarcele lui Naude aduc dovada 


5 Naude, Instruction, p. 38. 

6 Ibid ., pp. 22 şi urm. 

1 Ibid., p. 24. Novum Organum al lui Bacon a fost publicat în 1620, ceea ce a făcut con¬ 
cepţiile sale privitoare la progresul ştiinţei disponibile în latină. Iar traducerea latină a Progre¬ 
sului ştiinţei a fost publicată în 1623. 

că manifestele rozicruciene erau citite mult dincolo de hotarele Germaniei 
şi erau acceptate ca profeţii ale unei iluminări pe cale de a avea loc, încă 
una după cea a Renaşterii. 

Fireşte, Naude trebuia să fie precaut din cauza panicii. El considera, 
lucrul e limpede, că presupusele manifeste rozicruciene de pe afişe erau 
inventate de „unii" pentru a stîmi senzaţie. Totuşi menţionează aprobativ 
cartea lui Garasse şi vorbeşte cu desconsiderare despre numeroasele cărţi 
privitoare la Fraţii R. C. publicate în Germania. Tratînd despre reputaţia 
lor de magicieni, îl menţionează pe Fludd, iar mai departe dă o listă de autori 
care reprezintă, din cîte crede el, felul de doctrină pe care o aprobă Fraţii 
R. C.. Lista aceasta include 8 : 

John Dee, Monas hieroglyphica 
Trithemius, Steganographia 
Francesco Georgi, Harmonia mundi 
Franşois de Candale, Pimandre 
„Thyart sa Musique" 

„Brunus Ies umbres de ses idees" 

Ramon Lull „sa Dialectique" 

Paracelsus „son commentaire de Magie". 

Iată deci interesele Fraţilor R. C. ferm plasate în tradiţia hermetică, cu 
menţionarea traducerii lui Franşois de Candale, în franceză, a Hermeticii 9 
şi a cărţii cabalistice a lui Giorgi, Armonia Lumii 10 (mult folosită de Fludd). 
Steganographia lui Trithemius îi asociază pe Fraţii R. C. cu magia angelică 11 
şi este de o deosebită importanţă faptul că Naude menţionează Monas hiero¬ 
glyphica a lui Dee şi o scriere a lui Bruno {De umbris idearum — Despre 
umbrele ideilor) 12 , o binevenită confirmare a influenţei lui Dee şi a lui Bruno 
asupra mişcării rozicruciene. Muzica 13 lui Pontus de Tyard introduce filo- 


8 Ibid ., pp. 15-16. 

9 Franţois de Foix de Candale, Le Pimandre de Mercure Trismegiste, Bordeaux, 1579; 
cf. D. P. Walker, „The Prisca Theologia in France", în Journal ofthe Warburg and Cour- 
tauld Institutes, XVII (1974), p. 209; Yates, Giordano Bruno and the Hermetic Tradition, 
p. 173. 

10 Francesco Georgi, De harmonia mundi. Veneţia, 1525. 

11 Steganographia lui Trithemius (publicată în 1606 dar cunoscută cu mult înainte în 
manuscris) era un manual de Renaştere dintre cele mai importante de Cabală practică sau 
invocare a îngerilor; vezi Giordano Bruno and the H ermetic Tradition, p. 145. In ce priveşte 
folosirea ei de către Dee pentru magia lui angelică, vezi French, John Dee, pp. 111 şi urm. 

12 G. Bruno, De umbris idearum. Paris, 1582; vezi Giordano Bruno and the Hermetic 
Tradition, pp. 192 şi unn.; The Art of Memory, pp. 200 şi urm. 

13 Titlul se poate referi la oricare dintre dialogurile filozofice ale lui Tyard, toate înte¬ 
meiate pe presupoziţii de armonie universală, dar trimite în mod special la Solitaire second, 
ou Discours de la Musique, Lyon, 1555; vezi cartea mea The French Academies of the 
Sixteenth Centwy, Warburg Institute, 1947, retipărită Kraus, 1968, pp. 77 şi urm. 

zofia muzicală practicată de Pleiadă, din care lucea parte şi el. Naude, ca 
francez, este în măsură să asimileze filozofia rozicruciană unei tradiţii 
hermetice franceze, menţionînd Hermetica lui Franţois de Candale şi dîndu-1 
pe Tyard ca exemplu de filozofie muzicală. 

Autorii menţionaţi de Naude sînt cu toţii profund reprezentativi pentru 
tradiţia hermetică a Renaşterii, şi el consideră noile progrese promise de 
Fraţii R. C. ca provenind din aceasta. 

Printre alte puncte interesante din comentariile lui Naude se află şi 
menţionarea lui „Hentisberus" şi a lui „Suisset Calculator" 14 ca avînd o inspi¬ 
raţie comună cu rozicrucienii. Este vorba de o aluzie la doi matematicieni 
din Oxfordul medieval 15 , membri ai şcolii de matematică de la Merton, ale 
căror lucrări, actualizate şi tipărite, au influenţat linii importante ale studii¬ 
lor matematice din secolul al şaptesprezecelea. S-ar putea ca, în privinţa 
aceasta, Naude să dea dovadă de cunoaşterea unor studii matematice ale 
rozicrucienilor nedivulgate în publicaţiile lor „mincinoase şi nefolositoare". 

Tot cu un ton depreciativ continuă să vorbească de născocirile poeţilor, 
de himerele magicienilor şi ale şarlatanilor, de Mînăstirea Theleme a lui 
Rabelais, de Utopia lui Moore ca aparţinînd toate „labirintului" R. C. 

Naude îşi încheie cartea cu o notă de dezaprobare conformistă a Fraţilor 
R. C., afinnînd cu tărie că este de aceeaşi părere cu iezuiţii în ce priveşte 
caracterul pernicios al mişcării lor. Mai mult, adaugă el, afirmaţiile lor au 
fost cu strălucire respinse de argumentele lui Libavius. 16 Iată deci că Naude 
ştia şi de Libavius. Era realmente bine informat şi în chip evident extrem 
de interesat, deşi în 1623, cînd panica bîntuiaîn Franţa, năzuind să anihileze 
zvonurile despre Fama şi se simţea că se pune la cale o vînătoare de vrăji¬ 
toare, unui învăţat îi şedea bine să fiecît mai prudent. 

Cu doi ani mai tîrziu, în 1625, Naude a dovedit mai mult curaj publicînd 
vestita lui carte: Apology for Creat Meri Suspected of Magic [Apărarea unor 
oameni mari suspectaţi de magie] I7 , în care stabileşte că există patru feluri 
de magie: magia divină, teurgia, care este magia religioasă, capabilă să 
elibereze sufletul de contaminarea cu trapul, goetia, care e vrăjitorie, şi magia 
naturală, care este ştiinţa naturii. Numai al treilea fel de magie, goetia, este 
malefică, şi oamenii mari nu s-au făcut vinovaţi de ea. Printre oamenii mari 
pe care îi apără, socotindu-i nevinovaţi de magie rea, se numără Zoroas- 
tru, Orfeu, Pitagora, Socrate, Plotin, Porfir, Iamblih, Ramon Lull, Paracelsus, 


14 Naude, Instruction, p. 16. 

15 John Hentisburg şi Richard Swineshead; vezi Thomdike, III, pp. 370-385; R. T. 
Gunther, Early Science in Oxford, Oxford, 1923, II, pp. 42 şi urm. 

16 Naude, Instruction, p. 90. 

17 Gabriel Naude, Apologie pour Ies grands hommes soupgonnes de Magie, Paris, 1625; 
referirile la pagini sînt la ediţia de la Amsterdam, 1712. 

Henricus Comelius Agrippa (căruia îi este dedicat un capitol întreg), Pico 
della Mirandola — pe scurt, neoplatoniştii şi tradiţia renascentistă 
provenind de la ei, îndeosebi Agrippa, principalul reprezentant al magiei 
din Renaştere. Naude îndeamnă stăruitor la o mai mare grijă în practicarea 
magiei, pentru ca oamenii buni să nu fie confundaţi cu magicienii malefici. 

în Apărare nu-i menţionează pe Fraţii R. C., însă, de vreme ce scriito¬ 
rii pe care, cu doi ani înainte, îi enumerase ca de aceeaşi inspiraţie ca şi 
rozicrucienii aparţin cu toţii tradiţiei pe care o apără acum, putem în chip 
rezonabil presupune că se gîndea şi la rozicrucieni, împotriva cărora panica 
era încă puternică. Este prin urmare interesant de notat că Naude enunţă 
principalele două motive datorită cărora oamenii pot fi pe nedrept învinuiţi 
de magie malefică. 

Una din cauze este că cei care studiază matematicile tind să fie acuzaţi 
de magie pentru că în jurul unor astfel de studii a plutit întotdeauna o aură 
de magie, iar rezultatele practice extraordinare pe care le poate produce o 
cunoaştere a matematicii şi a mecanicii par magice celor ignoranţi. 18 De 
lucrul acesta seplîngea John Deeîn Prefaţa la Euclid: că este în chip greşit 
acuzat de a fi un „vrăjitor" din cauza piiceperii sale într-ale matematicii şi 
a capacităţii de a produce minuni mecanice. 19 Iar Naude îl include pe Dee 
în argumentarea privitoare la matematicienii acuzaţi de a fi vrăjitori, citînd 
nu prefaţa lui Dee la Euclid, ci prefaţa la Aforismele sale, unde Dee spune 
că scrie o apărare a lui Roger B acon 20 , în care să arate că lucrurile miracu¬ 
loase pe care le făcea Bacon nu se datorau „vrăjitoriei", ci bunei cunoaşteri 
a matematicilor. Naude regretă că această apărare a lui Roger Bacon de către 
Dee nu s-a păstrat. Citatul care urmează este din ceea ce spune Naude despre 
carte 21 : 

Dacă am avea cartea pe care John Dee, cetăţean al Londrei şi un foarte învăţat 
filozof şi matematician, spune că a scris-o în apărarea lui Roger Bacon, carte 
în care arată că tot ce se spune despre minunile făcute de el trebuie atribuit 


18 Apologie , pp. 49 şi urm. 

19 Giordano Bruno and the Hermetic Tradition, p. 149; Theatre oftke World, pp. 30-31; 
French, John Dee, p. 8. 

20 John Dee, Propaideumata aphoristica. Londra, 1558, 1568; titlul cărţii lui Dee despre 
Roger Bacon este anunţat în prefaţă ca fiind Speculum unitatis; sive Apologia pro Fratre 
Rogerio Bacchone Anglo. Dee mai menţionează această carte în dedicaţia Monadei hierogli¬ 
fice către Maximilian al II-lea, unde spune că a fost scrisă în 1557. 

21 Apologie, p. 350. Naude afirmă că vestitul cap vorbitor, a cărui invenţie i se atribuie 
lui Roger Bacon, este o născocire a gloatei engleze; a auzit vag de folosirea acestei poveşti 
de către nişte dramaturgi englezi. 

Cartea lui Salomon de Caus, Les raisons desforces mouvantes, a fost republicată la 
Paris în 1624, cu un adaos în care sînt înfăţişate minuni destinate de De Caus grădinilor de 
la Heidelberg. 

unei bune cunoaşteri a naturii şi a matematicilor şi nu unor legături cu demonii, 
pe care nu le-a avut niciodată, dacă, zic, cartea aceasta ni s-ar fi păstrat, declar 
că n-aş mai spune un cuvînt despre el [Roger Bacon]... Dar, de vreme ce cartea 
[lui Dee despre Bacon] n-a ieşit încă la lumină, din cîte ştiu eu... mă văd silit 
să completez această lacună, astfel ca bunul nume al acestui franciscan englez, 
care era Doctor în Teologie, şi cel mai mare chimist, astrolog şi matematician 
din vremea sa, să nu fie pe veci osîndit să rămînă îngropat printre vrăjitori şi 
magicieni, dintre care în chipul cel mai sigur nu făcea parte... 

Cartea lui Dee despre Roger Bacon n-a ieşit nici acum la lumină, dar 
este extrem de interesant că Naude o invocă în cadrul propriei sale scrieri 
întru apărarea matematicienilor acuzaţi de magie. 

Cealaltă cauză pentru care, după părerea lui Naude, oamenii pot fi acuzaţi 
pe nedrept de vrăjitorie este natura lor „politică 1 * 22 , adică toleranţa lor în 
materie de credinţă, faptul că nu sînt înclinaţi să-i persecute pe cei care nu 
le împărtăşesc părerile religioase. 

De vreme ce, în Apărarea sa, Naude nu-i pomeneşte nicăieri pe Fraţii 
R. C., sîntem îndreptăţiţi să afirmăm cu hotărâre că aceste două cauze de 
a fi pe nedrept acuzat de magie — interesele matematice şi toleranţa reli¬ 
gioasă — ar fi putut fi aplicate de el pentru a explica teroarea antirozicru- 
ciană din vremea lui. Totuşi, de vreme ce a inclus o carte a lui John Dee 
în lista autorilor pe care îi socotea din aceeaşi familie spirituală cu Fraţii 
R. C., în timp ce cu doi ani înainte se alăturase, cam cu jumătate de gură, 
detractorilor lor, putem spune că Naude, în prima lui carte, îi leagă fără 
rezerve pe Fraţii R. C. de Dee, iar în a doua carte îl foloseşte pe Dee în 
apărarea matematicienilor de învinuirile de practici vrăjitoreşti. 

Este evident că Naude ştia foarte multe lucruri, însă, chiar în Apărare, 
el continuă să fie cît se poate de prudent. Vîntul antirozicrucian încă mai 
bătea furtunos peste Franţa. 

Sîntem pe cale de a intra acum în istoria unei vremi cînd noile curente 
de gîndire din secolul al XVII-lea cîştigă în forţă, în timp ce filozofiile ani¬ 
miste ale Renaşterii, cu implicaţiile lor magice, intră în declin. 

In cadrul atacului împotriva animismului, hermetismului şi cabalismu- 
lui Renaşterii, cu toate manifestările lor adiacente, marea figură este aceea 
a călugărului francez Marin Mersenne, prietenul lui Rene Descartes. Prin 
atacul său masiv împotriva întregii tradiţii a Renaşterii, Mersenne a deschis 
calea către afirmarea filozofiei carteziene. 

Este semnificativ faptul că primul puternic atac al lui Mersenne împotriva 
tradiţiei Renaşterii, cartea lui Quaestiones in Genesim, a fost publicată în 
1623, anul cînd a izbucnit în Franţa panica rozicruciană. In această scriere, 


22 Apologie, p. 22. 

Mersenne atacă Magia şi Cabala Renaşterii şi toate numele mari asociate 
cu această tradiţie, Ficino, Pico, Agrippa, alţii şi alţii, critica cea mai severă 
rezervîndu-i-o exponentului acestei tradiţii contemporan cu el, lui Robert 
Fludd. Şi-a continuat atacurile şi în anii următori, Fludd a replicat, iar contro¬ 
versa Mersenne-Fludd a reţinut atenţia Europei. 

Nu voi încerca, în puţinele paragrafe ale capitolului de faţă pe care le 
pot rezerva acestei polemici, să menţionez toate publicaţiile legate de ea. 
Am încercat să tratez unul dintre aspectele ei în altă carte, dovedind că era 
vorba, în esenţă, de atacarea tradiţiei hermetice de către Mersenne şi de 
apărarea ei de către Fludd, şi că datarea Hermeticelor făcută de Causaubon 
a fost folosită de Mersenne ca un instrument de subminare a tradiţiei hermeti¬ 
ce. 23 Aici trebuie să mă limitez la a indica, foarte sumar, în ce fel noua linie 
de abordare, istorică, practicată în această carte, poate influenţa înţelegerea 
poziţiei lui Mersenne. 

Am văzut că mişcarea rozicruciană — sau manifestele ei — era în strînsă 
legătură cu tentativa organizată de a-1 instala pe Frederic, Electorul palatin, 
pe tronul Boemiei, că publicarea operelor lui Fludd în Palatinat făcea parte 
din curentul de gîndire din fundalul mişcării politico-religioase. Am văzut 
cum totala prăbuşire a acestei încercări, o dată cu înfrîngerea suferită lîngă 
Praga în 1626, a declanşat o mare campanie satirică împotriva tuturor ţelurilor 
ei. Am văzut că încetarea bruscă, în Germania, a publicaţiilor rozicruciene 
a coincis cu prăbuşirea din 1620 şi că acuzaţia de vrăjitorie ajunge să fie un 
puternic atu în campania cuceritorilor împotriva rozicrucianismului, care începe 
să se împletească cu vînătoarea de vrăjitoare. Am mai văzut, de asemenea, 
că panica antirozicruciană declanşată în Franţa în 1623 îi prezenta pe Fraţii 
R. C., autori ai manifestelor, drept o asociaţie diabolică, magică şi secretă. 

Acum este clar că Mersenne a fost afectat de toate acestea, aşa cum erau 
de fapt afectaţi toţi cei care au trăit la începutul secolului al XVII-lea. Tenta¬ 
tiva lui Frederic şi a celor din preajma lui de a sfărîma controlul Imperiu¬ 
lui de către Habsburgi, eşecul acestei tentative şi izul de vrăjitorie iscat în 
jurul ei de către învingători erau evenimente de pe scena Europei care nu 
puteau scăpa nimănui. Panica antirozicruciană l-a afectat pe Mersenne. E 
limpede, nu numai din cărţile, dar şi din corespondenţa lui, că Mersenne 
era pe deplin convins că Fraţii R. C. sînt oameni ai diavolului, vrăjitori ma¬ 
lefici şi agenţi subversivi, pe care şi-i închipuia mişunînd, nevăzuţi, prin 
toate ţările, ca să-şi răspîndească doctrinele lor vătămătoare. 24 în plus, exis- 


23 Gioidano Bruno and the Hermetic Tradition , pp. 432-440. 

24 Marin Mersenne, Con espondence, ed. Waard şi Pintard, Paris, 1932, I, pp. 37-39, 
154, 455 etc.; II, pp. 137,149 (Gassendi şi rozicrucienii); 181 şi urm., 496 (J. B. Van Helmont 
şi rozicrucienii); La verite des Sciences, Paris, 1625, pp. 566-567; cf. Giordano Bruno and 
the Hermetic Tradition, pp. 408 etc. 

tenţa lor reală i se pare dovedită de scrierile lui Robert Fludd, pe care îl 
considera un rozicrucian tipic, şi a cărui acceptare fără rezerve a tradiţiei 
hermetice în forme extreme era limpede pentru orice cititor. 

Reacţia lui Mersenne la panica antirozicruciană se deosebeşte de cea a 
lui Naude. Naude pare să fi crezut că în spatele magiei benefice a mişcării 
rozicruciene se aflau importante activităţi matematice. In schimb nu încape 
îndoială că Mersenne considera că magia este malefică şi că exagerata 
creştere a magiei şi a Cabalei era un semn că felul de a gîndi al Renaşterii 
trebuie eliminat din rădăcini, că filozofia animistă a Renaşterii trebuie nimi¬ 
cită, iar magia renascentistă, în manifestările ei modeme sau fluddiene, repri¬ 
mată fără cruţare. Mersenne era un om blajin şi bun la suflet, foarte diferit 
de părintele Garasse, totuşi reacţia lui la panica antirozicruciană era mai 
asemănătoare cu cea a lui Garasse decît cu cea a lui Naude, o reacţie deter¬ 
minată de spaimă. Sîntem obligaţi, de asemenea, să ne amintim că Mersenne, 
ca şi Descartes, fusese educat în colegiul iezuit din La Fleche şi ca atare 
că va fi fost influenţat în tinereţe de concepţiile iezuite. 

Şi astfel Mersenne, în toate scrierile sale, urmăreşte să elimine influen¬ 
ţele Renaşterii. Lucru uneori anevoios, mai ales sub aspectul său muzical, 
pentru că Mersenne credea în armonia universală şi admira Academia de 
Poezie şi de Muzică a lui Baif, Academie pentru activităţile căreia el este 
unul dintre principalele izvoare de informaţie. 25 In cartea lui Harmonie 
universelle (1636) el s-a văzut obligat să expună armonia universală într-un 
fel care să evite filozofia magică macro-microcosmică (deşi, în fapt, se 
foloseşte de una dintre diagramele lui Fludd) şi să elimine concepţia re¬ 
nascentistă pe care se întemeia activitatea Academiei lui Baif şi căreia Tyard 
îi dăduse expresie filozofică (ceea ce Naude ştia foarte bine). 

Filozofia secolului al XVII-lea care avea să înlocuiască filozofiile Re¬ 
naşterii era mecanicismul cartezian, iar Mersenne, prieten devotat şi admi¬ 
rator al lui Descartes, a contribuit considerabil, prin numeroasele sale relaţii 
şi prin corespondenţă, la încurajarea trecerii de la concepţia magică la cea 
mecanicistă. 26 Iată una dintre cele mai profunde ironii ale istoriei gîndirii: 
progresele ştiinţei mecanice, prin care s-a născut ideea mecanicismului ca 
o posibilă filozofie a naturii, erau ele însele un rezultat al tradiţiei magice 
a Renaşterii. Mecanicismul înstrăinat de magie a devenit filozofia care avea 
să elimine animismul Renaşterii şi să-l înlocuiască pe „vrăjitor" cu filozo¬ 
ful mecanicist. 

Lucrul acesta nu este, în genere, înţeles, şi, aşteptînd recunoaşterea lui, 
este important să încercăm să descoperim şi să înţelegem toate împrejurările 

25 The French Academies ofthe Sixteenth Century , pp. 23 şi urm. 

26 Vezi R. Lenoble, Mersenne ou la naissance du mecanisme, Paris, 1948. 

care au dus la această hotărîtoare schimbare în atitudinea omului faţă de 
natură. Printre factorii istorici care au determinat noua situaţie se află şi cei 
pe care i-am examinat în cartea de faţă. Eşecul mişcării rozicruciene în 
Germania, suprimarea ei prin violenţă şi printr-o sălbatică antipropagandă 
au influenţat gîndirea de la începutul secolului al XVIII-lea, infuzîndu-i o 
atmosferă de spaimă. Mersenne era şi el înfricoşat. Avea de apărat propri¬ 
ile sale interese în materie de matematici şi de mecanică, adică să le apere 
de orice bănuială de vrăjitorie necurată. Acest context a conferit mişcării 
sale antirenascentiste o asprime care ar fi lipsit în vremuri mai potolite şi 
ar fi putut duce la un demers mai blînd şi însoţit de mai puţine pierderi ale 
aspectelor mai valoroase din tradiţia Renaşterii. 

Care a fost relaţia dintre Descartes şi Fraţii R. C. ? Unele dintre cele 
mai importante informaţii în această privinţă pot fi găsite în fascinanta 
biografie a lui Descartes scrisă de Baillet (şi publicată pentru întîia oară în 
1691). 27 Cunoaşterea dobîndită de noi asupra situaţiei istorice ne aduce în 
măsură să citim această biografie cu o nouă înţelegere sau, în orice caz, cu 
noi întrebări care s-ar putea ivi pe parcursul lecturii. 

în 1618 tînărul Descartes a trecut din Franţa în Olanda şi s-a înrolat în 
armata prinţului Mauriciu de Nassau. O hotărîre destul de ciudată pentru 
Descartes, catolic şi educat de iezuiţi, dar explicaţia care se dă este aceea 
că voia să vadă lumea şi să-şi lărgească astfel cunoaşterea oamenilor şi a 
vieţii. în această dispoziţie reflexivă, Descartes se duce în 1619 în Germa¬ 
nia, pentru că îi ajunseseră la ureche zvonuri despre nişte ciudate mişcări 
de acolo, despre o revoltă în Boemia şi, decurgînd din aceasta, un război 
între catolici şi protestanţi. Auzind că ducele de Bavaria recrutează trupe, 
s-a gîndit să li se alăture, dar fără a avea o idee limpede împotriva cui urmau 
să lupte. Pînă la urmă a răzbătut ştirea că trupele urmau să pornească 
împotriva Electorului palatin, pe care boemienii şi-l aleseseră drept rege. 28 
După cîte se pare, Descartes a aflat aceste lucruri fără să se tulbure prea 
mult şi şi-a petrecut iama încartimit undeva pe Dunăre unde, încălzit de o 
sobă germană, a căzut într-o serie de meditaţii profunde. în noaptea de 10 
noiembrie 1619 a avut nişte vise 29 care par să fi fost o experienţă foarte 
importantă, ducîndu-1 la convingerea că matematica era singura cheie de 
înţelegere a naturii. în restul acelei ierni a dus o viaţă solitară şi medita¬ 
tivă, nu însă fără unele contacte cu nişte persoane de la care a auzit despre 
o societate stabilită în Geimania sub numele de Fraţii Crucii şi ai Trandafiru¬ 
lui, care făgăduia o nouă înţelepciune şi „o ştiinţă adevărată". 30 Aceste 


27 Adrien Baillet, La Vie de Monsieur Descartes, Paris, 1631. 

28 Ibid., pp. 58-59. 

29 Ibid., pp. 81-86. 

30 Ibid., pp. 87-92. 

zvonuri se potriveau atît de bine cu propriile sale gînduri şi strădanii, încît 
a încercat să dea de Fraţi, însă fără să izbutească. Una dintre regulile lor 
era să nu poarte veşminte care să-i distingă de cei din preajma lor, astfel 
că, în chip firesc, era foarte greu să-i găseşti. Insă marele număr de publi¬ 
caţii pe care le produceau stîmise mare vîlvă. Totuşi Descartes n-a citit nimic 
din toate acestea (renunţase la citit), iar mai tîrziu a declarat că nu ştia nimic 
despre rozicrucieni, deşi, cînd s-a înapoiat la Paris în 1623, a aflat că şederea 
lui în Germania i-a cîştigat reputaţia de a fi rozicrucian. 

în iunie 1620 Descartes era la Ulm, unde şi-a petrecut restul verii şi 
unde a întîlnit pe un anume Johann Faulhaber, care a fost foarte impresionat 
de extraordinara lui inteligenţă. 31 (Acest Faulhaber a fost una dintre primele 
persoane care publicaseră o scriere adresată Fraţilor R. C.) Cînd Descartes 
a auzit că generalul său, ducele de Bavaria, se îndrepta spre Boemia, el s-a 
alăturat armatei catolice şi imperiale, a fost prezent la faimoasa bătălie de 
lîngă Praga (Muntele Alb) şi a intrat în Praga, la 9 noiembrie, împreună cu 
învingătorii. Se crede că ar fi putut să vadă în Praga faimosul aparat astro¬ 
nomic al lui Tycho Brahe, însă Baillet crede că lucrul este improbabil, de 
vreme ce aparatul a fost distrus sau luat de acolo. 32 

După asta Descartes a petrecut o vreme, meditînd, în sudul Boemiei 33 , 
iar în 1621 şi-a continuat călătoriile prin Moravia, Silezia, nordul Germaniei, 
Olanda catolică, întorcîndu-se la Paris în 1623. 

Aici bîntuia cu violenţă panica antirozicruciană. Descrierea ei de către 
Baillet trebuie citată. 34 

Cînd [Descartes] a sosit [la Paris] subiectul discuţiei publice îl constituiau situa¬ 
ţia nenorocosului conte palatin, ales rege al Boemiei, expediţiile lui Mansfeldt 
şi transferul calităţii de Elector de la contele palatin la ducele de Bavaria, făcută 
la Regensburg la 15 februarie precedent. El [Descartes] a fost în măsură să 
satisfacă în această privinţă curiozitatea prietenilor săi, iar în schimb ei i-au 
dat unele ştiri care, oricît de incredibil ar părea, le stîmeau oarecare nelinişte. 
In ultimele cîteva zile se vorbise mult în Paris de Fraţii Crucii şi ai Trandafiru¬ 
lui, pe care el îi căutase zadarnic în Germania în timpul iernii lui 1619, şi înce¬ 
pea să se răspîndească zvonul că el [Descartes] se înrolase în Fraternitatea lor. 


31 Ibid., p. 68. Vezi Johann Faulhaber, Mysterium Ai ithmeticum sive Cabalistica et Philo - 
sophica lnxentio... Muminatissimis laudatissimisque Fratribus R. C.... dicata , Ulm, 1615. 
Intr-o scriere anterioară, Himlische... Magia oder Newe Cabalistische Kunst, Ulm, 1613, 
Faulhaber include, în felul în care tratează subiectul, artele mecanice, instrumentele mecanice, 
perspectiva etc. 

32 Ibid., p. 75. 

33 Ibid., pp. 91-92. 

34 Tradusă după versiunea prescurtată din Vie de Monsieur Descartes, Paris, 1693, 
pp. 51-53. Pentru viziunea completă, vezi ediţia din 1691, pp. 106-108. 

Aceste ştiri l-au uimit atît pentru că asemenea lucru nu stătea în firea lui, 
cît şi pentru că nu se potrivea cu înclinarea pe care o avusese dintotdeauna de 
a-i considera pe rozicrucieni drept impostori şi vizionari. în Paris erau numiţi 
Invizibilii şi se dădea drept sigur faptul că, dintre cei treizeci şi şase de dele¬ 
gaţi pe care conducătorul lor îi trimisese în întreaga Europă, şase veniseră în 
Franţa în februarie şi erau găzduiţi, la Paris, în Marais; dar că nu puteau comu¬ 
nica pe cale normală cu nimeni şi nimeni nu putea comunica astfel cu ei; comu¬ 
nicarea se făcea numai prin gînd asociat cu voinţa, adică într-un fel imperceptibil 
pentru simţuri. 

Faptul cu totul întîmplător că au sosit la Paris în acelaşi timp cu domnul 
Descartes ar fi putut avea un efect supărător asupra reputaţiei sale dacă s-ar fl 
ascuns sau ar fi trăit în singurătate, aşa cum se obişnuise să facă în timpul călă¬ 
toriilor sale. Dar i-a pus în încurcătură pe cei care voiau să profite de coinci¬ 
denţă ca de o confirmare a calomniei lor. Putea fi văzut de oricine şi mai ales 
de prietenii săi, care nu aveau nevoie de alt argument pentru a se convinge că 
nu era un membru al Fraternităţii rozicruciene sau, altfel zis, al Invizibililor, 
şi s-a folosit de acelaşi argument, al invizibilităţii lor, pentru a explica celor 
curioşi de ce i-a fost cu neputinţă să găsească în Germania fie şi un singur rozi- 
crucian. 

Prezenţa lui a avut drept efect să calmeze agitaţia prietenului său, părin¬ 
tele Mersenne... care fusese cu atît mai mult tulburat de acest zvon fals cu cît 
era mai puţin înclinat să creadă că rozicrucienii sînt invizibili sau pur şi simplu 
imaginari, după tot ce cîţiva autori germani şi un englez, RobertFludd, scriseseră 
în favoarea lor. 

Nu încape îndoială că acesta este unul dintre momentele culminante în 
extraordinara istorie a acestui subiect extraordinar: Descartes arătîndu-se 
prietenilor săi din Paris pentru a demonstra că este vizibil şi că, prin urmare, 
nu este un rozicrucian! 

Iată deci că Descartes se afla în acea regiune a Germaniei unde se răspîn- 
dea rumoarea rozicruciană tocmai în timp ce avea visurile şi gîndurile lui 
hotărîtoare, că a intrat în Praga împreună cu trupele catolice, că ar fi putut 
să-i vadă acolo pe Frederic şi pe Elisabeta în ceasul acela crîncen, că a colin¬ 
dat prin Praga ocupată, că ştia exact ce se întîmplase. Şi că apoi a petrecut 
o vreme meditînd în Boemia de sud şi a sosit la Paris într-un moment în 
care marea ştire era că Electorul palatin încetase să mai fie Elector, lucru 
despre care, cum remarcă Baillet, Descartes putea să dea prietenilor săi infor¬ 
maţii dobîndite în miezul evenimentelor, de vreme ce fusese martor ocular 
al acestor mari schimbări, la faţa locului, în Praga, cînd s-au petrecut, şi înainte 
de aceasta, obţinînd pe drum informaţii despre mişcările din Germania. 

Şi toate aceste ştiri erau amestecate cu rozicrucieni. Panica antirozi- 
cruciană a izbucnit în Paris, spune Baillet, cînd ştirile se mărgineau la Elec¬ 
torul palatin şi nenorocirile sale. Celelalte surse ale noastre privitoare la 
fenomen nu ne-au atestat acest lucru, ceea ce confirmă opinia că există o 

legătură între panica din Paris şi evenimentele din Germania. Cît despre 
aventurile lui Descartes cu rozicrucienii, ele se conformează tiparului curent. 
Aude despre ei, încearcă să-i găsească, nu reuşeşte. Faptul că Descartes face 
din vizibilitatea lui o dovadă că nu este rozicrucian este un rafinament faţă 
de experienţele noimale ale căutătorilor de rozicrucieni, unul vrednic de 
un mare filozof! 

Dorinţa din totdeauna a lui Descartes a fost să ducă o viaţă liniştită, retrasă 
şi singuratică, meditînd asupra matematicii şi, la cîţiva ani după experienţa 
mai sus descrisă, care arată ce poate păţi la Paris un matematician care nu 
se prea arată semenilor săi, s-a mutat în Olanda. Mulţi ani mai tîrziu, în 
1644, s-a stabilit într-un castel mic şi liniştit de lîngăLeiden, mai ales pentru 
a se afla în apropiere de prinţesa Elisabeta a Palatinatului, fata cea mai mare 
a nefericitului Elector Frederic, care murise în 1632 şi a cărui văduvă, Elisa¬ 
beta Stuart, „regina de o iarnă" a Boemiei, continuase să trăiască la Haga 
cu familia ei. Prinţesa Elisabeta făcuse o mare pasiune pentru scrierile lui 
Descartes, care a găsit în ea un discipol plin de discemămînt şi care îi admira 
nespus atît caracterul cît şi strălucirea minţii. Ei i-a dedicat, în 1644, Prin¬ 
cipia, numind-o, în dedicaţie, fiică a regelui Boemiei şi dînd astfel tatălui 
ei titlul pe care duşmanii i-1 refuzaseră. In 1649, o dată cu semnarea Tratatu¬ 
lui din Westfalia, Războiul de treizeci de ani a luat sfîrşit; tratatul prevedea 
restituirea Palatinatului de Jos lui Carol Ludovic, cel mai mare fiu în viaţă 
al „regelui de o iarnă" al Boemiei. Prinţesa Elisabeta se gîndea să se retragă 
în Palatinat în momentul în care fratele ei s-ar fi instalat acolo. Şi a sugerat 
că şi Descartes ar putea locui în preajma lor. Din păcate, de planul ca 
Descartes să trăiască în Palatinat nu s-a ales nimic. Clima blîndă a văii Rinu¬ 
lui, pline de podgorii, ar fi fost mai potrivită cu sănătatea lui decît Suedia, 
unde avea să moară curînd, obligat să accepte invitaţia reginei Christina 
de a veni acolo ca să discute filozofie cu ea. Din spusele lui Baillet, unul 
dintre motivele de a accepta invitaţia era gîndul că ar putea pleda la Curtea 
suedeză cauza prinţesei Elisabeta şi a Palatinatului. 35 Acest viu interes pe 
care l-a avut Descartes către sfîrşitul vieţii pentru treburile Palatinatului ne 
face să ne întrebăm ce anume a făcut cu ani în urmă în călătoriile sale din 
Germania şi Boemia. Este oare posibil să fi căutat în vremea aceea o reve¬ 
laţie ascunsă în spatele invizibilităţii rozicruciene, noi dezvoltări crescînd 
din tradiţii secrete — şi să fi căutat asemenea lucruri în cercul nefericitu¬ 
lui tată al prinţesei Elisabeta? 

Poate războaiele şi vînătorile de vrăjitoare au făcut ca istoricul să nu 
mai vadă limpede paşii hotărîtori prin care spiritul european a ieşit din 
Renaştere pentru a intra în secolul al XVIl-lea. 


35 Vie de Monsieur Descartes , 1691, pp. 388—389. 

Marea furoare rozicruciană pare să fi trezit în Marea Britanie puţină 
atenţie publică sau chiar deloc. Din tiparniţe n-au ieşit puhoaie de pamflete 
adresate Fraţilor R. C., ca în Germania între 1614 şi 1620. N-au existat Invizi¬ 
bili care să pună afişe 1 care să stîmească un interes frenetic sau furtuni de 
oprobriu, ca în Parisul anilor 1620. Sunetele de trîmbiţă ale Famei, vestind 
omenirii o eră nouă şi iminenţa unor noi şi vaste progrese ale cunoaşterii, 
par să fi fost înăbuşite în insulele britanice. 

Se auzeau în schimb alte sunete de trîmbiţă, dînd veşti mari, însă nu 
cu freamătul dezlănţuit al manifestelor rozicruciene, ci în termeni măsuraţi 
şi rezonabili. Este vorba de manifestele privind progresul cunoaşterii procla¬ 
mate de Francis Bacon. Aceste manifeste îi erau dedicate lui Iacob I, acelaşi 
monarh cu cel în care mişcarea rozicruciană din Germania îşi pusese, zadar¬ 
nic, atîtea speranţe. 

Progresul ştiinţelor, publicat în 1605, este o sobră trecere în revistă a 
stării actuale a cunoaşterii, atrăgînd atenţia asupra acelor zone ale ştiinţei 
care erau deficitare, în care, dacă oamenii s-ar dedica experimentului şi cer¬ 
cetării, s-ar putea cunoaşte mai mult, în special în filozofia naturii, pe care 
Bacon o găseşte plină de lipsuri deplorabile. O cunoaştere îmbunătăţită a 
naturii poate şi trebuie să fie folosită pentru uşurarea condiţiei omului, pentru 
ameliorarea poziţiei sale în lume. Bacon consideră că ar trebui să existe, 
în materie de cunoaştere, o conlucrare şi o fraternitate, astfel ca învăţaţii 
să poată să schimbe cunoştinţe şi să se ajute unii pe alţii. Universităţile nu 
promovează în prezent asemenea schimburi pentru că nu există destulă 
înţelegere între universităţile Europei. Fraternitatea ştiinţei ar trebui să treacă 
peste hotarele naţionale. 2 

Este neîndoielnic că, aşa cum natura a creat frăţia în familii, aşa cum artele 

mecanice creează fraternităţi în cadrul comunităţilor, iar miruirea de către 


1 Un afiş pus în Londra în 1626 este menţionat de R. F. Gould, Concise History of 
Freemasonry , Londra, 1920, p. 76, dar n-am fost în măsură să mai aflu ceva despre asta. 

2 Bacon, Advancement of Learning, II, dedicaţia către Iacob I, p. 13. 

Dumnezeu creează frăţii între regi şi episcopi, tot aşa în materie de ştiinţă este 
necesar să existe o fraternitate în ştiinţă şi iluminare, legată de acea paterni¬ 
tate care i se atribuie lui Dumnezeu prin faptul că este numit tatăl iluminării 
şi al luminilor. 

Citind acest pasaj, după toate cîte le-am supus cercetării în cartea de 
faţă, sîntem frapaţi de faptul că Bacon gîndeşte aici despre ştiinţă în termeni 
de „iluminare", de lumină coborînd de la Părintele luminilor şi, pe de altă 
parte, că fraternitatea întru ştiinţă pe care o doreşte ar trebui să fie „o frater¬ 
nitate întru ştiinţă şi iluminare". Nu putem trece peste asemenea expresii 
ca şi cînd n-ar fi decît retorică pioasă; ele sînt semnificative în contextul 
acelei vremi. 

Cu nouă ani mai tîrziu, rozicruciana Fama avea să-i prezinte pe Fraţii 
R. C. ca o fraternitate de illuminaîi , ca o comunitate de oameni învăţaţi uniţi 
între ei printr-o dragoste frăţească; avea să-i îndemne stăruitor pe învăţaţii 
magicieni şi cabalişti să-şi comunice unii altora cunoştinţele; şi avea să pro¬ 
clame iminenţa unui mare progres în cunoaşterea naturii. Acest paralelism 
poate sugera ideea că o comparaţie între mişcarea baconiană şi cea rozi- 
cruciană ar putea fi revelatoare pentru amîndouă şi, poate, îndeosebi pentru 
Bacon. 

Cercetările recente au făcut cu prisosinţă limpede faptul că vechea imagi¬ 
ne despre Bacon ca fiind un observator şi un experimentator ştiinţific modem 
ieşind la lumină dintr-un trecut înceţoşat de superstiţii nu mai este validă. 
In cartea lui despre Bacon, Paolo Rossi 3 a arătat că acesta provine din tradiţia 
hermetică, din Magia şi din Cabala Renaşterii, aşa cum au ajuns la el pe 
calea magicienilor preocupaţi de natură. Concepţia lui Bacon despre viitorul 
ştiinţei nu a fost aceea a progresului în linie dreaptă. „Marea instaurare" a 
ştiinţei despre care vorbeşte el era orientată către o întoarcere la starea lui 
Adam înainte de Cădere 4 , o stare de relaţie pură şi fără păcat cu natura şi 
de cunoaştere a puterilor ei. Aceasta este concepţia despre progresul ştiinţific, 
un progres înapoi spre Adam, pe care o avea Comelius Agrippa 5 , autorul 
influentului tratat renascentist despre filozofia ocultă. Iar ştiinţa lui Bacon 
rămîne încă, în parte, ştiinţă ocultă. Printre subiectele pe care le trece în 
revistă făcînd inventarul cunoştinţelor se află magia aplicată cunoaşterii 


3 Paolo Rossi, Francis Bacon: From Magic to Science , Londra, 1968, 

4 Pentru o formulare caracteristică, printre multe altele, a acestui ţel, vezi prefaţa la 
Instauratio Magna (Bacon, Opere, ed. Spedding et. al., ediţia din 1857,1, p. 132). Cf. Rossi, 
Bacon, pp. 127 şi urm. şi eseul meu, „The Hermetic Tradition in Renaissance Science", în 
Art, Science and History in the Renaissance, ed. Charles S. Singleton. Johns Hopkins Press, 
Baltimore, 1968, pp. 266-267. 

5 De occulta philosophia, II, 40; vezi C. G. Nauert, Agrippa and the Crisis of Renais¬ 
sance Thought, Urbana, 1965, pp. 48, 284. 

naturii, astrologia, căreia îi caută o versiune revizuită, alchimia, de care fu¬ 
sese profund influenţat, fascinaţia, instrument al magicianului, şi alte teme, 
pe care cei interesaţi să scoată în relief partea modernă a lui Bacon le-au 
omis, considerîndu-le neimportante. 

Scriitorii rozicrucieni germani aveau păreri similare despre întoarcerea 
la înţelepciunea lui Adam şi despre iminenţa progresului în cunoaştere pe 
care îl profetizau. După ce le studiezi scrierile în comparaţie cu cele ale lui 
Bacon, ai impresia puternică — dacă laşi deoparte mitul fantastic al lui 
Rosencreutz, considerîndu-1 un ludibrium — că în ambele cazuri putem vorbi 
despre o preocupare pentru un progres magico-ştiinţific, pentru iluminare 
ca iluminare în domeniul cunoaşterii. 

Cu toate acestea, deşi amîndouă aceste mişcări pot fi văzute ca aparţinînd 
în chip firesc aceleiaşi epoci, amîndouă fiind în ultimă analiză produse ale 
tradiţiei hermetic-cabalistice din Renaştere, amîndouă depăşind Renaşterea 
în sensul progreselor secolului al XVII-lea, există între ele diferenţe profunde. 
Bacon caută cu orice chip să arate cît de mult dezaprobă mîndria şi exce¬ 
siva încredere în sine a magului renascentist. El îşi previne cititorii mai ales 
împotriva lui Paracelsus care, aşa cum am văzut, pentru mişcarea rozicru- 
ciană germană, era un profet. Bacon studiase sistemul lui Paracelsus „trans¬ 
format într-un sistem armonios de Severinus Danezul 1 ' 6 , şi hotărîse că „vechea 
opinie că omul este un microcosm, o imagine redusă a lumii sau un model 
al ei a fost fantastic exagerată de Paracelsus şi de alchimişti". 7 Acesta este 
un atac împotriva filozofiei macro-microcosmice, care stă la temelia teori¬ 
ilor despre armonia universală susţinute de Fludd şi de rozicrucieni. 

O altă mare diferenţă de concepţie între doctrina lui Bacon şi cea a rozi- 
crucienilor constă în respingerea de către Bacon a păstrării secretului în 
materie de ştiinţă, în atacul lui împotriva lungii tradiţii a alchimiştilor de a-şi 
învălui procedurile în simboluri de neînţeles. 8 Deşi manifestele rozicruciene 
recomandă, ca şi Bacon, un schimb de cunoştinţe între oamenii învăţaţi, 
chiar ei se ascund în spatele unor mistificări, cum ar fi povestea cu peştera 
funerară în care au găsit trupul lui Rosencreutz, peşteră plină de simboluri 
geometrice. Simbolismul acesta poate ascunde obscure studii matematice 
datorate membrilor grupului, mergînd în sensul progresului, dar, dacă aşa 
stau lucrurile, asemenea studii nu sînt declarate, ci ascunse într-un limbaj 
care trezeşte apetitul de a afla mai multe despre secretele matematice sau 
ştiinţifice ascunse în peştera rozicruciană. Această atmosferă se deosebeşte 
radical de cea a manifestelor baconiene, care sună atît de modem tocmai 
pentru că au renunţat la tehnica mistificatorie magico-mistică. 


6 Advancement, II, 8, V. 

7 Advancement , II, 10, II. 

8 Rossi, Bacon , pp. 34 şi unu. 

Progresul ştiinţei a apărut în 1605. Novum Organum [Noul Organon ], 
pe care Bacon l-a scris în latină pentru a-i facilita răspîndirea în Europa şi 
care este considerat cea mai importantă expresie a filozofiei sale şi a progra¬ 
mului său, a fost publicat în 1620. De augmentis, traducerea şi revizuirea 
în latină a Progresului , în 1623. După cum se vede, filozofia baconiană a 
început să fie publicată cu cîţiva ani înainte de primul manifest rozicrucian; 
formularea ei cea mai importantă — în anul fatal, anul domniei în Boemia 
a regelui şi a reginei „de-o iamă“; iar traducerea în latină a Progresului 
ştiinţei a apărut în anul panicii antirozicruciene din Paris. Este important 
să ne dăm seama de faptul că mişcarea rozicruciană este contemporană cu 
filozofia baconiană, că straniile exaltări rozicruciene se stîmeau în Europa 
tocmai în timp ce operele lui Francis Bacon apăreau în Anglia. 

Cred că existenţa unor legături între cele două mişcări nu poate fi pusă 
la îndoială, dar sînt legături greu de detectat şi de analizat. Pe de o parte, 
legăturile strînse dintre Anglia şi Palatinat pot să fi facilitat o influenţă baco¬ 
niană asupra mişcării rozicruciene germane. Pe de alta, diferenţele dintre 
rozicrucianism şi baconianism trebuie luate în consideraţie cu grijă. 

Domnia unei fiice a regelui Marii Britanii în Palatinat a înlesnit mult 
legăturile dintre Anglia şi partea aceasta a Germaniei şi a dus la un influx 
de influenţe engleze, printre care trebuie inclusă şi o influenţă a Progre¬ 
sului ştiinţei. Putem face presupuneri cu privire la modul în care influenţa 
a putut fi importată. Atît Frederic cît şi Elisabeta erau cititori asidui şi 
persoane foarte interesate de mişcările intelectuale. Că aveau cu ei cărţi din 
Anglia rezultă din faptul că au luat un exemplar din History of the World 
[.Istoria lumii ] a lui Raleigh la Praga, unde a căzut în mîinile cuceritorilor, 
pentru ca pînă la urmă să se întoarcă acasă, la Londra, în British Museum, 
unde se află adăpostită şi acum. 9 Este deci foarte probabil că aveau cu ei, 
la Heidelberg, scrieri ale lui Bacon. Şi ştim că, în ultima parte a vieţii, Elisa¬ 
beta era interesată de operele lui Bacon 10 ; este posibil ca, tînără fată, înainte 
de căsătorie, să-l fi cunoscut pe Bacon în Anglia. Bacon chiar a compus 
unul dintre divertismentele pentru căsătoria ei. 11 Nu este exclus ca un alt 
transmiţător al influenţei baconiene să fi fost Michael Maier, care avea strînse 
legături cu Anglia în timp ce Frederic şi Elisabeta domneau în Palatinat. 
Cum Maier a transmis mişcării alchimice germane scrieri ale vechilor scrii¬ 
tori alchimişti englezi 12 , tot atît de bine ar fi putut să aducă în Germania 


9 Vezi Carola Oman, Elizabeth of Bohemia, Londra, 1964, p. 178. 

10 Vezi mai sus, p. 26. 

11 Vezi mai sus, p. 16. 

12 Ashmole susţine că Maier a venit în Anglia ca să înveţe englezeşte, pentru a fi în 
măsură să traducă în versuri latine opera unui cunoscut alchimist englez (Ashmole, Theatrum 
Chemicum Britannicum, ed. Debus, Prolegomena). Vezi mai jos, p. 215. 

cărţi de Bacon. Maier era profund interesat de interpretarea filozofică a 
mitologiei, şi această latură a gmdirii lui Bacon, căreia acesta i-a dat expre¬ 
sie în The Wisdom of the Ancients [înţelepciunea celor Vechi ] (1609), poate 
să-l fi fascinat pe Maier şi şcoala lui. Pentru Maier, ideea că filozofia lui 
alchimică era ascunsă în vechile mituri era o teză fundamentală 13 , şi Bacon 
însuşi a căutat în mitologie elemente ale propriei sale filozofii a naturii. 14 
Oricum, nu trebuie să examinăm prea în amănunt punctele posibile de 
contact. Ajunge să spunem că mişcarea anglofilă din Palatinat şi din statele 
protestante din preajma lui, în vremea în care se spera atît de mult din partea 
lui Iacob I, trebuie să fi inclus un interes pentru cel mai mare filozof din 
epoca iacobită, Francis Bacon. 

Există totuşi, cum am arătat deja, evidente diferenţe fundamentale între 
baconianism şi rozicrucianismul german. Acesta din urmă este mai profund 
hermetic, mai adînc magic decît gîndirea lui Bacon, care se înfăţişează mult 
mai sobru. Am descoperit în mişcarea germană un puternic curent de 
adîncime al unor influenţe de la Giordano Bruno şi, cu deosebire, de la John 
Dee. Am constatat că Monas hieroglyphica a lui Dee, simbolul sub care îşi 
rezumă filozofia, reapare în literatura rozicruciană. Bacon nu-1 menţionează 
nicăieri pe Dee şi nu citează niciunde faimoasa lui Monas hieroglyphica. 

A existat o bine cunoscută obiecţie împotriva ideii că Bacon ar fi fost 
o figură importantă în istoria ştiinţei: aceea că, în programul său pentru 
progresul ştiinţelor, nu pune îndeajuns accentul pe atît de importantele ştiinţe 
matematice şi că ignoranţa lui în acest domeniu se vede din faptul că a respins 
atît teoria lui Copemic cît şi pe cea a lui William Gilbert asupra magne¬ 
tismului. într-un articol apărutîn 1968 am susţinut că probabil Bacon evită 
asemenea subiecte din dorinţa de a-şi păstra programul cît mai liber cu putinţă 
de implicaţii magice. 15 Dee a fost foarte suspectat de a fi un magician, un 
„solomonar"; Giordano Bruno, magul hermetic, asociase teoria copemiciană, 
într-o scriere publicată în Anglia, cu iminenta reînviere a religiei „egiptene" 
sau magice. 16 William Gilbert, în scrierea lui despre magnet, era;în chip 
evident influenţat de Bruno. Am sugerat că este posibil ca Bacon să fi evitat 
matematicile şi teoria copemiciană pentru că matematicile le considera prea 
îndeaproape asociate cu Dee şi cu „vrăjitoria" lui, iar pe Copemic prea în¬ 
deaproape asociat cu Bruno şi religia lui extremă, „egipteană" sau magică. 
Este o ipoteză care merită să fie reamintită în prezentul context pentru că 
sugerează un posibil argument pentru o diferenţă importantă între rozicru- 


13 Vezi mai sus, p. 103 

14 Rossi, Bacon , pp. 73 şi urm. 

15 „The Hermetic Tradition in Renaissance Science", pp. 268 şi urm. 

16 Giordano Bruno and the Hermetic Tradition , pp. 236 şi urm. 

cianismul gennan şi cel baconian. Rozicrucienii nu se temeau deDee şi de 
matematicile lui, Bacon însă le evită; în rozicrucianism există o influenţă 
a lui Bruno, respinsă de Bacon. în amîndouă cazurile s-ar putea ca Bacon 
să fi evitat nişte subiecte care i se păreau primejdioase din dorinţa de a-şi 
proteja programul de vînătorii de vrăjitoare, de strigătul „vrăjitorie" care, 
cum spune Naude, putea să-l hăituiască pe un matematician la începutul 
secolului al XVII-lea. 

Cînd ne gîndim la atitudinea lui Bacon faţă de ştiinţă şi la felul în care 
susţinea nevoia de progres ştiinţific, trebuie să ne amintim mereu carac¬ 
terul şi felul de a vedea lucrurile al monarhului a cărui bunăvoinţă şi al cărui 
interes Bacon trebuia să le cîştige în favoarea programului său de progres 
al ştiinţei. In privinţa aceasta n-a reuşit; după cum spune, concis, D. H. 
Wilson, regele Iacob „n-a înţeles şi nu a preţuit marele plan al lui Bacon", 
şi nici nu i-a venit în întîmpinare cu vreo ofertă de a-1 ajuta pe Bacon să-şi 
realizeze proiectele de instituţii ştiinţifice. Cînd, în 1620, a primit Novum 
Organum, a fost auzit spunînd că opera aceasta era ca pacea lui Dumnezeu, 
care este mai presus de orice înţelegere omenească. 17 

Cred că pînă acum nimeni n-a sugerat că atitudinea reticentă a regelui 
Iacob faţă de ştiinţa baconiană poate fi pusă în legătură cu interesul lui, 
asociat cu spaimă, pentru magie şi vrăjitorie. 18 Subiectele acestea exerci¬ 
tau asupra lui o fascinaţie care pare să fie o reacţie nevrotică la nişte lucruri 
trăite de el în copilărie. în Demonologia lui (1597) regele Iacob a susţinut 
pedeapsa cu moartea pentru toate vrăjitoarele, deşi cere mare grijă în exa¬ 
minarea fiecărui caz în parte. Subiectul era pentru el un subiect foarte serios, 
o ramură a teologiei. In chip evident, Iacob nu era cea mai potrivită persoană 
să dovedească discemămînt în problema -— întotdeauna dificilă — de a hotărî 
cînd Magia şi Cabala Renaşterii erau mişcări valoroase, ducînd la ştiinţă, 
şi cînd ele se învecinau cu vrăjitoria, de a defini diferenţa dintre magia 
benefică şi cea malefică. Regele Iacob nu era interesat de ştiinţă şi, în faţa 
oricărei forme de magie, reacţiona cu spaimă. 

Aşadar nu e de mirare că, atunci cînd John Dee, bătrîn, a apelat la Iacob, 
cerîndu-i să-l ajute să scape de acuzaţiile de evocare a diavolilor care îi pătau 
reputaţia, regele s-a lepădat de el. Apelul acesta zadarnic a fost făcut în iunie 
1604. 19 Omul, acum bătrîn, pentru a cărui ştiinţă epoca elisabetană îi era 
atît de îndatorată, a căzut, sub domnia lui Iacob, în dizgraţie şi a murit, extrem 
de sărac, în 1608. Desigur că Bacon a reţinut bine atitudinea lui Iacob faţă 
de Dee, după cum nu încape îndoială că a reţinut şi faptul că supravieţuitorii 
epocii elisabetane, o epocă de matematici şi de magie, de navigaţii îndrăzneţe 


17 D. H. Wilson, King James VI and /, Cape, 1966, pp. 298-299. 

18 Ibid.. pp. 103-106, 308-312. 

19 French, John Dee , p. 10. 

şi de succese antispaniole, nu erau siguri de încurajare sub Iacob aşa cum 
fuseseră sub Elisabeta. Sub Iacob, Northumberland şi Raleigh şi-au conti¬ 
nuat studiile întemniţaţi în Tumul Londrei, ocupîndu-se de matematici şi 
de alchimie împreună cu învăţatul lor asociat Thomas Hariot. 20 

Ca atare Bacon trebuie să fi fost foarte atent să evite, în scrieri desti¬ 
nate să-l intereseze pe rege, orice i-ar fi putut aminti acestuia de Dee şi de 
suspectele sale matematici. Dar, chiar şi aşa, oricît de prudent a prezentat 
lucrurile, Bacon n-a izbutit să risipească suspiciunile lui Iacob legate de 
progresul ştiinţific. 

La fel de evident, a-1 asocia pe Iacob cu o mişcare care îşi învăluie ţelurile 
în peşteri fermecate şi Fraţi R. C. nevăzuţi, uşor de interpretat ca vrăjitori 
de către vînătorii de vrăjitori, nu era cea mai bună cale de a-1 influenţa pe 
rege în favoarea ginerelui său şi a planurilor sale privitoare la Palatinat şi 
la Boemia. Dintre multele greşeli comise de către prietenii nefericitului Elec¬ 
tor palatin, poate cea mai gravă a fost publicarea manifestelor rozicruciene. 
Dacă cel mai mic zvon despre ele şi cel mai mic zvon că sînt asociabile cu 
Frederic a ajuns la urechile regelui Iacob, atunci aceasta a fost ceea ce a 
contribuit mai mult decît orice să-l întoarcă împotriva lui Frederic şi să 
distrugă orice speranţă că ar mai sprijini proiectele acestuia. 

Astfel căFrancis Bacon, în propaganda lui pentru progresul cunoaşterii 
şi în special al cunoaşterii ştiinţifice păşea, sub domnia lui Iacob I, printre 
capcane. Vechea tradiţie ştiinţifică elisabetană nu mai avea trecere, iar cîţiva 
dintre reprezentanţii ei cei mai importanţi, din cîţi mai rămăseseră în viaţă, 
erau ostracizaţi sau întemniţaţi. Fosta regină, Elisabeta, îl rugase pe John 
Dee să-i explice Monas hieroglyphica 21 ; regele Iacob nu voia să aibă nimic 
de a face cu autorul ei. Cînd, în 1605, a publicat Progresul ştiinţei , Bacon 
era de bună seamă informat că regele, cu un an înainte, îl respinsese pe Dee. 
Pe lîngă asta, tradiţiile elisabetane exportate, care se strămutaseră în Palati¬ 
nat o dată cu fiica lui Iacob şi cu soţul ei, nu erau nici ele favorizate, dim¬ 
potrivă. Francis Bacon se număra printre cei care nu erau de acord cu politica 
externă a lui Iacob şi propuneau ca Electorul palatin să fie ajutat. Şi din 
punctul acesta de vedere, autorul manifestelor engleze pentru progresul 
ştiinţei trebuia să păşească prudent, ca nu cumva să apară prea implicat în 
mişcările din Palatinat. 

Pledînd pentru mersul înainte al cunoaşterii în anii aceia de început al 
secolului al XVII-lea, cînd mareea de isterie împotriva vrăjitoriei creştea 


20 Hariot şi Dee sînt uneori menţionaţi împreună de către contemporani ca fiind amîn- 
doi matematicieni profunzi, vezi D. B. Quinn şi J. W. Shirley, „A Contemporary List of 
Hariot References", Renaissance Quarterly, pp. 15, 20. 

21 French, John Dee , pp. 38-39. 

pretutindeni în Europa, Bacon trebuia să cîrmească foarte precaut printre 
multele dificultăţi şi primejdii care îi ieşeau în cale. 

Şi noi, la rîndul nostru, am înaintat cu prudenţă în decursul acestui capi¬ 
tol, frapaţi de ideea că ar putea exista un anumit paralelism între mişcarea 
rozicruciană şi cea baconiană, că fiecare din ele, ca să zic aşa, ar dezvolta 
în chip diferit cîte o jumătate a aceleiaşi probleme, că a le studia împreună 
ar putea aduce mai multă lumină asupra amîndurora. Pînă aici n-am putut 
să-i oferim cititorului nici o informaţie documentată asupra felului în care 
va fi gîndit Bacon însuşi despre manifestele rozicruciene. Dar iată că avem 
la dispoziţie o informaţie dintre cele mai impresionante, din Noua Atlantidă. 

Bacon a murit în 1626. In 1627 s-a publicat, din manuscrisele rămase 
de la el, o scriere neterminată şi nedatată în care îşi formula Utopia, visul 
său despre o societate religioasă şi ştiinţifică ideală. Scrierea are forma unei 
alegorii, descoperirea de către nişte marinari purtaţi de furtuni pe mare a 
unui tărîm nou, Noua Atlantidă. Locuitorii acestei Noi Atlantide construi¬ 
seră acolo societatea perfectă; care însă a rămas cu totul necunoscută restu¬ 
lui lumii. Erau creştini; creştinismul fusese adus acolo într-o vreme îndepărtată, 
un creştinism evanghelic în care accentul cădea pe iubirea frăţească dintre 
oameni. Pe de altă paite, locuitorii Noii Atlantide ajunseseră într-un stadiu 
avansat de cunoaştere ştiinţifică. în marele lor colegiu, numit Casa lui So- 
lomon, o comunitate de preoţi-savanţi se îndeletnicea cu cercetări în dome¬ 
niul tuturor artelor şi ştiinţelor; şi ştiau cum să aplice rezultatele acestor 
cercetări spre binele oamenilor. Această ficţiune însumează opera şi ţelurile 
întregii vieţi a lui Bacon, progresul ştiinţelor aplicat folosinţei şi binelui 
umanităţii. 

Această ficţiune, parabolă sau ludibrium, reflectă în cîteva puncte teme 
din manifestele rozicruciene, în aşa fel încît devine neîndoielnic că Bacon 
cunoştea povestea cu Rosencreutz. 

înainte ca navigatorii să coboare pe uscat, un personaj oficial din Noua 
Atlantidă le-a înmînat un sul cu instrucţiuni. „Documentul avea la sfîrşit o 
pecete care reprezenta aripile unui heruvim, dar nu deschise pentru zbor, 
ci atîmînd în jos, şi lîngă ele era o cruce.“ 22 în acelaşi chip era pecetluită 
Fama rozicruciană, cu motto-ul „în umbra aripilor lui Iehova“, iar aripile, 
cum am văzut, apar adesea ca embleme caracteristice şi în alte scrieri rozi¬ 
cruciene. 23 

în ziua următoare, călătorii au fost conduşi, cu multă bunăvoinţă, la Casa 
Străinilor, unde aceia dintre ei care erau bolnavi au primit îngrijire. Străinii 


22 Francis Bacon, New Atlantis, în Opere, ed. Spedding, Ellis and Heath, Londra, 1857, 
III, p. 130. 

23 Vezi mai sus, p. 73 şi Frontispiciul de pe p. 2. 

au vrut să plătească pentru aceste servicii, dar au fost refuzaţi. 24 Să ne amin¬ 
tim că în Fama este formulată, ca o regulă pentru Fraţii R. C., că obliga¬ 
ţia lor este să-i vindece pe bolnavi gratuit. 

Cîteva zile mai tîrziu, un alt reprezentant oficial al Noii Atlantide a venit 
să-i viziteze pe oaspeţi în Casa Străinilor. Acesta purta un turban alb „cu 
o cruciuliţă roşie în vîrf“ 25 , încă o dovadă că naufragiaţii lui Bacon sosi¬ 
seră în ţara Fraţilor R. C. 

într-una din zilele următoare au fost vizitaţi de un guvernator al ţării 
şi, cu toată bunăvoinţa, acesta le-a explicat tot ce au vrut să afle despre isto¬ 
ria şi obiceiurile ţării, cum a fost adus creştinismul acolo, ce este „casa sau 
colegiul" Casei lui Solomon, cu personalul ei de oameni înţelepţi. Călăto¬ 
rilor li s-a îngăduit să pună întrebări despre orice le-ar fi stîmit nedume¬ 
rirea. Iar ei au spus că nimic nu-i mira mai mult decît faptul că locuitorii 
Noii Atlantide cunoşteau toate limbile Europei şi, de asemenea, păreau să 
fie perfect informaţi în ceea ce priveşte treburile din restul lumii şi starea 
cunoştinţelor de acolo, în timp ce ei erau cu totul necunoscuţi şi nimeni nu 
auzise de ei în afara ţării lor. 26 

Nu eram în stare să pricepem nimic din faptul că ştiau totul despre limbile, 
cărţile, stările de lucruri ale celor care se aflau la o atît de mare depărtare de 
ei; pentru că aceasta ni se părea o condiţie şi o proprietate a unor puteri şi a 
unor fiinţe divine: a fi ascuns şi nevăzut pentru ceilalţi şi totodată a-i avea pe 
ceilalţi vădiţi şi ca aşezaţi în lumină. 

La această vorbire a noastră. Guvernatorul a zîmbit graţios şi a spus că 
trebuie neapărat să cerem iertare pentru întrebarea pe care am pus-o, pentru 
că este o întrebare de import, ca şi cînd noi am fi crezut că ţara aceasta este o 
ţară de magicieni care trimitea, prin aer, spirite în toate părţile lumii, ca să le 
aducă ştiri şi informaţii din alte ţări. La aceasta noi toţi am răspuns, cu toată 
smerenia, totuşi cu o atitudine care trebuia luată în consideraţie, că ştim că 
vorbeşte doar în glumă: că eram destul de în stare să ne dăm seama că era 
ceva supranatural pe insula aceasta, dar că acest lucru era mai curînd de origi¬ 
ne angelică decît magică. 

în continuare se arată că oamenii înţelepţi din Noua Atlantidă ştiau tot 
ce se petrece în lumea largă, în timp ce ei înşişi rămîneau nevăzuţi şi neştiuţi 
de ea. Aceasta se datora faptului că din Noua Atlantidă erau trimişi emi¬ 
sari, ca să strîngă informaţii; ei se îmbrăcau în veşmintele ţărilor pe care 
le vizitau şi adoptau obiceiurile de acolo, şi în felul acesta treceau neob¬ 
servaţi. In termenii unui manifest rozicrucian aceasta înseamnă că urmau 
una dintre regulile Fraţilor R. C., aceea de a nu purta un veşmînt special 


24 New Atlantis, ed. cit., p. 132. 

25 Ibid., p. 135. 

26 Ibid., p. 140. 

sau vreun semn distinctiv, ci de a se conforma în îmbrăcăminte şi înfăţişare 
locuitorilor oricărei ţări pe care o vizitau. Orînduiala statornicită în Noua 
Atlantidă era aceea că, la fiecare doisprezece ani, „trei dintre membrii sau 
fraţii din Casa lui Solomon" trebuiau să plece în misiunea de a căuta infor¬ 
maţii privitoare la starea artelor şi a ştiinţelor, să aducă cu ei cărţi, instru¬ 
mente şi informaţii. Nu era vorba de un comerţ cu comodităţi materiale 
obişnuite, ci doar de o căutare „a primei creaturi a lui Dumnezeu, care era 
lumina; urmărim să avem lumină, vă spun, asupra creşterii tuturor părţilor 
lumii“ 27 . 

Şi astfel, deşi numele Crucii şi al Trandafirului nu este menţionat nicăieri 
în Noua Atlantidă, este cu totul limpede că Bacon ştia de ficţiunea rozi- 
cruciană şi o adapta propriei sale parabole. Noua Atlantidă era guvernată 
de către Fraţii R. C., călătorind nevăzuţi ca „negustori de lumină" în lumea 
din afară, răspîndindu-se din Casa lui Solomon pentru ca, urmînd regulile 
Fraternităţii R. C., să-i vindece gratuit pe bolnavi, fără să poarte o îmbră¬ 
căminte specială. In plus, pecetea cu „aripi de heruvim" sigilează sulul adus 
pe corabie din Noua Atlantidă, întocmai cum sigilează Fama. Insula are în 
ea ceva mai mult angelic decît magic, iar reprezentantul ei oficial avea pe 
turban o cruce roşie. 

Cercetătorii moderni ai operei lui Bacon nu sînt familiarizaţi cu litera¬ 
tura rozicruciană, care n-a fost inclusă în studiile lor şi nici n-a fost recunos¬ 
cută ca o ramură legitimă a istoriei gîndirii sau a ştiinţei. Dar cei care au 
citit Noua Atlantidă înainte ca Fama şi Confessio să fi fost uitate nu aveau 
cum să nu-i recunoască imediat în locuitorii Noii Atlantide pe Fraţii R. C. 
şi Colegiul lor Invizibil. Un astfel de cititor a lăsat o urmă scrisă a faptu¬ 
lui că a făcut această apropiere. Este vorba de John Heydon, al cărui Holy 
Guide [Călăuza sfîntă ], publicată în 1662, se întemeiază pînă la amănunte 
pe o adaptare a Noii Atlantide. Cînd personajul cu turban alb însemnat cu 
o cruce roşie vine să-i viziteze pe bolnavi, Heydon citează pasajul în felul 
următor: „Funcţia mea este aceea de Director al Casei Străinilor şi, prin vocaţie, 
sînt un preot creştin şi fac parte din Ordinul Crucii şi al Trandafirului." 28 Cînd 
Bacon vorbeşte despre unul dintre înţelepţii din Casa lui Solomon, Heydon 


27 Ibid., p. 147. 

28 John Heydon, The Holy Guide, Londra, 1662, sig. b 6 recto\ New Atlantis, ed. cir., 
p. 135: „prin funcţie sînt director al acestei Case a Străinilor, iar prin vocaţie sînt un preot 
creştin; prin urmare, am venit să vă ofer acest serviciu". 

29 „Aşa s-a întîmplat că, în una dintre Corăbii, se afla unul dintre înţelepţii aparţinînd 
Societăţii Rozicrucienilor, a căror Casă sau al căror Colegiu este însuşi Ochiul acestui Regat", 
Heydon, Holy Guide, sig. b 8 verso', cf. New Atlantis, ed. cit., p. 137: „Aşa s-a întîmplat 
că, în una dintre corăbii, se afla unul dintre înţelepţii noştri, din Societatea Casei lui Solomon, 
care casă sau colegiu, dragii mei fraţi, este însuşi ochiul acestui regat..." 

citează astfel: „unul dintre înţelepţii Societăţii Rozicrucienilor". 29 Heydon 
vorbeşte explicit despre Casa lui Solomon din Noua Atlantidă ca fiind aceeaşi 
cu „Templul Crucii şi al Trandafirului". 30 Şi mai sîntîncă multe alte puncte 
în care Heydon asociază Noua Atlantidă cu Fama ; de fapt el citeşte scrierea 
lui Bacon ca fiind, practic vorbind, identică cu manifestul rozicrucian. 

Interpolările rozicruciene semnificative făcute de Heydon în Noua 
Atlantidă se cuvin studiate în mai mare amănunt decît este posibil aici, totuşi 
trebuie să mai menţionăm una dintre ele. Acolo unde Bacon spune că noii 
atlanţi posedă cîteva dintre scrierile pierdute ale lui Solomon, Heydon 
dezvoltă această afirmaţie în aceea că au în Noua Atlantidă „cartea M“, scrisă 
de Solomon. 31 Cartea M era, potrivit Famei , unul dintre obiectele sacre găsite 
în cripta lui Christian Rosencreutz. 

Faptul că Noua Atlantidă a lui Bacon dovedeşte cunoaşterea de către 
el a Famei şi că Heydon confirmă paralela nu este, de bună seamă, o dovadă 
că Bacon aparţinea vreunei societăţi secrete rozicruciene sau masonice. A 
folosi acest lucru în sprijinul unor asemenea aserţiuni neverificabile înseamnă 
a viola documentele istorice. Poate o îndreptăţită reacţie împotriva unor astfel 
de teorii fanteziste 32 este cea care a atras atenţia unor istorici serioşi asupra 
faptului că, fără putinţă de îndoială, există în Noua Atlantidă influenţe din 
Fama. 

Faptul acesta va trebui să fie studiat foarte serios în viitor de către istorici 
ai ideilor, şi studiat în relaţie cu mişcarea rozicruciană germană. Religia 
Noii Atlantide are mult în comun cu aceea a manifestelor rozicruciene. Este 
intens creştină în spirit, dar nu şi în sens doctrinar, interpretînd spiritul creştin 
în termeni de bunăvoinţă practică, asemeni Fraţilor R. C. Este profund influ- 


30 „Regele lor a întemeiat un Ordin, sau o Societate, pe care noi o numim Templul Crucii 
cu trandafiri; cea mai nobilă Ctitorie (din cîte credem noi) care a existat vreodată pe pămînt; 
şi Făclia acestui Regat. Este închinată cercetării înfăptuirilor şi Creaturilor lui Dumnezeu... 
(Holy Guide , sig. c 7 rect o) ; cf. New Atlantis, ed. cit., p. 148 : „Trebuie să înţelegeţi, dragi 
prieteni, că, printre actele excelente ale acestui rege, unul este cel mai de preţ. A fost înte¬ 
meierea şi statornicirea unui Ordin, sau societate, pe care o numim Casa lui Solomon; cea 
mai nobilă ctitorie, din cît credem noi, care a existat vreodată pe pămînt şi făclia acestui 
regat. Este închinată studierii înfăptuirilor şi creaturilor lui Dumnezeu..." 

31 „Căci noi avem o parte din opera lui [Solomon] care pentru voi este pierdută, şi anume 
rozicruciana M , în care Solomon scrie despre toate cîte au fost, sînt şi vor fi“ (Holy Guide, 
sig. c 7 recto); cf. New Atlantis, ed. cit, p. 148: „...căci noi avem o parte din opera lui 
[Solomon] care pentru voi este pierdută, şi anume Istoria Naturală pe care a scris-o despre 
toate plantele..." 

32 Influenţa Famei asupra Noii Atlantide a fost observată de un excentric a cărui carte 
este altminteri cu totul aberantă (F. W. C. Wigston, Bacon, Shakespeare and the Rosicru- 
cians. Londra, 1888). A. E. Waite (Real History of the Rosicrucians, p. 133) consideră Holy 
Guide un fel de versiune pervertită a Famei, dar nu menţionează Noua Atlantidă în legă- 



152 


ILUMINISMUL ROZICRUCIAN 


enţată de misticismul ebraic-creştin, ca în Cabala creştină. Locuitorii Noii 
Atlantide îi respectă pe evrei; colegiul lor poartă numele lui Solomon şi îl 
caută pe Dumnezeu în natură. Tradiţia hermetic-cabalistică a dat roade în 
marele lor colegiu devotat cercetării ştiinţifice. In lumea din Noua Atlantidă 
se simte o calitate nepămîntească. Deşi acest lucru poate fi profetic pentru 
înfăptuirea revoluţiei ştiinţifice, profeţia nu este făcută în spirit modem, ci 
în alţi termeni de referinţă. Locuitorii Noii Atlantide apar ca şi cînd ar fi 
realizat deja marea instaurare a ştiinţei şi s-ar fi întors prin urmare la starea 
lui Adam în Paradis înainte de Cădere — adică au atins ceea ce constituia 
obiectivul progresului atît pentru Bacon cît şi pentru autorii manifestelor 
rozicruciene. Unul dintre momentele cele mai revelatorii din Noua Atlan¬ 
tidă este acela cînd călătorii se întreabă dacă nu cumva se află în prezenţa 
unor forţe şi a unor fiinţe divine, dacă nu cumva invizibilitatea Fraţilor 
(despre care ştim acum că erau Fraţii R. C.) nu are ceva supranatural „totuşi, 
mai mult decît magic, angelic". Deşi Guvernatorul tratează această nedu¬ 
merire „în glumă" (sau ca pe un ludibrium) şi oferă motive naturale pentru 
invizibilitatea lui, totuşi Noua Atlantidă stă în cumpănă pe o muchie de cuţit, 
depinzînd, pentru a fi primită favorabil de cititor, de acceptarea de către 
cititor a influenţelor ştiinţifice din ea ca „aproape îngereşti" sau ca inspi¬ 
rate de diavol. Pentru ultimul soi de interpretare nu trebuie decît să ne amin¬ 
tim de „Cumplitele înţelegeri" publicate cu puţini ani înainte la Paris. 

Liberalii italieni si 
manifestele rozicruciene 


Cartea aceasta, schiţînd complexităţile unei teme mai mult europene decît 
naţionale, este datoare să călătorească din ţară în ţară. Am părăsit Germa¬ 
nia la slîrşitul furorii, am urmărit panica din Franţa şi ne-am întors în Anglia 
să examinăm opera lui Francis Bacon. Acum trebuie să ne întoarcem în 
Germania anterioară izbucnirii Războiului de treizeci de ani, pentru a vedea 
felul în care mişcările din jurul Electorului palatin au afectat situaţia contem¬ 
porană din Italia sau au fost afectate de ea. Această operaţie implică o 
întoarcere la manifestele rozicruciene, pentru a desprinde din ele un fir pe 
care încă nu l-am examinat. 

Cînd, într-un capitol anterior, am prezentat Fama, am menţionat că prima 
ediţie a acestui manifest este precedată de o traducere în germană a unui 
autor italian vorbind despre „o reformă generală a întregii lumi". Discutarea 
acestei contribuţii de origine italiană la manifestul german a fost amînată 
pînă la un stadiu ulterior. Acest stadiu a sosit acum, şi este vremea să luăm 
în consideraţie orientarea către situaţia contemporană din Italia ilustrată de 
includerea în volumul care conţinea Fama a unui apel al unui autor italian 
la o reformă generală. 

Exista în Italia —- sau mai precis în Veneţia — o situaţie semnificativă 
pentru cei care, în Germania, sperau că vor beneficia de o nouă conducere, 
cea a lui Frederic al V-lea, Electorul palatin, cu presupusul ajutor al socru¬ 
lui său, regele Iacob al Angliei. Acesta era curentul de sensibilitate antipa- 
pală care mai străbătea încă Veneţia din vremea mişcării de rezistenţă la 
exigenţele Romei, mişcare condusă la începutul secolului de Paolo Sarpi 
şi pentru care Iacob şi ambasadorul englez la Veneţia, Sir Henry Wotton, 
manifestaseră un viu interes. 1 

în controversa dintre Veneţia şi Curia papală, care a culminat cu Inter¬ 
dictul din 1606, cauza guvernului veneţian a fost apărată, în termeni strict 
legali, de Paolo Sarpi, frate în ordinul serviţilor Sfintei Maria, care a devenit 


1 Vezi articolul meu Jstoria Conciliului din Trento de Paolo Sarpi“, în Journal of the 
Warburg and Courtauld Institutes, VII (1944), pp. 113-143. 

astfel celebru printre toţi cei interesaţi să menţină spiritul libertăţii în Europa. 
Interesul lui Iacob al Angliei în cazul Veneţiei era stimulat de presupusa 
asemănare dintre poziţia Veneţiei împotriva Romei şi poziţia de indepen¬ 
denţă a bisericii anglicane. Sir Henry Wotton, entuziastul ambasador, chiar 
spera la un moment dat să determine Veneţia să adopte o reformă similară 
celei anglicane. Cartea engleză de rugăciuni a fost tradusă în italiană, iar 
în ambasada engleză din Veneţia s-au ţinut servicii religioase anglicane. 

In aceste împrejurări de apropiere anglo-veneţiană s-a întîmplat ca însem¬ 
nata carte a marelui liberal italian, Sarpi, să fie publicată pentru întîia oară 
nu în Italia, ci în Anglia. Era faimoasa Istorie a Conciliului din Trento, în 
care se scotea în evidenţă faptul că protestanţii nu fuseseră invitaţi la 
Conciliu, că părerea elementelor franceze catolice mai liberale n-a fost luată 
în seamă şi că scopul Conciliului a fost acela de a introduce un control mai 
strict, dominat de papalitate, şi nu de a căuta măsuri de mai largă reformă 
liberală. întreaga controversă în jurul Interdictului şi simpatia pentru angli- 
canism pe care a stîmit-o au avut repercusiuni asupra statelor europene care 
asistau la aceste evenimente. Senzaţionala convertire la anglicanism, în 1616, 
a unui arhiepiscop catolic — Antonio de Dominis, arhiepiscop de Spalato 
— a fost un eveniment care părea să prevestească noi mişcări, încuraja¬ 
toare pentru cele din Germania, care îşi întemeiau speranţele pe Electorul 
palatin şi pe regeasca lui soţie anglicană. Şi De Dominis a fost cel care i-a 
publicat lui Sarpi pentru întîia oară Istoria Conciliului din Trento , în ita¬ 
liană, dar în Anglia, în 1619, cu o dedicaţie către Iacob I, în care se apelează 
la el ca la cineva în care cei din Italia, nemulţumiţi de starea în care se afla 
religia, au încredere. în anul următor, 1620, a apărut la Londra o traduce¬ 
re latină a scrierii lui Sarpi, făcută de fostul preceptor al prinţului Henry. 
în anii aceia se trezise un sentiment exaltat în jurul perspectivei ca Veneţia 
şi Anglia, în virtutea simpatiei religioase şi politice dintre ele, să se apropie 
ca să înfrunte pretenţiile catolicismului post-tridentin şi extremismele 
Contrareformei sprijinite de iezuiţi şi de puterile habsburgice. 

Pînăacum nici un istoric nu pare să fi examinat legăturile dintre această 
mişcare şi cele din preajma Electorului palatin. 2 


2 Aceste legături nu sînt menţionate, de exemplu, de W. J. Bouwsma în Venice and the 
Defence of Republican Liberty, University of California Press, 1968. Şi totuşi unele date din 
documentele contemporane citate în carte nu pot fi înţelese fără referire la aventura boemia- 
nă a lui Frederic, nesprijinirea ei de către Iacob I şi prăbuşirea finală. Indignarea prietenu¬ 
lui lui Sarpi, Micanzio, faţă de refuzul lui Iacob de a acţiona în 1619, discutată de Bouwsma, 
pp. 526-527, trebuie văzută în această lumină, la fel ca şi vorbele mînioase ale lui Micanzio, 
pe aceeaşi temă, la începutul lui 1621: „A sta să tot cauţi argumente de legitimitate şi să-l 
laşi pe cel puternic să ajungă şi mai puternic, în stare să submineze toate statele libere... 
Dacă din Anglia nu vin cîteva hotărîri folositoare, bine însoţite de fapte... spaniolii sînt cuce¬ 
ritori ai Germaniei şi au Italia la discreţia lor“ (citat de Bouwsma, p. 527). 

Şi totuşi Anhalt era în legătură cu Sarpi, şi principalul reprezentant diplo¬ 
matic al Palatinatului, baronul Christian Von Dolina, vizita frecvent Veneţia 
pe vremea aceea. Ca multe alte guvemăminte din Europa, cel veneţian era 
dornic să obţină informaţii privitoare la intenţiile lui Iacob I de a-1 sprijini 
sau nu pe ginerele său în întreprinderea boemiană. Un ambasador veneţian, 
raportînd dogelui în noiembrie 1619, i-a subliniat faptul că o respingere a 
imperialiştilor în Boemia ar slăbi ambiţiile puterilor Habsburgilor din Spania 
de a subjuga Italia şi o asemenea slăbire a acestor puteri ar fi „ceea ce Senină¬ 
tatea Voastră are toate motivele să dorească 11 . Prin urmare, „prosperitatea 
tuturor depinde de succesul Palatinatului 11 . 3 Deşi treburile Palatinatului nu 
sînt menţionate de istoricii care tratează despre relaţiile veneţiene cu Anglia 
în primii ani ai secolului al XVII-lea, totuşi aceste treburi figurau de bună 
seamă într-un fel foarte proeminent în tabloul general pentru cei atenţi la 
politica veneţiană. O conducere puternică în Palatinat, atît de aproape de 
Veneţia şi pe drumul principal dintre Veneţia şi Anglia, putea încuraja 
Veneţia să persiste mai mult într-o poziţie defensivă, să menţină mai multă 
vreme o situaţie de relativă libertate în comparaţie cu restul Italiei. Mai mult, 
dacă aventura boemiană ar fi dovedit că are oarecare şanse să reuşească, 
lucrul acesta ar fi întărit mişcările liberale din întreaga Europă. Cum s-a 
vădit mai tîrziu, sprijinirea lui Frederic de către Iacob s-a dovedit a fi o 
himeră, iar înfrîngerea sa la Pragaîn 1620 a fost dangătul de moarte pentru 
speranţele liberale din Veneţia, la fel ca în Boemia şi în Germania. Dogele 
Veneţiei a fost auzit remarcînd satiric că, dacă regele Angliei nu va face 
nimic ca să-şi apere propria fiică, alţii nu au ce spera din partea lui. 4 Statu¬ 
tul ambasadorului Henry Wotton faţă de doge şi senat a scăzut după 1620. 
Veneţia se îndepărta de alianţa cu Anglia şi se cufunda, împreună cu restul 
Italiei, în amorţeala subjugării. 

Această foarte sumară schiţă a interesului Veneţiei pentru politica anglo- 
palatină este suficientă ca preambul la studiul unei traduceri din italiană care 
a fost publicată împreună cu Fama şi care a dat manifestului rozicrucian 
şi pledoariei sale pentru o reformă generală o orientare către Veneţia şi către 
nemulţumirea veneţiană faţă de starea în care se afla religia. 

Opusculul privitor la „reforma generală a întregului larg al lumii 11 care 
este publicat în acelaşi volum cu Fama 5 este o traducere în germană a unui 


3 Zorzi Giustiniani către Doge, noiembrie 1619, în S. R. Gardiner, Letters and otherDocu¬ 
ment s Ulustrating relations between England and Germany , Camden Society, 1868, II, p. 82. 

4 Neliniştea cu care veneţienii urmăreau evenimentele şi disperarea lor cînd au auzit 
de eşecul lui Frederic sînt consemnate cu vivacitate în Calendar of State Papers Veneţian , 
XVl’ 1619-1621. 

3 „Reforma Generală" (adică extrasul Boccalini) apare nu numai în prima ediţie a Famei , 
Cassel, 1614, ci şi în ediţia de la Frankfurt, din 1615 şi în cea de la Cassel din 1616; vezi 
Anexă , mai jos la pp. 256-257. 

capitol din Ragguagli di Parnaso [Noutăţi din Parnas] 6 , apărută la Veneţia 
în 1612-1613. Era aşadar o publicaţie recentă, ultima noutate din Italia, cînd 
traducerea unui capitol din carte a fost tipărită împreună cu Fama în 1614. 
Boccalini era un liberal italian extrem de potrivnic Habsburgilor, prieten cu 
Sarpi şi cu alţi intelectuali italieni din cercul lui Sarpi, care îl includea şi pe 
Galileo. Tendinţa acestor Noutăţi din Parnas este intens antihabsburgică, 
regretînd subjugarea Italiei de către despoţi străini şi deplîngînd, ca o 
consecinţă, decăderea culturii italiene. Boccalini a murit în 1613. Intr-o vreme 
a circulat zvonul că a fost omorît de doi oameni care i-au intrat noaptea în 
casă şi l-au lovit cu saci plini cu nisip, însă cercetări recente au dovedit că 
legenda aceasta nu conţine nici un adevăr. 7 Poate legenda a transferat asupra 
lui Boccalini personal asasinarea cu saci de nisip pe care, în carte, îşi ima¬ 
ginează că a avut-o de suferit Euclid. 8 

Satira lui Boccalini, mai bine zis gluma lui amară, ia forma unei alegorii. 
Se presupune că Apollo îşi ţine Curtea în Pamas şi la el vin diferite perso¬ 
naje antice şi modeme, care i se plîng de starea de astăzi a lucrurilor. Boccalini 
nu este protestant; într-una dintre noutăţile venite din Pamas, Pico de la Miran- 
dola i se plînge lui Apollo de zgomotul pe care îl fac reformaţii, împiedicîn- 
du-1 să gîndească. 9 Dar este în favoarea toleranţei religioase; în apărarea 
lui Bodin 10 , care a fost învinuit în faţa lui Apollo de toleranţă, spune, pe 
ocolite, că mahomedanii sînt mai toleranţi decît catolicii. O „noutate 14 intere¬ 
santă este scena în care Thomas Morus i se plînge lui Apollo de răspîndi- 
rea ereziei şi întreabă cînd va lua sfîrşit; răspunsul este că va lua sfîrşit atunci 
cînd puterea Habsburgilor va fi zdrobită; după părerea lui Apollo, tirania 
lor este aceea care a fost cauza revoltei protestante. 11 Satira rămîne subtilă, 
tendinţa ei este însă mereu aceeaşi; o confruntare de nume reprezentative 
de gînditori, poeţi, savanţi, cu o lume reacţionară; un protest împotriva 
„Monarhiei Spaniole 44 , împotriva încercării ei de a dobîndi hegemonia în 
Europa şi de a duce din nou Italia în sclavie. 

Marele erou al lui Boccalini este Henric al IV-lea al Franţei. Una dintre 
cele mai remarcabile scene de la Curtea lui Apollo reprezintă doliul la ştirea 


6 Traiano Boccalini, Ragguagli di Parnaso , Veneţia, 1612-1613 ; există o traducere 
engleză din secolul al XVII-lea, Advertismentsfrom Parnassus, de Henry, conte de Monmouth, 
Londra, 1669. Am discutat pe scurt semnificaţia publicării extrasului Boccalini împreună 
cu Fama în Giordano Bruno and the Hermetic Tradition , pp. 357-358, 408-412. 

7 Gaetano Cozzi, „Traiano Boccalini, il Cardinal Borghese e la Spagna", Rivista stori- 
ca italiana, LXVIII (1961). 

8 Boccalini, Ragguagli di Parnasso, II, 3. 

9 Boccalini, II, 16. 

10 Boccalini, I, 65. 

11 Pasajul privitor la Thomas Morus se găseşte în Pietra del Paragone politico, publi¬ 
cată în 1615 şi adăugată la Ragguagli, ca o a treia parte, în ediţiile care au urmat-o pe prima. 

morţii sale. 12 Apollo plînge cu lacrimi amare şi iradierea lui de lumină se 
întunecă, de teamă că acum, cînd acest mare om nu mai este, orice speranţă 
de mai bine s-a irosit. Dar din alte capitole aflăm că în Olanda speranţele 
rezistă. Nu este încă totul pierdut şi voitorii de bine trebuie să fie strîns uniţi. 

Capitolul din această carte considerat vrednic de a fi tipărit, în traduce¬ 
re germană, împreună cu Fama rozicruciană, este unul în care Apollo încearcă 
să iniţieze o reformă generală a lumii. 13 Zeul găseşte că lumea se află într-o 
stare lamentabilă. El află că oamenii sînt atît de obosiţi să trăiască în aseme¬ 
nea condiţii îngrozitoare încît mulţi, găsind viaţa de neîndurat, îşi iau zilele. 
Apollo suspină adînc şi hotărăşte să ceară sfatul unor oameni înţelepţi pentru 
a-şi da seama cum să vindece această atît de rea stare de lucruri. înţelepţii 
chemaţi la sfat fac diferite propuneri, însă toate remediile sugerate sînt aban¬ 
donate, ca fiind impracticabile. Pînă la urmă reformatorii au început să se 
ocupe cu tot felul de fleacuri, renunţînd să-şi mai bată capul cu vreo reformă 
generală. Lucrurile au fost îmbrăcate la loc în zdrenţele lor dinainte, iar Epoca 
a rămas la fel de nenorocită cum era. 

Apare evident că textul face aluzie la Conciliul din Trento. Pentru oricine 
făcea parte din cercul lui Sarpi, Conciliul nu putea să reprezinte decît o 
asemenea reformă eşuată, o încercare de reformă care avusese drept rezul¬ 
tat doar instituirea unor reglementări riguroase şi lăsase neatins miezul pro¬ 
blemelor. Numai că Boccalini avea părerile lui cu privire la ceea ce îndurera 
veacul şi credea că ştie în ce trebuie să constea o adevărată reformă gene¬ 
rală. Părerile acestea le-a pus în gura celui mai înţelept dintre oameni, Solon, 
care a declarat că, din cîte crede el, răul cel mai mare al vremii era lipsa 
de dragoste 14 : 

Ceea ce a adus Vremea de astăzi în asemenea hal de tulburare este ura cea crudă 
şi pizma veninoasă, care în zilele noastre domnesc asupra tuturor oamenilor. 
Tot ajutorul pentru relele de acum poate fi nădăjduit de la răspîndirea dragostei 
de oameni şi între oameni şi acea sfîntă iubire de Aproapele nostru care este 
cea mai de seamă poruncă dată de Dumnezeu omenirii; ar trebui prin urmare 
să folosim toată priceperea noastră pentru a nu da prilejuri urilor care stăpî- 
nesc în timpurile acestea inimile oamenilor să-şi facă lucrarea. 

Astfel, în ciuda vizibilelor diferenţe de stil, extrasul din Boccalini pro¬ 
clamă un mesaj îndeaproape paralel cu cel al Famei, nevoia de o nouă 
reformă, de vreme ce încercările anterioare au eşuat, cu ajutorul unei mişcări 
care avea să pună accentul pe dragostea creştină şi pe caritate, ca fiind prin¬ 
cipala ei inspiraţie. Extrasul din Boccalini înfăţişează în ficţiunea lui asupra 


12 Ragguagli, I, 3. 

13 Ibid., I, 77. 

14 Citat în traducerea engleză a lui Monmouth. 

Curţii lui Apollo acelaşi mesaj de bunăvoinţă ca şi ficţiunea despre Chris- 
tian Rosencreutz şi Fraternitatea sa. Totuşi, în extrasul din Boccalini, spre 
deosebire de Fama, nu se pune nici un accent pe luminarea intelectuală, 
iar tonul lui Boccalini este trist şi lipsit de speranţă, în comparaţie cu entuzi¬ 
asmul auroral din Fama. 

Includerea în Fama a extrasului din Boccalini indică faptul că autorul 
sau autorii manifestelor rozicruciene se adresau, în mesajul lor, şi Italiei, 
sau Veneţiei, şi, fireşte, tendinţele politico-religioase ale lui Boccalini, vede¬ 
rile lui antihabsburgice, nu puteau fi decît conforme cu spiritul cercurilor 
de unde proveneau manifestele rozicruciene. Iar părerile lui Boccalini duceau 
la cele ale lui Giordano Bruno, pentru că este aproape sigur că Boccalini 
a suferit influenţa lui Bruno 15 : împărtăşea opinii similare cu ale lui, iar capa¬ 
citatea lui de a zugrăvi în cuvinte o mare frescă de figuri mitologice şi de 
a le conferi un sens politico-religios — ca în felul în care prezintă Curtea 
lui Apollo — aminteşte de puternica pictură-în-vorbe a lui Bruno în Plecarea 
fiarei biruitoare. 

Cu ani în urmă Giordano Bruno „sperase lucruri mari“ de la Henric al 
IV-lea 16 , colindase Europa căutînd sprijinitori împotriva crescîndei puteri 
hispano-austriece în Italia; a căutat să obţină asemenea sprijin de la monarhia 
franceză reprezentată de Henric al III-lea, a încercat acelaşi lucru în Anglia 
elisabetană, cu cavalerii şi cu poeţii ei, precum şi în Germania luterană. S-a 
întors în Italia cînd conversiunea lui Henric al IV-lea părea să promită o 
eră de mai mare liberalism şi toleranţă în Italia şi, pînă la urmă, şi-a plătit 
cu viaţa speranţele excesive, în 1600. 

Felul în care aborda Henric al IV-lea problemele vremii sale, adoptat 
atît de Bruno cît şi de Boccalini, fusese în bună măsură şi acela al lui Chris- 
tian de Anhalt şi al Palatinatului, mai de mult. 17 Anhalt şi cîrmuitorii Palati¬ 
natului s-au arătat gata să accepte intrarea lui Henric al IV -lea în Germania, 
întreprindere oprită de asasinarea lui Henric în 1610. Boccalini a dat glas 
disperării liberalilor italieni cînd au văzut că toate aceste planuri au eşuat. 
Plasînd extrasul din Boccalini în acelaşi volum cu Fama , autorii manifes¬ 
tului rozicrucian şi-au orientat provocarea în direcţia Italiei, şi astfel „rozi- 
crucianismul" a putut fi asociat curentelor secrete, mistice, filozofice şi 
antihabsburgice de obîrşie italiană. 

Giordano Bruno, cutreierînd Europa, propovăduise o iminentă reformă 
generală a lumii, întemeiată pe o întoarcere la religia „egipteană" care putea 
fi învăţată din tratatele hermetice, o religie menită să transceandă diferenţele 


15 Giordano Bruno and ihe Hermeric Tradition , pp. 411 şi urm. 

16 Ibid., pp. 340 şi urm. 

17 Vezi mai sus, pp. 28-29, 52. 

religioase prin iubire şi prin magie şi care urma să se bazeze pe o nouă viziune 
a naturii, de realizat prin exerciţii contemplative hermetice. Bruno predi¬ 
case această religie, învăluită în forme mitologice, în Franţa, Anglia şi Ger¬ 
mania. După cum spune chiar el, formase o sectă în Germania, ai cărei 
membri îşi spuneau „giordanişti“ 18 , care a avut mare influenţă printre lu¬ 
terani. Am sugerat în altă parte că este posibilă o conexiune între „gior- 
daniştii 11 lui Bruno şi mişcarea rozicruciană; că o influenţă secretă a lui Bruno 
putea să fi contribuit la dezvoltarea genului de reformă pe care îl schiţează 
manifestele rozicruciene. Folosirea extrasului din Boccalini împreună cu 
Fama mă ajută să confirm această sugestie, dat fiind că Boccalini reprezenta 
tipul brunian de atitudine politico-religioasă. 

într-un mai vechi capitol al cărţii de faţă, studiul modului în care Michael 
Maier se folosea de mitologie trimitea în aceeaşi direcţie. 19 Maier este 
impregnat cu cel mai profund „egiptianism“ sau cu un hermetism profund 
mistic, care îl aminteşte pe Bruno. Totuşi Maier, într-o declaraţie directă 
cuprinsă într-una dintre scrierile sale, vorbind despre Reformarea genera¬ 
lă a lumii (adică despre extrasul din Boccalini inclus în Fama), face tot ce-i 
stă în putinţă să-i minimalizeze importanţa. în fapt, afirmă fără ocolişuri 
că „Reforma generală 11 nu are nimic de a face cu Fama şi că a fost doar 
accidental tipărită împreună cu ea. 20 Ciudată afirmaţie, de vreme ce extra¬ 
sul din Boccalini se găseşte nu numai în prima ediţie a Famei, ci şi în cele 
două ediţii care au urmat-o, şi este imposibil de crezut că asemenea lucru 
poate fi accidental. Este probabil că retractarea lui Maier se datora unei 
anume nervozităţi cu privire la efectul manifestelor şi la felul greşit în care 
era folosit în anumite cercuri mesajul lor. 

Persoana care ştia cel mai mult despre manifestele rozicruciene — Johann 
Valentin Andreae — ne informează că Boccalini avea o influenţă impor¬ 
tantă în cercul său. în cartea lui din 1619, Mythologiae Christianae Libri 
tres [Mitologia creştină în trei cărţi], Andreae are o secţiune despre „Bocali- 
nus“, care, după cum se spune aici, a fost persecutat de nişte „nerozi plini 
de răutate 11 . 21 Fluxul de limbaj violent de aici aminteşte unul al lui Gior- 
dano Bruno despre „pedanţi 11 . Sînt înclinată să văd o influenţă a lui Boccalini 
în ansamblul cărţii lui Andreae Mitologia creştină în trei cărţi, în care 
foloseşte nume faimoase antice şi modeme, pentru a face aluzii oblice la 
evenimente contemporane într-un stil satiric asemănător în ton cu al lui 


18 Giordano Bruno , pp. 312-313. 

19 Vezi mai sus, pp. 103-104. 

20 Michael Maier, Thermis aurea, hoc est de legibus Fraternitatis R.C., Frankfurt, 1618, 

p. 186. 

21 Johann Valentin Andreae, Mythologiae Christianae... Libri tres, Strasbourg (Zetzner), 
1618, p. 237. 

Boccalini. Dovada pe care o aduce Mitologia creştină pare a confirma că 
includerea extrasului din Boccalini în Fama n-a fost întîmplătoare. 

Faptul că Andreae şi cercul său erau adînc interesaţi de situaţia contem¬ 
porană din Italia reiese evident şi din interesul lor pentru operele lui Tommaso 
Campanella. 22 Ca şi Bruno, Campanella era un fost frate dominican revo¬ 
luţionar. In 1600 a condus în sudul Italiei o revoluţie împotriva forţelor spa¬ 
niole de ocupaţie. Acesta a fost anul în care Bruno a fost ars pe rug la Roma. 
Revoluţia lui Campanella a eşuat: a fost capturat, torturat şi întemniţat pentru 
aproape tot restul vieţii în castelul din Napoli. în timp ce era în închisoare 
a scris Cetatea Soarelui, descrierea unei cetăţi ideale conduse de preoţi 
hermetici care menţin cetatea în pace şi în virtute cu ajutorul binefăcătoarei 
lor magii ştiinţifice. Cetatea Soarelui face parte din seria marilor Utopii, 
fantezii ale unor societăţi ideale caracteristice pentru atmosfera rozicruciană. 
Scrierea l-a influenţat profund pe Andreae, care avea să fie şi el, mai tîrziu, 
autorul uneia dintre cele mai importante Utopii. 

Campanella a avut doi discipoli germani care îl vizitau în închisoare, 
la Napoli. Erau Tobias Adami şi Wilhelm Wense, amîndoi prieteni apro¬ 
piaţi ai lui Andreae. Ei i-au dus manuscrise ale lui Campanella lui Andreae, 
în Germania, inclusiv un manuscris al Cetăţii Soarelui, o versiune latină a 
căreia a fost publicată la Frankfurt în 1623. (Ca şi Istoria Conciliului din 
Trento a lui Sarpi, Cetatea lui Campanella este o mare şi vestită carte ita¬ 
liană din această perioadă care a f ost publicată întîi într-o ţară străină; aseme¬ 
nea exporturi stau dovadă despre tirania care năpăstuia pe atunci Italia.) 
Wense şi Adami erau la Tiibingen, în contact cu Andreae, cam în vremea 
cînd erau publicate manifestele rozicruciene. Interesul lui Andreae şi al cercu¬ 
lui său pentru Campanella şi cunoaşterea directă a condiţiilor din Italia prin 
Adami şi Wense fac cu totul firesc faptul că extrasul din Boccalini, care 
exprima sentimentele antihabsburgice din Italia, a fost tipărit împreună cu 
Fama. 

în eforturile sale de a ieşi din închisoare, Campanella avea să părăsească 
mai vechile lui idei revoluţionare şi să scrie opere în care să susţină că hege¬ 
monia universală asupra lumii trebuie să aparţină forţelor legitime. Monar- 
chia di Spagna, scrisă în închisoare şi publicată în 1620, oferă monarhia 
mondială Spaniei. 23 Revoluţionarul a cărui viziune a unei reforme herrne- 
tice universale îşi găsise expresia în Cetatea Soarelui cedase în faţa puterii. 
Data la care a fost publicată Monarchia di Spagna a lui Campanella este 
interesantă: 1620, data fatală. 


22 Cu privire Ia influenţa lui Campanella asupra lui Andreae şi a prietenilor săi vezi 
Giordano Bruno, pp. 413 şi urm.; Amold, Histoire des Rose-Croix , pp. 61 şi urm. 

23 Referirea la rozicrucieni din scrierea aceasta (citată de Amold, p. 144) se află într-o 
anexă care probabil nu este scrisă de Campanella. 

Porţile care Fama prevestise că se vor putea deschide în Europa au fost 
bine închise în 1620. Procesul lui Galileodin 1633 a închis o poartă în Italia. 

înainte ca anul 1620 să încheie o epocă, observatori din Europa erau 
informaţi cu privire la multe tendinţe de dezvoltare, timide, interferîndu-se, 
care au eşuat total, pînă şi amintirea lor ştergîndu-se, în atare măsură încît 
istoricul modem pare a nu şti că în Palatinat se petreceau lucruri care erau 
interesante în Veneţia. Englezi învăţaţi şi pioşi cu principii anglicane, 
aruncînd din ţara lor o privire asupra scenei europene, ar fi fost înclinaţi să 
vadăîn mişcarea veneţiană din jurul lui Sarpi şi apropierea anglo-veneţiană 
care a însoţit-o o dezvoltare avînd legături evidente cu mişcarea din Palati¬ 
nat şi strînsa ei afiliere cu Anglia prin soţia anglicană a Electorului palatin. 
Putem observa cum aceste două direcţii de gîndire, sau aceste două spe¬ 
ranţe pentru „religie 11 se contopesc în spiritele a doi poeţi şi buni prieteni 
— John Donne şi Henry Wotton. Cultul lui Donne pentru Elisabeta Stuart 
avea o notă de extaz religios încă de pe vremea căsătoriei sale, cînd o conjura 
să fie o „nouă stea“: 

Stea nouă să ne fii ce prevestire ne aduce 
De sfîrşituri minunate, sfîrşituri care însăţi tu să fii. 

Iar Donne era un admirator al lui Sarpi, al cărui portret atîma în cabi¬ 
netul lui de lucru în anii de mai tîrziu. 24 La fel, Wotton îmbina prietenia 
lui cu Sarpi şi o profundă implicare în situaţia religioasă din Veneţia cu un 
cult, lung de-o viaţă-ntreagă, pentru Elisabeta. Vestitul poem al lui Wotton 
„despre stăpîna lui, regina Boemiei 11 , în care o compară cu o roză, regină 
a florilor, a fost scris în Greenwich Parkîn iunie 1620, cu puţin timp înainte 
de dezastru. 

Manifestul rozicrucian dobîndeşte acum o semnificaţie oarecum mai 
largă. El face apel la o reformă generală, pentru că celelalte reforme au eşuat. 
Reforma protestantă şi-a pierdut din putere şi se află dezbinată. Contrare¬ 
forma catolică a luat o direcţie greşită. Se dovedeşte necesară o reformă 
generală a lumii întregi, iar această a treia reformă are a-şi găsi puterea în 
tradiţia creştinismului evanghelic şi în asocierea cu o orientare către lucrarea 
lui Dumnezeu în natură, într-un spirit de explorare ştiinţifică, folosind ştiinţa 
sau magia, ştiinţa magică ori magia ştiinţifică, în serviciul omului. 


24 Vezi şi Jstoria Conciliului din Trento a lui Paolo Sarpi", pp. 137-138. 

Fraternitatea rozicruciană si 

9 

uniunile creştine 

9 


Cîndva în jurul lui 1657, cu cîţiva ani înainte de izbucnirea războiului, 
Johann Valentin Andreae îşi schimbă atitudinea faţă de „Christian Rosen- 
creutz“ şi faţă de, fraţii" lui. Mitul pe care la început îl întîmpinase cu fervoare 
ca fiind calea de realizare a aspiraţiilor către o reformă generală şi către progre¬ 
sul ştiinţei pare a fi depreciat de el la nivelul unui zadarnic ludibrium. In locul 
lui el propovăduia formarea unor „Uniuni creştine" sau „Asociaţii creştine". 
Aceste asociaţii sau uniuni urinau să fie inspirate de scopuri foarte asemănă¬ 
toare cu acelea exprimate în manifestele rozicruciene. Ele urmau să dea expre¬ 
sie unei renaşteri religioase, sau unei noi reforme, pentru a încuraja prin 
precepte şi exemple răspîndirea carităţii creştine şi a iubirii frăţeşti între oameni 
şi pentru ca învăţaţii să se angajeze cu seriozitate în activităţi intelectuale şi 
ştiinţifice spre binele omenirii. Aceste grupări, deşi urmau în mare liniile 
generale formulate de manifestele rozicruciene, se deosebeau de ele din două 
importante puncte de vedere. Nu-şi îmbrăcau scopurile în mitul rozicrucian, 
ci le exprimau în termeni mai direcţi Şi, în al doilea rînd, ele ieşeau din ceţurile 
invizibilităţii şi ale unei posibile inexistenţe, intrînd în realitate. Unul dintre 
aceste grupuri, Societas Christiana, era, hotărît lucru, real. Era o asociaţie 
întemeiată de Andreae între 1618 şi 1620, care a avut o existenţă scurtă în 
acei ani de dinainte de război, dar curînd s-a şubrezit în dezastruoşii ani de 
după 1620. Totuşi n-a dispărut cu totul şi a influenţat formarea unei alte asoci¬ 
aţii care urma să aibă un viitor deosebit de important. 

Sîntem obligaţi acum să cercetăm mai îndeaproape următoarea pro¬ 
blemă: ce înţelegea Andreae atunci cînd numea Fraternitatea rozicruciană 
un ludibrium, sau „scena unui joc"; să înţelegem schimbările în atitudinea 
sa care au dus la acest mod de expresie teatral şi să discutăm relaţia dintre 
Fraternitatea R. C. ca ludibrium şi Societas Christiana reală. In spiritele 
oamenilor din această vreme scenele reale şi teatrale erau într-un fel oniric 
legate de foarte răspînditele comparaţii ale lumii cu teatrul şi ale vieţii oame¬ 
nilor cu un rol jucat pe scena ei. 1 „întreaga lume este o scenă" nu era o vorbă 


1 E. R. Curtius, European Literature in the Latin Mideile Ages, Londra, 1953, pp. 138 
şi urm.; Yates, Theatre of the World, pp. 165 şi urm. 

fabricată de Shakespeare, ci o parte normală a mobilierului mental normal, 
iar în scrierile lui Andreae asemănarea cu teatrul revine tot timpul. în 
tinereţea lui, aşa cum am văzut, el a întîmpinat cu entuziasm influenţe 
dramatice de la companii itinerante de actori englezi 2 , iar aceste influenţe 
au determinat forma dramatică în care şi-a scris strălucita lui Cununie Chi¬ 
mică din 1616. Interesul lui Andreae pentru teatru, formula lui mentală 
profund dramatică trebuie luate în consideraţie atunci cînd e vorba de 
numeroasele lui referiri la Fraternitatea R. C. drept un ludibrium. S-ar putea 
ca nu de fiecare dată, în gura lui, acesta să fie un termen de dispreţ. De 
fapt, dacă examinăm pasajele din scrierile lui Andreae despre Fraţii rozi- 
crucieni, constatăm că un mod frecvent de a-i denigra este felul lui de a 
se referi la ei ca la nişte simpli actori, comedianţi, oameni frivoli, minţi 
uşoare; totuşi, în alte momente, el dă o înaltă preţuire actorilor, pieselor 
de teatru şi, în general, artei dramatice, ca fiind valoroasă din punct de 
vedere social şi moral. Ce trebuie să înţelegem din toate acestea? Dar să 
examinăm cîteva exemple despre felul în care Andreae se foloseşte de com¬ 
paraţii teatrale. 

In Menippus sau O sută de dialoguri satirice, publicate în 1617 la „Heli¬ 
con lîngă Pamas“, Andreae are cuvinte severe de spus despre Fraternitatea 
rozicruciană, care era „doar un ludibrium pentru cei curioşi, un joc în care 
au fost amăgiţi 3 cei care au încercat să urmeze o cale artificială şi neobişnuită 
în locul căii adevărate şi simple a lui Cristos". O asemenea afirmaţie sună, 
e limpede, ca o condamnare. în Peregrini in Patria errores [Rătăciri străine 
în patria noastră ], despre care se spune că a fost publicată la „Utopia" în 
1618, se află triste comentarii la adresa lumii ca labirint, şi despre cum cei 
care caută cunoaştere aud doar basme deşarte. 4 Iar într-un pasaj despre 
„scenă", lumea este comparată cu un amfiteatru în care nimeni nu apare în 
adevărata lui lumină, ca fiind el însuşi, d toţi sînt travestiţi. 5 Aici compara¬ 
rea lumii cu un teatru implică ideea că ea este un loc amăgitor. 

Christian Mythology a lui Andreae, din 1618, care vădeşte o largă 
cunoaştere a situaţiei contemporane, deşi prezentată într-un fel dezordonat 
şi confuz, conţine numeroase referinţe la dramă şi la teatru. Lucrarea este 
împărţită în cărţi, fiecare dintre ele fiind la rîndul ei împărţită în scurte secţi¬ 
uni asupra unei mulţimi năucitoare de subiecte. O secţiune asupra „tragediei" 6 


2 Vezi mai sus, p. 45. 

3 J. V. Andreae, Menippus siveDialogorum Satyricorum Centuria , 1618, pp. 181-183; 
cf. Amold, Rose-Croix, p. 194. 

4 Andreae, Peregrini in Patria errores, 1618, p. 65. 

5 Ibid„ p. 118. 

6 Andreae, Mythologiae Christianae... Libritres, Strasbourg (Zetzner), 1618, II, 46 
(p. 67). 

exprimă o energică aprobare a reprezentărilor dramatice. Alta, despre „Repre- 
sentatio" 7 , susţine că prin comedie pot fi învăţate modestia demnă şi adevăml. 
Altă secţiune 8 dă intriga unei comedii morale în cinci acte (care poate fi 
comparată cu piesa în cinci acte din Cununia Chimică ). Un capitol privi¬ 
tor la ,,mimi“ 9 discută despre actori într-un spirit prietenesc, iar într-un capi¬ 
tol izbitor despre Ludi 10 , Andreae afirmă că este un act creştinesc acela de 
a construi teatre publice unde să fie reprezentate piese ( ludos ) cu scene 
bogate. Acestea sînt cele mai folositoare pentru a-i instrui pe tineri, a da 
învăţătură tuturor, ascuţind minţile, desfătîndu-i pe cei vîrstnici, portretizînd 
femei, amuzîndu-i pe cei săraci. Cei mai severi Părinţi ai Bisericii — spune 
el — dezaprobau teatrul, dar alţii, mai recenţi ( recentiores ), aprobă come¬ 
dia decentă. Pasajul reprezintă o apărare remarcabilă a teatrelor ca valoroase 
instituţii educative şi sociale, pe care creştinii ar trebui să le aprobe. 

Iezuiţii erau, fireşte, teologi „mai recenţi", care se arătau de acord cu 
folosirea morală şi pioasă a dramei. Dar oare s-a gîndit Andreae în felul 
acesta aprobativ la drama iezuită ? 

Referinţele acestea laudative la piese, comedii, ludi (jocuri) din Chris- 
tian Mythology trebuie avute în vedere atunci cînd studiem remarcele lui 
Andreae, din aceeaşi scriere, în care vorbeşte despre Fraternitatea rozicru- 
ciană ca despre un ludibrium, o comedie. Secţiunea despre Fratemitas este 
în mod sigur o aluzie la Fraternitatea R. C. Vorbeşte despre ea ca despre 
„o Fraternitate admirabilă care reprezintă comedii de-a lungul şi de-a latul 
Europei" 1 '. Astfel de remarce provoacă perplexitate, şi mai există multe altele 
cu un caracter asemănător risipite prin numeroasele lucrări ale lui Andreae 
— vorbea tot timpul despre teatru şi drame, subiectul îl fascina, dar de fiecare 
dată într-un chip vag şi neconcludent. 

Fără a încerca să mă angajez în adîncime în problemele cu totul noi şi 
nefamiliare reprezentate de interesul lui Andreae pentru teatru, aş vrea să 
semnalez, ca un îndemn pentru cei care s-ar gîndi să întreprindă o cercetare 
amănunţită în moda rozicruciană din Germania, că este posibil ca o aseme¬ 
nea cercetare să scoată la lumină o legătură între activităţile actorilor englezi 
şi răspîndirea ideilor rozicruciene. Şi Ben Jonson, într-una dintre „măştile" 
sale {Insulele fericite, 1625), sugerează o legătură între „rozicrucieni" şi 
actori, într-un pasaj în care dovedeşte o remarcabilă cunoaştere a unei publi- 


1 Ibid., IV, 35 (p. 188). 
* Ibid., V, 8 (p. 251). 

9 Ibid., VI, 26 (p. 301). 
w Ibid., VI, 23 (p. 299). 
» Ibid., VI, 13 (p. 290). 

caţii marginale a modei rozicruciene şi speculează cu iscusinţă tema rozi- 
cruciană a invizibilităţii. 12 

Şi astfel discutarea de către Andreae a Fraternităţii R. C. în termeni de 
teatru poate aparţine unui fundal pe care abia începem vag să-l întrezărim. 
Andreae era un om foarte înzestrat şi plin de imaginaţie, ale cărui energii 
creatoare erau stimulate de noi influenţe în mediul său, îndeosebi (cum am 
încercat să dovedesc mai sus) de influenţe din partea actorilor itineranţi 
englezi care inspiraseră eforturile sale mai vechi. 

Interesul puternic al lui Andreae cu privire la dramă ne ajută să explicăm 
ludibrium al lui Christian Rosencreutz şi al Fraternităţii sale nu ca pe o mis¬ 
tificare, ci ca pe o prezentare în formă dramatică a unei mişcări religioase 
şi intelectuale profund interesante. Andreae este un caz foarte trist de om 
născut la nevreme, un om extrem de înzestrat şi de original, poate un pre¬ 
cursor al lui Goethe în tiparul lui mental dramatic-filozofic, dar care a fost 
constrîns să-şi renege înzestrările şi să se epuizeze într-o anxietate dureroasă, 
în loc să culeagă fructele reputaţiei pe care natura lui generoasă şi înzestrările 
lui intelectuale şi imaginative ar fi trebuit să le cîştige pentru el. 

Pentru că, din cîte cred eu, nu încape îndoială că Andreae a devenit 
extrem de neliniştit de cursul pe care fervoarea rozicruciană îl luase începînd 
cu 1617, dîndu-şi seama că a devenit vătămătoare pentru cauza pe care avu¬ 
sese intenţia s-o servească, astfel că a încercat să stăvilească puhoiul şi să-l 
călăuzească spre alte canale. 

La sfîrşitul Mitologiei Creştine se află un dialog între Philalethes şi 
Alethea (Iubitorul de adevăr şi Adevăr). Potrivit lui Waite 13 şi lui Amold 14 , 
afirmaţiile pe care le face aici Andreae sînt o dovadă că s-a întors împotriva 
mişcării rozicruciene, poate pentru că era alarmat de cursul pe care îl luau 
evenimentele. Iubitorul de Adevăr îl întreabă pe Adevăr ce crede despre 
Fraternitatea R. C., dacă îi aparţine sau dacă are în vreun fel de a face cu 
ea. Adevărul răspunde, foarte ferm, ,/*lanissime nihil “, adică „Nu am de a 
face absolut nimic cu ea“. El dă replica normală la o asemenea întrebare 
şi urmînd uzualul tipar evaziv. Dar să examinăm restul vorbirii sale 15 : 


12 Ben Jonson, Works , ed. Herfordşi Simpson, Oxford, 1923-1947, VII, pp. 710-722. 
Jonson descrie cu acurateţe gravura cu clădirea înaripată pe roţi din cartea lui Theophilus 
Schweighardt Speculum Rhodo-stauroticum (vezi Frontispiciul şi pp. 116-117) şi face aluzii 
curioase la un ordin rozicrucian „invizibil", cu care pare să asocieze actori. Tonul este satiric, 
iar aluzia ar trebui poate pusă în legătură cu poziţia politico-religioasă a lui Jonson. Asupra 
altor aluzii satirice la rozicrucieni la Jonson, vezi Theatre oflhe World, pp. 89-90. 

13 A. E. Waite, Brotherhood ofthe Rosy Cross , p. 205. 

14 Amold, Rose-Croix , p. 194. 

13 Andreae, Mythologiae Christianae... Libri tres, p. 329; cf. Waite, Brotherhood of 
the Rosy Cross, p. 205. 

Nu am de a face absolut nimic cu ea [cu Fraternitatea R. C.]. Cînd, nu foarte 
de mult, s-a ivit împrejurarea că nişte persoane de pe scena literară stăteau să 
ticluiască o scenă de teatru pentru anumite reprezentări ingenioase, am stat deo¬ 
parte ca simplu spectator, ţinînd seama de moda vremii, care îşi însuşeşte cu 
aviditate orice noţiuni la modă. Ca spectator n-am asistat fără oarecare însu¬ 
fleţire la bătălia dintre cărţi, pentru ca să remarc apoi o schimbare a tuturor 
actorilor. Văzînd însă acum că teatrul este plin de altercaţii, însoţite de o zgomo¬ 
toasă ciocnire de opinii, că lupta este dusă mai departe prin aluzii vagi şi conjec¬ 
turi răutăcioase, m-am retras cu totul, pentru a nu fi implicat într-o preocupare 
atît de îndoielnică şi de alunecoasă. 

De aici rezultă limpede că Andreae nu se retrăgea din Fraternitatea R. C. 
deoarece aceasta putea fi considerată ca un „teatru", „ca scenă pentru joc" 
aranjată pe „scena literară". El aprobase „teatrul", „comedia", întregul ludi- 
brium al acestui montaj şi admite că a fost un „spectator" al ei, că ştie foarte 
bine despre ce era vorba şi că văzuse începutul său. Iar din perspectiva părerii 
sale despre teatru că este un lucru bun şi moralmente valoros, Fraternitatea 
R. C. ca ludibrium sau ca scenă pentru piese ar fi putut fi prezentarea dramati¬ 
că a unor teme bune şi folositoare. Obiecţia lui constă în faptul că în mişcarea 
originară au intrat alţi oameni sau alţi actori, care au alterat-o. 

Atunci cină Mitologia creştină a fost publicată, în 1618, fervoarea rozi- 
cruciană era în culmea puterii ei, iar atunci cînd o mai amănunţită cerce¬ 
tare a acestei literaturi va fi fost întreprinsă, va fi posibil să identificăm 
contribuţiile vătămătoare, conjecturile maliţioase — poate începutul panicii 
pe care au stîmit-o Fraţii R. C. —care l-au alarmat pe Andreae şi l-au făcut 
să creadă că ar fi mai bine ca mitul să fie retras. 

Totuşi, partea cea mai curioasă şi mai picantă a acestei întregi poveşti 
stranii constă în faptul că aparenta retragere a lui Christian Rosencreutz era 
ea însăşi un ludibrium, o glumă mistică pe care prietenii acestui personaj 
fictiv o vor fi înţeles. Lucrul rezultă din studierea atentă a prefeţei la cea 
mai importantă operă a lui Andreae, descrierea cetăţii ideale şi utopice Chris- 
tianopolis. 

Reipublicae Christianopolitanae Descriptio [Descrierea statului cristia- 
nopolitan ], publicată de credinciosul editor al lui Andreae, Lazarus Zetzner, 
la Strasbourg, în 1619, este o operă bine cunoscută, care deţine o poziţie 
respectabilă în literatura europeană ca o lucrare clasică minoră aparţinînd 
tradiţiei utopice iniţiate de Thomas More. O traducere 16 a făcut-o accesi¬ 
bilă cititorilor de limbă engleză şi, de vreme ce, în chip evident, îndeamnă 
la o comparaţie cu aproape contemporana New Atlantis a lui Bacon, Chris- 
tianopolis este un jalon destul de important în cîmpul de studii consacrat 


16 F. E. Held, Christianopolis , An Idea / State ofthe Seventeenth Century, Oxford, 1916. 

secolului al XVII-lea timpuriu. Totuşi, pătrundem în acest cîmp pe o cale 
nefamiliară, năpădită de stufăriş rozicrucian, şi chiar jalonul arată puţin diferit 
pentru un cititor care ajunge la el nu de-a lungul netedelor şi sigurelor şosele 
ale manualelor de istorie, ci proaspăt ieşit din uitatele terori ale panicii 
antirozicruciene. 

Prefaţa la Christianopolis începe prin a deplînge asuprirea bisericii lui 
Cristos de către Anticrist, care a dus la hotărîrea de a restaura lumina şi de 
a risipi întunericul. 17 Reforma lui Luther trebuie să fie urmată acum de o 
nouă reformă. Drama din zilele lui Luther „poate fi jucată din nou în zilele 
noastre 14 pentru că „mijesc zorii unei religii mai pure 44 . Oameni cu un spirit 
fervent (îi menţionează pe John Gerard, John Amdt, Matthew Moller) au 
făcut apel la un răgaz de meditaţie şi de renaştere spirituală şi de îmbelşugată 
răspîndire a spiritului creştin în vremurile acestea. Iar „o anumită Frater¬ 
nitate 44 a promis acest lucru, dar, în loc de asta, a stîmit o mare confuzie 
printre oameni. Se referă, fireşte, la fervoarea care a urmat după manifestele 
rozicruciene. 18 

O anume Fraternitate, după părerea mea o glumă, însă considerată de teologi 
drept ceva serios... a făgăduit... cele mai mari şi mai neobişnuite lucruri, chiar 
acele lucruri pe care oamenii în general le doresc, şi a adăugat de asemenea 
speranţa cu totul deosebită a corectării prezentei stări corupte de lucruri şi... 
imitarea faptelor lui Cristos. Este cu totul zadarnic să spun ce urmări a avut 
aducerea la cunoştinţă a acestor lucruri: confuzie între oameni, vrajbă între 
cei învăţaţi, agitaţie şi tulburare printre impostori şi escroci... Unii,... cuprinşi 
de această teroare oarbă, n-au mai dorit altceva decît să rămînă neclintiţi la 
vechea stare de lucruri, întrecută de timpuri, falsificată şi apărată cu forţa. Alţii 
s-au grăbit să renunţe la părerile lor şi... să năzuiască spre libertate. Iarăşi alţii... 
au adus acuzaţii împotriva vieţii creştine ca erezie şi fanatism... Cînd oamenii 
au ajuns să se certe între ei şi să se îngrămădească prin prăvălii, ei au dat multor 
altora răgaz să examineze şi să judece aceste chestiuni... 

Astfel, din cîte ne spune Andreae, fervoarea rozicruciană a avut cel puţin 
acest bun rezultat că i-a făcut pe oameni să gîndească şi să-şi dea seama 
de nevoia unei reforme. El sugerează să se facă demersurile necesare pentru 
ca aceste reforme să devină realitate. Poate aici este locul unde a sugerat 
pentru întîia oară formarea unor uniuni creştine sau asociaţii creştine care 
şi-ar urmări ţelurile într-un fel direct şi făţiş. 19 

Pentru că n u încape îndoială c ă noi nu vom comite o asemenea injurie împotri va 
lui Cristos şi a Cuvîntului Său încît să preferăm să învăţăm drumul spre mîntuire... 


17 Christianopolis, trad. Held, pp. 135 şi urm. 

18 Ibid., pp. 137-138. 
i9/W£/.,pp. 138-139. 

de la vreo societate (dacă aşa ceva există într-adevăr), ceţoasă, atotştiutoare 
doar în ochii propriei sale laude de sine, cu un scut cusut drept emblemă şi 
multe ceremonii neroade, decît să-l învăţăm de la El, care este El însuşi Calea, 
Adevărul şi Viaţa... 

Aceasta pare să fie o condamnare a Fraternităţii (probabil) inexistente 
şi imaginare, cu emblemele şi ceremoniile sale ciudate, în locul căreia trebuie 
întemeiată o asociaţie creştină reală şi nu fictivă. O astfel de societate a fost 
într-adevăr deja întemeiată de Andreae: Societas Christiana, care va fi discu¬ 
tată mai departe. 

însă ceea ce face ca toată această pretinsă denigrare a Fraternităţii R. C. 
din prefaţă să fie de o validitate îndoielnică este paragraful de încheiere, 
în care cititorul este poftit să se urce într-o corabie şi să pornească spre Chris- 
tianopolis. 20 

Felul cel mai sigur va fi să vă îmbarcaţi într-un vas care are semnul Racului 
drept marcă distinctivă, să călătoriţi personal la Christianopolis în condiţii priel¬ 
nice şi să cercetaţi totul cu mare grijă, în teama lui Dumnezeu. 

în cursul acestei călătorii, după un naufragiu, a fost descoperită insula 
pe care se afla cetatea ideală Christianopolis, descrisă în carte. 

La fel, Christian Rosencreutz şi prietenii săi se îmbarcă în corăbii marcate 
prin semnele zodiacului în călătoriile lor menite unor noi descoperiri spi¬ 
rituale la sfârşitul Căsătoriei Chimice 11 . Prin această aluzie, la sfârşitul prefeţei 
la cartea al cărei erou era „Christian Rosencreutz" şi pe care Zetzner o publi¬ 
case cu doar Irei ani în urmă, Andreae stabileşte o legătură între prefaţa la 
Christianopolis şi Cununia Chimică. Insula pe care se afla Christianopolis 
a fost realmente descoperită de Christian Rosencreutz în călătoria pe care 
o începea la sfârşitul Cununiei Chimice. 

Acesta este felul în care a încercat piosul mistic jocular să eludeze violenta 
reacţie antirozicruciană şi să continue să predice evanghelia rozicruciană, 
dar fără s-o mai numească aşa. La urma urmelor, cum spune Shakespeare, 
„Un nume — ce-i ? Un trandafir, oricum i-ai zice, miroase-a trandafir". 

Planul cetăţii Christianopolis se bazează pe pătrat şi pe cerc. Toate casele 
sale sînt clădite în formă de pătrat, pătratul extern cel mai cuprinzător in- 
cluzînd unul mai mic, care la rîndul său include unul şi mai mic pînă cînd 
se ajunge la pătratul central care este dominat de un templu rotund. Oficiali¬ 
tăţile cetăţii au adesea nume de îngeri, Uriel, Gabriel şi aşa mai departe, 
iar prin planul său simbolic este exprimată o armonie hermetică între macro- 
cosmos şi microcosmos, între univers şi om. Descrierea cetăţii este un amestec 

20 Ibid., p. 141. 

21 Vezi mai sus, p. 84. 

fascinant de mistic şi de practic. De pildă, oraşul este foarte bine luminat; 
iar această bună luminare are o importanţă civică pentru că descurajează 
crima şi toate relele care bîntuie prin întuneric. Ea are de asemenea o semnifi¬ 
caţie mistică, pentru că este o cetate în care sălăşluieşte prezenţa luminii 
lui Dumnezeu. 

In timp ce în acest loc domneşte o extremă pietate, iar viaţa lui socială 
este cu grijă organizată după un plan pietistic, cultura oraşului este predo¬ 
minant ştiinţifică. Mecanica şi artele mecanice sînt mult cultivate şi există 
o numeroasă şi educată clasă artizanală., Meşteşugarii lor sînt oameni aproape 
în întregime educaţi", iar acest lucru întreţine progresul inventiv, pentru că 
„muncitorilor li se îngăduie să dea curs şi răgaz geniului lor inventiv" 22 . 
Ştiinţa Naturii, chimia-alchimia sînt obiect de învăţămînt şi se pune mare 
accent pe medicină. Există o clădire specială dedicată anatomiei şi disecţiei. 
Pretutindeni procesul de învăţămînt şi studiul sînt sprijinite de planşe. în 
laboratorul de istorie naturală, pe pereţi sînt pictate fenomene de istorie natu¬ 
rală, peşti, pietre preţioase şi altele ca acestea. Pictura ca artă este predată 
şi învăţată cu zel. Arta picturii se consideră ca împărţindu-se în: arhitec¬ 
tură, perspectivă, fortificaţie, maşinării, mecanică, toate subiecte legate de 
matematică. Concentrarea pe matematică, în toate ramurile ei, este trăsă¬ 
tura cea mai caracteristică a culturii acestei cetăţi. în laboratorul de matema¬ 
tică se studiază armonia corpurilor cereşti şi există ilustraţii care reprezintă 
instrumente şi maşini şi figuri geometrice. Studiul matematicilor şi al nu¬ 
merelor este întregit prin studiul „numărului mistic" 23 . 

Combinaţia de teologie şi de filozofie care se învaţă în cetate este numită 
teozofie. Este un fel de ştiinţă naturală teologizată, contrară învăţămîntu- 
lui lui Aristotel, deşi oameni fără pătrundere îl preferă pe Aristotel operelor 
lui Dumnezeu. Teozofia se ocupă cu slujirea îngerilor 24 , cărora în cetate 
li se acordă o înaltă preţuire, şi cu arhitectura mistică. Locuitorii cred că 
Arhitectul Suprem al Universului nu a făurit la întîmplare puternicul lui 
mecanism, ci l-a completat, în chipul cel mai înţelept, cu măsuri, numere, 
proporţii, şi a adăugat acestora elementul timpului, distingîndu-se printr-o 
admirabilă armonie. Misterele sale le-a aşezat mai ales în atelierele sale 
şi în „clădiri tipice", deşi în această „cabală" este recomandabil să fim oare¬ 
cum circumspecţi. 25 

în cetate se meditează asupra operelor lui Dumnezeu, îndeosebi prin 
studiul adîncit al astronomiei şi al astrologiei; în studiul acesteia din urmă 
se recunoaşte că omul poate să stăpînească stelele, şi ei recunosc un nou 


22 Christianopolis, trad. Held., p. 157. 

23 Ibid., pp. 221 şi urm. 

24 Ibid., p. 218. 

25 Ibid., pp. 221-222. 

cer, în care puterea care mişcă astrele este Cristos. Studiul ştiinţei Naturii 
este o datorie religioasă. „Pentru că n-am fost trimişi în această lume, care 
este chiar cea mai splendidă privelişte a lui Dumnezeu, pentru ca, aseme¬ 
nea unor animale, să ne mărginim la a paşte păşunile pămîntului.“ 26 

De o imensă importanţă în cetatea aceasta este muzica, şi ca să intri în 
şcoala de muzică trebuie să treci prin cele de aritmetică şi de geometrie; 
în amfiteatrul de matematică erau atîmate pe pereţi instrumente muzicale. 
Se practica, în urma unei instruiri speciale, cîntecul coral religios. Aceasta 
se faceimitînd corul angelic, ale cărui servicii ei le preţuiesc atît de mult. 27 
Aceste audiţii corale se dau în Templu, unde sînt reprezentate de aseme¬ 
nea drame sacre. 

Locuitorii din Christianopolis sînt creştini de o cucernicie entuziastă. 
Totodată ei sînt oameni foarte practici, interesaţi să aducă îmbunătăţiri agri¬ 
culturii, iluminării străzilor, sanitaţiei (scurgerile de canalizare sînt duse 
departe de case de către unrîu subteran artificial) şi educaţiei, căreia îi dedică 
multă grijă şi chibzuinţă. Cultura lor este o cultură ştiinţifică; într-adevăr, 
sub un anumit aspect Christianopolis are aerul unui soi exaltat de colegiu 
tehnic (în centru chiar există un „colegiu"). Religia lor este o formă creşti- 
nizată a tradiţiei hermetic-cabalistice, cu mare accent pus pe „serviciul îngeri¬ 
lor". Şi chiar par să trăiască în relaţii remarcabil de strînse cu îngerii, iar 
străzile lor răsună de imitaţii ale corurilor angelice. 

Este limpede că cetatea Christianopolis îşi află locul, în tradiţia euro¬ 
peană, în cadrul seriei de utopii iniţiate de faimoasa operă a lui Thomas 
More. Modelul ei imediat era Cetatea Soarelui a lui Campanella — o cetate 
circulară avînd în centru un templu circular al soarelui — a cărei descriere 
a fost adusă anturajului lui Andreae direct de la Napoli de Tobias Adami 
şi de Wilhelm Wense. Atmosfera hermetic-cabalistă, magico-ştiinţifică a 
Cetăţii Soarelui 28 reapare în Christianopolis şi multe dintre amănuntele celor 
două cetăţi — mai ales didacticismul picturilor de pe pereţi 29 — sînt în chip 
evident aceleaşi. 

însă, în plus faţă de aceste vădite influenţe asupra cetăţii lui Andreae, 
mai există sigur şi alte influenţe. Tezei lui Andreae despre importanţa ştiin¬ 
ţelor matematice, asociată cu arhitectura şi artele frumoase, deşi neîndoielnic 
ele sînt implicite în cetatea lui Campanella, i s-a dat o expresie directă şi 
precisă de către Fludd în al doilea volum din Utriusque cosmi historia [Isto¬ 
ria macrocosmosului şi a microcosmosului ], publicată la Oppenheim în 


2b Ibid., p. 231. 

27 Ibid., p. 226. 

28 Despre asta vezi Giordano Bruno and the Hermetic Tradition , pp. 367 şi urm. 

29 Despre relaţia acestor sisteme didactice cu mnemotehnia prin imagini, vezi The Art 
of Memory, pp. 297-298, 377-388. 

1619 30 , în acelaşi an cu acela în care apărea la Strasbourg Christianopolis 
a lui Andreae. Fludd, la rîndul său, urma recomandarea lui Dee cu privire 
la ştiinţele matematice din prefaţa la Euclid. 31 Pare extrem de probabil că 
influenţele lui Dee-Fludd au intrat în tema ştiinţelor matematice în relaţie 
cu artele frumoase, care este atît de evidentă în descrierea utopicei Chris¬ 
tianopolis. 

Foarte frapantă este, de asemenea, insistenţa lui Andreae cu privire la 
importanţa încurajării inventivităţii clasei meşteşugăreşti. Deşi recunoaşterea 
importanţei tehnologiei sporise în întreaga Europă, aceasta a fost tema spe¬ 
cială a prefeţei lui Dee la Euclid, cu apelul ei la meşteşugărimea din Londra. 32 
Cetatea utopică a lui Andreae, cu puternica, educata ei clasă artizanală şi 
entuziasmul ei pentru ştiinţele matematice ar fi avut fără îndoială aprobarea 
lui Dee. 

Şi, fireşte, foarte asemănătoare cu a lui Dee este insistenţa lui Andreae 
asupra „serviciului îngerilor" în cetate. Dee, după cum ştim, a încercat să 
cîştige ajutorul îngerilor folosind Cabala practică, sau magia cabalistică. 33 
Faptul că Andreae nu se teme să insiste asupra „serviciului îngerilor" în Utopia 
lui de orientare matematică sugerează că nu se teme să proclame influenţa 
cea mai importantă asupra operei sale. 

Andreae, aşa cum am văzut, a folosit simbolul „monas" al lui Dee la 
începutul Cununiei Chimice 34 , indicînd sursa inspiraţiei sale. Am văzut de 
asemenea că „monada" lui Dee şi semnificaţiile ei reprezintă filozofia secretă 
din spatele manifestelor rozicruciene 35 , exprimată simbolic în minunile misti- 
co-matematice din mormîntul lui Rosencreutz. Este prin urmare cu totul 
natural ca Christianopolis să fie o formulare, sub chipul unei cetăţi simbo¬ 
lice, a filozofiei implicite în „monas", filozofia lui Dee, cu accentul ei prac¬ 
tic şi utilitar asupra tehnologiei, orientarea ei matematică, ezotericul său 
misticism magic, magia sa mistică şi credinţa în călăuzirea îngerească. 

Prin urmare, Andreae, în Christianopolis, repetă într-o formă deghizată 
termenii secreţi ai manifestelor rozicruciene şi ai propriei sale Cununii Chi¬ 
mice. El îi travesteşte prin aparenta lui respingere a rozicrucienilor, nu numai 
în prefaţa la Christianopolis, ci şi în textul scrierii sale. 

La poarta de răsărit a lui Christianopolis stătea de pază un gardian care 
îi cerceta pe străinii care voiau să intre în oraş. Anumite categorii joase de 
oameni nu erau admise. Acestea includeau „actori care au prea mult timp" 


30 Vezi mai sus, pp. 98-100. 

31 Theatre ofthe World, pp. 42 şi urm. 

32 Ibid., pp. 18, 40, 82-83 etc.; French , John Dee, pp. 160 şi urm. 

33 Theatre of the World, pp. 5 şi urm.; French, John Dee, pp. 110 şi urm. 

34 Vezi mai sus, p. 81. 

33 Vezi mai sus, pp. 60-61. 

şi „impostori care îşi spun, în chip mincinos, fraţii rozicrucienilor" 36 . Trebuie 
să înaintăm cu grijă pe acest teren, pentru că este vorba de o glumă a lui 
Andreae. Cei excluşi din Christianopolis sînt falşii Fraţi rozicrucieni, nu 
cei adevăraţi. Iar cei care au citit Cununia Chimică ştiu desigur că acela 
care încearcă să intre în Christianopolis este cel adevărat, nefiind altul decît 
însuşi Christian Rosencreutz, care a descoperit această insulă în timpul călă¬ 
toriei pe care o începea la sfârşitul Cununiei Chimice. 

Să încercăm acum să facem inevitabila comparaţie între Christiano¬ 
polis şi Noua Atlantidă a lui Bacon. Punctul care iese cel mai clar în relief 
este că Utopia lui Andreae este totodată mult mai matematică şi mult mai 
explicit angelică decît cea a lui Bacon. Aş presupune că lucrul acesta 
înseamnă că influenţele lui Dee sînt mai puternice şi în orice caz mai făţiş 
recunoscute în scrierea lui Andreae decît în aceea a lui Bacon. Utilitaris¬ 
mul, aplicarea cunoaşterii ştiinţifice la îmbunătăţirea condiţiei umane, este 
comun ambelor Utopii, deşi apare mai practic şi mai tehnic în Utopia lui 
Andreae decît în cea a lui Bacon. într-adevăr, ceea ce s-a numit „baconi- 
anism vulgar", accentul pus pe utilitatea practică a progreselor ştiinţei, apare 
deja puternic dezvoltat în Christianopolis. Să se datoreze oare aceasta mai 
puternicei influenţe a lui Dee în Christianopolis ? O asemenea problemă nu 
poate fi rezolvată în grabă şi trebuie rezervată cercetătorilor viitori. Abor¬ 
darea mea de aici este pur istorică, şi ea a dus la constatarea că mişcarea 
baconiană în Anglia trebuie studiată la un loc cu mişcarea continentală rozi- 
cruciană, cele două fiind într-un fel sau altul legate. 

Formarea unei asociaţii „reale" sau a unui grup „real", dedicat primenirii 
creştine şi intelectuale la care Andreae pare să facă aluzie în prefaţa la Chris- 
tianopolis, începuse probabil deja la data la care îşi scria numita prefaţă. 
Planul sau programul acestei Societas Christiana a fost formulat în două 
opuscule publicate în 1619 şi 1620, despre care se credea că s-au pierdut, 
dar copii ale lor au fost găsite acum cîţiva ani în colecţia Hartlib. 37 Titlurile 


36 Christianopolis, p. 145. 

37 G. H. Tumbull, Hartlib, Duryand Comenius, Liverpool, 1947, pp. 74 şi urm. Textele 
latine ale celor două lucrări, împreună cu traducerea lor engleză făcută de Hali, sînt tipărite 
în articolul lui G. H. Tumbull, ,f>ocietas Christiana a Iui Johann Valentin Andreae", Zeitschiift 
fur Deutsche Philoiogie, 73 (1954), pp. 407-432; 74 (1955), pp. 151-185. 

Societas a lui Andreae şi influenţa ei asupra Iui Hartlib şi a altora sînt discutate în cartea 
şi în articolul lui Tumbull citate mai sus; apoi, de către H. Trevor-Roper, al cărui capitol despre 
„Trei străini" (Hartlib, Dury şi Comenius), în Religion, the Reformation and Social Change, 
Londra, 1967, pp. 237 şi urm. este fundamental pentru întinsa importanţă istorică a acestui 
grup; de către Margery Purver, The Royal Society: Concept and Creation, Londra, 1967, 
pp. 206 şi urm.; Charles Webster, „Macaria: Samuel Hartlib and the Great Reformation", Acta 
Comeniana, 26 (1970), pp. 147-167; şi în introducerea lui Webster la retipărirea cîtorva dintre 
scrierile lui Hartlib, Samuel Hartlib and the Advancement of Learning, Cambridge, 1970. 

lor latine sînt traduse ca „Un model de Societate creştină" şi „Mîna dreaptă 
întinsă de către iubirea creştină", în traducerea engleză a lui John Hali, publi¬ 
cată în 1647. Adresarea către Samuel Hartlib cu care se deschide această 
traducere este una dintre sursele din care ştim că societatea descrisă în aceste 
opuscule era „reală", că există într-adevăr, că am ieşit din regnul colegi¬ 
ilor invizibile şi al nevăzuţilor Fraţi rozicrucieni în prezenţa unui aşezămînt 
gata înfăptuit. Traducătorul i se adresează lui Hartlib astfel 38 : 

Dumneavoastră personal (care aţi cunoscut în Germania cîţiva membri ai aces¬ 
tei Societăţi) puteţi sta mărturie că vă aflaţi în faţa a ceva care este mai mult 
decît o Idee: şi este mare păcat atît că a fost spulberată chiar atunci cînd a fost 
înfiinţată cît şi că nu i s-a dat din nou viaţă... 

In ciuda afirmaţiei pozitive că Societas Christiana a existat realmente 
pentru o scurtă vreme imediat înaintea războiului — lucru care nu poate fi 
pus la îndoială — nu pot găsi pe nimeni care să spună desluşit unde anume 
a existat. Potrivit celor din The Modell, capul ei era un principe german. 39 

Capul societăţii este un prinţ german, un bărbat extrem de respectat pentru 
pietatea, învăţătura şi integritatea sa, care conduce doisprezece colegi, consilierii 
săi intimi, fiecare eminent pentru calităţile cu care l-a dăruit Dumnezeu. 

într-o scrisoare scrisă mult mai tîrziu, în 1642, principelui August, duce 
de Brunswick şi Liineburg, Andreae pare să sugereze că principele August 
era prinţul german la care se făcea referire în Modell, dar ar fi de dorit să 
avem o confirmare în plus. Locul, oricare ar fi fost, unde s-a constituit Soci¬ 
etas a devenit probabil teatru de război, pentru că Andreae spune în aceeaşi 
scrisoare că grupul a fost împrăştiat la începutul conflictului, exemplare ale 
cărţii despre Societas au fost făcute cenuşă, iar membrii, împrăştiaţi şi în 
imposibilitate de a coresponda, fie au murit, fie şi-au pierdut curajul. 40 

Nimic nu apropie mai mult de Dumnezeu decît Unitatea, afirmă Modell- 
ul în adresarea lui de deschidere; dezbinarea şi vrajba dintre oameni pot fi 
lecuite prin „libera comunicare a oricăror lucruri între oamenii buni". Din 
acest motiv oameni înţelepţi s-au întrunit în societăţi, însă Anticrist li se 
împotriveşte. Pare ciudat, continuă Andreae, că în această vreme, cînd lumea 
este „ca şi reînnoită, toate greşelile ei îndreptate sub Soarele Religiei şi 
amiaza Ştiinţei", atît de mulţi dintre cei mai buni şi cei mai înţelepţi oameni 
se mulţumesc cu simpla dorinţă de a avea un „colegiu sau o Societate a 


38 Tumbull, ort. cit., Zeitschrift, 74, pp. 152-153. 

39 Ibicl., p. 154. 

40 Purver, op. cit., pp. 222-223, citind dintr-o scrisoare publicată înJanaAmosa Komen- 
skeho: Korrespondence, ed. Jan Kvacala, Praga, 1902, II, pp. 75-76. Vezi de asemenea Peuck- 
ert, Die Rosenkreuzer, pp. 179-180. 

lucrurilor celor mai bune“ fără a face nimic pentru a întemeia o asemenea 
instituţie. 41 

Cei doisprezece colegi ai principelui german care este căpetenia Socie¬ 
tăţii sînt specialişti în diferite ramuri de studiu, deşi preocupările primilor 
trei sînt atotcuprinzătoare, şi anume Religia, Virtutea, Ştiinţa. Restul specia¬ 
liştilor, în grupuri de cîte trei, sînt: un teolog, un cenzor (a cărui preocupare 
este morala), un filozof; un politician, un istoric, un economist; un medic, 
un matematician, un filolog. 42 Traduşi în limbajul folosit în Fama, numiţii 
specialişti seamănă mult cu Fraţii R. C. grupaţi subChristianRosencreutz. 43 

Filozoful pare a fi în special un filozof al naturii care „priveşte cu atenţie 
în amîndouă lumile". Descrierea matematicianului merită să fie citată 44 : 

Matematicianul [este] un om cu o minunată pătrundere, care aplică instrumentele 
tuturor artelor şi invenţiilor omului: preocuparea lui este cu numărul, măsura 
şi greutatea: el cunoaşte relaţiile dintre cer şi pămînt: acesta este un cîmp tot 
atît de întins de cultivat de către Strădania umană ca şi întreaga natură: căci 
fiecare parte a Matematicilor cere un Maestru distinct, şi anume unul foarte 
harnic, dar care totuşi trebuie să năzuiască spre acest ţel: să contemple Unitatea 
lui Cristos printre atîtea admirabile invenţii privitoare la numărare, măsurare 
şi cîntărire şi să observe înţeleaptă arhitectură a lui Dumnezeu în alcătuirea 
materiei Universului. Pînă aici Mecanica va ajuta cu artificiile şi subtilităţile 
ei, care nu sînt atît de josnice şi sordide cît pretind Sofiştii, ci ea mai degrabă 
înfăţişează uzul şi practica Artelor, şi prin urmare este judecată cu părtinire 
în comparaţie cu locvacitatea. Dar face parte din înzestrările unui adevărat 
Matematician să-şi împodobească şi să-şi îmbogăţească ştiinţa cu Regulile Artei, 
prin care strădaniile oamenilor sînt micşorate şi Prerogativa hărniciei, precum 
şi puterea şi dominaţia raţiunii, devin mai vădite... 

Cultura acelei Societas Christiana este în chip evident foarte asemănă¬ 
toare cu cea din Christianopolis, o cultură ştiinţifică, bazată pe matematici 
şi orientată spre tehnologie şi înfăptuiri utilitare. De vreme ce principalii 
doisprezece specialişti au a fi asistaţi de alţi „medici, chirurgi, chimişti, 
metalurgişti", Societas, o dată deplin dezvoltată, urma să devină, asemenea 
cetăţii Christianopolis, un grup de creştini mistici contemplînd operele lui 
Dumnezeu în natură, dar cu un puternic nucleu de experiment ştiinţific şi 
tehnologic. Principalele lor interese sînt orientate nu spre „locvacitate", sau 
spre obişnuitele studii retorice, ci către matematicile aplicate, „prin care truda 
oamenilor este uşurată". 

Ca şi în cazul lui Christianopolis, sînt înclinată să cred că principala 
influenţă asupra acestei concepţii cu privire la rolul matematicianului trebuie 


41 Tumbull, ari. cit., Zeitschrift, 74, pp. 152-153. 
42 /&</., p. 154. 

43 Vezi Anexă, mai jos, p. 262. 

44 Tumbull, art. cit., 74, p. 158. 

să fie aceea a lui John Dee, a cărui filozofie, aşa cum este ea sintetizată în 
„monadă", se află la baza manifestelor rozicruciene şi la baza înseşi Cununiei 
Chimice a lui Andreae. Evident, nu este exclusă şi o anumită influenţă a 
mişcării baconiene paralele, însă prezentarea matematicianului într-un rol 
atît de hotărîtor, şi în opoziţie cu „locvacitatea", nu aduce deloc a Bacon. 

Ştiinţa membrilor „Societăţii" este infuzată cu dragoste creştinească, 
ceea ce conferă grupului o atmosferă puternic pietistă. Această latură a 
mişcării este bine pusă în lumină de opusculul conceput ca anexă la Modelul 
unei societăţi creştine şi intitulat Mina dreaptă întinsă de către iubirea 
creştină. Conţinutul cărţii este aproape în întregime pietist, cu aproape nici 
o referire la travaliul intelectual. Autorul îşi întinde mîna „de credinţă şi 
dragoste creştină tuturor celor care, după ce au îndurat robia Lumii şi au obosit 
de povara ei, doresc din adîncul inimii să fie eliberaţi de Cristos.. .“ 45 Este 
posibil ca dextera porrecta, sau Mîna Dreaptă întinsă, să fi devenit semnul 
de apartenenţă la această Societate. 

Şi astfel, cînd ludibrium al invizibilei, fictivei Fraternităţi R. C. se traduce 
în ceva real, el devine Societas Christiana, o încercare de a infuza în zorii 
ştiinţei o nouă revărsare de dragoste creştină. 

Componenţa „Societăţii" este mai degrabă greu de precizat, ca atîtea 
alte lucruri privitoare la ea. Vechii prieteni ai lui Andreae, Tobias Adami 
şi Wilhelm Wense, erau activi în cadrul ei, şi există un zvon potrivit căruia 
şi Johannes Kepler era interesat de uniunile creştine ale lui Andreae. 46 Andreae 
studiase matematicile la Tubingen cu Maestlin, profesorul lui Kepler, şi nu 
încape îndoială că îl cunoştea pe Kepler. 

Deşi Societas Christiana a ajuns la un sfîrşit atît de trist o dată cu iz¬ 
bucnirea războiului, ea avea continuările şi ramificaţiile sale. Prin 1628, 
Andreae a încercat să o activeze din nou la Niimberg. Este posibil ca, 
datorită faptului că această ramură a dăinuit, Leibniz să fi venit, în anii 
de mai tîrziu, în contact cu ideile rozicruciene. Există un zvon stăruitor că 
Leibniz a fost membru al unei Societăţi Rozicruciene la Niimberg, în 1666 47 , 
şi există o ipoteză mai bine autentificată potrivit căreia Leibniz ştia că 
Fraternitatea rozicruciană era o ficţiune, aflînd aceasta de la „Helmont" 48 
(probabil Francis Mercury Van Helmont). Faptul că era conştient de „glumă" 
nu îl va fi împiedicat pe Leibniz să absoarbă unele dintre ideile de dincolo 


45 Ibul.. p. 165. 

46 Sursa afirmaţiei potrivit căreia Kepler a fost asociat cu grupul lui Andreae este cu- 
vîntarea funebră a lui Andreae la moartea lui Wilhelm Wense, rostită în 1642: vezi R. Pust, 
„Ober Valentin Andreae’s Anteil in der Sozietatsbewegung des 17 Jahrhunderts", Monat- 
shefte der Comenius Gesellschafr, XIX (1905), pp. 241-243. 

47 Vezi L. Couturat, La Logique de Leibniz , Hildesheim, 1961, p. 131, n. 3. 

48 Vezi Leibniz, Otium Hanoveranum , Leipzig, 1718, p. 222; cf. Gould, History ofFree- 
masonry (ed. Poole, 1951), II, p. 72; Amold, Histoire des Rose-Croix, p. 145. 

de glumă, aşa cum desigur a şi făcut. După cum am arătat în altă parte, 
regulile Ordinului Carităţii propus de Leibniz sînt aproape în întregime un 
citat din Fama. 49 Există în operele lui Leibniz mult material pentru a studia 
în continuare influenţa asupra lui a unor idei care îşi aveau ultima obîrşie 
în mişcările lui Andreae, deşi această menţionare fragmentară a unui subiect 
foarte important este tot ce poate fi încercat aici. 

Misteriosul cuvînt „Antilia" 50 , numele unei insule, pare să fi fost un fel 
de parolă folosită de diferite grupuri care încercau să formeze „modele" de 
societăţi creştine, făurite după modelul scrierilor lui Andreae, în diferite locuri 
ale Germaniei şi în alte părţi, în timpul Războiului de treizeci de ani. Aseme¬ 
nea „modele" de societate creştină erau, pentru entuziaştii mistici, doar 
pregătiri pentru marea reformă universală la care, în ciuda a tot şi a toate, 
încă mai sperau. Iar printre entuziaştii serioşi ai societăţii model, şi ai vastelor 
lor posibilităţi de expansiune, se număra Samuel Hartlib. Indiferent dacă 
se numea Antilia sau Macaria sau oricum altfel, ceea ce a inspirat neoste¬ 
nitele eforturi ale lui Hartlib era combinaţia, preluată de la Andreae, a pietăţii 
evanghelice cu ştiinţa şi aplicarea utilitară a ştiinţei. 

Şi, o dată cu Hartlib şi cu prietenii şi ajutoarele sale, John Dury şi Jan 
Amos Comenius, mişcarea s-a reîntors în Anglia, pentru că Hartlib vedea 
că cea mai bună şansă de a realiza noua reformă era în Anglia parlamen¬ 
tară, care se înapoiase la vechiul ei rol elisabetan de campion al Europei 
protestante. Aşa cum Fraternitatea rozicruciană reprezentase speranţe născute 
din alianţa britanică, prin căsătoria engleză a Electorului palatin, tot aşa, 
cînd aceste speranţe s-au irosit, Hartlib şi prietenii săi s-au adresat, pentru 
a le sprijini idealurile de reformă universală, continuarea visului rozicru- 
cian sub alte nume, unei Anglii revenite la vechiul ei rol elisabetan. Spun 
că mişcarea „s-a reîntors" în Anglia, pentru că, aşa cum am încercat să 
demonstrez, am convingerea că, sub forma influenţelor derivînd din misi¬ 
unea lui Dee în Boemia, straniul mit „rozicrucian" îşi are obîrşia incon¬ 
testabilă în Anglia. Teza aceasta este, fireşte, o simplificare, care lasă 
deoparte toate complicatele îmbogăţiri cu care influenţele europene au hrănit 
mişcarea, din tot felul de surse. Doar că încerc, în chip inadecvat, să exprim 
această mişcare de plecare şi întoarcere care a fost pierdută din vedere în 
confuziile perioadei şi care trebuie readusă la lumină dacă e să descurcăm 
complicata urzeală de împrejurări care a dus la înfiinţarea Societăţii Regale. 


49 Vezi Yates, Alt of Memory, pp. 387-388, n. 5. Leibniz credea că progresul ştiinţei, 
ducînd la o mai cuprinzătoare cunoaştere a universului, urma să ducă de asemenea la o mai 
profundă cunoaştere a lui Dumnezeu, creatorul său, şi implicit la o extindere a iubirii creştine. 

50 Hartlib susţine că „Antilia" era ceva asemănător cu o „tessera" a unei societăţi între¬ 
rupte şi distruse de războaiele boemiene şi germane (Tumbull, Hartlib, Du/y and Come- 
nius, p. 73). O „tessera" poate fi ceva ca o parolă folosită de membrii unei academii mistice. 

Comenius si 

zvonul rozicrucian în Boemia 


Jan Amos Komenski, sau Comenius, născut în 1592, era cu şase ani 
mai tînăr decît Johann Valentin Andreae, ale cărui scrieri şi concepţii l-au 
influenţat într-o măsură considerabilă. Comenius era unul dintre Fraţii 
boemieni, ramura mistică a celei mai vechi tradiţii reformiste din Europa, 
cea care începe cu Ian Hus. Comenius şi Andreae aveau multe în comun. 
Amîndoi erau cucernici prelaţi reformaţi; pe amîndoi îi interesau noile miş¬ 
cări intelectuale, pe care le-au altoit pe pietatea în care au crescut, tradiţia 
germană luterană într-un caz, tradiţia husită în celălalt. Amîndoi au avut 
de trăit aceeaşi teribilă perioadă şi au fost siliţi să-şi continue activitatea, 
atît cît le stătea în puteri, prin vremuri de războaie şi de prigoane. 

Prima învăţătură Comenius a primit-o în Moravia lui natală, iar mai tîrziu 
a fost studentul universităţii din Herbom, în Nassau. în primăvara anului 
1613, Comenius a părăsit Herbomul şi s-a dus la Heidelberg, să-şi continue 
studiile la universitatea de acolo. 1 S-a înscris în 19 iunie 1613, la două¬ 
sprezece zile după întoarcerea în Heidelberg a prinţesei Elisabeta ca soţie 
a Electorului palatin. După toate probabilităţile, Comenius, ca tînăr student, 
trebuie să fi fost pe străzile oraşului, ca să asiste la această intrare solemnă, 
şi a văzut arcurile de triumf înălţate de facultăţile universităţii. 

Comenius asista la cursurile profesorilor heidelberghezi David Paraeus, 
Johannes Henricius Altingius, Abraham Scultetus şi Bartholomaeus Sco- 
penius. 2 Paraeus se preocupa să-i unească pe luterani şi calvinişti 3 ; atît el 
cît şi ceilalţi profesori la ale căror cursuri asista Comenius se aflau în relaţii 
strînse cu Electorul Frederic. Scultetus era capelanul său şi l-a însoţit la Praga; 
Altingius, sau Alting, fusese preceptorul său şi i-a rămas prieten apropiat 
chiar şi după dezastru; se spune că Scopenius, un orientalist, fusese sfet¬ 
nicul spiritual al Electorului. 4 Comenius avea deci posibilitatea, încă de tînăr, 
să ia cunoştinţă chiar de la sursă de mişcările spirituale şi intelectuale din 


1 Wilhelmus Rood, Comenius and the Low Countries, Praga, New York, 1970, p. 22. 

2 Ibid„ p.23. 

3 In Irenicum, 1614; vezi David Ogg, Europe in the Seventeenth Century , p. 107. 

4 Rood, p. 23. 



178 


ILUMINISMUL ROZICRUCIAN 


Heidelberg. Te poţi chiar întreba dacă nu cumva zvonurile despre viitoa¬ 
rele eventuale legături între Palatinat şi Boemia sînt cele care au atras pe 
Comenius şi pe prietenii lui boemieni la Heidelberg, în vremea aceea glo¬ 
rioasă cînd căsătoria Electorului cu fiica lui Iacob I părea să prevestească 
minuni mari. 

Răstimpul petrecut la Heidelberg a fost important pentru Comenius, pentru 
că acolo l-a întîlnit pe George Hartlib 5 , frate al lui Samuel Hartlib, care în 
anii de mai tîrziu avea să conlucreze cu Comenius la opera sa din Anglia. 

Probabil cîndvaîn cursul anului 1614, Comenius s-a înapoiat în Boemia. 
In anii care au urmat şi-a cîştigat o vastă cultură enciclopedică şi a dezvoltat 
un sistem de „Pansofia“ sau cunoaştere universală. Pansofia lui Comenius 
se întemeiază pe filozofia macro-microcosmică; declară el însuşi că acela 
care Ta influenţat în această direcţie a fost Andreae. Comenius şi-a numit 
prima sa enciclopedie pansofică, începută în 1614, un Teatru, sau un Am¬ 
fiteatru, al tuturor lucrurilor din lume. 

Comenius ar fi putut să-l întîlnească pe Andreae la Heidelberg sau, tot 
acolo, ar fi putut lua cunoştinţă de cîte ceva din filozofia pe care se înte¬ 
meiază manifestele rozicruciene. Dar, luînd în consideraţie încă o posibili¬ 
tate, ne întrebăm dacă influenţele boemiene n-ar fi putut fi un alt ingredient 
spiritual inclus în manifestele rozicruciene. Nu este oare cu putinţă ca dra¬ 
gostea de oameni şi bunăvoinţa pentru care Fraţii boemieni erau cunoscuţi 
să fi contribuit, îmbinată cu alte influenţe, la formarea Fratelui Christian 
Rosencreutz? 

Anii de viaţă paşnică în ţara lui au luat sfîrşit pentru Comenius o dată 
cu înfrîngerea lui Frederic la Muntele Alb, în 1620, ceea ce a însemnat pentru 
Boemia suprimarea religiei naţionale. Fraţii boemieni au fost proscrişi. In 
1621 orăşelul în care trăia Comenius a fost ocupat de trupele spaniole. Casa 
lui a fost arsă, şi-a pierdut biblioteca şi manuscrisele. A fugit, ca să găsească 
protecţie, pe domeniul lui Carol, conte de Zerotin, la Brandeis. în timpul 
războiului, Zerotin, deşi patriot şi membru al Unităţii boemiene, n-a îm¬ 
brăţişat cauza lui Frederic al Palatinatului, ci a rămas credincios Casei de 
Habsburg. Prin urmare domeniile lui n-au fost imediat confiscate şi a fost 
în măsură, pentru o vreme, să-i dea adăpost lui Comenius precum şi altora 
ca el. în timpul primejdioasei călătorii pînă la Brandeis, Comenius şi-a pier¬ 
dut soţia şi unul dintre copii şi a ajuns la destinaţie, într-o stare de totală 
mizerie, către sfîrşitul anului 1622. 6 


5 Ibid., p. 24. 

6 Introducerea contelui Liitzow la traducerea lui a Labirintului Lumii de Comenius, Londra, 
1901, pp. 33-36. 

Cît timp a stat la Brandeis, Comenius a scris Labirintul Lumii, una dintre 
marile cărţi clasice ale literaturii cehe şi una dintre marile cărţi ale lumii, 
în ea Comenius dă o descriere impresionantă a furorii rozicruciene, care 
constituie un adaos important la seria documentelor rozicruciene. 

înainte de a trece la studiul Labirintului Lumii, trebuie însă pusă între¬ 
barea cu privire la atitudinea lui Comenius faţă de. Frederic, Electorul palatin, 
în calitatea lui de rege al Boemiei. Şederea la Heidelberg trebuie să-l fi fami¬ 
liarizat cu caracterul şi cu ideile lui Frederic, şi nu e cu putinţă să fi igno¬ 
rat evenimentele istorice care au dus la încoronarea lui Frederic şi a Elisabetei 
ca rege şi regină ai Boemiei, în catedrala din Praga, la 4 noiembrie 1619. 
De fapt, se ştie că Jan Comenius era prezent în catedrală în timpul cere¬ 
moniei de încoronare 7 8 — ceremonie care a fost ultimul act oficial, înainte 
de supunerea ei, al bisericii căreia îi aparţinea. 

Lumină poate fi aruncată asupra atitudinii lui Comenius faţă de Fre¬ 
deric, în calitatea lui de rege al Boemiei, cu ajutorul unei cărţi extrem de 
curioase intitulate Lumină în întuneric sau, mai exact, Lux in tenebris? Ea 
conţine revelaţiile a trei profeţi, trei vizionari care declarau că fac dezvăluiri 
asupra unor evenimente apocaliptice iminente, sfirşitul regnului lui Anti¬ 
crist şi reîntoarcerea luminii după întunericul dominaţiei sale. Unul dintre 
profeţi, Christopher Kotter, făgăduia o viitoare reînscăunare a lui Frederic 
pe tronul Boemiei. în 1626 Comenius a luat manuscrisul ilustrat care conţinea 
profeţiile lui Kotter şi l-a dus la Haga, ca să i-1 arate lui Frederic. Şi lungă 
vreme după moartea lui Frederic, Comenius îl mai aprecia atît de mult pe 
Kotter şi profeţiile sale încît i-a publicat manuscrisul în 1657 în Lux in tene- 
bris, cu gravuri bazate probabil pe ilustraţiile din manuscris. în prefaţa la 
această carte, în care îi prezintă pe cei trei profeţi, Comenius afirmă că i-a 
arătat lui Frederic manuscrisul profeţiilor lui Kotter. 9 

Kotter se numără printre clericii boemieni care au suferit o crudă opre¬ 
siune în Boemia după 1620. El dă datele viziunilor sale, care se desfăşoară 
între 1616 şi aproximativ 1624. în viziunile din 1620, înainte de bătălia fatală, 
este prevenit să-i spună lui Frederic să nu se folosească de forţă. în viziu¬ 
nile de după această dată profetizează că, pînă la urmă, soarta lui Frederic 
se va restabili. Întîi, în traducere, una dintre aceste profeţii 10 : 


7 Rood, p. 28, n. 4. 

8 Lux in tenebris a fost publicată întîia oară în 1657 (eu am folosit ediţia din 1665). 
Includea prevestirile lui Christopher Kotter, Nicolas Drabik şi ale Christinei Poniatova, cu 
o prefaţă de Comenius („Historia revelationum", „Istoria revelaţiilor"). Despre marea impor¬ 
tanţă pe care Comenius o acorda acestei cărţi, vezi Tumbull, Hartlib, Dury and Comenius, 
pp. 377 şi urm. 

9 „Historia revelationum", în Lux in tenebris, ed. cit., p. 22. Cf. Rood, pp. 23-30. 

10 Lux in tenebris, ed. cit., pp. 42—43. 

Frederic, principe Palatin al Rinului, este încoronat rege de Dumnezeu. Fre- 
deric, principe Palatin al Rinului, rege al Boemiei, încoronat rege de Dumnezeu, 
supremul Rege al tuturor Regilor, care în anul 1620 a căzut în primejdie... va 
recîştiga totul şi chiar şi mai multe avuţii şi glorie. 

Viziunile lui Kotter n erau inspirate de îngeri, aşa credea el, care îi deve¬ 
neau brusc vizibili, îi arătau o viziune şi redeveneau nevăzuţi. în ilustraţii 
îngerii sînt înfăţişaţi ca nişte bărbaţi tineri, fără aripi, în veşmînt lung pînă 
la pămînt. Frederic este cel mai adesea înfăţişat în forma unui leu, leul Palati¬ 
natului, fireşte, pe care l-am văzut adesea şi mai înainte în propaganda pro- 
Frederic şi anti-Frederic. Faimoasa stampă în care sînt reprezentaţi Frederic 
şi Elisabeta cu patru lei — leul Palatinatului, al Boemiei, al Marii Britanii 
şi al Olandei — apare într-o formă stranie în una dintre viziunile lui Kotter: 
un leu cu patru capete. în alte viziuni Kotter vede lei doborînd un vultur 
imperial; sau leul cu două cozi al Boemiei îmbrăţişîndu-1 pe Frederic; ori 
Frederic ca un leu stînd pe lună, ca să se vadă variabilitatea soartei sale, 
îmbrăţişat de alţi şase lei. 11 în felul acesta viziunile răstoarnă sălbatica victo¬ 
rie a Vulturului Habsburgic asupra Leului Palatin, ilustrată în tipăriturile 
împotriva lui Frederic răspîndite. Asistat de îngerii săi şi de o gîndire părtini¬ 
toare, Kotter are viziuni de lei biruitori. 

Una dintre cele mai izbitoare este scena în care lui Kotter, şezînd în 
bună pace sub nişte arbori, cu doi îngeri alături, i se arată viziunea unui 
leu glorios, cu un nimb de lumină, păşind mîndru pe labele din spate (fig. 
27 a). în spatele lui, un alt leu atacă feroce un şarpe, iar un alt şarpe tăiat 
în mici bucăţi se vede în cer lîngă o stea. Aceasta poate fi o aluzie la noua 
stea din constelaţia Serpentarius la care se face referire în rozicruciana Fama 
ca prevestind schimbări. 12 Se poate ca leul din viziunea lui Kotter să-l pe¬ 
depsească pe şarpe pentru că nu a interpretat steaua cea nouă ca fiind favora¬ 
bilă soartei lui Frederic. 

Cea mai frapantă dintre toate este viziunea în care lui Kotter i se arată 
trei tineri, sau mai curînd îngeri, şezînd la o masă şi ţinîndu-se de mîini 
pentru a ocroti un mic leu care se află pe masă. Trei trandafiri cresc din 
masă în dreptul fiecărui înger şi pe postamentul mesei se vede o cruce (fig. 
27 b). Simbolismul trandafirilor şi al crucii ne îndeamnă să căutăm „rozi- 
crucieni“ şi poate chiar sînt de văzut în cei trei îngeri deveniţi pentru moment 
vizibili din invizibili, îngerii proteguitori ai Leului Palatinatului, a cărui 
restaurare pe tronul boemian este prevestită în profeţiile lui Kotter. 

Viziunile patetice ale lui Kotter, mişunînd de lei, iradiază o atmosferă 
semialchimică, amintindu-ne de emblemele din operele lui Maier, şi din 

11 Ibid., pp. 33, 59. 

12 Vezi mai sus, p. 63. 

alte scrieri aparţinînd grupului lui Maier, cu care refugiatul boemian, Daniel 
Stolcius, se consola în exil. 13 Viziunile aparţin unei lumi pe care ne este 
greu s-o recreăm, o lume populată de oameni hrăniţi cu minunate făgăduinţe 
îngereşti, cu viziuni de Lei şi Trandafiri care aduc zori noi şi care, ajunşi 
părăsiţi şi fără nădejde, se mai hrănesc cu asemenea vedenii. 

Pentru noi, aici, viziunile lui Kotter sînt importante prin faptul că ne 
fac să întrezărim atitudinea lui Comenius faţă de Frederic cît timp a fost 
rege al Boemiei. Întorcîndu-ne cu gîndul la campania de tipărituri satirice 
împotriva lui Frederic puse în circulaţie după înfrângerea lui, ne amintim 
de caricatura lui Frederic stînd pe un Y (fig. 16) care, în textul de sub imagi¬ 
ne, descrie cum boemienii „l-au căsătorit" pe Frederic cu Lumea, cum au 
aşteptat de la guvernarea lui o reformă universală, cum, sub auspiciile sale, 
încercau să aducă reforma în societate şi în educaţie, punînd toate acestea 
în legătură cu „înalta societate a rozicrucienilor". Este oare posibil ca printre 
boemienii care au încercat să aducă reforme în timpul domniei lui Frede¬ 
ric să fi fost şi tînărul Comenius ? 

Aici, în cunoştinţele noastre se află o mare lacună, una chiar mai mare 
decît de obicei. Nu ştim nimic cu privire la efectul pe care l-a putut avea 
în Boemia mişcarea de reformă a lui John Dee, nici dacă ea a fost prelu¬ 
ată de Fraţii boemieni, nici dacă în Praga — centrul european al studiilor 
alchimice şi cabalistice — mişcarea a preluat noi lumini înainte de a fi trans¬ 
misă Germaniei, unde şi-a găsit expresie în „manifestele rozicruciene". Toate 
acestea rămîn pentru noi în întuneric, am întrezărit numai că, în prima parte 
a vieţii sale, Comenius a dobîndit convingerea fermă că figura lui Frederic 
al Palatinatului are o semnificaţie profundă pentru Boemia. 

Cu această cunoaştere în minte, ne întoarcem acum să cercetăm ce are 
Comenius de spus despre vîlva rozicruciană în Labirintul Lumii . 14 în carte, 
el descrie pe larg acest entuziasm, cum sunetele de trompete ale celor două 
manifeste au trezit un freamăt intens, ce confuzie s-a iscat printre cei care 
au reacţionat în diferite moduri la provocarea aceasta. înainte de a-1 cita pe 
Comenius cu privire la fenomenul rozicrucian, trebuiesc notate două lucruri. 
Întîi, că el acceptă termenii jocului ( ludibrium ), pretinzînd că nu înţelege 
de ce nimeni nu a primit nici un răspuns de la Fraţii R. C., nici de ce sînt 
mereu invizibili. Al doilea, că scrie în mizerie, în 1622, după prăbuşirea 
mişcării lui Frederic, privind în urmă cu adîncă deprimare la desfăşurarea 
mişcării care a sfârşit prin a aduce dezastru asupra ţării sale. 


13 Vezi mai sus, pp. 111-112. 

14 Scrisă în 1623, Labirintul Lumii şi Paradisul Inimii a fost tipărită întîi în cehă în 1631. 
Aici citatele vor fi date din traducerea engleză a contelui Ltitzow, Londra, 1901. 

„Labirintul Lumii" al lui Comenius este un oraş împărţit în multe cartiere 
şi străzi, în care sînt reprezentate toate ştiinţele, învăţăturile şi îndeletni¬ 
cirile oamenilor. Este unul dintre acele sisteme mnemotehnice arhitecturale, 
asemănător Cetăţii Soarelui a lui Campanella, în care este cuprinsă toată 
cunoaşterea umană. Labirintul este în chip evident influenţat de Cetatea Soa¬ 
relui a lui Campanella şi poate şi de Christianopolis al lui Andreae. 

O asemenea cetate ar trebui să fie în acelaşi timp o Utopie, o cetate ideală 
şi un model pentru o lume viitoare reformată. însă Comenius reacţionează 
la speranţele amăgitoare ale anilor precedenţi; cetatea lui ca labirint răstoarnă 
Utopia, pentru că în acest labirint totul este rău. Toate ştiinţele omului la 
un loc nu duc la nimic, toate ocupaţiile lui sînt zadarnice, toate cunoştinţele 
sale fără temei solid. Cartea reprezintă starea de spirit a unei persoane profund 
meditative şi idealiste după începerea Războiului de treizeci de ani. 

Este totodată o consemnare a experienţelor dezamăgitoare care au dus 
la starea aceasta de disperare, o consemnare a mişcării rozicruciene. Ceea 
ce are de spus Comenius despre ea trebuie să fie citat în întregime. Titlul 
capitolului 12 este „Pelerinul îi priveşte pe rozicrucieni" şi sub aceste cuvinte 
se află nota: „Fama fraternitatis anno 1612. Latine ac Germanice edita 
[,fama Fraternităţii, editată, în latină şi în germană, în anul 1612“]. Ceea 
ce face absolut sigur că se referă la primul manifest rozicrucian, pe care îl 
datează cu doi ani mai devreme decît prima ediţie tipărită cunoscută de noi. 15 

Iar atunci, imediat, am auzit în piaţă sunetul unei trîmbiţe şi, privind înapoi, 
am văzut un om care călărea un cal şi îi chema pe filozofi să se adune. Şi cînd 
cete întregi s-au îngrămădit în preajma lui, a început să le vorbească despre 
insuficienţa tuturor artelor liberale şi a întregii filozofii; şi le-a spus că, îndem¬ 
naţi de Dumnezeu, cîţiva oameni vestiţi cercetau deja aceste insuficienţe, le 
remediaseră şi au înălţat înţelepciunea omenească pînă la acel grad la care se 
afla în Paradis înainte de căderea omului. A face aur, spunea călăreţul, era printre 
cele mai mici dintre sutele lor de înfăptuiri, pentru că întreaga natură era 
dezgolită şi dezvăluită ochilor lor: ei erau în stare să dea, ori să ia, oricărei 
creaturi orice formă ar fi dorit, după bunul lor plac; apoi a adăugat că oamenii 
aceştia ştiu limbile tuturor naţiunilor, precum şi tot ce s-a petrecut pe întreaga 
sferă a pămîntului, chiar şi în lumea nouă, şi că erau în măsură să stea de vorbă 
unul cu celălalt şi de la o depărtare de o mie de mile. A mai spus că ei aveau 
piatra, şi că, folosindu-se de ea, puteau vindeca orice boală şi da viaţă lungă. 


15 Vezi mai jos, în Anexă, la p. 256. S-ar putea să se refere la „Replica" lui Haselmayer 
care a fost publicată în 1612. Sau poate la o ediţie tipărită a Famei, apărută în 1612, care 
s-a pierdut. Sau poate la o copie manuscrisă a Famei, circulînd în Boemia, pe care a văzut-o 
în 1612. Din cîteştiu eu,Fa/twn-a fostniciodată tipărităîn latină, dar un exemplar în latină 
poate să fi circulat în manuscris împreună cu versiunea germană. 

într-adevăr, Hugo Alverda 16 , superiorul lor, avea deja 526 de ani, iar colegii 
lui nu erau cu mult mai tineri. Şi, cu toate că au stat ascunşi atîtea sute de ani, 
doar lucrînd — şapte dintre ei — la corectarea filozofiei, totuşi de acum înainte 
ei nu se vor mai ascunde, pentru că au adus totul la desăvîrşire; şi, pe lîngă 
aceasta, pentru că ştiau că foarte curînd întreaga lume va suferi o primenire; 
prin urmare, arătîndu-se pe faţă, ei erau gata să împărtăşească preţioasele lor 
secrete cu oricine l-ar fi socotit ei vrednic. Dacă, aşadar, dacă cineva apela la 
ei în indiferent ce limbă, şi de orice fel de naţionalitate ar fi fost, oricine va 
dobîndi orice, şi nimeni nu va rămîne fără un anume răspuns. Dar dacă un om 
este nevrednic şi vrea să dobîndească aceste daruri numai din zgîrcenie sau 
din ambiţie, atunci acela nu va dobîndi nimic. 

(Varia de „Fama" Judicia /Diferite judecăţi despre „Fama “) 

Acestea o dată spuse, mesagerul a dispărut. Atunci eu, uitîndu-mă la acei 
oameni învăţaţi, văd că aproape toţi erau speriaţi de aceste ştiri. între timp, ei 
au început încet să-şi apropie capetele unul de altul şi să-şi dea cu părerea, unii 
în şoaptă, alţii cu glas tare, cu privire la acest eveniment. Şi umblînd, cînd încoace 
cînd încolo, printre ei, ascult. Şi iată, unii se bucurau peste măsură, nemaiştiind 
încotro s-o ia de bucurie. Spuneau că le e milă de înaintaşii lor, pentru că, în 
vremea cînd au trăit, nu se întîmplase nimic de felul acesta. Se fericeau pentru 
faptul că le-a fost dat să aibă parte de filozofia desăvîrşită. în felul acesta ei 
puteau cunoaşte totul fără greş: să aibă, fără lipsuri, îndeajuns din toate; să 
trăiască sute de ani fără să fie bolnavi şi fără să încărunţească, doar să fi dorit. 
Şi chiar repetau: „Fericit, preafericit este timpul nostru. 11 Auzind asemenea 
vorbe, am început să mă bucur şi eu şi să simt nădejdea că, ide va voi Dumnezeu, 
voi primi şi eu ceva din ceea ce voiau ei să dobîndească. Dar i-am văzut pe 
alţii cufundaţi adînc în gînduri şi neştiind bine ce să creadă. Dacă vestea pe 
care o auziseră era adevărată, ar fi fost bucuroşi; dar aceste lucruri li se păreau 
obscure şi depăşind spiritul omenesc. Alţii se împotriveau pe faţă, spunînd că 
asemenea vorbe sînt înşelăciuni şi amăgiri. Dacă aceşti reformatori ai filozofiei 
au existat timp de sute de ani, atunci de ce nu s-au vădit mai devreme? Dacă 
erau siguri de ce spuneau, atunci de ce nu apăreau cu îndrăzneală la lumină, 
ci îşi înfăţişau părerile în întuneric şi prin colţuri, ţiuind ca nişte lilieci? Filo¬ 
zofia, spuneau aceştia, este deja bine statornicită şi nu are nevoie de reformă. 
Dacă îngădui ca filozofia existentă să-ţi fie smulsă din mîini, vei rămîne cu 
ele goale. Şi iarăşi alţii îi huleau şi îi blestemau pe reformatori şi îi declarau 
ghicitori, vrăjitori şi diavoli împieliţaţi. 

(Fraternitates Ambientes /In căutarea Fraternităţilor) 

în general, în piaţă era pretutindeni zarvă şi aproape nu era om care să nu simtă 
dorinţa aprigă de a dobîndi aceste bunuri. Drept urmare, nu puţini au scris cereri 
(unii în secret, alţii pe faţă) şi le-au trimis, bucurîndu-se la gîndul că vor fi 


16 Un pseudonim rozicrucian; vezi mai jos, p. 185. 

primiţi în asociaţie. Dar am văzut că petiţiile, după ce părţi din ele au fost exami¬ 
nate pe scurt, au fost înapoiate fiecăruia fără nici un răspuns; iar speranţa lor 
plină de bucurie s-a preschimbat în necaz, pentru că neîncrezătorii rîdeau de 
ei. Unii au scris din nou, a doua oară, a treia oară, şi mai des; şi fiecare om, 
cu ajutorul muzelor, s-a rugat, chiar a implorat ca spiritul său să nu fie lipsit 
de învăţătura aceea, atît de vrednică de a fi dorită. Alţii, neînstare să rabde 
aşteptarea, cutreierau lumea, plîngîndu-se de nenorocul de a nu-i putea găsi 
pe acei oameni fericiţi. Nenoroc pe care unul îl atribuia nevredniciei sale; altul 
relei-voinţe a acestor oameni; iar un om îşi pierdea nădejdea, în timp ce altul, 
privind înjur, şi căutînd noi căi de a-i găsi pe oamenii aceia, era din nou dez¬ 
amăgit, pînă cînd eu însumi am fost cuprins de durere, nevăzînd capătul aces¬ 
tei stări de lucruri. 

(Continuatio Famae Roseaeorum /Continuarea Faimei Rozicrucienilor) 

între acestea, iată începe să se audă din nou sunetul de trîmbiţe; atunci mulţi, 
şi eu printre ei, am alergat înspre locul de unde venea sunetul, şi am văzut un 
om care îşi întindea mărfurile şi striga la lume să vină şi să cumpere minunăţi¬ 
ile sale secrete; ele erau, din cîte spunea el, luate din tezaurul noii filozofii, şi 
vor mulţumi pe toţi cei dornici de cunoştinţe secrete. Şi s-a iscat mare bucurie 
la gîndul că sfînta fraternitate rozicruciană îşi va împărtăşi cu ei comorile cu 
mărinimie; mulţi s-au apropiat şi au cumpărat. Tot ceea ce se vindea era pus 
în cutii pictate şi purtînd felurite inscripţii, ca de pildă Portae Sapientiae\ For- 
talitium', Gymnasium Universitatis; Bonum Macro-micro-cosmicorv, Harmo¬ 
nia utriusque Cosmi ; Christiano-Cabalisticum\ Antrum Naturae; Tertrinum 
catholicum', Pyramis Triumphalis şi aşa mai departe. 

Iar fiecare cumpărător era oprit să-şi deschidă cutia; pentru că, se spunea, 
forţa acestei ştiinţe secrete era atît de mare încît va opera străbătînd acope- 
rămîntul; dar, cutia o dată deschisă, forţa are să se evapore şi să piară. Totuşi 
cîţiva oameni mai îndrăzneţi nu s-au putut reţine de a-şi deschide cutiile şi, 
găsindu-le cu desăvîrşire goale, le-au arătat altora; aceştia, la rîndul lor, şi le-au 
deschis pe ale lor, dar nimeni n-a găsit nimic. Atunci au început să strige: „în¬ 
şelăciune ! înşelăciune!" şi i-au vorbit cu mînie celui care li le vînduse; dar 
acela i-a potolit, spunîndu-le că acestea erau cele mai secrete dintre lucrurile 
secrete şi că erau invizibile tuturor, în afară de „Filiae scientiae" (adică fiii 
ştiinţei [textual: fiicele]); prin urmare, dacă numai unul dintr-o mie obţinea 
ceva, nu era vina lui. 


(Eventus Famae /Sfîrşitul Faimei ) 

Şi mulţi s-au lăsat liniştiţi de aceasta. Apoi omul a plecat, iar privitorii, în dispo¬ 
ziţii foarte diferite, s-au împrăştiat care încotro; dacă vreunii dintre ei au confir¬ 
mat sau nu ceva privitor la acele mistere, n-am izbutit să aflu pînă acum. Doar 
atîta ştiu, că toate s-au potolit. Cei pe care, la început, i-am văzut agitîndu-se 
cel mai mult, erau cei pe care acum i-am văzut traşi prin colţuri, cu gurile ca 
şi pecetluite; fie că fuseseră iniţiaţi în mistere (cum credeau unii) şi erau obli¬ 
gaţi să-şi respecte jurămîntul de tăcere, fie că (aşa cum mi se părea mie, care 

îi priveam fără nici un fel de ochelari) erau ruşinaţi de zădărnicia speranţelor 
şi strădaniei lor. Apoi totul s-a spulberat şi s-a aşternut liniştea, aşa cum, după 
furtună, se împrăştie norii şi încetează ploaia. Şi i-am spus călăuzei mele: 
„Aşadar din toate acestea nu se va alege nimic ? Vai de nădejdile mele! Pentru 
că şi eu, văzînd asemenea aşteptări, m-am bucurat că am găsit hrana potrivi¬ 
tă minţii mele.“ Interpretul mi-a răspuns: „Cine ştie ? Poate că unii totuşi vor 
reuşi. Poate oamenii aceştia ştiu cînd a venit vremea să-i dezvăluie cuiva tainele 
lor.“ „Şi trebuie să aştept clipa aceea?“ am întrebat. „Eu, care, printre atîtea 
mii de oameni mai învăţaţi decît mine, nu ştiu nici un exemplu de om care să 
fi izbutit? Nu mai vreau să casc gura pe aici. Hai să plecăm !“ 17 

Acesta este felul în care Comenius dă seamă despre furia rozicruciană. 
Intîi aude sunetul de trompetă al Famei, iar felul în care descrie impresia 
profundă pe care a făcut-o primul manifest este remarcabil. A venit apoi 
iureşul celui de-al doilea manifest, care promitea o cunoaştere secretă 
provenind din comorile noii filozofii — poate o aluzie Ia rezumatul Monadei 
hieroglifice a lui Dee, publicat împreună cu Confessio. Exploziile celor două 
manifeste sînt însoţite de un potop de altă literatură rozicruciană. Titlurile 
de pe „cutii“, cărţi rozicruciene de mare succes, sînt uşor de recunoscut ca 
titluri rozicruciene reale sau parodii foarte apropiate ale unor asemenea titluri. 
Un opuscul intitulat Fortalitium Scientiae, atribuit lui Hugo de Alverda, un 
personaj rozicrucian imaginar considerat ca foarte bătrîn, a fost publicat în 
1617. 18 în 1620 a apărut un Portus Tranquillitatus [Limanul liniştit ]. 19 
Titlurile macro-microcosmice sînt probabil aluzii la publicaţiile lui Fludd, 
iar FI armonia utriusque cosmi este chiar titlul scrierilor lui Fludd de la Oppen- 
heim, dintre 1617 şi 1619. Este evident că tînărul Comenius s-a cufundat 
în citirea întregii acestei literaturi şi că sperase de Ia ea lucruri mari. Apoi 
a venit reacţia, stingerea marii vîlvătăi şi dezamăgirea celor care se crezuseră 
în pragul unei ere noi. 

Probabil Comenius a străbătut această experienţă în Boemia şi ceea ce 
descrie el sînt reacţiile la furia rozicruciană în propria lui ţară. 

Experienţele ulterioare ale Pelerinului în Labirintul Lumii sînt toate 
deopotrivă de triste, mai ales cînd vizitează străzile diferitelor religii şi secte 
şi vede ce sălbatice vrajbe le dezbină. Printre experienţele pe care le are 
acolo, una a fost deosebit de alarmantă. 20 

Şi apoi s-a întîmplat că, în prezenţa mea, un tron regal a început dintr-o dată 
să se clatine, s-a făcut mici fărîme şi s-a spulberat. Atunci am auzit o zarvă 


17 Labyrinth ofthe World, trad. Liitzow, pp. 150-156. 

18 „Rodophilus Staurophorus", Fortalitium Scientiae, 1617. Cf. Waite, Brotherhood of 
the Rosy Cross, p. 264. 

19 „Irenaeus Agnostus", Liber T... oder Portus Tranquillitatus, 1620. Cf. Waite, p. 251. 

20 Labyrinth ofthe World, trad, Liitzow, p. 196. 

printre oameni şi, uitîndu-mă împrejurul meu, i-am văzut aducînd un alt principe 
şi aşezîndu-1 pe un nou tron, în timp ce spuneau cu bucurie că de acum înainte 
lucrurile se vor schimba; şi fiecare, în bucuria sa, sprijină şi întăreşte noul tron 
cît îi stă în puteri. Iar eu, gîndindu-mă că e bine să contribui la propăşirea 
obştească (căci aşa o numeau), m-am apropiat şi am bătut şi eu un cui sau două 
în tronul cel nou, ca să-l întăresc; pentru aceasta unii m-au lăudat, alţii au început 
să se uite la mine pieziş. In timpul acesta celălalt principe şi-a venit din nou 
în puteri şi el şi oamenii lui ne-au atacat cu ciomege şi au snopit în bătăi toată 
mulţimea, pînă s-au împrăştiat, luînd-o la goană, în afară de cei, nu puţini, care 
şi-au pierdut viaţa. înnebunit de frică, aproape că am leşinat, pînă cînd prietenul 
meu, Iscoada, auzind că sînt căutaţi cei care au dat ajutor şi încurajare celuilalt 
tron, mi-a dat un ghiont să fug de acolo şi eu. 

După cum remarcă nota la traducerea în engleză a Labirintului , Come- 
nius se referă aici la expulzarea temporară a austriecilor din Boemia şi la 
scurta domnie a lui Frederic al Palatinatului. Din pasaj rezultă limpede că 
Jan Comenius a sprijinit într-un fel sau altul regimul lui Frederic, că a bătut 
şi el un cui sau două ca să consolideze noul tron. 

In Labirintul Lumii se reflectă dezastrul lui Frederic ca o experienţă zdro¬ 
bitoare pentru Comenius, un eveniment deprimant şi dezamăgitor, ca şi 
căderea şi sfîrşitul furiei rozicruciene şi a speranţelor pe care le deşteptase. 
Cele două serii de evenimente erau cu siguranţă legate între ele, aşa cum 
se vede din viziunile lui Kotter, care asociază „trandafiri" şi „lei". în Labirint 
Comenius retrăieşte anii speranţei rozicruciene, urmaţi de catastrofala cădere 
a lui Frederic. Aceste experienţe au lăsat o urmă indelebilă de suferinţă, 
care a avut drept urmare dezgustul de întreaga lume şi de încîlcitele ei căi. 

Pelerinul a văzut privelişti cumplite. A văzut năvălirea unor mari armate 
şi pedepsele crîncenedate celor ce se răzvrătiseră. A văzut moarte şi nimi¬ 
cire, molimă şi foamete, dispreţ pentru viaţa omenească şi pentru tihna ei, 
adică tocmai contrariul celor dorite de vechii lui prieteni. Pe scurt, a văzut 
începuturile Războiului de treizeci de ani. 21 

Atunci, neînstare să mai îndur asemenea privelişti, ori să-mi mai îndur sufe¬ 
rinţa inimii, am fugit, dornic să găsesc adăpost în vreo pustietate sau, şi mai 
bine, dacă ar fi fost cu putinţă, să scap cu totul din lumea aceasta. 

Privind în jurul său şi nevăzînd nimic altceva decît morţi şi oameni care 
trăgeau să moară, copleşit de milă şi de groază, a strigat: 

Vai ţie, sărmană, nenorocoasă şi nefericită omenire! Aceasta să fie ultima ta 
glorie? Acesta sfîrşitul faptelor splendide pe care le-ai săvîrşit, acesta capă¬ 
tul învăţăturii şi al marii înţelepciuni de care eşti atît de mîndră? 


21 Ibid., p. 274. 

Atunci a auzit un glas care-i striga: „întoarce-te!“ S-a uitat în jur, dar 
n-a văzut pe nimeni, iar glasul a strigat din nou:, Jntoarce-te! “ Şi apoi iarăşi: 
„înapoiază-te de unde ai venit, în casa inimii, şi apoi închide uşile după 
tine!“ 22 

Acum Pelerinul, retrăgîndu-se în casa inimii, este întîmpinat cu vorbe 
prieteneşti şi iubitoare şi se dăruieşte în întregime lui Isus. 

Atitudinile intelectuale şi religioase ale lui Comenius sînt extrem de 
apropiate de cele ale lui Andreae şi, în concret, vieţile lor s-au desfăşurat 
paralel. Cred că pricina este că şi unul, şi celălalt au împărtăşit la început 
speranţele exprimate în manifestele rozicruciene, speranţe într-o nouă mişcare 
universală de reformă şi de progrese în cunoaştere ale omenirii. Amîndoi 
au privit cu îngrijorare fervoarea stîfnită de manifeste şi felul în care mişcarea 
a scăpat de sub control şi a devenit periculoasă. Modul în care relatează 
Comenius această evoluţie seamănă îndeaproape cu alarma lui Andreae cînd 
a văzut că în teatrul rozicrucianului ludibrium intră atît de mulţi alţi actori. 
Mişcarea a luat altă turnură decît cea aşteptată de iniţiatorii ei şi a devenit 
păgubitoare pentru cauzele pe care intenţiona să le servească. Lucrul acesta 
îl aflăm atît de la Andreae cît şi de la Comenius. Şi pe amîndoi aceşti idealişti 
religioşi dezastrul războiului şi prăbuşirea lui Frederic în Boemia i-au zdro¬ 
bit. Povestea pagubelor aduse bibliotecilor şi învăţăturii, a suferinţelor 
nespuse îndurate de învăţaţi este aceeaşi în Germania şi în Boemia. Şi atît 
Andreae cît şi Comenius îşi găsesc pînă la urmă adăpost în credinţa lor 
evanghelică. Andreae trece de la mistificarea rozicruciană la Societas Chris- 
tiana. Comenius se retrage în inima lui, ca să-l găsească acolo pe Isus. 
Fervoarea de credinţă exprimată prin motto-ul rozicrucian Jesus mihi omnia 
[Isus îmi este tot] devine dominantă la amîndoi, iar gluma rău înţeleasă despre 
Christian Rosencreutz şi binefăcătorul său Ordin trebuia uitată. Mişcările 
spiritului şi experienţele istorice descrise în Labirintul Lumii sînt cele pe 
care Andreae şi întregul său grup le-au avut şi ei de străbătut. 

Filozofia lui Comenius, care a început deja să ia formă imediat după 
vizita sa la Heidelberg, şi s-a dezvoltat tot mai deplin în ultima parte a vieţii, 
cît a fost în exil, era numită de el „pansofia". Folosit mai întîi în Renaştere 
de către filozoful platonic-hermetic Francesco Patrizzi, 23 termenul „pansofia“ 
exprima o doctrină a armoniilor universale şi o relaţie dintre lumea inte¬ 
rioară a omului şi lumea exterioară a naturii — pe scurt, o filozofie macro- 


22 Ibid., pp. 276-277. 

23 Una dintre cărţile din Nova de universis philosophia [Noua filozofie despre univers ] 
(1592) a lui Patrizzi este intitulată „Pansophia". Patrizzi recomandase învăţarea filozofiei 
hermetic-platonice ca o cale mai bună de a-i face pe oameni să se întoarcă în sînul Bisericii 
decît „cenzurile ecleziastice" sau „forţa armelor"; vezi Giordano Bruno and the Hermetic 
Tradition, p. 345. 

microcosmică. Fludd îşi numise doctrinele „pansofia" şi declarase că, după 
cît i se părea lui, manifestele rozicruciene exprimă o viziune asemănătoare. 24 
Acum putem considera pe Comenius şi pansofia lui ca provenind direct din 
mişcarea rozicruciană, aşa cum o înţelegem astăzi. 

Ultima, sau aproape ultima experienţă descrisă de Comenius în Labirint 
este o viziune de îngeri 25 : 

Nimic pe lume nu-mi apărea atît de expus şi de supus la diferite primejdii decît 
ceata celor credincioşi, la care diavolul şi lumea priveau cu mînie, ameninţînd 
să-i lovească şi să-i izbească... Totuşi am remarcat că erau bine adăpostiţi; 
pentru că întreaga lor comunitate era împrejmuită cu un zid de foc. Cînd m-am 
apropiat, am văzut că zidul acesta era în mişcare: nu era nimic altceva decît 
o procesiune de mii şi mii de îngeri care le dădea ocol; aşadar nici un duşman 
nu se putea apropia de ei. Pe lîngă asta fiecare dintre credincioşi avea cîte un 
înger dat lui de Dumnezeu, cu porunca să-l păzească. 

Am văzut de asemenea... alt avantaj al acestei sfinte, nevăzute comunităţi 
— şi anume că, pentru cei aleşi, îngerii nu erau numai păzitori, ci şi dascăli. 
Adesea le arată lucruri de taină despre diferite lucruri şi îi învaţă adîncile mistere 
secrete ale lui Dumnezeu. Intr-adevăr, cum ei contemplă veşnic chipul atoate- 
ştiutorului Dumnezeu, nimic din ceea ce un om credincios ar dori să cunoască 
nu poate fi secret pentru ei, astfel că, avînd îngăduinţă de la Dumnezeu, ei 
dezvăluie ceea ce ştiu... 

A urmări pînă la capăt experienţele lui Comenius din Labirintul Lumii , 
cu insistenţa caracteristică a cărţii asupra „clerului de îngeri" înseamnă a 
pătrunde încă într-un fel mişcarea rozicruciană, prin a cărei experienţă Come¬ 
nius a trecut şi pe care o descrie atît de viu în prima parte a scrierii. 

In Renaştere, angelologia era o ramură importantă a studiilor. Cabala 
îşi propunea să-i înveţe pe oameni un mod de a se apropia de îngeri şi înfăţişa 
în amănunţime ierarhiile şi funcţiile lor. Cabalistul creştin îi identifica pe 
îngerii Cabalei cu ierarhiile de îngeri creştine înfăţişate de Pseudo-Dio- 
nisie Areopagitul. Insistenţa scrierilor hermetice asupra unor „puteri" divine 
era o filozofie emanaţionistă, care a fost lesne încorporată Cabalei creştine. 
Imensa importanţă a acestei mişcări în Renaştere nu este încă îndeajuns de 
apreciată. 

John Dee, atunci cînd asocia viziunile sale angelice cu opera lui de 
om de ştiinţă şi de matematician, se mişca într-un orizont de gîndire în 
care se punea accentul pe forţa îngerilor de a da învăţătură, iar ştiinţa lui 
angelică era, pentru el, doar ramura cea mai înaltă a studiilor sale ştiinţi¬ 
fice în general. Cînd este izolat de tradiţia angelologică din Renaştere, Dee 
apare doar ca un excentric. Mişcarea rozicruciană era pătrunsă de angelologie 


24 Vezi mai sus, p. 97. 

25 Labirintul lumii, trad. Liitzow, pp. 321-322. 

hennetic-cabalistă. Christianopolis a lui Andreae, cu stăruinţa lui cople¬ 
şitoare asupra ştiinţei, tehnologiei, filantropiei în cetatea ideală se bazează 
pe un cadru fundamental de activităţi angelice. Comenius, în Labirint , face 
explicit aspectul didactic al misiunii îngerilor. 

Deşi Andreae şi discipolii săi, printre care Comenius, s-au îndepărtat 
de numele discreditat de „rozicrucian" în anii războiului, totuşi idealul utopist 
al unei societăţi filantropice luminate, în contact cu forţe spirituale active, 
n-a fost abandonat. Dimpotrivă, utopianismul de tipul societăţilor creştine 
ale lui Andreae a fost una dintre marile forţe subterane ale anilor de război, 
propagat de oameni ca Samuel Hartlib, John Dury, Comenius, toţi influen¬ 
ţaţi de Andreae şi moştenitori ai mişcării de reformă care s-a prăbuşit atît 
de catastrofal în forma ei rozicruciană. 

în anii de după 1620, îmbinarea dintre puterea habsburgică şi cea a catoli¬ 
cismului Contrareformei a ajuns la un pas de victoria deplină. Reforma părea 
să fi ajuns în Europa la limita extincţiei, şi părea că în lume a rămas puţin 
loc pentru un Leu căzut, pentru fostul rege al Boemiei care îşi pierduse toate 
ţările, căruia îi fusese luat titlul de Elector şi care trăia acum la Haga, ca 
un refugiat, într-o dependenţă lovită de sărăcie. Intr-adevăr Vulturul trium¬ 
fase. Frederic a continuat să participe la campanii pentru recucerirea Palati¬ 
natului, mărind şirul insucceselor. Totuşi omul acesta reprezenta ceva. în 
eşecul şi în deznădejdea lui, el reprezenta eşecul şi deznădejdea Europei 
protestante. Şi în ochii multor englezi el reprezenta dezonoare şi ruşine, 
ruşine pentru faptul că succesorii Stuarţi ai reginei Elisabeta abandonaseră 
rolul ei de protector al Europei protestante. 

Caracterul lui Frederic nu e uşor de înţeles. Nu încape îndoială că a fost 
un foarte prost general, un politician naiv, un conducător deficitar. Ca perso¬ 
nalitate este prezentat drept un om slab, condus de soţia lui şi de Anhalt, fără 
să aibă vreo judecată sau voinţă personală. Dar oare ce era el, de pildă, ca 
personalitate religioasă sau intelectuală? Cred că nu s-a întrebat nimeni. 
Cei care l-au văzut la Heidelberg înainte de război erau impresionaţi de 
sinceritatea lui. Şi, într-adevăr, sinceritatea lui n-a fost pusă la îndoială de 
nimeni, dar ceva din propaganda ostilă lui, interesată să-l prezinte ca pe un 
om slab şi fără minte, a rămas legat de numele lui. Destinul său este oare¬ 
cum asemănător cu cel al lui Henric al III-lea al Franţei, o natură religioasă, 
intelectuală, artistică şi contemplativă, desfigurat în istorie de satira duşmană. 

Portretul lui Frederic făcut de Honthorst (fig. 28), pictat la Haga după 
dezastre, poate fi întru cîtva idealizat, sau poate să fi perceput tragedia spi¬ 
rituală a acestui om. Iată-1 pe reprezentantul unei vechi linii imperiale germane, 
linia Wittelsbach — mai veche decît cea a Habsburgilor — care (cum proba¬ 
bil ne putem imagina) a înţeles semnificaţia religioasă şi mistică a unui destin 
imperial şi care a suferit mai mult decît o tragedie personală, un martiriu. 
Chipul nu este aşa cum ne-am închipui că trebuie să fie chipul unui calvi¬ 
nist, doar că, în Palatinat, calvinismul era purtătorul unor tradiţii mistice, 

al tradiţiei hermetic-cabaliste a Renaşterii care se reorientase în această 
direcţie; sfetnicul spiritual al lui Frederic era un „orientalist": poate, ca 
Rudolf al ll-lea, el a căutat să străbată prin situaţia religioasă a vremii pe 
o cale ezoterică. Are o faţă blîndă. Orice ar putea cineva, pe drept sau pe 
nedrept, să citească pe ea, oricine a privit toate portretele principilor germani 
din vremea Războiului de treizeci de ani va vedea de îndată că Frederic 
trebuie să fi fost un om de cu totul alt tip. 

După ce războiul bîntuise, dezlănţuit, timp de zece ani, cu rezultate de¬ 
zastruoase pentru protestanţi, un Leu eliberator a sosit în sfîrşit, din Nord. 
Victoriile lui Gustavus Adolphus, rege al Suediei, au salvat cauza protes¬ 
tantă. Deşi războiul avea să dureze încă mulţi ani crînceni, Gustavus 
Adolphus pusese stavilă puterii habsburgice şi a dat certitudinea că pro¬ 
testantismul va supravieţui în Europa. Frederic s-a dus în Germania, şi-a 
revăzut Palatinatul, acum în ruine, şi a fost foarte bine primit de Gustavus, 
care i-a recunoscut poziţia de conducător al principilor protestanţi din Germa¬ 
nia. 1 Leul înfrînt şi Leul biruitor s-au salutat unul pe celălalt; ciudat lucru, 
amîndoi au murit în aceeaşi lună noiembrie 1632, Frederic în urma epidemiei 
care bîntuia în ţara devastată, Gustav omorît în cursul luptei de la Lutzen. 
Regele Boemiei şi regele Suediei au fost celebraţi împreună într-un discurs 
funerar rostit la Flaga. 2 Şi este curios de notat nu atît faptul că erau amîn¬ 
doi Lei, cît acela că întregul aparat de stele noi, îndeplinirea profeţiilor etc., 
fusese folosit pentru amîndoi Leii, deşi unul reuşise acolo unde celălalt 
eşuase. Cultul lui Gustavus Adolphus în Anglia a menţinut vie amintirea 
predecesorului său în rolul de Leu, a cărui nereuşită mulţi o atribuiau faptu¬ 
lui că Iacob I nu-i acordase ajutorul aşteptat. 3 

Chiar mai mult decît el, văduva lui Frederic, regina Boemiei, reprezin¬ 
tă pentru simpatizanţii din Anglia politica de sprijinire a Europei protes¬ 
tante care, în opinia lor, ar fi trebuit să fie politica lui Iacob I faţă de fiica 
şi de ginerele lui. Regina Boemiei, în sărăcia şi în exilul ei la Haga, era un 
reproş viu pentru cei care gîndeau în felul acesta. După moartea lui Frede¬ 
ric, Elisabeta a domnit singură la Haga, a domnit peste nimic, foarte săracă, 
întreţinută de caritatea olandeză şi de o pensie foarte neregulat expediată 
din Anglia, fără teritoriu, fără nimic care să o susţină în afară de persona¬ 
litatea ei regească şi de numeroasa ei familie de copii regali. O putem vedea, 
de curînd rămasă văduvă, în portretul pictat de Honthorst (fig. 29) la Haga, 
o femeie uzată dar de neîmblînzit. învinuită adesea de frivolitate şi dragoste 


1 Despre întîlnirea dintre Frederic şi Gustav, vezi Green, Elizabeth of Bohemia, p. 288. 

2 A fost publicat la Londra, în traducere engleză, în 1633; vezi Ethel Seaton, Literary 
Relations of England and Scandinavia in the Seventeenth Centuiy , Londra, 1935, p. 79. 

3 Vezi elogiile lui Gustavus Adolphus publicate în Anglia, la care se referă Seaton, p. 83. 

de plăceri, Elisabeta era în realitate un caracter foarte puternic. Nu s-a lăsat 
niciodată zdrobită de cumplitele încercări prin care a trecut. Nu încape îndo¬ 
ială că mîndria o ajuta să reziste şi, pe de altă parte, fusese cu grijă crescu¬ 
tă de acei oameni cumsecade, Harringtonii, în principiile Bisericii anglicane 
de Jos. Astfel că iat-o în portretul lui Honthorst, tristă însă plină de demni¬ 
tate, într-o grădină de pe un deal, cu un rîu în fundal (să amintească oare 
de Heidelberg?) şi atrăgînd atenţia asupra unor trandafiri. 

De-a lungul ultimilor ani de domnie ai tatălui ei, Iacob I, de-a lungul 
întregului regn al fratelui ei, Carol I, de-a lungul întregului război civil şi 
al Republicii engleze, pînă la Restaurarea nepotului ei, Carol al U-lea, Elisa¬ 
beta şi-a menţinut mîndra şi săraca ei Curte la Haga şi, cît au durat toate 
acestea, n-a fost nici o clipă uitată în Anglia. Cu înfăţişarea ei regească, 
era într-adevăr de neuitat. Dacă fratele ei Carol ar fî murit de tînăr — şi a 
fost un tînăr bolnăvicios, care nu dădea speranţe de viaţă lungă — ar fi ajuns 
pe tron ca regină a Marii Britanii. Dacă el n-ar fi avut copii, sau ar fi avut, 
dar ar fi murit înaintea lui, ar fi urmat la tron sau, dacă ea n-ar mai fi fost 
în viaţă, ar fi urmat fiul ei cel mai mare. Spre deosebire de tatăl şi de fratele 
ei, regina Boemiei a fost extrem de bogată în copii. Englezii, numeroşi, care 
erau nemulţumiţi de politica antiparlamentară, antipuritană şi chiar poten¬ 
ţial papistă a lui Iacob I şi a lui Carol I se uitau cu jind la familia regală 
protestantă de la Haga, care reprezenta o posibilă succesiune la tron. Iar în 
anii de mai tîrziu, tocmai prin descendenţii Elisabetei de Boemia a fost 
căutată şi găsită o succesiune la tron protestantă. Cel de al doisprezecelea 
copil al ei şi totodată cea mai tînără fiică, născută la Haga în 1630, avea să 
devină Sophia de Brunswick, Electoare de Hanovra, al cărei fiu, George I, 
a fost primul rege hanovrian al Marii Britanii. 

Englezii care treceau prin Haga o vizitau pe regina Boemiei, ca să-şi 
prezinte omagiul. Ca un exemplu poate fi citat jurnalul lui John Evelyn pe 
iulie 1641 4 : 

Imediat după ce am sosit la Haga m-am dus la Curtea Reginei Boemiei, unde 
am avut onoarea să sărut mîna Majestăţii sale şi ale cîtorva dintre Prinţesele, 
fiicele sale... Pentru Regină era o zi de post negru pentru nefericita moarte a 
soţului ei, iar sala de recepţie avea pereţii acoperiţi cu catifea neagră de la de¬ 
cesul lui... 

Elisabeta nu era populară doar printre monarhiştii fideli cu simpatii 
protestante; era populară şi printre parlamentarieni. Parlamentul sub Iacob 
şi Carol a avut tot timpul simpatie pentru ea, iar cînd Parlamentul a răstur¬ 
nat monarhia, parlamentarienii au continuat să simtă respect pentru Elisa¬ 
beta de Boemia. Ne putem chiar întreba dacă, fiind ea şi nu fratele ei urmaşă 


4 John Evelyn, Diary , ed. E. C. de Beer, Oxford, 1955, II, pp. 33-34. 

la tron, ar fi avut loc vreo revoluţie. în realitate, parlamentarienii, şi însuşi 
Oliver Cromwell, nu aveau nimic împotriva monarhiei ca atare. Cromwell 
era convins că monarhia de tip elisabetan este cea mai bună formă de guver- 
nămînt. Ceea ce nu le convenea erau monarhii care încercau să guverneze 
fără Parlament şi a căror politică externă nu era orientată în sensul spri¬ 
jinirii cauzei protestante în Europa. Elisabeta Stuart, spre deosebire de rudele 
ei regale, nu era obiectul unor asemenea contestări. De fapt ea şi soţul ei 
reprezentau pe deplin felul de politică pe care Parlamentul ar fi vrut s-o ur¬ 
meze Iacob şi Carol. Aşadar nu e nimic surprinzător în faptul că Parlamentul 
revoluţionar a recunoscut dreptul reginei Boemiei la sprijinul său. Ea pri¬ 
mise o pensie de la Carol I pe care Parlamentul a continuat s-o onoreze. 
De la Curtea ei din Haga, Elisabeta era astfel în situaţia de a urmări vicisitudi¬ 
nile din Anglia fără să piardă legătura cu nici una dintre părţi. Deşi a rămas 
absolut fermă în simpatia pentru fratele ei Carol şi a fost îngrozită de moartea 
lui, totuşi existau anumite aspecte ale gîndirii parlamentariene şi crom- 
welliene care nu erau atît de străine de poziţia ei. 

Această ambivalenţă a casei Palatine, capacitatea ei de a include într-o 
singură familie puncte de vedere diferite pot fi studiate în vieţile celor doi 
fii mai remarcabili ai Elisabetei. Prinţul Carol Ludovic, cel mai mare fiu 
al ei în viaţă, moştenitor al titlului de Elector palatin (care i-a fost parţial 
restituit prin Pacea de la Munster, din 1648, care a pus capăt Războiului 
de treizeci de ani), a fost un intelectual, deschis ideilor noi despre educaţie 
şi despre aplicările utilitare ale ştiinţei, şi era înclinat către partida parla- 
mentariană, unde proliferau idei noi şi unde avea mulţi prieteni interesaţi 
să-l reinstaleze pe domeniile lui. Pe de altă parte, prinţul Rupert era un rega¬ 
list ferm, reputat pentru curajul său în şarjele de cavalerie în timp ce lupta 
de partea regelui. Dar şi el avea interese mai deosebite: se spunea că este 
inventatorul gravurii prin procedeul mezzo-tinta. 

Curtea de la Haga a Elisabetei de Boemia este un subiect care aşteaptă 
o tratare istorică serioasă. Cu toate că M. A. Green a adunat multe dintre 
sursele documentare, iar cartea pe care a scris-o este încă valoroasă, ţelul 
ei era să spună în termeni romantici simpli povestea unei văduve regale. 
Primul istoric, din cîte ştiu eu, care a sugerat o abordare mai aprofundată 
a subiectului este H. Trevor-Roper, care a notat pe scurt că principalul patron 
laic al „celor trei străini", Hartlib, Dury şi Comenius era 5 : 

Elisabeta, regina Boemiei, sora regelui, simbolul regal al opoziţiei, pensionara 
Parlamentului de-a lungul războaielor civile. Alături de easînt sprijinitorii ei diplo¬ 
matici, Sir William Boswell, executorul lui Francis Bacon, acum ambasador la 


5 H. R. Trevor-Roper, Religion, the Reformation, and Social Change, Londra, 1967, 
p. 256. 

Haga, unde regina exilată îşi ţinea Curtea, şi Sir Thomas Roe, fostul ambasador 

al lui Gustavus Adolphus. 

Aceste cîteva cuvinte sînt de ajuns pentru a determina liniile pe care ar 
trebui să le urmeze o nouă abordare istorică a Curţii de la Haga a Elisa- 
betei. In cadrul ei ar trebui strînse la un loc numele englezilor importanţi 
şi influenţi cu care se afla în strînsă legătură şi pentru care ea era simbolul 
tradiţiei „elisabetane" a monarhiei. Studiul ar mai trebui să pună în evidenţă 
şi faptul că, în calitatea ei de văduvă a lui Frederic, Elisabeta are o semnifi¬ 
caţie nu numai pentru Anglia, ci şi pentru Europa. Refugiaţi din Palatinat, 
din Boemia, din toate colţurile lovite ale Europei veniseră la Haga, la Frede¬ 
ric, şi continuau să vină la văduva lui, deşi, din punct de vedere financiar, 
nu putea face nimic pentru ei. Totuşi ea era, ca să spun aşa, veriga ideo¬ 
logică datorită căreia gîndirea celor trei,,străini", Hartlib, Dury şi Come- 
nius, se putea aclimatiza într-o Anglie care căuta să scape de despotismul 
monarhic. 

Samuel Hartlib venise în Anglia în 1628, după ce trupele catolice cuce¬ 
riseră Elbing în Prusia poloneză, unde fusese centrul unei societăţi mistice 
şi filantropice. Deşi informaţia documentată pe fapte privitoare la acest grup 
este vagă sau inexistentă, putem presupune că fusese o „Antilia". Cu alte 
cuvinte era asemănător cu una dintre Uniunile creştine ale lui Andreae, 
grupuri care renunţaseră la înscenarea rozicruciană, continuînd totuşi să 
urmărească idealuri rozicruciene. 6 „Cuvîntul", parola grupului lui Hartlib, 
era „Antilia" şi nu „R. C.“, totuşi Hartlib, de-a lungul întregii sale vieţi şi 
prin toată opera sa, se apropie de ceea ce un Frate R. C. ar fi trebuit să fie 
ca o fiinţă reală şi nu una invizibilă. 

O dată sosit în Anglia, Hartlib a adunat în jurul său refugiaţi din Polo¬ 
nia, din Boemia şi din Palatinat şi a înfiinţat o şcoală la Chichester, întor- 
cîndu-se de acolo la Londra în 1630. 7 îşi desfăşurase deja misiunea pe care 
şi-o asumase în viaţă: încercarea neostenită de a organiza asociaţii filantro¬ 
pice, educaţionale şi ştiinţifice, unite strîns printr-un entuziasm religios intens, 
deşi invizibil (în sensul de a nu fi sectar). 

John Dury 8 , un scoţian devenit aproape un străin în urma lungilor ani 
petrecuţi în străinătate, l-a cunoscut pe Hartlib la Elbing şi a ajuns să se 
entuziasmeze pentru acelaşi tip de proiecte idealiste. Era în strînsă legă¬ 
tură cu Elisabeta de Boemia şi cu Sir Thomas Roe, sfetnicul ei, şi a mani- 


6 Vezi mai sus, pp. 168 şi urm. 

7 Trevor-Roper, pp. 249 şi urm; C. Webster, Samuel Hartlib and the Adrancement of 
Learning, pp. 1 şi urm. 

8 Tumbull, Hartlib, Dury fi Comenius , pp. 127 şi urm.; Trevor-Roper, pp. 251 şi urm. 

festat un interes activ pentru restaurarea fiului reginei, Carol Ludovic, ca 
Elector palatin, cum a făcut de altfel şi Hartlib. 9 

Comenius, cel mai celebru şi cel mai productiv dintre aceştia trei, după 
experienţele din Boemia despre care am pomenit în precedentul capitol, şi-a 
părăsit ţara natală în 1628, pentru a nu se mai întoarce niciodată, şi s-a dus 
în Polonia, unde a întemeiat o comunitate de Fraţi boemieni exilaţi şi a 
început să-şi publice operele pedagogice. Tot în Polonia a început să predea 
şi „pansofia“ sa. 

Aceşti trei bărbaţi erau toţi la o vîrstă care le-a permis să treacă prin 
freamătul furiei rozicruciene şi zvonurile răspîndite de ea despre reforma 
universală şi progresul ştiinţei şi se prea poate să fi înţeles mai bine decît 
noi misterul Fraţilor R. C. şi al Colegiului lor invizibil. Erau oameni pe care 
dezastrele din 1620 şi din anii următori i-au dezrădăcinat din ţările lor şi 
i-au transformat în nişte pribegi. Ei au fost aceia care au venit în Anglia şi 
au încercat să propage aici reforma universală, progresul ştiinţei şi alte 
idealuri utopiste. Ei reprezentau Boemia şi Germania în exil şi în diasporă 
şi, dacă li-1 adăugăm pe Theodore Haak, care a acţionat ca agent al lui Come¬ 
nius în Anglia, avem reprezentat şi Palatinatul, pentru că Haak era refugiat 
de acolo. 10 

In 1640 s-a întrunit Parlamentul cel Lung, mînios pe faptul că Parla¬ 
mentul fusese atît de multă vreme exclus de la treburile naţiunii, mînios pe 
politica internă urmată de monarhie şi, mai ales, mînios pe politica sa externă, 
care fusese una „de pace înjositoare, în timp ce, în străinătate, cauza protes¬ 
tantismului se prăbuşea" 11 . Cînd, prin execuţia de la Strafford, Parlamen¬ 
tul părea să fi zdrobit „tirania", s-ar fi zis că în politică începe o nouă eră. 
Oamenii au fost cuprinşi de un mare entuziasm, iar gîndurile lor s-au îndrep¬ 
tat spre perspectivele largi ale unei reforme universale, în educaţie, în religie, 
în cunoaştere, toate spre binele umanităţii. 

Acestui Parlament Samuel Hartlib i-a adresat o Utopie, Descrierea vesti¬ 
tului regat al Macariei, u El îşi defineşte cartea drept o „ficţiune", comparîn- 
d-o cu ficţiunile lui Thomas Morus (Macaria, „Ţara fericirii", este numele 
ţării imaginare din Utopia lui Morus) şi Francis Bacon (Noua Atlantidă). 


9 în scrisorile lui Dury se găsesc referiri repetate la Carol Ludovic şi necesitatea res¬ 
taurării lui în Palatinat (vezi Tumbull, index, sub Carol Ludovic, Elector palatin). Hartlib 
a primit în 1637 din partea lui Carol Ludovic o diplomă din care reiese că a fost înrolat 
printre „miniştrii Electorului palatin, ca o recunoaştere a serviciilor făcute de el celor exilaţi 
din Palatinat şi a reputaţiei sale printre oamenii mari" (Tumbull, pp. 2, 111-112). 

10 Trevor-Roper, p. 289; Webster, p. 32. Ca şi Hartlib, Haak era angajat într-o funcţie 
diplomatică semioficială de către Electorul palatin. 

11 Trevor-Roper, p. 237. 

12 Macaria este retipărită de Webster în Samuel Hartlib, pp. 79 şi urm. 

Ficţiunea lui Hartlib (care este şi ea un ludibrium, chiar dacă autorul nu 
foloseşte acest cuvînt) înfăţişează una dintre acele ţări de vis îndrăgite în 
epoca rozicruciană, în care toate sînt bine orînduite, ştiinţa a făcut progrese, 
pacea şi fericirea domnesc ca în Raiul de dinainte de Cădere, însă reco¬ 
mandările lui Hartlib sînt de un tip mai practic decît ale utopiştilor care l-au 
precedat. El se gîndeşte nu numai la viitoarea Vîrstă de Aur, ci la o posi¬ 
bilă legislaţie reformatoare pe care ar putea-o pune în practică chiar Parla¬ 
mentul de atunci. Este convins că acest Parlament „va aşeza piatra de temelie 
a fericirii lumii înainte de sfîrşitul ei.. ,“ 13 

în ceasul acela palpitant, cînd părea că Anglia ar putea fi ţara aleasă 
de Iehova ca scenă a restaurării universale, cînd mijea posibilitatea ca statele 
imaginare să devină state reale, colegiile invizibile — colegii reale, Hartlib 
i-a scris lui Comenius, rugîndu-1 să vină degrabă în Anglia pentru a contribui 
la marea operă. Deşi Parlamentul n-a sprijinit în mod expres invitaţia, exista 
în acest sens bunăvoinţa tuturor, precum şi în sensul invitării lui Dury. într-o 
predică adresată Parlamentului în 1640, Comenius şi Dury erau menţio¬ 
naţi ca filozofii care vor fi urmaţi în viitoarele reforme. în îndepărtata lui 
Polonie, Comenius a fost cuprins de mare bucurie. Era convins că este însăr¬ 
cinat de Parlament să înfăptuiască în Anglia Noua Atlantidă a lui Bacon. 

A fost întîmpinat cu multă căldură în Anglia de către Haak, venit acolo 
din Palatinat, şi apoi primit în mod oficial printr-un banchet splendid oferit 
lui de John Williams, episcop de Lincoln 14 , care i-a întins refugiatului reli¬ 
gios mîna dreaptă a prieteniei. Lucrul se petrecea în 1641, anul cînd Hartlib 
a publicat Macaria, iar Dury o scriere la fel de optimistă, în care prevestea 
progresul ştiinţei şi unificarea întregii mişcări protestante, şi recomanda grab¬ 
nica urcare a fiului celui mai mare al reginei Boemiei pe tronul Palatina¬ 
tului. 15 în acest an de jubilaţie şi de speranţă, entuziaştii credeau că noua 
reformă generală urma să aibă loc chiar atunci în Anglia, fără vărsare de 
sînge, fără război, fără suferinţele pe care le îndurase şi încă le mai îndura 
Germania. Era anul în care Milton se gîndea cu exaltare la o reformă univer¬ 
sală a educaţiei şi a tuturor celorlalte domenii ale vieţii. 

Totul se petrecea ca şi cînd oamenii ar fi fost acum şi mai dornici să 
profite de ocazia care fusese pierdută în anii precedenţi, prilejul pentru o 
reformă generală şi un progres general pe care îl proclamaseră manifestele 
rozicruciene şi care fusese pierdut în Germania datorită prăbuşirii mişcării 
din jurul lui Frederic. Cei care suferiseră de această amară dezamăgire veneau 
acum în Anglia, iar cei din Anglia care regretau amar că mişcarea nu a fost 


13 Macaria, ed. Webster, p. 79. 

14 Trevor-Roper, p. 267. 

13 Ibicl., pp. 269-270. 

sprijinită îi primeau cu bucurie. Are loc o nouă revărsare a tipului rozicrucian 
de euforie, există din nou presentimentul că stă să înceapă o nouă eră în 
istoria lumii. Şi este remarcabil în ce măsură limbajul lui Comenius se face 
ecoul temelor şi entuziasmelor din perioada anterioară în cartea sa Calea 
Luminii , pe care a scris-o în Anglia, în 1641, dar care n-a fost publicată 
decît mai tîrziu. 

Lumea, spune Comenius imediat după începutul cărţii, este ca o piesă 
de teatru pe care înţelepciunea lui Dumnezeu o face jucată de oamenii din 
fiecare ţară. Piesa continuă; n-am ajuns încă la încheierea ei şi sînt iminente 
mari progrese în cunoaştere. Dumnezeu ne făgăduieşte că, la sfârşitul piesei, 
vom asista la stadiul cel mai înalt al luminii. 16 Acesta este felul în care Come¬ 
nius adaptează analogia cu teatrul, atît de adînc înrădăcinată în spiritul 
maestrului său de demult, Andreae, la teza că lumea, înainte de sfîrşitul ei, 
se îndreaptă către o vreme de iluminare universală. 

Cînd toate exemplele şi toate regulile vor fi întrunite, continuă Come¬ 
nius, putem spera că vom deveni în sfîrşit posesorii „Artei Artelor, Ştiinţei 
Ştiinţelor, înţelepciunii înţelepciunilor, ai Luminii Luminilor" 17 . Invenţi¬ 
ile epocii precedente, navigaţia şi tiparul, deschiseseră calea răspîndirii 
luminii. Putem pe drept cuvînt să sperăm că ne aflăm în pragul unor progrese 
şi mai mari. 18 „Cărţile universale" (cărţile simplificate de iniţiere plănuite 
de Comenius) vor oferi tuturora posibilitatea de a învăţa şi de a participa 
la progres. Cartea despre Pansofia va fi completată. Şcolile de înţelepciune 
universală pentru care pleda Bacon vor fi întemeiate. Iar profeţii înţelep¬ 
ciunii universale de pretutindeni vor putea comunica între ei. „Pentru că, 
deşi este adevărat că lumii nu i-a lipsit cu totul capacitatea comunicării între 
spirite, totuşi metodelor de comunicare de care s-a bucurat pînă acum le 
lipsea universalitatea." Prin urmare este de dorit să existe un mare număr 
de „înfăptuitori ai fericirii şi bunei stări obşteşti". Ei trebuie să fie călău¬ 
ziţi de un anume ordin „astfel ca fiecare dintre ei să ştie ce are de făcut, şi 
pentru cine, şi cînd, şi cu ce ajutor, şi să se poată aşterne pe lucru într-un 
fel care să ducă la binele public" 19 . Trebuie înfiinţat un Colegiu, o asoci¬ 
aţie sacră, devotată binelui general al omenirii şi consolidată prin anumite 
legi şi reguli. 20 Iar răspîndirea luminii are mare nevoie de un limbaj univer- 


16 John Amos Comenius, The Way of Light, trad. E. T. Campagnac, Liverpool, 1938, 
pp. 32-33. Originalul, Via Lucis, a fost publicat pentru întîia dată la Amsterdam în 1668. 

17 Ibid., p. 38. 

18 Ibid., pp. 108 şi urm. 

19 Ibid., pp. 170-172. 

20 Ibid., p. 173. Peuckert (Die Rosenla euzer [Rozicrucienii], p. 206) a numit pe bună 
dreptate Via Lucis „o Fama comeniană". 

sal, înţeles de toată lumea. învăţaţii noului ordin se vor dedica acestei pro¬ 
bleme. Şi în felul acesta lumina Evangheliei, ca şi lumina învăţăturii se vor 
răspîndi în lumea întreagă. 

Este evidentă influenţa lui Bacon şi a plănuitelor sale colegii şi orga¬ 
nizaţii pentru răspîndirea luminii, ceea ce el numeşte „negustorii de lumină" 
din Noua Atlantidă. Toţi cei trei prieteni — Comenius, Dury şi Hartlib — 
erau cititori devotaţi ai operelor lui Francis Bacon şi îl recunoşteau pe acesta 
drept marele învăţător al progresului ştiinţei. Ei au venit în contact cu 
renaşterea baconianismului în Anglia, care înflorea viguros în anii de după 
1640. Dar în pasajul citat din Comenius se poate discerne şi o altă influ¬ 
enţă. „Negustorii de lumină" ai lui Bacon apar la Comenius contopiţi cu 
Fraţii rozicrucieni; se simte la el intensa conştiinţă, prezentă în Fama, că 
lumea, apropiindu-se de sfîrşitul ei, merge spre lumină, precum şi intensa 
pietate evanghelică din manifestele rozicruciene. Şi am văzut că şi Bacon 
părea conştient de o asemenea legătură, că unele părţi din mitul Noii 
Atlantide sînt modelate după mitul nevăzuţilor Fraţi rozicrucieni, cu ţelurile 
lor caritabile, cu marele lor Colegiu neştiut de restul lumii. 

Nu e uşor să se dea o formulare foarte limpede, dar ceea ce încerc să 
spun este că, o dată cu venirea în Anglia a celor trei străini şi a versiunii 
lor străine asupra mişcării pentioi progresul cunoaşterii, asistăm la împle¬ 
tirea a ceea ce am considerat că erau firele distincte ale unei mişcări care 
se desfăşurase ca baconianism în Anglia şi ca rozicrucianism în Germania, 
cele două linii de dezvoltare fiind într-un anume fel înrudite sau în contact 
una cu cealaltă. Manifestele rozicruciene şi o parte din literatura fervorii 
rozicruciene părînd să nu-1 ignore pe Bacon, iar Bacon, nu încape îndoială, 
cunoscînd, cînd a scris Noua Atlantidă, mitul rozicrucian. 

Anul 1641 s-a dovedit pînă la urmă anul unei aurore amăgitoare. Marele 
progres al cunoaşterii, răspîndirea luminii finale în lume nu erau cîtuşi de 
puţin iminente. O asemenea viziune nu putea veni paşnic în Anglia, fără 
suferinţe asemănătoare celor pe care le îndurase Germania. Urmau ani lungi 
de anarhie şi de vărsare de sînge. în 1642 era limpede că ţara se îndrepta 
către un război civil, că Parlamentul avea altceva de făcut decît să legifere¬ 
ze Vîrsta de Aur, că reforma universală trebuia amînată pentru altă dată, 
cine ştie cînd. 

Cei trei entuziaşti şi-au dat seama de asta. Comenius şi Dury au părăsit 
Anglia în 1642, pentru a-şi desfăşura activitatea în altă parte, Comenius în 
Suedia, Dury la Haga. Hartlib însă a rămas şi a continuat să scrie, a conti¬ 
nuat să plănuiască şi să organizeze în Anglia societăţi care puteau consti¬ 
tui modele pentru viitor. 

Cititorii care au urmărit tema acestei cărţi ar putea avea în stadiul acesta 
(cum am şi eu) o stranie impresie de deja vu. Fervoarea din 1641 seamănă 

cu fervoarea manifestelor rozicruciene; progresul cunoaşterii este iminent; 
omul este pe punctul de a păşi în sfere mai cuprinzătoare. Izbucnirea războa¬ 
ielor civile a curmat brusc asemenea idei naive, întocmai cum Războiul de 
treizeci de ani a înăbuşit speranţele rozicruciene. Iar remediul, faptul de a 
continua efortul către ideal prin constituirea unor mici „modele" ale unei 
societăţi mai bune, este acelaşi. Hartlib continua în Anglia, prin „Macaria" 
sau oricum i-ar fi plăcut să numească aceste grupuri, acelaşi proces ca acela 
prin care Andreae a renunţat la idealul universal, mărginindu-se la organi¬ 
zarea unor grupuri model, societăţile creştine; entuziasmul pentru ele îi fusese 
inspirat lui Hartlib, înainte de a se duce în Anglia, prin „Antilia". 

Hartlib era profund interesat de o reformă a educaţiei, de planuri 
filantropice şi caritabile şi de aplicarea utilitară a ştiinţei în vederea unor 
scopuri practice. 21 Era pe deplin conştient de importanţa matematicilor pentru 
ştiinţa aplicată şi, în fapt, „modelul" său pentru o societate mai bună era 
probabil mai degrabă Christianopolis decît Noua Atlantidă. Cum am văzut, 
Christianopolis era modelul oferit de Andreae, iar Christianopolis era înte¬ 
meiată, ca şi gîndirea lui John Dee, pe o concepţie despre matematici care 
era totodată practică şi utilitară cînd era aplicată ameliorărilor tehnice, dar 
urca de la asemenea activităţi spre sfere mai înalte, abstracte şi angelice. 

Tradiţia lui Dee era foarte vie în Anglia, în forma interesului pentru 
învăţarea matematicilor şi aplicarea lor utilitară în tehnologie. Este posibil 
ca Hartlib să fi preluat această tradiţie, pentru a o adăuga la tradiţia chris- 
tianopolitană ca model adevărat al societăţii creştine, tradiţie pe care influen¬ 
ţa lui Andreae i-o va fi transmis încă înainte de a veni în Anglia. Şi, în 
realitate, diferite aspecte par să indice că tipul acesta de influenţă a fost de 
cea mai mare importanţă pentru eforturile lui Hartlib în direcţia progresu¬ 
lui ştiinţei. Este un fapt cert că avea o mare admiraţie pentru prefaţa lui 
Dee la Euclid, de vreme ce în 1655 insista să fie tradusă în latină 22 . Printre 
sprijinitorii şi colegii englezi pe care i-a ales Hartlib, cei mai importanţi au 
fost John Pell şi William Petty, amîndoi matematicieni şi cunoscători ai 
mecanicii, în tradiţia lui John Dee. Idea of Mat hematie s [Ideea de mate¬ 
matică] a lui Pell (1638) este în mod sigur puternic influenţată de Prefaţa 
lui Dee 23 , iar Petty, ca inspector naval şi ca autoritate în problemele de navi¬ 
gaţie 24 , a fost desigur tributar mai mult lui Dee decît lui Bacon. 

Prin urmare aş sugera, mai degrabă ca o ipoteză, că baconianismul 
„popular" şi utilitar al lui Hartlib s-ar putea să nu fie deloc baconian. Ar 


21 Trevor-Roper, pp. 249 şi urm.; Webster, pp. 2 şi urm. 

22 Peter French, John Dee , p. 175. 

23 Nu ştiu dacă cineva înaintea mea a atras atenţia asupra acestui fapt evident. 

24 Despre Dee ca expert în navigaţie, vezi D. W. Waters ,TheArt ofNavigation inEliza- 
berhan and Early Stuart Times , Londra, 1958. 

putea proveni mai curînd din tradiţia lui Dee, în ciuda faptului că Hartlib, 
ca şi prietenii săi, are tendinţa să considere orice efort în direcţia progre¬ 
sului ştiinţei ca fiind baconian şi este de netăgăduit că la rădăcinile utopia- 
nismului lui Hartlib se găsesc şi puternice influenţe din Noua Atlantidă. 

Intensa pietate creştină din Christianopolis, inspirată de Dee, ar putea 
fi mai aproape de puternicul pietism şi misticism evanghelic al lui Hartlib 
decît temperamentul mai rece al lui Bacon. 

Vom începe acum să ne ocupăm de domeniul familiar al antecedentelor 
Societăţii Regale 25 , subiectul către care se îndreaptă prezentul capitol. Este 
posibil ca piesele cunoscute ale acestui puzzle să se asambleze acum într-o 
structură mai coerentă. 

Conform unei afirmaţii a lui John Walles, originea Societăţii Regale 26 
se află în cîteva întruniri organizate la Londra în 1645, în vremea războaielor 
civile, întruniri destinate dezbaterii unor probleme de filozofie naturală, în 
special probleme legate de noua filozofie experimentală, precum şi de alte 
aspecte ale cunoaşterii. Printre cei care au participat la aceste întîlniri, Wallis 
îi menţionează pe ,,Dr John Wilkins (mai tîrziu episcop de Cheşter), pe atunci 
capelan al principelui elector palatin în Londra" şi pe „Domnul Theodore 
Haak (un german din Palatinat, pe atunci rezident în Londra, care, cred eu, 
a fost primul care a sugerat aceste întruniri şi le-a dat întîiul prilej), precum 
şi mulţi alţii". Credibilitatea acestei relatări despre originile Societăţii Regale 
a fost pusă la îndoială, pentru că întîlnirile din 1645 de la Londra de care 
vorbeşte Wallis nu sînt menţionate de Thomas Sprat în istoria oficială a 
Societăţii Regale alcătuită de el. 

Ce este totuşi interesant pentru noi în relatarea lui Wallis este gradul 
de influenţă a Palatinatului. Lui Haak, un german din Palatinat, îi este atri¬ 
buită iniţierea acestor întîlniri din care a luat naştere Academia Regală. Şi 
este menţionat faptul că John Wilkins (care a avut mai tîrziu un rol impor¬ 
tant în Societatea Regală) era, atunci cînd au început să aibă loc întîlnirile, 
capelan al Electorului palatin (fiul cel mai mare al regelui şi al reginei Boe- 
miei). Relatarea pare să dea un curios colorit „palatin" originilor Societăţii 


25 Literatura asupra acestui subiect este foarte bogată: vezi, de exemplu, Christopher 
Hill, Intel lectual Origins ofthe English Revolut ion , Oxford, 1965; Henry Lyons, The Royal 
Society , Cambridge, 1944; The Royal Society, its Origin and Founders , ed. Harold Hart- 
ley. Londra, 1960. Diferitele teorii au fost sintetizate de Margery Purver, The Royal Society: 
Concept and Creation, Londra, 1967. Un eseu important este cel al lui P. M. Rattansi „The 
Intellectual Origins of the Royal Society" [„Originile intelectuale ale Societăţii Regale"], 
Notes and records of the Royal Society , 23 (1968). 

26 Wallis a publicat două relatări uşor diferite ale acestor întruniri, una în 1678, cealaltă 
în 1697. Pentru citarea integrală a citatelor vezi Purver, pp. 161 şi urm. 

Regale, în întruniri iniţiate de un german din Palatinat, reprezentantul religiei 
la întruniri fiind capelan al Electorului palatin. 

Ajungînd acum la piesele din puzzle cele mai apropiate ca dată, constatăm 
că acestea sînt menţionările lui Robert Boyle, în nişte scrisori din 1646, 
respectiv 1647, ale unui „Colegiu invizibil". 

Scriind în octombrie 1646 fostului său profesor, tînărul Boyle declară 
că se dedică filozofiei naturale potrivit principiilor „noului nostru colegiu 
filozofic" şi îi cere profesorului său să-i trimită cărţi care pot fi utile şi „care 
vă vor face extrem de binevenit în Colegiul nostru Invizibil". Cîteva luni 
mai tîrziu, scriind unui alt prieten în februarie 1647, Boyle spune 27 : 

Partea cea mai bună a lucrurilor este că cei ce se află în fruntea Invizibilului 
sau (cum îi spun ei) a Colegiului Filozofic mă onorează din cînd în cînd cu 
compania lor... bărbaţi cu spirite atît de cuprinzătoare şi de setoase de cunoaştere 
încît filozofia şcolară reprezintă doar regiunea cea mai joasă a cunoştinţelor 
lor; şi, deşi dornici să se afle în fruntea oricărui proiect generos, totuşi cu o 
fire atît de modestă şi de docilă încît nu şovăie să plece urechea la omul cel 
mai neînsemnat, astfel ca acela să poată măcar să-şi susţină cu argumente 
părerea; sînt persoane care ştiu să pună în dificultate orice îngustime de spirit, 
practicînd o atît de nemărginită caritate încît include tot ce poate fi numit om 
şi încît nu poate s-o mulţumească nimic mai puţin decît o concordie univer¬ 
sală. Şi, într-adevăr, se tem atît de mult de reaua folosire a oamenilor încît iau 
în grija lor întreaga omenire. 

Iar în mai 1647, scriindu-i probabil lui Hartlib, Boyle vorbeşte din nou 
de „Colegiul Invizibil" şi de planurile sale filantropice. 

Acest „Colegiu Invizibil" a prilejuit multe speculaţii, ca fiind un posi¬ 
bil strămoş al Societăţii Regale. Ce anume era, unde se întrunea, cine erau 
membrii lui? Se identifică oare cu vreun grup cunoscut angajat în studiul 
filozofiei naturale, cum ar fi de pildă grupul tocmai înfiinţat la Londra de 
Haak? Sau cu grupul lui Hartlib? 28 Spiritul caritabil al Colegiului ar legi¬ 
tima această din urmă ipoteză. Insă sintagma „Colegiu Invizibil" nu ne sună 
ciudat. Este vechiul ludibrium , vechiul joc de-a nevăzutul asociat cu Fraţii 
R. C. şi cu colegiul lor. Descartes a fost obligat să-şi dovedească vizibilita¬ 
tea pentru a scăpa de riscul de a fi asociat cu rozicrucienii. Bacon cunoştea 
bine scenariul; fraţii caritabili din Noua Atlantidă şi marele lor colegiu erau 
invizibili pentru lumea din afară. Lucrul este valabil pentru activităţile 
„Antiliei" sau ale oricărui grup, oricum s-ar fi numit, derivînd din Andreae. 


27 Robert Boyle, Opere, ed. Thomas Birch, 1744,1, p. 20. Cf. Purver, pp. 193 şi urm. 

28 Aşa cum sugerează R. H. Syfret în „The Origins of the Roval Society", Notes and 
records of the Royal Society, 5 (1948). 

Folosirea de către Boyle a expresiei „Colegiu Invizibil" în legătură cu 
grupul pe care ajunsese să-l cunoască sugerează faptul că, deşi cuvîntul „rozi- 
crucian" nu este întrebuinţat, Boyle şi prietenii săi ştiau cîte ceva despre 
asta, de vreme ce erau în măsură să folosească vechiul ludibrium. Ne aflăm 
astfel în prezenţa unei tradiţii neîntrerupte care ne duce de la mişcarea rozi- 
cruciană pînă la antecedentele Societăţii Regale. 

Acestea sînt piesele bine cunoscute din puzzle. Voi introduce acum, spre 
a fi examinată, o nouă piesă, şi anume faptul că John Wilkins, capelan al 
Electorului palatin şi membru marcant al mişcărilor care au dus la întemeierea 
Societăţii Regale, şi apoi a Societăţii Regale înseşi, citează din Fama rozi- 
cruciană. 

în cartea lui Mathematicall Magick (1648), atunci cînd tratează despre 
un soi de lampă pentru uz subteran, Wilkins afirmă că o asemenea lampă 
„ar fi fost văzută în mormîntul lui Francis Rosicrosse, aşa cum se expune 
pe larg în Confesiunea acelei Fraternităţi". 29 Deşi vorbeşte de Francis, în 
loc de Christian, Rosy Cross (luînd probabil pe „Fra“ din manifeste drept 
o prescurtare de la,francis", nu de la „Frater") şi deşi mormîntul cu lampă 
în el (din faimoasa criptă) este descris în Fama , nu în Confessio, trimiterea 
dovedeşte în mod cert că Wilkins cunoştea manifestele rozicruciene. 

Cum am demonstrat în altă parte 30 , Magia matematică a lui Wilkins se 
bazează în bună parte pe un capitol asupra mecanicii din Utriusque Cosmi 
Historia a lui Robert Fludd, publicată la Oppenheim în Palatinat în 1619, 
iar Fludd la rîndul său se inspira din schiţa de subiecte matematice sau vitru- 
viene publicată de Dee în prefaţa sa la Euclid, din 1570. Wilkins, departe 
de a-şi ascunde sursele, menţionează frecvent atît prefaţa lui Dee cît şi 
scrierea lui Fludd. în cartea sa, Wilkins dovedeşte un mare interes pentru 
automate, statui vorbitoare şi alte asemenea lucruri, acţionate prin magie 
matematică. El descrie o statuie vorbitoare a lui Memnon constantă pe prin¬ 
cipii magico-ştiinţifice. Interesele mecanice ale lui Wilkins se află în bună 
măsură în stagiul care era la modă în Heidelberg înainte de dezastre, iar 
referirea la minunile din mormîntul lui Christian Rosencreutz din Fama 
dovedeşte (după părerea mea) că interpreta aceste minuni ca o metaforă 
ludică pentru minuni produse cu ajutorul mecanicii. 

în cartea lui, Wilkins menţionează de asemenea, frecvent, pe Lord Veru- 
lam (Francis Bacon), ceea ce dovedeşte că, în acest stadiu al carierei sale, 
el nu despărţea ştiinţa baconiană de tradiţia Dee-Fludd. Amîndouă erau 
„progrese ale cunoaşterii". Şi afirmă că şi-a intitulat cartea Magie mate- 


29 Jotin Wilkins, Mathematicall Magick, or, The Wonders that may be Performed by 
Mechanicall Geometry, Londra, 1648, pp. 256-257. 

30 Theatre of the World, p. 51, n. 19. 

maticâ din pricină că genul de invenţii matematice tratate în ea sînt astfel 
numite de Comelius Agrippa. 

Cartea este importantă pentru indiciile pe care ni le dă cu privire la 
concepţiile şi interesele lui Wilkins în 1648, pentru că acesta este anul în 
care au început la Oxford întrunirile considerate de Thomas Sprat, în isto¬ 
ria lui oficială, ca fiind originea Societăţii regale. 31 Sprat nu menţionează 
grupul mai vechi de la Londra descris de Wallis. Aceste întîlniri de la Oxford 
s-au ţinut în camerele lui Wilkins de la Wadham College şi s-au desfăşurat 
între 1648 şi 1659, cînd grupul s-a mutat la Londra şi a format nucleul Soci¬ 
etăţii Regale, înfiinţată în 1660. Printre membrii grupului de la Oxford se 
numărau Robert Boyle, William Petty şi Christofer Wren. Descriind „rarităţi" 
pe care le văzuse în încăperile lui Wilkins de la Wadham în 1654, Evelyn 
spune că Wilkins confecţionase o statuie goală pe dinăuntru care emitea 
cuvinte printr-un tub lung şi ascuns şi că mai poseda şi alte „curiozităţi arti¬ 
ficiale, matematice şi magice" 32 , toate lucrări care sugerează atmosfera şi 
interesele din Magia Matematică. 

în anii cît au durat întîlnirile de la Oxford, 1648-1659, au fost publi¬ 
cate multe cărţi, dintre care asupra cîtorva trebuie să aruncăm o privire ca 
fiind relevante pentru felul în care se petreceau lucrurile în aceşti ani ante¬ 
riori înfiinţării Societăţii Regale. 

Una dintre ele este fără îndoială foarte importantă pentru istoria rozi- 
crucianismului. în 1652 Thomas Vaughan a publicat o traducere engleză 
după Fama şi după Confessio, sub pseudonimul de „Eugenius Philalethes". 33 
Această publicaţie este un eveniment cu adevărat epocal. Traduceri engleze 
ale manifestelor rozicruciene circulaseră desigur în manuscris înainte de 
această dată şi, de fapt, traducerea publicată de Vaughan nu era a lui, ci se 
baza pe o versiune manuscrisă mult mai timpurie. 34 Faptul că textele aces¬ 
tea apăreau acum tipărite şi în engleză a făcut de bună seamă ca manifestele 
rozicruciene să ajungă cunoscute unui public mult mai larg. Nu-mi dau seama 
de ce s-a socotit oportună publicarea lor în acest moment. Vaughan mai 
era autorul şi al altor cărţi mistice în care menţionează mitul rozicrucian. 
Era fratele lui Henry Vaughan, poetul, şi a avut o controversă cu Heniy 


31 Thomas Sprat, History ofthe Royal Society , Londra, 1667, pp. 53 şi urm. 

32 Evelyn, Diary, ed. De Beer, III, p. 110. 

33 „Eugenius Philalethes 11 (Thomas Vaughan), „The Fame“ and ,,Confession“ of the 
Fratemity of. R. C. Commonly of the Roşie Cross, Londra, 1652. Republicată în facsimil 
cu o prefaţă de F. N. Pryce, Margate, 1923 (tipărită pentru „Societas Rosicruciana in Anglia"). 
Vezi Anexă, mai jos, p. 255. 

34 F. N. Pryce, prefaţa, pp. 3-8. Pryce conchide că traducerea manuscrisă de care s-a 
folosit Vaughan trebuie să fi fost redactată mult înainte de 1633 şi probabil chiar înainte de 
1630. Vezi Anexă, mai jos, p. 257. 

More, platonistul de la Cambridge. Patronul lui Thomas Vaughan era, din 
cîte se spune, Sir Robert Moray, 35 mai tîrziu foarte influent în formarea Soci¬ 
etăţii Regale. 

Recunoaşterea, cum am zice, publică a rozicrucienelor Fama şi Confes- 
sio poate să-l fi încurajat pe John Webster, un teolog puritan, să publice o 
scriere remarcabilă, în care îndeamnă stăruitor ca „filozofia lui Hermes reîn¬ 
viată de şcoala paracelsiană să fie predată în universităţi 11 . 36 Webster anali¬ 
zează foarte adînc genul de doctrine pe care se întemeiază manifestele 
rozicruciene, recomandînd, ca şi acelea, înlocuirea scolasticii aristotelice 
printr-un tip de filozofie naturală hermetic-paracelsiană, prin care să acce¬ 
dem nu la limbajul şcolilor, ci la limbajul naturii. Singura lui menţionare 
a „prealuminatei fraternităţi rozicruciene 11 este în legătură cu „limbajul na¬ 
turii 11 , la care se referă ca la un secret cunoscut numai de către „de Dumnezeu 
inspiratul teuton Boehme 11 şi „într-o anumită măsură recunoscut 11 de Frater¬ 
nitatea rozicruciană 37 , o opinie interesantă (şi fără îndoială corectă) despre 
afinitatea dintre Boehme şi manifestele rozicruciene. 

în cadrul „filozofiei lui Hermes 11 Webster include matematicile, mai ales 
aşa cum le recomandă John Dee în prefaţa la Euclid, din care Webster citează 
pe larg, ridicîndu-1 în slăvi pe Dee. 38 Are de asemenea un respect profund 
pentru „marele învăţat dr Fludd“ 39 , şi are convingerea că, dacă autori ca 
aceştia — iar cartea lui este un amalgam de doctrine luate din Paracelsus, 
Comelius Agrippa şi alţi gînditori de acest tip magico-ştiinţific renascen¬ 
tist, cu Dee şi Fludd ca autori preferaţi — ar fi predaţi în universităţi, „cele 
ascunse şi măreţe ale naturii" 40 la care a ajuns Francis Bacon ar putea fi 
duse la desăvîrşirea lor. Cu alte cuvinte, pentru Webster, Bacon este un gîndi- 
tor de tip „rozicrucian" a cămi învăţătură trebuie să fie întregită îndeosebi 
cu Prefaţa matematică a lui Dee. 

în inima Angliei puritane, acest capelan parlamentar scrie o carte care 
provine direct din tradiţia magico-ştiinţifică a Renaşterii, care culminase 
cu Dee şi cu Fludd, şi consideră că acestea sînt doctrinele care ar trebui să 
fie predate în universităţi, laolaltă cu baconianismul, pe care, fără aceşti 


35 Pryce, prefaţă, p. 2. 

36 John Webster, Academiarum Examen, or the Examination ofAcaclemies, Londra, 1654. 
Despre Webster vezi P. M. Rattansi, „Paracelsus and the Puritan Revolution“, Ambix, XI (1963). 

37 Webster, Examen , p. 26. 

38 Ibid., pp. 19-20, 52. Webster dă o schiţă a ştiinţelor matematice după cea făcută de 
„bărbatul acela priceput şi învăţat, dr John Dee, în prefaţa lui la Euclid" şi exclamă admi¬ 
rativ în faţa „excelentelor, admirabilelor şi profitabilelor experimente" pe care le pennit 
sus-zisele matematici, dintre care cel mai mic este de mult mai mare folos, beneficiu şi profit 
pentru viaţa omului decît învăţătura universităţilor. 

39 Ibid., p. 105. 

40 Ibid., Scrisoare către cititor, Sig. B 2. 

autori, îl socoteşte incomplet. Webster ignoră faptul că Bacon spune în chip 
explicit că este împotriva filozofiei macro-microcosmice a paracelsienilor 
şi are impresia că Bacon poate fi conciliat cu ea. Şi pare să sublinieze faptul 
că acelaşi Bacon a omis matematicile lui Dee. 

Seth Ward, unul dintre membrii grupului de predecesori ai Societăţii 
Regale care se întîlneau pe vremea aceea la Oxford sub egida lui Wilkins, 
l-a mustrat foarte aspru pe Webster în cartea sa Vindiciae Academiarum 
(1654). 41 Ward este înfuriat de încercarea lui Webster de a-1 asimila pe Bacon 
lui Fludd: „nu există în lumea întreagă două căi mai opuse decît cele ale 
lui L. Verulam şi D. Fludd, una fiind întemeiată pe experiment, cealaltă pe 
motive mistice Ideale...“ 42 Ward este dezgustat „de discursul netrebnic al 
lui Webster despre limbajul naturii, prin care se arată de acord cu înalt lumi¬ 
nata Fraternitate a rozicrucienilor". 43 Şi merge atît de departe încît declară 
că îl suspectează pe Webster că este un Călugăr cerşetor şi compară elogiul 
lui entuziast adus Prefeţei lui Dee cu vorbirea vreunui „călugăr sumbru": 
„rugîndu-1 (aşa cum un Călugăr sumbru se roagă Fecioarei din Loretto, sau 
ca) nepotul Reginei Zînelor şi rostind un discurs adresat ei făcut de John 
Dee în prefaţa lui..." 44 Ciudat limbaj din partea grupului de la Oxford, în 
special dat fiind că cel care îl conducea, Wilkins, se inspira pe faţă, doar 
cu şase ani mai înainte, din tradiţia Dee-Fludd, în cartea lui despre „magia 
matematică". 

Ce se petrecuse în grupul de la Oxford? Sugerez, ca o posibilitate, că 
s-a produs în unii dintre membrii lui o mişcare de disociere cît mai radi¬ 
cală cu putinţă de imputarea de magie, care mai era încă pe atunci, pentru 
grupurile ştiinţifice, o primejdie. Procedînd aşa, ei întăresc interpretarea lui 
Bacon ca dascăl al „filozofiei experimentale", dezinfectîndu-1 de orice alte 
asocieri; concomitent, ei se distanţau cu mare grijă de prefaţa matematică 
a lui Dee şi de tradiţia lui matematică, pe care o asociau cu „entuziasmul", 
entuziasmul unui „puritan ticălos" sau al unui „călugăr sumbru". 

Era acum pregătită calea pentru dezlănţuirea unei panici împotriva vrăji¬ 
torilor, un fenomen pe care l-am constatat şi l-am tratat pe larg în capitole 
anterioare şi care acum a luat forma unei publicaţii care avea să ruineze 
reputaţia lui Dee pentru trei sute de ani şi să altereze istoria gîndirii, elimi- 
nînd de la orice considerare serioasă una dintre cele mai importante figuri 
ale ei. 


41 Seth Ward, Vindiciae Academiarum, Oxford, 1654. Scrisoarea elogioasă adresată lui 
Ward şi tipărită ca prefaţă a cărţii este atribuită de obicei lui Wilkins, care nu este însă 
menţionat nominal, în timp ce scrisoarea este semnată „N. S.“ 

42 Vindiciae, p. 46. 

43 Ibid., p. 5. 

44 Ibid., p. 15. 

Publicaţia cu pricina este un Jurnal spiritual al lui Dee, apărut în 1695, 
constînd în consemnarea unor presupuse convorbiri ale sale cu îngeri, cu 
o prefaţă compromiţătoare de Casaubon în care Dee este învinuit de magie 
diabolică. 45 Reiese că Meric Casaubon avea motive personale pentru a 
publica scrierea, prin care spera să formuleze noua sa ortodoxie, şi că urmărea 
totodată să discrediteze pe cei care se pretindeau „atît de inspiraţi", cu alte 
cuvinte era împotriva „entuziaştilor". Guvemămîntul era împotriva publi¬ 
cării cărţii şi a încercat s-o suprime, însă n-a reuşit şi, foarte curînd, ea a 
fost salutată ca o „mare şi interesantă Noutate". Va trece fără îndoială multă 
vreme înainte ca adevăratele motive care au determinat apariţia cărţii să 
fie desluşite. Anul publicării este semnificativ, 1659, anul morţii lui Oliver 
Cromwell şi al şubredei conduceri a statului de către fiul său, cînd, în haosul 
care s-a produs, nimeni nu ştia bine ce va mai urma. Ceea ce a urmat a fost, 
fireşte, restaurarea lui Carol al II-lea, în 1660. Cine erau oare „entuziaştii" 
pe care publicaţia lui Meric Casaubon urmărea să-i discrediteze şi să-i 
excludă de la orice influenţă în anii care urmau ? 

Publicarea jurnalului lui Dee făcea în mod cert parte dintr-o campanie 
generală împotriva entuziaştilor şi a iluminaţilor care se punea la cale în 
vremea aceea. 46 In prefaţa sa Casaubon afirmă că Dee, ca şi Trithemius şi 
Paracelsus, era inspirat de diavol. Iar menţionarea lui Paracelsus elimină 
de la sine întreaga mişcare rozicmciană. Campania aceasta a ruinat reputaţia 
lui Dee şi l-a lipsit, timp de secole, de recunoaşterea importantei sale opere 
ştiinţifice. Robert Hooke, care, ca unul dintre cei mai buni matematicieni 
din Societatea Regală, cunoştea desigur opera lui Dee, a încercat mai tîrziu 
să-i salveze reputaţia, susţinînd că Jurnalul spiritual era o „istorie secretă 
a artei şi naturii" privitoare la evenimente contemporane. 47 

Cum filozofii naturii se îndreptau către constituirea definitivă a Soci¬ 
etăţii Regale, ei trebuiau să fie foarte prudenţi. Pasiunile religioase erau încă 
în clocot şi o panică antivrăjhorească ar fi putut izbucni în orice clipă, zădăr- 
nicindu-le eforturile. De aici faptul că se leapădă de Dee şi fac ca baconia- 
nismul lor să apară cît mai neprimejdios cu putinţă. 

Eşti îndreptăţit să te întrebi ce au făcut cu referirile din Noua Atlantidă 
la Fraţii R. C., la invizibilitatea şi la colegiul lor. Este exclus ca ei să nu fi 


45 John Dee, A True & Faithful Relation ofwhatpassedfor many Years Between Dr. John 
Dee... and Some Spirits, ed. Meric Casaubon, Londra, 1659. Despre această carte şi despre 
urmările asupra reputaţiei lui Dee vezi French, John Dee , pp. 11-13. John Webster a publi¬ 
cat o apărare a lui Dee în care expune motivele pe care le-a avut Casaubon să-şi publice 
cartea (John Webster, The Displaying ofsupposed Witchcraft , Londra, 1677). 

46 Rattansi, „Paracelsus and the Puritan Revolution' 1 , p. 31. 

47 R. Hooke, Posthumous Work, Londra, 1705, pp. 204 şi urm. Este posibil ca Hooke 
să fi ştiut cîte ceva despre misiunea lui Dee în Boemia. 

recunoscut, ca fundal al ficţiunii Noii Atlantide, ficţiunea lui Christian Rosen- 
creutz şi a ordinului său caritabil. Iar paralela putea fi cu atît mai puţin igno¬ 
rată cu cît, între 1658 şi 1664 — în anii ce au precedat şi au urmat nemijlocit 
Restauraţia şi întemeierea Societăţii Regale — a apărut un straniu personaj. 
Este vorba de John Heydon, care, abandonînd orice precedent în materie, 
a proclamat, ca să fie auzit de toată lumea, că este un rozicrucian, şi că a 
publicat o serie de scrieri în care tendinţa rozicruciană către un utopism de 
fantezie a ajuns la cote nemaiatinse pînă atunci. Heydon este astrolog, 
geomant, alchimist de un tip extremist. Iar în The Voyage to the Land of 
the Rosicrucians [Călătoria în ţara rozicrucienilor ] (1660) şi în The Holy 
Guide [Călăuza sfîntă ] (1662), el face cît mai evidente paralelele dintre Noua 
Atlantidă a lui Bacon şi Fama Fraternitatis, prin care oamenii înţelepţi din 
Casa lui Solomon a lui Bacon devin oamenii înţelepţi „ai Societăţii rozi¬ 
crucienilor". 

Aceste paralele dintre sistemul de imagini al lui Bacon, din Noua Atlan¬ 
tidă, şi ficţiunile din Fama rozicruciană există fără putinţă de îndoială şi 
am arătat importanţa acestui lucra în unul dintre capitolele anterioare. 48 Faptul 
că Heydon s-a hotărît să reia aceste paralelisme şi să le pună în evidenţă 
tocmai în anii aceia este într-adevăr curios şi consider că el trebuie citit în 
contextul campaniei împotriva „iluminaţilor" şi împotriva discreditatului 
Dee. 

Ceea ce Heydon le spune baconienilor poate fi exprimat pe scurt prin: 
„Francis Bacon al vostru era el însuşi un rozicrucian". 

Restaurarea lui Carol al II-lea în 1660 s-a petrecut în cea mai mare linişte: 
armata parlamentară s-a dizolvat în bună pace, iar populaţia era dornică să 
să se întoarcă la îndeletnicirile ei paşnice. In atmosfera aceasta de recon¬ 
ciliere a fost întemeiată Societatea Regală, sub patronajul lui Carol al II-lea. 
Societatea includea un număr de oameni care, în anii precedenţi, fuseseră 
de partea parlamentariană; ştiinţa i-a adunat la un loc cu regaliştii în conlu¬ 
crare paşnică, dar situaţia era delicată. Existau multe subiecte care trebuiau 
evitate: planurile utopiste de reformă aparţineau trecutului revoluţionar, iar 
acesta era mai bine acuma să fie uitat. în primii ani, Societatea Regală a 
avut mulţi duşmani; poziţia ei religioasă era confuză; panicile antivrăji- 
toreşti nu erau încă ceva cu totul rămas în trecut. 

Regula după care, la întruniri, trebuiau discutate numai probleme ştiinţi¬ 
fice, nu şi religioase, va fi fost o precauţiune înţeleaptă şi, în anii de început, 
insistenţa baconiană pe experiment şi pe adunarea şi testarea unor date ştiinţi¬ 
fice a orientat eforturile Societăţii. Fusese realizată o Societate permanentă 
pentru progresul ştiinţelor naturii, o instituţie reală şi vizibilă, nu una ima- 


48 Vezi mai sus, p. 151. 

ginară şi invizibilă, însă cu scopuri foarte restrînse în comparaţie cu mişcările 
anterioare. Intr-adevăr, nu avea în vedere progresul ştiinţei în cadrele unei 
societăţi reformate şi ale unei reforme universale. Membrii Societăţii Regale 
nu se preocupau de vindecarea gratuită a bolnavilor şi nici de planuri de 
reformare a educaţiei. Oamenii aceştia s-ar fi putut să nu aibă nici o idee 
despre viitorul mişcării pe care o încurajau. Pentru ei, slăbiciunile acesteia 
trebuie să fi fost mai evidente decît forţa ei, primejdia cu destrămarea încă 
îi mai ameninţa. Izbutiseră; realizaseră un Colegiu vizibil şi real şi, pentru 
a-i păstra şubreda existenţă, se cereau mari precauţiuni. Toate acestea păreau, 
şi chiar erau, foarte rezonabile. Şi, cu toate că experimentalismul baconian 
nu era, în sine, infailibila cale împărătească spre progresul ştiinţific, totuşi 
Societatea Regală, atît de respectabilă, atît de bine organizată, era, pentru 
toată lumea, expresia limpede a faptului că ştiinţa îşi atinsese ţelurile. Acum 
nu mai putea s-o oprească nimic. 

Cartea lui Comenius, Calea Luminii, pe care o scrisese în Anglia pe 
vremea speranţei şi a iluminării, a fost publicată la Amsterdam în 1668, la 
douăzeci şi şase de ani după redactarea ei şi după ce Societatea Regală avea 
deja opt ani de existenţă. Comenius, într-o prefaţă entuziastă, a dedicat-o 
Societăţii Regale. Vîrstnicul Frate boemian a comis strania greşeală de a 
se adresa membrilor ei ca unor „illuminati“. 49 

Către Purtătorii de Faclă ai acestei Vremi Luminate, membri ai Societăţii Regale 
din Londra, care aduc adevărata filozofie la fericita ei naştere, salutări şi urări 
de noroc. 

Iluştri Domni, 

Nu este nepotrivit ca o carte intitulată Calea Luminii să vă fie trimisă vouă, 
oameni iluştri, a căror strădanie de a aduce la lumină Filozofia Naturală, scoţînd-o 
din mai adîncile fîntîni ale Adevărului, începe să fie cunoscută şi proclamată 
pe întinsul Europei. Şi este cu atît mai potrivit lucru cu cît scrierea de faţă a 
fost concepută în ţara în care teritoriul oferit nouă pentru căutarea luminii şi 
a adevărului a ajuns în păstrarea voastră, potrivit cuvîntului lui Cristos (apli¬ 
cabil cu acest prilej în sensul său propriu): Unii au muncit pămîntul şi voi aţi 
dobîndit roadele muncii lor. 

Comenius are în mod evident impresia că Societatea Regală este moşteni¬ 
toarea eforturilor mai vechi ale sale şi ale prietenilor săi. Nu simte invidie 
din pricina aceasta, ci aude cu bucurie că trîmbiţele răsună din nou. 50 

Se va trîmbiţa în lumea largă vestea că sînteţi angajaţi în activităţi a căror menire 
este să ne asigure că ştiinţa omenească şi stăpînirea spiritului omenesc asupra 
materiei nu vor continua să fie pentru totdeauna un lucru slab şi nesigur. 


49 Calea Luminii, trad. Campagnac, p. 3. 

50 Ibid., pili. 

Comenius rosteşte de asemenea cuvinte de avertisment. Se aşază temeliile 
pentru aceste noi cercetări asupra naturii, dar se ia în consideraţie ce anume 
se va clădi pe temeliile acestea? Dacă nu se au în vedere ţeluri care să fie 
dincolo de cultivarea exclusivă a ştiinţelor naturii, rezultatul s-ar putea să 
fie „un Tum Babei cu susul în jos, clădit nu către cer, ci spre pămînt" 51 . 

Comenius a fost ironizat pentru că nu a înţeles cît de profund diferite 
erau ţelurile Societăţii Regale de vechile idealuri pansofice. Eu totuşi cred 
că el a înţeles. Şi mai cred că, din punct de vedere istoric, avea dreptate 
văzînd legătura dintre Societatea Regală şi eforturile mai vechi ale sale şi 
ale generaţiei sale. 52 Şi s-ar putea să fi avut dreptate şi prevenindu-i care 
sînt riscurile. 

în 1667 se publica relatarea oficială asupra originilor şi creşterii aces¬ 
tei mari înfăptuiri; este vorba de Istoria Societăţii Regale de Thomas Sprat. 
Se spune acolo că Societatea s-a dezvoltat din întîlnirile de la Oxford ale 
unui grup de persoane interesate de filozofia naturală şi experimentală, grupul 
care se întrunea la Wadham College începînd cu 1648 şi care a devenit 
nucleul Societăţii Regale. Sprat nu menţionează existenţa unui grup mai 
vechi, care se întrunea la Londra, nici ideea că Theodore Haak din Palati¬ 
nat ar fi putut să fie primul care a sugerat ţinerea unor asemenea întruniri. 
Acest grup mai vechi l-ar fi dus pe autor prea departe în direcţia ideilor 
revoluţionare ale perioadei parlamentare, iar Sprat dorea să lase impresia 
că Societatea îşi avea începuturile în calmele întîlniri de la Oxford. 

Şi, cu toate acestea, mare este Adevărul şi are o tendinţă să biruie, în 
ciuda oricărui ascunziş. Pentru a încheia acest capitol, să privim frontispi¬ 
ciul familiar al cărţii lui Sprat (fig. 30). în centru se află bustul lui Carol 
al II-lea, regele întemeietor, cu Francis Bacon la stînga sa, şi cu William 
Brouncker, primul preşedinte al Societăţii, la dreapta sa. în fundal este un 
raft plin cu cărţi scrise de membrii societăţii şi un etalaj de instrumente pe 
care ei le foloseau în munca lor ştiinţifică. Frontispiciul a fost desenat de 
John Evelyn şi gravat de Venceslas Hollar, un artist boemian care şi-a părăsit 
ţara, probabil din motive religioase, în 1627, şi a slujit ca ucenic în Frank- 
furt, în atelierul lui Matthieu Merian. 53 


51 Ibul., p. 51. 

52 Fireşte, Societatea Regală a fost influenţată şi de mişcări academice mai recente, 
îndeosebi din Franţa (am discutat academiile franceze de la începutul secolului al XVIl-lea 
în cartea mezFrenchAcademies ofthe Sixteenth Century, pp. 275 şi urm.), totuşi, legăturile 
ei organice cu genul de „academie" care se conturează în manifestele rozicruciene sînt ates¬ 
tate de ceea ce ştim acum despre aluziile care se fac Ia ele în Noua Atlantida, pentru că opera 
lui Bacon a avut o mare influenţă asupra primilor membri ai Societăţii Regale. 

53 Vezi Hollar, Wenzel, în Allgemeines Lexicon der Bildenden Kiinstler. 

Povestea aceasta ne face să privim cu un interes reînnoit gravura, unde 
observăm acum proeminentul înger înaripat, sunînd din trîmbiţă şi încu- 
nunîndu-1 pe Carol al II-lea cu o ghirlandă de glorie, ca fiind întemeietorul 
faimoasei Societăţi. Bacon se află sub aripa îngerului. E imposibil să nu 
observi acum detaliul acesta şi să te întrebi dacă nu este cumva o aluzie la 
„sub umbra aripilor lui Iehova“ şi dacă îngerul care trîmbiţează nu era menit 
să reamintească Fama şi acele speranţe de odinioară, atît de mult amînate 
şi acum, în sfîrşit, împlinite. 



14 

Elias Ashmole si tradiţia lui Dee 

ISAAC NEWTON ŞI ALCHIMIA ROZICRUCIANĂ 


Societatea Regală s-a arătat extrem de atentă în excluderea subiectelor 
periculoase, concentrîndu-se pe terenul sigur al baconianismului şi ferin- 
du-se de orice menţionare a manifestelor rozicruciene (cu excepţia, indi¬ 
rectă, a frontispiciului), precum şi evitînd orice aluzie la John Dee, devenit 
acum notoriu prin publicaţia lui Casaubon. Totuşi printre membrii săi se 
afla cel puţin unul foarte legat de tradiţia lui Dee. Pentru Elias Ashmole, 
Dee era un mag vrednic de cea mai înaltă reverenţă, ale cărui scrieri le 
colecţiona şi ale cărui învăţături alchimice şi magice se străduia să le pună 
în practică. Prezenţa lui Ashmole în Societatea Regală ca membru fonda¬ 
tor 1 este un indiciu semnificativ că, în măsura în care „rozicrucianismul“ 
poate fi identificat cu influenţa lui Dee, el şi-a găsit loc în cadrul Societăţii 
Regale, fie şi ca un interes personal al unuia dintre membrii săi. 

Elias Ashmole (1617-1692) a fost un vajnic regalist care, în timpul 
războaielor civile şi al republicii (1649-1660), a trăit o viaţă retrasă, dedi¬ 
cată numeroaselor sale interese. Alchimist, astrolog, asiduu colecţionar de 
antichităţi şi de orice vestigiu al trecutului, rădăcinile intelectuale ale lui 
Ashmole încolţiseră în universul guvernat de corespondenţe magice din care 
prindea fiinţă ştiinţa modernă. Cu toate acestea, el nu era tocmai demodat, 
de vreme ce interesul lui pentru alchimie reflectă viguroasa reînviere sau 
renaştere a alchimiei în secolul al XVTI-lea, o mişcare ce a influenţat 
numeroase personaje remarcabile. Alchimia paracelsiană a exercitat o influ¬ 
enţă importantă asupra noii medicine; chimia lui Robert Boyle era un vlăs¬ 
tar al mişcării alchimice; şi pînă şi în spiritul lui Isaac Newton exista un 
fundal remarcabil de alchimie. 

Renaşterea alchimiei ca fenomen istoric n-a fost pînă acum îndeajuns 
tratată din punct de vedere istoric. Alchimia ca artă hermetică prin exce¬ 
lenţă aparţine tradiţiei hermetice, însă renaşterea alchimiei nu constituia o 


1 Numele lui Ashmole a fost menţionat la prima şedinţă a Societăţii Regale ca una dintre 
persoanele eligibile; formal, a fost ales membru în ianuarie 1661, devenind astfel unul dintre 
cei 114 membri fondatori; vezi C. H. Josten, Elias Ashmole , Oxford, 1966, I, p. 135. 

parte a renaşterii hennetice din Renaşterea italiană. O dată cu Paracelsus 
a luat fiinţă un tip de alchimie renovat, de stil renascentist, iar tradiţia la 
care şi-a adus contribuţia John Dee aceasta a fost. Tripla serie „Magia, Cabala 
şi Alchimia 1 ' străbate manifestele rozicruciene, în care includerea alchimiei 
este tipică tocmai pentru tradiţia hermetic-cabalistică. 

Un misionar remarcabil al mişcării alchimice a fost Michael Maier, a 
cărui operă de o viaţă a fost adunarea şi publicarea textelor alchimice, şi 
propagarea filozofiei sale religioase alchimice prin propriile sale publicaţii. 
Am văzut că Maier a avut o mare importanţă în mişcarea din preajma Elec¬ 
torului palatin, Frederic, şi că alchimia era asociată cu mişcarea politică şi 
cu orientarea ei către Boemia. 2 Ne putem întreba în ce măsură mişcarea 
alchimică din Anglia secolului al XVII-lea a fost stimulată de emigranţi, 
veniţi atît din Germania cît şi din Boemia. Am văzut că Daniel Stolcius, 
surghiunitul boemian care şi-a mîngîiat tristeţea cu emblemele lui Maier, 
a venit în Anglia 3 , şi de bună seamă n-a fost singurul în situaţia aceasta. 

în calitatea lui de reprezentant al mişcării alchimice din secolul al 
XVII-lea în Anglia, Elias Ashmole poate constitui un bun punct de plecare 
în explorarea acestor teme. Arhiva Ashmole, o vastă colecţie de manuscrise, 
nu este numai opera unui anticar, a unui om trăind în trecut (deşi această 
latură a personalităţii lui Ashmole era foarte puternică); ea este şi un docu¬ 
ment pe deplin grăitor al mişcării alchimice contemporane din Anglia acelei 
vremi; aproape am putea zice al unei mişcări modeme. 

Printre documentele păstrate de el, cercetătorul manifestelor rozicru¬ 
ciene găseşte un foarte curios fenomen. într-adevăr, Elias Ashmole şi-a dat 
osteneala să copieze cu mîna lui o traducere engleză după Fama şi după 
Confessio şi să adauge la aceste copii o elaborată scrisoare în latină, scrisă 
tot de mîna lui şi adresată „prealuminaţilor Fraţi rozicrucieni", prin care 
cere să fie primit în Fraternitatea lor. 4 Scrisoarea este entuziastă în ceea ce 
priveşte Fraternitatea, însă vagă, consistînd mai ales din citate extrase din 
cele două manifeste. Originalul traducerii engleze a manifestelor pe care 
Ashmole a copiat-o există tot între documentele colecţionate de el, dar în 
altă parte 5 , scrise cu o grafie de pe la începutul secolului al XVII-lea, sigur 
nu mai tîrziu decît domnia lui Carol I. Traducerea reprezintă o altă versiu¬ 
ne decît cea publicată de Vaughan. 


2 Vezi mai sus, la pp. 101 şi urm. 

3 Vezi mai sus, la pp. 110-111. 

4 Biblioteca Bodleiană, mss. Ashmole, 1459; filele 280-282 (adresa, în latină, este „Fratribus 
Rosae Cruciş illuminatissimis"), filele 284-331 (traducerea în engleză după Fama şi după Confes¬ 
sio). Vezi W. H. Black, Catalogue of the Ashmolean Manuscripts , 1845, nr. 1459. 

5 Mss. Ashmole, 1478, ff. 125-129. Black, Catalogue notează că traducerile manifestelor 
par să fi fost transcrise de Ashmole în 1459. 

Fig. 25. b) Pescuind corali (Piatra Filozofală). Emblemă din Atalantafugiens. 


Fig. 25. a) Grotă în castelul din Heildelberg: Fîntîna cu coral. 
După Salomon de Caus, Les raisons desforces mouvantes. 

Ashmole pare să fi procedat prin copierea, cu mîna lui, a unui manu¬ 
scris din posesia lui, care conţinea traducerea engleză a celor două mani¬ 
feste şi prin prefaţarea exemplarului său cu un text conţinînd o adresă către 
Fraţii R. C., în care exprima o profundă admiraţie pentru oamenii aceştia 
luminaţi şi totodată rugămintea să fie primit în ordinul lor. Nu cred că 
Ashmole se adresa vreunui grup real de „rozicrucieni" contemporani. Am 
impresia că întreaga operaţie nu era mai mult decît un exerciţiu pios. Ashmole 
ştia că, pentru cei care aprobau ţelurile exprimate în manifeste, era corect 
să se adreseze Fraţilor R. C. El se identifică idealmente cu manifestele, 
adresînd o rugăminte acelor Fraţi imaginari. Copierea traducerii manifestelor 
şi rugămintea lui erau ele însele o rugăciune, probabil un exerciţiu cu un 
caracter pur personal. 

Această privire aruncată asupra vieţii lăuntrice a lui Ashmole este o intro¬ 
ducere utilă la studierea binecunoscutului său volum publicat, Theatrum 
Chemicum Briîannicum [Panorama alchimiei britanice ] (1625). 6 7 Este o 
colecţie de scrieri alchimice care a avut o mare importanţă în stimularea 
mişcării alchimice contemporane din Anglia. Colecţia este de un tip simi¬ 
lar cu „teatrele* 1 , cu alte cuvinte, colecţiile de material alchimic publicate 
în primii ani ai secolului al XVH-lea, în cadrul mişcării alchimice germane, 
care deriva, desigur numai într-o anume măsură, din impulsul spre studii¬ 
le alchimice dat de Michael Maier ca o parte a mişcării „rozicruciene** 
(fig. 26 b). Colecţia lui Ashmole include numai alchimişti englezi, însă Maier 
a fost deosebit de interesat de alchimia engleză şi a publicat în traducere 
latină cartea lui Thomas Norton, Ordinali of Alchemy 1 , un poem în engleză 
scris de un vestit alchimist medieval englez, a cărui versiune engleză ori¬ 
ginală a fost publicată pentru întîia oară de Ashmole în Theatrum (1652). 

In aceste condiţii va fi fost limpede pentru cel ce a citit cu atenţie 
Theatrum al lui Ashmole că opera este scrisă cu simpatie pentru rozicru- 
cianism şi că, de fapt, constituie o continuare a reînvierii alchimiei engleze 
înfăptuite de Michael Maier în cadrul mişcării rozicruciene germane. In¬ 
tr-adevăr, în primul paragraf din Theatrum, Ashmole citează din Fama şi 
vorbeşte despre eforturile lui Maier de a populariza în Germania alchimia 
engleză. Iată cuvintele lui Ashmole 8 : 

Filozofii noştri englezi în general (ca profeţi) au fost puţin onoraţi... în propria 
lor ţară; şi nici nu au făcut printre noi lucruri cu totul ieşite din comun, cu 
excepţia faptului că, în taină, au folosit medicina lor pentru însănătoşirea cîtorva 


6 Elias Ashmole, Theatrum Chemicum Britannicum, Londra, 1652; reprodus în facsimil, 
cu o introducere de Allan G. Debus, Johnson Reprint Corporation, New York şi Londra, 1967. 

7 Traducerea lui Maier după Norton a fost publicată în Tripus aureus, Frankfurt (Luca 
Jennis), 1618; vezi Read, Prelude to Chemistry, pp. 169 şi urm. 

8 Ashmole, Theatrum , Prolegomena, sigs A 2 recto şi verso. 

bolnavi... Aşa a făcut J. O. (unul dintre primii patru membri ai Fraternităţii 
R. C.) vindecîndu-1 de lepră pe tînărul conte de Norfolk... In schimb, în străină¬ 
tate s-au bucurat de o mai nobilă primire, iar lumea s-a dovedit foarte dornică 
să le obţină lucrările; dar (mai degrabă decît să le lipsească priceperea de a le 
citi) s-au mulţumit să le cunoască printr-o traducere cît mai bună cu putinţă. 
Vedeţi ce a făcut Maierus... şi mulţi alţii; cel dintîi a plecat din Germania ca 
să trăiască în Anglia: a făcut-o dinadins, pentru a ajunge să înţeleagă limba 
noastră engleză destul de bine, încît să poată traduce în versuri latine Ordi¬ 
nali a lui Norton, ceea ce a şi făcut cu foarte bună judecată şi învăţătură. Şi 
totuşi (fie zis spre ruşinea noastră) răsplata lui a fost mult sub meritele unui 
asemenea cărturar. 

Povestea despre legendarul Frate R. C. care a vindecat de lepră pe un 
tînăr conte provine din Fama 9 şi, imediat după asta, Ashmole continuă cu 
înfăţişarea zelului lui Michael Maier în vederea răspîndirii în străinătate a 
cunoaşterii alchimiei engleze, cum a venit în Anglia pentru a învăţa engle¬ 
zeşte ca să poată să-l traducă pe Norton şi cum strădaniile sale n-au fost 
sprijinite după cum meritau. 

„Fie zis spre ruşinea noastră", Maier a primit doar o retribuţie de nimic 
pentru eforturile lui erudite. Citind printre rînduri observaţiile lui Ashmole 
în lumina a ceea ce ştim despre mişcarea rozicruciană din Germania, avem 
impresia că acesta ştia foarte bine despre rolul lui Maier ca intermediar între 
Anglia şi Germania în vederea sprijinirii mişcării alchimice ca pe o compo¬ 
nentă a constituirii unei alianţe anglo-palatino-boemiene 10 — mişcarea pe 
care Iacob I n-a încurajat-o. într-adevăr, Maier a fost foarte aspru tratat ca 
urmare a încrederii lui înşelate în alianţa cu Anglia; a pierit, nu ştim cum, 
imediat după izbucnirea Războiului de treizeci de ani. începem să înţelegem 
cum Theatrum Chemicum Britannicum al lui Ashmole este încă unul dintre 
eforturile de a restaura, sau de a continua, o mişcare ce fusese dezastruos 
întreruptă de prăbuşirea cauzei regelui şi a reginei Boemiei. 

Theatrum ChemicumBritannicummceipe cu Ordinali al lui Norton şi con¬ 
ţine multe alte scrieri de alchimişti englezi, inclusiv una datorată lui George 
Ripley, a cărui operă a fost mult admirată în cercul din preajma lui Maier. 11 
Iar Ashmole şi-a continuat colecţia de scriitori alchimici englezi pînă într-o 
epocă mai recentă, incluzînd un poem alchimic atribuit lui Edward Kelley 12 
şi un mic număr de versuri calificate drept „Testamentul" lui John Dee. 13 


9 Vezi Anexă , la p. 264. 

10 Vezi mai sus, la pp. 101 şi unu. 

11 Printre reprezentanţii alchimiei engleze în colecţia editată de Maier sub titlul Symbola 
Aurea Duodecim Nation (Frankfurt, Luca Jennis, 1617) se numără Roger Bacon, Ripley, 
Norton şi Edward Kelley; vezi Read, Prelude , p. 227. 

12 Theatrum, pp. 324 şi urm. 

13 Ibid., p. 334. 

Fig. 26. a) Cununia regelui şi reginei alchimiei. 



Fig. 26. b) Alchimiştii (Thomas Norton, Abbot Cremer, Basil Valentine). 
Ambele din Daniel Stolcius, Viridarium Chymicum, Frankfurt, 1624; 
retipărite după Michael Maier, Tripus Aureus. 

Fig. 27. a) Viziune a unui Leu triumfător. 



Fig. 27. b) Viziune a unui Leu cu îngeri şi Trandafiri. După Christopher 
Kotter, Revelationes... ab anno 1616 ad annum 1624 , în Lux in tenebris. 

în comentariul său la scrierea atribuită lui Kelley, Ashmole relatează 
istoria lui Dee 14 , insistînd asupra competenţei sale în studiile matematice 
şi, în general, asupra strălucirii operei sale ştiinţifice, menţionînd preju¬ 
decăţile în privinţa lui şi atacul împotriva bibliotecii sale, plecarea lui pe 
continent împreună cu Kelley şi şederea lor la Trebona în Boemia, unde 
presupusele transmutaţii ale lui Kelley au trezit mare însufleţire, cearta cu 
Kelley şi întoarcerea lui Dee în Anglia. Ashmole notează că regina Elisa- 
beta a continuat să-l protejeze şi după înapoierea sa, însă omite să menţioneze 
înnoitele acuzaţii de vrăjitorie care i s-au adus după întoarcerea în ţară, sau 
cum Iacob I n-a vrut să mai aibă de a face cu el. Lăsînd de o parte toate 
acestea, Ashmole susţine cu fermitate că Dee merită „preţuirea tuturor 
învăţaţilor celor mai competenţi şi mai înzestraţi şi totodată să rămînă în 
amintirea oamenilor pentru remarcabilele sale capacităţi". A excelat în¬ 
deosebi în studiile matematice „fiind, în orice ramură a lor, un maestru abso¬ 
lut şi perfect" 15 . 

Scurtul poem intitulat „Testamentul" lui dr Dee din Theatrum Chemicum 
Britannicum este o descriere în termeni voalaţi a vestitei „monade". 

Prin aluziile sale la Dee şi la Maier din Theatrum , Ashmole caută, după 
părerea mea, să arate relaţia cu Dee a mişcării rozicruciene germane. Şi era 
conştient de pericolele pe care le avea de întîmpinat o asemenea mişcare 16 : 

Nu este mai puţin absurd şi nici mai puţin straniu să vezi cum anumiţi oameni 
îi numără pe Adevăraţii Magicieni printre vrăjitori, solomonari şi vrăjitoare, 
care pătrund cu neobrăzare pe tărîmul Magiei, ca nişte porci care ar intra într-o 
grădină frumoasă şi delicată şi (fiind în cîrdăşie cu Diavolul) se folosesc de 
ajutorul acestuia în lucrările lor, pentru a măslui şi a corupe admirabila înţelep¬ 
ciune a Magilor, de care se deosebesc cum se deosebesc Diavolii de îngeri. 

Ashmole îl apără pe Dee ca un bun mag şi îl apără cu o foarte bună cu¬ 
noaştere a carierei sale. 

Fireşte, Ashmole nu era încă membru al Societăţii Regale, care nu se 
constituise încă în 1625, anul în care şi-a publicat cartea. Dar aceasta era 
bine cunoscută şi totuşi n-a constituit o piedică, în 1660, la primirea lui 
Ashmole în Societatea Regală ca unul dintre membrii fondatori. 

Genul de alchimie care îl interesa atît de mult pe Ashmole pare să fi 
fost alchimia „rozicruciană". Prin aceasta înţeleg alchimia aşa cum a fost 
ea revizuită şi reformată de John Dee şi a cărei misterioasă efigie era „monas 
hieroglyphica". Această alchimie includea o intensă reînviere a vechii tradiţii 
alchimice, dar într-un anume fel conceptelor alchimice fundamentale le 


14 Ibid., pp. 480-484. 

15 Ibid., p, 480. 
i6 Ibid„ p. 443. 

adăuga noţiuni şi practici derivînd din Cabala, ansamblul căpătînd de aseme¬ 
nea şi formulare matematică. Discipolul ajuns să stăpînească aceste formule 
putea să urce şi să coboare pe scara creaţiei, de la materia terestră, trecînd 
prin ceruri şi ajungînd la îngeri şi la Dumnezeu. Această concepţie străveche 
dobîndea într-un fel o nouă viaţă prin întregirea ei cu proceduri cabalistice 
şi matematice. Dar Ashmole nu avea strălucitul echipament matematic care, 
pentru un om de geniu ca Dee, făcea din „monadă", mai presus de orice, 
o formulare a unităţii, o viziune a Dumnezeului Unic care se află la obîrşia 
oricărei creaţii. 

Ashmole, alchimistul, era dublat de Ashmole colecţionarul de antichităţi 
şi de documente istorice şi zelosul păstrător al urmelor trecutului. Acest îndoit 
rol a fost caracteristic şi pentru eroul său, John Dee, ale cărui studii privi¬ 
toare la antichităţi 17 , în special la antichităţile britanice, au fost aproape la 
fel de importante pentru el ca şi interesele sale ştiinţifice. 

Entuziasmul de anticar al lui Ashmole era deopotrivă orientat către isto¬ 
ria britanică, sub forma preocupării faţă de istoria Ordinului cavaleresc englez 
al Jartierei. 18 A început să strângă material pentru o carte asupra acestui subiect 
încă din 1655; a publicat-o în sfîrşit în 1672, cu o dedicaţie către Carol al 
II-lea şi un exemplar din ea a fost în mod oficial prezentat Societăţii Regale 
de către John Wilkins. 19 Cartea constituie un jalon în ştiinţa anticariană şi 
este încă nedepăşită ca principala autoritate în problemă. In prefaţă, Ashmole 
îşi mărturiseşte tristeţea de a vedea onoarea Jartierei călcată în picioare în 
„nefericitele vremuri din urmă“ ale războaielor civile. Scopul lui era acela 
de a pune în adevărata ei lumină imaginea Ordinului, ca un pas către Restau¬ 
rare. Cînd marea sa carte a apărut, exemplare din ea au fost trimise în străină¬ 
tate diferiţilor potentaţi, aproape ca într-o misiune diplomatică. 

Cînd povesteşte „Magnificenţa ambasadelor, trimise cu veşmintele 
Ordinului, unor Regi şi Principi străini" 20 , Ashmole citează din relatarea 
lui Cellier privitoare la ambasada trimisă să-i confere Ordinul Jartierei lui 
Frederic, duce de Wiirttemberg, în 1603, prilej care e cu putinţă să fi avut 
o mare influenţă asupra imaginaţiei lui Johann Valentin Andreae şi să fi 
contribuit la formarea legendei lui „Christian Rosencreutz" şi la naşterea 
Cununiei Chimice a lui Andreae. 21 Ordinul Jartierei şi faptul că i-a fost decer¬ 
nat Electoralul palatin fusese o componentă importantă a constituirii mişcării 
fredericane, iar prăbuşirea lui Frederic tîrise Jartiera în dizgraţia lui. 22 Ordi- 


17 Vezi French, John Dee , pp. 188 şi urm. 

18 Elias Ashmole, The Institutions, Laws & Ceremonies ofthe mostNoble Order of The 
Garter , Londra, 1672. 

19 Josten, Ashmole I, p. 192. 

20 Ashmole, Garter, pp. 411—4-16. 

21 Vezi mai sus, la pp. 45-47 şi 85. 

22 Vezi mai sus, la p. 35. 

nul reprezentase alianţa cu Anglia şi a fost acoperit cu dezonoare în satirele 
duşmănoase la adresa lui Frederic. Este prin urmare posibil ca restaurarea 
onoarei Jartierei să fi fost legată în mintea lui Ashmole de restaurarea tradiţiei 
alchimice engleze înfăptuită de el în cealaltă carte, Theatrum Chemicum 
Britannicum. 

Multe amintiri despre cumplitul trecut au fost desigur evocate atunci 
cînd tînărul principe Carol, Elector palatin şi nepot al nefericitului rege al 
Boemiei şi al reginei sale, i-a fost prezentat lui Ashmole „şi a stat îndelung 
de vorbă cu el despre Ordinul Jartierei" 23 . Lucrai se petrecea în 1690. Tînărul 
Elector tocmai îi urmase în Palatinat tatălui său (Carol Ludovic, patronul 
lui Hartlib) şi călătorea în Anglia. Ashmole i-a dăruit tînărului principe un 
exemplar din cartea sa, iar acesta i-a dăruit în schimb lui Ashmole medalia 
Jartierei care aparţinuse tatălui său, o medalie de aur pe care Carol Ludovic 
este înfăţişat purtînd colanul şi efigia Ordinului. La Heidelberg, după îna¬ 
poierea Electorului, cartea lui Ashmole a fost înmînată pe rînd curtenilor 
şi compania a comentat cîteva ore în şir „curiozităţile" pe care le conţinea. 24 

Şi astfel ni-1 putem închipui pe Ashmole, atît ca alchimist cît şi ca anticar, 
privind în trecut la mişcarea ce eşuase şi străduindu-se să-i aducă amintirea 
în prezent. în amîndouă aceste calităţi, Ashmole se comporta ca un urmaş 
al tradiţiei instituite de Dee. 

Curînd Societatea Regală a lăsat departe în urmă „experimentul bacon- 
ian" şi a doua generaţie de membri a fost dominată de impunătoarea figură 
a lui Isaac Newton, unul dintre cele mai mari genii matematice ale lumii. 
Cum bine se ştie. Newton, pe lîngă extraordinarele sale descoperiri publi¬ 
cate, mai avea şi alte interese pe care, cît a trăit, le-a ţinut secrete, dar care 
sînt documentate de cantitatea considerabilă a manuscriselor sale nepubli¬ 
cate. Unul dintre interesele pe care nu le-a divulgat a fost alchimia, iar în 
ultimii ani curiozitatea pentru această latură a lui Newton a sporit. Să fie 
oare adevărat că acest mare erou al ştiinţei raţionale a fost, în taină, un 
alchimist? Sau interesul lui pentru alchimie era o simplă toană sau ceva 
compatibil cu o altă interpretare ? 

Ce am eu de spus în privinţa aceasta avansez cu extremă modestie. N-am 
examinat textele nepublicate ale lui Newton, totuşi, fie şi numai punînd 
această problemă în contextul seriei de investigaţii istorice de care se ocupă 
această carte, se poate sugera o perspectivă istorică de abordare a preocu¬ 
părilor alchimice ale lui Newton. 


23 Josten, Ashmole , 1, pp. 237-238. 

24 Ibid., pp. 238, 240-241. Una dintre „curiozităţile" cărţii pe care vor fi discutat-o la 
Heidelberg este ilustraţia reprezentînd o medalie emisă „în anul în care Frederic, Principe 
Palatin al Rinului, a fost încoronat ca rege al Boemiei" ( 'parter , p. 207). Pe o parte figurează 
Jartiera, pe cealaltă Leul Palatinatului şi cel al Boemiei. 

Desigur, Newton cunoştea manifestele rozicruciene. Avea un exemplar 
din traducerea publicată de Thomas Vaughan în 1625. Exemplarul, care se 
află la Yale University Library, conţine o însemnare autografă a lui Newton, 
însoţită de iscălitura lui. 25 In însemnarea aceasta Newton citează din Fama 
descrierea găsirii trupului lui Christian Rosencreutz şi, pentru un plus de infor¬ 
maţie, a consultat două dintre cărţile lui Michael Maier, cărţile consacrate 
„Legilor Fraternităţii R. C.“, adică Themis aurea, în care Maier dă aseme¬ 
nea legi, întemeindu-se pe ceea ce se spune în Fama , şi Symbola aureae mensae 
duodecim [Cele douăsprezece simboluri ale mesei de aur], unde Maier dă alte 
informaţii asupra manifestelor, precum şi data la care au fost publicate. 
Newton îşi încheie însemnarea istorică, întemeiată atît pe citirea manifestelor 
cît şi a lui Maier, cu remarca: „Iată care a fost istoria acestei imposturi." 
Ceea ce nu implică în mod necesar dispreţ; poate pur şi simplu să însemne 
că Newton ştia că povestea lui Rosencreutz era un mit, un ludibrium. 

în cartea sa recentă despre Newton, Frank E. Manuel are un capitol 
despre Newton şi alchimie, întemeiat pe studierea manuscriselor. 26 De acolo 
rezultă că Newton a făcut numeroase copii după scrieri alchimice, copiind 
chiar obscure poeme alchimice. Printre colecţiile tipărite pe care le-a folosit, 
un loc important îl ocupă Theatrum Chemicum Britannicum, pe care l-a 
consultat şi l-a tot consultat. 27 în timpul acestei atente şi repetate lecturi, 
Newton va fi observat că Ashmole îşi începe cartea cu un citat din Fama, 
că vorbeşte de Michael Maier în calitate de colecţionar al textelor alchi¬ 
mice engleze şi de felul cum, „spre ruşinea noastră", a fost puţin răsplătit 
pentru aceasta. Newton şi-a dat desigur seama că Ashmole a adunat textele 
alchimiştilor englezi pe care îi admira Maier, printre care în primul rînd 
remarcabilul Dee, precum şi Kelley. In comentariul pe care Ashmole i-1 face 
operei lui Kelley, Newton a citit de bună seamă întreaga istorie a lui John 
Dee şi a aflat în ce măsură acesta trebuie respectat pentru strălucita lui operă 
matematică şi ştiinţifică. Iar citind „Testamentul" lui Dee, cuprins în aceeaşi 
carte, a putut să mediteze asupra unei scurte formulări în versuri a misterelor 
„monadei". 

Newton pare să fi fost deosebit de interesat de Michael Maier, de vreme 
ce a copiat extrase din operele lui 28 , iar în cîteva rînduri chiar a descris cu 


25 Pentru întregul text al însemnării lui Newton din exemplarul său din Fama şi din 
Confessio, vezi Ian Macphail, Alchemy and The Occulr, Caralogue of Booksfrom The Collec- 
rion of Paul and Mary Mellon given to Yale University Library, 1968, II, 102. 

26 Frank E. Manuel, A Portrait of Isaac Newton, Cambridge, Mass, 1968, pp. 160-190. 

27 Manuel, Newton, p. 163. 

28 A scos excerpte din Symbola Aureae Mensae Duodecim (Manuel, Newton). Aceasta 
a fost una dintre scrierile lui Maier pe care le-a consultat ca document privitor la manifestele 
rozicruciene. 

propriile sale cuvinte emblemele alchimice ale lui Maier, ca de pildă „Două 
femei înveşmîntate călărind fiecare pe cîte un leu; şi fiecare cu cîte o inimă 
în mînă...“ 29 Newton a pătruns în lumea reînvierii alchimice înfăptuite de 
Maier, a studiat sursele alchimice adunate de el şi a meditat asupra straniei 
expresii a concepţiei sale aşa cum apare ea în emblemele alchimice. 

Am constatat că emblemele 30 lui Maier au fost aproape cert influenţate 
de Dee şi că influenţa lui Dee este prezentă în întregul efort al lui Maier 
de a da alchimiei, îndeosebi celei engleze, un nou suflu de viaţă. Aşadar 
abordarea istorică ne sugerează că ar putea fi avantajos să interpretăm 
alchimia lui Newton în linia mişcării rozicruciene germane şi în cea a influen¬ 
ţei lui Dee asupra acesteia, ceea ce reprezintă tot un tip „rozicrucian" de 
alchimie. 

In calitatea lui de om profund religios, ca şi Dee, Newton era viu intere¬ 
sat de căutarea Unului, a Dumnezeului Unic, şi de unitatea divină aşa cum 
se revelează ea în natură. Admirabilele lui explorări fizice şi matematice ale 
naturii nu l-au mulţumit Poate spera, măcar într-o anumită măsură, că ar ajunge 
la un ţel şi mai înalt străbătînd calea alchimică ,,rozicruciană“ prin natură. 

In orice caz, se poate spune că reînvierea alchimiei de care a fost afec¬ 
tat Newton îi datora mult lui Theatrum ChemicumBritannicum al lui Ashmole 
şi că această carte a fost inspirată de mişcarea alchimică promovată de John 
Dee şi de Maier. Astfel, n-ar fi o fantezie istorică să susţinem ca o bază 
ipotetică pentru studiile viitoare posibilitatea ca un element „rozicrucian", 
fără îndoială într-o formă revizuită sau schimbată, să fi pătruns în intere¬ 
sul lui Newton pentru alchimie. 

Ca o notă de subsol la prezentul capitol aş menţiona şi colecţia de texte 
„rozicruciene" păstrate printre manuscrisele lui Harley la British Museum. 
Deşi de o importanţă infinit mai mică decît marile personaje pe care le-am 
discutat, omul care a scris aceste manuscrise harleiene le seamănă prin faptul 
că şi-a dat osteneala să copieze documente aparţinînd mişcării rozicruciene 
germane. 

Codicele Harley 6485 şi 6486 sînt scrise de aceeaşi mînă şi probabil 
imediat unul după altul: unul este datat 1714. Dat fiind că un „dr Rudd" 
este destul de adesea menţionat în aceste manuscrise, scribul poate fi pus 
cumva în legătură cu acel Thomas Rudd care a publicat o ediţie a prefeţei 
matematice la Euclid a lui Dee în 1651. 31 Scribul era fără îndoială un admi¬ 
rator înflăcărat al lui Dee. 


29 Manuel, Newton, p. 171. 

30 Vezi mai sus la p. 103. 

31 Euclid, Elements of Geomelry ; ed. Thomas Rudd include o retipărire a prefeţei lui 
Dee; vezi French , John Dee, pp. 174 şi 217. 

Primul text din Harley 6485 este acela al unui tratat intitulat Secretele 
rozicruciene, care fusese atribuit mai demult lui Dee tocmai pe temeiul aces¬ 
tui manuscris. în realitate, scribul nu declară nicăieri că Dee ar fi autorul 
acestei scrieri; ceea ce spune el este doar că efectuează copia după nişte 
file despre care crede că au fost scrise de Dee. 32 Din analiza internă a textu¬ 
lui rezultă limpede că Secretele rozicruciene nu este o scriere a lui Dee. 
Acelaşi codice mai conţine alte două texte, despre care se spune de aseme¬ 
nea că au fost copiate „după file ale dr Dee“. Unul se numeşte Despre legile 
şi tainele rozicrucienilor. Cea mai mare parte a textului este copiată după 
traducerea engleză a lui Themis aurea făcută de Michael Maier şi publi¬ 
cată în 1656, cu o dedicaţie către Ashmole. 33 

Cel care a compilat cele două codice Harley aparţine tradiţiei alchimice 
în cadrul căreia atribuirea autoratului şi arătarea surselor au fost întotdeauna 
extrem de laxe, şi era un lucru obişnuit să fie atribuite unui nume bine cunos¬ 
cut opere pe care posesorii acelui nume cu siguranţă nu le scriseseră (ca 
de pildă vasta literatură alchimică ce trece drept a lui Raymond Lully a fost 
scrisă după moartea adevăratului Ramon Lully). Ce prezintă interes aici şi 
ceea ce ne face să zăbovim asupra lui Harley 6485 este dovada pe care o 
dă faptului că, într-o tradiţie alchimică supravieţuind încă în primii ani ai 
secolului al XVUI-lea, literaturii mişcării rozicruciene germane i se mai 
atribuie încă paternitatea lui Dee. Cineva care vrea să mediteze asupra 
regulilor Ordinului rozicrucian, aşa cum sînt ele formulate în Vama şi 
dezvoltate în Themis aurea a lui Maier, le copiază după nişte presupuse „file 
ale dr Dee“, deşi de fapt copiază dintr-o traducere a cărţii lui Maier. în felul 
ei obscur colecţia Harley confirmă faptul că în spatele mişcării rozicruciene 
germane se află influenţa lui Dee. 

Harley 6485 este imediat urmat de Harley 6486 care constă într-o lucrare 
al cărei titlu (prescurtat) este The Famous Nuptials of the Thrice Great 
Hermes... Composed by C. R., a German of the Order of the Roşie Cross... 
andfrom the Latin manuscript now faithfully translated into English by Peter 
Smart [Vestita Căsătorie adeT rei ori Marelui Hermes... alcătuită de C. R., 
un german din Ordinul Rozicrucian... şi acum cu fidelitate tradus în engleză 
după manuscrisul latin de către Peter Smart], 1714. Pe pagina următoare 


32 Codicele conţine trei texte: (1) The Rosicrucian Secrets, un tratat alchimic paracel- 
sian în care sînt folosite diagrame de tip Raymond Lully. (2) Ctavis Chymicus , un glosar 
de termeni alchimici, aparţinînd în special vocabularului lui Paracelsus. (3) The Laws and 
Mysteries of the Rosicrucians, întemeiat pe traducerea lui Michael Maier după Themis aurea. 
Despre toate trei textele se spune că sînt copiate după „file ale doctorului Dee“. Nici unul 
nu este de John Dee. 

33 Themis aurea. The Laws of the F raternity of the Roşie Crosse, Written in Latin by Count 
Michael Maierus, Londra 1656. Dedicaţia către Ashmole este iscălită N. L., T. S., H. S. 

se mai citeşte următoarea afirmaţie: ,JPe margini se află scurte note ale regre¬ 
tatului dr Rudd.“ 

Acest manuscris este, aproape cuvînt cu cuvînt, o copie a traducerii lui 
Ezechiel Foxcroft după Cununia Chimică a lui Andreae, publicată în 1690. 34 
„Peter Smart“ pare astfel să fi minţit afirmînd că traducerea îi aparţine; din 
cîte ştiu eu, n-a existat niciodată un „original latin“ al scrierii, care a fost 
publicată doar în germană; mai mult, notele marginale ale manuscrisului 
sînt şi ele copiate după traducerea lui Foxcroft, şi deci nu-i pot aparţine 
„regretatului dr Rudd“. 

Totuşi „Peter Smart“ ar putea fi parţial exonerat pe baza faptului că se 
prevala de un tip de tradiţie alchimică de evazivitate şi de confuzie care nu 
trebuie judecată din perspectiva strictă a adevărului. 

Lucrul cel mai de seamă din Harley 6486 este desenul de mari proporţii 
al monadei hieroglifice a lui Dee, copiat după traducerea lui Foxcroft (unde 
este de fapt mai asemănătoare cu monada decît versiunea ei din textul 
german). Deşi nu se afirmă că desenul ar fi fost copiat „după filele dr Dee“, 
e limpede că, pentru compilatorul codicelor Harley, lucrul important pri¬ 
vitor la Cununia Chimică este convingerea lui că scrierea este pătrunsă de 
influenţa lui Dee. 

Astfel, compilatorul codicelor Harley priveşte, jozicrucianismul“ dintr-o 
perspectivă care poate fi recunoscută ca asemănătoare celei a lui Ashmole, 
care, şi el, vede rozicrucianismul german ca fiind, în temeiurile sale, rezul¬ 
tatul înrîuririi lui Dee. Deşi învăţatul Ashmole n-ar fi confundat sursele şi 
autoratul în maniera alchimică a codicelor Harley, totuşi şi el vedea mani¬ 
festele rozicruciene, pe Maier şi şcoala lui alchimică şi pe Dee într-o aceeaşi 
serie istorică. Şi probabil recunoştea istoria din spatele acestei serii, mişcarea 
„rozicruciană" în relaţiile ei cu Frederic, Electorul palatin, şi cu acele vise 
de reformă universală prin unirea cu Boemia care n-au dus la nimic şi au 
implicat Ordinul J artierei în prăbuşirea lui Frederic. 

Capitolul de faţă are natura unei ipoteze fragmentare, mai mult decît 
să fie elaborarea deplină a temei noastre. Ipoteza constă în presupunerea 
că, în spatele marii mişcări exoterice a cărei expresie tipică sînt înfăptuiri¬ 
le lui Newton în domeniul matematicii şi al fizicii, a existat şi o mişcare 


34 The Hermetick Românce: or the Chymical Wedding, Wrirren in high Durch hy Chris- 
tian Rosencreutz, tradusă de E. Foxcroft, fost membru al King’s College din Cambridge, 
Londra, 1690. Traducerea lui Foxcroft este retipărită de A. E. Waite, Real History of the 
Rosicrucians, pp. 65 şi urm.; şi în A Christian Rosencreutz Anthology, ed. Paul M. Allen, 
New York, 1968, pp. 67 şi urm. Vezi mai sus, la p. 80 n. 

Ezechiel Foxcroft este adesea menţionat în scrisorile lui Henry More către Lady Conway; 
vezi Maijorie Nicolson, Conway Leiters, Londra, 1930, index. More l-a prezentat pe Foxcroft 
lui Francis Mercurius Van Helmont „amîndoi avînd un geniu pentru chimie" (ConwayLetters, 
p. 323). 

ezoterică, corelată cu mişcarea exoterică prin importanţa pe care o acorda 
numerelor, însă dezvoltînd acest lucru printr-o altă abordare a naturii, abor¬ 
darea prin alchimie. Marea operă a lui Newton este tipică pentru abordarea 
exoterică, în timp ce Ashmole a menţinut vie abordarea alchimică. Şi amîn- 
doi erau membri ai Societăţii Regale. 



Fig. 28. Frederic al V-lea, rege al Boemiei, de Gerard Honthorst. 


Cele două abordări s-au putut întîlni prin alchimia „rozicruciană“, adică 
prin tradiţia alchimică instituită de Dee şi dezvoltată în şcoala rozicruciană 
germană. Faptul că, dintr-o asemenea perspectivă, Newton a găsit punţi între 
toate aceste studii este o posibilitate. Cercetările mai recente asupra lui 
Newton au scos în evidenţă tipul de gîndire renascentistă care constituie 

fundalul eforturilor sale ştiinţifice, credinţa lui în tradiţiile vechii înţelep¬ 
ciuni ascunse în mit şi convingerea lui că el însuşi descoperise adevărata 
filozofie prezentă în adîncul mitologiei. In articolul lor despre „Newton şi 
fluierele lui Pan“, J. E. McGuire şi P. M. Rattansi au demonstrat convin¬ 
gerea lui Newton că descoperise sistemul său al universului prefigurat în 
lira lui Apollo, cu cele şapte corzi ale sale. 35 Asemenea analogii muzicale 
şi cosmice inspiră „monada" lui Dee şi emblemele lui Maier, care combină 
moduri de expresie muzicale cu moduri alchimice. Alchimia ,,rozicruciană“, 
muzicală, matematică, alchimică şi adînc religioasă — cu un tip de pietate 
ebraic şi cabalistic — este înfăţişată vizual într-o gravură din Amphithe- 
atrum al lui Khunrath, reprezentînd un alchimist cucernic cufundat într-o 
adîncă rugăciune către Iehova (fig. 12), celelalte căi ale sale de a ajunge la 
Dumnezeu fiind tipizate în instrumente muzicale, în arhitectură matemati¬ 
că şi în furnalul alchimic. Cu anumite modificări datorate diferenţelor de 
perioadă, aceste gravuri pot exprima viaţa interioară, intensa aspiraţie către 
căutarea lui Dumnezeu pe diferite căi, aşa cum apare ea la Isaac Newton. 

Funcţia prezentului capitol şi de fapt a acestei întregi cărţi este doar aceea 
de a asambla piesele istorice prin care asemenea gînduri au putut străbate 
o cale istorică. Am convingerea că asemenea gînduri se aflau în spatele 
mişcării rozicruciene germane, inspirată de Dee şi că ele au fost menţinute 
în viaţă în Anglia de către aceia care deplîngeau eşecul sprijinului adus lui 
Frederic al Palatinatului. Atitudinile istorice ale lui Newton, preocuparea 
lui intensă pentru profeţia apocaliptică l-ar fi făcut intens conştient de inter¬ 
pretările apocaliptice ale aproape completei extingeri a protestantismului 
în Europa, determinată de prăbuşirea lui Frederic. Abordarea lui Newton 
prin alchimia rozicruciană poate să ne ajute nu numai să unificăm studiile 
sale fizice şi alchimice, ci şi să integrăm în ele pietatea ebraică din spatele 
studiilor sale istorice. 


35 J. E. McGuire şi P. M. Rattansi, „Newton and the pipes of Pan“, Notes and Records 
of the Royal Society, 21 (1966), pp. 108-141. Autorii acestui articol atrag atenţia asupra 
interesului lui Newton faţă de opera lui Maier. „Michael Maier, ale cărui opere au fost adînc 
studiate de Newton, întreprinsese o trecere în revistă a întregii mitologii greceşti pentru a 
demonstra că în ea sînt reprezentate secrete alchimice. Interpretarea pe care o dă Newton 
« armoniei sferelor » este analogă, el vede în ea ca o reprezentare simbolică a unor secrete 
« fizice »“ (p. 136). 

Rozicrucianism si francmasonerie 


Motivul principal pentru care studii istorice serioase asupra manifestelor 
rozicruciene şi a influenţei lor au lipsit în general pînă acum este fără îndoială 
acela că întregul subiect a fost corupt de către entuziaştii pentru societăţi 
secrete. Există o vastă literatură asupra rozicrucianismului care postulează 
existenţa unei societăţi secrete, întemeiată de Christian Rosencreutz, şi avînd 
o existenţă neîntreruptă pînă în timpurile modeme. în lumea vagă şi aproxi¬ 
mativă a aşa-ziselor scrieri „ocultiste“ această presupunere a produs un soi 
de literatură care, pe bună dreptate, se situează mai prejos de interesul isto¬ 
ricului serios. Şi atunci cînd, cum este adesea cazul, ceţoasa discuţie despre 
, ,rozicrucieni“ şi despre istoria lor se împleteşte cu miturile masonice, cercetă¬ 
torul simte că se cufundă fără speranţă într-o mlaştină fără fund. 

Totuşi, oricine cercetează rozicrucianismul trebuie să se confrunte cu 
asemenea chestiuni şi, deşi cartea de faţă s-a concentrat pînă acum asupra 
elucidării fundalului istoric al manifestelor rozicmciene şi asupra determinării 
influenţei lor, evitînd problema societăţii secrete — a venit vremea ca acest 
subiect să fie, pînă la un punct, abordat. Deşi nu se pot obţine rezultate foarte 
sigure, măcar ne vom strădui să întrevedem cîte ceva prin aceste ceţuri din 
perspectiva avantajoasă a unei cunoaşteri mai clare a situaţiei istorice în 
care a luat naştere mişcarea rozicruciană. 

Rozicrucieni există oare? Eşti unul dintre ei? Nu. Ai văzut vreodată 
măcar unul ? Nu. De cîte ori, străbătînd drumul literaturii rozicmciene, n-am 
auzit aceste întrebări şi răspunsurile negative la ele. Şi dezbaterea continuă. 
Un istoric al francmasoneriei i-a împărţit pe teoreticienii rozicrucieni în trei 
categorii: cei care cred că legenda lui Christian Rosencreutz şi felul în care 
a fost întemeiată Fraternitatea rozicmciană, aşa cum se află ele relatate în 
Fama, sînt fapte adevărate; cei care cred că atît societatea cît şi fondatorul 
ei sînt pur mitici; cei care, fără să accepte adevărul istoric al poveştii lui 
Rosencreutz, cred în existenţa, jozicmcienilor" ca o societate secretă. 1 Nici 
o persoană serioasă nu mai poate crede acum în adevărul literal al istoriei 


1 A. E. Waite, The Real History ofthe Roşiei ucians. Londra, 1887, pp. 217-218. 

lui Rosencreutz şi ideea că o societate secretă de rozicrucieni a existat în 
realitate şi a fost, să spunem aşa, învăluită în mit, a fost pusă la îndoială de 
Paul Amold în cartea lui din 1955. 2 

Cercetările mele în această problemă n-au fost exhaustive. N-am exa¬ 
minat fiecare petic de hîrtie scris în timpul marii furori rozicruciene, nici 
n-am urmărit să găsesc dovezi ascunse în documente manuscrise sau în arhive. 
Tot ce pot să spun este că, atît cît s-a extins cercetarea mea, n-am găsit dovada 
existenţei unei societăţi secrete reale care să-şi spună ,,rozicruciană“ şi 
fiinţînd cu adevărat ca un grup organizat în perioada manifestelor şi în timpul 
furorii. Există o documentaţie imensă dovedind cît de mult au fost căutaţi 
rozicrucienii, dar nici una că ar fi fost găsiţi. Mai mult decît atît, manifestele 
rozicruciene au fost declaraţii care s-au bucurat de o mare publicitate, răspîn- 
dite provocator în lume. Cîtă vreme primul ţel al unei societăţi secrete este 
întotdeauna acela de a rămîne secretă, ar putea să pară un lucru ciudat, în 
ipoteza existenţei reale a unei societăţi secrete rozicruciene, ca aceasta să 
îşi facă o publicitate atît de zgomotoasă. Manifestele erau destinate să apară 
drept proclamaţii iluministe în forma unui mit utopist despre o lume în care 
nişte fiinţe iluminate, aproape asimilate unor spirite, străbat lumea făcînd 
bine, răspîndind influenţe vindecătoare, propagînd cunoştinţe despre ştiinţele 
naturii şi despre arte şi aducînd omenirea înapoi în starea ei paradisiacă de 
dinainte de Cădere. Astfel, presupunerea că în spatele acestor documente 
există o societate secretă reală era doar o greşită înţelegere populară şi cei 
care le-au redactat trebuie să fi fost jenaţi de acest fel de a înţelege lucrurile. 
Johann Valentin Andreae a făcut serioase eforturi pentru a face limpede faptul 
că atît Fraternitatea rozicruciană cît şi Fraternitatea lui erau o ficţiune. 3 

Şi totuşi, cum am văzut, ceva real a luat naştere din proclamaţiile mani¬ 
festelor. Fraţii R. C. erau o ficţiune, dar ei au determinat o realitate, Uniu¬ 
nile Creştine, grupuri de oameni care încercau să-şi dea forma unor societăţi. 4 

în consecinţă, felul corect de a privi lucrurile este acela de a renunţa la 
vînătoarea de rozicrucieni „reali“ şi de a ne întreba dacă mişcarea rozi¬ 
cruciană n-a sugerat formarea unor societăţi secrete. Am văzut că în reco¬ 
mandarea celui care a scris Fama, aceea că oameni învăţaţi trebuie să-şi 
comunice descoperirile unul altuia şi să se întrunească pentru a colabora, 
se află, latent, ideea unei societăţi pentru progresul ştiinţei, ca aceea care 
a luat fiinţă mai tîrziu ca Societate Regală. Şi se mai poate oare găsi în mani¬ 
feste ideea sau planul unei societăţi internaţionale secrete care a avut şi are 
şi astăzi o existenţă reală, şi anume francmasoneria ? 


2 Paul Amold, Histoire des Rose-Croix, Paris, 1955. Peuckert, Die Rosenkreulzer este 
inconcluzivă în această problemă. 

3 Vezi mai sus, la pp. 163 şi urm. 

4 Vezi mai sus, la pp. 172 şi urm. 

Cercetarea istorică privitoare la problema relaţiilor dintre rozicrucia- 
nism şi francmasonerie a început în Germania secolului al XVHI-Iea şi prin¬ 
cipalele rezultate ale cercetării germane, în special aşa cum sînt expuse într-o 
scriere a lui J. G. Buhle publicată în 1804, au fost formulate în engleză intr-un 
eseu de Thomas de Quincey, publicat în 1824. 5 Deşi separaţi de trecut prin 
abisul Războiului de treizeci de ani, care a distrus atîtea dovezi, cercetă¬ 
torii germani din vremea lui Buhle erau totuşi mai aproape de acest trecut 
decît suntem noi, şi merită osteneala de a arunca o privire asupra teoriilor 
lor, aşa cum ni le-a transmis de Quincey, ca reprezentînd o încercare timpurie 
de a rezolva probleme. Quincey rezumă astfel conţinutul cărţii lui Buhle. 6 

Cititorul va găsi că toate misterele francmasoneriei, aşa cum există pretutin¬ 
deni în lume după trecerea a mai bine de două secole, se află aici [adică în 
cartea lui Buhle] pe deplin lămurite. Lucrurile au plecat de la o farsă jucată 
de un tînăr extrem de talentat, pe la începutul secolului al XVII-lea, dar pentru 
un scop mai elevat decît urmăresc de obicei farsele. Atît de mare este puterea 
unei aspiraţii cuprinzătoare de bunăvoinţă filozofică de a îmbălsăma pînă şi 
cele mai frivole uşurătăţi, aşa cum chihlimbarul păstrează în el plante şi insecte. 

Tînărul extrem de talentat era Andreae, pe care Buhle îl consideră autorul 
tuturor manifestelor rozicruciene; „farsa" este relatarea lui despre Frater¬ 
nitatea R. C., pe care Buhle o socoteşte originea francmasoneriei. în ultima 
frază, de Quincey parodiază stilul lui Buhle. 

De Quincey, care înfrumuseţează şi sporeşte argumentele învăţate din 
sursele sale germane, susţine că „din documentele istorice nu rezultă că vreun 
colegiu sau vreo lojă de Fraţi rozicrucieni a fost vreodată înfiinţată în Germa¬ 
nia". însă este convins că atunci cînd rozicrucianismul a fost transplantat în 
Anglia, el a devenit francmasonerie. El îşi afirmă în mod solemn convin¬ 
gerea că „francmasonerie nu este nici mai mult, nici mai puţin decît un rozi- 
crucianism modificat de cei care l-au strămutat în Anglia", de unde a fost 
re-exportat în alte ţări ale Europei. Principalul responsabil al transplantării 
rozicrucianismului în Anglia şi al rebotezării lui, aşa afirmă de Quincey, este 
Robert Fludd. După cîte crede de Quincey, credinţele şi practicile masonice 
privitoare la interpretarea mistică a clădirii Templului din Ierusalim pot fi 
percepute în scrierile rozicruciene, dar, cînd rozicrucianismul a fost trans¬ 
ferat în Anglia, acestea au fost ataşate de către francmasonerie tradiţiilor bres¬ 
lelor de zidari. Prin urmare, cu cea mai deplină convingere încheie spunînd 7 : 


5 Thomas de Quincey „Historico-Critical Inquiry into the Origins of the Rosicrucians 
and the Freemasons", iniţial publicat în London Magazine, 1824; retipărită în Collected Writ- 
ings , ed. David Masson, Edinburgh, 1890, XIII, pp. 384-448. 

6 Ibid., p. 386. 

7 Ibid., p. 426. 

Francmasonii iniţiali au fost o societate care s-a născut din mania rozicruciană, 
de bună seamă în intervalul de treisprezece ani dintre 1633 şi 1646 şi proba¬ 
bil între 1633 şi 1640. 

Această teorie nu poate fi în întregimea ei adevărată, dar contactele pe 
care le presupune între Germania şi Anglia şi transplantul de la o ţară la 
cealaltă este interesant din perspectiva pe care o avem acum asupra curentelor 
de gîndire care au trecut din Anglia în Germania şi invers, la începutul secolu¬ 
lui al XVII-lea. 

Originea francmasoneriei este unul dintre subiectele cele mai dezbă¬ 
tute şi mai problematice din întregul domeniu al cercetării istorice. 5 * * 8 Eşti 
obligat să distingi între istoria legendară a francmasoneriei şi problema de 
a stabili cînd a devenit, în fapt, o instituţie organizată. Potrivit legendei 
masonice, francmasoneria e tot atît de veche cît şi arhitectura însăşi, datînd 
de pe vremea cînd Solomon îşi clădea Templul şi, mai tîrziu, de pe vremea 
cînd breslele de zidari medievali clădeau catedralele. La un moment dat, 
zidăria operativă sau actuala artă de a clădi s-a transformat în zidărie specu¬ 
lativă, ocupîndu-se de interpretarea morală sau mistică a clădirii, şi devenind 
o societate secretă cu o doctrină şi cu rituri ezoterice. Cînd anume s-a petre¬ 
cut efectiv lucrul acesta, cînd a luat fiinţă structura şi organizaţia masonică, 
nu se ştie cu certitudine. 

Printre foarte puţinele fapte timpurii cunoscute este data la care Elias 
Ashmole a fost primit într-o lojă masonică. Ashmole notează în jurnalul 
său că a fost admis într-o lojă masonică la Warrington în Lancashire, pe 
data de 16 octombrie 1646. 9 Loja exista deja; n-a fost întemeiată de Ashmole. 
El dă numele cîtorva altor persoane care au fost primite în lojă o dată cu 
el, una dintre ele fiind vămi său, Henry Manwaring, care era partizan al lui 
Cromwell. Fireşte, de vreme ce Ashmole era regalist, membrii unor părţi 
opuse în războiul civil puteau fi primiţi în francmasonerie. 

însemnarea lui Ashmole despre o iniţiere masonică se consideră „cea 
mai veche atestare de masonerie speculativă dintr-o lojă engleză" 10 . Este 
important că această documentare timpurie se află în legătură cu omul a 
cărui cunoaştere a rozicrucianismului a fost discutată în ultimul capitol, unde 
am văzut că Ashmole a copiat cu mîna sa manifestele rozicruciene admi- 


5 Literatura mai veche asupra istoriei francmasoneriei amestecă mitul cu faptul, într-o 

confuzie inextricabilă. Pentru o abordare mai modernă şi mai critică a subiectului, vezi 

Douglas Knoop şi G. P. Jones, The Growth of Freemasonry, Manchester University Press, 

1947. Influenţa tradiţiei hermetice renascentiste asupra mitologiei masonice este indicată 
în cartea mea Giordano Bruno and the Hermetic Tradition , pp. 274, 414—416, 422; In The 
A>-t of Memory am sugerat că o influenţă posibilă ar putea fi formele renascentiste oculte 
ale artei memoriei. 

9 Josten, Ashmole , I, pp. 33-35. 

10 Ibid., p. 34. 

rîndu-le scopurile şi cerînd să fie admis printre ei. 11 Pare să fie doar un exer¬ 
ciţiu formal, imitînd tradiţia rozicruciană privitoare la manifeste, fără a face 
însă trimitere la vreun grup existînd în realitate şi spunîndu-şi rozicrucian. 
Cineva îşi poate pune întrebarea dacă faptul că Ashmole era francmason 
are vreo legătură cu exerciţiul lui rozicrucian. Este cumva un răspuns posi¬ 
bil faptul că citarea şi aprobarea manifestelor rozicruciene poate să însemne 
nu că erai rozicrucian (de vreme ce aceştia nu existau), ci că aveai un anume 
alt tip de afiliere secretă ? 

Deşi iniţierea masonică a lui Ashmole în octombrie 1646 este consi¬ 
derată de obicei prima iniţiere atestată, există, de fapt, una anterioară, bine 
autentificată. Este consemnarea admiterii în loja masonică din Edinburgh 
a lui Robert Moray, la 20 mai 1641. 12 Moray a făcut probabil mai mult decît 
oricine pentru a sprijini întemeierea Societăţii Regale şi pentru a-1 convinge 
pe Carol al II-lea s-o consacre prin patronajul său. Astfel cele două persoane 
despre care avem documentaţia cea mai certă şi mai veche că au fost membri 
ai unor loji masonice erau amîndoi membrii fondatori ai Societăţii Regale 
— Moray şi Ashmole. 

Aşadar organizaţia masonică exista în mod cert cu cel puţin douăzeci 
de ani înainte de întemeierea Societăţii Regale (în 1660). Mai devreme decît 
atît e greu să mai sperăm în fapte atestate prin documente. 

încă din 1638 există o referinţă aluzivă la o legătură, prezentă în spiri¬ 
tul public, între ideea de rozicrucianism şi aceea de francmasonerie. Prima 
referinţă cunoscută la „Cuvîntul masonic* 1 apare într-un poem publicat la 
Edinburgh în 1638. Poemul este o descriere versificată a oraşului Perth şi 
a împrejurimilor sale şi referinţa sună după cum urmează 13 : 

Pentru că ce prevestim noi nu sînt amănunte. 

Fiind noi ai Crucii Roze fraţi: 

Avem masonicul cuvînt şi viziune, 

Noi lucruri viitoare putem întocmai prevesti. 

Poate „fraţii Crucii Roze" sînt prezenţi aici în calitate de zîne, de fiinţe 
care conferă „viziune**, dar ca această posibil pur poetică sau literară referire 
la Fraţii R. C. să apară în prima menţiune a „cuvîntului masonic" este un 
fapt interesant. 

Prima referinţă tipărită la „Masonii Acceptaţi" se găseşte într-un anunţ 
masonic din 1676, după cum urmează 14 : 


11 Vezi mai sus, la p. 214. 

12 Vezi D. C. Martin: „Sir Robert Moray“, în The Royal Society, ed. H . Hartley, p. 246. 

13 Knoop, Jones and Hamer ,Early Masonic Pamphlets, Manchester, 1945, p. 30. 

14 Ibid., p. 31. 

Spre a informa că moderna Cabală cu panglică verde, împreună cu Vechea 
Fraternitate a Rozicrucienilor; Adepţii Hermetici şi Compania Masonilor Accep¬ 
taţi au de gînd să ia împreună cina în următorul 31 noiembrie... 


Fig. 29. Elisabela, regină a Boemiei, de Gerard Honthorst. 


Apoi este descris un menu comic, iar cei care intenţionează să meargă 
sînt sfătuiţi să poarte ochelari. „Deoarece se consideră că pomenitele Socie¬ 
tăţi îşi vor face Apariţia (ca şi pînă acum) Invizibile. 11 Lucru interesant pentru 
sugestia lui că un întreg grup de societăţi ezoterice — dintre care două, franc¬ 
masoni şi rozicrucieni — evident diferite în ce priveşte componenţa, dar 

avînd îndeajuns în comun pentru ca faptul de a lua cina împreună să pară 
natural. Vechea şagă despre „invizibilitate“ leagă această referinţă de tradiţia 
rozicruciană. 

Şi mai tîrziu, de fapt tocmai în 1750, următoarea afirmaţie este făcută 
într-o scrisoare: „Francmasonii englezi au copiat anumite ceremonii de la 
rozicrucieni şi afirmă că derivă din ei şi că sînt una cu ei.“ 15 A trecut atîta 
vreme că aproape am ajuns la mijlocul secolului al XVIII-lea, cam la epoca 
în care, pare-se că în Franţa, un nou „grad“ sau set de ritualuri era iniţiat 
înlăuntrul francmasoneriei. Se numea gradul Crucii Roze; 16 mistica ei pare 
să fi fost net creştină (mergînd mai departe în direcţia creştină decît misti¬ 
ca deistă a altor grade) şi poate să fi fost influenţată de misticism şi de 
cavalerie. Asta ar putea să pară ca o acceptare, înlăuntrul tradiţiei masoni¬ 
ce — deşi foarte tîrziu — a ideii unei conexiuni între rozicrucianism şi 
masonerie. 

Aceste indicaţii şi tradiţii tîrzii, oricît de interesante ar fi, nu pot fi folosite 
ca informaţii asupra perioadei noastre, perioada de la începutul secolului 
al XVII-lea, cînd ideea rozicruciană a fost propagată prin manifeste. Conti¬ 
nuăm să punem aceeaşi veche întrebare. Unde erau în vremea aceea rozi- 
crucienii, o organizaţie secretă existînd în realitate? 

întrebarea s-a schimbat poate puţin de cînd i-am dat întîi un răspuns 
negativ mai devreme în acest capitol. Ea poate fi acum dezvoltată astfel: 
dacă n-au existat rozicrucieni, nu cumva a existat, în fundal, ceva ca o miş¬ 
care masonică sau protomasonică ? 

Istoria legendară a masoneriei, a artei efective de a clădi, este repovestită 
în anumite poeme medievale (de prin preajma anului 1400) care sînt evalua¬ 
te în cadrul francmasoneriei ca documente aparţinînd vechii zidării construc¬ 
tive, zidăria sau meşteşugul de a zidi, din care masoneria speculativă — 
sau francmasoneria — susţine că derivă. în aceste „Constituţii manuscrise 
ale masoneriei" 17 , cum sînt numite scrierile respective, masoneria sau arta 
de a clădi sau arhitectura sînt identificate cu geometria. Una dintre relatări 
susţine că geometria a fost descoperită înaintea Potopului; o alta afirmă că 
Abraham este cel care i-a învăţat pe egipteni geometria. Şi în încă o altă 
versiune a inventării geometriei, provenind dintr-o sursă clasică (Diodor 
din Sicilia), geometria este considerată o invenţie a egiptenilor, pentru a 
face faţă revărsărilor Nilului. Invenţia este atribuită lui Thoth-Hermes, altfel 


15 Ibid., p. 235. 

16 R. P. Gould, History of Freemasonry, Londra, 1886, V, pp. 159-161; revizuită de 
R. Poole, Londra, 1951, III, pp. 267-277. 

17 Cele mai importante dintre aceste „Constituţii MS ale Masoneriei" sau „Vechi Sarcini" 
sînt cele conţinute în manuscrisele Regius şi Cooke, amîndouă de prin 1400; citatele pe care 
le voi da din ele sînt luate din Knoop şi Jones, Genesis of Freemasonry, pp. 62-86. 

spus Hermes Trismegistul, care este identificat cu Euclid şi astfel originile 
geometriei sau ale masoneriei şi apoi ale francmasoneriei se retrag pînă la 
un foarte îndepărtat trecut ebraic sau egiptean şi sînt înconjurate de consi¬ 
deraţii mistice care fac limpede legătura cu concepţia renascentistă a „vechii 
înţelepciuni", aceea a străvechilor teologi, prisci theologi^, de la care derivă 
orice adevărată înţelepciune. In mitologia masonică, adevărata veche înţelep¬ 
ciune era încastrată în geometria Templului, clădit de Solomon cu ajutorul 
lui Hiram, regele Tirului. Se credea că arhitectul templului a fost un anume 
Hiram Abif (nu aceeaşi persoană cu Hiram, regele), al cărui martiriu consti¬ 
tuie tema legiferării simbolice din ritualul masonic. 

Sursa oficială pentru mitologia masonică şi pentru istoria ei mistică pare 
să fie Constituţiile francmasonilor, publicată de James Anderson în 1725 
şi care înţeleg că este tratată şi astăzi ca o autoritate pentru istoria masoni¬ 
că de către masonii înşişi. Cartea conţine o afirmaţie care trebuie citită la 
primirea fiecărui nou frate. Ea începe astfel: 

Adam, întîiul nostru părinte, creat după chipul şi asemănarea lui Dumnezeu, 
marele Arhitect al Universului, trebuie să fi avut, scrise în inima lui. Ştiinţele 
Liberale, îndeosebi Geometria; pentru că de la Cădere noi găsim principiile 
acestora în Inima Vlăstarelor sale... 

In felul acesta istoria geometriei este trasată de-a lungul istoriei biblice, 
culminînd cu clădirea templului lui Solomon. 

Ca în cele mai multe istorii ale francmasoneriei, Constituţiile, după ce 
se ocupă de arta clădirii, de ziduri şi de clădiri în timpurile biblice, continuă 
prin a da o istorie a arhitecturii nonbiblice. Mai întîi, „arta regală a arhi¬ 
tecturii, care s-a răspîndit de la evrei la greci. Apoi Roma a învăţat această 
artă şi a devenit centrul învăţăturii şi al puterii imperiale, avîndu-şi zeni¬ 
tul sub Augustus Caesar, „în zilele căruia s-a născut Alesul lui Dumnezeu, 
marele Arhitect al Bisericii". Augustus Ta încurajat pe marele VITRUVIUS, 
Tatăl tuturor adevăraţilor Arhitecţi de astăzi. 19 Augustus a fost Mare Maestru 
al lojii masonice din Roma şi întemeietorul stilului augustan. 

Istoria trece apoi repede peste pierderea „zidăriei romane" în cursul 
invaziilor barbare şi apariţia stilului gotic şi menţionează faptul că în „vremile 
de ignoranţă" geometria putea fi condamnată pentru conspiraţie. 20 


13 D. P. Walker, „The Prisca Theologia in France", Journal ofthe Warburg and Cour- 
tauld Institutes, XVII (1954), pp. 204—59; D. P. Walker, The Ancient Theology, Londra, 
1972; Yates, Giordano Bruno and the Hermetic Tradition, pp. 14, 17-18. 

19 James Anderson, The Constitutions of Fieemasons, 1725; reprodusă în facsimil cu 
o introducere de L. Vibert, Londra, 1923, p. 1. 

20 Ibid., pp. 24-25. 



ROZICRUCIANISM ŞI FRANCMASONERIE 


235 


Ajungînd la timpurile modeme sau mai recente, relatarea 21 face afirmaţia 
că regina Elisabeta n-a fost favorabilă arhitecturii, dar că regele Iacob I a 
reînviat lojele engleze şi a recuperat arhitectura romană de sub ignoranţa 
gotică. In Italia, arhitecţi străluciţi reînviau stilul clasic, care a fost mai ales 
restaurat de marele Palladio, al cărui rival englez este „marele nostm Maestru- 
Masonlnigo Jones“ 22 . Şi Carol I l-a patronat pe „dl Jones“, care este prezen¬ 
tat ca fiind fără îndoială un francmason, cum era şi Carol al E-lea. Sir 
Christofer Wren, arhitectul catedralei St. Paul, este menţionat aprobativ. 

Această istorie nu clarifică punctul asupra căruia o informaţie precisă 
este cea mai necesară. Cînd a început francmasoneria modernă să existe ca 
o societate secretă organizată ? Multe cărţi despre francmasonerie confundă 
arhitectura biblică, istorii legendare, istoria arhitecturii în general şi isto¬ 
ria francmasoneriei, aşa cum face James Andersonîn Constituţiile din 1725. 
Pare însă probabil — şi istoricii masoni marchează acest punct — că genul 
„speculativ" de masonerie şi disocierea sa progresivă de masoneria „construc¬ 
tivă" a început o dată cu interesul pentru reactualizarea lui Vitruvius şi cu 
reînvierea arhitecturii clasice. Deşi Anderson nu este categoric din acest punct 
de vedere, se pare că Inigo Jones este foarte important în această istorie, 
poate sugerînd că francmasoneria ca instituţie, distinctă de legenda maso¬ 
nică, a început în Anglia în asociere cu introducerea şi răspîndirea „stilu¬ 
lui augustan" de către Inigo Jones. 

Se poate observa o ciudată lacună în istoria masonică. De ce nu este 
deloc menţionat John Dee, vestitul filozof hermetic, autor al unei faimoase 
prefeţe la o traducere engleză după elementele lui Euclid, în care îl preţuia 
pe „marele VITRUVIUS" 23 şi îndemna stârnitor la reînvierea lui Euclid, a 
arhitecturii şi a tuturor artelor matematice ? Traducerea engleză din Euclid, 
cu prefaţa lui Dee, a fost publicată în 1750 — fără putinţă de îndoială un 
monument eminamente memorabil înălţat sfintei arte a geometriei, şi 
prevestind reînvierea arhitecturii clasice în Anglia cu mult înainte de Inigo 
Jones. Este greu de crezut că francmasonii nu cunoşteau prefaţa lui Dee la 
Euclid, cu numeroasele ei citate din Vitruvius. Şi de fapt apare foarte limpede 
că James Anderson o cunoştea, pentru că în mai mult decît un loc pare 
aproape să citeze din ea. Să se compare, de exemplu, cuvintele lui Ander¬ 
son privitoare la domnia lui Augustus ca fiind timpul cînd s-a născut, Alesul 
lui Dumnezeu, marele Arhitect al Bisericii", cu vorbele lui Dee despre 
Augustus „în ale cărui zile Cerescul nostm Arhimaestru s-a născut" 24 . Intuim 


21 Ibid., p. 36. 

22 Ibid., p. 39. 

23 Pasajul despre Vitruvius din prefaţa lui Dee la Euclid este citat în cartea mea Theatre 
of the World, pp. 190-197. 

24 Citat ibid., p. 192. 

că Dee a fost în chip deliberat exclus din istoria masonică oficială. 25 Ce 
pricină să fi avut această omisiune ? Poate acelaşi motiv pentru care numele 
său a fost adesea eliminat datorită reputaţiei sale de „vrăjitorie" şi compro¬ 
miţătoarei cărţi a lui Meric Casaubon. Şi totuşi, în chip destul de ironic, 
Dee însuşi, în prefaţă, deploră acuzaţia de vrăjitorie de care îl acuzau spiritele 
ignorante, întocmai cum Anderson, în Constituţii, se plînge că, „în vremi 
ignorante", geometria poate fi „osîndită pentru vrăjitorie". 

Avem aşadar aici o problemă. Cum se leagă această problemă de pro¬ 
blema noastră privitoare la rozicrucianism şi francmasonerie? 

La aceste întrebări nu am de dat un răspuns foarte limpede. Cum am 
spus la începutul acestui capitol, cartea de faţă nu este în primul rînd orien¬ 
tată către problema societăţilor secrete. Tot ce pot să fac este să sugerez 
cum mişcările istorice descrise în cartea aceasta pot scoate la lumină noi 
căi istorice de-a lungul cărora cercetători viitori să se poată mişca în speran¬ 
ţa de a găsi noi dovezi documentare. 

Să presupunem — ca o pură ipoteză, o linie istorică de-a lungul căreia 
investigarea viitoare se poate mişca — că în Anglia elisabetană s-a dezvoltat 
o idee care a putut deveni mai tîrziu ideea masonică, în asociere cu culturile 
Reginei şi ale mişcării lui Dee, cu care era asociat Philip Sidney. în Anglia 
elisabetană, constituite atît printr-o cavalerie renăscută cît şi prin mişcările 
esoterice renascentiste, şi organizată spiritual ca să reziste unui duşman 
primejdios, pare probabil să fi existat grupări secrete. Cînd aceste mişcări 
s-au mutat în străinătate, pe urmele Electorului palatin şi al soţiei sale din 
neamul Stuarţilor, n-ar fi putut ele include nu numai idei engleze cavalereşti 
şi idei alchimice engleze, ci şi ideea unui fel de pre-masonerie, pentru care 
John Dee ar fi fost parţial responsabil, întocmai cum era responsabil pentru 
atîtea alte lucruri în aceste mişcări ? Cineva poate căuta mistici masonice 
printre scrierile grupului rozicrucian, îndeosebi laMaier şi la Andreae, deşi 
la data aceasta ar fi greu de diferenţiat între acestea şi misticile generale 
ale Renaşterii. 26 

Problema se complică prin faptul că, deşi pare mai mult decît probabil 
ca societăţile secrete să se fi dezvoltat sub presiunea vremurilor, nimeni nu 
ştie cîte asemenea societăţi existau şi dacă erau legate în vreun fel una de 
alta. 


25 Omisiunea lui Dee din Constituţiile lui Anderson este notată ca un lucru curios de 
French, John Dee, p. 161, n. 3. 

26 De pildă misticismul privitor la proporţiile Templului lui Solomon stă la baza teoriei 
arhitectonice italiene timpurii (vezi R. Wittkower, Architectural Principles in the Age ofHu- 
manism, pp. 91, 106, 136), iar interesul pentru acest subiect la Maier şi la Andreae nu trebuie 
în chip necesar să aibă ceva comun cu francmasoneria. 

Cum am spus mai devreme, toate mişcările secrete de la sfîrşitul secolu¬ 
lui al XVI-lea ar fi putut să aibă o secretă simpatie cu mişcările din jurul 
Electorului palatin. Ştim că Familia Iubirii era o societate secretă care a avut 
neîndoielnic o existenţă reală şi o organizaţie, generate de situaţia din Ţările 
de Jos la sfârşitul secolului al XVI-lea. Ştim că multe persoane bine cunos¬ 
cute erau, în secret, membri ai acestei secte sau societăţi, care le îngăduia 
membrilor ei să aparţină făţiş oricărei religii, de indiferent ce confesiune, 
fără însă a rupe afilierea lor cu Familia. Aceste atitudini ale Familiei Iubirii 
au ceva în comun cu cele ale francmasoneriei. Ştim că afilierea secretă la 
Familie era răspîndită printre pictori, că, de exemplu, marele pictor de la 
Anvers, Plantin, era membru al sectei şi activ în a o propaga prin lucrări pu¬ 
blicate de simpatizanţii ei. Ceva mai înainte am sugerat 27 că familia de pictori 
De Bry, care avea legături cu firma Plantin, ar fi putut să fie Familişti şi că 
mutarea acestei firme pe teritoriul Palatinatului, unde a publicat, la Oppen- 
heim, operele unor persoane cu interese „rozicruciene“ — Fludd şi Maier 
— putea să fie expresia unei secrete simpatii cu mişcările din Palatinat. 

Din nou ne-am gîndit că influenţe din partea lui Giordano Bruno pot 
fi detectate în mişcarea „rozicruciană". 28 Bruno, filozoful intens hermetic, 
care a propagat în Europa secolului al XVI-lea o mişcare ezoterică ce cerea 
o reformă generală a lumii, sub forma unei întoarceri la religia şi la buna 
magie egipteană, poate să fi format o societate secretă „Giordaniştii", printre 
cercurile luterane din Germania. Bruno vizitase Anglia, unde a fost pro¬ 
babil în legătură cu Sidney, şi îşi arătase simpatia faţă de aspectele mai 
ezoterice ale cultului cavaleresc elisabetan. 29 Şi în cazul acesta este posi¬ 
bilă influenţa asupra rozicrucianismului, la un loc cu alte influenţe. 

S-ar putea spune că influenţele Familiste ar fi putut reprezenta un curent 
secret cu originile în Ţările de Jos; că o mişcare bruniană poate atrage 
mişcările secrete din Italia; şi că toate aceste influenţe au putut să coexiste 
cu o mişcare engleză ezoterică, puternic influenţată de John Dee, care 
pregătea marele elan pentru „eliberarea" europeană, aşezîndu-1 pe Frederic 
al Palatinatului pe tronul Boemiei. 

Toate acestea sînt în chip evident doar dibuiri în întuneric, sugestii făcute 
din „dacă" şi din „poate"; totuşi este necesar să ne dedăm la asemenea dibuiri 
pentru a indica dificultatea temei acestui capitol. Ştim că sfîrşitul secolu¬ 
lui al XVI-lea şi începutul celui următor a fost o vreme de societăţi secrete, 
dar nu cunoaştem relaţiile dintre ele, nici prin ce anume se deosebeau. Docu- 


27 Vezi mai sus, la pp. 92-93. 

28 Vezi mai sus, pp. 103, 107. 

29 Giordano Bruno and the Hermetic Tradition, pp. 175 şi urm. 

mentul englez din 1676 descrie cum Cabala cu Panglică Verde 30 a parti¬ 
cipat la un dineu împreună cu Fraţii R. C., cu Adepţii Hermetici şi cu Masonii 
Acceptaţi, toţi avîndîn comun „invizibilitatea". Poate acest fragment repre¬ 
zintă tradiţii mai vechi ale unor intercomuniuni între societăţi secrete, deşi 
în timpuri mai vechi şi mai riscante asemenea relaţii trebuie să fi fost de o 
seriozitate teribilă şi plină de pericol. 



Fig. 30. Faima Societăţii Regale. 

Frontispiciul lucrării lui Thomas Sprat, History ofthe Royal Society. 


Dacă înăuntrul acestei situaţii secrete complexe din preajma mişcării 
rozicruciene germane exista o influenţă ezoterică engleză, avîndu-şi poate 
originea într-o mişcare masonică asociată cu Dee, combinîndu-se poate cu 
influenţe cavalereşti engleze pentru a da numele de „Crucea Roză", poate 


30 Era un club Whig din secolul al XVII-lea; vezi G. M. Trevelyan, England under the 
Stuarts , pp. 378 şi urm. 




ROZICRUCIANISM ŞI FRANCMASONERIE 


239 


să fi existat ceva real în spatele acestor misterioase manifeste, ceva de natura 
unei mişcări pre-masonice. 

Ingăduiţi-mi să mai subliniez o dată că aceste presupuneri nu sînt mai 
mult decît nişte ipoteze care i-ar putea călăuzi pe viitorii cercetători de-a 
lungul unei căi istorice care n-a fost călcată pînă acum de cei interesaţi de 
istoria masonică timpurie, pentru că, din cîte cred, nici unul n-a avut cunoş¬ 
tinţă de influenţele engleze asupra mişcării rozicruciene germane. 

Dacă aceste influenţe s-au transmis din Anglia în Germania la începutul 
secolului al XVII-lea (sosind pe calea misiunii lui Dee în Boemia), cînd 
s-au înapoiat ele în Anglia? Cu siguranţă după prăbuşirea din 1620. Nu 
încape îndoială că o mişcare de intens devotament şi de intensă simpatie 
faţă de regele şi regina Boemiei se va fi născut datorită teribilelor eveni¬ 
mente care i-au constrîns la lungul exil de la Haga. 

Şi aici este punctul în care noua abordare istorică poate fi de folos 
indicînd ceea ce ar putea fi un cu totul nou cîmp de cercetare. Existau mişcări 
„rozicruciene" la Haga începînd încă din 1622 şi privitor la care o anume 
cantitate de documentaţie este disponibilă 31 , şi poate fi sporită. Pare posi¬ 
bil ca francmasoneria organizată să fi găsit la Haga un teren prielnic în care 
să se dezvolte, poate din „rozicrucianism" sau în legătură cu el, în atmo¬ 
sfera aceea de lealitate pentru o cauză pierdută a cărei figură centrală era 
după moartea ex-regelui Boemiei, soţia lui, regeasca văduvă care şi-a ţinut 
Curtea atîţia ani în şir la Haga. 

Membrii Casei de Stuart aveau tendinţa de a fi adepţi ai francmasoneriei 
şi răspînditori ai ei. Nu avem să ne gîndim decît la francmasoneria iaco- 
bită care îi înconjura pe Pretendenţi. Există poate un singur membru al Casei 
de Stuart al cărui mediu n-a fost suficient investigat din acest punct de vedere, 
Elisabeta Stuart, ex-regina Boemiei. Avea un caracter puternic şi exercita 
o mare influenţă, poate în direcţia de a menţine în viaţă un tip de regalism 
pe care îl puteau accepta pînă şi Parlamentarienii, care ar fi putut să aibă 
ceva în comun cu un boemian exilat, ca de pildă Comenius, ce poate să fi 
facilitat uşurinţa cu care s-a făcut restaurarea lui Carol al II-lea. Această 
trecere facilă de la revoluţie înapoi la regalitate a fost întotdeauna un subiect 
de surprize, iar francmasoneria a fost suspectată în legătură cu asta. 


31 Peter Mormius, Arcana totius naturae secretissimus , Leiden, 1630, pare să fie lucrarea 
reprezentativă despre rozicrucianismul de la Haga din prima treime a secolului al XVII-lea 
(eu personal nu l-am văzut). In prefaţa la această scriere se face afirmaţia că adevăratul înte¬ 
meietor al Ordinului Rozicrucian nu a fost Christian Rosencreutz, ci „Frederic Rose“ (vezi 
Amold, Histoire des Rose-Croix, pp. 256-257). Un alt episod curios legat de rozicrucianis¬ 
mul din Olanda de pe atunci este acela că un pictor a fost arestat în calitate de rozicrucian, 
torturat şi întemniţat, dar apoi eliberat la intervenţia lui Carol I al Angliei. Vezi Rudolf şi 
Margot Wittkower, Born under Saturn, Londra, 1963, p. 31. 

Cercetările noastre istorice sugerează aşadar că ceva adevăr se află în 
teoria lui J. G. Buhle, deşi nu în forma în care a propus-o el. Fenomenul 
european al francmasoneriei a fost aproape sigur legat de mişcarea rozi- 
cruciană. 

Totuşi, chiar această afirmaţie provizorie şi nebuloasă este foarte departe 
de a rezolva problema, pentru că este limpede că cele două mişcări, deşi 
în legătură una cu cealaltă, nu erau identice. Francmasoneria combină o abor¬ 
dare ezoterică de religie cu o învăţătură etică şi un accent pus pe filantropie 
şi, pe această cale, îi urmează pe Fraţii R. C., însă, aşa cum a arătat A. E. 
Waite, diferă de acest model nefiind interesată de reformarea artelor şi a 
ştiinţelor, de cercetarea ştiinţifică, de alchimie sau de magie şi de atîtea 
altele. 32 Din marele rezervor de forţă spirituală şi intelectuală, de viziune 
morală şi reformatoare, reprezentat de manifestele rozicruciene, francma¬ 
soneria a ales o singură direcţie, altele au fost preluate de Societatea Regală, 
de mişcarea alchimică şi de multe alte curente. Ceea ce ne preocupă pe noi 
în această carte este iluminismul rozicrucian ca un întreg, cu multiplele şi 
multiformele sale manifestări, şi mai puţin ca orientare a unor aspecte ale 
sale către societăţi secrete. Urmărirea societăţilor secrete a tins să obnu¬ 
bileze importanţa temei. N-o să ştim niciodată, de pildă, dacă Francis Bacon 
a fost în vreun fel oarecare un francmason timpuriu. Şi nici nu este nece¬ 
sar, sau cu adevărat important ca noi să ştim un asemenea lucru. Mult mai 
important este să urmărim influenţa ideii de rozicrucianism, decît să inven¬ 
tăm calitatea de membru al unei societăţi secrete. 

Totuşi tema studiată în prezentul capitol este importantă, tema secre¬ 
tului are importanţa ei, pentru că ea pune în legătură Renaşterea cu revoluţia 
ştiinţifică la începuturile ei. Marii gînditori matematici şi ştiinţifici ai secolu¬ 
lui al XVII-lea se nutriseră cu tradiţiile renascentiste de gîndire ezoterică, 
de mistică de la înţelepciunea ebraică la cea „egipteană", de cumularea lui 
Moise cu „Hermes Trismegistus", care a fascinat Renaşterea. Aceste tradiţii 
au supravieţuit de-a lungul perioadei descrise în societăţi secrete, între care, 
cu deosebire, francmasoneria. Din această pricină nu cunoaştem conţinu¬ 
tul deplin al spiritelor primilor membri ai Societăţii Regale dacă nu punem 
la socoteală influenţele ezoterice ale Renaşterii supravieţuind în fundal. Mai 
jos sau mai sus decît afilierea lor religioasă normală, ei vedeau pe marele 
arhitect al Universului ca pe o concepţie religioasă atotcuprinzătoare care 
includea şi încuraja impulsul ştiinţific imperios de a explora opera Arhi¬ 
tectului. Şi acest fond nerostit sau secret era o moştenire a Renaşterii, a acelei 


32 A. Waite, Real History of the Rosicrucians, pp. 402 şi urm. Waite era împotriva teoriei 
lui Buhle, ca de altfel şi R. F. Gould (vezi Gould, History ofFreemasonry, revizuită de Poole, 
II, pp. 49-101). 

tradiţii magice şi cabalistice de misticism hennetic şi ebraic, care stau la 
temeiul „Renaşterii neoplatonice" aşa cum a fost ea cultivată în Renaşterea 
italiană. 

Fama poate fi considerată acum manifestul perfect, combinînd, cum face, 
proclamarea Progresului Cunoaşterii într-un nou veac iluminist, cu subtila 
lui sugestie de „invizibilitate" ca un semn distinctiv al Fraţilor R. C. 



16 

Iluminismul rozicrucian 


Cu puţini ani în urmă, într-o conferinţă ţinută în Statele Unite, am făcut 
următoarea remarcă 1 : 

Aş încerca să conving persoanele raţionale şi pe istoricii raţionali să folosească 
termenul de „rozicrucian". Cuvîntul are asociaţii nedorite datorate aserţiunilor 
necritice ale unor ocultişti privind existenţa unei secte sau a unei societăţi secrete 
care îşi spune rozicruciană, a cărei istorie şi componenţă au pretenţia să o 
stabilească... Eu sugerez că termenul poate fi folosit pentru un anumit stil de 
gîndire care este istoric recognoscibil fără a ridica problema dacă stilul de gîndi- 
tor rozicrucian aparţinea unei societăţi secrete. 

Acesta este felul în care propun să folosim cuvintele „rozicrucian" şi 
„rozicrucieni" în acest capitol de încheiere, ca o etichetă istorică pentru un 
stil de gîndire ca acela cu care ne-am întîlnit în această carte. 

în aceeaşi conferinţă, am încercat să definesc poziţia istorică a tipului 
rozicrucian de gînditor, pe care l-am plasat între Renaştere şi secolul 
al XVII-lea, încă de la începutul lui, faza aşa-zisei revoluţii ştiinţifice. Am 
afirmat că rozicrucianul era cineva pe deplin angajat în curentul tradiţiei 
renascentiste hermetic-cabaliste, dar distingîndu-se de mai vechile faze ale 
mişcării prin adăugarea alchimiei la interesele sale. Faptul acesta nu alterează 
aderenţa fundamentală la schema de „filozofie ocultă" formulată de Comelius 
Agrippa. Am făcut referire la John Dee ca la un gînditor rozicrucian tipic, 
cu interesele sale combinate alchimice şi cabaliste, şi am sugerat că urme 
de concepţie rozicruciană pot fi descoperite la Francis Bacon şi chiar la Isaac 
Newton. 

Cartea de faţă a încercat să furnizeze un cadru istoric pentru această 
direcţie de gîndire şi aş dori să fie judecată ca o lucrare de istorie. în cali¬ 
tate de istoric am încercat să deschid uşi de mult închise prin care curentele 
rozicruciene de gîndire au străbătut cîndva. Dîndu-mi seama că, pentru a 
face un cît de mic progres în acest subiect, eram obligată să mă ocup serios 


1 „The Hermetic tradition in Renaissance Science", ed. Charles S. Singleton, Johns 
Hopkins Press, Baltimore, 1968, p. 263. 

de misterioasele „manifeste rozicruciene“, care proclamau o nouă revelaţie, 
trebuia să mă cufund în neliniştitoarea mlaştină a literaturii rozicruciene, 
unde am făcut descoperirea că cea mai importantă influenţă din spatele 
mişcării rozicruciene germane era fără putinţă de îndoială John Dee. 

Deocamdată cu greu poate realiza cineva ce înseamnă acest lucru. John 
Dee devine acum o figură proeminentă pe scena europeană. Viaţa şi opera 
lui se împart în două. Prima parte o constituie cariera sa din Anglia, ca magul 
care a dominat epoca elisabetană, magicianul matematic care a inspirat 
progresul tehnic elisabetan; iar partea mai ezoterică şi mai mistică a gîndu- 
lui său i-a inspirat pe Sidney şi cercul său şi mişcarea poetică elisabetană 
în fruntea căreia s-au aflat. Apoi, în 1583, Dee pleacă în străinătate şi are 
o nouă carieră în Europa centrală, în calitate de căpetenie a unei mişcări 
alchimic-cabaliste, devenită faimoasă prin reputatul succes în transmutaţie 
al lui Edward Kelley. Ne dăm seama că această mişcare avea un anumit 
caracter religios, că, în timpul şederii sale în Boemia, Dee se aflaîntr-o stare 
„incandescentă" 2 , deşi această a doua parte a carierei sale n-a fost încă pe 
deplin studiată. Pînă cînd acest lucru nu se va realiza, nu vom fi încă în 
măsură să înţelegem viaţa şi opera lui Dee ca pe un întreg. 

Mişcarea rozicruciană din Germania decurge din amîndouă aceste laturi 
ale operei lui Dee. într-un sens este un export din perioada elisabetană, cu 
inspiraţie care îl animă, ştiinţifică, mistică, poetică. De coloratura engleză 
ţine chiar numele de „Cruce Roză“, derivînd, din cîte cred eu, din Crucea 
roşie a Sfîntului Gheorghe şi din tradiţia cavalerească engleză. Vechea tradiţie 
în virtutea căreia „rozicrucian" era un cuvînt de uz alchimic, derivînd din 
ros („rouă“ în latineşte) şi crux „cruce" este încurajată de Monas hiero- 
glyphica a lui Dee, cu rouă care cade pe pagina ei de titlu şi cu aluziile 
complexe la cruce în simbolul „monadei". în felul acesta „rozicrucian" ar 
deveni un cuvînt semnificînd atît influenţe cavalereşti engleze cît şi, în spatele 
lor, influenţa lui Dee. în orice caz, numele mişcării aparţine, cred eu, laturii 
sale engleze. 

A doua jumătate a carierei lui Dee este şi mai importantă în relaţie cu 
mişcarea rozicruciană, dacă, aşa cum cred, mişcarea lui Dee în Boemia a 
fost utilizată de Anhalt în vederea instalării Electorului palatin ca rege al 
Boemiei. 

Şi astfel, curentele istorice care l-au propulsat pe Electorul palatin şi tenta¬ 
tiva lui de a dobîndi coroana Boemiei leagă la un loc influenţele lui Dee 
venind din Anglia cu cele venite din Boemia, pentru a provoca explozia 
rozicruciană. Totuşi această pînză de păianjen istorică, deşi capturează, ca 


2 French, John Dee, p. 123. 

să zic aşa, mişcarea, nu reprezintă cauza mişcării, care are o desfăşurare 
mult mai largă decît poate fi pe deplin explicată de aceste evenimente istorice. 

Şi atunci ce reprezintă rozicrucianismul ? 

Pentru adevăratul rozicrucian, aspectul religios al mişcării a fost întot¬ 
deauna cel mai important. Rozicrucianul caută să pătrundă pînă la niveluri 
adînci ale experienţei religioase, în care propria lui afiliere confesională 
era activată şi întărită. Aşa cum concepuse Dee mişcarea — şi probabil şi 
Fludd —, ea trebuia să includă toate atitudinile religioase, şi nu era în mod 
necesar anticatolică. Mişcarea, aşa cum s-a dezvoltat ea în Germania, a luat 
totuşi o turnură anticatolică sau, mai specific, antiiezuită. Aici ea comporta 
o intensă pietate de un tip evanghelic foarte cuprinzător, datorită căruia putea 
să se facă apel la toţi germanii protestanţi, de orice confesiune ar fi fost. 

Manifestele pun în evidenţă Cabala şi Alchymia ca fiind temele domi¬ 
nante ale mişcării. Cea din urmă i-a dat acesteia o orientare înspre medi¬ 
cină. Fraţii R. C. sînt vindecători. Medicii paracelsieni de felul lui Fludd, 
Maier, Croll reprezintă gîndirea mişcării. Dar există în Monada lui Dee şi 
în mişcarea alchimică a lui Maier un aspect suplimentar care este greu de 
sesizat şi care poate reprezenta o abordare a naturii în care formulările s-au 
combinat cu matematica pentru a forma ceva nou. S-ar putea ca acesta să 
fie germenele din gîndirea rozicruciană care i-a determinat pe cîţiva dintre 
purtătorii celor mai mari nume din istoria revoluţiei ştiinţifice să graviteze 
în jurul rozicrucianismului. 

Pe de altă parte, progresul revoluţiei ştiinţifice se află şi în opoziţie cu 
lumea rozicruciană, dornic să se lepede de crisalida din care stătea să se 
desprindă. Cel mai notabil exemplu al acestui proces de emergenţă şi elimi¬ 
nare este, fireşte, de găsit în controversa dintre Johannes Kepler şi Robert 
Fludd. Deşi el însuşi încă adînc cufundat în influenţe hermetice, Kepler, în 
Harmonice mundi (1619), proclamă că îşi tratează opera astronomică precum 
un pur matematician, şi nu more hermetico, în maniera lui Fludd. El îl acuză 
pe Fludd că îşi întemeiază argumentele numerice şi geometrice pe analo¬ 
gia macrocosmos-microcosmos şi că, din păcate, confundă pe adevăraţii 
matematicieni cu „chimişti, hermetişti, paracelsieni 1 *. Aceste învinuiri se 
puteau, fireşte, aplica deopotrivă de bine atît lui Dee cît şi întregii şcoli rozi- 
cruciene. Iar dezaprobarea lui Kepler cu privire la folosirea de către Fludd 
a diagramelor matematice ca „hieroglife 11 era în chipul cel mai ferm apli¬ 
cabilă „monadei 11 lui Dee, cu toate implicaţiile ei. Totuşi Kepler se mişca 
în cercul lui Andreae şi pare să fi fost asociat mai tîrziu cu Uniunile Creştine. 
Iar Kepler, ca şi Fludd, i-a dedicat marea sa operă despre armonie lui Iacob I 
al Marii Britanii. Kepler a fost folosit de către împărat şi ar fi trebuit prin 
urmare să fi fost, din punct de vedere politic, de altă parte decît rozicru- 
cienii (în Apologia sa din 1622 vorbeşte în chip misterios şi s-ar zice fără 

consideraţie despre „fraţii Crucii Roze"). Şi totuşi asocierea lui Kepler cu 
lumea rozicruciană este atît de strînsă încît aproape că-1 putem numi un eretic 
al rozicrucianismului. Cartea de faţă a pus la dispoziţie material istoric din 
perspectiva căruia Kepler poate fi abordat într-un chip nou, dar subiectul 
acesta e prea vast pentru a putea fi tratat aici. 

Să ne întoarcem însă la analiza generală a concepţiei rozicruciene. Magia 
era un factor dominant, operînd ca o matematică-mecanică în lumea infe¬ 
rioară, ca matematică celestă în lumea celestă şi ca o conjuraţie angelică 
în lumea supracelestă. Din această concepţie nu pot fi excluşi îngerii, oricît 
ar fi înaintat ea către revoluţia ştiinţifică. Concepţia religioasă este solidară 
cu ideea că s-a realizat o pătrundere în sferele angelice superioare din 
perspectiva căreia toate religiile erau văzute ca una şi aceeaşi: şi exista 
convingerea că îngerii sînt cei care luminează activităţile intelectuale ale 
omului. 

In Renaşterea timpurie, magii au avut grijă să se folosească numai de 
formele de magie operînd exclusiv în sferele elementare sau în sferele celeste, 
folosindu-se de talismane şi de diferite ritualuri pentru a atrage dinspre stele 
influenţe favorabile. Magia unui operator îndrăzneţ cum a fost Dee ţinteşte 
dincolo de stele, ţinteşte să facă matematică magică supracelestă, magia 
care atrage forţele angelice. Dee credea cu străşnicie că intrase în legătură 
cu îngeri buni de la care a învăţat lucruri menite să facă să progreseze 
cunoaşterea. Acest sentiment al unui contact strîns cu îngerii sau cu fiinţele 
spirituale este semnul distinctiv al rozicrucianului. Acesta este elementul 
care infuzează tehnologia lui, oricît de practic şi de izbutit şi de în întregime 
raţional ar fi în înţelegerea tehnicilor matematice, cu un aer nepămîntesc, 
şi îl face suspect de a fi în contact nu cu îngeri, ci cu diavoli. 

Perioada în cursul căreia au apărut manifestele rozicruciene şi perioa¬ 
da de entuziasm frenetic pe care au deşteptat-o este vremea cînd Renaş¬ 
terea dispare în convulsii de vînători de vrăjitori şi în războaie, pentru a se 
înălţa în anii care au urmat — cînd aceste erori erau de mult depăşite — 
ca iluminism. Consider că studiile noastre din această carte au arătat că mania 
antivrăjitorească a acestei teribile epoci nu poate fi în întregime explicată 
prin studii antropologice bazate pe fenomenele de vrăjitorie aşa cum se 
înfăţişează ele în toate ţările şi în toate timpurile. Este adevărat că panicile 
antivrăjitoreşti din această vreme par să urmeze în linii mari modelul obişnuit 
şi nu încape îndoială că sînt fundamental legate de acest fenomen aproape 
universal. însă nu toate epocile şi nu toate ţările au trecut prin experienţa 
prin care trecea Europa în primii ani ai secolului al XVII-lea. Această expe¬ 
rienţă o constituie faptul că erau pe punctul să aibă loc enorme progrese 
ştiinţifice, care fac Europa unică în istorie. Ele aproape că se produseseră. 
Cînd rozicrucianul a simţit că are în „monada" lui Dee ceva de o imensă 

putere şi potenţialitate, aceasta era o parte a sentimentului general că se 
deschidea în Europa o poartă, că erau iminente mari progrese, că tezaure 
de cunoaştere vor fi curînd revelate, aidoma tezaurelor găsite atunci cînd 
a fost deschis monnîntul lui Christian Rosencreutz. 

Toate acestea erau asociate cu un sentiment de pericol. Progresul făgă¬ 
duit putea să apară multora mai degrabă diabolic de primejdios decît plin 
de speranţe angelice. Şi suspecţi puteau să apară făgăduiţii portari ai aurorei 
în norii aceia cumplit de întunecaţi de isterie antivrăjitorească, nori uneori 
dinadins adunaţi de cei care doreau să distrugă mişcarea. Izbucnirile istorice 
pe care Descartes le evită cu atîta prudenţă, de care Francis Bacon ţine seamă 
cu tot atîta precauţie au un caracter oarecum diferit de cele în ţări mai puţin 
dezvoltate. Ele sînt reversul progresului ştiinţific. 

îmbinarea de viziune religioasă cu viziune ştiinţifică a luaţ în mişcarea 
rozicruciană forma acelei ciudat de intense mişcări alchimice, în cadrul căreia 
modurile alchimice de expresie par mai potrivite cu experienţa religioasă. 
Koyre a văzut această mişcare ca pe o dezvoltare naturală provenind din 
filozofiile animiste şi vitaliste ale Renaşterii, întrebîndu-se dacă nu cumva 
alchimia nu pune la dispoziţie un simbolism mai adecvat unei experienţe 
religioase trăite decît doctrinele scolastic-aristotelice privitoare la materie 
şi formă. „Cei care caută mai presus de orice o regenerare a vieţii spiri¬ 
tuale sînt în chip firesc atraşi înspre doctrine care pun accentul principal 
pe ideea de viaţă şi propun o concepţie vitali stă a universului. Iar simbolis¬ 
mul alchimiei este tot atît de apt să traducă (în formă simbolică) realităţile 
vieţii religioase cît şi acela de materie şi formă. Poate mai apt, pentru că e 
mai puţin uzat, mai puţin intelectualizat, mai simbolic prin însăşi natura 
sa.“ 3 Koyre vorbeşte de Boehme, dar cuvintele lui se pot aplica tot atît de 
bine şi mişcării alchimice rozicruciene, care este atît de apropiată de spiri¬ 
tul lui Boehme. 

Invaţă-mă, Dumnezeul meu şi Regele meu. 

Pe tine să te văd în orice văd; 

Şi ceea ce fac, orice ar fi lucrul acela 
Să-I fac ca pentru tine! 

Un om care se uită într-un ochean 
Poate să-şi oprească privirile asupră-i 
Sau, dacă vrea aşa, să se uite dincolo de el 
Şi-atunci să cerceteze cerul. 

Totul poate fi o parte din tine. 

Nimic nu poate fi atît de mărunt 


3 A. Koyre, La philosophie de Jacob Boehme , Paris, 1929, p. 45. 



ILUMINISMUL ROZICRUCIAN 


247 


Incît, poleit „de dragul tău", 

Să nu devină strălucitor şi curat. 

Un slujitor, dacă are acest har, 
îşi face corvoada dumnezeiască 
Cine mătură o încăpere ca potrivindu-se legilor tale 
îşi înfrumuseţează şi truda, şi izbînda ei. 

Aceasta e vestita piatră 
Care preschimbă totul în aur; 

Ceea ce atinge şi posedă Dumnezeu 
Nu poate fi socotit mai prejos [decît aur curat].* 

Aşa cînta George Herbert despre experienţa lui religioasă creştină, şi 
la asemenea aur spiritual aspira mişcarea rozicruciană germană. In mare 
parte din literatura fervorii rozicruciene constatăm o insistenţă asupra imitării 
lui Cristos, aşa cum a fost ea formulată de Thomas ă Kempis, ca fiind 
adevăratul metal suveran al revelaţiei alchimice. 

Mişcarea rozicruciană este conştientă de faptul că sînt iminente mari 
revelaţii ale cunoaşterii, că omul este pe punctul de a ajunge intr-un alt stadiu 
de progres, mult mai presus decît cel înfăptuit pînă acum. Sentimentul de 
a aştepta cu sufletul la gură o nouă cunoaştere este extrem de caracteristic 
pentru mentalitatea rozicruciană. Iar rozicrucienii, care ştiau că au la înde- 
mînă potenţialităţile unui mare progres, sînt preocupaţi să le integreze într-o 
filozofie religioasă. Aşa se explică faptul că alchimia rozicruciană exprimă 
concepţia lor ştiinţifică, gata să pătrundă în lumi noi şi s ă descopere adevăruri 
noi, şi totodată o atitudine de expectativă, aceea de a pătrunde în noi arii 
de experienţă religioasă. 

Se pune adeseori întrebarea care dintre diferitele confesiuni sau diferitele 
formulări ale creştinismului au fost mai prielnice progresului ştiinţei. A 
progresat ea mai mult sub regimul catolic sau sub cel protestant ? Şi dacă 
sub cel protestant, sub cel luteran sau sub cel calvinist ? 

întrebarea aceasta poate fi formulată într-un mod diferit. în cartea mea 
Giordano Bruno and the Hermetic Tradition am susţinut ideea că princi¬ 
pala influenţă în noua orientare către lumea cercetării ştiinţifice se găsea 
în atitudinile religioase promovate în tradiţia hermetic-cabalistă. Dacă lucru¬ 
rile stau aşa (şi toate cercetările mele ulterioare m-au întărit în această convin¬ 
gere, care este acum larg acceptată de istoricii ideilor) ar rezulta că viziunea 
religioasă care i-a permis acestei tradiţii să înflorească în aria ei de influ¬ 
enţă ar fi cea mai prielnică progresului ştiinţei. 


* Am considerat mai potrivit să punem la dispoziţia cititorului o traducere strict lite¬ 
rală. (N. t.) 




248 


ILUMINISMUL ROZICRUCIAN 


în Renaşterea timpurie, studiile hennetice şi cabaliste nu erau descu¬ 
rajate de Biserica romano-catolică, deşi chestiunea magiei a fost întotdeauna 
cu grijă cîntărită. Unul dintre cei mai importanţi cabalişti creştini din primele 
vremi, Egidius din Viterbo, a fost cardinal. Către sfîrşitul secolului al XVI-lea 
este posibil ca tradiţia să fi fost mai puternică sub anumite forme de protes¬ 
tantism. O ţară protestantă care permitea această tradiţie şi nu persecuta exce¬ 
siv pentru magie era o ţară în care ştiinţa se putea dezvolta satisfăcător. O 
asemenea ţară era Anglia elisabetană, iar regina Elisabeta, atunci cînd i-a 
făgăduit sprijin lui John Dee în studiile sale şi l-a apărat de persecuţie, făcea 
un pas înainte în direcţia progresului ştiinţei. 

Să facem comparaţia, şi contrastul inerent, cu ceea ce s-a petrecut în 
Boemia. Era o ţară în care tradiţia progresistă, cea hermetic-cabalistă aşa 
cum a fost ea ilustrată de cabaliştii şi de alchimiştii din Praga, era extrem 
de puternică. Boemia era cu precădere, deşi nu în întregime, o ţară protes¬ 
tantă de confesiune husită. Combinaţia dintre un tip husito-protestant de 
liberalism religios cu o foarte puternică infuzie de tradiţie hermetic-cabalis¬ 
tă ar fi putut produce rezultate interesante şi originale. Iar cînd i s-a adău¬ 
gat, cu mişcarea lui John Dee, o infuzie de asemenea tradiţie dezvoltată în 
Anglia elisabetană, rezultatele, în materie de atitudini ştiinţifice şi religioase, 
ar fi putut fi fenomenale. Dar nu mai exista o regină Elisabeta care să le 
garanteze gînditorilor originali libertatea; iarlacobl a refuzat să joace acest 
rol. Dimpotrivă, a instituit o atmosferă de distrugere deliberată şi de extrem 
de severă represiune. Şi de aceea contribuţia Boemiei la noua epocă nu putea 
fi decît indirectă. 

Cît despre întrebarea ce anume tip de protestantism a fost cel mai priel¬ 
nic progresului ştiinţific, cercetările făcute de noi cu prilejul cărţii de faţă 
ar putea sugera că important nu era atît tipul de protestantism cît prezenţa 
sau absenţa tradiţiei hermetic-cabaliste. Palatinatul era o ţară calvinistă, dar 
ce dovezi există despre vreo influenţă a doctrinelor teologice calviniste asupra 
mişcării pe care am încercat s-o înfăţişăm? Atmosfera în care ştiinţa putea 
face progrese implica efortul de a evita diferendele teologice, de a-ţi întoarce 
atenţia de la ele către explorarea naturii într-un spirit religios. Ştiinţa ar fi 
putut face mari progrese în Palatinat dacă n-ar fi intervenit războiul. 

A fost adesea avansată ideea că puritanismul a sprijinit progresul ştiinţei. 
Această idee poate găsi oarecare temei în faptul că tipul de pietate puter¬ 
nic iudaic, inspirat din Vechiul Testament, care a fost acela al puritanilor 
şi al calviniştilor ducea la amalgamare cu Cabala, cu latura mistică a iudais¬ 
mului. Cultul puritan al lui Iehova nu putea duce decît la studii cabalistice. 
Mai mult, în Anglia perioadei parlamentariene şi sub Cromwell exista liber¬ 
tate, toleranţă pentru orice fel de atitudine ştiinţifică sau religioasă, numai 
romano-catolică să nu fie. De vreme ce tocmai romano-catolicismul era cel 

total intolerant, excluderea lui nu era vătămătoare pentru libertatea ştiinţei 
de a progresa în Anglia puritană. 4 

Felul de abordare necesar (din cît mi se pare mie) pentru soluţionarea 
unor asemenea probleme abia a început să intre în uz. Franşois Secret în 
cartea lui despre Cabala creştină 5 a adunat la un loc mult material cu privire 
la diferitele atitudini faţă de Cabala în diferitele comunităţi creştine. Dar 
nu formulează concluzii şi cartea lui este mai mult o bibliografie decît o 
carte, totuşi este sugestivă. Conciliul din Trento a pus la index multe scrieri 
despre Cabala, care erau cărţi de referinţă în Renaştere (cum ar fi cele ale 
lui Reuchlin) şi tindea în general, deşi cu multe rezerve, să descurajeze acest 
tip de preocupări. în ţările protestante, cabalismul a putut înflori mai liber, 
de vreme ce acolo, fireşte, restricţiile tridentine nu operau. 

Un aspect foarte important al influenţei Cabalei, sau a tradiţiei mistice 
iudaice, asupra gîndirii europene din secolul al XVI-lea şi începutul celui 
următor este faptul că în sînul însuşi al tradiţiei cabaliste evreieşti au avut 
loc noi dezvoltări. Cabala primelor timpuri, care îl influenţase pe Pico de 
la Mirandola şi Renaşterea italiană, îşi avusese central în Spania. După 
expulzarea evreilor din Spania, în 1492, s-a dezvoltat un tip nou de Cabală, 
de data aceasta cu centrul în Palestina. Noua Cabală s-a răspîndit datorită 
lui Isaac Luria 6 (secolul al XVI-lea) şi a discipolilor săi, care au format un 
grup la Safed, în Palestina. Cabala lurianică a început să se răspîndească 
în Europa la sfîrşitul secolului al XVI-lea şi la începutul celui de-al XVII-lea. 
Acest tip de Cabală cultiva şi exercita imaginaţia religioasă prin meditaţie 
mistică intensivă, prin tehnici magice şi prin cultul Numelor Divine, prin 
rugăciunea extatică. Concepţia lui generală, apocaliptică, punea accentul 
atît pe început cît şi pe Sfîrşit, pe întoarcerea la începutul Paradisiac ca un 
stadiu necesar pe calea către Sfîrşit. Praga a fost un mare centru pentru caba¬ 
lismul iudaic, şi o personalitate cu totul remarcabilă, Rabbi Loew, 7 era 
proeminentă în Praga în ultimii ani ai secolului al XVI-lea (a murit acolo 
în 1609). A avut o întîlnire memorabilă cu Rudolf al II-lea, în care împăratul 
i-a cerut rabinului sfat spiritual. 

S-ar putea foarte bine să se fi exercitat asupra lui John Dee nu numai 
influenţe ale mai vechii Cabale spaniole încorporate în tradiţia Renaşterii, 


4 Influenţa lui Dee ar părea să fi fost energic preluată de puritani; vezi mai sus, la 
pp. 203-205. Prin puritanism s-a răspîndit în Lumea Nouă datorită lui John Winthrop, un 
alchimist şi un discipol al lui Dee; Winthrop se folosea de „monadă" ca de emblema lui 
personală. Vezi R. S. Wilkinson, „The Alchemical Library of John Winthrop", Ambix, XIII 
(1965), pp. 139-186. 

5 F. Secret, Les Kabbalistes Chretiens de la Renaissance , Paris, 1964. 

6 G. Scholem, Major Trends in Jewish Mysticism, Londra, 1955, pp. 244 şi urm. 

7 Vezi Frederic Thieberger, The Greal Rabbi Loew ofPrague, Londra, 1954. 

ci şi ale noii Cabale lurianice, care era capabilă să suscite fenomene remar¬ 
cabile de natură religioasă. Gîndindu-ne la strania, la exploziva misiune reli¬ 
gioasă a lui Dee în Boemia, este posibil să fie luate în considerare şi influenţe 
de acest tip. „Christian Rosencreutz" descrie în Fama nişte călătorii în est, 
de unde s-a înapoiat cu un nou fel de „Magie şi Cabală" pe care le încor¬ 
porează în propria lui concepţie creştină. 8 

Istoria mai tîrzie a mişcării religioase alchimic-cabaliste ar fi negreşit 
instructivă şi ar arunca o lumină retrospectivă asupra perioadei studiate de 
noi. Strania figură a lui Francisc Mercury Van Helmont, 9 fiul marelui 
alchimist-chimist J. B. Van Helmont, reprezenta în generaţia fiului Elec¬ 
torului Palatin, Carol Ludovic, cu care era în relaţii foarte strînse, un exem¬ 
plu remarcabil de tip de personalitate rozicruciană. Medic şi tămăduitor, 
alchimist şi magician, Francis Mercury Van Helmont pare un Frate R. C. 
devenit, în sfârşit, vizibil. Iar în cazul său ştim cu certitudine că a fost influ¬ 
enţat de Cabala lurianică în formă creştină, aşa cum era ea propagată de 
Christian Knorr von Rosenroth, un pastor luteran din Silezia. E posibil ca 
această combinaţie de alchimie religioasă cu Cabală să fie instructiv de 
studiat ca o paralelă posibilă cu Dee, alchimie şi Cabală în perioada mai 
veche. 

Sporirea studiilor cabaliste mi se pare o trăsătură a tradiţiei hermetic-ca- 
baliste la cumpăna dintre secolele al XVI-lea şi al XVII-lea, deşi decretele 
Conciliului din Trento acţionau împotriva unor asemenea studii în ţările cato¬ 
lice. Aşa se explică de ce tendinţa exprimată în manifestele rozicruciene 
nu putea fi decît anticatolică. Am văzut că manifestele au fost cu siguranţă 
energic antiiezuite. 

Alianţa habsburgo-iezuită împotriva căreia se răzvrătea mişcarea rozi¬ 
cruciană nu era aprobată de toţi catolicii. Alianţa iezuiţilor cu eforturile Habs- 
burgilor de a dobîndi hegemonia în Europa avea drept scop să realizeze acea 
victorie universală a catolicismului asupra Reformei, care era dorinţa arză¬ 
toare a celor mai extremişti dintre entuziaştii Contrareformei şi care păreau 
pe punctul de a reuşi după 1620. Şi totuşi papa de atunci, Urban al VlII-lea, 
n-a aprobat niciodată această politică. 10 Lucrul se explică în parte prin faptul 
că era, din punct de vedere politic, pro-francez şi anti spaniol, dar şi prin 
credinţa lui manifestă, declarată ca atitudinea oficială a Curiei, că alianţa 
Bisericii cu Habsburgii era destructivă pentru Biserică şi constituia o eroare 
în măsura în care reprezenta o prea strînsă identificare a intereselor spiri¬ 
tuale cu o anumită dinastie. Combinaţia iezuit-habsburgică displăcea multor 


8 Vezi Anexa, la pp. 259-261. 

9 Vezi Marjorie Nicolson, Conway Letters, Londra, 1930, pp. 309 şi urm. 

10 DavidOgg, Europe inthe Seventeenth Century,p. 162; C. V. WedgvJood.The Thirty 
Years Wa, pp. 191 şi 336. 

catolici, mai ales francezi. In Franţa, în secolul al XVI-lea, combinaţia aceasta 
îl distrusese pe Hernie al III-lea (chiar dacă unii iezuiţi l-au sprijinit împotriva 
simpatizanţilor spanioli). în Italia, ea era puterea care zdrobea tradiţia 
Renaşterii, puterea împotriva căreia se ridicase Sarpi în Veneţia şi care îl 
dusese la rug pe Giordano Bruno. 

Pentru rozicrucieni, combinaţia dintre Habsburgi şi iezuiţi era pur şi 
simplu Anticrist. Aşa cum am văzut, Ordinul fictiv al Crucii Roze părea 
propus aproape ca o imagine în oglindă a Ordinului iezuit. Cu un moîto ca 
al lor, Jesus mihi omnia [Pentru mine Isus este totul], misiunea lor de a 
vindeca şi nu de a nimici, Fraţii R. C. sînt sugeraţi ca fiind adevăraţii iezuiţi 
(cum îi şi numeşte Adam Haselmayer) în opoziţie cu falşii sprijinitori ai 
lui Isus. 

Şi totuşi, dintre toate încrengăturile Bisericii romano-catolice, iezuiţii 
semănau cel mai bine cu rozicrucienii. Influenţele esoterice renascentiste 
pe temeiul cărora s-a format, în parte, Ordinul iezuit n-au fost încă în în¬ 
tregime studiate. Ordinul a făcut mare uz de tradiţia hermetică pentru a-i 
atrage pe protestanţi şi multele alte crezuri pe care le întîlneau în activita¬ 
tea lor de misionari. Filozofia hermetică şi ocultă a iezuiţilor a dobîndit o 
formulare uluitoare în scrierile lui Athanasius Kircher, a cărui vastă operă 
asupra pseudoegiptologiei hermetice a fost publicată în 1652 şi care citează 
la tot pasul, cu adînc respect, pe presupusul preot egiptean vechi, Hermes 
Trismegistus. 11 Opera lui Kircher a fost mult folosită în eforturile misio¬ 
nare ale Ordinului. In chip evident ea încerca să se orienteze în sensul tradiţiei 
lui Dee, pentru că, în unul dintre volumele sale figurează ca ilustraţie o versiu¬ 
ne egipteană a „monadei". 12 

Prin ataşamentul lor comun faţă de tradiţia hermetică, iezuiţii şi „rozi¬ 
crucienii" erau aşadar duşmani cu o relaţie iubire-ură datorită unei anume 
similarităţi. Am văzut că în timpul marii fervori rozicruciene, iezuiţii au 
încercat să preia din simbolismul rozicrucian, sugerînd că cele două Ordine 
sînt unul şi acelaşi şi manufacturînd o emblematică asemănătoare. în felul 
acesta chestiunea putea deveni perfect confuză. 

Pe lîngă aceasta trebuie spus că iezuiţii au cultivat cu mare asiduitate 
ştiinţele şi artele. Vastul lor efort în materie de educaţie era orientat în direcţia 
satisfacerii, înlăuntrul Bisericii, a setei de cunoaştere. Fost-au ei iniţiatori 
sau încercau mereu să fie „la cel mai înalt nivel", să convingă că puteau 
prelua tot ce era valoros în noile curente, în vreme ce eliminau tot ce nu le 
convenea ? Ar trebui făcută o comparaţie atentă între operele lui Robert Fludd 
şi cele ale lui Athanasius Kircher înainte de a decide dacă folosirea tradiţiei 


11 Vezi Giordano Bruno and tke Hermetic Tradition , pp. 416 şi urm. 

12 Reprodusă ibid., fig. 15(b). 

hermetice de către rozicrucieni era mai avantajoasă pentru ştiinţă decît cea 
iezuită. Este probabil să existe mai multă influenţă cabalistă în Fludd decît 
în Kircher, şi lucrul poate fi semnificativ. 

în orice caz, oricum ar fi înţeleasă sau interpretată, confruntarea între 
rozicrucian şi iezuit pe care o simţim în mişcarea rozicruciană era semn al 
unor vremuri noi, semn că Europa ieşea din lumea veche şi clasificările ei 
în vîrste, în care forme supravieţuind din acea lume vor lua noi forme. Putem 
de pe acuma să întrezărim în această confruntare apariţia atitudinilor maso¬ 
nice versus cele iezuite, confruntare care avea să formeze unul dintre cele 
mai fundamentale şi cele mai secrete dintre tiparele europene tocmai pînă 
la Revoluţia franceză. 

Un fel de a privi explorările din cartea aceasta este de a constata că am 
dezvăluit o perioadă pierdută din istoria europeană. Ca arheologii care sapă 
straturi după straturi, am descoperit sub istoria superficială a primilor 
douăzeci de ani din secolul al XVII-lea, tocmai înainte de izbucnirea Răz¬ 
boiului de treizeci de ani, o întreagă cultură, o întreagă civilizaţie, pierdută 
vederii noastre, dar cu nimic mai puţin importantă pentru că a durat atît de 
puţin. Putem s-o numim cultura rozicruciană şi s-o examinăm din cîte puncte 
de vedere dorim. Privită într-un anume fel, ne aflăm tot în faţa epocii eli- 
sabetane, în aspectele ei rozicruciene şi inspirate de John Dee, continuată 
în afara Angliei. Epoca elisabetană a călătorit peste hotare împreună cu Elec¬ 
torul palatin şi cu mireasa lui, abia ieşiţi din acea cununie plină de splen¬ 
dorile Renaşterii engleze, şi a ajuns într-o Germanie şi într-o Boemie unde 
s-a năpustit asupra ei dezastrul. Putem asista la perindarea unor figuri familia¬ 
re nouă din bine luminatele scene ale istoriei şi literaturii engleze — Henry 
Wotton, John Donne — cum se strămută în această nouă ambianţă ca să 
apară acolo într-un nou context. Putem vedea actori englezi şi ritualuri 
cavalereşti britanice influenţînd geneza unei opere germane de imaginaţie, 
Cununia Chimică a lui Andreae, care avea la rîndul său să-l influenţeze pe 
Goethe; bazîndu-se pe opera lui Andreae, Goethe a scris o alegorie alchimi¬ 
că. Putem vedea aici întreţeseri de tradiţii europene, conexiuni care ar fi 
fost pierdute pentru noi prin dispariţia din istorie a epocii rozicruciene din 
Palatinat. Reconstrucţii ulterioare ale acestei epoci vor duce neîndoielnic 
la descoperirea altor şi altor legături. Michael Maier, în imaginile sale, recon¬ 
struia în chip deliberat, sau continua, teme simbolice folosite în Anglia. 
Poezia metafizică a lui John Donne pare în multe feluri să fie replica emble¬ 
maticii lui Maier, exprimînd într-un mediu diferit o concepţie filozofică şi 
religioasă care poate fi strict paralelă. Cîntecul de nuntă al lui Donne, scris 
cu prilejul logodnei dintre „Lady Elizabeth şi Contele Palatin", foloseşte 
imagini legate de unirea a două păsări phoenix, de căsătoria dintre soare 
şi lună, imagini care ţin deja de acea inspiraţie alchimică care avea să fie 

atît de caracteristică pentru cultul lor în cercurile rozicruciene din străină¬ 
tate. Noi n-am realizat încă îndeajuns ce va fi însemnat pentru Donne şi 
pentru prietenul său Wotton anul 1620, asistînd la dezastre despre care nu 
se putea scoate o vorbă de frica regelui Iacob. 

Sau putem străbate acest teritoriu istoric uitat dintr-o altă direcţie, una 
mai puţin familiară pentru noi, perspectiva boemiană. Tradiţiile Curţii lui 
Rudolf al II-lea din Praga s-au răspîndit în Palatinat datorită lui Maier şi 
operei sale. Mulţi dintre cei implicaţi în mişcare la capătul ei dinspre Boemia 
şi-au pierdut viaţa, totuşi specialişti în istoria şi în cultura Boemiei din 
perioada aceasta ştiu multe lucruri care n-au fost făcute încă accesibile citi¬ 
torului european. Cînd o să ştim mai mult vom înţelege mai bine aspectul 
boemian al mişcării alchimice şi o să aflăm mai multe despre vieţile şi 
gîndurile unor oameni ca Daniel Stolcius şi acceptarea de către ei a temelor 
alchimice rozicruciene ca parte a înfiripării scurtului regn al regelui şi reginei 
Boemiei. Mişcarea aceasta, stîrpităîn Boemia, a avut o viaţă ulterioară în 
mişcarea alchimică din Anglia secolului al XVII-lea, o viaţă care ar fi fasci¬ 
nant de desluşit mai bine în toate firele ei încîlcite. 

Sau putem să ne gîndim la aspectul german al mişcării, cum a coincis 
cu o tendinţă de împrospătare a vieţii spirituale luterane prin filozofia reli¬ 
gioasă alchimică aşa cum se afla ea exprimată în viaţa şi în opera lui Iacob 
Boehme. Nu încape îndoială că o explorare mai adîncită a curentului rozi- 
crucian şi a numeroaselor scrieri publicate în timpul fervorii rozicruciene 
va arunca mai multă lumină asupra lui Boehme. Avem dreptul să nădăj¬ 
duim că subiectul complex şi bogat al fervorii germane se va bucura acum 
de o atenţie foarte serioasă, ca expresie a unei faze deosebit de importante 
din istoria Europei. 

Cel mai izbitor aspect al mişcării rozicruciene este unul căruia titlul 
prezentei cărţi îi dă expresie, insistenţa asupra producerii unei Iluminări. 
Lumea, apropiindu-se de sfîrşitul ei, este pe cale să primească o nouă ilu¬ 
minare, prin care progresele în cunoaştere făcute în perioada precedentă, 
a Renaşterii, o să sporească nemăsurat. Sînt iminente noi descoperiri, se 
văd zorii unor vremuri noi. Iar această iluminare străluceşte şi înlăuntrul 
omului, nu numai în afara lui; este o iluminare spirituală interioară care îi 
dezvăluie omului noile posibilităţi care există în el, învăţîndu-1 să-şi înţe¬ 
leagă propria sa demnitate şi valoare şi rolul pe care este chemat să-l joace 
în marele plan divin. 

Am văzut că de fapt Iluminismul rozicrucian a răspîndit raze asupra 
progreselor secolului al XVII-lea, şi că mulţi purtători de nume faimoase 
în cadrul acestor progrese par să fi fost conştienţi de faptul acesta. Sper că 
lucrul va demonstra pînă la urmă pentru toată lumea — ceea ce mulţi au 
şi înţeles pînă acum — că tradiţia hermetic-cabalistă, ca forţă în fundalul 

ştiinţei Renaşterii, nu şi-a pierdut puterea o dată cu apariţia revoluţiei ştiinţi¬ 
fice, că era încă prezentă undeva în minţile unor figuri considerate pînă acum 
ca pe deplin reprezentative pentru completa emancipare de asemenea influ¬ 
enţe. Care a fost exact rolul jucat de ştiinţa rozicruciană şi în mod special 
de matematica rozicruciană, în cadrul marelui progres ? La asemenea între¬ 
bări cartea de faţă n-a încercat să dea un răspuns. 

Iluminismul rozicrucian includea o viziune asupra nevoii de reformare 
a societăţii, în special a educaţiei, pentru o a treia reformare, aceea a religiei, 
care cuprinde toate laturile activităţii omeneşti — şi a văzut acest lucru ca 
o asociere strict necesară cu noua ştiinţă. Gînditorii rozicrucieni erau 
conştienţi de primejdiile unei noi ştiinţe, de posibilităţile ei nu numai 
angelice, dar şi diabolice, şi vedem bine că apariţia ei trebuie să se facă în 
cadrul unei reformări generale a lumii. Această latură a mesajului a fost 
poate cel mai bine înţeleasă în Anglia parlamentariană, deşi împrejurările 
i-au împiedicat aplicarea, iar după Restauraţie ştiinţei i s-a îngăduit să se 
dezvolte numai desprinzîndu-se de utopie, 13 şi lăsînd la o parte ideea unei 
reformări a societăţii, educată să o primească. Relativa desconsiderare a posi¬ 
bilităţilor sociale şi educative ale mişcării a fost în mod sigur nefericită pentru 
viitor. 

Şi astfel Iluminismul rozicrucian a fost cu adevărat, sugerez, un ilumi¬ 
nism, doctrina unei iluminări, dînd primatul, înăuntrul propriului său stra¬ 
niu cadru de referinţă, plin de intervenţii magice şi angelice, de profeţie şi 
de apocalipsă, unei mişcări care, prin multe dintre aspectele sale, nu poate 
fi descrisă altfel decît iluminată. Deşi Iluminismul propriu-zis, die Auf- 
klărung, pare să introducă o atmosferă foarte diferită, totuşi raţionalizarea 
lui a fost nuanţată de iluminism. Cuvintele lui Comenius din Via Lucis, care 
a fost numită „Fama comeniană“, poate servi ca text definitoriu pentru amîn- 
două iluminismele 14 : 

Dacă o lumină de înţelepciune Universală poate fi aprinsă, ea va fi în măsură 
atît să-şi răspîndească razele în cuprinsul întregii lumi a intelectului omenesc 
(întocmai cum razele soarelui ajung, de cîte ori răsare, de la răsărit la apus) 
cît şi să trezească bucurie în inimile oamenilor şi să le transforme voinţele. 
Pentru că dacă ei văd propriul lor destin şi cel al lumii limpede pus înaintea 
privirilor lor în această supremă lumină şi învaţă cum să se folosească de 
mijloacele care îi vor duce fără greş spre scopuri bune, de ce n-ar trece la fapte 
şi nu le-ar folosi? 


13 Despre prăbuşirea utopiei după Restauraţie vezi H. Trevor-Roper, Religion, ihe Refor- 
mation and Social Change , pp. 291 şi urm. 

14 Comenius, The Way ofLight , trad. Campagnac, p. 30. 

NOTĂ BIBLIOGRAFICĂ 

Bibliografia primelor ediţii ale manifestelor e complicată şi, în privinţa 
aceasta, nu există un studiu modem satisfăcător. Informaţii bibliografice 
pot fi găsite după cum urmează: 

F. Leigh Gardner, A Catalogue Raisonne of Works on the Occult 
Sciences , voi I: Rosicrucian Books, tipărită privat, 1923, titlurile 
23-29. 

„Eugenius Philalethes“ (Thomas Vaughan), TheFame and Confession 
of the Fraternity of the R. C. ... 1652, retipărită în facsimil, ed. F. 
N. Pryce, tipărită privat, 1923. In introducerea sa (pp. 12 şi urm.), 
Pryce dă o listă a ediţiilor manifestelor însoţită de analize ale conţi¬ 
nutului lor. 

De Manifesten der Rosenkruisers, ed. Adolf Santing, Amersfoort, 1913. 
Această retipărire a traducerii olandeze după Fama şi Confessio, 
publicată în 1617, conţine şi retipărirea prefeţei din 1614 la Fama-, 
textul german al Famei din 1615; Confessio după ediţia originală 
latină din 1615 şi traducerea germană a acesteia după ediţia din 1615. 
Introducerea lui Santing (pp. 13 şi urm.) dă o listă a ediţiilor mani¬ 
festelor. 

Chymische Hochzeit ChristianiRosencreutz, ed. F. Maack, Berlin. 1913. 
Această retipărire a textului german al Cununiei Chimice retipăreşte 
de asemenea textele germane ale celor două manifeste. Introducerea 
şi notele nu pot fi creditate. 

Prezenta notă bibliografică urmăreşte doar să facă, în limbaj nespe¬ 
cializat, o scurtă trecere în revistă a primelor ediţii. Lista este aproape sigur 
incompletă. 

(I) Primul titlu în bibliografia manifestelor trebuie să fie „replica 1 * dată 
Famei de către Adam Haselmeyer în 1612. Existenţa acestei „replici* 1 tipărite 
în 1612 a fost semnalată de W. Begemann în Monatshefte der Comenius 
Gesellschaft , volumul VIII (1899). „Replica** a fost tipărită în prima ediţie 

din Fama. O traducere engleză a „replicii* 1 , făcută de Pryce, poate fi găsită 
în ediţia lui Pryce din Fame and Confession, pp. 57-64. 

Haselmeyer susţine că a văzut un manuscris din Fama în 1610. 

(II) Prima ediţie din Fama. 

Allgemeine und General Reformation der ganzen weiten Welt. Beneben der Fama 
Fraternitatis, dess Loblichen Ordens des Rosenkreutzes, an alle gelehrte und 
Hăupter Europae gesschrieben: Auch einer Icurtzen Responsion von des Herrn 
Haselmeyer gestellet, welcher desswegen von den Jesuitern ist gefănglich einge- 
zogen, und auff eine Galleren geschmiedet: Itzo dffentlich in Druclc vertiget, 
und allen trewen Hertzen comuniceret worden Gedrucht zu Cassel, durch 
Wilhelm Wessel, Anno MDCXIV. 

Volumul conţine următoarele părţi: 

Scrisoare către cititor 

Reforma generală (care este traducerea în germană a extrasului din 
Ragguagli di Parnaso (despre care vezi mai sus, pp. 156 şi urm.) 

Fama 

„Replica** lui Haselmeyer 

A existat o a doua ediţie la Cassel, de Wilhelm Wessel, mai tîrziu, în 
1614, identică primei, cu excepţia adăugării unei noi „replici** adresate 
Fraţilor R. C. 

(HI) Prima ediţie din Confessio. 

Secretioris Philosophiae Consideratio brevis a Philipp a Gabella, 
Philosophiae St (studioso?) conscripta, et nune primum una cum Confes- 
sione Fraternitatis R. C. in lucem edita Cassellis, Excudebat Guilhelmus 
Wessellius Ill mi . Princ. Typographus. Anno post natum Christum MDCXV. 
Pe verso-ul paginii de titlu: — Gen. 27. De rore Caeli et Pinguedine Terrae 
det tibi Deus. 

Volumul conţine: 

Consideratio brevis de Philip ă Gabella, dedicată lui Bruno Carolus Uffel, 
în nouă capitole, urmate de o rugăciune. Scrierea este bazată pe Monas hiero- 
glyphica a lui John Dee (vezi mai sus, pp. 60-61). 

Prefaţa la Confessio 

Confessio Fraternitatis R. C., Ad Eruditos Europae, în patrusprezece 
capitole. 

(IV) Ediţii ulterioare ale manifestelor. (Nu repet aici lungile titluri 
germane care au aceeaşi structură ca şi titlul primei ediţii din Fama, 
cu variaţii în funcţie de conţinut.) 

O ediţie la Cassel de Wilhelm Wessel, din 1615, lasă la o parte 
tot materialul adiţional din două prime ediţii şi tipăreşte numai cele 
două manifeste cu prefeţele lor. Fama, ca întotdeauna, este în 

germană; Confessio e tipărită în latină, cu adăugarea unei tradu¬ 
ceri germane (împărţită în capitole, ca în original). 

O ediţie publicată la Frankfurt de Johann Bringer în 1615 include 
Fama, Confessio (într-o altă traducere germană, fără împărţire în 
capitole), „replica“ lui Haselmeyer şi alte cîteva replici anonime 
la Fama, precum şi Reforma Generală (extrasul din Boccalini). 
O ediţie publicată la Cassel de Wilhelm Wessel în 1616 reproduce 
ediţia frankfurteză din 1615, cu adausul cîtorva replici şi al altor 
materiale. 

O ediţie publicată la Frankfurt în 1617 de Bringer începe cu Fama 
şi, în germană, Confessio ; Reforma Generală este omisă, însă volu¬ 
mul conţine material nou, inclusiv apărarea Ordinului de către 
„Julianus de Campis“. După 1617, din cîte ştiu eu, în Germania 
n-a mai fost publicată, în cursul secolului, nici o altă ediţie. 

(V) Traduceri engleze ale manifestelor. 

Se afirmă, atît în Fama cît şi în Confessio, că Fama a fost publi¬ 
cată în cinci limbi (v. mai jos pp. 270, 274). Cu excepţia tradu¬ 
cerii în olandeză, tipărită, probabil, la Amsterdam în 1617 (şi 
reimprimată de Santing), n-au ieşit la lumină alte urme ale unor 
traduceri tipărite atît de devreme. Asemenea traduceri în alte limbi 
vor fi circulat în manuscris. 

Au existat neîndoielnic traduceri engleze circulînd în manuscris 
mult înainte de publicarea, în 1652, a traducerii lui Vaughan. Acesta 
afirmă în prefaţă că urma o traducere de „o mînă necunoscută 11 . 
Pryce a arătat în introducerea sa la The Fame and Confession 
(pp. 3-8) că traducerea tipărită de Vaughan corespunde foarte strîns 
cu o traducere manuscrisă în dialect scoţian păstrată printre hîr- 
tiile contelui de Crawford şi Balcarres şi datată 1633. Pryce consi¬ 
deră că atît manuscrisul Crawford cît şi manuscrisul copiat de 
Vaughan coborau dintr-un original care trebuie să fi fost anterior 
lui 1633. 

Traducerea engleză în manuscris pe care o avea Ashmole şi după 
care a făcut, cumînalui, o copie (vezi mai sus, pp. 212-213) era 
probabil şi mai veche. în interesul ştiinţei ar fi de dorit să existe 
o retipărire a întregului conţinut al volumelor conţinînd primele ediţii 
din Fama şi din Confessio, însoţită de o traducere a tot ce cuprind. 
Ar fi posibil atunci pentru studioşi să examineze amănunţit contex¬ 
tul în care au apărut manifestele. în paginile care urmează sînt re¬ 
tipărite numai Fama şi Confessio, aşa cum apar ele în traducerea 
engleză publicată de Thomas Vaughan în 1652, cu oarecare moder¬ 
nizare a ortografiei şi a punctuaţiei şi cu adaosul cîtorva note. 

Traducerea e departe de a fi perfectă (îndeosebi cea după Confes- 
sio ), dar neînsemnatele ei erori şi confuzii nu ascund direcţia şi 
sensul general. 


FAMA FRATERNITATIS 
SAU 

O DEZVĂLUIRE A FRATERNITĂŢII PREANOBILULUI 
ORDIN AL CRUCII CU TRANDAFIRI* 

Văzînd că Dumnezeu, singurul înţelept şi îndurător, a revărsat asupra 
omenirii atîta belşug de milă şi de bunătate, datorită cărora ne apropiem 
tot mai mult de cunoaşterea desăvîrşită a Fiului Său, Isus Cristos, şi de 
cunoaşterea Firii, astfel că pe bună dreptate ne putem mîndri cu timpul fericit 
în care ne-a fost făcută cunoscută jumătate din lumea pămîntească, rămasă 
ascunsă pînă acum, dar Dumnezeu ne-a vădit de asemenea multe fapte şi 
creaturi ale Firii, toate minunate şi rămase tăinuite pînă în zilele noastre; 
mai mult decît atît, i-a înălţat pe oameni, le-a insuflat multă înţelepciune, 
care poate în mare măsură să reînnoiască şi să aducă toate artele (acum pătate 
şi nedesăvîrşite) la desăvîrşire; în aşa fel încît, pînă la urmă, prin acest har, 
omul să-şi poată înţelege nobleţea şi preţul lui, şi de ce este numit Micro¬ 
cosmos, şi cît de departe s-a întins cunoaşterea de către el a Firii. 

Cu toate că lumea cea grosolană nu se va bucura deloc de acestea, ba 
mai curînd va zîmbi şi îşi va bate joc; şi de asemenea trufia şi pizma celor 
învăţaţi este atît de mare încît nu-i va lăsa inima să se învoiască între ei; 
dar dacă ar fi uniţi, ei ar putea, din toate lucrurile pe care în această vreme 
a noastră Dumnezeu ni le-a hărăzit din belşug, să alcătuiască un Libruni 
Naturae, adică o metodă desăvîrşită a tuturor artelor şi ştiinţelor; însă atît 
de mare este împotrivirea lor încît le e silă să se lepede de vechiul lor fel 
de a gîndi şi cred şi acum în Papă, în Aristotel şi în Galen, da, şi în ceea 
ce doar pare să fie ştiinţă, mai mult decît în lumina limpede şi în adevărul 
vădit; în timp ce autorii în care cred, dacă ar trăi acum, şi-ar părăsi cu multă 
bucurie învăţăturile greşite. Şi cu toate că în teologie, în medicină şi în 
matematică adevărul se vădeşte de la sine, totuşi vechiul Duşman, prin subţi¬ 
rimea şi dibăcia lui, se dezvăluie, împiedicînd orice năzuinţă bună prin unel¬ 
tele sale, oamenii zavistnici şi şovăielnici. Cu un ţel de obştească primenire 
părintele cel mai cucernic şi mai luminat, fratele nostru C. R., german, căpe¬ 
tenia şi obîrşia Frăţiei noastre, a lucrat mult şi vreme îndelungată; datorită 
sărăciei sale (deşi urmaş al unor părinţi de neam bun), la vîrsta de cinci ani 


* Lipsa de verb regent a numeroase pasaje aparţine originalului, ca şi anacoluturile. Nu 
m-am considerat îndreptăţit să remediez lucrurile; în schimb, cînd traducerea engleză are 
evidente şi semnalate greşeli de lecţiune a originalului german, le-am corectat tacit. ( N. !.) 

a fost statornicit într-o mînăstire, unde a învăţat deopotrivă de bine limbile 
greacă şi latină; fiind încă în anii lui de creştere (la dorinţa şi cererea lui 
stăruitoare), a fost dat spre însoţire unui frate, P. A. L., care hotărîse să 
meargă în Ţara Sfîntă. 

Deşi acest Frate a murit în Cipru, neapucînd să ajungă la Ierusalim, totuşi 
fratele nostru C. R. nu s-a înapoiat, ci, urcîndu-se pe o corabie, a ajuns într-un 
port, cu gîndul să ajungă de acolo la Ierusalim; numai că, datorită şubreze¬ 
niei trupului său, a mai rămas o vreme acolo şi prin priceperea lui de tămă¬ 
duitor a ajuns să fie bine văzut de către turci. Intre timp întîmplarea a făcut 
că a cunoscut cîţiva oameni foarte înţelepţi din Damascul Arabiei şi a văzut 
ce minuni mari au făcut şi cum Firea li s-a dezvăluit; prin aceasta duhul 
înalt şi nobil al fratelui nostru C. R. a fost atît de stîmit încît acum se gîndea 
mai mult la Damasc decît la Ierusalim; astfel că, nemaiputîndu-şi stăpîni 
dorinţa, a făcut un tîrg cu arabii, pentru ca aceştia, în schimbul unei anumite 
sume de bani, să-l ducă la Damasc; avea doar şaisprezece ani cînd a ajuns 
acolo, dar era zdravăn ca un olandez. Acolo înţelepţii l-au primit (aşa cum 
mărturiseşte chiar el) nu ca pe un străin, ci ca pe cineva de multă vreme 
aşteptat; îi spuneau pe nume şi i-au arătat alte taine, în afara mînăstirii sale, 
taine de care nu putea decît să rămînă uimit. Acolo a învăţat mai bine limba 
arabă, în aşa măsură încît în anul următor a tradus cartea M. în bună latină, 
traducere pe care mai tîrziu a adus-o cu el. Aici este locul unde a învăţat 
medicină şi matematică, lucru de care lumea ar avea bună pricină să se 
bucure, dacă ar fi pe lume mai multă dragoste şi mai puţină pizmă. După 
trei ani a pornit spre casă de bună voia lui, a străbătut cu corabia Golful 
Arabic pînă în Egipt, unde n-a rămas multă vreme, doar cît să cunoască 
mai îndeaproape plantele şi făpturile. A străbătut cu corabia întreaga mare 
Mediterană, pentru a ajunge la Fez, unde îl îndrumaseră arabii. Şi este o 
mare ruşine pentru noi că oameni înţelepţi, trăind atît de departe unii de 
alţii, pot nu doar să fie de aceeaşi părere, urînd orice scrieri învrăjbitoare, 
dar şi să fie dornici şi gata să împărtăşească tainele lor şi altora. 

Intr-adevăr, în fiecare an arabii din Asia şi cei din Africa trimit unii la 
alţii cîte un emisar, întrebîndu-se între ei, în privinţa priceperilor lor, dacă 
nu cumva au avut norocul să descopere lucruri mai bune, sau dacă expe¬ 
rienţa le-a slăbit minţile. Şi în fiecare an iese ceva la lumină prin care mate¬ 
matica, medicina şi magia (căci la acestea se pricep cei din Fez cel mai bine) 
dobîndesc o îndreptare. în zilele noastre Germania nu e lipsită de oameni 
învăţaţi, magicieni, cabalişti, medici şi filozofi: ce bine ar fi dacă ar domni 
între ei mai multă dragoste şi bunăvoinţă şi dacă cei mai mulţi dintre ei nu 
şi-ar păstra tainele numai şi numai pentru ei înşişi. La Fez, fratele C. R. a 
făcut cunoştinţă cu cei îndeobşte numiţi Locuitorii Elementari, care i-au 
dezvăluit multe dintre tainele lor. Tot aşa noi, germanii, am putea aduna la 

un loc multe lucruri de preţ dacă s-ar afla şi între noi aceeaşi unire sau dorinţa 
de a descoperi împreună lucruri rămase încă tăinuite. 

Despre cei din Fez, fratele C. R. a mărturisit adesea că magia lor nu 
era cu totul curată şi, de asemenea că, în ce priveşte Cabala, a lorerapîngărită 
de religia pe care o au; dar că totuşi ştia cum poate s-o pună la bună lucrare, 
că a găsit şi mai bune temeiuri pentru credinţa lui, cu totul potrivite cu armo¬ 
nia întregii lumi şi că era minunat de ea în toate perioadele timpului. Şi că 
de aici se năştea acea frumoasă concordie care, aşa cum în fiecare sîmbure 
este cuprins un întreg arbore cu roadele lui, tot aşa în micul trup al omului 
este cuprinsă întreaga lume, cît e ea de mare, a cărei religie, politică, sănă¬ 
tate, membri, natură, limbaj, cuvinte şi fapte se află în concordie şi în simpatie 
şi într-o cîntare şi o melodie deopotrivă cu ale lui Dumnezeu, ale cerului 
şi ale pămîntului. Iar ceea ce e în vrajbă cu ele este greşeală şi minciună, 
şi vine de la Diavol, care el singur este pricina cea dintîi, cea mijlocie şi 
cea din urmă a gîlcevii, a orbirii şi a întunericului din lume. De asemenea, 
de-ar putea cineva să cerceteze pe toţi oamenii de pe lume în parte, el ar 
găsi că tot ceea ce este bun şi drept este întotdeauna în concordie cu sine; 
iar tot restul este pătat cu o mie de gînduri greşite. 

După doi ani fratele C. R. a plecat din cetatea Fezului şi a trecut, cu 
corabia şi ducînd cu el o mulţime de lucruri preţioase, în Spania; nădăj¬ 
duia din toată inima că, de vreme ce el însuşi şi-a folosit atît de bine şi cu 
atîta spor timpul acelei călătorii, şi învăţaţii din Europa se vor preabucura 
împreună cu sine şi vor începe să-şi cîrmuiască şi să-şi orînduiască toate 
strădaniile potrivit acestor temelii trainice şi sigure. Prin urmare a stat de 
vorbă cu învăţaţii din Spania, arătîndu-le greşelile meşteşugurilor noastre 
şi cum pot fi ele îndreptate şi de unde vor putea să adune adevăratele Indi- 
cia ale vremurilor care vin şi în ce măsură trebuie ele să se potrivească 
lucrurilor care au trecut; şi de asemenea că greşelile Bisericii şi ale întregii 
Philosophia Moralis trebuiesc îndreptate. Le-a arătat noi creşteri, noi fructe 
şi animale care se potriveau cu vechea filozofie şi le-a prescris noi Axiomata 
cu ajutorul cărora toate lucrurile pot să fie pe deplin reaşezate în buna lor 
rînduială. Dar ceea ce au auzit le-a stîmit rîsul; fiind ceva cu totul nou pentru 
ei, se temeau ca nu cumva numele lor mari să se afle înjosite dacă ar fi ca 
acuma să înceapă să înveţe şi să-şi recunoască lungii ani de rătăcire: se 
învăţaseră cu greşelile lor şi cu ajutorul lor cîştigaseră pînă acum îndea¬ 
juns. Cui îi era drag să fie singurul de felul său, acela să se lase reformat. 

Acelaşi cîntec i l-au cîntat şi alte naţiuni, ceea ce l-a mîhnit şi mai tare, 
totul dovedindu-se împotriva aşteptărilor sale: el era gata atunci, cu deplină 
dăruire, să împărtăşească toate meşteşugurile şi tainele sale învăţaţilor, atîta 
doar că le cerea să-şi însemneze adevăratele şi fără de greş Axiomata scoase 

din toate facultăţile, ştiinţele şi artele şi din întreaga Natură, ştiind că ele 
îi vor călăuzi, ca un glob sau ca un cerc, către singurul punct de mijloc şi 
Centrum, şi (cum se obişnuieşte între arabi) el va sluji înţelepţilor şi învă¬ 
ţaţilor numai ca o regulă. Şi mai propovăduia şi întemeierea în Europa a 
unei Societăţi care ar putea avea din belşug aur, argint şi pietre nestema¬ 
te, îndeajuns ca să le împartă regilor, pentru folosirea lor cu adevărat trebuin¬ 
cioasă şi între ţeluri legiuite; cu ajutorul acestor averi, cei care ar urma să 
cîrmuiască ar putea fi crescuţi în aşa fel încît să înveţe tot ceea ce Dumnezeu 
a îndurat ca omul să ştie şi în felul acesta să fie în stare, la orice vreme de 
nevoie, să-i sfătuiască pe cei care au nevoie de sfat, asemenea oracolelor 
păgîne. Cu adevărat trebuie să mărturisim că au fost zile cînd lumea era 
grea cu mari schimbări şi că se muncea să le dea naştere; şi naştere le-a 
dat, în grele munci, unor oameni de mare preţ, care au străpuns cu toată 
puterea lor împotrivirea întunecimii şi a barbariei şi ne-au lăsat nouă, 
urmaşilor lor, grija să mergem mai departe pe acelaşi drum; şi nu încape 
îndoială că ei au stat tocmai în vîrf in trigono igneo [adică „în triunghiul 
de foc“], ale cărui flăcări acum ar trebui să fie din ce în ce mai străluci¬ 
toare şi urmează să-i dea negreşit lumii cea din urmă lumină a ei. 

Un asemenea om a fost fără îndoială Theophrastus (Paracelsus), prin 
îndemnul şi chemările sale; deşi n-a făcut niciodată parte din Fraternitatea 
noastră, totuşi a citit cu mare grijă întreaga carte M: citind-o, ascuţitul său 
ingenium s-a ascuţit şi mai tare; numai că şi omul acesta a fost împiedicat 
în mersul lui înainte de mulţimea de învăţaţi şi de înţelepţi părelnici, astfel 
că niciodată n-a fost în măsură să stea paşnic de vorbă cu alţii, cărora să 
le împărtăşească ceea ce ştia şi înţelegea privitor la Fire. Drept urmare, în 
ceea ce a scris, el mai degrabă i-a luat în rîs pe aceşti aflători în treabă şi 
nu li s-a arătat cîtuşi de puţin ca acela ce era cu adevărat; şi totuşi se afla 
în el bine întemeiată ceea ce mai sus am numit Harmonia, pe care neîn¬ 
doielnic ar fi împărtăşit-o învăţaţilor dacă nu i-ar fi găsit vrednici mai curînd 
de subţire derîdere decît să fie instruiţi în meşteşuguri şi în ştiinţe mai mari; 
astfel că şi-a pierdut timpul cu o viaţă liberă şi fără griji, lăsînd lumea să-şi 
vadă mai departe de plăcerile ei neroade. 

Dar să nu uităm de iubitorul nostru părinte, fratele C. R. După multe 
călătorii anevoioase şi după ce a văzut că sfaturile sale nu dau roade, s-a 
reîntors în Germania, ţara pe care (şi din pricina schimbărilor în rău ce aveau 
curînd să urmeze şi datorită ciudatelor şi primejdioaselor vrajbe) o iubea 
din adîncul inimii. Acolo, deşi s-ar fi putut făli cu meşteşugul său, şi 
îndeosebi cu transmutaţia metalelor, totuşi, decît orice slavă deşartă, i-au 
fost mai de preţ Cerul şi cetăţenii Cerului, Oamenii. 

Oricum, şi-a clădit o casă potrivită şi bine orînduită, în care s-a adîncit 
în gînduri privitoare la călătoria lui, precum şi la filozofie, şi le-a îmbinat 
într-un adevărat memorial. In casa aceea a petrecut mult timp ocupîndu-se 
de matematici şi a ticluit multe instrumente măiestre, ex omnibus hujus artis 
partibus [din toate părţile acestei ştiinţe], din care nouă ne-au rămas prea 
puţine, cum veţi înţelege din cele ce urmează. După cinci ani i-a venit din 
nou în minte dorita reformă; numai că, în privinţa aceasta, se îndoia că va 
primi ajutor şi sprijin de la alţii, astfel că, dat fiind că era un om sănătos, 
plin de putere şi de neostenit, a încercat să o înfăptuiască singur, ajutat doar 
de cîţiva puţini. Dorea, în acest scop, să aleagă din prima lui mînăstire (căreia 
îi purta mare drag), trei dintre fraţii săi, pe fratele G. V., pe fratele J. A. şi 
pe fratele J. O., care, pe lîngă că erau fraţii lui, aveau mai multă pricepere 
în ştiinţe decît mulţi alţi oameni din vremea aceea; şi i-a apropiat prin 
legămînt pe aceştia trei, să fie cu credinţă, sîrguincioşi şi să păstreze ce taine 
erau de păstrat; precum şi să aştearnă în scris toate îndrumările şi învăţă¬ 
mintele rostite de el, cu scopul ca aceia care aveau să vină mai tîrziu şi, 
printr-o revelaţie specială, urmau să fie primiţi în această Fraternitate să 
nu fie dezamăgiţi de nici un cuvînt şi chiar de nici o silabă. 

în felul acesta i s-a făcut un început Fraternităţii Crucii cu trandafiri; 
întîi, numai prin patru oameni, şi aceştia sînt cei care au alcătuit limba şi 
scrisul magic, însoţindu-le cu un mare dicţionar; de limba şi de scrisul acesta 
ne folosim zilnic întru lauda şi proslăvirea lui Dumnezeu, găsind în ele multă 
înţelepciune. De asemenea, au tradus în această limbă şi prima parte a cărţii 
M. Dat fiind însă că această muncă era din cale afară de grea şi datorită 
faptului că erau reţinuţi de la muncă de numărul negrăit de mare de oameni 
bolnavi care veneau la ei pentru tămăduire; dat fiind de asemenea că noua 
sa locuinţă (numită Sancti Spiritus, „a Duhului Sfînt“) era acum terminată, 
ei au hotărît să atragă şi să primească în Fraternitate încă un număr de fraţi; 
în acest scop a fost ales fratele R. C., fiul fratelui răposatului său tată, fratele 
B., un pictor foarte priceput, G şi P. D., secretarul lor, toţi germani în afară 
de J. A., astfel că acum erau, cu totul, opt fraţi, toţi neînsuraţi şi juraţi fecio¬ 
riei; de către aceştia a fost alcătuită o carte sau un volum cuprinzînd tot 
ceea ce omul poate voi, dori sau nădăjdui. 

Cu toate că mărturisim fără reţinere că, în curs de un veac, lumea s-a 
îndreptat mult, totuşi nu şovăim deloc în convingerea că Axiomata după 
care ne călăuzim vor rămîne neclintite pînă la sfârşitul lumii, ba chiar că 
lumea, în vîrsta ei cea mai înaltă şi de pe urmă, n-o să se mai înalţe pentru 
a mai vedea şi altceva, în afara lor, pentru că Rota noastră îşi are începutul 
în ziua aceea cînd Dumnezeu a spus Fiat şi va lua sfârşit atunci cînd va rosti 
Pereat; totuşi ornicul lui Dumnezeu bate fiecare minut, în timp ce al nostru 

abia dacă bate orele cum se cuvine. De asemenea, noi credem cu străşnicie 
că dacă fraţii şi părinţii noştri ar fi trăit în limpedea noastră lumină de astăzi, 
ei i-ar fi scuturat mai vîrtos pe Papă, pe Mahomed, pe scribi, pe artişti, pe 
sofişti şi s-ar fi arătat mai sîrguincioşi, nemulţumindu-se doar să suspine 
şi să vrea să se isprăvească o dată cu ei. 

Şi acuma, după ce aceşti opt fraţi au statornicit şi au orînduit astfel toate 
celea, de vreme ce acum nu mai era nevoie de nişte prea mari munci şi, de 
asemenea, pentru că fiecare dintre ei era acum îndeajuns de învăţat şi cu 
desăvîrşire în măsură să vorbească şi despre filozofia tainică şi despre cea 
netainică, ei n-au mai rămas împreună ci, aşa cum hotărîseră de la bun 
început, s-au împrăştiat în felurite ţări, nu numai pentru ca ale lor Axiomata 
să poată fi în taină mai adînc cercetate de către învăţaţi, ci şi pentru ca ei 
înşişi, dacă ar fi băgat de seamă ceva deosebit sau ar fi simţit vreo greşeală, 
să-şi poată da de ştire unii altora. 

înţelegerea lor era următoarea: 1. ca nici unul dintre ei să nu aibă altă 
îndeletnicire decît îngrijirea şi vindecarea bolnavilor, şi anume fără să ia 
plată; 2. nici unul dintre ei sau cei care i-ar urma să nu fie silit să poarte 
un anume fel de veşminte, ci, în privinţa aceasta, să urmeze obiceiul ţării 
unde se află; 3. ca în fiecare an, în ziua C. să se întîlnească în casa S[ancti\ 
Spiritus sau [dacă unul dintre ei nu poate veni], să arate în scris pricina neîn- 
făţişării sale; 4. fiecare frate trebuie să caute pe cineva vrednic de încredere 
care, după moartea acelui frate, să-i poată fi urmaş; 5. cuvîntul C. R. trebuie 
să fie pecetea, semnul şi herbul lor; 6. societatea trebuie să rămînă tăinu¬ 
ită timp de o sută de ani. Au făcut legămînt între ei să se ţină de aceste şase 
hotărîri, iar cinci dintre fraţi au plecat, cu părintele lor, Fra[ter] R. C., 
rămînînd doar fratele B. şi fratele D. timp de un an întreg, după care şi ei 
au plecat. Atunci a rămas alături de el doar vărul său şi fratele J. O., în aşa 
fel încît a avut mereu pe lîngă sine, pînă la moarte, cîte doi fraţi. Şi, cu toate 
că pînă acum Biserica n-a fost curăţită, totuşi ştim că se gîndeau [cu drag] 
la ea şi ştim cu cîtă rîvnă plină de dor îi purtau de grijă. în fiecare an se 
adunau cu bucurie şi făceau deplină mărturisire despre tot ce săvîrşiseră; 
nu încape îndoială că trebuie să fi fost o mare plăcere să auzi înfăţişate şi 
iarăşi înfăţişate, întru adevăr şi fără de născocire, toate lucrurile minunate, 
pe care Dumnezeu le-a revărsat pretutindeni în lume. Oricine poate fi pe 
deplin convins că oameni ca aceia, care au fost trimişi, şi totodată uniţi de 
Dumnezeu şi de ceruri, vieţuiau împreună într-o unire mai presus decît 
oricare alta, învăluită în taină şi însoţită de dragoste a unora faţă de alţii. 

După ce şi-au petrecut vieţile potrivit unei soarte atît de vrednice de 
laudă şi deşi nu au suferit [cît au trăit] de nici o boală sau durere, totuşi nu 
puteau trăi dincolo de marginile timpului hotărît de Dumnezeu. Primul din 

această Fraternitate care a murit, şi anume în Anglia, a fost J. O., aşa cum, 
cu mulţi ani în urmă, îi prezisese fratele C.; era foarte priceput şi foarte 
învăţat în ce priveşte Cabala, aşa cum stă mărturie cartea lui numită H. In 
Anglia se vorbeşte mult despre el şi îndeosebi pentru că l-a vindecat de lepră 
pe tînărul conte de Norfolk. Hotărîseră ca, atît cît era cu putinţă, locul 
mormîntului lor să rămînă o taină, astfel că nici pînă astăzi nu ştim ce soartă 
au avut unii dintre ei, totuşi fiecare şi-a dobîndit cîte un urmaş. Mărturisim 
însă în faţa tuturor oamenilor, în numele darurilor spre slava lui Dumnezeu, 
că, oricare ar fi tainele pe care le-am învăţat din cartea M. (aşadar deşi înain¬ 
tea ochilor noştri se întinde chipul şi tiparul lumii întregi), totuşi nu ni se 
arată cîte urmează să suferim şi nici ceasul morţii noastre nu-1 ştim, doar 
Dumnezeu îl ştie; în felul acesta trăim fiind pregătiţi în fiecare clipă. Dar 
despre aceasta mai multe vom spune în Mărturisirea noastră, unde vom arăta 
cele 37 de pricini pentru care facem acum cunoscută Fraternitatea noastră 
şi dezvăluim asemenea înalte taine, şi anume fără constrîngere şi fără 
răsplată. De asemenea Îngăduim mai mult aur decît îi aduc Regelui Spaniei 
amîndouă Indiile la un loc; pentru că Europa are prunc în pîntec şi va da 
naştere unui copil puternic, care va avea nevoie ca naşul său să-i facă un 
dar mare. 

După moartea lui J. O., fratele R. C. n-a şovăit, ci, de îndată ce a putut, 
i-a chemat pe toţi laolaltă şi (după cum bănuim) i s-a pregătit mormîntul. 
Deşi nici pînă acum noi (care rămăseserăm cei din urmă) n-am aflat unde 
a murit iubitorul nostru frate R. C. şi nu ştim nimic mai mult decît numele 
celor care au început şi al tuturor urmaşilor lor, totuşi a ajuns la ştirea noas¬ 
tră o taină, pe care, prin cuvinte întunecate şi ascunse, şi vorbe privitoare 
la cei 100 de ani [de tăinuire], fratele A., urmaşul lui D. (care era din ultimul 
şi al doilea rînd şi a doua urmare, şi a trăit printre mulţi dintre noi) ni le-a 
împărtăşit cu privire la al treilea rînd şi a treia urmare. Altfel trebuie să 
mărturisim că după moartea pomenitului A., nici unul dintre noi n-a mai 
ştiut nimic mai mult despre fratele R. C. şi primii săi fraţi şi tovarăşi decît 
ceea ce rămăsese din ei în Bibliotheca noastră filozofică, în al cărei cuprins 
întîietatea o aveau Axiomata, Rota Mutidi, cea mai măiestrită, şi Protheus, 
cea mai folositoare. De asemenea, nu ştim foarte bine dacă cei dintr-al doilea 
rînd au fost la fel de înţelepţi ca aceia dintîi şi dacă li s-a dat îngăduinţă să 
cunoască toate tainele. Ceva mai departe vom spune bunului nostru cititor 
nu numai ceea ce am auzit despre înmormîntarea lui R. C., ci vom face 
cunoscut lumii, în virtutea prevederii, îngăduinţei şi poruncii lui Dumnezeu, 
căruia ne supunem cu deplină credinţă, că, dacă vom fi întrebaţi cu chibzuinţă 
şi dragoste creştinească, nu ne vom teme să destăinuim tuturor, într-o tipăritu- 

ră, numele şi prenumele noastre, întîlnirile la care luăm parte, precum şi 
orice s-ar mai putea cere din ceea ce se află în mîinile noastre. 

Şi acum iată, povestit pe temeiul adevărului, felul cum am găsit pe omul 
luminat de Dumnezeu, Fra[ter] C. R. C. Cînd A. a răposat în Gallia Narbo- 
nensis, l-a urmat iubitorul nostru frate N. N. După ce omul acesta a venit 
la noi să rostească jurămîntul solemn de credinţă şi taină, el ne-a dat de 
ştire bona fide că A. l-a liniştit şi l-a întărit spunîndu-i că nu va mai trece 
multă vreme pînă cînd Fraternitatea noastră va trebui să rămînă ascunsă, 
ci va fi folositoare, trebuincioasă şi vrednică de încredere pentru întregul 
neam german; lucru de care era mîndru. In anul următor, după ce şi-a încheiat 
cu bine învăţătura şi îşi pusese în gînd să călătorească, fiind pentru aceasta 
destul de înlesnit datorită pungii lui Fortunatus, s-a gîndit (fiind un bun arhi¬ 
tect) să schimbe ceva la locuinţa sa şi să o facă mai trainică. In timp ce 
lucra la această înnoire, a dat peste o tabelă memorială, turnată în bronz şi 
conţinînd numele tuturor fraţilor şi încă un număr mic de alte lucruri. Tabela 
aceasta urma s-o strămute într-o altă boltă, mai potrivită; pentru că unde 
şi cînd a murit Fra[ter ] R. C., sau în ce ţară era înmormîntat, a fost tăinuit 
de înaintaşii noştri şi ne-a rămas neştiut. In tabela aceea era înfipt un piron 
destul de puternic, astfel că atunci cînd a fost smuls de acolo, s-a desprins 
o dată cu el, din peretele subţire, cu tencuială cu tot, o piatră îndeajuns de 
mare şi astfel, fără să fi fost căutată anume, s-a descoperit uşa. Văzînd asta, 
cu bucurie şi dor, am dărîmat şi ce mai rămăsese din perete, şi am scos la 
iveală uşa, pe care era scris cu litere mari POST 120 ANNOS PATEBO [Mă 
voi deschide după 120 de ani ] cu anul de la naşterea Domnului scris dedesubt. 
Prin urmare, i-am adus mulţumiri lui Dumnezeu şi n-am mai făcut nimic 
în noaptea aceea, pentru că aveam de gînd să ne uităm prin a noastră Rota 
[Mundi\. Dar ne referim din nou la Mărturisire, deoarece ceea ce dăm aici 
în vileag, dăm în vileag spre a veni în ajutorul celor vrednici de el, însă 
pentru cei nevrednici (cu voia lui Dumnezeu) va fi de puţin folos. Pentru 
că, aşa cum uşa noastră a fost, după atîţia ani, descoperită ca prin minune, 
tot astfel se va deschide o uşă către Europa (după ce zidul va fi dărîmat), 
uşă care începe să se arate încă de pe acuma, lucru aşteptat de mulţi cu vie 
dorinţă. 

In dimineaţa următoare am deschis uşa şi s-a arătat vederii noastre o 
boltă cu şapte laturi şi şapte colţuri, fiecare latură avînd o lăţime de cinci 
picioare şi o înălţime de opt picioare. Deşi soarele nu lumina niciodată 
această boltă, totuşi ea era luminată de un alt soare, care a învăţat să lumineze 
de la soare şi era aşezat sus, în mijlocul tavanului. In mijlocul criptei, în 
loc de lespede de monnînt se afla un altar rotund acoperit cu un strat de 
bronz pe care stătea scris, cu litere săpate: 

A. C. R. C. Hoc universi compendium vivus mihi sepulchrum feci. 

[Acest compendiu al universului l-am făcut în timpul vieţii, ca să-mi 
fie mormînt] 

Jur împrejurul marginii cercului stătea scris: 

Jesus mihi omnia [Isus este totul pentru mine] 

In mijloc erau patru figuri, înconjurate cu cercuri şi scrise jur împrejur: 

1. Nequaquam vacuum [Nu există niciunde vid] 

2. Legis Jugum [Jugul Legii] 

3. Liberîas Evangelii [Libertatea Evangheliei] 

4. Dei gloria intacta [Neştirbita slavă a lui Dumnezeu] 

Toate acestea sînt limpezi şi strălucitoare, precum şi cei şapte pereţi şi 
cele două Heptagoni : astfel că am îngenuncheat cu toţii şi am adus mulţu¬ 
miri singurului înţelept, singurului puternic şi singurului veşnic Dumnezeu, 
care ne-a învăţat mai mult decît toate minţile oamenilor la un loc ar fi putut 
descoperi, lăudat fie sfîntul său nume. Cripta aceasta am împărţit-o în trei 
părţi, partea de sus sau tavanul, pereţii sau laturile şi podeaua sau pardoseala. 

Despre partea de sus deocamdată nu veţi afla mai mult decît că era 
împărţită în triunghiuri care, pornind de la capetele fiecăruia dintre pereţi 
îşi uneau vîrfurile în lumina strălucitoare din centru; dar ce este conţinut 
acolo (cei care sunteţi dornici de societatea noastră) o să vedeţi, Dumnezeu 
vrînd, cu propriii voştri ochi; iar fiecare parte sau perete este împărţit în 
zece figuri, fiecare cu diferitele sale figuri şi inscripţii, aşa cum, potrivit 
adevărului, sînt spuse şi arătate Concentratum aici, în cartea noastră. 

Pardoseala este şi ea împărţită în triunghiuri, dar, deoarece în ele este 
descrisă puterea şi legea cîrmuitorilor mai mici [stelele], renunţăm să le 
arătăm, de teamă că lumea cea rea şi lipsită de evlavie să nu se folosească 
greşit de ele. Dar cei care au din belşug leacul ceresc împotriva răului calcă 
şi zdrobesc fără teamă şi vătămare capul şarpelui celui vechi şi plin de 
răutate, lucru pentru care această vreme a noastră este foarte potrivită. Fiecare 
dintre laturi sau pereţi are o firidă sau un scrin pe care sînt aşezate diferite 
lucruri, îndeosebi toate cărţile noastre, pe care de altfel le avem. Şi se mai 
află şi Vocabularul lui Teoph[rastus] Par[acelsus] [din] Hofhenheim] şi cel 
în temeiul căruia noi vorbim zilnic unii cu alţii. Şi de asemenea Itinerar ins 
[Drumul] şi Vita [Viaţa] lui [C. R. C.], din care este luată cea mai mare 
parte a spuselor noastre de aici. Intr-un sipet erau ocheane de diferite puteri, 
precum, în altă parte, clopoţei, candele şi mai ale minunate cîntece artifi¬ 
ciale, aproape toate făcute cu ţelul ca, dacă, după multe sute de ani, s-ar 
putea ca Ordinul sau Fraternitatea noastră să se afle nimicită, ea să poată 
fi făcută la loc doar datorită acestei cripte. 

Apoi, deoarece pînă atunci nu văzusem leşul tatălui nostru cel plin de 
grijă şi înţelepciune, am dat altarul la o parte, am ridicat de acolo o placă 
grea de bronz şi am găsit un trup frumos şi măreţ, întreg şi nemistuit, ca şi 
viu, deopotrivă cu chipul pe care îl înfăţişăm aici, cu toate veşmintele şi 
podoabele sale. Ţinea în mînă o carte din pergament numită I., care, după 
Biblie, este bogăţia noastră cea mai de preţ şi care ar trebui să fie făcută 
cunoscută lumii, pentru a fi judecată [după vrednicia ei]. La sfîrşitul aces¬ 
tei cărţi se afla următorul Elogium: 

Granum pectori Jesu insitum. 

C. Ros. C. ex nobili atque splendida Germaniae R. C. familia oriundus, vir sui 
secuii divinis revelationibus subtilissimis imaginationibus, indefessis laboribus 
ad coelestia, atque humana mysteria; arcanave admis sus, postquam suam (quam 
Arabico & Africano intineribus Collegerat) plusquam regiam, atque impera- 
toriam Gazam; suo seculo nondum convenientem, posterităţi eruendam custo- 
divisset & jam suarum artium & nominis, fides acconjunctissimos herides 
instituisset, mundum minitum omnibus motibus magno illi respondentemfabri- 
casset hocque tandem preteritarum, presentium, & futurarum, rerum compen- 
dio extracto, centenario major non marbo (quem ipse nunquam corpore expertus 
erat, nunquam alios infestare sinebat) ullo pellente sed spiritu Dei evocante, 
illuminatam animam (inter Fratrum amplexus & ultima oscula) fidelissimo 
creatori Deo reddidisset, Pater dilectissimus, Frajter]: suavissimus, praeceptor 
fidelissimus, amicus integerimus, a suis ad 120 annos hic absconditus est! 

[O sămînţă îngropată în pieptul lui Isus. C[hristian] Ros[en] C[reutz] 
îşi are obîrşia în nobila şi vestita familie germană a R[osi] C[rucienilor]; 
un om căruia i s-au vădit misterele şi tainele cerului şi ale pămîntului prin 
dezvăluiri dumnezeieşti, prin cugetări preasubtile [şi] prin neostenitele sale 
strădanii. In călătoriile sale prin Arabia şi prin Africa a adunat o avuţie care 
o întrece pe cea a regilor şi a împăraţilor; dar, găsind că aceasta nu este 
potrivită vremii sale, a păstrat-o ca să fie descoperită de posteritate şi a numit 
moştenitori foarte legaţi de el prin credinţa ce i-o purtau, moştenitori ai 
cunoştinţelor precum şi ai numelui său. A construit un microcosmos cores- 
punzînd în toate mişcările sale macrocosmosului şi pînă la urmă a alcătuit 
acest compendiu al lucrurilor trecute, prezente şi viitoare. Apoi, trecînd de 
o sută de ani, deşi neavînd de îndurat nici o boală în trupul său, după ce 
nu lăsase nici pe alţii să îndure nici ei vreo boală, ci chemat de spiritul lui 
Dumnezeu, îmbrăţişat şi sărutat de fraţii săi, şi-a dat sufletul său luminat 


1 Din diferitele indicaţii date, anul în care se spune că a f ost descoperit mormîntul rezultă 
a fi 1604. Potrivit lui Confessio (v. mai jos, p. 271), Fratele R. C. era născut în 1378 şi a 
trăit 106 ani. A murit deci în 1484. Mormîntul lui a fost descoperit după 120 de ani de la 
moartea sa — adică în 1604. 

lui Dumnezeu, creatorul său fără de greş. Un Tată preaiubitor, un Frate plin 
de dragoste, un învăţător cu totul neşovăielnic, un prieten preacredincios, 
el a fost ascuns aici de către ai săi pentru 120 de ani.] 

Dedesubt s-au semnat: 

1. Fra[ter ] I. A., ales de Fr[ater] C. H. drept căpetenie a Fraternităţii 

2. Fr[ater ] G. V. M. P.C. 

3. Fra[ter ] R. C., mai tînărul moştenitor al [casei] S[fîntului] Spirit 

4. Fra[ter] B. M., P. A., Pictor şi Arhitect 

5. Fr[ater] G. G. M. P. I. Cabalist 

[Fraţii] din cel de-al Doilea Cerc 

1. Fra[ter] P. A. Urmaş Fr[atns] I. O., Mathematicus 

2. Fra[ter] A., Urmaş [Fra\tns P. D. 

3. Fra[ter] R., Urmaş patris C. R. C., cu Isus biruitor. 

La sfîrşit stătea scris: 

Din Dumnezeu ne naştem, întru Isus murim, prin Sfîntul Spirit renaştem. 

La vremea aceasta muriseră fratele I. O. şi Fra[ter] D., dar unde poate 
fi oare găsit locul îngropăciunii lor ? Nu ne îndoim deloc că Fra[ter] Senior 
al nostru are un mormînt asemănător şi vreun lucru deosebit aşezat în pămînt, 
poate ascuns deopotrivă. Nădăjduim de asemenea că pilda aceasta a noas¬ 
tră îi va îndemna şi pe alţii să caute cu mai multă hărnicie numele lor (pe 
care de aceea le-am făcut cunoscute) şi să caute locul unde sînt înmormîntaţi; 
pentru că cei mai mulţi dintre ei, datorită faptului că se îndeletnicesc cu 
medicina, sînt încă ştiuţi şi preţuiţi printre oameni foarte bătrîni: astfel poate 
ca Gaza [averea] noastră va fi sporită sau cel puţin mai limpede lămurită. 

Cît priveşte Minutus mundus [Lumea în amănunţime], l-am găsit într-un 
alt mic altar, mai minunat decît şi-ar putea închipui înţelegerea omenească; 
dar o să-l lăsăm nedescris pînă cînd vom primi cu adevărat un răspuns cu 
privire la această Fama a noastră, scrisă în curăţenia inimii. Astfel că l-am 
acoperit din nou şi aşezat deasupră-i altarul, am închis uşa şi am pecetlui¬ 
t-o cu toate peceţile noastre. Apoi, învăţaţi şi porunciţi de Rota, am ajuns 
cu vederea noastră la anumite cărţi, printre care se află şi M. (cărţi puse în 
grija vrednicului de laudă M. P., dezlegîndu-1 de grija gospodăriei noas¬ 
tre). La sfîrşit, ne-am despărţit unii de alţii şi i-am lăsat pe moştenitorii fireşti 
stăpîni peste nestematele noastre. Iar acum aşteptăm răspunsul şi judecata 
celor învăţaţi, precum şi a celor neînvăţaţi. 

Oricum, ştim că va avea loc pretutindeni o adîncă schimbare, atît în 
rînduiala celor ce ţin de Dumnezeu cît şi în a celor omeneşti; şi că schim- 

barea va fi pe măsura dorinţelor noastre şi a aşteptării celorlalţi. Pentru că 
se cuvine ca, înainte să răsară soarele, să se ivească şi să prindă fiinţă Zorile, 
adică o limpezire a cerului, o lumină divină. Astfel că, înte timp, cîţiva 
oameni, puţini, care îşi vor spune numele, ni se pot alătura, făcînd astfel 
să crească numărul acestei Fraternităţi şi respectul faţă de ea şi, iniţiindu-se 
în chip fericit şi dorit de noi în Canoanele filozofice ale noastre, prescrise 
nouă de fratele R. C., să se împărtăşească laolaltă cu noi din avuţiile noas¬ 
tre (care nu dau greş şi nu vor fi irosite), ca să fie, în smerenie şi dragoste 
mîntuiţi de chinurile acestei lumi şi să nu păşească atît de orbeşte în cu¬ 
noaşterea minunatelor lucrări ale lui Dumnezeu. 

Dar, de asemenea, pentru că fiecare creştin e îndreptăţit să ştie de ce 
religie şi credinţă suntem, mărturisim că îl cunoaştem pe Isus Cristos (cel 
care, în această vreme din urmă, şi îndeosebi în Germania, se bucură de 
credinţa cea mai limpede şi mai curată şi este astăzi nepîngărit şi scăpat de 
toţi oamenii plini de îndoială, eretici şi falşi profeţi), menţinut, apărat şi 
propovăduit în anumite ţări bine cunoscute. De asemenea ne slujim de două 
Sacramente, aşa cum au fost ele statornicite cu toate rînduielile şi ceremoniile 
primei Biserici reformate. In Politia (Constituţia ) recunoaştem Imperiul 
roman şi Quarta Monarchia drept căpetenia noastră creştină; cu toate că 
ştim ce schimbări stau să aibă loc şi am dori din inimă să împărtăşim ştiinţa 
noastră şi altor oameni credincioşi în Dumnezeu, totuşi manuscrisul acesta 
din mîinile noastre nu poate fi, în afară de Dumnezeu, adus la cunoştinţa 
obştească şi nici un ins nevrednic nu ni-1 poate lua cu sila. Insă noi ne vom 
bucura de ajutor tainic într-o asemenea bună strădanie, după cum Dumne¬ 
zeu ne va îngădui asta sau ne va opri. Pentru că Dumnezeul nostru nu este 
orb, ca Fortuna păgînă, ci este podoaba Bisericii şi cinstea Templului. Filo¬ 
zofia noastră nu este o născocire nouă, ci aceea pe care a primit-o Adam 
după cădere şi de care s-au folosit Moise şi Solomon. De asemenea, ea nu 
trebuie mult pusă la îndoială sau supusă împotrivirii altor păreri sau înţe¬ 
lesuri, pentru că adevărul este aducător de pace, scurt şi în toate asemenea 
sieşi, şi în chip deosebit în armonie cu Jesus in omniparte şi cu toţi părtaşii. 
Şi, după cum el este adevăratul Chip al Tatălui, tot aşa ea este Chipul lui. 
Nu se va spune: este adevărat potrivit Filozofiei, dar neadevărat potrivit 
Teologiei. Este adevărat că adevărul la care au ajuns Platon, Aristotel, Pita- 
gora şi alţii şi întru care şi-au arătat măreţia Enoh, Avraam, Moise, Solomon 
şi mai ales pe care îl întăreşte minunata carte a Bibliei. Toate spusele aces¬ 
tora s-au îmbinat într-un întreg şi se alcătuise într-o sferă sau un Glob al 
cărui fiecare punct se află întocmai la aceeaşi depărtare de Centru, despre 
care mai pe larg şi mai pe faţă se va vorbi la întrunirea Fraternităţii Cris- 
tianiene. 

Iar (mai ales în această vreme a noastră) în privinţa păcătoasei şi bleste¬ 
matei prefaceri în aur, care a ajuns să aibă cea mai mare însemnătate şi sub 
semnul căreia multe haimanale şi mulţi pungaşi săvîrşesc mari ticăloşii şi-i 
păcălesc pe oameni şi se folosesc hoţeşte de încrederea pe care o dobîn- 
desc [prin făgăduinţele lor]. Intr-adevăr, astăzi oameni altminteri cu bună 
judecată socotesc că prefacerea metalelor în aur este piscul şi fastigium [încu¬ 
nunarea] filozofiei, aceasta fiind năzuinţa şi dorinţa lor: pe acel Dumnezeu 
îl vor preţui şi îl vor cinsti cel mai mult, care îi poate ajuta să îngrămădească 
belşug de aur, aur pe care, cu rugi necugetate, nădăjduiesc să-l dobîndească 
de la Dumnezeul atotştiutor şi cunoscător al tuturor inimilor. Tocmai de 
aceea, prin darurile pe care le facem, aducem obştească mărturie că adevăraţii 
filozofi sînt de cu totul altă părere, nepunînd nici un preţ pe făurirea auru¬ 
lui, care este doar un parergon [un adaus] în afara căruia ei stăpînesc o mie 
de lucruri mai de preţ. 

Noi spunem, împreună cu iubitorul nostru tată R. C. C. Phy: aurum nisi 
quantum aurum [aur dar nu întrucît este aur], ci pentru că prin el pricepem 
întreaga Fire: [adevăratul filozof] nu se bucură că poate făuri aur şi nici, 
aşa cum a spus Cristos, că diavolii i se supun, ci este fericit că vede cerurile 
deschizîndu-se şi pe îngerii Domnului urcînd şi coborînd şi că îşi vede 
numele scris în cartea vieţii. De asemenea, stăm mărturie că, sub numele 
de Chymia au apărut multe cărţi şi multe chipuri spre Contumelia gloriae 
Dei [ocara slavei lui Dumnezeu], cărţi şi chipuri pe care o să le numim cînd 
va veni vremea, dînd celor cu inima curată un Catalog sau catastif al lor. 
Şi îi rugăm pe toţi cei învăţăţi să fie cu grijă în faţa unor asemenea cărţi: 
pentru că vrăjmaşul nu se odihneşte nici o clipă, ci îşi seamănă buruienile, 
pînă cînd cineva mai puternic decît el le smulge şi le stîrpeşte. Astfel că, 
potrivit voinţei şi gîndului lui Fra [ter ] C. R. C., noi, fraţii săi, cerem tuturor 
învăţăţilor din Europa care vor citi (trimise în cinci limbi) Fama noastră şi 
Confesio a noastră să aibă bunăvoinţa de a cîntări cu multă chibzuinţă ceea 
ce propunem noi şi să cerceteze de aproape şi cu multă pătrundere meşte¬ 
şugurile lor şi să se uite cu mare sîrg la vremea de acum şi apoi să-ţi spună 
şi să-şi tipărească părerea fie Communicationis consilio [prin sfatul obştesc], 
fie singulatim [om de om]. 

Şi, cu toate că acum nu pomenim nici nume, nici întîlniri, totuşi este 
sigur că părerea fiecăruia va ajunge în mîinile noastre, în orice limbă ar fi 
scrisă; oricine îşi va da numele va izbuti să vorbească unora dintre noi, fie 
prin viu grai, fie, dacă este vreun împiedicămînt, în scris. Şi spunem, ca 
fiind un adevăr, că orice om care ne va purta gînd bun cu rîvnă şi din inimă 
va avea de cîştigat în privinţa averii, a trupului şi a sufletului; însă cei cu 
inima mincinoasă, sau dornici numai de înavuţire, să ştie din capul locu¬ 
lui că nu vor fi în stare să ne vatăme în nici un fel, ci vor aduce asupra lor 

năruire şi nimicire. De asemenea, locuinţa noastră (deşi o sută de mii de 
oameni au văzut-o şi au privit-o de aproape) va rămîne pe veci neatinsă, 
nevătămată şi ascunsă de cei răi. 

SUB UMBRA ALARUM TUARUM JEHOVA 
[ÎN UMBRA ARIPILOR TALE, DOAMNE] 


CONFESSIO FRATERNITATIS 
SAU 

MĂRTURISIREA VREDNICEI DE LAUDĂ FRATERNITĂŢI A PREACINSTITULUI 
ORDIN AL ROZICRUCIENILOR CĂTRE TOŢI ÎNVĂŢAŢII EUROPEI 

Nimic din ceea ce se află rostit şi adus la cunoştinţa tuturor, prin mai 
sus arătata Fama, cu privire la Fraternitatea noastră să nu fie judecat cu 
uşurătate şi să nu fie socotit ca o născocire deşartă şi cu atît mai puţin să 
nu fie primit ca şi cînd ar fi doar o închipuire a noastră. Este vorba de faptul 
că Stăpînul nostru al tuturor, Jehova, o să schimbe cursul Firii (care, văzînd 
că se apropie Sabatul Domnului şi că răstimpul s-a împlinit, se grăbeşte 
iarăşi către începutul începuturilor). Iar ceea ce pînă acum a fost căutat cu 
mare chin şi cu strădanie zilnică este acum vădit chiar pentru cei cărora nu 
le pasă şi abia dacă s-au gîndit o clipă la asemenea lucru; dar cei care îl 
doresc, o fac într-un chip silit şi ca pe o poruncă, pentru ca viaţa celor cucer¬ 
nici să fie scăpată de cazne şi munci şi să nu mai fie supusă furtunilor 
Norocului nestatornic; în schimb ca prin aceasta răutatea celor fără credin¬ 
ţă să fie sporită şi înmulţită prin pedepsirea pe care o merită pe deplin. 

Cu toate că nimeni nu ne poate bănui de fie şi cea mai mică erezie, sau 
de vreun început de rea uneltire împotriva puterii lumeşti, noi osîndim 
Răsăritul şi Apusul (înţelegînd prin aceasta pe Papă şi pe Mahomed), ca 
fiind blestemători împotriva Domnului nostru Isus Cristos, şi totodată aducem 
în dar, cu bună inimă faţă de căpetenia Imperiului Roman, rugăciunile şi 
tainele noastre, precum şi mari comori de aur. 

Şi ne-am mai gîndit că ar fi bine, de dragul învăţaţilor, ca, dacă se află 
cumva în Fama vreun lucru prea adînc, prea ascuns şi prea cufundat în 
întuneric sau, din anumite pricini, deloc pomenit şi lăsat nerostit, să mai 
adăugăm ceva la cele spuse în Fama şi să le desluşim mai limpede, nădăj¬ 
duind că prin aceasta învăţaţii ne vor da mai bună ascultare şi vor fi mai 
pregătiţi pentru scopul nostru şi mai dornici de a-1 vedea împlinit. 

In ceea ce priveşte schimbarea şi îndreptarea Filozofiei credem că (atît 
cît este de trebuinţă în clipa de faţă) am spus îndeajuns, şi anume că Filo¬ 
zofia este neîndestulătoare şi plină de greşeli. Noi însă nu ne îndoim că, 

deşi mulţi, greşind, susţin (nu ştiu de ce) că ea este deplină şi bine înte¬ 
meiată, Filozofia îşi dă cea din urmă suflare şi stă să moară. 

însă, aşa cum, de obicei, chiar în locul sau în ţara unde a izbucnit o 
boală nouă şi neobişnuită, Firea descoperă, tot acolo, un leac împotriva acelei 
boli, tot aşa, pentru multele neputinţe ale Filozofiei, se află fără putinţă de 
îndoială, mijloace potrivite [de a le înlătura], mijloace care, în Patria noas¬ 
tră, se găsesc îndeajuns pentru ca ea, Filozofia, să ajungă iarăşi să aibă temelii 
trainice datorită cărora să se înnoiască întru totul. 

Noi nu avem altă Filozofie decît aceea care este căpetenia şi însumarea, 
temeiul şi cuprinsul tuturor priceperilor, ştiinţelor şi artelor, Filozofie care 
(dacă ne uităm bine la vremurile noastre) conţine multă Teologie şi medi¬ 
cină, dar prea puţin din înţelepciunea legii, şi cercetează cu sîrguinţă atît 
cerul cît şi pămîntul. Sau, pentru a vorbi pe scurt, aceea care îl vădeşte şi 
îl rosteşte îndeajuns pe Om. Ca atare, toţi învăţaţii care ni se vor face cu¬ 
noscuţi şi se vor alătura Fraternităţii noastre vor afla de la noi mai multe 
taine decît au putut ei şti sau cunoaşte, crede sau rosti pînă acum. 

Prin urmare, pentru a spune pe scurt care este gîndul nostru, trebuie să 
ne dăm cu mare grijă silinţa ca, la întîlnirea şi cuvîntarea noastră, să nu se 
işte doar uimire, ci ca totodată fiecare să înţeleagă că, deşi punem foarte 
mare preţ pe asemenea taine, socotim de datoria noastră să le facem vădite 
şi cunoscute multor oameni. 

Pentru că trebuie să socotim şi să credem că gîndul acesta al nostru, de 
voită împărtăşire, o să trezească în oameni multe şi felurite gînduri, deoarece 
ei n-au ştiut pînă acum de Miranda sexta aetatis [Vrednica de mirare a şasea 
vîrstă]; şi mai sînt cei ce cred că cele ce au să vină sînt deopotrivă cu cele 
de acum şi sînt împiedicaţi să vadă adevărul prin tot felul de tulburări ale 
vremii noastre celei de acum, în aşa măsură încît ei nu trăiesc altminteri în 
lume decît ca nişte oameni fără de minte şi orbi, care în limpedea strălu¬ 
cire a zilei însorite nu pot cunoaşte şi desluşi decît prin simţire. 

Cît priveşte prima parte [Fama\, noi credem că înnoirile, cugetările şi 
cunoaşterea iubitorului nostru Tată Christian (privitoare la tot ceea ce, de 
la începutul lumii, înţelepciunea omenească a aflat, a născocit, a zămislit 
şi îndreptat, şi la tot ceea ce ea a propovăduit şi a răspîndit, fie prin dez¬ 
văluirea făcută de Dumnezeu, fie prin slujirea de către îngeri şi spirite, fie 
prin ascuţimea şi adîncimea înţelegerii, fie prin îndelungata cercetare [a 
lucrurilor lumii], folosirea lor şi deprinderea cu ele) sînt atît de minunate, 
vrednice şi mari încît, dacă ar fi ca toate cărţile să piară şi, prin îngăduinţa 
lui Dumnezeu, toate scrierile şi învăţăturile să fie pierdute, doar cu singur 
ajutorul lor urmaşii ar fi în măsură să aşeze o nouă temelie şi să aducă din 
nou adevărul la lumină; este o lucrare poate nu atît de greu de făcut, întoc¬ 
mai aşa cum ne-am dărîma casa noastră veche şi dărăpănată şi apoi ne-am 

lărgi curtea din faţă, am aduce lumini în odăi şi apoi am schimba uşile, scara 
şi toate celelalte potrivit cu planul nostru. 

Dar cine oare n-ar primi cu gînd bun acest lucru, şi anume ca el să fie 
adus la cunoştinţa tuturor mai bine decît să fie ţinut ascuns şi păstrat, ca o 
podoabă deosebită pentru timpul sorocit ce va veni? 

Prin urmare, n-am fi poposit şi rămas noi, cu toată inima, între margi¬ 
nile singurului adevăr (pe care oamenii îl caută pe atîtea căi greşite şi strîmbe) 
dacă nu i-ar fi plăcut lui Dumnezeu să aprindă asupra noastră al şaselea 
Candelabrium ? Nu ne-ar fi fost mai bine să nu ne pese [şi astfel] să nu ne 
temem de foame, de sărăcie, de boală şi de bătrîneţe ? Nu era oare preabine 
să locuieşti într-un loc [astfel aşezat] încît nici oamenii care trăiesc dincolo 
de rîul Gange, în Indii, să nu poată ţine nimic ascuns şi nici cei care tră¬ 
iesc în Peru să nu fie în stare să-şi ţină tăinuite de tine gîndurile lor ? 

Nu era oare lucru nepreţuit ca, trăind astfel, să poţi citi o singură carte 
şi, citind-o, să înţelegi şi să-ţi aminteşti tot ceea ce din toate celelalte cărţi 
laolaltă (trecute, de faţă şi viitoare) a fost, este şi va fi de învăţat? 

Ce minunat ar fi să poţi să cînţi şi, în loc de pietre şi stînci, să se ia 
după tine perlele şi nestematele, în loc de fiare sălbatice — spirite, şi în 
loc de stăpînul iadului Pluton să aduci la tine pe preaputemica prinţesă a 
lumii. 

Numai că sfatul lui Dumnezeu este cu totul altul, căci el a hotărît acum 
să crească şi să sporească numărul Fraternităţii noastre, ceea ce suntem gata 
să facem cu bucurie, pentru că, înainte de aceasta, am dobîndit marea 
comoară fără să ne fi făcut cumva vrednici de ea şi fără să fi nădăjduit sau 
gîndit că am putea-o dobîndi. Iar acum avem de gînd, cu aceeaşi credinţă, 
să ne supunem îndemnului lui Dumnezeu astfel încît nu ne va opri de la 
aceasta nici mila şi îndurarea faţă de copiii noştri (copii pe care cîţiva din 
Fraternitate îi au), pentru că ştim bine că aceste bunuri nenădăjduite nu pot 
fi nici moştenite, nici dobîndite din întîmplare. 

Iar dacă se va găsi cineva care, pe de altă parte, să se îndoiască de buna 
noastră judecată [văzînd că] punem atît de slobod la îndemîna tuturor oame¬ 
nilor comorile noastre, fără să facem nici o deosebire între ei şi nu arătăm 
preţuire şi alegere mai degrabă celor cucernici, învăţaţi, înţelepţi sau celor 
de rang regesc decît oamenilor de rînd, noi nu îl vom contrazice, dat fiind 
că asemenea lucru nu e uşor şi lesnicios [de judecat]; totodată le vom spune 
că ale noastre Arcana sau taine nu vor fi cu nici un chip împărtăşite şi aduse 
la cunoştinţa tuturor. Cu toate că Fama a fost dată în vileag în cinci limbi 
şi poate fi citită de oricine, totuşi ştim prea bine că minţile cele neînvăţate 
şi necioplite nu vor primi darul nostru; după cum tot atît de bine ştim că 
vrednicia celor ce vor fi primiţi în Fraternitatea noastră nu ne va fi preţuită 
şi făcută cunoscută de grija omenească, ci potrivit Rînduielii noastre în pri- 

vinţa Dezvăluirii şi Vădirii. Astfel că cei nevrednici ne pot striga şi chema 
de o mie de ori, se pot înfăţişa şi da pe ei înşişi nouă de o mie de ori: 
Dumnezeu a poruncit urechilor noastre să nu audă pe nici unul dintre ei; 
într-adevăr, Dumnezeu ne-a împrejmuit cu nouri în aşa fel încît împotriva 
noastră, slujitorii săi, nu se poate săvîrşi nici o silnicie şi nici o putere nu 
are putere asupra noastră, de aceea noi nici nu putem fi văzuţi şi cunoscuţi 
de cineva, decît dacă ar avea ochi de vultur. Am socotit că trebuie să răs- 
pîndim Fama în limba fiecăruia pentru ca nimeni să nu fie lipsit de cu¬ 
noaşterea cărţii, nici cei neînvăţaţi, pe care Dumnezeu nu vrea să-i lipsească 
de fericirea Fraternităţii noastre, Fraternitate care va fi împărţită în anumite 
ranguri, asemenea celor ce locuiesc în cetatea Damascului din Arabia şi care 
au cetatea altfel rînduită decît ceilalţi arabi. într-adevăr, acolo nu cîrmui- 
esc decît cei înţelepţi şi dăruiţi cu minte [luminată]; aceştia, prin îngăduinţa 
regelui [lor] fac anumite legi; şi în Europa (cu privire la care avem o descriere 
a Părintelui nostru Christian) chmuirea va fi rînduită potrivit pildei lor, atunci 
cînd ceea ce o pregăteşte va fi fost făcut şi se va fi petrecut. Aşadar Trîm- 
biţa noastră va scoate pentru toţi un sunet puternic şi o mare zarvă atunci 
cînd ceea ce acum este ştiut de puţini (şi este tăinuit, ca un lucru care unnează 
să aibă loc, desluşit deocamdată numai în numere şi chipuri) va fi spus 
tuturor, umplînd lumea întreagă cu el. Chiar şi în mai vechiul fel, mulţi 
oameni credincioşi au lovit, pe ascuns şi cu deznădejde, în tirania Papei, 
Papă care mai tîrziu, în Germania, cu mare, hotărîtă şi deosebită rîvnă, a 
fost răsturnat de pe tronul său şi călcat în picioare, dar a cărui din urmă că¬ 
dere a fost amînată şi păstrată pentru vremurile noastre, cînd va fi sfîşiat 
în bucăţi cu unghiile şi, datorită unui glas nou, glasul nou al unui leu, se 
va pune capăt zbieratului său de măgar. Lucru ce, ştim bine, este destul de 
vădit şi cunoscut multor oameni învăţaţi din Germania, aşa cum stau potrivi¬ 
tă mărturie scrierile şi congratulările dintre ei. 

Putem aici spune răspicat tot ce s-a întîmplat din anul 1378 al Domnu¬ 
lui (an în care s-a născut Părintele nostru Christian) şi pînă acum, de vreme 
ce putem spune la şir ce anume schimbări a văzut în lume în aceşti 106 ani 
ai vieţii sale, schimbări a căror însemnare a lăsat-o fraţilor noştri şi nouă, 
să o citim după moartea sa. Dorinţa de a fi scurţi care ne însufleţeşte nu ne 
îngăduie să le reînfăţişăm acum, ca la un timp mai potrivit. Deocamdată 
este îndeajuns, pentru cei ce nu dispreţuiesc spusa noastră atingînd-o pînă 
acum într-o măsură oarecare, să pregătească calea cunoaşterii noastre şi 
prieteniei cu noi. 

însă celui ce i s-a îngăduit să poată vedea şi, spre sporirea înţelegerii 
sale, folosi, aceste mari litere şi semne pe care Domnul Dumnezeu le-a scris 
şi le-a întipărit în zidirea cerului şi a pămîntului [îi spunem că] printre schim¬ 
bările cîrmuirii, care a fost din timp schimbată şi reînnoită, se numără de 

pe acum (deşi încă neştiută de el) şi schimbarea vrută de noi. Şi, după cum 
ştim că nu va dispreţui poftirea şi chemarea noastră, tot aşa nimeni să nu 
se teamă de vreo înşelăciune, pentru că făgăduim să spunem deschis că 
cinstea şi nădejdile nici unui om nu-1 vor amăgi, ale nici unui om care ni 
se va face cunoscut sub pecetea tainei şi va dori Fraternitatea noastră. 

însă mincinoşilor făţarnici şi celor ce caută alte lucruri decît înţelepciu¬ 
ne, noi le spunem, şi stăm martori prin aceste împărtăşiri obşteşti ale noas¬ 
tre, că lor nu ne putem face cunoscuţi, trădîndu-ne lor, şi cu atît mai puţin 
vor fi ei în stare să ne vatăme în vreun fel sau chip fără îngăduinţa lui 
Dumnezeu; în schimb, neîndoielnic vor avea parte de toate pedepsele 
pomenite în Fama ; astfel că planurile lor rele se vor întoarce împotriva lor, 
iar averile noastre vor rămîne neatinse şi neclintite, pînă cînd va veni Leul 
şi le va lua pentru folosul lui şi le va întrebuinţa pentru întărirea şi stator¬ 
nicirea împărăţiei Sale. Sîntem datori aşadar să băgăm bine de seamă şi să 
facem cunoscut orişicui că, sigur şi mai presus de orice îndoială, Dumne¬ 
zeu a hotărît să trimită şi să dăruiască lumii, înainte de sfîrşitul ei, care are 
să aibă loc curînd, asemenea adevăr, lumină, viaţă şi slavă cîte a avut primul 
om, Adam, şi le-a pierdut în Rai, pentru ca mai apoi urmaşii lui să fie, ca 
şi el, supuşi caznei. Dar, prin hotărîrea Domnului, va lua sfîrşit orice înro¬ 
bire, făţărnicie, minciuni şi întuneric, lucruri care, încetul cu încetul, o dată 
cu rotirea mare a lumii, s-au strecurat în toate meşteşugurile, înfăptuirile 
şi cîrmuirile omeneşti şi le-a cufundat în beznă pe cele mai multe dintre 
ele. într-adevăr, de aici au purces nenumărate feluri de păreri greşite şi de 
erezii, încît chiar omul cel mai înţelept cu greu îşi dădea seama a cui învăţă¬ 
tură şi credinţă ar trebui s-o urmeze şi s-o îmbrăţişeze, toate fiind greu şi 
anevoie de desluşit, şi aceasta pe de o parte pentru că erau opriţi, împiedi¬ 
caţi, călăuziţi spre greşeli, datorită preţuirii prea mari date filozofilor şi 
învăţaţilor şi, pe de alta, datorită adevăratei trăiri a vieţii [aşa cum este ea]. 
Iar cînd toate acestea vor fi desfiinţate şi înlăturate şi va fi statornicită în 
locul lor o rînduială bună şi adevărată, atunci va rămîne de adus mulţumire 
celor care s-au străduit din greu să o facă, numai că fapta însăşi va fi pusă 
pe seama binecuvîntării de care are a se bucura vremea noastră. 

Aşa cum mărturisim acum de bună voie că mulţi oameni de seamă vor 
fi de mare ajutor la înfăptuirea Prefacerii care stă să vină, tot aşa dorim ca 
această cinstire să nu fie pusă pe seama noastră, socotind că asemenea faptă 
ne-a fost doar poruncită şi hotărîtă pentru noi. însă spunem şi mărturisim 
deschis, urmîndu-1 pe Domnul Isus Cristos, că mai degrabă se vor ridica 
pietrele cerînd să ne fie de folos decît să fie vreodată lipsă de înfăptuitori 
şi de îndeplinitori ai hotărîrii lui Dumnezeu; dimpotrivă, Domnul Dumne¬ 
zeu a şi trimis înainte nişte solii care vor sta mărturie a voinţei sale, şi anume 
cîteva stele noi, care se ivesc şi sînt văzute pe cer în Serpentarius [conste- 

laţia Şarpelui] şi în Cygnus [constelaţia Lebedei], stele care înseamnă şi 
aduc la cunoştinţa oricui că sînt Signacula [Semne] puternice privitoare la 
lucruri grele şi mari. 2 Ca atare, scrierile şi semnele de taină sînt de mare 
trebuinţă, pentru toate lucrurile de acest fel pe care le descoperă oamenii. 
Cu toate că marea carte a Firii stă deschisă tuturor, totuşi puţini sînt aceia 
care pot s-o citească şi s-o înţeleagă. Iată i-au fost date omului două urechi 
să audă, doi ochi să vadă şi două nări pentru miros, doar o singură gură 
pentru a vorbi, şi ar fi lucru zadarnic să aşteptăm să vorbim cu urechile sau 
să auzim cu ochii. Şi de veacuri şi vremi oamenii au văzut, vremi lungi au 
auzit, mirosit şi pipăit. Acum mai rămîne ca, în scurtă vreme, să fie dată 
aceeaşi cinstire şi limbii şi de către aceiaşi oameni; tot ceea ce pînă azi a 
fost văzut, auzit şi mirosit, acum, în sfîrşit, va trebui spus şi rostit, atunci 
cînd Lumea se va trezi din greul, apăsătorul ei somn şi oamenii, cu inima 
deschisă, fără nimic care să le acopere capul şi desculţi, vor vedea cu voioşie 
şi cu bucurie noul Soare răsărind. 

Aceste semne şi aceste litere, după cum Dumnezeu le-a cuprins pe alocuri 
în Sfinta Scriptură sau Biblie, tot aşa le-a întipărit în chipul cel mai vădit 
în minunata făurire a cerului şi a pămîntului, ba chiar în toate jivinele. în- 
tr-adevăr, aşa cum matematicianul şi astronomul pot să ştie cu mult înainte 
ce eclipse urmează să aibă loc, şi noi putem fără greş şti dinainte şi prezi¬ 
ce bezna întunecărilor Bisericii şi cît de mult vor dura. De la aceste semne 
sau litere am împrumutat scrierea noastră magică şi am găsit şi făurit o nouă 
limbă [doar] pentru noi, în care se vădeşte şi se rosteşte firea tuturor lucru¬ 
rilor. Astfel că nu e de mirare că nu suntem aşa de lesne-vorbitori în alte 
limbi, limbi pe care le ştim cu totul diferite de limba străbunilor noştri, Adam 
şi Enoch, şi care au pierit pe veci în urma încurcăturii de pe vremea turnu¬ 
lui Babei. 

Sîntem însă datori să vă facem să înţelegeţi că mai stau în calea noas¬ 
tră nişte Pene de Vultur. De aceea dăm straşnică povaţă tuturor să citească 
mereu şi cu rîvnă Sfinta Biblie: cel care îşi va scoate de acolo toate bucuri¬ 
ile, acela să ştie că s-a pregătit foarte bine să se alăture Fraternităţii noas¬ 
tre. Căci, după cum întreaga sumă şi întregul cuprins al rînduielii noastre 


2 Despre „stelele noi“ din constelaţiile Şarpelui şi Lebedei, vezi Johannes Kepler, De 
stella nova in pede Sarpentarii; De srella incognito Cygni, Praga, 1606 (retipărit în Gesam- 
melre Werke , ed. M. Caspar, I, pp. 146 şi urm.). De cînd au apărut, în 1604, noile stele, referirea 
la ele din nou aici pune accentul pe faptul că data 1604 este semnificativă. Acesta este anul 
în care se pretinde că a fost descoperit mormîntul lui Rosencreutz. 

Peuckerl (Die Rosenkreuzer , pp. 53 şi urm.) discută acest pasaj. Aş sugera că semnifi¬ 
caţia religioasă a datei 1604 (data apariţiei noilor stele şi aceea a descoperirii mormîntului) 
poate fi pusă în relaţie cu vreo anume formaţie, a „Oştirii evanghelice" în acel an. Vezi mai 
sus, pp. 49-52. 

este că fiecare literă sau semn care se află în lume trebuie să fie învăţat şi 
bine cercetat, tot aşa ni se aseamănă şi sînt foarte aproape să se înfrăţească 
cu noi cei care fac din Sfînta Biblie singura rînduială a vieţii lor şi un ţel 
şi un capăt al tuturor strădaniilor lor întru învăţătură; ba chiar [ca Biblia] 
să le fie ceva care cuprinde şi conţine întreaga Lume. Şi nu doar s-o aibă 
neîncetat în gură, ci să ştie cum să înfăptuiască şi să călăuzească adevărata 
înţelegere [care se găseşte în ea] cu privire la toate vremile şi vîrstele lumii. 
De asemenea, nu stă în obiceiul nostru să tîrîm prin pieţe şi să facem 
obştească Sfînta Scriptură; pentru că se află nenumăraţi oameni care o tîlcu- 
iesc, unii pomenind-o şi răsucindu-i înţelesul pe potriva gîndului lor, alţii 
hulind şi asemuind-o, veninos, cu un nas de ceară care poate sluji deopotrivă 
oamenilor bisericii, filozofilor, medicilor şi matematicienilor. împotriva 
tuturor acestora noi mărturisim şi recunoaştem deschis că, de la începutul 
lumii nu le-a fost dată oamenilor o carte mai vrednică de preţuire, mai presus 
de orice, mai minunată şi mai sănătoasă decît Sfînta Biblie. Binecuvîntat 
este cel ce o are, dar şi mai binecuvîntat cel ce o citeşte cu rîvnă; iar cel 
mai binecuvîntat dintre toţi este cel care o înţelege cu adevărat: acesta este 
asemenea Domnului şi mult se apropie de el. 

Orice s-a spus în Fama împotriva celor ce îi amăgesc pe oameni cu prefa¬ 
cerea metalelor în aur şi cu leacul cel mai puternic din lume, trebuie să fie 
bine înţeles că acest atît de mare dar al lui Dumnezeu noi nu-1 socotim un 
nimic şi nu-1 dispreţuim. Darul Domnului aduce mereu cu sine nu numai 
cunoaşterea Firii, nu numai propăşirea medicinei, ci face vădite şi deschise 
pentru noi nenumărate taine şi minuni. Prin urmare se cere să dobîndim cu 
toată silinţa înţelegerea şi cunoaşterea filozofiei. Şi apoi, în afară de aceasta, 
minţi strălucite nu trebuie să fie atrase de Piatra Filozofală înainte de a de¬ 
prinde cum se cuvine cunoaşterea Firii. Cel ce rîvneşte la minuni este de 
bună seamă o făptură fără saţiu, care a ajuns atît de departe încît nu pot 
să-l vatăme nici sărăcia, nici boala, mai mult, cineva mai presus de toţi ceilalţi 
oameni şi care are putere asupra a tot ceea ce îi îngrijorează, îi tulbură şi 
îi îndurerează pe alţii, dar care s-ar deda apoi unor zădărnicii, cum ar fi să-şi 
înalţe case, să facă războaie şi să se arate în toate chipurile trufaş pentru 
că are comoară nesfîrşită de aur şi argint. 

Lui Dumnezeu nu-i plac astfel de oameni, dovadă că i-a înălţat pe cei 
umili şi i-a surpat cu dispreţ pe cei mîndri; celor care sînt oameni de puţine 
vorbe le-a trimis pe sfîntul înger, să le vorbească, în schimb pe flecarii necu¬ 
raţi i-a mînat în sălbăticie şi pustietate. Aceasta este dreapta răsplată a ispi¬ 
titorilor papistaşi, care şi-au vărsat blestemele împotriva lui Cristos şi care 
nici pînă acuma nu se abţin de la minciunile lor, acuma, în această lumină 
limpede şi strălucitoare. în Germania, toate ticăloşiile şi tertipurile lor urî- 
cioase au fost dezvăluite, astfel încît, prin aceasta, să li se umple măsura 

de păcate şi să se apropie de sfîrşitul lor pedepsitor. Astfel că într-o zi se 
va petrece acest lucru: că gura acestor vipere o să fie astupată şi întreita 
coroană o să fie nimicită, aşa cum la întîlnirea noastră vom vorbi mai pe 
faţă şi mai pe larg. 

Drept încheiere a Mărturisirii noastre, trebuie să vă spunem cu toată 
dîrzenia că [este vremea] să lăsaţi deoparte, dacă nu toate, măcar cele mai 
multe cărţi scrise de Alchimişti mincinoşi, care consideră ceea ce fac drept 
o joacă sau o trecere de vreme, în timp ce ei fie hulesc Sfînta Treime, 
punînd-o în slujba unor lucruri zadarnice, fie îi amăgesc pe oameni cu numere 
foarte ciudate şi cu vorbiri şi ziceri întunecate, ca să îi stoarcă de ultimul 
ban; cum astăzi s-au răspîndit prea multe astfel de cărţi, lucru pe care 
Duşmanul binelui omenesc îl face zilnic şi îl va tot face, amestecînd pînă 
la capătul vremii buruiana cu sămînţa cea bună, pentru a face Adevărul mai 
greu de crezut; numai că Adevărul este simplu, lesnicios şi făţiş, în timp 
ce Minciuna este trufaşă, înfumurată şi spoită cu un soi de luciu care o face 
să pară cucernică şi omeneşte înţeleaptă. Voi cei care aveţi minte, feriţi-vă 
de asemenea cărţi şi întoarceţi-vă spre noi, care nu umblăm după banii voştri 
ci, dimpotrivă, vrem să vă dăm din marile noastre comori. Noi nu ieşim la 
vînătoare după avutul vostru născocind elixiruri mincinoase, ci dorim să 
vă facem părtaşi ai bunurilor noastre. Vă vorbim acum în pilde, dar [cînd 
va sosi clipa] vrem să vă aducem în faţa unei înfăţişări, înţelegeri, mărtu¬ 
risiri şi cunoaşteri a tuturor tainelor, cunoaştere care să fie dreaptă, simplă, 
uşoară şi fără ascunzişuri. Noi nu vrem ca noi să fim primiţi de voi, ci vă 
poftim la casele şi la lăcaşurile noastre mai mult decît regeşti, iar această 
poftire o facem, drept vorbind, nu din propria noastră dorinţă, ci (ca să ştiţi 
şi aceasta) ca şi siliţi de îndemnul Spiritului lui Dumnezeu, supunîndu-ne 
poruncilor sale, şi anume acum, cu prilejul vremurilor pe care le trăim. 

Oare ce credeţi voi, oameni iubitori, şi ce simţiţi văzînd că acum înţe¬ 
legeţi şi ştiţi că noi recunoaştem despre noi că, fără ascunziş şi minciună, 
credem în Cristos, îl osîndim pe Papă, ne dăruim adevăratei Filozofii, ducem 
o viaţă creştinească şi nu e zi în care să nu chemăm, îmbiem şi poftim tot 
mai mulţi oameni în Fraternitatea noastră, oameni cărora, ca şi nouă, li se 
arată Lumina lui Dumnezeu ? Nu vă gîndiţi pe îndelete cum aţi putea începe 
legătura cu noi, nu numai cîntărind Darurile pe care le aveţi în voi şi avînd 
o bună cunoaştere a Cuvîntului lui Dumnezeu, ci şi gîndindu-vă cu grijă 
la nedesăvîrşirea tuturor priceperilor şi la multe alte lucruri nelalocul lor şi 
căutînd o îndreptare a acestora, pentru a îndepărta mînia lui Dumnezeu şi 
ca să fiţi pe potriva vremii în care trăiţi ? Fără putinţă de îndoială că, dacă 
veţi face aşa, o să urmeze [pentru voi] un mare folos: acela că toate bunurile 
pe care Firea le-a împrăştiat în chip minunat pretutindeni în lume vor fi 
cîndva date cu totul vouă; şi că o să fiţi lesne despovăraţi de tot ceea ce 

întunecă înţelegerea oamenilor şi le împiedică buna lucrare, cum se întîm- 
plă în mincinoasele excentrice şi epicicluri. 

Insă oamenii care umblă cu rîvnă după bunuri lumeşti, care fie că sînt 
orbiţi de strălucirea aurului, fie că (pentru a spune ceva mai adevărat) sînt 
cinstiţi acum dar se gîndesc că asemenea bogăţii nu se vor isprăvi niciodată, 
pot fi cu uşurinţă stricaţi şi aduşi către lene şi către o viaţă plină de zarva 
trufiei, oamenii aceştia noi nu dorim să ne tulbure pacea cu strigătul lor zadar¬ 
nic şi deşert Să-i lăsăm să creadă că, deşi se poate dobîndi un leac care să 
vindece pe deplin orice boală, totuşi cei pe care Dumnezeu a hotărît să-i 
vatăme cu boli, ţinîndu-i astfel sub varga pedepsei, nu vor dobîndi niciodată 
asemenea leac. 

Chiar aşa stînd lucrurile şi cu toate că putem umple de bogăţie întreaga 
lume şi s-o înzestrăm cu învăţătură şi cu toate că putem s-o scăpăm de 
nenumărate năpaste, totuşi nu ne vom vădi şi face cunoscuţi nici unui om 
fără voia anume a lui Dumnezeu; într-adevăr, atît de departe de Dumnezeu 
va fi acela, oricine ar fi, care se gîndeşte să dobîndească bogăţiile şi cunoş¬ 
tinţele noastre şi să fie părtaş la ele fără voinţa lui Dumnezeu şi împotriva 
ei, încît mai degrabă îşi va pierde viaţa căutîndu-ne şi vrînd să ne întîlnească 
decît să ne găsească şi să dobîndească [de la noi] mult dorita fericire a Frater¬ 
nităţii Crucii cu trandafiri. 

Studiul eminentei cercetătoare britanice a 
epocii renascentiste reconstituie un curent 
de idei semnificativ, dar puţin cunoscut, al 
gîndirii europene. Fază intermediară între 
Renaştere şi aşa-numita revoluţie ştiinţifică 
din secolul al XVII-lea, „iluminismul rozicru- 
cian“ a contopit două tendinţe divergente: 
iluminarea spirituală şi cunoaşterea de tip 
intelectual. Frances Yates se concentrează 
asupra perioadei de la începutul veacului 
al XVII-lea, cînd în Boemia au domnit, 
vreme de numai cîteva luni, Frederic, Elector 
palatin, şi soţia sa, fiica lui Iacob I al Angliei. ! 
Cercetarea „Manifestelor rozicruciene“ o 
îndreptăţeşte pe autoare să susţină că acel 
scurt răstimp a fost o veritabilă epocă de aur 
a hermetismului, în care tradiţia cabalistă a 
Renaşterii s-a combinat cu aceea a alchimiei. 


Pe coperta Sefirot din Opui• mngo cabaiisticum (hrankfurt. 1719) 
de Gregonus Anglus Sallwiqt (alias von Welling) 







